
F William Engdhi, autor bestselera o 
nafti i geopolitici pod naslovom Stoljeće 
rata: angloamerička naftna politika i nov i 
svjetski poredak, već više od trideset godi- 
na, tj. od prvoga naftnoga šoka i svjetske 
kriza žita s početka sedamdesetih godina 
20. stoljeća, piše o problemima poljopriv- 
rede, GATT-u, Svjetskoj trgovinskoj organi- 
zaciji (WTO), Međunarodnom monetarnom 
fondu (MMF-u), energiji, politici iekonomiji. 
Diplomirao je politiku na Sveučilištu Prin- 
ceton i stekao magisterij iz komparativne 
ekonomije na Svečilištu Stockholm. Radio 
je kao neovisni ekonomist i novinar, prvo u 
New Yorku, a zatim u Europi, obrađujući te- 
me poput Urugvajskoga sastanka GATT-a, 
politiku hrane Europske Unije, kartele žita, 
politiku MMF-a, probleme vanjskoga duga 
zemalja Trećega svijeta, zakulisne fondove 
i azijsku krizu. Redovito je pisao za brojne 
publikacije, uključujući i japanski časopis 
Nihon Keizai Shimbun, te Forseight, Grant's 
Investor.com, European Banker i Business 
Banker International. Predavao je na mno- 
gim međunarodnim konferencijama na te- 
mu geopolitike, GMO-a, ekonomije i ener- 
gije, od Londona preko Džakarte do Poljske 
i Hrvatske. Trenutno živi u Njemačkoj i, osim 
što redovito piše o pitanjima ekonomije, 
energije io međunarodnim problemima, ra- 
di i kao ekonomski savjetnik. 

Predgovor autora 


Ovo nije knjiga koja će vam objasniti kako preživjeti finan- 
cijsku krizu ili, možda, zašto je u doba previranja mudro svoj 
novac uložiti u zlato. Drugi su autori to već učinili bolje od 
mene. Ova knjiga nije ni usvojeni pregled razvoja novca i ban- 
karstva ili čak razvoja ekonomske znanosti. Prije bismo mogli 
reći kako je zapravo riječ o povijesti moći, točnije, o povijesti 
neviđene zlouporabe moći u rukama malobrojnih pripadnika 
elite koji su se ustoličili kao "bogovi novca". Ova knjiga jest 
povijest klike međunarodnih bankara koji su stvorili Wall Street 
i koji i danas njime vladaju, kao što su prije Prvoga svjetskoga 
rata vladali Londonom. 

Ovaj dio trilogije jest kronika uspona šačice ljudi koji su 
sebe držali posebnom silom, izvan i iznad zakona, tj. njihova 
uspona do položaja neviđene koncentracije moći. 

U Novom Zavjetu, u Evanđelju po Mateju, piše: "Nitko ne 
može služiti dvojici gospodara. Ili ćejednoga mrziti, a drugoga 
ljubiti; ili će uzjednoga prianjati, a drugoga prezirati. Ne može- 
te služiti Bogu i bogatstvu." (Mt, 6,24). Od osnutka Sjedinjenih 
Američkih Država kao ustavne republike, 1789. godine, poslije 
Rata za neovisnost, protiv Velike Britanije, moćni su novčani 
interesni krugovi taj biblijski sukob riješili jednostavno tako 
što su sebe ustoličili za "bogove novca", koji su, kao zakon za 
sebe, stajali iznad svih drugih običnih smrtnika. Malo-pomalo, 
pomoću moći koju im je taj novac osigurao, nagrizali su temelje 
američkoga Ustava kako bi kreditiranjem i financijskom prije- 
varom ponovno osvojili ono što su izgubili na bojnome polju. 


U studenom 2009. godine londonski je list Sunday Times 
objavio intervju s Lloydom Blankfeinom, predsjednikom i 
glavnim izvršnim direktorom najprofitabilnije banke na svije- 
tu, Goldman Sachs, u kojemu je branio profit što ga je banka 
ostvarila u vrijeme kada se većina financijskih institucija borila 
za opstanak. Pritom je sebe "skromno" opisao kao "bankara 
koji obavlja božji posao". Više od stotinu godina prije toga je- 
dan je naivni novinar priupitaoJohna D. Rockefellera, osnivača 
monopolističke kompanije Standard Qil, na koji je način uspio 
postati najbogatiji čovjek na svijetu. On je tada, bez oklijevanja, 
odgovorio: "Bog mi je dao moj novac!" 

Što je uopće novac? U pokušaju da se odgovori na to pita- 
nje, kao jedno od najvažnijih pitanja, napisane su cijele knji- 
ge. Činjenica da na to pitanje postoji toliko mnogo različitih 
odgovora i da je o njemu napisano toliko mnogo različitih 
knjiga, pokazuje kako prava narav nečega što uzimamo zdravo 
za gotovo uopće nije jasna, a ponajmanje je razumiju upravo 
ekonomski stručnjaci. 

To je zato što danas studij ekonomije na svim većim sve- 
učilištima zapadnoga svijeta nema mnogo dodirnih točaka s 
ekonomskom stvarnošću, kao ni s političkom ulogom koju u 
oblikovanju te stvarnosti imaju međunarodni financijski kru- 
govi i njihovi geopolitički projekti. Tome se ne treba čuditi, s 
obzirom na činjenicu da su financijski moćnici, veliki i moćni 
međunarodni bankari iz londonskog Cityja i newyorškog Wall 
Streeta, i članovi njihovih obitelji, davali donacije upravo onim 
katedrama i profesorima koji su odgovarali njihovim intere- 
sima, kako bi osigurali da znanje koje ti profesori prenose 
studentima služi zaštiti njihova poretka. Ta praksa ide toliko 
daleko da se prema njihovim interesima dodjeljuje čak i No- 
belova nagrada za ekonomiju. 

Novac nije ništa drugo doli politička tvorevina. Zapravo, 
novac je obećanje plaćanja ugovoreno između dviju strana, koje, 
više ili manje, svojim ovlastima osigurava država. Na kraju, 
posebno u svijetu u kojemu čisto papirnata roba, takozvani 


fiat! novac, on postaje predmet "povjerenja" u poreznu snagu 
američke države, iza koje su oduvijek stajale njezina vojna i 
politička moć, kao i mogućnost da se njime kupe i na taj način 
kontroliraju članovi zakonodavne vlasti i drugi državni dužno- 
snici - predsjednici, kongresnici, odnosno, suci. 

Tijekom prošlih sto pedeset godina jedan uzak, ali neuobi- 
čajeno moćan krug međunarodnih bankara i interesni krugovi 
s Wall Streeta, te s njima povezani vlasnici središnjih banaka, 
izgradio je u Sjedinjenim Američkim Državama zdanje koje je 
oblikovalo život američkoga naroda, pripremalo taj narod na 
ratove koji su se vodili daleko od američkih obala, i to doslovno 
pomoću kontrole nad proizvodnjom i potrošnjom stanovništva 
i, što je najopasnije od svega, čak kontrole nad time kako i o 
čemu bi ljudi trebali promišljati. Pokojni američki povjesničar 
Carroll Quigley u svojoj knjizi Tragedy and Hope (Tragedija i 
nada), na 324. stranici, piše: "Međunarodni bankari nisu že- 
ljeli ništa manje nego stvoriti sustav financijske kontrole nad 
svijetom, koji bi bio u privatnom vlasništvu i pomoću kojega bi 
oni mogli vladati političkim sustavom svake pojedine države, 
kao i cijelim svjetskim gospodarstvom. Tim su sustavom tre- 
bale feudalistički upravljati svjetske središnje banke, djelujući 
sporazumno, i to pomoću tajnih sporazuma koje bi ugovarali 
na čestim zatvorenim sastancima i konferencijama. 


Godine 1862., na samome početku Američkoga građanskog 
rata, među bogatim pripadnicima engleske aristokracije i ban- 
karstva diskretno je kružio jedan memorandum. U njemu su 
bankarski moćnici londonskoga Cityja dali hladnu procjenu 
događaja koji su se odvijali u Americi, ovim riječima: 


1 Fiat novac jest novac koji je država proglasila zakonskim sredstvom 
plaćanja, iako nema nikakva pokrića u zlatu ni drugim vrijednostima. Pa- 
pirnat novac koji nije konvertibilan u zlato jest tipičan primjer fiat novca ili 
fiducijarnog novca. Taj novac nema vlastite vrijednosti ili je ona neznatna, ali 
se prima s povjerenjem da će se njima moći dalje služiti kao prometnim sred- 
stvom i sredstvom plaćanja. - nap. struč. rec. (Masmedijin poslovni rječnik, 
Masmedia, Zagreb). 


"Rat će vjerojatno dovesti do ukidanja ropstva, odnosno, 
ukinut će se svako vlasništvo nad ljudima. Budući da robovla- 
sništvo znači posjedovati radničku klasu i da ono sa sobom 
nosi brigu o radnicima, ja i moji prijatelji iz Europe slažemo 
se glede toga, da, sukladno planu europskih zemalja, koji 
predvodi Engleska, radničku klasu treba kontrolirati pomoću 
kapitala, i to kontrolom plaća. Veliki dugovi, za koje će se 
pobrinuti kapitalisti, grade se ratom, a treba ih iskoristiti kao 
sredstvo kontrole nad količinom novca koji je u optjecaju. 
Kako bismo to ostvarili, kao bankarsku osnovicu treba koristiti 
obveznice. Trenutačno čekamo da američki ministar financija 
iznese taj prijedlog pred Kongres. Nikako se ne smije dopustiti 
da takozvani "zelembaći" uopće budu pušteni u optjecaj kao 
novac, budući da ih nismo u mogućnosti kontrolirati. No, zato 
možemo kontrolirati obveznice, a pomoću njih i izdavanje 
novca." (citirano u Charles A. Lindbergh, Banking, Currency 
and the Money Trust) 


Godine 1913. kongresnik iz savezne države Minnesote 
Charles August Lindbergh stariji, otac slavnog zrakoplovca, 
napisao je knjigu pod naslovom Banking, Currency and the Money 
Trust (Bankarstvo, valuta i "novčani trust")?, u kojoj je točno 
opisao politički naum međunarodnih bankara s Wall Streeta, 
koji su pripremali temelje za osnivanje nove središnje banke i 
za kontrolu nad gospodarstvom zemlje, koju će time ostvariti 
za sebe. 

Kao zastupnik Republikanske stranke u Kongresu Charles 
Lindbergh u svojoj je knjizi razotkrio tajne makinacije moć- 
nih financijskih krugova s Wall Streeta, a posebno njihove 
napore da proguraju usvajanje zakona, koji je, više od ijednog 
drugog Zakona, oblikovao povijest Amerike i većine ostalog 
svijeta - Zakona o saveznim pričuvama. Taj je zakon usvojen 
na Badnjak 1913., u gotovo praznom Kongresu, a stupio je 


2 Trust - oblik udruživanja poduzeća ili imovine. - nap. str. rec. 


na snagu potpisom predsjednika Woodrowa Wilsona, starog 
jataka financijaša s Wall Streeta. Lindbergh je pritom opisao 


utjecaj koji je u tome de facto bankarskom državnom udaru 
imao krug bankara s Wall Streeta, koji je Lindbergh ispravno 
označio terminom "novčani trust". Tako on piše: 

"Otkada je Kongres, za vrijeme Američkoga građanskog rata, 
bankarima dopustio da provode financijsko zakonodavstvo, čla- 
novi Senatskog odbora za financije (danas Odbor za bankarstvo 
i valutu) i Odbora za bankarstvo i valutu Zastupničkog doma 
imenovani su uglavnom iz redova bankara, njihovih zastupnika 
i odvjetnika. Ti odbori nadziru što Kongresu i Senatu treba reći 
o prirodi zakona koje predlažu, o njihovom opsegu, a nadziru i 
rasprave koje se o tome trebaju održati u oba doma Kongresa." 
(Lindbergh, op. cit., Dodatak) 

Godine 1917. onje napisao brošuru pod nazivom Why is Your 
Country at War? (Zašto je vaša zemlja u ratu?), koju se čitalo 
diljem zemlje i u kojoj je za sudjelovanje Amerike u Drugome 
svjetskome ratu optužio "visoke financijske krugove". Zbog 
njegove hrabrosti i točnog razotkrivanja uloge koju je u uvla- 
čenju Amerike u taj rat imao "novčani trust", mediji, koje je 
nadzirao Wall Street, prozvali su ga izdajicom. "Novčani trust", 
protiv kojega se borio, uništio je njegovu političku karijeru. 

Jedna međunarodna banka s Wall Streeta, J. P. Morgan & 
Co., prekršivši tako neutralnost SAD-a, postala je na početku 
Prvoga svjetskoga rata službena banka Velike Britanije i Fran- 
cuske, te je, utjecajem koji je imala na Vladu predsjednika 
Wilsona, utjecala i na sliku ondašnjih događaja koju su plasirali 


mediji, kako bi u ratno ludilo natjerala neupućeni američki 
narod, koji je duboko dvojio o tome treba li se Amerika uopće 
umiješati u taj rat. 

Američki ministar vanjskih poslova William Jennings 


Bryan, čovjek koji je u američkoj politici nedostatno cijenjen, 
zadobio je u narodu veliku političku potporu zbog protivljenja 


"plutokraciji"? s Wall Streeta braneći ondašnje interese zapad- 
nih američkih saveznih država, tj. njihova srebra, u njihovu 
sukobu s Wall Streetom i londonskim zlatnim standardom. 
Ministar Bryan daoje 1915. godine ostavku na položaj ministra, 
izražavajući tako svoj prosvjed protiv, kako je s pravom rekao, 
cinične manipulacije koju su provodili američki predsjednik i 
njegovi savjetnici, a posebno tisak, koji je bio pod kontrolom 
bankara s Wall Streeta bliskih Morganu, manipulacije koja je 
vodila tome da Ameriku uvuče u rat u vrijeme kada se Kuća 
Morgan, zbog golemih kredita koje je dala Velikoj Britaniji i 
Francuskoj, suočila s mogućom financijskom propasti. "Novča- 
ni trust" s Wall Streeta vidio je rat kao mogućnost da se ude u 
Europu i financijski utječe na njezine države, s obzirom na to 
daje trebalo popuniti prostor koji je za sobom ostavilo propalo 
Britansko Carstvo. Bio je to prvi korak u stvaranju takozvanog 
"američkoga stoljeća". 

U razdoblju od osnivanja Prve američke banke, koju je 1791. 
godine ministar financija Hamilton osmislio kao privatnu 
banku, do stvaranja Sustava banaka za savezne pričuve iz pro- 
sinca 1913., koja je također bila središnja banka u privatnom 
vlasništvu, u Americi se ustoličila malena skupina izuzetno 
bogatih obitelji, o kojoj se prije govorilo kao o "šezdeset ame- 
ričkih obitelji". Bogatstvo i moć tih obitelji temeljili su se na 
njihovoj moći da kontroliraju novac mlade američke države, 
da po vlastitoj volji povlače velike količine novca iz optjecaja 
i tako na umjetan način stvaraju manjak novca na tržištu, što 
je rezultiralo financijskom panikom, pa čak i krizom, a sve 
kako bi proširili i učvrstili svoju vlast u zemlji. Upravo su 
oni financirali ratove i širenje Amerike izvan njezinih granica 
poslije Američko-španjolskoga rata iz 1898. godine, kada je 
Amerika, aneksijom Filipina kao prolaza prema unosnoj ki- 
neskoj i azijskoj trgovini, postala defacto imperijalistička sila. 


3 Plutokracija - politička vladavina bogatih ljudi. - nap. str. rec. 


U razdoblju od početka "rata poslije kojega je svijet trebao 
postati siguran za demokraciju", tj. od kolovoza 1914., pa sve 
do završetka Drugoga svjetskoga rata iz svibnja 1945. godine, 
suprotno tvrdnjama koje "potvrđuje" povijest, svijetje prošao 
kroz divovsku borbu između dviju svjetskih sila, Sjedinjenih 
Američkih Država i Njemačke, borbu za to tko će kao idući 
vladar svijeta naslijediti propalo Britansko Carstvo. Interesi koji 
su Ameriku vodili u tu borbu potjecali su uglavnom iz krugova 
s Wall Streeta, odnosno, bili su rašireni među takozvanim "bo- 
govima novca". U tome su se krugu pojedine osobe mijenjale. 
Do krize u kojoj se našla 1931. godine, prevlast na Wall Streetu 
imalaje Kuća Morgan. Poslije toga, obitelj Rockefeller sa svojim 
je bankama postala neupitni vođa nove američke prevlasti u 
svijetu, prevlasti koju je vlasnik lista Time-Life ijedan od članova 
"novčanog trusta" Henry Luce nazvao "američko stoljeće". 


Od 1945. godine prevlast Amerike ili, točnije, "američko 
carstvo", počivalo je na dva čvrsta potporna stupa. Prvi stup bila 
je uloga dolara kao neupitne svjetske pričuvne valute, zbog čega 
je newyorški Wall Street postao središte svjetskog financijskog 
života, odnosno, "bankar svijeta". Drugi, popratni, stup bila 
je uloga Pentagona i neupitna prevlast američke vojne moći. 

Malo ljudi uopće ima predodžbu o tome s kojom lakoćom ta 
dva stupa prianjaju jedan uz drugi unutar jedne te iste struk- 
ture moći, strukture moći koju vode novčani interesi. Tom 
strukturom u prvome redu upravljaju Wall Street i poseban soj 
međunarodnih bankara koji su svoju vladavinu formalizirali u 
organizacijama poput Društva hodočasnika, Vijeća za inozemne 
odnose, Bilderberške skupine, Trilateralne komisije i drugim 
odabranim privatnim organizacijama pod njihovom kontrolom. 

Kriza koja se rasplamsala 2007. godine, ispočetka u svezi sa 
sekuritizacijom* visoko rizičnih "drugorazrednih" hipotekarnih 


4 Pretvaranje neprenosivih financijskih instrumenata (primjerice, kredi- 
ta) u prenosive, odnosno, u vrijednosne papire. - nap. str. rec. (Masmedijin 
poslovni rječnik, Masmedia, Zagreb). 


kredita, uzdrmala je temelje financijskog sustava kao nijedna 
druga kriza do danas. Za one koji žele razumjeti kako to da su 
one iste banke s Wall Streeta koje su svojom neograničenom 
pohlepom i težnjom za ostvarivanjem još veće kontrole nad 
svijetom na kraju svega i na štetu poreznih obveznika izišle 
još bogatije, ova knjiga jest uvod u unutarnje djelovanje moći 
novca. Knjiga je rezultat tridesetak godina istraživanja i pisanja 
na temu novca i moći. Ona je treći dio trilogije koja cjelovito 
razrađuje riječi što ih je sredinom sedamdesetih godina izrekao 
američki ministar vanjskih poslova Henry Kissinger, štićenik 
moćnog Rockefellerova kruga, koje glase: "Kontroliraj naftu i 
kontrolirat ćeš cijele države. Kontroliraj hranu i kontrolirat ćeš 
ljude. Kontroliraj novac i kontrolirat ćeš cijeli svijet!" U mo- 
jim prethodnim dvjema knjigama, Stoljeće rata: anglo-američka 
naftna politika i novi svjetski poredak i Sjeme uništenja: geopolitika 
genetski modificirane hrane i globalno carstvo, analizirao sam prve 
dvije rečenice te poznate Kissingerove izreke. U ovoj je knjizi 
dana analiza trećega dijela, odnosno, analiziran je pokušaj da 
se novcem kontrolira cijeli svijet. 

Ova knjiga jest kronologija uspona "američkoga stoljeća" 
od vremena poslije Američkoga građanskog rata, kada je John 
P. Morgan postao sila u newyorškom financijskom životu, do 
današnjega rasula koje označava, koliko god to tvrdo zvučalo, 
smrt "američkoga stoljeća". Poput Rimskoga Carstva iz 3. i 4. 
stoljeća, taj je slom prouzročen umnogome istim čimbenicima - 
sustavom koji se sve više temeljio na moći i pljački i na širenju 
carstva, bilo da je riječ o formalnom carstvu, poput Rima, bilo 
o neformalnom carstvu nazvanom "američko stoljeće". 

Bivši bankar iz banke Goldman Sachs s Wall Streeta ovako 
je opisao ozračje koje prevladava na Wall Streetu: "To je kultura 
potpuno opsjednuta novcem. Bio sam kao magarac što ide za 
najvećim i najsočnijim mrkvama koje sam mogao zamisliti. 


Novcem mjerite vlastiti uspjeh... Zapravo, riječje o ovisnosti." 


Glavno pitanje jest što će uslijediti poslije krize dolara i Wall 
Streeta. Kako ulazimo u drugo desetljeće 21. stoljeća, većini 
razumnih ljudi diljem planeta sve je jasnije da se Amerika, koja 
je prije dvadeset godina, na kraju Hladnog rata, pobjedonosno 
proglašena "jedinom velesilom", nalazi u dubokoj krizi. Njezina 
je financijska moć tek blijeda slika onoga što je bila samo tri 
godine ranije. Njezina vojska, sa svojom zastrašujućom tehno- 
logijom, puca po svim šavovima, rastegnuta do točke puknuća u 
ratovima koje njezini stanovnici slabo razumiju. Godine 2010. 
"američko stoljeće" nalazi se u krizi kojaje mnogo ozbiljnija i 
dublja negoli to američka elita želi priznati, barem u javnosti. 

Kao predsjednik, Barack Obamajasno je dao do znanja kako 
je, poput Woodrowa Wilsona i gotovo svakog predsjednika 
poslije Američkoga građanskog rata, uz moguću iznimku Joh- 
na Kennedyja, poslušnik Wall Streeta i velikih banaka. Bolest 
možemo liječiti tek nakon što postavimo konačnu dijagnozu 
i nakon što potpuno shvatimo o čemu je riječ. Ova knjiga jest 
pokušaj da se običnim građanima pripomogne u postavljanju 
te dijagnoze. 


F. William Engdahl, veljača 2010. 


Sena J. Lewisu, koji mije tijekom godina 
objasnio kako je u svijetu međunarodnih financija 
stanje rijetko onakvo kakvim se čini na prvi pogled, 
i iz čijega sam dugogodišnjeg poučavanja 

o djelovanju političke ekonomije crpio podatke 
potrebne za objavljivanje ove knjige. 


PRVO POGLAVLJE 


USPON AMERIČKE 
NOVČANE OLIGARHIJE! 


Novac će prestati biti gospodar i postat će sluga 
čovječanstvu. 
Demokracija će se uzdići iznad moći novca. 


Riječi Abrahama Lincolna, iz govora 
koji je održao nedugo prije njegova 
ubojstva, 1865. godine. 


Duga povijest svjetske krize 


Dana 29. lipnja 2007. čelna njemačka institucija za re- 
guliranje rada banaka, Savezna agencija za nadzor financijskih 
usluga (Bundesanstalt fiir Finanzdienstleistungsaufsicht, 
BaFin), i ministar financija Republike Njemačke održali su 
konferenciju za tisak kako bi objavili da njemačka država, u 
suradnji s vodećim privatnim i državnim bankama, organizira 
žurno spašavanje njemačke banke IKB Deutsche Industriebank. 
IKB banka osnovana je 1924. godine kako bi olakšala plaćanje 
njemačke ratne odštete prema Dawesovom planu otplate. Dru- 


1 Oligarhija - (grč. Oligoi - malo njih + archo - vladam) političko gospod- 
stvo, vlada male skupine eksploatatora - aristokrata ili bogataša (primjerice, 
financijska oligarhija) (Bratoljub Klaić, Rječnik stranih riječi, Nakladni zavod 
MH, Zagreb 1978.) - nap. prev. 


gi put u svojoj povijesti IKB banka imala je povijesnu ulogu u 
kontekstu nezdrave američke bankarske prakse, a to je sada 
obilježeno i posljednjom krizom. 

No, ovoga puta, kao umnogome i 1931., kada je slom 
bečke banke Creditanstalt pokrenuo lančanu reakciju koja 
je prouzročila urušavanje svjetskog bankarskog sustava, što 
je potaknulo veliku ekonomsku krizu i, naposljetku, svjetski 
rat, propast banke IKB, kao relativno male kreditne banke 
srednjega sloja iz Dusseldorfa, izazvala je sličnu globalnu 
lančanu reakciju. Ta lančana reakcija, izazvana propašću te 
slabo poznate njemačke kreditne banke, s poslovanjem na vrlo 
ograničenu tržištu, stvorila je svjetsku financijsku krizu, krizu 
financijskog sustava, koja ove, 2009., godine, prije nego što 
završi s pustošenjem, može vrlo vjerojatno dosegnuti tragične 
razmjere velike ekonomske krize. 


Problemi banke IKB počeli su s njezinim ulaganjem u nove, 
egzotične i vrlo unosne vrijednosne papire, tzv. sekundarne 
vrijednosne papire osigurane hipotekom (engl. Mortgage- 
Backed Securities), koje su izdavale newyorške banke. Kakvi 
su bili ti vrijednosni papiri? Iz čega proizlaze? Drugorazredni, 
odnosno, rizični (subprime) vrijednosni papiri osigurani hipo- 
tekom stvoreni su u zamršenom procesu koji možemo opisati 
prema njegovim fazama. Prvo se, po sniženoj cijeni, preuzmu 
stotine ili tisuće običnih hipotekarnih stambenih kredita od 
američkih banaka koje su ih izdale, te se uplate mjesečnih 
rata tih kredita iskoriste kao podloga za stvaranje potpuno 
novih umjetnih obveznica ili zadužnica,? koje su potom od 
rizika neplaćanja osiguravali specijalizirani osiguravatelji, koji 
uključuju američku osiguravajuću kuću AIG. A vrijednost im je 


2. Obveznica (engl, bond, njem. Schuldverschreibung) ili zadužnica 
(obligacija) jest dužnički vrijednosni papir koji izdavatelja obvezuje na povrat 
pozajmljenih sredstava u određenom roku s određenom kamatom, koja se 
isplaćuje periodično ili se pribraja glavnici i isplaćuje o dospijeću. Obveznica 
je kreditni instrument i u biti je ugovor o kreditu (Limun.hr, pristupljeno na 
http://limun.hr). - nap. prev. 


procjenjivala jedna od samo tri agencije za ocjenu financijske 
uspješnosti, koje uživaju de facto monopol na takvu procjenu 
i koje, sve tri, imaju sjedište u New Yorku. Na kraju se, radi 
velikih zarada, ta nova obveznica, odnosno vrijednosni papir 
osiguran hipotekom i ocijenjen najboljom mogućom ocjenom, 
ocjenom AAA, prodaje državama, mirovinskim fondovima i 
neopreznim ulagačima diljem svijeta. Pritom banke vjeruju 
kako su pronašle magičan put prema izvrsnoj zaradi koja uopće 
nije rizična. Upravo su takvi rizični vrijednosni papiri bili vrhu- 
nac uzurpacije moći privatnih američkih banaka ne samo nad 
američkim gospodarstvom, nego i nad gospodarstvom cijeloga 
svijeta. Taj proces, što su ga banke s Wall Streeta, koje su gai 
stvorile, nazvale sekuritizacija?, imao je svrhu dati novi zamah 
sveopćoj američkoj dominaciji nad svjetskim tržištem kapitala 
- glavnom stupu američke moći još od doba kada je Amerika, 
1944., iz Drugoga svjetskoga rata izišla kao pobjednica. 

Ta sekuritizacija, tj. ideja da se uobičajen rizik potraživa- 
nja banke može ukloniti iz bilance same banke i organizirati 
tako da se taj rizik od nenaplate kredita toliko proširi da više 
nikada ne zaprijeti krizom poput one što se proširila poslije 
sloma bečke banke Creditanstalt iz 1931., bila je iluzija koja 
je počivala na temeljnim pretpostavkama o budućoj američkoj 
moći, pretpostavkama ukorijenjenim u samoj pojavi Sjedinje- 
nih Američkih Država kao glavnog industrijskog suparnika 
Njemačkom Carstvu poslije Američkoga građanskog rata iz 
šezdesetih godina 19. stoljeća. 

Kriza koja se počela širiti na svjetski financijski sustav 
poslije naizgled beznačajnog problema likvidnosti jedne male 


3 Sekuritizacija (engl. securitization) predstavlja nove tehnike financiranja 
u kojima se klasični oblici potraživanja preobražavaju u nove odnose koje sada 
predstavljaju vrijednosni papiri u kojima su ti odnosi utjelovljeni. Tehniku 
sekuritizacije osmišljavaju financijske organizacije ili velike korporacije kako 
bi iz bilance izbacile ona potraživanja koja su podložna promjenama kamat- 
nih stopa, kreditnom riziku ili općenito imaju nepovoljne ili rizične osobine 
(Limun.hr, pristupljeno na http://limun.hr ). - nap. prev. 


njemačke banke iz 2007. imala je duboke korijene u krajnje 
nezdravu financijskom i bankarskom sustavu - monetarnom 
sustavu zvanom dolarski sustav (Dollar System), odnosno, 
brettonwoodski sustav (Bretton Woods System).“ Pogled na 
pojavu Amerike kao kolosalne financijske sile, što se dogodilo 
u razdoblju kada su Sjedinjene Američke Države poslije Gra- 
đanskoga rata, izronile kao jedna od svjetskih industrijskih i 
financijskih velesila, prijeko je potreban kako bismo shvatili 
povijesnu važnost sloma banke IKB Deutsche Industriebank 
iz lipnja 2007. godine. 

No, prije negoli krenemo u istraživanje veze između Ame- 
ričkoga građanskog rata i uspona bankarske moći, moramo 
se nakratkovratitiu još ranije razdoblje koje je ključno za 
razumijevanje jedinstvenog političkog karaktera američkoga 
bankarstva. 


Američke privatne "narodne" banke 


Sam izraz "narodna banka" ili "središnja banka" u Americi 
je, početkom 20. stoljeća, značio političku smrt za svakoga 
tko je zagovarao osnivanje takve banke. Od usvajanja Ustava, 
1787. godine, Sjedinjene Američke Države imale su u prvih 
sto dvadeset godina postojanja kao republike dva neuspjela 
iskustva sa središnjim bankama. 


4 Brettonwoodski sustav (engl. Bretton Woods System) - sporazum o 
sustavu fiksnog deviznog tečaja koji je regulirao međunarodne financije u 
razdoblju od Drugoga svjetskoga rata do 1971. godine (Osnove međunarodne 
ekonomije, predavanje br. 15, pristupljeno na http://web.efzg.hr/dok/ETE/ 
Iskuflic//osnove/Predavanja/P-15%200snove%20me%C4%91unarodne%20 
ekonomije%20-%20Dodatak.pdf). - nap. prev. 

Brettonwoodski je sustav uspostavio paritet za svaku valutu iskazan 
u dolaru i zlatu. Kao ključna ili rezervna valuta paritet dolara bio je vezan 
jedino uz zlato. Ostale valute definirane su u obliku zlata i dolara. No, kada 
bi neka valuta otišla predaleko od prave ili "temeljne" vrijednosti, paritet se 
mogao uskladiti. Sustav iz Bretton Woodsa bio je fiksan, ali prilagodljiv tečajni 
sustav. - nap. str. rec. 


Prvu narodnu banku osmislio je Alexander Hamilton, prvi 
američki ministar financija. Godine 1791. on je predložio osni- 
vanje Središnje banke Sjedinjenih Američkih Država (Bank of 
the United States), koju je temeljio na modelu Engleske banke 
(Bank od England), kojaje bila u privatnom vlasništvu. Benja- 
min Franklin, koji je bio upoznat s Engleskom bankom, bio 
je svjestan toga koliko je opasna središnja banka u privatnom 
vlasništvu s kontrolom nad izdavanjem nacionalne valute. On 
se osnivanju središnje banke odupirao sve do svoje smrti, 1790. 
godine. No, iste te godine, prije no što se njegovo tijelo stiglo 
ohladiti, Andrew Hamilton progurao je zakon koji će omogu- 
ćiti odobrenje za osnivanje Prve središnje banke Sjedinjenih 
Američkih Država (First Bank of the United States), čije je 
sjedište trebalo biti u Philadelphiji. 

Ta središnja banka ministra Hamiltona nije bila državna 
banka. Prema njezinoj povelji, 80% banke bilo je u privatnom 
vlasništvu, uključujući pritom, što je bilo čudno za tako mla- 
du državu, još ne potpuno oporavljenu od Rata za neovisnost 
koji je vodila protiv tog istog Londona, ulagače iz najvećih 
britanskih banaka. 

Nathan Rothschild, u to doba najmoćniji londonski i svjet- 
ski bankar, mnogo je uložio u Prvu središnju banku Sjedinje- 
nih Američkih Država i, prema nekim izvorima, bio je njezin 
najveći dioničar. Upravljajući iz pozadine poslovanjem Prve 
središnje banke, londonski su bankari nakanili kontrolirati 
financijske aktivnosti u Americi, što su mnogi Amerikanci 
doživljavali kao ponovnu britansku kolonizaciju Amerike, ali 
ovoga puta provedenu financijskim i ekonomskim sredstvima. 

Andrew Hamilton napisao je u svome priopćenju Kongresu 
da bi ta banka trebala biti "narodna banka koja bi, objedinja- 
vanjem utjecaja i interesa bogatih ljudi i sredstava američke 
Vlade, mogla toj vladi dati dugotrajan i sveobuhvatan kredit 
kakav joj treba". 


Da, ona je doista ujedinila bogate i vladajuće, ali ne i u 
interesu američkoga naroda. 

U prvu američku središnju banku Vladaje deponirala svoje 
fondove i novac ubran od poreza, a Banka je izdavala novac i 
povećavala količinu novca na tržištu onako kako je to njoj od- 
govaralo. Temeljni kapital Banke bio je 10 milijuna dolara, od 
čegaje, kako smo već naveli, 80% bilo u privatnom vlasništvu. 
Samo 20% temeljnog kapitala bilo je u vlasništvu američke 
Vlade. Bankom su upravljali predsjednik i upravni odbor od 25 
članova. Dvadeset članova upravnoga odbora birali su dioničari, 
tj. onih 80% privatnih vlasnika, a samo pet članova imenovalaje 
Vlada. Zapravo je američka Vlada privatnim bankarima predala 
kontrolu nad svojim novcem i pristala da će za novac koji bi 
joj ta banka pozajmila plaćati kamate. Thomas Jefferson snaž- 
no se protivio donošenju zakona o osnivanju središnje banke u 
privatnim rukama. Unatoč tome, George Washington je takav 
zakon svojim potpisom odobrio 25. veljače 1791. godine. On 
je to, po savjetu ministra Hamiltona, učinio unatoč činjenici 
da, po američkome Ustavu, kontrolu nad valutom nacije ima 
američki Kongres, te da u Ustavu nema odredaba po kojima 
bi Kongres mogao tu ovlast prenijeti na nekoga drugoga. 


Ta izričita ustavna odredba bila je osmišljena upravo zato da 
izdavanje američkog novca ne dospije u ruke privatnih banaka, 
nego da ostane u rukama onoga tijela koje je Thomas Jefferson, 
autor Deklaracije o neovisnosti, nazvao najrepublikanskijim 
od triju ogranka američke vlasti - Kongresom, koji bira narod. 

Obnova odobrenja za rad Prvoj središnjoj banci pobijena 
je 1811. u Kongresu jednim glasom u oba doma Kongresa. Tu 


5 Ustav Sjedinjenih Američkih Država, članak 1.: Zakonodavno tijelo, 8. 
dio. U relevantnom dijelu se kaže: "Kongres će imati ovlast uređivati i ubirati 
poreze, pristojbe, davanja i trošarine, plaćati zaduženja i predviđati zajedničku 
obranu i opće blagostanje Sjedinjenih Američkih Država ... Posuđivati novac 
putem zajma Sjedinjenih Američkih Država... Kovati novac, regulirati njegovu 
vrijednost, te vrijednost stranog novca, te učvršćivati standard težina i mjera..." 


se banku držalo odgovornom za znatan porast veleprodajnih 
cijena u zemlji. 

Godine 1812., u jednom čudnom poglavlju, američki je 
Kongres, na uporan zahtjev predsjednika Jamesa Madisona, 
objavio rat Velikoj Britaniji, nazvan Rat iz 1812. godine. Kako bi 
financirala taj rat, američka se Vlada do grla zadužila. Državni 
se dug za samo četiri godine povećao sa 45 na 127 milijuna 
dolara, štoje bilo povećanje od gotovo 300%. Za vrijeme rata, 
u naletu patriotizma i procvatu kredita, banke ovlaštene od 
saveznih država povećale su iznose svojih plasiranih kredita, 
bez obzira na svoje pričuve zlata ili srebra. 

Godine 1816., kako bi se riješilo problem galopirajuće infla- 
cije, koja je bila rezultat spomenutog kreditnog ludila, Kongres 
je, na poticaj umreženih interesnih skupina, donio zakon po 
kojemu je, po uzoru na Prvu središnju banku, osnovana Druga 
središnja banka, također sa sjedištem u Philadelphiji. Ta je 
banka dobila licencu na rok od 20 godina, do 1836. I Druga 
središnja banka dopustila je da samo 20% njezina temeljnog 
kapitala bude u vlasništvu države, a 80%, odnosno kontrolni 
paket dionica, bio je u privatnom vlasništvu. I, što je još važ- 
nije, imala je obvezu stvoriti jedinstvenu nacionalnu valutu, 
mogla je otkupiti većinu državnoga duga i biti depozitna banka 
za sredstva Ministarstva financija, što je bila jedinstvena po- 
vlastica te privatne banke, kao i one prethodne Hamiltonove 
banke. Time je, u odnosu na privatne ili državne konkurentske 
banke, stekla veliku prednost. 


Dana 10. svibnja 1816. godine, poslije pet godina bez na- 
rodne banke, te poslije rata s Engleskom, predsjednik James 
Madison potpisao je zakon kojim je stvorena Druga središnja 
banka Sjedinjenih Američkih Država. Prema novoj licenci 
njezin je temeljni kapital povećan na 35 milijuna dolara, a bila 
je ovlaštena i za osnivanje podružnica i izdavanje novčanica u 
apoenima ne manjim od 5 dolara. 

Tako je ta nova središnja banka dobila ovlast nadzirati cijelu 
fiskalnu strukturu zemlje. 


Godine 1819. predsjednik Vrhovnog sudaJohn Marshall je, 
u predmetu McCulloch protiv savezne države Maryland, proglasio 
Drugu središnju banku ustavnom, zaključujući sumnjivom 
logikom kako se "podrazumijeva ovlast" Kongresa da stvori 
narodnu banku - ovlast koju je savezna država Maryland 
bila dovela u pitanje. Od 1822. kontrolu nad tom bankom 
je, kao njezin direktor, preuzeo Nicholas Biddle, bogataš iz 
Philadelphije. On i dioničari te banke preimenovali su banku 
u Američka banka. 

Predsjednik Andrew Jackson, popularni heroj Rata iz 1812., 
koji nije imao povjerenja u tu narodnu banku u privatnom 
vlasništvu i koji se bojao da ona omogućuje previše moći 
međunarodnim, te newyorškim i bostonskim investicijskim 
bankama na štetu zapadnih i južnih dijelova zemlje, uložio je 
1832. godine veto na zakon o obnovi licence Drugoj središnjoj 
banci Sjedinjenih Američkih Država. 

Kako bi osigurao njezino zatiranje, predsjednik Jackson 
izdao je nalog ministru financija da povuče sav državni novac 
iz te banke i da ga položi u banke saveznih država. Kako bi 
mu se za to osvetio, Nicholas Biddle je 1834. smanjio ponudu 
novca i potaknuo recesiju, ne bi li time prisilio predsjednika na 
obnovu licence privatnoj središnjoj banki. To je učinio tako što 
je zatražio neodložnu otplatu svih starih kredita i obustavio 
davanje novih kredita, zbog čega se Amerika počela gušiti u 
svojim kreditima. 

No, njegov je pokušaj ucjene propao. Dana 8. siječnja 1835. 
Jackson je isplatio i posljednji obrok državnoga duga, prvi put u 
američkoj povijesti. Ministarstvo financija akumuliralo je višak 
od 35 milijuna dolara, koji je raspodijeljen saveznim državama. 

U drugom pokušaju dobivanja licence za Drugu središnju 
banku Nicholas Biddle je, uz pomoć vodećih londonskih i 
europskih bankara, izrežirao Paniku iz 1837. godine. U svojoj 
autobiografiji, napisanoj 1888., Henry Cleves, vodeći bankar s 
Wall Streeta, piše: "Paniku iz 1837. povećala je Engleska banka 


tako što je u jednom danu izbacila na tržište sve vrijednosnice 
vezane uz Sjedinjene Američke Države." 

Glavni čovjek u Vijeću za poslovnu politiku Engleske banke 
u to je doba bio Nathan M. Rothschild, blizak suradnik pred- 
sjednika Druge američke banke Nicholasa Biddlea i jedan od 
najvećih suvlasnika te iste banke.“ 


Londonski bankari upravljaju Američkom bankom 


Bankarska dinastija Rothschild iz Europe, predvođena 
barunom Nathanom iz Londona, čija su braća bila na čelu 
njihovih banaka u Beču, Napulju i Parizu, bila je najmoćnija 
financijska obitelj na svijetu u to doba. Njihova se moć temeljila 
na potpunoj tajnosti obiteljskih dinastijskih veza, do te mjere 
da je uobičajena praksa bila da se braća i njihovi nasljednici 
žene sestričnama u prvom koljenu kako bi očuvali obiteljsko 
bogatstvo i tajne. 

Barun Nathan iz Londona i James de Rothschild iz Pariza 
imali su najveće vlasničke udjele u Drugoj američkoj banci, na 
čelu koje je bio Nicholas Biddle. Banka Nathana Rothschilda 
čak je neko vrijeme bila i službena banka američke Vlade u 
Europi. Kako je Gustavus Myers rekao: "Pravna evidencija 
pokazuje da su oni bili sila u staroj Drugoj središnjoj banci 
Sjedinjenih Američkih Država.'7 

No, ni izrežiranom Panikom iz 1837. nisu uspjeli progurati 
obnovu licence i banka se ugasila. Kada je ta banka napokon 
bila prisiljena zatvoriti vrata, 1841., ostavila je u dvjema lon- 
donskim komercijalnim bankama, Barings Brothers i N. M. 
Rothschild's, ukupan dug od 25 milijuna dolara, što je bila 


6 Ibid. 
7 Myers, Gustavus, History of the Great American Fortunes, Random House, 
New York, 1936., str. 556. 


zapanjujuća količina novca za dvije privatne banke, čak i za 
banku obitelji Rothschild.? 

Godine 1841. predsjednik John Tyler stavio je veto na dva 
zakona kojima se pokušalo obnoviti licencu Drugoj središnjoj 
banci. Tako su pokušaji novčanih interesnih krugova da ponov- 
no uspostave kontrolu nad novcem naroda pomoću središnje 
banke, koju bi oni kontrolirali, propali, i propadat će sve do 
1913. godine. 

U igru ulaze moćni londonski Rothschildi. Godine 1837., 
usred financijske panike, u Ameriku je, kao zastupnik Nathana 
Rothschilda, poslan August Belmont stariji, sa zadaćom da 
ondje osnuje investicijsku banku, nazvanu August Belmont & 
Co., uz tajnu potporu Nathana Rothschilda iz Londona. 

Poslije poraza Druge središnje banke i negativnog publi- 
citeta oko nje, barun Rothschild bio je prisiljen raditi preko 
zastupnika, a ne na svoje ime. Svejedno, Belmont je bio toliko 
učinkovit da je kasnije postao financijski savjetnik američkog 
predsjednika i predsjednik Demokratske stranke, uvijek po- 
tičući Američki građanski rat izvanrednim mjerama koje je 
poduzimao iz pozadine. (Upravo je sin Augusta Belmonta, 
August Belmont mlađi, bio taj koji će kasnije raditi sjohnom P. 
Morganom na stvaranju Panike iz 1893., koja je pomogla utrti 
put trećoj središnjoj banci Sjedinjenih Američkih Država, koja 
će se zvati Sustav banaka za savezne pričuve.) 

Šezdesetih godina 19. stoljeća, za vrijeme Građanskoga rata, 
predsjednik Abraham Lincoln rekao je: 

Novac je tvorevina zakona i izdavanje novca mora ostati isključiv 
monopol vlade. Vlada koja ima moć stvarati i izdavati novac i kredite, 
te koja ima pravo povlačiti i novac i kredite iz optjecaja oporezivanjem 
i na drugi način, ne treba i ne smije davati kredite uz kamate kao 
sredstvo financiranja vlade i državnih projekata. 


8 Američko Ministarstvo financija, Frequently Asked Questions: Buying, 
Selling and Redeeming Currency, na www.treasury.gov/education/faq/currency/ 
sales.shtml, pristupio 7. srpnja 2006. 


Vlada treba stvarati, izdavati i puštati u optjecaj sav novac i sve 
kredite potrebne radi zadovoljenja državne potrošnje i kupovne moći 
potrošača. Povlastica stvaranja i izdavanja novca nije samo najviši 
prerogativ države, nego i njezina najveća kreativna prilika. Prihvaća- 
njem ovih načela bit će zadovoljena dugo prisutna želja za jedinstvenim 
platežnim sredstvom. 

To će poreznim obveznicima uštedjeti goleme količine novca koji 
gube na kamatama, popustima i tečajevima. Financiranje svih javnih 
projekata, stabilne vlade i uređenog procesa, te poslovanje Ministarstva 
financija postat će predmet praktičnog administriranja. Ljudi mogu 
imati i imat će valutu koja će bitijednako sigurna kao i njihova vlada. 

Novac će prestati biti gospodar i postat će sluga čovječanstvu. 

Te Lincolnove riječi nisu bile nimalo dobrodošle u Londo- 
nu, gdje su moćna banka zvana House of Rothschild i druge 
londonske banke planirale dati očajnoj Lincolnovoj Vladi ratne 
kredite po zelenaškim kamatama. Doista, odcjepljenje Virginije 
i ostalih šest južnih robovlasničkih država, koje su se pretežito 
bavile uzgojem pamuka, dogodilo se neposredno nakon što je 
Abraham Lincoln odnio pobjedu na predsjedničkim izborima 
svojom snažnom potporom industrijskom protekcionizmu. 

Odcjepljenje američkoga Juga diskretno je poticao i Au- 
gust Belmont stariji, osobni zastupnik Nathana Rothschilda 
u Sjedinjenim Američkim Državama, koji je, kao važna osoba 
u suparničkoj Demokratskoj stranci, politiku industrijskog 
protekcionizma Abrahama Lincolna držao anatemom. Tada su 
londonske banke, predvođene Kućom Rothschild, bile glavni 
kreditori južnjačke trgovine pamukom, vitalne sirovine za 
tekstilne tvornice iz Manchestera u Engleskoj.!" 

Abraham Lincoln vrlo je dobro shvaćao zašto su tvorci 
američkoga Ustava moć nad novcem stavili u ruke Kongresa, a 
ne privatnih banaka. On je bio dugogodišnji pobornik politike 


9 Lincoln, Abraham, op.cit. 
10 Luthin, Reinhard H., "Abraham Lincoln and the Tariff", The American 
Historical Review, Svezak XLIX, Broj 4, srpanj 1944., str. 610. - 627. 


zaštitnih carina, koju je zagovarao vođa pristaša američke neo- 
visnosti senator Henry Clay i blizak prijatelj pennsylvanijskog 


protekcionističkog ekonomista Henryja Charlesa Careyja, koji 
je snažno zastupao ideju o nacionalnoj ekonomiji poznatog 
njemačkog ekonomista Friedricha Lista.!! 

Umjesto osnivanja nove, treće američke banke, koja bi ta- 
kođer bila u rukama privatnih vlasnika, što su vodeći bankari 
Londona i New Yorka priželjkivali, predsjednik Lincoln je, 
koristeći se ustavnim ovlastima, uvjerio Kongres da odobri 
izdavanje tada goleme količine beskamatnih "zelembaća", 150 
milijuna dolara, uz puno jamstvo američke Vlade. 

Pod predsjednikom Lincolnom, novčanice službeno zvane 
Legal Tender Notes (zakonsko sredstvo plaćanja) izdavalo je 
Ministarstvo financija. Te novčanice nisu donosile nikakve ka- 
mate i morale su se koristiti za "sve dugove, javne ili privatne, 
osim uvoznih carina i kamata na državni dug". Upravo su te 
novčanice dobile nadimak "zelembaći" (Greenbacks), zbog 
svoga osobitog dizajna i zelene boje. 

Količina tako izdanih zelembaća povećala se tijekom rata 
na 450 milijuna dolara. U doba izdavanja te dolare nije bilo 
moguće zamijeniti za zlato. Bile su to novčanice s jamstvom 
američke Vlade, s obećanjem da će ih Vlada, tj. država, jednoga 
dana zamijeniti za zlato. Vlasnici novčanica su, zapravo, ulazili 
u rizik radi opstanka i napretka Sjedinjenih Američkih Država. 


11 Ibid., str. 626. - 629. Bivši profesor ekonomije iz Tuebingena Friedrich 
List, poznat u Njemačkoj kao otac Zollvereina (Carinska Unija), došao je u Pen- 
nsylvaniju dvadesetih godina 19. stoljeća na poziv Pennsylvanijskog društva 
za promicanje proizvodnog procesa i mehaničkih vještina Mattewa Careyja. 
Dok je boravio u Pennsylvaniji, List je pismeno napao britansku doktrinu 
slobodne trgovine Adama Smitha i Obrise američke političke ekonomije Davida 
Ricarda, što je Mattew Carey, otac Lincolnova savjetnika Henryja Charlesa 
Careyja, i objavio. Zanimljivo je da je ime Friedricha Lista danas gotovo pot- 
puno izbačeno iz studija ekonomije, budući da su dogme o neoliberalističkoj 
slobodnoj trgovini Miltona Friedmana postale dominantne tijekom sedamde- 
setih godina 20. stoljeća. 


Izdavanjem papirnatog = državnog novca zvanog = “Greenbacks"  (zelembaći) 
predsjednik Abraham Lincoln omogućio je Uniji financiranje Građanskoga rata 
bez ovisnosti o londonskim bankama i njihovim  newyorškim  partnericama. 
Zbog toga su ga vjerojatno i ubili, i to samo nekoliko sati poslije završetka 
toga rata. 


Zelembaći su Lincolnu omogućili financiranje ratnih troš- 
kova neovisno o londonskim i newyorškim bankama, koje su 
tražile zelenaške kamate, po stopi od 24%, pa čak i do 36%.1? 
Lincolnovo financiranje rata zelembaćima omogućilo je Uniji 
izbjegavanje uzimanja golemih ratnih kredita od privatnih ba- 
naka, čime je predsjednik Lincoln u londonskim i newyorškim 
bankarskim krugovima stekao ogorčene neprijatelje. 

Utjecajne londonske novine Times žestoko su reagirale na 
izdavanje zelembaća. U uvodnom je članku, jasno pisanom u 
ime londonskih bankara, stajalo: 

"Ako se lukava financijska politika, koja svoje podrijetlo 
ima u Sjevernoj Američkoj Republici, potpuno učvrsti, tada će 
se ta vlast opskrbljivati vlastitim novcem, bez ikakva troška. 
Otplatit će dug. Imat će sav novac potreban za vođenje svoje 
trgovine. Postat će najnaprednija zemlja u povijesti civiliziranih 
država svijeta. Umovi i bogatstvo svih zemalja ići će u Sjevernu 


12 Mac, R, Brief History of Banking System, 9. 2. 2009, pristupio 
na http://www.fairloanrate.com/2009/02/09/a-brief-histtory-of-banking- 
system/#more-266. 


Ameriku. Ta Vlast mora biti uništena ili će ona uništiti sve 
monarhije na kugli zemaljskoj."!? 

Dana 14. travnja 1865. predsjednik Lincoln ubijen je hlad- 
nokrvnim pucnjem u jednom washingtonskom kazalištu, samo 
pet dana nakon što se general Konfederacije Robert Edward 
Lee predao generalu Grantu kod Sudnice u Appomattoxu u 
saveznoj državi Virginiji. Kao i za ubojstvo Johna Kennedyja 
gotovo sto godina poslije toga, i za to je ubojstvo optužen 
"usamljeni naoružani napadač", John Wilkes Booth. No, nije 
bilo nikakve ozbiljne kongresne istrage po pitanju zavjere, te 
toga tko bi mogao stajati iza ubojstva. 

lako se prava istina možda nikada neće saznati, postoje 
uvjerljivi dokazi o tome da je ubojicu predsjednika Lincolna, 
Johna Wilkesa Bootha, za taj posao unajmio Judah Benjamin, 
ministar financija Konfederacije. MinistarJudah Benjamin bio 
je blizak suradnik britanskog premijera Benjamina Disraelia 
(1804. - 1881.), koji je bio blizak prijatelj londonskoga ogranka 
obitelji Rothschild. Poslije ubojstva Abrahama LincolnaJudah 
Benjamin pobjegao je u London, kao jedini član Vlade Konfede- 
racije koji se nikada nije vratio u Sjedinjene Američke Države.“ 

Sve to govori o tome da je ubojstvo predsjednika Lincolna 
bilo posljedica njegove monetarne politike. Predsjednik Lincoln 
trebao je novac za financiranje Američkoga građanskog rata. 
Bankari iz Europe, predvođeni obitelji Rothschild, ponudili su 
mu kredite po zelenaškim kamatnim stopama. Umjesto da te 
kredite prihvati, Lincoln je, koristeći se državnim ovlastima, 
pronašao druge načine financiranja ratnih troškova. Kao još 
važnije, britanski su se bankari suprotstavili njegovoj protek- 
cionističkoj politici. Neki su Englezi šezdesetih godina 19. 


13 Ibid. 

14 Kovacs, John E., "Two Presidents who died defying the Rothschilds" 
(Dvojica predsjednika koji su poginuli suprotstavljajući se Rothschildima), 
The National Educator, rujan 1990., str. 9. 


stoljeća živjeli u uvjerenju da "britanska slobodna trgovina, 
industrijski monopol i ljudsko roblje idu zajedno".!5 

Lincolnova bi politika poslije Građanskoga rata uništila 
robne spekulacije obitelji Rothschild. On je planirao polaganu 
poslijeratnu obnovu, koja bi ujužnim američkim saveznim dr- 
žavama omogućila povratak poljoprivredne proizvodnje. To bi, 
zauzvrat, drastično oslabilo mogućnost londonskih bankara da 
povise cijenu žita na svjetskom tržištu i tako zgrnu dobru za- 
radu. Osim toga, njegovo ratno iskustvo s izdavanjem državne 
valute u obliku zelembaća, neovisne o neumoljivim uvjetima 
newyorških banaka, ukazivalo je na to da bi doživio snažno su- 
protstavljanje ako bi pokušao vratiti američko gospodarstvo na 
zlatni standard, nad kojim su kontrolu imale londonske banke. 

Obitelj Rothschild željela je upravo suprotno - visoke cijene, 
posebno onih sirovina poput pamuka, prouzročene krutom 
politikom obnove premaJugu. Abrahama Lincolna doživljavali 
su kao opasnost svome utvrđenom poretku, zbog čegaje ubijen. 
Cilj je, očito, bio oslabiti Sjedinjene Američke Države, kako bi 
obitelj Rothschild i njihovi bankarski saveznici iz New Yorka 
mogli preuzeti američko gospodarstvo.“ 

Godine 1934. kanadski odvjetnik Gerald G. McGeer pribavio 
je dokaze, izbrisane iz javne evidencije, koje su mu pribavili 
agenti Tajne službe sa suđenja Johnu Wilkesu Boothu, poslije 
njegove smrti. Odvjetnik McGeer izjavio je da ti dokazi poka- 
zuju da je John Wilkes Booth bio plaćeni ubojica, koji je radio 
za međunarodne bankare. U jednom govoru u kanadskom 
Parlamentu, koji je prenio list Vancouver Sun 2. svibnja 1934., 
rekao je: 

Abraham Lincoln, ubijeni osloboditelj robova, ubijen je makinaci- 
jama skupine koja je predstavljala međunarodne bankare, koji su se 


15 McCarty, Burke, uvod u The Supressed Truth About the Assassination of 
Abraham Lincoln, Health Research Publishing, 1993., pristupio na http://heal- 
ourworldnow.org/how/forum/index.php?topic=365.0;prev_next=next. 

16 "Lincoln Assassination Conspiracy", pristupio na http://home.att. 
net/-rjnorton/Lincoln74.html. 


bojali planova predsjednika Lincolna u svezi s nacionalnim sustavom 
kredita. U to je doba postojala samo jedna skupina na svijetu koja je 
imala razloga priželjkivati Lincolnovu smrt. Bili su to ljudi koji su 
se protivili njegovu programu nacionalne valute i koji su se tijekom 
cijeloga Građanskog rata borili protiv njegove valutne politike - ze- 
lembaća.!? 

Poslije Lincolnova ubojstva bilo je jasno da je uslijedila bitka 
za obustavu izdavanja zelembaća i za njihovu zamjenu valutom 
temeljenom na zlatnom standardu. Cilj je bio omogućiti onima 
koji u rukama drže monetarno zlato, tj. londonskim bankama 
i elitnom krugu s njima povezanih newyorških međunarodnih 
banaka, kontrolu nad američkom valutom tako što će izdavanje 
američke valute čvrsto vezati na zlato najveći dio kojega je u 
to doba bilo u posjedu Engleske banke i drugih londonskih 
banaka. 

Godine 1875., pod pritiskom banaka s istočne američke oba- 
le, koje su zagovarale mogućnost zamjene zelembaća za zlato 
i buduće izdavanje samo onoliko državnih novčanica koliko 
ih ima podlogu u zlatu, Kongres je donio Zakon o ponovnoj 
uspostavi zlatnog standarda. Ključni senator koji je progurao 
taj zakon u Kongresu bio je John Sherman iz savezne države 
Ohio. U svojim memoarima Henry Stoddard, izdavač novina 
New York Republican, napisao je: "Odnosi (senatora Shermana) 
s bankom First National Bank of New York za vrijeme krize 
oko ponovne uspostave zlatnog standarda bili su toliko bliski 
da se ta institucija popularno zvala 'Fort Sherman' (Utvrda 
Sherman).'"!5 

Osnivač banke First National Bank of New York bio je 
George Fisher Baker, koji je kasnije postao član elitnog tajnog 
društva zvanog Pilgrims Society (Društvo hodočasnika), osno- 
vanog 1902. kao vodeće tijelo nastajuće britansko-američke osi 


17 McGeer, Gerald G., The Vancouver Sun, citirano u R. Mac., op. cit. 
18 Stoddard, Henry L., As He Saw It, citirano u Ferdinand Lundberg, 
America's Sixty Families, The Vanguard Press, New York, 1937., str. 59. 


s Wall Streeta. George Fisher Baker kasnije je postao blizak 
suradnik Johna P. Morgana, koji je i bio jedan od osnivača 
Društva hodočasnika. 

Interesni lobiji koji su stajali iza Bakera i kampanje sena- 
tora Shermana za ponovno uvođenje zlatnog standarda bili 
su iz newyorških, bostonskih i philadelphijskih banaka, koje 
su se bavile financiranjem međunarodne trgovine, te vlasnici 
međunarodnih brodarskih i uvozničkih kompanija, koji su bili 
prisiljeni britanskim i drugim europskim dobavljačima plaćati 
robu novcem sa zlatnom podlogom. 

Ono što će kasnije biti poznato kao ustroj američke Istočne 
obale imalo je svoje korijene u toj skupini moćnih obitelji iz 
kruga međunarodnog bankarstva. Oni su organizirali pritisak 
na Kongres pomoću svojih lobističkih organizacija - newyorške 
Trgovačke komore, Odbora za trgovinu iz Bostona i Chicaga 
te Nacionalnog odbora za trgovinu. 

Internacionalistima s Istočne obale snažno su se suprot- 
stavljali prilično moćni poljoprivredni interesni krugovi sa 
Zapada i Juga, te pretežiti dio nacionalne industrije željeza i 
malih poduzetnika. Ekonomist Henry C. Carey, koji je kasnije 
postao jedan od ekonomskih savjetnika predsjednika Lincolna, 
zastupao je kompanije za proizvodnju željeza, koje su se bojale 
da će se ponovnim uvođenjem zlatnog standarda povećati ka- 
matne stope, što će smanjiti konkurenciju američkoga čelika 
i željeza u odnosu na jeftiniji britanski uvozni čelik i željezo. 

Henry C. Carey napisao je da su istočne "trgovačke države" 
New York i Massachusetts, te lučke države s istočne obale 
"stvorile monopol financijske moći kakav ne postoji nigdje na 
svijetu". Istaknuo je da, dok su kamatne stope u novcem boga- 
tim državama Nove Engleske"? i u New Yorku niske, tvorničari 


19 New England (Nova Engleska): područje SAD-a uz sjeverni dio 
atlantske obale, koje uključuje 6 saveznih država: Connecticut, Maine, Mas- 
sachusetts, New Hampshire, Rhode Island i Vermont. 


i poljoprivrednici u ostalim saveznim državama moraju plaćati 
kamate od 10% do 30%.2% 

Zakon o ponovnom uvođenju zlatnog standarda bio je vrlo 
kontroverzan i naišao je na žestok otpor poljoprivrednika i ma- 
lih poduzetnika, koji su se bojali velike deflacije gospodarstva 
i smanjenja kapitala na tržištu. S pravom su izražavali bojazan 
da će ponovno uvođenje zlatnog standarda, budući da banke 
iz New Yorka i Nove Engleske drže većinu monetarnog zlata i 
da je raspodjela nacionalne valute usmjerena prema tim istim 
bankarskim silama s Istočne obale, ići najviše u korist tih ba- 
naka, na štetu ostatka zemlje. 


Ponovno uvođenje zlatnog standarda 


Mafija iz newyorških i londonskih međunarodnih banaka 
proguralaje ponovno uvođenje zlatnog standarda 1875. godine. 
Ta se mafija međunarodnih bankara sastojala od banke August 
Belmont & Co., koja je bila podružnica londonske banke N. 
M. Rothschild & Sons, banke J. and W. Seligman & Co. braće 
Seligman, banke Drexel, Morgan & Co., čiji je suvlasnik bio 
John P. Morgan i koja je zastupala londonsku banku Junius S. 
Morgan & Co., u vlasništvu oca Johna P. Morgana. U tome 
mafijaškom krugu bila je i banka Morton, Bliss & Co., koja je za- 
stupala banku Morton, Rose & Co., kao i, kao jedina newyorška 
komercijalna banka, banka First National Bank of New York 
Georgea Fishera Bakera, prethodnica banke Citigroup.?! 

Zakonom o ponovnom uvođenju zlatnog standarda bilo je 
utvrđeno da se, do 1. siječnja 1879. godine, svi zelembaći mogu 
zamijeniti za zlato. Taj je Zakon bio velik korak na putu preda- 


20 Carey, Henry C., The Finance Minister, the Currency and the Public, Was- 
hington, D.C., 1868., str. 13. - 14. 

21 Unger, Irwin, "Business Men and Specie Resumption", Political Science 
Quarterly, 74. svezak, ožujak 1959., br. 1, str. 68, bilješka br. 95. 


je američkoga gospodarstva u ruke londonskih i newyorških 
međunarodnih banaka, budući da su one posjedovale lavovski 
dio monetarnog zlata. 

No to nije bilo dostatno za ono što su vlasnici tih banaka zacrtali 
u svojim dugoročnim planovima - potpuno preuzimanje kontrole nad 
izdavanjem novca u Sjedinjenim Američkim Državama.?? 

Taj je cilj bio zadaća Povjerenstva za monetarnu reformu 
Nelsona Aldricha iz 1908., osnovanog nakon što je "novčani 
trust" organizirao Paniku iz 1907. godine. 


22 Ibid., str. 46. - 70. 


DRUGO POGLAVLJE 


JOHN P. MORGAN - PRVI 
AMERIČKI "BOG NOVCA! 


Prava i interesi radnika bit će zaštićeni 1 zbrinuti, 
ne od radničkih huškača, nego od kršćana kojima je 
Bog, u svojoj beskrajnoj mudrosti, dao kontrolu nad 
vlasničkim interesima zemlje“ 
Riječi Georgea Baera, zvanog 
"Božji zakon", 
direktora Morganove željezničke 
kompanije, iz 1902. godine. 


Kos je golemo Britansko Carstvo krenulo prema dugo- 
trajnom i, naizgled, nepovratnom propadanju, poslije financij- 
ske krize iz 1873., s druge strane Atlantika počela se pojavljivati 
opasnost. Moćne američke industrijske i bankarske obitelji, 
okupljene oko Johna Pierponta Morgana i Johna Davisona 
Rockefellera, u svojim su rukama koncentrirale bogatstvo i 
kontrolu nad američkom industrijom. 

U svome usponu do moći neviđene u povijesti svijeta, obi- 
telji Morgan i Rockefeller služile su se prijevarom, obmanom, 
nasiljem, podmićivanjem i režiranjem financijskih kriza. Svaka 
financijska kriza koju su izazvali svojom sračunatom kontrolom 
nad financijskim tržištima i bankarskim kreditima omogućila 
je njima i njihovim najbližim suradnicima učvršćivanje još više 
moći u rukama sve manjeg broja ljudi. Bio je to rast moći ne- 


količine bogatih elitnih obitelji, koje su izronile kao američka 
plutokracija ili, točnije, američka oligarhija. 

Aristotel se terminom oligarhija koristio kako bi opisao 
vladavinu najbogatijih, gdje je glasačka moć u državi bila po- 
vezana s veličinom obiteljskoga bogatstva. Bilo da se ta vla- 
davina bogate "klase" zvala oligarhija bilo plutokracija, prava 
moć spektakularnog uspona američkoga stoljeća potkraj 19. 
stoljeća nije bila u demokratskim rukama većine građana. Nije 
bila ni u rukama širokog i rastućeg obrazovanog srednjeg sloja 
građana. Moć i buduća kontrola nad tom moći bila je beskru- 
pulozno i na potpuno jednak način centralizirana kao u doba 
Rimskoga Carstva. 

Što se moć više centralizirala u rukama bogate aristokracije, 
to ju je ta aristokracija sve više retorički umotavala u odjeću 
američke "demokracije". Ipak, u jednom je pogledu, i samo 
po tome, ta nova američka aristokracija ili, točnije, oligarhija, 
bila demokratska, jer ulazak u krug te nove oligarhije nije 
bio uvjetovan plemenitim podrijetlom ni krvnom vezom kao 
kod dekadentnog plemstva staroga Rima ili Francuske prije 
Revolucije. 

Američki je Ustav zabranio postojanje aristokracije na 
temelju naslijeđenih plemićkih titula. Ali, on nije zabranio po- 
stojanje aristokracije bogatstva nastale bilo nasljeđivanjem bilo 
stvaranjem bogatstva. Slično kao u Engleskoj u doba osnivanja 
privatne Engleske banke! iz 1694., ta će aristokracija "otvo- 
renog pristupa" biti skrivena tajna dinamičnosti nastajućeg 
"američkog carstva" - "američkoga stoljeća", kako će kasnije 
to razdoblje nazvati američki izdavač Henry Luce. 

U posljednjim desetljećima 19. stoljeća svatko dovoljno pa- 
metan, bezobziran i odlučan da preživi i pobijedi, prema teoriji 
Charlesa Darwina o preživljavanju najjačih, da nagomila veliko 
bogatstvo i da to bogatstvo zadrži, bio je pogodan za članstvo, 


1 Nazive središnjih nacionalnih banaka u knjizi navodimo u prijevodu 
radi lakšeg snalaženja. - nap. prev. 


gotovo potpuno neovisno o klasi, religiji ili nacionalnom po- 
drijetlu. Ipak, rasa je u Americi ostala prepreka ulasku u više 
krugove moći još gotovo cijelo jedno stoljeće. 

Pripadnici te nove oligarhije koristili su se svojom golemom 
ekonomskom moći, često djelujući koordinirano i u tajnosti, 
kako bi režirali događaje kojima su poticali valove stečajeva i 
ozbiljnih ekonomskih kriza, čak i panika. Osim toga, cinički su 
pridobivali zakonodavnu vlast i guvernere američkih saveznih 
država, kongresnike, suce, urednike novina, čak i predsjednike, 
kako bi služili njihovim privatnim interesima. Tim interesima 
služili su i ratovi, čijem su pokretanju pomagali mediji, zaro- 
bljeni od američke oligarhije, ratovi na kojima je ta oligarhija 
zgrtala profite, bez obzira na to koliko je mladih Amerikanaca 
ginulo nemajući pojma o pravim uzrocima tih ratova. 

Suprotno uvriježenim mitovima o tome kako je iskonska 
demokracija američkih doseljenika bila duh i pokretač nevi- 
đenog američkog gospodarskog rasta poslije Građanskoga rata 
kasnih sedamdesetih godina 19. stoljeća, poslije donošenja 
Zakona o ponovnom uvođenju kovanog novca iz 1873., koji je 
stupio na snagu 1879., i praktički doveo Ameriku na london- 
ski zlatni standard,? nije bilo mnogo država čija je financijska 
i gospodarska moć bila toliko koncentrirana u rukama šačice 
ljudi kao u Sjedinjenim Američkim Državama. 

Osamdesetih godina 19. stoljeća iz kruga najbogatijih ame- 
ričkih obitelji izdvojile su se dvije kolosalne obitelji. Ispočetka 
su bile ogorčeni i omraženi suparnici. Na kraju su postale save- 
znici, ne iz ljubavi, nego iz interesa, čime je stvorena jedna od 
najvećih akumulacija financijske i industrijske moći u povijesti 
svijeta. Te dvije obitelji, Rockefeller i Morgan, tvorile su tako 
snažan utjecaj na gospodarski i financijski život Sjedinjenih 


2 Zlatni standard jest sustav fiksnog deviznog tečaja u kojemu je vrijednost 
valute fiksirana prema vrijednosti zlata, a zlato se koristilo kao međunarod- 
na rezerva (Osnove međunarodne ekonomije, predavanje br. 15, pristupljeno na 
http://web.efzg.hr/dok/ETE/Iskuflic//osnove/Predavanja/P-15%200snove%20 
me%C4%91 unarodne%20ekonomije%20-%20Dodatak.pdf). - nap. prev. 


Američkih Država na početku 20. stoljeća da su ih njihovi 


kritičari iz američkoga Kongresa nazvali "novčani trust". 


Izrežirana Kriza iz 1893. godine 


Kako bi Morganova skupina izronila kao odlučujuća mo- 
netarna sila Sjedinjenih Američkih Država trebalo je nekoliko 
godina tajnovitih i obično korumpiranih makinacija. Kriza iz 
1893., kojaje u Americi prouzročila ozbiljnu četverogodišnju 
ekonomsku krizu, pokazuje koliko je "novčani trust", koji se 
razvijao okoJohna P. Morgana, bio ustrajan u postizanju svoga 
cilja - koncentraciji financijske moći u vlastitim rukama. 

Od Američkoga građanskog rata pa sve do kraja toga stoljeća 
američko je Ministarstvo financija priznavalo i zlato i srebro 
kao monetarno pokriće. Bio je to stvarni bimetalni sustav. 
Srebraje u zapadnim državama SAD-a doista bilo u izobilju pa 
su se poljoprivrednici, kao i vlasnici malih dućana, zalagali da 
i srebro bude podloga za dobivanje jeftinih kredita kako bi se 
omogućio rast gospodarstva. To je imalo smisla ako je širenje 
monetarne osnovice preko saveznih vlasti bilo dobro vođeno. 

No, stajalište utjecajne mafije newyorških banaka, kojima je 
potkraj 19. stoljeća na čelu bila banka zvana House of Morgan, 
bilo je upravo suprotno. Oni su u zlatu, osobito zbog svojih 
posebnih veza s vodećim bankama londonskoga Cityja, vidjeli 
svoj najbolji put ka preuzimanju vlasti nad američkim novcem. 
Opskrbu monetarnim zlatom kontrolirali su šačica newyorških 
banaka i financijski moćnici londonskoga Cityja, prije svega 
bankarska grupacija lorda Rothschilda. 

Srebro u tržišnom natjecanju nije newyorške bankare nima- 
lo zanimalo. Njihovi bankarski saveznici iz londonskoga Cityja, 
srca svjetskog zlatnog standarda toga doba, željeli su Ameriku 
s ekskluzivnim zlatnim standardom, pri čemu bi njihov utjecaj 
bio neizmjerno veći. Londonski bankarski saveznici iz New 
Yorka, John P. Morgan i zastupnik banke lorda Rotschilda u 


Americi August Belmont, kao i neki ljudi iz newyorškog finan- 
cijskog kruga lukavo su iskoristili potporu svojih londonskih 
bankarskih saveznika za preuzimanje kontrole nad američkim 
tržištem kredita, u svrhu vlastite koristi i na očitu štetu većine 
američkoga stanovništva. To nije bila lagana zadaća, ali su oni 
po pitanju zlatnog standarda bili jedinstveni. 

Sramotnu krizu iz 1893. zapravo je manipulacijom izazvao 
interesni krug Johna P. Morgana, u tajnoj sprezi s Augustom 
Belmontom, kako bi okončao ulogu srebra, a zlato nacije 
učvrstio u rukama privatnih newyorških banaka. Režiranjem 
nekoliko financijskih panika oni su također stekli do tada 
neviđenu kontrolu nad nacionalnim željezom i željeznicama 
- srcem gospodarstva. 


ht 


Krizu iz 1893., kojaje bila izravna posljedica bankovne panike iz iste godine, 
namjerno su izmanipulirali. P. Morgan i drugi newyorški bankari u sprezi sa 
svojim saveznicima - londonskim bankarima, kako bi učvrstili svoju kontrolu 
nad novcem i gospodarstvom. 


Središnji čovjek za Johna P. Morgana i njegovu kompaniju 
bio jeJohn Griffin Carlisle, ministar financija u Vladi demokrat- 
skog predsjednika Grovera Clevelanda. Predsjednik Cleveland 
bio je prosječan lokalni političar iz New Yorka prije no štoje od 
Johna P. Morgana i njegovih prijatelja dobio financijsku potporu 
kako bi postao predsjednik, a za vrijeme svoga mandata bio 
je intiman s dvojicom ljudi koji su bili njegovi česti privatni 
gosti u Bijeloj kući. 

Bili su to upravo John Pierpont Morgan i August Belmont 
mlađi, sin službenog zastupnika londonskog bankara lorda 
Rotschilda u Sjedinjenim Američkim Državama. U londonskim 
društvenim krugovima šuškalo se daje August Belmont stariji, 
zapravo, nezakoniti sin baruna Karla Meyera Rothschilda, koji 
je, u svakom slučaju, usvojio mladog Belmonta kao da muje sin, 
odaslavši ga da upravlja američkim poslovnim interesima obi- 
telji Rothschild pod manje kontroverznim imenom Belmont.> 


Ruka ruku mije... 


John PP. Morgan preuzeo je američke zlatne rezerve početkom 
1893. godine. Hajka na zlatne rezerve započela je rane 1893., 
poslije druge inauguracije predsjednika Clevelanda, a tajno su 
je potaknuli upravo John P. Morgan i August Belmont. S njima 
povezane londonske banke krenule su u akciju u točno plani- 
ranom trenutku, prema instrukcijama Morgana i Belmonta, i 
prodale milijune američkih obveznica, koje su bile u njihovu 
posjedu, a isplatu su zatražili u zlatu. 

U toje vrijeme američko Ministarstvo financija, po zakonu, 
moglo te obveznice otkupiti zlatom ili srebrom. Moćni srebrni 
lobi tražio je da Ministarstvo obveznice plati srebrom, a ne 
zlatom. 


3 Mc Elroy, Robert, Grover Cleveland, Harper & Bros., New York, 1923., 
IL 21, 999. 


No, zakon je odluku o tome hoće li isplata biti u zlatu ili 
srebru prepustio ministru financija. A ministra financija Car- 
lislea tajno su savjetovali Morgan i Belmont. Ministar Carlisle 
odbio je otkupiti obveznice srebrom, što bi zaustavilo paniku 
nagomilavanja zlata. Umjesto toga, vrijednosne papire otkupio 
je isključivo zlatom, čime je potaknuo još veću paniku, jer su 
se državne zlatne rezerve ubrzano topile. 

Do travnja 1893. zlatne su se rezerve istopile na manje od 
100 milijuna dolara, prvi put od ponovnog uvođenja plaćanja 
kovanim novcem iz 1879. godine. Zamka je bila postavljena. 

John P. Morgan i August Belmont mlađi uvjerili su pred- 
sjednika Clevelanda da svome ministru financija Johnu Carli- 
sleu naloži izdavanje državnih obveznica ekskluzivno za njih 
dvojicu. Zauzvrat su ti privatni bankari Ministarstvu financija 
te obveznice platili zlatom, koje je Vladi bilo žurno potrebno 
za devizne pričuve. Uobičajena praksa bila je da američko 
Ministarstvo financija ima pričuve od najmanje 100 milijuna 
dolara, dok je sve ispod toga bio temelj za uzbunu po pitanju 
stabilnosti dolara. 

Ministarstvo financija predsjednika Clevelanda prodalo je 
obveznice privatnom Morganovom udruženju banaka, po nevje- 
rojatnom popustu, i to po cijeni koja je i za njega i za njegovu 
banku bila vrlo povoljna. Odmah poslije toga ti su bankari po 
znatno višim cijenama preprodali te iste obveznice državnim, 
manjim regionalnim bankama, osiguravajućim društvima i 
drugima te tako zgrnuli golemu zaradu na poslu koji je bio 
zlouporaba povlaštenih informacija u prometu vrijednosnim 
papirima. Kako bi zaokružili krug korupcije, bivši odvjetnički 
partner predsjednika Clevelanda Francis Lynde Stetson preuzeo 
je banku J. P. Morgan & Co. kao klijenta i u njezino ime vodio 
pregovore s Ministarstvom financija u svezi s izdavanjem ob- 
veznica. Nazvati taj aranžman sukobom interesa i povredom 
javnog povjerenja bilo bi previše blago. 


Predsjednik Cleveland prodao je omamljujućih 162 miliju- 
na dolara takvih obveznica Morganovim privatnim bankama 
po vrlo povoljnoj cijeni prije negoli je antikorupcijski World, 
newyorške novine čiji je vlasnik bio novinar Joseph Pulitzer, 
otkrio taj tajni posao i time prisilio tu visoko profitabilnu 
operaciju na okončanje.“ 

U svibnju je nastala sveopća panika. Nekoliko tjedana po- 
slije toga vlada Indije, tada britanske kolonije, objavila je da za 
kovanje novca više ne prima srebro. Indija je, velikim dijelom 
kao rezultat ranijih makinacija britanskih opijumskih ratova 
u Kini, postala najveći svjetski repozitorij" srebra. 

Taj čin britanske kolonije Indije bio je glazura zavjere lon- 
donskih i newyorških banaka, isplanirane kako bi jednom i 
zauvijek uništile monetarnu ulogu srebra u Americi. Ona je 
prouzročila katastrofalan pad međunarodne cijene srebra od 
50%, što je uključivalo i Sjedinjene Američke Države. Oni 
društveni krugovi u Americi koji su bili pogođeni tom novča- 
nom panikom bili su uvjereni da je indijska Vlada, taj dragulj u 
britanskoj Kruni, na taj čin bila potaknuta od nekih londonskih 
i newyorških bankarskih kuća, koje su na toj zlatnoj panici 
zgrnule golemu zaradu.“ 

Početkom 1895. zlatni trezori američkoga Ministarstva 
financija opet su ostali bez zlata, i to zlata koje je američka 
država malo prije toga kupila od privatnih banaka s bankomJ. 
P Morgan & Co. na čelu po zelenaškoj cijeni. Kamo je to zlato 
nestalo? Dokumenti o količinama zlata u posjedu privatnih 
newyorških banaka pokazuju da je, u siječnju 1895., dvadeset 
i šest newyorških banaka u svojim trezorima držalo golemih 


4 Myers, Gustavus, Hystory of the Great American Fortunes, The Modern 

5 Repozitorij, repozitorijum, lat. (repositorium od reponere - natrag 
stavljati) spremnica, spremište, čuvalište, magazin (Bratoljub Klaić, Rječnik 
stranih riječi, Nakladni zavod MH, Zagreb 1978.). - nap. prev. 

65 milijuna dolara zlata. U to je vrijeme zakonski minimum 
američkih zlatnih pričuva bio 100 milijuna dolara, ispod koje se 
razine stanje pričuva držalo opasnim za financijsku stabilnost 
SAD-a. Predsjednik Cleveland navodno je zavapio: "Banke su 
uhvatile zemlju za vrat." No, bio je vrlo oprezan da neupuće- 
nom građanstvu ne otkrije svoj doprinos u ostvarivanju toga 
plana. 

U tome kritičnom trenutku pojavila se mafijaška skupina 
bankara, predvođena bankama J. P. Morgan & Company i 
August Belmont & Company, zastupnicom londonske grane 
obitelji Rothschild, teJames Speyer, predstavnik banke obitelji 
Rockefeller National City. Ta je skupina velikodušno ponudila 
prodati svoje privatno zlato Ministarstvu financija - po visokoj 
cijeni. 


Najveća ekonomska kriza u povijesti SAD-a 


Rezultat Zlatne panike iz 1893. bilo je smanjenje bankarskih 
kredita diljem Amerike, što je potaknulo najveću ekonomsku 
krizu u povijesti SAD-a. Po zakonu, vlasnici papirnatog novca 
mogli su taj novac zamijeniti za državno zlato. Kao rezultat 
panike, većina se banaka bojala davati kredite. 

Od svibnja do listopada 1893. bankarski krediti u cijeloj 
zemlji smanjili su se na alarmantnih 318 milijuna dolara. Bu- 
dući da su banke i privatne osobe mijenjale papirnati novac za 
zlato, stopa te zamjene dosegnula je 70%. Odljev zlata iz Sje- 
dinjenih Američkih Država u London, gdje je najveća skupina 
banaka bila ona baruna Nathana Rothschilda, bio je najveći u 
američkoj povijesti, zato što su londonske banke tražile zlato 
kao osiguranje kredita koje su odobrili Americi. Ta je zlatna 
panika ozbiljno sasjekla američki proračun, tj. prihod od pore- 
za, i povećala državni deficit, prisiljavajući američku Vladu da 
svoje dragocjene i sve manje zlatne pričuve troši na plaćanje 
tekućih troškova, što je bio daljnji udarac na zlatne pričuve. 


Kriza kredita prouzročila je val stečajeva diljem Amerike, 
od istoka do zapada, zato što su banke zahtijevale otplatu 
svojih kredita. Poljoprivrednici i vlasnici rudnika srebra sa za- 
pada okrivljavali su "istočne" banke zlata, za koje su vjerovali 
da su potajno radile na obezvrjeđenju srebra. L doista su ga 
obezvrijedile. 

Kao naručeno, u kolovozu 1893. predsjednik Cleveland, po 
savjetu Johna P. Morgana i Augusta Belmonta, sazvao je po- 
sebnu sjednicu Kongresa kako bi opozvao Shermanov zakon o 
srebru, na temelju kojegaje Ministarstvo financija otkupljivalo 
papirnati novac srebrom, koje su njegovi vlasnici zatim mogli 
zamijeniti za zlato. 

Shermanov zakon izvorno je usvojen pod pritiskom poljopri- 
vrednika i malih poduzetnika suočenih s propašću zbog prisil- 
nog prelaska na zlato kao jedinu podlogu dolara.? Predsjednik 
Cleveland uspio je uvjeriti Kongres da će država, ukidanjem 
srebra kao podloge za dolar, izbjeći financijsku propast. Do- 
godilo se upravo suprotno, kao što se moglo i predvidjeti, s 
obzirom na to da srebro, kojega je bilo u izobilju, više nije bilo 
praktična alternativa zlatu. 

Shermanov zakon bio je odmah opozvan, unatoč prosvje- 
dima poljoprivrednika i malih poduzetnika sa zapada i juga 
Amerike. Pobjedu su odnijele newyorške banke, prije svega 
mafijaške bankeJohnaP. Morgana i Augusta Belmonta. Doista, 
dogodilo se ono štoje predsjednički kandidat William Jennings 
Bryan kasnije nazvao "raspećem na Križ od zlata". 

Pobjeda Johna P. Morgana, Augusta Belmonta i njihovih 
jataka s Wall Streeta pretvorena je u zakon. U siječnju 1897. 
godine osnovano je Monetarno povjerenstvo. Zakon o zlatnom 
standardu, predstavljen Zastupničkom domu u prosincu 1899., 

usvojen je u ožujku 1900. Tim je zakonom potvrđen zlatni dolar 
kao standard vrijednosti, a srebro kao pomoćni kovani novac.? 

Predsjednik Cleveland pomogao jeJohnu P. Morganu stvoriti 
na Wall Streetu privatnu bankarsku mafijašku skupinu, koja je 
američkom Ministarstvu financija osigurala 65 milijuna dolara 
u zlatu, od čega je polovica potjecala iz Europe, kako bi ono 
moglo izdati obveznice kojimaje umjetno nadoknađena razlika 
do 100 milijuna dolara. Te državne obveznice prodane su po 
najnižoj mogućoj cijeni ekskluzivno bankarskoj mafiji Johna P 
Morgana, a ne široj javnosti. Zatim je Morgan te iste obvezni- 
ce preprodao regionalnim manjim bankama i osiguravajućim 
društvima po visokoj cijeni i time zgrnuo znatnu zaradu na 
račun ekonomskog zdravlja nacije. 

Za vrijeme velike krize, koja je bila rezultat navedenih 
spletaka, a trajala je pune četiri godine, propala su ulaganja 
u kapitalna dobra, profit je potonuo, a kriza je pogodila sve 
gradove. Tijekom te krize propalo je 15.000 tvrtki, 600 banaka 
i 74 željezničke kompanije. Došlo je do ozbiljne nezaposlenosti 
i prosvjeda velikih razmjera, od kojih su neki bili vrlo nasilni. 
Na vrhuncu nezaposlenosti, koja je proistekla iz te krize, do 
tada neviđenih 14,5% aktivne radne snage bilo je bez posla. 
Neke procjene govore o brojci nezaposlenosti od čak 25%. 

Ta je bankarska oligarhija također odlučila preuzeti vlast i 
nad željezničkim kompanijama u zemlji. Prvi korak u ostvari- 
vanju toga plana bio je bankrot željezničke kompanije Phila- 
delphia and Reading Railroads. John P. Morgan organizirao je 
bojkot kredita za željeznice i velik pad njihovih dionica, pa je 
potiho kupio kontrolni paket tih dionica, prodanih u bescjenje. 
Željeznica je bila povezana s nepreglednim ležištima antracita 
u Pennsylvaniji.!" 

Dana 15. svibnja 1893. cijene dionica na Newyorškoj burzi 
dosegnule su do tada neviđeno niske razine. Mnoge velike že- 
ljezničke kompanije, poput Union-Pacifica, Northern-Pacifica 
i Santa Fea, bile su prisiljene proglasiti stečaj. Lanac stečajeva 
velikih željezničkih kompanija diljem Amerike pružio je "zlatnu 
priliku" visoko solventnim bankama bankarskog mafijaškog 
lobija J. P. Morgana i Augusta Belmonta, kako bi te banke 
stegnule svoj obruč oko željezničke mreže SAD-a, u to doba 
krvotoka američkoga gospodarskog napretka. 


Američka oligarhija od šezdeset obitelji 


Novi američki tajkuni, koji su izronili iz ekonomskog 
procvata poslije Građanskoga rata od 1861. do 1865. i poslije 
Zakona o ponovnoj uspostavi kovanog novca iz 1879., zgrnuli 
su golemo bogatstvo, većinom prijevarom, potkupljivanjem 
državnih dužnosnika i Kongresa, korupcijom i sličnim "ugled- 
nim" radnjama. 

Američke su željeznice bile krvotok gospodarskog rasta, 
koji je poticao ekspanziju velike industrije čelika. I, dok su se 
željeznički pragovi širili od istoka prema zapadu, telegrafski 
je sustav zahtijevao golemu tonažu bakra za ožičenje diljem 
zemlje. 

Većina velikih željezničkih linija nije bila izgrađena novcem 
Johna P. Morgana, nego novcem iz državnih fondova i na da- 
rovanoj javnoj zemlji. John P. Morgan obrušio se na željeznice 
i ščepao ih u svoje ruke, a s njima i kontrolu nad cjelokupnim 
američkim gospodarstvom. Do 1901. godine Morganova je 
interesna skupina preuzela kontrolu nad željezničkim kom- 
panijama Southern Railway, Mobile & Ohio Railroad, Queen 
& Crescent, Georgia Central, Georgia Southern & Florida, 
Macon & Birmingham, Philadelphia & Reeding, Erie, Central 
of New Jersey i Atlantic Coast Line, neki procjenjuju s ukupno 


gotovo 90.000 kilometara čeličnih željezničkih tračnica. Te su 
željezničke kompanije imale kontrolu nad pravima prolaza 
željezničkih pruga, nad nalazištima ugljena, kolodvorima, 
konkurentskim željezničkim linijama i parobrodskim vezama. 

Ta kasta novih američkih plutokrata i oligarha bila je za- 
odjenuta u plašt američke demokracije i promicala je mit o 
"neustrašivu individualizmu", kako bi opravdala svoju golemu 
zaradu i sakrila istinu o stvarnom podrijetlu svoga bogatstva. 

Potkraj 19. stoljeća John P. Morgan i John D. Rockefeller 
postali su divovi sve moćnijeg "novčanog trusta", koji je kon- 
trolirao američku industriju i državnu politiku. U njihovu 
svijetu nije bilo mjesta lijepim idejama, poput "demokracije". 
Moć je bila roba kojom su trgovali. Bilo je to stvaranje američke 
aristokracije krvi i novca, u svakome pogledu elitne i isključive 
poput britanskog, njemačkog i francuskog plemstva, nešto 
što je američkim Ustavom zabranjeno. Bila je to, u svakome 
smislu riječi, oligarhija, plutokracija - vladavina najbogatijih 
u interesu najbogatijih. 

Šezdesetak obitelji - imena poput Rockefeller, Morgan, 
Dodge, Mellon, Pratt, Herkness, Whitney, Duke, Harriman, 
Vanderbilt, DuPont, Guggenheim, Astor, Lehman, Warburg, 
Taft, Huntington, Baruch i Rosenwald - tvorilo je zatvorenu 
mrežu plutokratskog bogatstva, koja je početkom 20. stoljeća 
oblikovala, podmićivala i nasiljem krčila put prema preuzi- 
manju kontrole nad sudbinom Amerike. Šezdeset ekstremno 
bogatih obitelji, povezanih dinastijskim međusobnim že- 
nidbama i međusobnom razmjenom dionica, do početka 20. 
stoljeća preuzelo je kontrolu nad industrijom i bankarskim 
institucijama "američkoga stoljeća" u nastajanju.!! 

Jedan od najbogatijih novopečenih američkih oligarha bio 
je i Cornelius Vanderbilt, koji je bogatstvo stekao podmićiva- 
njem članova parlamenata saveznih država kako bi zažmirili 

na zakon kojim su zabranjene povoljnije vozarine povlaštenim 
strankama. U to je doba Cornelius Vanderbilt kontrolirao sve 
željezničke linije koje su vodile iz New Yorka. Kako bi se oko- 
ristio većim maržama profita koje ostvaruju velika poduzeća 
i istisnuo ona manja, koristio se raznim taktikama. Jedna od 
njegovih mjera bilo je i uvođenje 50% poreza poljoprivred- 
nicima na mlijeko koje su prevozili njegovom željeznicom. 
Poljoprivrednici nisu bili povlaštene stranke, ali nove velike 
poljoprivredno-prehrambene grupacije jesu. Kasnije je Corneli- 
us Vanderbilt postao sastavni dio kruga okoJohna P. Morgana. 

Još jedno bogatstvo preko noći, izgrađeno na prijevari i 
podmićivanju, bilo je ono obitelji Phelps i Dodge i njihove 
kompanije Phelps Dodge, uvoznika metala poput kositra, 
bakra i olova, potrebnih za opskrbu američkoga građevinskog 
procvata iz osamdesetih godina 19. stoljeća i kasnije. 

Ta kompanija, koju su 1834. osnovali Anson Greene Phelps 
i William Earle Dodge, uvelike se potrudila njegovati predodž- 
bu o tome da se na njezinu čelu nalaze bogobojazni kršćanski 
biznismeni, koji su davali donacije Udruženju mladih kršćana 
(Young Men's Christian Association, YMCA), kao i u druge 
filantropske svrhe. U stvarnosti, kako je to i utvrđeno sudskim 
procesom američke Vlade iz 1873., bogatstvo obitelji Phelps i 
Dodge također je izgrađeno na brdu prijevara, protuzakonitih 
radnja i podmićivanja. Sudac Okružnog suda iz New Yorka 
kaznio je tu kompaniju tada golemom novčanom kaznom od 
milijun dolara za lažno prikazivanje vrijednosti njezina bakra iz 
Perua i Čilea u carinskim deklaracijama. Kako bi omogućila tu 
prijevaru, kompanijaje podmitila američke carinske službenike 
i time prevarila državu za znatan prihod od carina.!? 

Popis američkih bogataša nastalih na takvim prijevarama, 
korupciji i podmićivanju državnih dužnosnika bio je dugačak. 
Na njemu je bila većina imena najuglednijih obitelji, ljudi koji 
su davali donacije muzejima, najboljim sveučilištima, poput 

Princetona, Yalea i Harvarda, koji su svojim katedrama i fa- 
kultetima davali imena svojih donatora. Tako su o sebi stvarali 
sliku filantropa i "dobročinitelja", dok je stvarnost bila posve 
drukčija. 

Na tome popisu bio je i željeznički magnat Edward Henry 
Harriman, otac Averella Harrimana, američkoga diplomata, špi- 
juna i savjetnika od povjerenja predsjednika Franklina Delanoa 
Roosevelta. Edward Henry Harriman koristio se nezakonitim 
sredstvima kako bi stekao kontrolu nad transkontinentalnom 
željezničkom mrežom Union Pacific, uz to što je sam po- 
sjedovao željezničku kompaniju Southern Pacific Company. 
Razvodnjavanjem dionica i knjigovodstvenim trikovima, na 
kojima bi mu pozavidjeli i revizori kompanije Enron, Edward 
Henry Harriman izgradio je carstvo koje je kontroliralo ni više 
ni manje nego 17 velikih američkih željezničkih kompanija. 
U izvješću američke Vlade iz 1907. stoji kako je njegov cilj u 
stjecanju toliko mnogo željezničkih linija bio "ukloniti među 
njima tržišno natjecanje u transkontinentalnom poslovanju". 
Monopolističko ograničenje konkurencije bilo je kršenje i sa- 
veznih i državnih zakona.!? 


Shermanov Zakon protiv trustova 
bio je protiv radnika 


Takve su zlouporabe postale predmet novinarskih istraži- 
vanja i razlog prosvjeda javnosti, što je dovelo do usvajanja 
Shermanova Zakona protiv trustova u Kongresu 1904. godi- 
ne, koji je trebao spriječiti uočene zlouporabe trustova poput 
Standard Qila, US Steela, trusta proizvođača šećera i drugih. 

Ti su trustovi stvoreni kako bi velike korporacije, udružujući 
se sa sebi suparničkim korporacijama radi utvrđivanja cijena 


i kontrole nad proizvodnjom, štitile svoju zaradu. Prvi takav 

trust, osnovan 1882. godine, bila je kompanija Standard Oil, 
u vlasništvu obitelji Rockefeller. Ubrzo su slična udruženja 
ili trustovi stvoreni unutar duhanske, mesno-prerađivačke, 
alkoholne, rudarske, čelične i šećerne industrije, kao i unutar 
drugih industrijskih grana. Izvana se činilo da Zakon protiv 
trustova ima cilj napasti korumpirane monopolističke nasilnike 
poput Morgana, Rockefellera ili Harrimana. No, stvarnost je 
bila potpuno suprotna. 

Još 1895. Vrhovni je sud razvodnio učinak Shermanova 
zakona svojom odlukom u predmetu Sjedinjene Američke Dr- 
žave protiv E. C. Knight, prema kojoj se proizvodnja nije držala 
"trgovinom između saveznih država", čak i ako se takvom 
robom trgovalo diljem Amerike. Takvom su odlukom ključne 
industrijske grane učinkovito ostale izvan američke državne 
kontrole. Val spajanja kompanija s kraja 19. stoljeća obuhvatio 
je većinu američke proizvodnje, što je rezultiralo time da je 
nekoliko stotina golemih korporacija vladalo proizvodnjom 
SAD-a. Najveći takav trust bila je korporacija Northern Se- 
curities iz New Jerseyja, koja je obuhvaćala 112 korporacija, 
vrijednih 22 milijarde dolara, koje su predvodili i nadzirali John 
P. Morgan i John D. Rockefeller. 


U prividnom napadu na taj konkretan trust, odlukom Vr- 
hovnoga suda, u predmetu Northern Securities protiv Sjedinjenih 
Američkih Država iz 1904. godine proglašene su protuzakoni- 
tima "sve kombinacije kojima se ograničava trgovina". 1, dok 
je tom odlukom slomljen jedan željeznički trust, drugi su se 
vidljivo njome okoristili, a posebno Edward Henry Harriman. 

Shermanov Zakon protiv trustova nije ni malo ograničio 
djelovanje Edwarda H. Harrimana kao ni drugih korporacijskih 
divova. Bila je to politička prijevara, organizirana kako bi se 
ublažilo bijes javnosti. Utjecajni Edward Harriman i njegovi 
prijatelji ostali su izuzeti iz progona trustova, dok su mnogi 
vlasnici malih tvrtki po tome istome zakonu poslani u zatvor. 

Nečuveno, Shermanov protutrustovski zakon također je pre- 
tvoren u oružje kojim se spriječilo širenje sindikata u SAD-u, 


budući daje Vrhovni sud donio odluku da je štrajk sindikata 
"kombinacija koja ograničava trgovinu". 

Ozračje koje su promicali John P. Morgan i njegovi oligar- 
hijski jataci protiv bilo kakva pokušaja njihovih radnika da 
steknu bolje uvjete rada ili bolje plaće, pa čak da organiziraju 
sindikate, bilo je, blago rečeno, represivno. Vrhovni je sud 
djelovao kao utvrda za zaštitu oligarhijskog konzervativiz- 
ma. Godine 1905., u procesu Lochner protiv države New York, 
donesena je presuda da savezne države ne smiju ograničavati 
radno vrijeme u privatnim poduzećima, a tri godine kasnije, 
u slučaju Danbury Hatters iz 1908., donio je presudu kojom se 
sindikatima zabranjuje bojkot radi ostvarivanja većih nadnica 
i boljih uvjeta rada. 

Godine 1902., što pokazuje prevladavajuće ozračje, Geor- 
gea Baera, čovjeka kojega je John P. Morgan postavio na čelo 
svoje željezničke kompanije Philadelphia and Reading Railway, 
pennsylvanijski su trgovci ugljenom imenovali voditeljem pre- 
govora s rudarima koji su bili u štrajku. Tvrtka Philadelphia 
and Reading Railway dopremala je antracit u američke gradove. 
U vrijeme prije dominacije nafte ugljen je bio osnovni izvor 
energije - za grijanje kućanstava, kuhanje, rad tvornica i pro- 
izvodnju električne energije. 

Rudari su tražili osmosatni radni dan, povećanje plaće od 
10% i priznavanje sindikata kao njihova budućeg zastupnika 
u pregovorima s upravom, te su pribjegli jedinom oružju koje 
su imali - obustavili su rad kao pritisak za dobivanje olakšica. 

George Baer zaradio je nadimak George "Božjeg zakona" 
Baer kada je, na početku pregovora s rudarima, poslao otvo- 
reno pismo novinama, u kojemu je napisao: "Prava i interesi 
radnika bit će zaštićeni i zbrinuti, ne od radničkih huškača, 
nego od kršćana kojima je Bog, u svojoj beskrajnoj mudrosti, 
dao kontrolu nad vlasničkim interesima zemlje."!“ 


14 Baer, George, op. cit. 


Sam George Baer, kao i John P. Morgan, John D. Rocke- 
feller, Andrew Carnegie i većina ljudi njihova položaja u to 
doba, bili su uvjereni darvinisti, koji su vjerovali da ih je Bog 
izabrao, budući da su se očigledno dokazali kao superiorni 
svojim radnicima činjenicom da provode kontrolu nad svojim 
kompanijama. U pregovorima s predsjednikom Theodoreom 
Rooseveltom, koji je pozvan da pronađe rješenje, George Baer 
rekao je Predsjedniku da se "nema o čemu pregovarati". John 


P Morgan, zajedno s politički mudrim predsjednikom Roose- 
veltom, intervenirao je tek kada je tvrdoglavost Georgea Baera 
zaprijetila zastojem cijeloga gospodarstva i ponudio radnicima 
nagodbu, u kojoj je popustio po pitanju radnih sati i plaća, ali 
je odbio priznati sindikat. 

Štrajk rudara i presude Vrhovnoga suda upozorile su na 
krajnje jednostranu prirodu odnosa radnika i uprave na po- 
četku "američkoga stoljeća". Bila je to oligarhija koja je vla- 
dala podmićivanjem i prijetnjama. Još je samo trebala naučiti 
suptilnu vještinu kooptiranja!? i liberalne reforme kojima će 
održavati okove svoje moći. S naklonošću javnosti uvelike na 
strani rudara, predsjednik Roosevelt objavio je svoj program 


"x 


odnosa između uprave i radnika, zvan "Square Deal" ("častan 
dogovor"), ovim riječima: 

Neka parole svih naših ljudi budu stare poznate parole čestitosti, 
doličnosti, poštena poslovanja i zdrava razuma ... Moramo se prema 
svakome čovjeku odnositi u skladu s njegovom vrijednosti i zaslugama 
kao čovjeka. Moramo osigurati da svakome bude omogućen častan 
dogovor - ako nema pravo na više, ne smije dobiti ni manje.!* 

Programom Square Deal uvedeno je načelo predsjedničkog 
interveniranja u neke štrajkove i pomoglo je stvaranju dobre 
slike u tisku, dokje Roosevelt, taj "surovi jahač", nastavio svoje 


15 Kooptacija (lat. cooptatio - dopunski izbor), uvođenje novih članova i 
kandidata u sastav nekoga izbornog tijela odlukom toga tijela, a bez izbora od 
birača, Bratoljub Klaić, Rječnik stranih riječi, Nakladni zavod MH, Zagreb 1978. 

16 Roosevelt, Theodore, govor, Sajam savezne države New York, Syracuse, 
7. rujna 1903., citirano na http://www.theodoreroosevelt.org/life/quotes.htm. 


poslove iz pozadine s Morganom i njegovom kompanijom. 
TR, kako su ga popularno zvali, bio je samonapuhani "junak" 
iz bitke kod San Juan Hilla u Španjolsko-američkom ratu iz 
1898., očigledno imperijalističkog rata koji gaje i pretvorio u 
popularnog predsjedničkog kandidata. 

Tim je taktičkim pomakom prema ostvarivanju barem nekih 
od zahtjeva rudara republikanac Roosevelt zadobio većinsku 
potporu plavih ovratnika,'7 čiji su glasovi postajali sve važniji. 
Ali Teddy Roosevelt nije ni u jednom pogledu prestao biti odan 
moći krupnoga kapitala. On je naprosto bio pronicljiv političar, 
koji je osjetio kojim smjerom pušu vjetrovi promjena u zemlji 
i koji ih je majstorski iskoristio kako bi zadržao kontrolu re- 
publikanaca nad izvršnom vlasti. 

Da bi se zavelo javnost, to će se razdoblje proglasiti po- 
četkom "progresivnog doba" američke politike. U stvarnosti, 
oligarhijske obitelji, koje su kontrolirale bogatstvo nacije, 
postajale su sve sofisticiranije po pitanju projiciranja svoga 
imidža. U to doba nitko u tome nije bio toliko prepreden kao 
John P. Morgan. Nijedan američki poslovni div toga doba nije 
mogao ni držati skute tome najvećemu prevarantu u američkoj 
financijskoj povijesti - Johnu Pierpontu Morganu. 


17 Plavi ovratnici (engl. Blue collar) - sinonim za tradicionalnu radničku 
klasu u Americi, koja je taj naziv dobila prema plavoj boji njihove radne odjeće 
(poslovni-stil.info). - nap. prev. 


TREĆE POGLAVLJE 


BANKARI DRŽAVNIM 
UDAROM STVARAJU SUSTAV 
BANAKA ZA SAVEZNE 
PRIČUVE 


Cijena raznih proizvoda na tržištu mijenja se iz dana 
u dan, nekada i po nekoliko puta na dan. Io se događa 
kada u omjeru ponude i prirodne potražnje ne postoji 
temeljna razlika. Iz te činjenice možemo izvući dokaz o 
tome da postojećim sustavom upravljaju manipulatori 
i daje on, zapravo, iz temelja pogrješan. Predložio 
sam plan kojim bi, kada bi ga Kongres usvojio, ljudi 

u svijetu preuzeli vlast iz ruku sadašnjega vladara - 
novčanog trusta. 


Riječi kongresnika Charlesa A. Lindbergha iz 1913. 


J. P. Morgan izranja kao "kralj" 


ohn P. Morgan, zahvaljujući svojim makinacijama s Augu- 
stom Belmontom za vrijeme krize iz 1893., izronio je potkraj 
19. stoljeća kao jedan od najmoćnijih bankara svijeta. Svoju je 
poslovnu karijeru započeo u 24. godini života prijevarom kojom 
je američkoj Vladi za potrebe Građanskoga rata prodao višak 
zastarjelih pušaka, koje je prije toga jeftino kupio, preko lažnih 
predstavnika, od skladišta Američke vojske u New Yorku. 


Njegovi su zastupnici u tajnosti kupili 5.000 pušaka po cijeni 
od 3,50 dolara po komadu, a potom su te neispravne puške, 
lažno ih predstavljajući kao nove i u savršenu stanju, prodali 
Glavnom stožeru vojske St. Louisa, po cijeni od 22 dolara po 
pušci. Tako je krenula njegova spektakularna karijera prijevare, 
obmane i korupcije.! 

U vrijeme kada je sinJohn Pierpont Morgan bio zaokupljen 
varanjem američke Vlade u svezi s puškama za borbu u Gra- 
đanskome ratu, otac Spencer Morgan, partner u banci Morgan, 
Peabody & Co., preselio se u London kako bi se priključio 
američkom bankaru Geogreu Peabodyju u ulozi financijskog 
predstavnika američke Vlade u Engleskoj. 

George Peabody, u doba kada mu se Morgan priključio 
kao partner, bio je predstavnik Vlade Abrahama Lincolna u 
Londonu, koja se borila za pobjedu unionističkih ciljeva u 
Unatoč tome što su javno predstavljali Lincolnovu Vladu, 
njih su dvojicu u Engleskoj, pa čak i Americi, uvelike držali 
pristašama Konfederacije. 

Cijenjene massachusettske novine Springfield Republican iz- 
vijestile su u listopadu 1866. da George Peabody i Junius Spen- 
cer Morgan: "...ne daju nam vjeru niti nam pomažu u našoj 
borbi za nacionalni opstanak. Oni su potpuno sudjelovali u 
općem engleskom nepovjerenju u našu stvar i naš uspjeh, te 
govorili i radili prije za Jug, negoli za naciju." Vodeće novine 
The New York Times dodale su, u svezi s londonskim djelovanjem 
gore navedenih osoba: 

Nema osoba koje su toliko pridonijele preplavljivanju naših nov- 
čanih tržišta dokazima o našim dugovima u Europi te uništavanju 
tržišnih cijena i slabljenju financijskog povjerenja u našu naciju kao što 
su to George Peabody & Co., i pritom nitko nije zaradio više od njih. 


1 Ibid., str. 552. 


Prema američkome Ustavu, londonske aktivnosti Georgea 
Peabodyja i Juniusa Spencera Morgana bile su očita izdaja?. 

Poput oca, sin John Pierpont Morgan izgradio je kolosalno 
bankarsko i industrijsko carstvo u Americi na prijevari, izdaji 
i obmani, cijelim putem pazeći da ga novine portretiraju kao 
filantropa i pravog kršćanina. 

Njegova je banka izronila na početku 20. stoljeća kao naj- 
moćnija financijska institucija u Americi, a upravo je on stajao 
iza osnivanja Banke za savezne pričuve 1913. godine. Osim 
toga, taje ista banka stajala iza stvaranja newyorškoga Vijeća za 
inozemne odnose - privatnog trusta mozgova koji je oblikovao 
američku vanjsku politiku sve do kraja "američkoga stoljeća". 
On je stajao i iza Dawesova plana otplate njemačkih ratnih 
odšteta, dogovorenog na mirovnoj konferenciji u Versaillesu, 
pod uvjetima koji su nedvojbeno stvorili plodno tlo za dolazak 
Hitlera na vlast i za početak Drugoga svjetskoga rata. 

No, da ne brzamo. 

Uloga Johna P. Morgana u krizi iz 1907. godine bila je 
odlučan korak prema svemu što je slijedilo, od pojave ame- 
ričke oligarhije, preko vođenja dva svjetska rata, pa do poraza 
Njemačke kao opasnog industrijskog suparnika, kako bi iz 
pepela rata oblikovali novo "američko carstvo" kao nasljednika 
bankrotiranoga Britanskog Carstva. 


Morgan i Rockefeller režiraju "Paniku iz 1907." 


John P. Morgan, zajedno s Jamesom Stillmanom, tada čel- 
nom osobom banke National City Bank iz New Yorka - banke 
trusta obitelji Rockefeller, zvanog Standard Oil Trust - i šačica 
brokerskih kuća, predvođena Augustom Belmontom i bankom 
Kuhn Loeb & Co., izronili su kao pobjednici iz Panike iz 1893. 


2 New York Times, 31. listopad 1966. 


godine, krize koja je pokrenuta radi zlata i koju su oni sami 
izrežirali. 

John P. Morgan iskoristio je tu krizu kako bi stekao kontrolu 
nad strateški važnim čelikom i nad željezničkom industrijom 
Sjedinjenih Američkih Država. Ubrzo je stekao kontrolu nad 
korporacijom U. S. Steel, koju je osnovao 1901. godine spaja- 
njem kompanije Carnegie Steel i nekih drugih kompanija, čime 
je stvorio najveću svjetsku tvornicu čelika. U stvaranju korpo- 
racije U. S. Steel izdavao je "razvodnjene" dionice u nominalnoj 
vrijednosti od zapanjujućih 1 milijardu i 402 milijuna dolara 
za svoj novi čelični trust, prvu svjetsku korporaciju vrijednu 
milijardu dolara. 

U jednoj istrazi Američkoga ureda za korporacije utvrđeno 
je daje u toj kapitalizaciji dionicama prodanim građanima više 
od polovice, odnosno 727 milijuna dolara dionica, bilo izdano 
bez pokrića u imovini, što je, zapravo, bila kapitalizirana bu- 
duća dobit, uglavnom isto ono što će ozloglašene kompanije 
poput Enrona ili Worldcoma učiniti za vrijeme burzovne manije 
kasnih devedesetih godina 20. stoljeća. Osim toga, John P. Mor- 
gan stvorio je i goleme kompanije General Electric Company, 
International Harvester, kao i bezbroj drugih velikih industrij- 
skih skupina, iznad kojih je stajala banka J. P. Morgan & Co. 

U isto je vrijeme banka Jamesa Stillmana, National City 
Bank (Citigroup), čiji je klijent bila kompanija Johna D. Roc- 
kefellera Standard Oil Trust, izronila kao najveća banka u 
Sjedinjenim Američkim Državama. Epizoda spašavanja, koju 
su poslije 1893. poduzeli John P. Morgan i James Stillman, spa- 
sila je američko Ministarstvo financija, ali je ozbiljno pogodila 
predsjednika Clevelenda i agrarno krilo njegove Demokratske 
stranke. Ta je epizoda postala bitno pitanje u vrijeme izbora 
iz 1896., kada su banke došle pod udar zagovaratelja srebra 
Williama Jenningsa Bryana. 

Magnat trusta Standard OilJohn D. Rockefeller, kao i John 
P Morgan i njihovi kolege bankari s Wall Streeta davali su ve- 


like donacije republikancu Williamu McKinleyju, koji je 1896. 
izabran za predsjednika porazivši zagovaratelja srebra Williama 
Jenningsa Bryana. 

Predsjednik McKinley bio je podrijetlom iz savezne države 
Ohio, sjedišta trusta Standard Oil, a njegovu je karijeru stvorio 
Mark Hanna, školski prijatelj Johna D. Rockefellera i, kasnije, 
njegov poslovni suradnik. Izbor Williama McKinleyja za pred- 
sjednika, 1896., bio je rezultat tajnog sastanka frakcija obitelji 
Rockefeller i obitelji Morgan s Wall Streeta, na kojemu je obitelj 
Rockefeller predstavljao upravo Mark Hanna, dok je željezničar 
James Jerome Hill zastupao interese obitelji Morgan. S Willia- 
mom McKinleyjem predsjedništvo je bilo u sigurnim rukama, 
barem glede interesa gore spomenutih obitelji. 

William McKinley ponovno je izabran za predsjednika 
1900., na temelju političkog programa zlatnog standarda. Bi- 
metalna srebrna frakcija bila je uništena, a zaJohna P. Morgana 
i uski krug newyorških i londonskih banaka to je značilo da je 
put ka preuzimanju financija nacije očišćen. 

Godine 1907. financijske grupacije obitelji Morgan i Roc- 
kefeller bile su spremne za pokretanje sljedećeg financijskog 
napada na gospodarstvo zemlje, odnosno, krize koju će se 
poslije zvati "Panika iz 1907. godine". To je trebao biti nužan 
posljednji korak prema njihovoj najvećoj od svih pobjeda do 
tada - usvajanju Zakona o saveznim pričuvama iz 1913., kojim 
su većinom naivni kongresnici predali svoju ovlast tiskanja 
novca konzorciju privatnih banaka. 

U pozadini događaja iz 1907. godine bila je newyorška banka 
srednje veličine zvana Knickerbocker Trust Co., na čijemu je 

čelubio agresivni poslovni mešetar po imenu Charles Tracy 
Barney. On i njegov poslovni partner Frederick Augustus 
Heinze nakanili su monopolizirati dionice kompanije United 
Copper, velikog proizvođača bakra, metala za kojim je potražnja 
u to doba bila vrlo velika. Pritom je naletio na interese moćne 
grupacije obitelji Rockefeller, koja je kontrolirala veliku tvrtku 


Amalgamated Copper Company i nije se previše zanimala za 
skorojevićkog suparnika iz Montane Fredericka Augustusa 
Heinzea. 

Frederick Augustus Heinze stvorio je vlastitu banku u New 
Yorku, Mercantile National Bank, i njezinim se sredstvima 
koristio za monopoliziranje tržišta bakra, kojim je dominirao 
John D. Rockefeller. Dana 14. listopada 1907. dionice kompa- 
nije United Copper porasle su na više od 62 dolara. Dva dana 
poslije toga pale su na 15 dolara, a Frederick Augustus Heinze 
već je duboko zagazio na put financijske propasti. John D. Roc- 
kefeller na tržište je dopremio milijune kilograma bakra i tako 
prouzročio pad cijene bakra, a time i cijene dionica kompanije 
United Copper. 

Frederick Augustus Heinze imao je jednu neprikrivenu 
manu - nije bio pripadnik kartela plutokrata, nego agresivan 
kockar, koji nije obraćao pozornost na moć obitelji Morgan i 
Rockefeller sve dok nije bilo prekasno. 

Osim toga, pokazalo se da je Frederick Augustus Heinze, 
preko jednog od direktora svoje banke, Charlesa F. Morsea, 
bio povezan sa šest drugih newyorških banaka srednje veli- 
čine. Vijest o njegovim vezama s tim bankama procurila je u 
newyorški tisak, što je potaknulo navalu štediša na svih šest 
banaka, kao i na banku Mercantile National. 

No, potpunu paniku pokrenula je vijest da je predsjednik 
uprave treće po veličini štedne banke u New Yorku, Knicker- 
bocker Trust Company, poslovno povezan s direktorom ban- 
ke Mercantile National, Charlesom F. Morseom. Ta je vijest 
pokrenula trenutačnu navalu na veliki Knickerbocker Trust.? 

Posljedice su za banku Knickerbocker Trust nastupile od- 
mah. Ta je banka bila prisiljena obratiti se Udruženju klirinških 


3 Cahill, Kevin ]J., "The U.S. Bank Panic of 1907 and the Mexican Depre- 
ssion of 1908-1909", The Historian, sv. 60., 1998. 


banaka* i moliti za kredit. Predsjednik Udruženja klirinških 
banaka nije bio nitko drugi doli John Pierpont Morgan. 

Prije sporazuma oko bilo kakva mogućeg kredita ili spašava- 
nja John P. Morgan zatražio je reviziju poslovnih knjiga banke 
Knickerbocker Trust Company. Na čelu revizorske skupine bio 
je stari jatak i zaposlenik Johna P. Morgana Benjamin Strong, 
čovjek koji će kasnije postati prvi guverner Banke za savezne 
pričuve. Rezultat te revizije bilo je odbijanje Johna P. Morgana 
da odobri izvanredni kredit kojim bi se zaustavilo navalu na 
Banku, dok su se glasine o nelikvidnosti Banke širile. Uslijedio 
je val navala na druge trustovske banke. 

Širenje panike, kako je kasnije otkriveno u kongresnoj istrazi 
iz 1911. godine, bilo je pomno podgrijavano namjernim šire- 
njem lažnih glasina, koje su jataci Johna P. Morgana plasirali u 
novinama koje su kontrolirali, uključujući i newyorške novine 
Evening Sun Morganova savjetnika Williama Laffana i novine 
The New York Times Adolfa Ochsa. Te su novine donosile izvje- 
šća o navalama na odabrane trustovske banke, poput banke 
Trust Company of America, koje su John P. Morgan i John D. 
Rockefeller htjeli maknuti s puta. 

Navale na banku Trust Company of Amerika nije bilo sve 
dok se nisu pojavila ta novinska izvješća. U biti, bankaje bila li- 
kvidna, ali je također držala velik paket dionica kompanije Ten- 
nessee Coal and Iron, s velikim nalazištima ruda, koje je John 
P. Morgan priželjkivao za svoju novoosnovanu korporaciju U. 
S. Steel. John P. Morgan pobrinuo se da banka Trust Company 
of America dobije sredstva potrebna za likvidnost od njegova 
mafijaškog bankarskog kruga, ali pod uvjetom da stavi na trži- 
šte sve dionice kompanije Tennessee Coal and Iron koje su bile 


4 Klirinška banka (kuća) jest pravna osoba koja može poslovati samostalno 
iliu sklopu burze. Glavna joj je zadaća djelovati kao jamac u kupoprodajnim 
odnosima na modernim financijskim i robnim burzama. Naime, ona se javlja 
kao posrednik između kupca i prodavatelja, pri čemu kupcu jamči dostavu 
ugovorenog predmeta, a prodavatelju naplatu potraživanja. To je oblik podi- 
zanja sigurnosti prometovanja na burzama. 


u vlasništvu te banke, jerje ta kompanija posjedovala jedno od 
najvećih nalazišta ruda u Sjedinjenim Američkim Državama. 

Da zapečati taj posao, poslao je i dvojicu svojih zamjenika, 
Henryja Claya Fricka i Elberta Garyja iz kompanije U. S. Steel, 
da se sastanu s predsjednikom Rooseveltom, kako bi osigurali 
njegovu suglasnost za ukidanje Zakona protiv trustova. U jav- 
nostje plasirana priča o tome kako je sve to učinjeno za "spas 
zemlje". No to je samo omogućilo korporaciji U. S. Steel da 
proguta kompaniju Tennessee Coal and Iron, čime je prekršen 
Shermanov Zakon protiv trustova. 


Predsjednik Roosevelt, koji je u predsjedničkoj kampanji 
predstavljen kao crveni "uništavatelj trustova", u stvarnosti 
je iza scene bio duboko uključen u događaje povezane s "nov- 
čanim trustom", a posebno s interesima Johna P. Morgana.? 

Kao predsjednik, republikanac Roosevelt uveo je praksu 
da svoje veće izjave u javnosti uvijek prethodno provjerava s 
ključnim ljudima iz Rockefellerove ili Morganove grupacije ili 
s predstavnicima obiju grupacija. Nacrt svoga Trećeg izvješća 
o stanju nacije podnio je svome bankaru Jamesu Stillmanu iz 
banke National City Bank, poslije čega je obećao da će izmije- 
niti dio u kojemu se govori o pitanju valute tako da odgovara 
Stillmanu, bude li to potrebno. U listopadu 1903. predsjednik 
Roosevelt pozvao jeJohnaP. Morgana u Bijelu kuću na privatan 
razgovor, a u tajnosti se dopisivao i sa željezničkim magnatom 
Edwardom Henryjem Harrimanom u svezi s imenovanjem 
političkih dužnosnika i donacijama za kampanju.“ 

Psihološki uništen, mjesec dana poslije toga Charles Tracy 
Barney počinio je samoubojstvo. Newyorška se burza srušila, 
zato što su trustovske banke, u očajničkom pokušaju da na- 


5 Lundberg, Ferdinand, op. cit., str. 90 - 95. 

6 Odbor za povlastice i izbore američkoga Senata, Hearings of the Sub-com- 
mittee on Campaign Contributions, 62nd Congress, 3rd Session, 1913., str. 453 
ff. Pozadina o kontaktima predsjednika Roosevelta s Jamesom Stillmanom i 
Johnom Pierpontom Morganom, u Henry Pringle, Theodore Roosevelt, Harcourt, 
Brace & Co., New York, 1931., str. 350. 


maknu novac, prodavale svoje dionice. Zemlja je gurnuta u 
još jednu tešku ekonomsku krizu, koja je ovoga puta trajala 
13 mjeseci. 

Diljem zemlje regionalne su banke odbijale mijenjati novac 
za zlato, što su po zakonu bile dužne činiti, bojeći se gubitka 
"čvrstog novca". Po nekim pitanjima ta je kriza bila slična slo- 
mu međubankovnog povjerenja, koje se dogodilo sto godina 
kasnije, 2007. godine. Samo što 1907. godine nije bilo državnog 
proračuna kao "posljednjeg kreditnog pribježišta" ni središnje 
banke koja bi priskočila u pomoć. 

Panika se gotovo čudom slegla nakon što je predsjednik Roo- 
sevelt najavio ukidanje Zakona protiv trustova. Morgan je dobio 
svoje žarko željene rudnike i postrojenja kompanije Tennessee 
Coal and Iron. Rockefeller, njegov bankar James Stillman iJohn 
D. Rockefeller uklonili su Heinzea kao suparnika iz industrije 
bakra. Čim se Morgan dočepao dionica kompanije Tennessee 
Coal od banke Trust Company of America, novine su prestale 
objavljivati glasine, a Banka je opet počela normalno poslovati. 

A lakovjernoj je javnosti rečeno kako je velikodušni John 
P Morgan "junački i hrabro spasio" nacionalni bankarski su- 
stav. Jedan od rijetkih ljudi koji nisu povjerovali u altruističke 
motive Morgana, Rockefellera i njihovih jataka s Wall Streeta 
bio je kongresnik iz Demokratske stranke William Jennings 
Bryan, koji se zauzimao za srebro i koji je u jednoj izjavi naveo: 
"Optužite beskrupulozne financijere koji su zgrnuli besramno 
bogatstvo i koji cijelu naciju iskorištavaju kao poligon za svoje 
velike financijske transakcije."7 


Nepoželjan prijedlog Ministarstva financija 


No, ono što se rijetko spominjalo u raspravama o čestim 
bankovnim panikama bila je činjenica da je Vlada Sjedinjenih 


7 Citirano u The Federal Reserve Bank of Boston, The Panic of 1907., str. 8. 


Američkih Država, preko svoga Ministarstva financija, uvijek 
imala moć kreditom priskočiti u pomoć bankama. Da je Kon- 
gres osnovao i odobrio sredstva za izvanredni pričuvni fond, 
kojim bi raspolagao ministar financija, to je Ministarstvo moglo 
bez problema odigrati ulogu kreditora u nuždi i zadržati proces 
kreditiranja pod nadzorom Vlade i javnosti, za što je Kongres 
izrijekom ovlašten u 1. članku američkoga Ustava. 

U Izvješću Ministarstva financija iz 1906., godinu dana prije 
Panike iz 1907., ministar financija Leslie Mortimer Shaw, velik 
zagovornik veće primjene ovlasti Vlade u svrhu nadziranja kriza 
na novčanom tržištu, napisao je: 

Kada bi ministar financija dobio 100 milijuna dolara, koje bi 
on ulagao u banke ili povlačio iz banaka onako kako bi on to držao 
potrebnim, i kada bi uz to imao ovlast nad pričuvama nekih banaka i 
ovlast da, po vlastitoj odluci, smanji optjecaj novca u bankama, ne bi 
se, po mome sudu, dogodila nikakva kriza ni industrijska stagnacija, 
ni u Americi ni u Europi, koju on ne bi mogao spriječiti. Nijedna sre- 
dišnja ni državna banka na svijetu ne može tako djelotvorno utjecati 
na financijsko stanje diljem svijeta kao što to može ministar financija 
po ovlastima koje sada ima. 

Prijedlog američkoga ministra financija o tome da Ministar- 
stvo financija postane kreditor u nuždi u slučaju nelikvidnosti 
banaka, nije bio neostvariva tlapnja. Godine 1899., na samom 
prijelazu u novo stoljeće, pričuve zlata američkoga Ministarstva 
financija bile su veće od pričuva bilo koje središnje banke na 
svijetu, uključujući i englesku i francusku središnju banku. 
Američki je dolar bio jedna od najjačih svjetskih valuta, a 
upravljanje zlatnim standardom bilo je pod izravnim nadzorom 


8 Ministarstvo financija SAD-a, Godišnje financijsko izvješće, 1906., 
Washington D.C., str. 49. Ovlasti toga ministarstva u svezi s upravljanjem 
državnim dugom tada su se, prema riječima Miltona Friedmana, "mogle us- 
porediti s ovlastima Sustava banaka za savezne pričuve da provode operacije 
na otvorenom tržištu". Vidi Milton Friedman & Anna]. Schwartz, A Monetary 
History ofthe United States 1867 - 1960, Princeton University Press, Princeton. 


Ministarstva financija, a ne privatnih banaka, kao u Engleskoj 
i drugim europskim zemljama. 

No, Morgana, Rockefellera i elitni interesni krug iza "nov- 
čanog trusta" toga doba nije zanimalo rješenje koje bi dala 
Vlada i koje oni ne bi mogli usmjeriti u svoju korist. Oni su 
odlučili iskoristiti bankarsku paniku i ozračje krize kako bi 
pokrenuli svoj najsmioniji plan - preuzeti od američke vlade 
i Kongresa njihovu ovlast izdavanja novca i kontrolu nad tim 
novcem. Njihov je projekt bio stvoriti "narodnu banku" koja 
će biti potpuno u rukama privatnih banaka Johna P. Morgana, 
Johna D. Rockefellera i njihovih prijatelja. 

Ministar financija Shaw, što im je i odgovaralo, otišao je u 
mirovinu u ožujku 1907., nekoliko mjeseci prije negoli su oni 
pokrenuli ono što će kasnije biti poznato kao Panika iz 1907. 
godine. Na njegovo je mjesto došao George Bruce Cortelyou, 
blizak prijatelj Johna P. Morgana. S njime na položaju ministra, 
John P. Morgan i njegovi prijatelji nisu se imali čega bojati. 

Sam John P. Morgan izronio je iz krize proglašen od njemu 
sklonog financijskog tiska spasiteljem zato štoje, u prikladnom 
trenutku, kada su cijene bile krajnje privlačne, objavio svoju 
"vjeru" u tržište tako što je kupio dionice velikih korporacija 
kako bi povećao svoje nepregledno industrijsko carstvo. 

Većje ranije postao najmoćniji čovjek, s kontrolom nad ame- 
ričkim željeznicama, kao što je prije spomenuto. Godine 1889. 
sazvao je, u sjedištu banke J. P. Morgan & Co. u New Yorku, 
tajni sastanak direktora svih većih željezničkih kompanija, kako 
bi skovao protuzakonit kartel sa svrhom fiksiranja cijena, tj. 
znatno viših vozarina. Prema zapisniku s toga tajnog sastanka, 
koji je procurio u javnost, Morgan je taj kartel stvorio tako što 
je zaprijetio da će zamrznuti sve kredite onim željezničkim 
kompanijama koje ne budu surađivale. Time je nagovijestio 
metode koje će desetljećima kasnije, za vrijeme kriza državnog 
duga iz osamdesetih i devedesetih godina 20. stoljeća, primije- 
niti newyorške banke, uz pomoć Međunarodnog monetarnog 


fonda i Svjetske banke, čije je sjedište u Washingtonu: "Igraj 
prema našim pravilima ili nestani..."? 

U bankovnoj panici iz 1907. godine banke su opozvale 
kredite kompanijama i za kupnju nekretnina. Velika kompa- 
nija Washington Electric Co. zatražila je zaštitu od stečaja. 
Godine 1908. senator iz Wisconsina Robert La Follette iznio 
je optužbe o tome kakoje "skupina financijera, koji uskraćuju i 
dijele blagostanje, namjerno prouzročila nedavnu paniku" radi 
vlastitog bogaćenja. John Pierpont Morgan je šutio. 

On je bio jedan od upravljača krizom iz 1907. godine. Poslije 
kasnonoćnog sastanka s Morganovim partnerom Georgeom 
Perkinsom u Morganovu uredu u New Yorku ministar financija 
George Bruce Cortelyouobjaviojeformalnu potporuJohnuP. 
Morganu tako što je Kući Morgan odobrio za ono doba gole- 
mu količinu novca, 25 milijuna dolara, kao dodatnu pomoć za 
likvidnost u vrijeme krize. On je tada izjavio: "Ne samo što 
me se duboko dojmila stabilnost poslovnih institucija, nego i 
velika hrabrost i predanost općem dobru mnogih istaknutih 
ljudi u poslovnom životu ovoga grada". Kadaje George Bruce 
Cortelyou otišao s dužnosti u Ministarstvu financija, za nagra- 
du je imenovan predsjednikom uprave kompanije Consolidated 
Gas iz New Yorka, koja je bila u rukama Johna P. Morgana i 
Johna D. Rockefellera.!" 

Kovčezi zlata i vreće novčanica iz državnih trezora newyor- 
škog ureda Ministarstva financija predane su odabranim ban- 
kama, uz odobrenje ministra Cortelyoua. John D. Rockefeller 
stariji, osnivač kompanije Standard Oil Trust, uvjerio je Johna 

P. Morgana u svoju spremnost da pomogne. Položio je 10 
milijuna dolara u Morganovu banku Union Trust Company i 
obećao položiti još 40 milijuna dolara, bude li potrebno. 

John P. Morgan uspješno je vodio pokušaj banaka s Wall 
Streeta u sprječavanju općeg financijskog sloma poslije burzov- 


9 Mayers, Gustavus, op. cit., str. 586. - 572. 
10 Lundberg, Ferdinand, op. cit., str. 92. 


ne panike iz 1907., sloma koji je on sam namjerno pokrenuo. 
Stao je na čelo skupine bankara koji su preuzeli velike količine 
državnog novca i sam je donosio odluke o tome kako će se taj 
novac koristiti za ublažavanje financijske krize. Nagrađivao je 
prijatelje i kažnjavao neprijatelje.!! 

U jednoj istrazi Kongresnog odbora iz 1911. godine o kon- 
troli "novčanog trusta" nad gospodarstvom države utvrđeno 
je da vlasnici bankeJ. P. Morgan & Co. drže čak 72 direktorska 
mjesta u 47 velikih korporacija, ukupno vrijednih 2 milijarde i 
104 milijuna dolara, što je za ono doba bio zapanjujući iznos.!? 


Morganovo i Rockefellerovo Nacionalno 
monetarno povjerenstvo 


Rezultat krize iz 1907. i 1908., povrh golemog povećanja 
financijske i političke moći Johna P. Morgana, bilo je osnivanje 
Nacionalnog monetarnog povjerenstva, čija je zadaća bila istra- 
živati i davati preporuke Kongresu o načinu sprječavanja slične 
panike i bankovne krize u budućnosti. Predsjednik Theodore 
Roosevelt potpisao je Aldrich-Vreelandov zakon, po kojemu 
je 1908. godine osnovano povjerenstvo sa zadaćom da izradi 


11 Pojedinosti o stvarnim učincima Panike iz 1907. godine bile su zata- 
jene u kasnijim obračunima sklonim Johnu P. Morganu. Korisna u opisivanju 
stvarnih događaja u tome odlučnom trenutku nastajanja Sustava banaka 
za savezne pričuve iz 1913. godine, kao stupa "američkoga stoljeća", osim 
naprijed navedenoga rada Gustavusa Myersa, jest i knjiga Jamesa Granta, 
Money ofthe Mind: borrowing and lending in America from the Civil War to Michael 
Milkin, Farrar Straus Giroux, New York, 1992. Također, Milton Friedman & 
Anna]. Schwartz, A Monetary History of the United States 1867-1960., Princeton 
University Press, Princeton. 

12 Izvješće kongresnog Odbora za bankarstvo i valute, pod nazivom 
To Investigate Concentration of Control of Money and Credit, Washington D.C., 
1913., str. 56. - 91., citirano u Gustavus Myers, op. cit., str. 634. To je tzv. 

"Pujov odbor", predvođen zastupnikom Demokratske stranke iz savezne dr- 
žave Louisiane Arseneom Pujoom, čiji je glavni savjetnik, Samuel Unermyer, 
1911. skovao izraz "novčani trust" (Money Trust) kako bi opisao moć skupine 
okupljene oko Johna P. Morgana i Johna D. Rockefellera. 


plan kojim bi se spriječilo takve buduće novčane panike na 
financijskim tržištima. 

Povjerenstvo je od samoga početka bilo montirano. Pred- 
sjednik toga povjerenstva bio je senator Nelson Aldrich, koji 
je također bio predsjednik utjecajnog Senatskog odbora za 
financije i po kojemu je guverner Nelson Aldrich Rockefeller 
dobio ime, jer je bio tast Johna D. Rockefellera mlađeg, sina 
osnivača kompanije Standard Qil. Senator Aldrich bio je poznat 
i kao "Morganov broker u Senatu."13 

Senatoru Aldrichu ni korupcija nije bila strana. U jednom 
članku iz 1905. godine časopis McClure's otkrio je kako on 
kontrolira korumpirani politički stroj Rhode Islanda i kako je 
taj stroj potkupio većinu senatora te savezne države. Aldrich je 
1881. prestao raditi u obiteljskoj tvrtki koja se bavila trgovinom 
mješovitom robom i otpočeo kampanju za ulazak u američki 
Senat. Prijavio je imovinu u vrijednosti od 50.000 dolara. Kada 
je umro, poslije trideset godina u politici, od kojih je većinu 
proveo u američkom Senatu, njegova je imovina vrijedila go- 
lemih 12 milijuna dolara, štojamačno nije uštedio od bijedne 
senatorske plaće.!“ 

Morgan i Rockefeller vjerojatno nisu mogli pronaći boljeg 
čovjeka koji će njihovu omiljenu "monetarnu reformu" pro- 
gurati kroz skeptični američki Kongres. Senator Aldrich bit 
će odgovoran za probijanje puta najpogubnijem političkom 
državnom udaru u Američkoj povijesti - donošenju Zakona 
o saveznim pričuvama iz 1913. godine. Malo je onih koji će 
ikada saznati tko je iza njega stajao i kako su taj udar izveli. 


13 Pringle, Henry, op. cit., str. 244. 
14 Davenport, Walter, "Power & Glory", Collier's magazine, 7. veljače 1931. 


Bankarski državni udar 


Malo više od godinu dana nakon što je, 1908., osnovano 
Nacionalno monetarno povjerenstvo, na čelu sa senatorom 
Nelsonom Aldrichom, najmoćniji američki bankari u najvećoj 
su tajnosti izradili plan onoga što će postati najveći politički 
državni udar u povijesti Sjedinjenih Američkih Država. Cilj toga 
plana bio je oduzeti američkome Kongresu njegovu Ustavom 
zajamčenu ovlast izdavanja i kontroliranja novca, i usmjeriti 
je u služenje privatnim interesima, na štetu općega dobra 
američkoga naroda. 

Ljudi koji su napravili plan za preuzimanje kontrole nad 
američkim novcem nisu biti obični bankari. Bio je to poseban 
soj unutar američkoga bankarskog svijeta. 

Po uzoru na svoje jatake iz Londona, John P. Morgan, nje- 
mački emigrant Paul Warburg, vlasnik newyorške banke Kuhn, 
Loeb & Co., vlasnici banaka August Belmont & Co., J. & W. 
Seligman & Co., Lee, Higginson & Co. ijoš nekih banaka koji 
su na kraju organizirali taj novčani državni udar bili su ponaj- 
prije međunarodni bankari. Vlasnici međunarodnih banaka iz 
Londona nazivali su svoje banke komercijalnim bankarima. 
Onima iz New Yorka više se svidio naziv "investicijska banka". 
Obje su te skupine djelovale u istom smjeru. 

Po prirodi posla, međunarodni bankari nisu odani nijednoj 
državi. Njihov je svijet ondje gdje njihov utjecaj može promije- 
niti i usmjeriti događaje u njihovu korist. Stoga je tajnost bila i 
ostala najvažniji čimbenik njihova uspjeha i ključan čimbenik 
stjecanja prednosti nad suparnicima. Tijekom stoljeća, još 
od doba Mletačkoga Carstva, otkrili su da je davanje kredita 
vladama ili monarsima znatno unosnije od davanja kredita 
Privatnim osobama, ne samo zato što je kredit u tome slučaju 
bio osiguran ovlašću države da oporezivanjem svojih građana 
jamči otplatu kredita. 


Novac je uvijek bio iznimno djelotvorno sredstvo za dobi- 
vanje ulaska u dvorane moći. Odobravanje kredita - ili uskra- 
ćivanje kredita, što su prije Drugoga svjetskoga rata učinile 
londonske i pariške banke Osmanskome Carstvu - može se 
primijeniti kao sredstvo za kontrolu cijelih država ili regija. No- 
vac ili, točnije, kontrola nad novcem, bio je njihov strateški cilj. 
Kontrola nad nekom državom pomoću kontrole nad njezinom 
središnjom ili narodnom bankom bila je presudna za povećanje 
njihove moći. Naposljetku, kao što će to sedamdesetih godina 
20. stoljeća reći Henry Kissinger, elitna klika međunarodnih 
bankara nije željela ništa manje doli kontrolu nad cijelim 


" 


svijetom: "Kontroliraj novac i kontrolirat ćeš cijeli svijet 


Vlasnici međunarodnih banaka, s imenima poput Baring, 
Rothschild, Schroeder, Morgan, Warburg, Schiff, Mallet ili 
Seligman, usmjerili su svoje snage na stvaranje bliskih, po- 
vjerljivih veza s vladama njihovih i stranih zemalja, koje izdaju 
obveznice. Davali su državama kredite, a kao jamstvo uzimali 
državne obveznice, za koje jamči država, i to uz visoke kamate. 

Sve su to radili u najvećoj tajnosti, kako običan svijet ne 
bi shvatio na koji način njihov novac manipulira političkim 
odlukama iza scene, uključujući i odluke o pokretanju ratova 
ili održavanju mira. Djelovanje u najvećoj tajnosti, kao tradi- 
cionalno omiljen način rada međunarodnih bankara, postalo 
je zaštitni znak njihova poslovanja i samo po sebi pogodovalo 
intrigama, političkim manipulacijama, kupovanju političara 
i sudaca, financiranju državnih udara radi uklanjanja neko- 
operativnih suverena ili državnih čelnika, kako bi raščistili put 
onima koji će biti poslušniji prema diktatima bankara. 

Za vrijeme Građanskoga rata, 1863. godine, Kongres je 
donio Državni zakon o bankarstvu, a zatim i Državni zakon o 
valuti. Većinom ih je izradio ministar financija Salmon Portland 
Chase. Posljedica tih novih zakona bila je da su neka bankar- 
ska središta diljem zemlje označena kao "pričuvni gradovi", u 
kojima su regionalne banke mogle držati dio svoga obveznog 


minimuma pričuva od 25% u obliku depozita i novčanica, u 
narodnim bankama u regionalnim pričuvnim gradovima poput 
Chicaga, St. Louisa ili Bostona. 

Takve narodne banke u New Yorku imale su poseban status. 
Od njih se zahtijevalo da drže 25% svojih pričuva u obliku kakav 
je zahtijevao zakon - u obliku zlatnih i srebrnih kovanica ili 
poluga. Po tome novom zakonu o bankarstvu grad New York 
utvrđenje kao jedini "središnji pričuvni grad", čime je priznato 
da je taj grad već postao novčarsko središte nacije i čime je 
nagoviještena uloga koju će taj grad imati prema Zakonu o 
saveznim pričuvama, koji će biti donesen 1913. godine." 

Budući da su lokalne i regionalne banke dobivale kamate 
na novac uložen u newyorške banke, kapital se sve do početka 
20. stoljeća prelijevao iz regionalnih banaka u New York. To 
je rezultiralo golemim rastom newyorških narodnih banaka. 
Osim toga, po spomenutim su zakonima dvije newyorške 
banke, First National Bank of New York i kasnije banka Chase 
National Bank of the City of New York, dobile savezne ban- 
karske povelje. Ova druga banka, koja je kasnije postala banka 
kompanije Standard Oil, tj. carstva obitelji Rockefeller, nazvana 
je upravo prema ministru financija. 

Nasuprot tome, postojala je mala, ali vrlo moćna skupina 
privatnih banaka, odnosno međunarodnih banaka, koje, zato 
što svoje dionice nisu prodavale građanima, nisu bile ograniče- 
ne na lokalno bankovno poslovanje. Njima za poslovanje nisu 
trebale nikakve državne povelje, tj. odobrenja, pa su iskoristile 
rupe u državnim i saveznim bankarskim zakonima. 

Tim "neuključenim bankama" nije bilo dopušteno izdava- 
nje novca, za što su odobrenje imale komercijalne banke. Ali 
zbog toga su većinom bile neregulirane i mogle su slobodno 
poslovati gdje god im se pružila prilika. 


15 Born, Karl Erich, Geld und Banken im 19. und 20. Jahrhundert, Alfred 
Kroener Verlag, Stuttgart, 1977., str. 173. - 175. 


Desetljećima prije kraja 20. stoljeća te su financijske insti- 
tucije, koje su postale međunarodne banke, poput banaka J. P. 
Morgan & Co., Kuhn, Loeb & Co., Lazard Freres & Co., Drexel 
& Co. i još nekoliko banaka, slobodno organizirale golema 
ulaganja u izgradnju nacionalnih željeznica i u širenje velikih 
kompanija izvan državnih granica. 

Zato što nisu bile regulirane ni ograničene na poslovanje 
unutar državnih granica te su banke svoje bogatstvo stekle 
organiziranjem kapitala, većinom iz londonskih i pariških 
banaka, za financiranje velikih projekata izgradnje američkih 
željeznica. To su bile američke međunarodne banke.!* 

U tom elitnom svijetu međunarodnih financija, potkraj 
prvog desetljeća 20. stoljeća, iznad sve ostale međunarodne 
bankarske elite stajala su dva diva, jedan britanski i jedan 
američki - banka N. M. Rothschild & Co. lorda Nathaniela 
Rotschilda i bankaJ. P. Morgan & Co. Johna P. Morgana. 

One nipošto nisu uvijek bile u prijateljskim odnosima. U 
početku su blisko surađivale tako što je Morgan diskretno pred- 
stavljao interese obitelji Rothschild u Sjedinjenim Američkim 
Državama. Tada je, kako se prvo desetljeće 20. stoljeća bližilo 
kraju, a približavao se i rat u Europi, započelo neizbježno su- 
parništvo, budući da je postalo jasno da su britanska industrija 
i Britansko Carstvo u definitivnom propadanju i da John P 
Morgan, koji je u početku blisko surađivao s lordom Rothsc- 
hildom, teži izgradnji vlastitog neovisnog financijskog carstva. 

Stvaranje onoga što će se kasnije zvati Sustav banaka za 
savezne pričuve bilo je osmišljeno sa svrhom da privatne 
banke preuzmu kontrolu nad novčanim sustavom Sjedinje- 
nih Američkih Država, a vlasnici tih banaka bili su John P 
Morgan i malen krug umreženih međunarodnih banaka iz 
New Yorka. To je učinjeno vrlo pomno i uz velike pripreme. 
Više od stotinu godina, od vremena neposredno nakon što je 


16 Ibid., str. 172. - 173. 


ratifikacijom američkoga Ustava ovlast nad izdavanjem novca 
predana u ruke američkome Kongresu, privatni su se bankarski 
krugovi bezuspješno borili kako bi dobili pristanak naroda za 
stvaranje središnje banke. Situacija u svezi s time promijenila 


se početkom 20. stoljeća. 


"Lov na patke" na otoku u Georgiji 


Ta skupina međunarodnih bankara, koja je izradila prijedlog 
Zakona o saveznim pričuvama, donesen 1913., bilaje prisiljena 
djelovati u gotovo potpunoj tajnosti i obmani, kako se njihova 
uloga u stvaranju nove središnje banke ne bi razotkrila kao 
"zavjera bankara". 

U studenome 1910., senator Republikanske stranke Nel- 
son Aldrich, čovjek kojega je predsjednik Theodore Roosevelt 
godine 1908. imenovao predsjednikom Nacionalnog monetar- 
nog povjerenstva, osnovanog poslije Panike iz 1907., koju su 
izrežirali John P. Morgan i John D. Rockefeller, putovao je u 
zatvorenom vagonu, zajedno sa skupinom vodećih američkih 
financijera, na privatno imanje na otoku Jekyll nedaleko od 
obale Georgije, u vlasništvu upravo Johna P. Morgana.!7 

Za slučaj da kakav znatiželjan novinar otkrije okupljanje 
vlasnika najmoćnijih banaka u zemlji, njihov je izgovor bio 
da idu u lov na patke. Zaboravili su napomenuti kakve patke 
idu loviti. 

U toj je tajnovitoj skupini, osim senatora Aldricha, bio 
Frank Vanderlip, predsjednik banke National City Bank of 
New York, kao i Henry R Davidson, stariji partner u banci]. P 
Morgan & Co., Charles Dyer Norton, predsjednik banke First 
National Bank of New York, čiji je većinski vlasnik bio John P 
Morgan, kao i Morganov vrlo blizak suradnik Benjamin Strong, 


17. Mullins, Eustace, The Secrts of the Federal Reserve, Bankers Research 

Hotel Club na otoku Jekyll, u vlasništvu J. P. Morgana, u kojemu se potajno 
sastala bankarska kabala radi izrade nacrta Zakona o sustavu banaka za 


savezne pričuve, donesenog 1913. godine, koji je Americi omogućio financi- 
ranje Prvoga svjetskog rata. 


potpredsjednik kompanije Bankers Trust iz New Yorka, koju je 
također kontrolirao Morgan. Ondje je bio i Paul Warburg, do- 
seljenik iz Njemačke i stariji partner u newyorškoj bankarskoj 
kući Kuhn, Loeb & Co. S njima je bio i Abram Piatt Andrew 
mlađi, pomoćnik ministra financija. 

Moćna je frakcija obitelji Rockefeller toga studenoga imala 
dva utjecajna predstavnika na otoku Jekyll. Njezin posredni za- 
stupnik bio je Paul Warburg iz banke Kuhn, Loeb & Co., druge 
po veličini privatne investicijske banke, odmah poslije banke 
J. P. Morgan & Co. Banka Kuhn, Loeb & Co. u to je doba bila 
vodeća investicijska banka zaJohna D. Rockefellera i Edwarda 
H. Harrimana iz željezničke kompanije Union Pacific.!* Drugi 
predstavnik frakcije obitelji Rockefeller na otoku Jekyll bio 
je predsjednik banke National City Bank of New York Frank 
Vanderlip. 

Odmah poslije osnivanja Sustava banaka za savezne pričuve 
Frank Vanderlip ovim je riječima opisao svoje viđenje toga sa- 
stanka: "Naravno, ija sam bio tajanstven i djelovao iz pozadine 
poput svakog drugog zavjerenika... Nije se smjelo dogoditi 
da išta procuri u javnost ili bi sve to vrijeme i sav taj trud bili 
naprosto uzaludni. Da je javnost saznala za taj sastanak, na 
kojemu je naša posebna skupina ljudi izradila Zakon o saveznim 


pričuvama, Kongres ga nikada ne bi usvojio." 


Tajna otoka Jekyll 


Godine 1916., nakon što je Zakon o saveznim pričuvama 
postao stvarnost, Bertie Charles Forbes, osnivač istoimenog 
financijskog časopisa, pišući o tajnom sastajanju na otoku 
Jekyll, napisao je: "Prvi put objavljujem cijelome svijetu isti- 
nitu priču o tome kako je napisano poznato izvješće Nelsona 

Aldricha o valuti, temelju našega novog valutnog sustava... 
Sve je bilo prekriveno najstrožom tajnom. Javnost nije smjela 
ni naslutiti što će se dogoditi." 

Navodeći samo imena sudionika, Forbes je nastavio: "Nel- 
son (Aldrich, nap. aut.) se povjerio Henryju, Franku, Paulu i 
Piattu da je njegova dužnost držati ih pod ključem na otoku 
Jekyll, daleko od svijeta, sve dok ne osmisle i ne izrade znan- 
stveni valutni sustav za Sjedinjene Američke Države, kada je 
stvoren današnji sustav banaka za savezne pričuve, plan skovan 
na otoku Jekyll... Warburg je karika koja povezuje Aldrichov 
sustav s današnjim postojećim sustavom (saveznih pričuva, 
nap. aut.). On je, više od bilo kojeg drugog čovjeka, omogućio 
da taj sustav postane operativna stvarnost."!? 

Ironija je bila u tome što je čovjek koji je igrao toliko odlu- 
čujuću ulogu U osmišljavanju modela banke za savezne pričuve, 
Paul Warburg, bio Nijemac. Kasnije, 1914. godine, imenovan 
je članom prvog Upravnog odbora te banke, a zatim potpred- 
sjednikom, i na tome je položaju ostao do 1918. godine. Ironija 
nije bila u činjenici da je Paul Warburg bio Nijemac, nego u 
činjenici da je njegova Banka za savezne pričuve postala instru- 
ment financiranja koji je omogućio potpun poraz Njemačkoga 
Carstva 1918. godine. 

Na tajnom sastanku na otoku Jekyll 1910. Paul Warburg iz 
banke Kuhn, Loeb & Co. predložio je jednu obmanu kako bi 
se u Kongresu omogućilo usvajanje Zakona o osnivanju nove 
središnje banke. Inzistirao je na tome da se ne spominje naziv 
narodna ni središnja banka, nego manje opasan naziv - "udru- 
ženje banaka za savezne pričuve". Tu će zamisao potkrijepiti 
argumentom da će američki model tih banaka, za razliku od 
Engleske banke ili središnjih banaka drugih europskih zemalja, 
biti decentraliziran i tako omogućiti maksimalnu regionalnu 
kontrolu bankarskog i monetarnog poslovanja. Tom će smica- 

licom prikriti i činjenicu da će banke članice Sustava banaka 
za savezne pričuve biti privatne banke. 

Dominantan utjecaj najvećeg bankarskog i novčanog sredi- 
šta u zemlji, New Yorka, trebalo je prikriti maskom osnivanja 
dvanaest neovisnih regionalnih banaka, od San Francisca preko 
Kansas Cityja, Minneapolisa i Atlante te od Bostona do New 
Yorka. Svaka je regionalna banka trebala biti u privatnom 
vlasništvu, i to u vlasništvu najmoćnijih banaka i korporacija 
u svojoj regiji, omogućavajući ono što je philadelphijski ban- 
kar Lesli Shaw, na kongresnom saslušanju o planu Nelsona 
Aldricha iz 1913. godine, izrazio ovako: "Kada imate lokalnu 
organizaciju, osigurana je središnja kontrola... Kada imate 
udružene banke, onda one imaju veći utjecaj od bilo čega u 
ovoj zemlji, osim novina."? 

U izdanju od 11. siječnja 1911., časopis The Nation, pišući 
o Aldrichovu i Warburgovu planu osnivanja središnje banke, 
skovanom na otoku Jekyll, napomenuo je: "Naziv središnja 
banka pažljivo je izbjegnut, ali su nazivu 'Udruženje banaka 
za savezne pričuve', dane moći i ovlasti kakve imaju središnje 
banke europskih zemalja.'"?! 

Warburg je svojim planom predložio da vlasnički udjeli u 
dvanaest banaka članica Udruženja banaka za savezne pričuve, 
kako gaje on nazvao, budu u privatnom vlasništvu. Vlasnici 
bi mogli koristiti državne zajmove za vlastiti profit. Banke bi 
imale kontrolu nad novcem i kreditima u cijeloj zemlji, bile 
bi to banke za izdavanje novca, što znači da bi prema vlastitoj 
ocjeni mogle stvarati valutu ili novac, i bile bi banke koje će 
kreditima financirati državu u vrijeme rata. Senator Aldrich ka- 
snije je u jednom novinskom članku priznao: "Prije donošenja 

ovoga zakona newyorške su banke mogle imati kontrolu samo 
nad newyorškim pričuvama. Sada možemo imati kontrolu nad 
bankovnim pričuvama cijele zemlje." 


20 Citirano u Eustace Mullins, op. cit., str. 14. 

Paul Warburg, jedini među nazočnima na otoku Jekyll koji je 
imao neposrednog iskustva s poslovanjem različitih europskih 
središnjih banaka, osmislio je svoj sustav banaka za pričuve po 
uzoru na Englesku banku, koja je bila u privatnom vlasništvu. 
U poglavlju o Engleskoj banci, napisanom 1943., Encyclopedia 
Americana donosi: "Njezina slabost jest slabost vlastita sustava 
koji je stvoren uz najmanju količinu zakonodavne kontrole... 
Njezin je kapital u privatnim rukama, a njezinu upravu ni na 
koji način, ni posredno ni neposredno, ne kontrolira država." 

U tome se opisu zatim navodi glavna karakteristika i En- 
gleske banke i njezina potomka - Banke za savezne pričuve: "S 
druge strane, tijekom cijelog svoga postojanja, bila je više ili 
manje pod zaštitom države; njezin je razvoj označen sukcesiv- 
nim davanjem kredita državi, u zamjenu za produljenje njezinih 
povlastica... Engleskom bankom upravljaju guverner, zamjenik 
guvernera i dvadeset četiri direktora, koje biraju vlasnici (tj. 
privatni dioničari, nap. aut.) na prijedlog postojeće uprave..."?? 

Engleska je banka 1694. godine dobila povelju od kralja 
Williama III., kojom se ovlašćuje za reguliranje financija mo- 
narhije. Shemu je izumio škotski financijaš i gusar William 
Paterson, kako bi stvorio banku s "novcem koji će stalno 
donositi zaradu". 

Tako je nastao stroj za neprestano stvaranje novca za britan- 
sku Vladu. Tako je nastao i neprestani državni dug. Engleska 
će banka iz londonskog Cityja financirati nastajuće englesko 
carstvo. Nikada više neće nedostatak novaca ni likvidnosti 
stajati na putu Britanskome Carstvu, u normalnim ekonom- 
skim uvjetima. 

Bankarstvo djelomične rezerve, još jedan financijski me- 
hanizam koji je usađen u Sustav banaka za savezne pričuve, 
stvoreno je po uzoru na Amsterdamsku banku (Bank of Am- 

sterdam), zajedno s radikalnom monetarnom koncepcijom 


"monopolističke" banke, koja će stvarati novac za zajmove koji 
nikada neće biti vraćeni.?? 


Prljava tajna bankarstva djelomične rezerve 


Bankarstvo djelomične rezerve prvi je put uvedeno u 
Amsterdamskoj banci sredinom sedamnaestoga stoljeća, u 
strogoj tajnosti, kako se ne bi dogodila panika ulagača, koja 
se naposljetku i dogodila. No, taje obmana bila uspješna više 
od sto pedeset godina. 

Amsterdamska je banka osnovana 1609. godine pod zašti- 
tom grada Amsterdama u vrlo posebnu svrhu. Kako je zlatne 
i srebrne kovanice bilo nespretno prevoziti i lako opljačkati, 
trgovci su osnovali banku koja će prihvaćati i strane i domaće 
kovanice po njihovoj stvarnoj vrijednosti. Banka je uzimala 
malu naknadu za novac i vođenje knjiga, a za ostatak je u 
svojim knjigama kreditirala klijente. Taj je kredit bio poznat 
kao bankovni novac. 

Bivajući uvijek u skladu sa standardima kovanica, i uvijek 
iste vrijednosti, bankovni je novac vrijedio više od stvarnih 
kovanica, koje su s godinama gubile na vrijednosti, jer se zlato 
i srebro ljuštilo. Istodobno je uveden zakon po kojemu se sve 
račune izdane u Amsterdamu u vrijednosti od više od 600 
guldena moralo plaćati bankovnim novcem. Tim je zakonom 
uklonjena svaka nesigurnost s bankovnih računa i svi su tr- 
govci bili prisiljeni otvoriti račun u Amsterdamskoj banci. To 
je prouzročilo potražnju za novcem te banke. 

No, amsterdamski su bankari ubrzo shvatili da obično samo 
malen dio ulagača povlači svoj novac pa su u tajnosti odlučili 


utvrditi najmanji prosječni depozit, a ostali novac davati u 

obliku kredita i tako zarađivati na tuđem novcu. U početku su 
tako plasirali malen dio uloga, a zatim su, kako im se činilo da 
to funkcionira, povećali tu količinu do više od 50% uloga. Daje 
šira javnost saznala da je samo 50% njihova zlata deponirano 
na sigurnom u toj banci, nastala bi panika, što se i dogodilo 
1791. godine i što je dokrajčilo tu banku. 

Zlouporaba povjerenja ulagača bilaje moguća zato što Banka 
nije bila dužna davati javnosti nikakve podatke o svome poslo- 
vanju. Bio je to početak načela modernog bankarstva, prema 
kojemu, u skladu sa sustavom davanja kredita s djelomičnim 
pokrićem depozita, vrijednost banke ili cijeloga bankarskog 
sustava počiva na neopipljivoj vrijednosti - povjerenju ulagača. 
Bit bankarstva djelomične rezerve potiče banke da posuđuju do 
maksimuma, kako bi do maksimuma povećale svoju zaradu, sve 
dok prevelika količina kredita ne prouzroči slom tržišta. Zato 
što banka posuđuje novac koji, zapravo, ne posjeduje, kreditni 
mehanizam vodi stvaranju novca ex nihilo - iz ničega - pomoću 
jednostavnih knjigovodstvenih transakcija. 

Takva je bila povijest čestih režiranih bankovnih panika 
za vrijeme stoljeća prije osnivanja Banke za savezne pričuve. 
John P. Morgan i elitni bankari iz njegova kruga priželjkivali 
su središnju banku kojom će trajno upravljati ljudi po njihovu 
izboru, dakle, instituciju koja će djelovati kao nadzorni upra- 
vitelj kreditnog sustava i glavni policajac koji će pojedinačne 
banke održavati usklađenima s interesima bankarskog sustava 
u cjelini. 

Da bi se kontroliralo takav sustav, odnosno, povećanje 
ili smanjivanje količine kredita, bilo je potrebno mijenjanje 
razine bankovnih pričuva. Moć koju je taj sustav omogućio 
newyorškim bankama "novčanog trusta", u obliku kvazi- 
monopola nad kreditnim sustavom zemlje, pokazat će se za- 
strašujućom. 

Ta je skupina na otoku Jekyll postigla dogovor u svezi s 
planom koji su, prema njegovu tvorcu, oni sami među sobom 


nazivali Warburgov plan. No, taj su plan, zbog političkih razlo- 
ga, preimenovali u Aldrichov plan kako bi ostavili dojam da ga 
je osmislio senator iz Republikanske stranke Nelson Aldrich. 

No, prije nego što su krenuli u ostvarivanje toga plana za 
preuzimanje kontrole nad novcem zemlje, morali su se prvo 


suočiti sa sve većim otporom u javnosti prema koncentraciji 


novčane moći. 


Kongresnici iz Demokratske stranke istražuju 
"novčani trust" 


Godine 1912., nekoliko mjeseci poslije tajnoga sastanka na 
otoku Jekyll, kongresnik iz savezne države Minnesote Charles 
Lindbergh stariji u Kongresu je objavio odluku o pokretanju 
istrage o moći Wall Streeta. Kongresnika Lindbergha, žestokog 
i vrlo točnog kritičara djelovanja "novčanog trusta", kako je 
on nazivao tu skupinu, u pokušaju provedbe neovisne istrage 
spriječili su bankari i njihovi saveznici iz samog Kongresa. 

Umjesto toga, prema osobnim zapisima Charles Lindber- 
gha iz 1913. godine, utjecajni bankari iz "novčanog trusta" 
preko svojih veza su u Kongresu preusmjerili istragu kongre- 
sniku iz savezne države Louisiane Arseneu Pujou, za kojega 
se znalo da je blizak bankarskim stajalištima. On je, kako bi 
proveo bezopasnu kvazi-istragu, kao glavnog istražitelja ime- 
novao odvjetnika s Wall Streeta Samuela Utermyera. Ciničan 
rezultat tih saslušanja bio je toliko dobro izrežiran da je samo 
pripomogao ostvarenju nauma koji je "novčani trust" osmislio 
u Aldrichovom planu, odnosno, stvaranju središnje banke u 
privatnom vlasništvu, koja će biti pod sigurnom kontrolom 
toga newyorškog "novčanog trusta". 

Saslušanja u Odboru za bankarstvo i valutu, poznatom 
kao Pujov odbor, po njegovu predsjedatelju, zastupniku De- 
mokratske stranke iz Louisiane Arseneu Pujou, započela su 


početkom svibnja 1913. godine. Zadaća toga odbora bila je, 
tobože, istražiti stanje bankarstva i valute u zemlji. 

Odbor je odaslao službeni poziv za svjedočenje Johnu Pier- 
pontu Morganu, zatim suosnivaču banke First National City 
Bank Georgeu Fisheru Bakeru, Jamesu Jeromeu Hillu i Willi- 
amu Rockefelleru, bratu Johna D. Rockefellera iz kompanije 
Standard Qil Trust, koji se, sa suosnivačem banke National City 
Bank Georgeom Fisherom Bakerom, sakrio na svoje imanje u 
saveznoj državi New York i odbio preuzeti taj zakoniti poziv 
na sud. Na kraju je izjavio da ne može svjedočiti budući da 
ima "problema s grlom". John P. Morgan i ostali iz "novčanog 
trusta" pojavili su se pred tim odborom, ali nisu željeli reći 
ništa bitno. 


Unatoč nedostatku suradnje bankara, Odbor je u toj istrazi 
zaključio da ta klika financijaša zlorabi povjerenje javnosti kako 
bi učvrstila svoju kontrolu nad mnogim industrijskim granama. 
Potvrdio je da doista postoji povećana kontrola nad novcem i 
zajmovima u zemlji, postignuta koncentracijom vlasništva nad 
bankama u rukama malog broja ljudi, kao i pomoću pomno 
odabranih ljudi koje su te banke imenovale u upravne odbore 
korporacija industrijskih trustova ili skupina kompanija koje 
te banke i financiraju i u kojima posjeduju velike udjele. 

Odbor je podastro dokaze o tome kako "novčani trust", koji 
se sastojao od najvećih banaka, kontrolira većinu važnih čelič- 
nih, željezničkih, komunalnih, naftnih i rafinerijskih, te dru- 
gih važnih industrijskih grupacija. Koncentracija je dovršena 
preuzimanjem kontrole nad glavnim medijima diljem zemlje, 
radi širenja propagande u interesu same grupacije, odnosno 
"novčanog trusta". Bio je to sustav isprepletenih uprava, koje 
su u srži bile pod kontrolom onoga što je Odbor imenovao kao 
šest privatnih bankarskih kuća. Bile su to banke]. P. Morgan & 
Co., First National Bank of New York, National City Bank of 
New York, Kuhn, Loeb & Co., Kidder Peabody & Co. of New 
York i Lee Higginson & Co. of Boston. 


U Izvješću toga odbora potanko je opisano kako na vrhu te 
nepregledne piramide ekonomske, političke i financijske moći 
nad Sjedinjenim Američkim Državama 1913. stoji privatna 
investicijska banka J. P. Morgan & Co. U Pujovu je izvješću 
dokumentirana činjenica daJohnP. Morgan, pomoću vlasničkih 
udjela i ljudi u upravnim odborima, drži kontrolni položaj u 
najvećim američkim korporacijama, uključujući i kompanije 
United States Steel, American Telephone & Telegraph, We- 
stern Union, General Electric, International Harvester, banke 
Bankers Trust, Guaranty Trust i National City iz New Yorka, te 
željeznice New York Central, Northern Pacific, Great Northern 
i Baltimore & Ohio. Ukupno, Pujov je odbor dokumentirao da 
postoji 112 takvih kompanija koje su pod stvarnom kontrolom 
grupacije Johna P. Morgana 1913. godine. 

U Izvješću je istaknuto da John P. Morgan ima brojne veze 
u inozemstvu, kao suvlasnik londonske banke J. P. Morgan & 
Co., kasnije nazvane Morgan Grenfell, i pariške banke Morgan, 
Harjes & Co. On je pozvan svjedočiti, ali je odbio reći išta 
bitno. Sebe je držao zasebnom silom, silom koja ne podliježe 
čudnim zakonima i zahtjevima američke republikanske vlasti. 

Morganova vlast unutar šest gore spomenutih financijskih 
institucija nije se zadržavala samo na njegovoj banci, nego je 
on imao velik interes i u Rockefellerovoj banci National City 
Bank, a imao je kontrolu i nad sljedećom bankom po veličini, 
Bankers' Guaranty Trust. Te su četiri banke, u kojima je John 
P Morgan imao potpunu ili djelomičnu kontrolu, kontrolirale 
preko svojih ljudi u upravama kompanija i preko svojih udjela 
korporacije u vrijednosti od zapanjujuće 22 milijarde dolara. 

Pujova su otkrića bila sve osim iskrenog i ozbiljnog poku- 
šaja da se dovede u pitanje moć "novčanog trusta", moć koja 
P9 Ustavu pripada Kongresu. Bila je to sračunata predstava 
održana uz potporu "novčanog trusta", kojaje dala populistički 
kredibilitet novoizabranom Kongresu s većinom iz Demokrat- 


ske stranke, kako bi se poguralo verziju zakona te stranke o 
središnjoj banci - Owen-Glassov zakon o saveznim pričuvama 
iz 1913. godine. 

Suprotno želji Charlesa Lindbergha starijeg, istraga Pujova 
odbora bila je sračunata smicalica "novčanog trusta" sa svrhom 
preuzimanja kontrole nad novcem, što je postignuto kada je 
demokratski Kongres usvojio spomenuti Zakon. Isti je taj 
"novčani trust" često potiho financirao kampanje zastupnika 
iz Demokratske stranke. 

Saslušanja Pujova odbora iskorištena su kako bi se u javno- 
sti dobila potpora za usvajanje sudbonosnog 16. amandmana 
Ustava, prema kojemu je američka Vlada dobila ovlast da ubire 
neposredan porez na dohodak, suprotno izvornim ustavnim 
odredbama, što će se kasnije pokazati odlučujućim za finan- 
ciranje američke uloge u Drugom svjetskom ratu i drugih 
državnih projekata. 

Naposljetku, ta su saslušanja i njihovo medijsko praćenje, 
prema diktatu "novčanog trusta" koji ih je kontrolirao, tako- 
đer iskorištena kako bi se, tobože, pokrenula rasprava koja je 
dovela do toga daje Kongres, gotovo od riječi do riječi, usvojio 
privatni plan bankara smišljen na otoku Jekyll. 

Kako bi ta obmana bila što stvarnija, glavnom je istražitelju 
Pujova odbora, kojega su prijateljski naklonjeni mediji prozvali 
"prijateljem malih ljudi" i protivnikom trustova, 1913. godine 
dana zadaća izrade teksta Zakona o saveznim pričuvama. Taj je 
zakon prošao kroz Kongres zaogrnut u janjeće ruho kao odgo- 
vor demokrata na bankarski plan Republikanske stranke nazvan 
Aldrichov zakon. Vukovi s Wall Streeta zgrabili su svoj plijen. 

Jezgru Owen-Glassova zakona u glavnim je crtama izradio 
pripadnik Demokratske stranke odvjetnik Samuel Untermyer, 
čovjek koji je bio glavni istražitelj u Pujovu odboru. Plan re- 
publikanca Nelsona Aldricha bio je žestoko napadan u tisku, 
koji je bio u rukama Johna P. Morgana, a Owen-Glassov zakon 
o saveznim pričuvama bio je hvaljen kao poštena demokratska 


alternativa, kao dobar nadzor nad moćnim newyorškim "nov- 


čanim trustom."?+ 
Stvarnost je bila potpuno drukčija. 


Republikanski bankari kupuju demokrata 
da provede udar 


Godine 1910. John P. Morgan i "novčani trust" odlučili su 
kako je nužno stvoriti vlastitu verziju te igre povjerenja kakvu 
je vodila privatna banka zvana Amsterdamska banka, igru 
koju nije potpisivao grad Amsterdam, nego povjerenje i snaga 
Savezne vlade Sjedinjenih Američkih Država. 

S obzirom na veliko nepovjerenje javnosti prema "novčanom 
trustu" diljem zemlje i u Kongresu, posebno među demokra- 
tima poput Charlesa Lindbergha i naprednim republikancima 
poput Roberta La Follettea, bilo je potrebno osmisliti obmanu 
kojom bi se proguralo Warburgov plan o osnivanju središnje 
banke, pod krinkom napada na Nacionalno monetarno povje- 
renstvo senatora Aldricha i njegov tzv. Aldrichov plan, javno 
ga optuživši kao plan koji "stavlja glasačku kontrolu u ruke 
velikih banaka."?5 

1 dok je optuživao Aldrichov plan kao "plan za središnju 
banku", upravo je njegov Zakon o saveznim pričuvama potpuno 
ispunio ulogu osnivanja takve središnje banke u privatnom 
vlasništvu "novčanog trusta", po planu što ga je na otoku 
Jekyll 1910. iscrtao Paul Warburg. Warburgov i Aldrichov 
plan u osnovi su bili identični. Ne čudi da je Paul Warburg na 
kraju dobio zadaću sastaviti tekst "alternativnog" zakona za 


24 Odbor za bankarstvo i valutu Zastupničkog doma američkoga Kon- 
gresa, Izvješće Odbora Zastupničkog doma (Pujovog odbora), imenovanog da 
istraži koncentraciju novca i kontrolu nad novcem i zajmovima, Washington 
D. C., 1913: 64. 

25 Mullins, Eustace, op. cit., str. 14.-15. 


kongresnika Glassa i za Bijelu kuću predsjednika Woodrowa 
Wilsona, što je on i učinio uz pomoć odvjetnika Untermyera.? 

Dionice Banke bit će u vlasništvu privatnih dioničara, koji 
će se potom koristiti ukupnom poreznom snagom američke 
Vlade za svoj privatni profit. Banka za savezne pričuve, koju 
je predložio kongresnik Glass, kontrolirat će novac i krediti- 
ranje cijele zemlje, čime je izravno prekršen članak 1. Ustava 
Sjedinjenih Američkih Država, po kojemu ta ovlast izrijekom 
pripada najrepublikanskijem od svih tijela vlasti, Kongresu 
SAD-a. 


Nadalje, Banka za savezne pričuve, onakva kakvu je pred- 
ložio Carter Glass, bit će "emisijska banka", koja će moći iz- 
davati novac "iz ničega", i koja će moći financirati Vladu mo- 
biliziranjem kredita "u vrijeme rata". U biti, savezni sustav 
vlasti prenio je pravo izdavanja novca na organizaciju koja je 
u osnovi bila legalizirani kartel privatnih banaka, povezanih 
s bankama londonskoga Cityja, prije svega bankama N. M. 
Rothschilds & Co., preko zastupništva obitelji Rockefeller, te 
s bankom Kuhn, Loeb & Co. i J. P. Morgan & Co.?7 

Sve u svemu, zakonom Cartera Glassa dan je kliki privatnih 
bankara, kojima je u to doba na čelu stajala Kuća Morgan, pot- 
pun monopol nad izdavanjem novčanica, koje su u gospodar- 
stvu djelovale kao zakonito sredstvo plaćanja, odnosno, novac. 

Mnogo se toga može zaključiti i iz činjenice da je Owen- 
Glassov Zakon o saveznim pričuvama iz 1913. godine naišao i 
na toplo odobravanje Američkog udruženja bankara, činjenice 
koja u popularnom tisku nije isticana. 

Godine 1910. republikanci su izgubili većinu u Zastupnič- 
kom domu, ana izborima iz 1912. izgubili su i većinu u Senatu, 
kao i u Bijeloj kući. Sve su pobjede odnijeli demokrati. Izbor 
Woodrowa Wilsona 1912. za predsjednika bio je djelo male 


26 Lundberg, Ferdinand, America's Sixty Families, The Vanguard Press, 
New York, 1937., str. 122. 
27 Mullins, Eustace, op. cit., str. 15. 


skupine ljudi koji su organizirali podjelu u Republikanskoj 
stranci, financirajući treću, tzv. Progresivnu stranku, nazvanu 
nadimkom "Bull Moose" (10s), po njezinom predsjedničkom 
kandidatu, prijašnjem republikanskom predsjedniku Theodo- 
reu Rooseveltu.? 

Godine 1912. "reformiranog" demokrata Wilsona u Bijelu 
je kuću doveo Morganov i Rockefellerov novac. Njega je, još 
od vremena kada je postao rektor Sveučilišta Princeton, 1898. 
godine, promicala moćna skupina bankara, predvođena čovje- 
kom s Princetona Clevelandom Dodgeom iz bakarnog kombi- 
nata Phelps Dodge, koji je bio na položaju predsjednika banke 
National City Bank, u vlasništvu obitelji Morgan i Rockefeller. 
Woodrow Wilson bio je toliko prisan s Clevelandom Dodgeom 
da mu je pisao pisma naslovljena samo s "Dragi Cleve".?? 

Kada je skupina oko Johna P. Morgana odlučila da je Wo- 
odrow Wilson politički bolji izbor, jer je bilo vjerojatnije da 
će on, a ne neki republikanski predsjednik, progurati u biti 
republikanski zakon o središnjoj banci, počela je s organizaci- 
jom sveopće medijske kampanje u novinama, koje je potajno 
kontrolirala skupina Johna P. Morgana. U toj se kampanji Wo- 
odrowa Wilsona, tada guvernera savezne države New Jersey, 
veličalo kao "liberalnog reformatorskog" kandidata. Njegova 
je nominacija u osnovi kupljena novcem koji su organizirali 
Cleveland Dodge iz banke National City Bank, suradnik Johna 
P. Morgana Cyrus McCormac iz kompanije International Har- 
vester Co. i Jacob Schiff, stariji partner u investicijskoj banci 


28 Pojedinosti o stvaranju treće stranke, tzv. Stranke Bull Moose, čime je 
kandidatu Republikanske stranke Howardu Taftu onemogućena pobjeda na 
Predsjedničkim izborima, u korist pokornijeg Woodrowa Wilsona, potanko 

jeopisao Ferdinand Lundberg, u America's Sixty Families: "The Politics of Ag- 
grandizement: 1912 - 1920", str. 106. - 120. Godine 1912., poslije uspješne 
pobjede Woodrowa Wilsona, čovjeka po izboru bankara, potpuno umjetna 
Progresivna stranka se raspala, a Theodore Roosevelt se tiho ponovno pridružio 


Republikanskoj stranci. 
29 Lundberg, Ferdinand, op. cit., str. 109-121. 


Paula Warburga Kuhn, Loeb & Co.% Wilson je bio čovjek kojega 
je kupila klika s otoka Jekyll. 

On neće razočarati svoje pokrovitelje. 

Dana 23. prosinca 1913., dan prije Badnjaka, Kongres je 
usvojio Zakon o saveznim pričuvama, poznat i kao Glass- 
Owenov zakon, gotovo bez ikakve rasprave. Senat, u kojemu 
su većinu imali republikanci, progurao je taj zakon u vrijeme 
kada su mnogi kongresnici bili kod kuće za božićne blagdane. 
Demokratski predsjednik Woodrow Wilson potpisao je taj 
zakon samo jedan sat nakon što je prošao u Kongresu. 

Sustav banaka za savezne pričuve osnovan je kao neovisna 
središnja banka. Iako je predsjednik Sjedinjenih Američkih 
Država imenovao predsjednika i guvernere banaka za savezne 
pričuve, a njegovo je imenovanje odobravao Senat, predsjednici 
dvanaest privatnih banaka za savezne pričuve bili su moć toga 
sustava, a najmoćniji među njima bio je predsjednik Newyorške 
banke za savezne pričuve, prvi među jednakima. 

Odluke Banke za savezne pričuve nisu podlijegale ratifi- 
kaciji američkoga predsjednika niti ikoga drugoga u izvršnoj 
grani američke vlasti ni u Kongresu. U tome je zakonu bila 
podmetnuta odredba o tome da privatna Newyorška banka za 
savezne pričuve i njezini direktori, zapravo najmoćnije osobe 
"novčanog trusta" s Wall Streeta, imaju potpunu moć nad 
monetarnom politikom svih američkih banaka. 

Dionice koje nisu bile u vlasništvu banaka članica toga 
sustava nisu imale pravo glasa. Tom je klauzulom bilo zajam- 
čeno da nikakav autsajder neće poželjeti kupiti dionice Banke 
za savezne pričuve. Bio je to strogo zatvoren krug insajdera ili 
"starih jataka" iz "novčanog trusta."3! 

Nekoliko mjeseci poslije usvajanja Zakona o saveznim priču- 
vama iz 1913. godine novoimenovani predsjednik Newyorške 


30 Ibid., str. 109. 
31 Krautkamer, Wayne N., The Federal Reserve - Its Origins, History & Current 
Strategy, 15. rujna 2004., u news.goldseek.com/GoldSeek/1095269452.php . 


banke za savezne pričuve, čovjek Johna P. Morgana Benjamin 
Strong, zajedno s jednim od direktora te banke i autora Zakona, 
Paulom Warburgom, otišao je u Bijelu kuću i u Kongres, gdje 
je dobio pristanak na usvajanje jednog amandmana tome za- 
konu, kojim je ta novoosnovana središnja banka ovlaštena i za 
uništavanje, a ne samo za stvaranje novca. Time je očišćen put 
Banci za savezne pričuve i njezinim vlasnicima, koji su provodili 
njezinu politiku stvaranja ekonomskog procvata, mobilizacije 
privrede radi ratova i stvaranja recesije i depresije, što su činili 
uz nasilje kojeje prelazilo sve što su bankari "novčanog trusta" 
ikada uspjeli ostvariti u stoljeću prije stvaranja svoga privatnog 
sustava banaka za savezne pričuve. Procesu kojim su stvarali 
gospodarske procvate i krize dali su pseudo-znanstveni naziv 
"poslovni ciklusi", kao da je taj proces na neki način neizbježan. 

To nikako nije bilo točno. 

Ipak, najveća uporabna vrijednost te nove banke za savezne 
pričuve bila je činjenica da je taj sustav omogućivao privatnim 
bankama, posebno Kući Morgan i njezinim saveznicima, ulazak 
u rizike kakve do tada nisu mogli ni zamisliti. Iza njihovih po- 
slovnih pothvata, koliko god rizični bili, sadaje stajala "ukupna 
porezna snaga" američke Vlade i njezinih naivnih poreznih 
obveznika. Prvi ispit beskrajne novostečene moći te treće 
američke središnje banke od 1787. godine nije trebalo dugo 
čekati. Engleska i Francuska ubrzo će zatražiti velike kredite 
od Sjedinjenih Američkih Država kako bi, 1914., financirale 
svoj rat radi uništenja Njemačkoga i Austro-Ugarskoga Carstva, 


tj. proces koji je kasnije prozvan Veliki rat ili Prvi svjetski rat. 


ČETVRTO POGLAVLJE 


JOHN P. MORGAN I BANKE 
ZA SAVEZNE PRIČUVE 
FINANCIRAJU PRVI 
SVJETSKI RAT 


Ovo je rat koji se vodi kako bi svijet bio siguran za 
demokraciju. 


Odbor za javno informiranje 
predsjednika Woodrowa Wilsona, 1918. 


Prenapregnuto Britansko Carstvo 


G odine 1914., uoči Prvoga svjetskoga rata, ni na koji način 
nije bilo vidljivo, barem površinski, da je moćna i kolosalna Pax 
Britannica, carstvo u kojemu sunce nikada ne zalazi, iznutra 
trulo i da je u završnoj fazi ekonomskog propadanja. 

Godine 1899. Velika je Britanija, uz pomoć Cecila Rhodesa, 
krajnje ekscentričnog britanskog rudarskog magnata, krenula u 
rat protiv burskih naseljenika u Africi kako bi se dokopala ne- 
preglednih nalazišta zlata u pokrajini Transvaal u Južnoj Africi. 
Južnoafričko je zlato dalo londonskome Cityju nov zamah. Iste 
je godine kraljica Viktorija slavila svoj dijamantni jubilej - pola 
stoljeća na čelu najmoćnijega carstva na svijetu. Britansko je 
Carstvo bilo samo prividno u zenitu moći i prestiža. 

Visoki povjerenik britanske kolonije Cape u Južnoj Africi 
Alfred Milner, blizak prijatelj lorda Rothschilda, koji je, kao i 
povjerenik Milner, bio član tajnog društva koje je sebe nazvalo 


Društvo izabranih, poput Cecila Rhodesa, Arthura Balfoura i 
Alberta Greya. 

Milnerova se skupina željela dokopati moći zlatnih rudni- 
ka u nizozemskim burskim republikama Transvaal i Orange. 
Također je željela stvoriti konfederaciju britanskih kolonija od 
Capea do Kaira, koja bi vladala afričkim kontinentom.! Oni 
su mislili kako je upravo Afrika ključ za nastavak britanske 
prevlasti i u budućnosti. 

Banka N. M. Rotschild & Co. iz Londona potajno je podupi- 
rala Cecila Rhodesa, Alfreda Milnera i sam rat u Južnoj Africi. 
Vizija i plan Cecila Rhodesa bio je dobiti kraljičinu potporu 
za osnivanje Britanske južnoafričke kompanije, po uzoru na 
Britansku istočno-indijsku kompaniju. Bio je uvjeren kako će 
zlatna i mineralna bogatstvaJužne Afrike biti dostatna da se još 
desetljećima osigura uloga londonskog Cityja kao neospornog 
financijskog središta svijeta. 

Godine 1910. Cecil Rhodes, Alfred Milner i drugi pripad- 
nici elitnoga kruga stratega Britanskoga Carstva, od kojih je 
većina studirala na Fakultetu All Souls Sveučilišta u Oxfordu, 
osnovali su tajno društvo, s namjerom oživljavanja oslabjelog 
imperijalnog duha. To će društvo usmjeravati stratešku poli- 
tiku Britanskoga Carstva sve do završetka Drugoga svjetskoga 
rata, u tajnosti i s nevjerojatnim utjecajem. Svoju su skupinu 
nazvali Okrugli stol (The Round Table), što je upućivalo na 
srednjovjekovnu sagu o kralju Arturu, a istim su imenom 
nazvali i svoj časopis.? 

Britanci su dobili Burski rat, ali su u događajima što su 
uslijedili izgubili svoje carstvo. 

Rat nije bio brz ni lagan, kako su to ispočetka predviđali u 
Londonu. Posljednji rat koji je Engleska vodila s nekim nepri- 
jateljem iz Europe bio je Krimski rat iz 1853. protiv Rusije. 


1 Quingley, Carroll, The Anglo-American Establishment: From Rhodes to Cli- 
veden, Books in Focus, New York, 1981., str. 38. - 39. 
2 Ibid., str. 33. - 34. 


Velika je Britanija, od 1899. do 1902., vodila rat protiv slabo naoružanih 
burskih zemljoradnika kako bi preuzela kontrolu nad južnoafričkim zlatom, i 
tajje krvavi rat gotovo izgubila. Toje zlato bilo ključ budućnosti londonskoga 
Cityja kao svjetskog financijskog središta. 


Od toga se doba Engleska vojska četrdeset godina borila protiv 
slabo naoružanih i slabo uvježbanih domorodačkih skupina 
diljem svijeta, koje za Engleze nisu predstavljale gotovo nika- 
kvu opasnost. Donekle slično početnom hvalisanju američkih 
generala poslije brze pobjede u Operaciji Shock and Awe ("Šo- 
kiraj i ulij strahopoštovanje"), provedenoj radi okupacije Iraka 
gotovo sto godina kasnije, na Burski se rat 1899. u Londonu 


gledalo kao na još jedan "sjajan mali rat", za koji je većina u 
Londonu vjerovala da će završiti za samo nekoliko tjedana. 

Naposljetku, taj je rat za Veliku Britaniju bio jednako ra- 
zoran kao i rat protiv Iraka za Sjedinjene Američke Države. 
Nizozemski naseljenici Buri junački su se borili, primjenjujući 
taktiku neredovitog ili asimetričnog ratovanja protiv znatno 
nadmoćnijeg neprijatelja. Engleska je, prema svome običaju, 
dovela vojne snage iz svojih kolonija da biju njezin rat. Buri 
su, kao gerilska vojska, bili brzi i vrlo pokretljivi, s novim bez- 
dimnim nabojem u puškama Muster njemačke proizvodnje, 
zbog kojih su uspijevali prikriti svoje položaje. Primjenjivali 
su taktiku "udri i bježi" (hit-and-run), koja je ne samo prou- 
zročila gubitke koje Britanci nisu mogli sebi priuštiti, nego je 
i temeljito uzdrmala britansko poimanje "poštene borbe", tj. 
džentlmenskog vođenja rata. Buri nisu bili "džentlmeni". Oni 
su branili svoju zemlju i svoje domove. 


Taj se rat razvukao na tri gorke godine, a nominalna pobje- 
da Engleske bila je, zapravo, Pirova pobjeda, koja je cijelome 
svijetu pokazala da najmoćnije carstvo na zemlji ne može po- 
bijediti malu, inferiornu borbenu silu, odlučnu u obrani svoje 
domovine. Bila je to lekcija koju će američka elita gorko naučiti 
u Vijetnamu sedamdesetih godina 20. stoljeća. 

Troškovi i broj poginulih u Burskome ratu neprekidno su 
rasli, a generali Njezinog Veličanstva stalno su tvrdili da je 
kraj blizu. Britanska je javnost bila ogorčena. Zbog britanske 
nesposobnosti i zanemarivanja, 25 tisuća burskih civila (uglav- 
nom žena i djece) i 14 tisuća urođenika umrlo je u britanskim 
"koncentracijskim logorima". Taj se izraz prvi put u povijesti 
pojavio upravo u Burskome ratu. Taj je rat bio prekretnica s 
kojom je počelo dugo slabljenje potpore imperijalnoj ideji u 
Engleskoj.? 


3 Konstantin, Phil, "The Boer War South Africa, 1899 - 1902", The History 
Ring, San Diego, pristupljeno 25. srpnja 2008. na www.geocites.com/Athens/ 
Acropo/8141/boerwar.html. 


Dva suparnika u borbi za preuzimanje 
svjetske uloge Engleske 


U vrijeme kada je Engleska pokazivala znakove nepovratnog 
propadanja pojavila su se dva potencijalna kandidata, ispo- 
četka neprimjetno, kao izazivači koji bi mogli preuzeti ulogu 
Britanskoga Carstva. Jedan kandidat bilo je Njemačko Carstvo. 
Dok je među njemačkom elitom malo tko razmišljao o tome 
da bi Njemačka mogla nadvisiti Veliku Britaniju, Engleska je 
već 1900. godine znatno zaostajala za industrijskim razvojem 
Njemačke, njezinim obrazovnim sustavom i njezinim znanstve- 
nim dostignućima. Ostalaje samo uloga londonskog Cityja kao 
središta koje kontrolira uvjete svjetske trgovine. 

Kao drugi izazivač za preuzimanje uloge Velike Britanije 
kao najmoćnijeg svjetskog carstva pojavile su se Sjedinjene 
Američke Države, koje su upravo 1898. i 1899. izborile svoj 
prvi osvajački rat protiv Španjolske, kako bi osvojile Filipine 
i Kubu. Neobjavljeno geopolitičko natjecanje između Velike 
Britanije, Njemačke i Sjedinjenih Američkih Država trajat će 
trideset godina i prouzročiti dva svjetska rata, poslije čega će 
to pitanje biti napokon riješeno.“ 

U Sjedinjenim Američkim Državama elita koja je kontroli- 
rala "novčani trust" i velike industrijske trustove oko Johna P. 
Morgana, Johna D. Rockefellera, Edwarda Henryja Harrimana, 
Jacoba Schiffa i drugih počela je shvaćati mogućnost stjecanja 
stvarne svjetske moći. 

Godine 1902. Brooks Adams, unuk predsjednika Johna 
Quincyja Adamsa i jedan od najgorljivijih i najutjecajnijih 
zagovornika američkoga carstva, napisao je: "U posljednjem 


4 Zanimljiv geopolitički pregled toga suparništva za svjetsku prevlast 
može se naći u: Taylor, Peter J., Britain and the Cold War: 1945 as Geopolitical 
Transition, Pinter Publishers, London, 1990., str. 17: "Sa svijesti o okolnostima, 
a svjetska rata možemo tumačiti kao natjecanje između Njemačke i SAD-a 
nasljednika Velike Britanije. O ishodu toga natjecanja odlučeno je tek na 
kraju Drugoga svjetskoga rata, bezuvjetnom predajom Njemačke." 


desetljeću svijet je prošao kroz jednu od onih periodičnih 
kriza koje prate promjene društvene ravnoteže. Energetsko 
sjedište preselilo se iz Europe u Ameriku... Američku nadmoć 
omogućila je samo primijenjena znanost... Nikada se ništa 
nije, u gospodarstvu i energiji, izjednačilo s vođenjem velikih 
američkih korporacija." 

Brooks Adams očito je na umu imao korporacije U. S. Steel 
Johna P. Morgana, Standard OilJohna D. Rockefellera, te želje- 
znice i druge korporacije koje su oni kontrolirali. On zatim na- 
stavlja: "Unija (Sjedinjene Američke Države, nap. aut.) oblikuje 
divovsko i rastuće carstvo koje se proteže polovicom zemaljske 
kugle, carstvo koje posjeduje najveću količinu akumuliranog 
bogatstva, najsavršenija prijevozna sredstva te najdelikatniji i 
istodobno moćan industrijski sustav u povijesti svijeta."> 

U geografskom opisu, koji nagovješćuje povijesni govor 
Halforda Mackindera iz 1904. godine pod nazivom Geografski 
stožer povijesti (The Geographical Pivot of History), Adams na- 
stavlja: "Sjedinjene Američke Države danas zauzimaju položaj 
iznimne snage. Jednako obdarene geografskim položajem, 
ležištima minerala, klimom i karakterom svojih ljudi, one ne 
trebaju strahovati ni od rata ni od mira, a ni od suparnika, 
pod uvjetom da trenje, stvoreno doseljavanjem masa, kojima 
se država treba baviti, ne neutralizira njezinu energiju.". Dalje 
objašnjava: "Mase preuzimaju oblik korporacija, a ljudi koji su 
se uzdigli do položaja da ih kontroliraju, na taj su se položaj uz- 
digli zato što su najsposobniji. Taj proces jest prirodan odabir."* 


Očita sudbina 


Riječi Brooksa Adamsa bile su odjek ideja Fredericka Jack- 
sona Turnera, teoretičara onoga što je poznato kao američka 


5 Adams, Brooks The New Empire, Macmillan, New York, 1902., str. xi-xxxiii. 
6 Ibid., str. xxxili. 


"očita sudbina". Turner je zagovarao tezu prema kojoj je jedin- 
stvenost Amerike rezultat njezine granice, koja se stalno širi. 
On je povijesno postojanje Amerike definirao kao neprekidno 
geopolitičko širenje prema zapadu: "Postojanje područja slo- 
bodne zemlje i njegovo stalno smanjivanje zbog neprestanog 
naseljavanja zapada objašnjavaju američki razvoj", ustvrdio 
je Turner, i dodao: "Univerzalno određenje Amerikanaca, kao 
ljudi koji se šire, jest da povećavaju svoj posjed." Ta je teorija 
bila preteča kasnijeg njemačkog pojma Lebensraum ("životni 
prostor"), ali i prožeta mesijanskom religioznom fasadom 
bogomdanog poslanja Amerike. 

Turner je tvrdio da stalno geopolitičko širenje jest "rezultat 
ekspanzijske moći koja je Amerikancima prirođena". Za njega 
američka povijest jest povijest "stalnog pomicanja granice... 
američka će energija stalno zahtijevati sve šire područje za 
svoje djelovanje".7 

Turnerove i Adamsove knjige pružile su elitnim američkim 
obiteljima moralno opravdanje za njihov projekt svjetske eks- 
panzije od devedesetih godina 19. stoljeća nadalje. Američka 
"očita sudbina", kako su to vidjeli elitni krugovi oko Morgana 
i Rockefellera na početku Prvoga svjetskoga rata u Europi, 
1914., značila je popunjavanje praznog prostora na svjetskoj 
razini, koji je nastao propadanjem Britanskoga Carstva. U svojoj 
knjizi The New Empire (Novo Carstvo), napisanoj na prekretnici 
stoljeća, Adams je predvidio nastanak američkog svjetskog 
carstva i osvajanje cijelog euroazijskog geopolitičkog prostora.? 

I Adams i Turner bili su socijalni darvinisti kao i Rockefeller, 
Carnegie, Morgan i većina američke plutokratske elite. Oni su 
izražavali rastuću svijest o tome da američka "očita sudbina" 
19. stoljeća o 'bogomdanom širenju' diljem američkoga konti- 
nenta mora ubrzo prerasti u dominaciju nad cijelim svijetom, 


7 Turner, Frederick Jackson, The Significance of the Frontier_in American 
Hystory, Henry Holt and Co., New York, 1995. str. 1., 33. i 59. 
8 Adams, Brooks, op. cit. 


budući da je dekadentno i kruto Britansko Carstvo bilo na 
svome zalazu. 

U tome Turnerovu širenju granice koja bi uključila cijeli 
svijet Adams je otvoreno zastupao protunjemačko i probri- 
tansko stajalište. Govorio je da jedini suparnik Americi kao 
nasljednici Velike Britanije jest Njemačko Carstvo. Pritom je 
predložio američko savezništvo sa slabijom od dviju suparnica 
Velike Britanije, protiv jače, Njemačke, kao strategiju za uspon 
američke moći na ruševinama jednog velikog rata u Europi. 
No, to se nije dogodilo odjednom. 


Casus belli 


Nesretna pogrješna računica britanskog vojnog i diplomat- 
skog vodstva, koja je Veliku Britaniju odvela u rat u kolovozu 
1914., opisana je prilično detaljno u knjizi Stoljeće rata: anglo- 
američka naftna politika i novi svjetski poredak." Taj rat nije bio 
reakcija na kršenje važnih međunarodnih sporazuma poslije 
ubojstva nadvojvode Franje Ferdinanda u Sarajevu. Bio je to 
rezultat strateških odluka, donesenih mnogo prije toga u sje- 
dištu britanske Vlade u Londonu, prvo sporazumom Entente 
Cordiale, koji je Engleska potpisala s Francuskom 1904. godine, 
a zatim sporazumom s carskom Rusijom iz 1907. godine. Cilj 
toga novog trojnog saveza bilo je vojno zaokruživanje i izolacija 
njihova zajedničkog neprijatelja - Njemačke. 

Na vodeće britanske političke krugove u to su doba utjecale 
dvije glavne frakcije. Jedna je bila okupljena oko skupine lorda 
Roberta Cecila, tvorca nacrta poslijeratne Lige naroda. Druga 


9 Casus belli (lat.), formalni povod za objavu rata (obično nema ništa 
zajedničko sa stvarnim uzrocima rata), Bratoljub Klaić, Rječnik stranih riječi. 
Nakladni zavod MH, Zagreb, 1978., str. 213. - nap. prev. 

10 Engdahl, F. William, Stoljeće rata: anglo-američka naftna politika i novi svjet- 
ski poredak, ACM, Zagreb, 1999.: III. izdanje: Detecta, Zagreb, 2008., 4. poglavlje. 


i još moćnija ratna frakcija bila je okupljena oko predstavnika 
organizacije Okrugli stol Alfreda Milnera. Koristeći se kon- 
trolom nad uredništvom londonskoga lista Times, Okrugli je 
stol već ranije donio odluku o tome da je Njemačko Carstvo, 
zbog svoga dinamičnog napretka i samog postojanja, smrtna 
opasnost za održanje britanske dominacije na moru i kontrole 
nad svjetskom trgovinom i financijskim tijekovima. Tvrdili su 
daje potreban preventivan rat kako bi se zaustavio neizbježan 
njemački pohod prema preuzimanju dominacije nad svijetom 
na zgarištu Britanskoga Carstva. 

Postojala su, u biti, dva neposredna povoda za rat. Prvi i 
možda najvažniji, bila je odluka njemačkog bankarskog i poli- 
tičkog vodstva da dovrši željezničku prugu od Berlina do Bag- 
dada u Mezopotamiji, dijelu tadašnjeg Osmanskoga Carstva, 
koja je bila opasnost za britanska nalazišta nafte u Perziji i za 
britansku kontrolu nad prolazom prema "dragulju u britanskoj 
Kruni'" - njezinoj koloniji Indiji. U očima istaknutih britanskih 
vojnih mislilaca, uključujući i mladog ministra Ratne morna- 
rice Winstona Churchilla, ta je prijetnja pooštrena još jednim 
razlogom za rat - odlukom Njemačkoga Carstva da, prema 
savjetu admirala Von Tirpitza, otpočne izgradnju mornarice 
specijalizirane za duboke vode, u fazama, od 1898. do 1912., 
koja bi barem mogla braniti njemačke trgovačke rute od bri- 
tanske kontrole nad morima. 

Srž britanske imperijalne strategije još od Napoleonskih 
ratova bila je dominacija i kontrola nad strateškim morskim 
putovima i rutama svjetske trgovine.!! Odluka o kretanju u rat 
protiv Njemačke i Austro-Ugarske, a kasnije i Osmanskoga 
Carstva, nije donesena zbog snage Britanskoga Carstva, nego 
zbog svijesti o njegovim temeljnim slabostima. Bila je to raču- 
nica po kojoj je bilo bolje tu opasnost što prije dokrajčiti negoli 


11 Engdahl, F. William, "Oil and the Origins of the Great War", History 
Compass, 5/6, 2007., Blackwells Publishing Ltd., Oxford, str. 2041. - 2060., 
dostupan kao nacrt na www.engdahl.oilgeopolitics.net. 


čekati još nekoliko godina kad će za Englesku biti mnogo teže 
uništiti rastuću prevlast Njemačke. Ta će odluka naposljetku 
dovesti do sloma britanske vladavine. No, trebat će još neko- 
liko godina i još jedan svjetski rat da britanska elita napokon 
nerado prizna tu gorku stvarnost. 


Neutralna Amerika: "On nas drži 
podalje od rata ..." 


Na početku Prvoga svjetskoga rata više od trećine ame- 
ričkog stanovništva bili su doseljenici, većinom iz Njemačke, 
Irske i Italije. U Americi je živjelo osam milijuna njemačkih 
doseljenika. Osim male bankarske i poslovne elite, uglavnom 
smještene na istočnoj obali, koja je poslovala s Londonom ili 
Francuskom, pretežita većina Amerikanaca nije imala nikakva 
interesa uključiti se u ono štoje očito bio europski rat, koji nije 
bio nikakva opasnost za Sjedinjene Američke Države. 

Godine 1916. predsjednik Woodrow Wilson, onaj isti pred- 
sjednik koji je bio u tajnom sporazumu s "novčanim trustom" 
u vrijeme stvaranja Banke za savezne pričuve 1913., ponov- 
no je izabran najmanjom mogućom razlikom, i to ponovno 
uz pomoć Progresivne stranke zvane "Bull Moose". Godine 
1915., u kući Elberta Garyja iz korporacije U. S. Steel, sastala 
se krema "novčanog trusta" (August Belmont, Jacob Schiff, 
George Fisher Baker, Cornelius Vanderbilt) kako bi organizirala 
ponovni izbor Wilsona za predsjednika. Na sastanku su bili i 
bivši predsjednik i čelnik Progresivne stranke Theodore Ro- 
osevelt te George Walbridge Perkins, nekadašnji partnerJohna 
P. Morgana, koji je služio kao "torbar" za dostavu političkih 
mita.!? Kompanija US Steel, kojoj je za vrijeme rata posao 
cvjetao, bila je u vlasništvu upravo Johna P. Morgana. 


12 Lundbergh, Ferdinand, America's Sixty Families, Vanguard Press, New 
York, 1937., str. 130. 


Predsjednika Wilsona diskretno su poduprli neprijavljenim 
novcem za kampanju, novcem koji su donirali krugovi okupljeni 
oko Morgana. Uza sve to, Wilson je jedva izborio pobjedu, i 
to uz sumnjivo prebacivanje kalifornijskih glasova Progresivne 
stranke u njegovu korist, dan poslije izbora. 


U siječnju 1916. ponovno izabrani predsjednik održao je 
konferenciju za tisak. Isključivi slogan njegove kampanje — 
"On nas drži podalje od rata" — bio je sračunata propaganda, 
koju je osmislio njegov savjetnik iz sjene pukovnik Edward 
Mandell House. Woodrow Wilson hrabro je izjavio: "Koliko 
se sjećam, ovo je vlast naroda, a ovaj narod neće odabrati rat." 
Samo godinu dana poslije toga američki narod nije bio odabrao 
rat, ali predsjednik Wilson, na nagovor "novčanog trusta", jest. 


Morgan preuzima vrlo unosan posao 


Na samom početku rata, u kolovozu 1914., financijsko 
stanje Velike Britanije bilo je u rasulu. Gospodarstvo je bilo 
u krizi, a zlatne su se pričuve Engleske banke smanjile na za- 
brinjavajuće nisku razinu. Engleska industrija nije bila kadra 
proizvoditi dostatne količine ratne opreme i strjeljiva, potrebne 
za sveobuhvatan rat.!> 

U listopadu 1914. britanska je Vlada poslala izaslanstvo 
iz Ministarstva rata u Washington, sa zadaćom da osigura 
vojnu opremu od privatnih američkih kompanija. Sjedinjene 
Američke Države službeno su bile strogo neutralne. Britanski 
su dobavljači ubrzo odlučili kao svog isključivog zastupnika 
za nabavu ovlastiti jednu privatnu investicijsku banku iz New 
Yorka - banku J. P. Morgan & Co. Naizgled, bilo je iznimno 

rizično angažirati jednu privatnu banku u jednoj neutralnoj 
zemlji kao svoga službenog zastupnika za nabavu. 


13 Engdahl, F. William, Stoljeće rata, op. cit. 


Zgodno za Morgana. Stvaranje Banke za savezne pričuve, 
koja je svoja vrata otvorila 1914., omogućilo je bolje upravlja- 
nje rizicima, zbog kontrole koju je "novčani trust" imao nad 
budućim američkim državnim dugom i nad ponudom novca 
te zemlje. Edwin W. Kemmerer, poznati profesor ekonomije 
na Sveučilištu Princeton i savjetnik na Wall Streetu tijekom i 
poslije rata, kaže: "Kao financijski zastupnici američke Vlade, 
banke za savezne pričuve neizrecivo su mnogo tijekom rata 
koristile državi. Izuzetno su pomogle u očuvanju naših pričuva 
zlata, u regulaciji deviznih razmjena i u centralizaciji financija i 
izvora energije. Stresem se od pomisli što se moglo dogoditi da 
nas je rat zatekao s prijašnjim decentraliziranim i zastarjelim 
bankarskim sustavom." 


Vrlo povoljno za Morgana, Rockefellera, Carnegieja i vrlo 
bogate moćnike koji su početkom rata započeli zgrtati zaradu u 
milijardama dolara, 1913., iste godine kada je Wilson potpisao 
Zakon o saveznim pričuvama, usvojen je takozvani 16. aman- 
dman američkoga Ustava. Tako su bogataši izbjegli plaćanje 
većeg dijela poreza štiteći svoje bogatstvo pomoću novoosno- 
vanih, "dobrotvornih" zaklada poput Zaklade Rockefeller, koja 
je osnovana iste godine kada je uveden i porez na dohodak. 
Uvođenje poreza na dohodak, temeljenog na širokoj osnovici, 
omogućit će Wall Streetu da rat financira pomoću obveznica 
američkoga Ministarstva financija, zvanih "obveznice za slo- 
bodu" ("Liberty Bonds"), čiju će otplatu osiguravati porezni 
obveznici, dakle, obični ljudi koji su također bili pozvani u 
borbu i smrt u rovovima Francuske u ratu koji se "vodi kako bi 


DRBKTI 


svijet postao siguran za demokraciju", ili, bolje rečeno, siguran 
za Kuću Morgan. 

Morgan je trebao djelovati kao posrednik britanske Vlade za 
kupnju strjeljiva, oružja, uniforma, kemikalija, ukratko, svega 


što će biti potrebno za vođenje modernog rata 1914. godine. 


14 Citirano u Mullins, Eustace, The Secrets of the Federal Reserve, Bankarski 
institut za istraživanje, Staunton, 1983., str. 85. 


Junius  Pierpont Morgan, — najmoć- 
niji bankar prije Prvoga svjetskoga 
rata, odgovoran je za osnivanje 
Sustava banaka za savezne pri- 
čuve, u privatnim rukama, što se 
dogodilo 1913. i što je omogućilo 
ulazak Amerike u Prvi svjetski 
rat kako bi spasila Morganove 
kredite dane Velikoj Britaniji i 
Francuskoj. 


Povrh toga britanska je Vlada imenovala istu tu banku, J. P 
Morgan & Co., svojim financijskim zastupnikom. Time je ta 
banka stekla zavidan položaj - organizaciju kupnje ratne opre- 
me i odlučivanja o tome koje će kompanije biti dobavljači, kao 
i cijena po kojima će se oprema nabavljati. Stoga ne čudi da 
su korporacije koje su pripadale izravno grupaciji kompanija 
obitelji Morgan i Rockefeller bile glavni korisnici toga lukavog 
posla.!5 


Britansko Ministarstvo rata priupitalo je novog predsjed- 
nika banke J. P. Morgan & Co., Johna P. Morgana mlađeg, koji 
je 1913. naslijedio svoga preminulog oca, kakva bi mogla 
biti reakcija predsjednika Wilsona na tako očito svrstavanje 
najprestižnije američke banke na britansku stranu. Morgan 
je navodno odgovorio da to jamačno neće dovesti u nelagodu 
iskazanu neutralnost američke Vlade, zato što je njegov posao 


15 Nyeovo povjerenstvo, Report of the Special Committee on Investigation of 
the Munitions Industry (The Nye Report), američki Kongres, Senat, 74. Kongres, 
2. zasjedanje, 24. veljače 1936. 


s britanskim Ministarstvom rata, a kasnije i s francuskom Vla- 
dom, trgovački dogovor radi povećanja trgovine, a ne politički 
ni diplomatski aranžman. U siječnju 1915. sastao se s pred- 
sjednikom Wilsonom u Bijeloj kući da raspravi pitanje svoje 
suradnje s Velikom Britanijom, a predsjednik mu je rekao kako 
nema nikakvih zamjerki ni na kakve poslove njegove ni drugih 
grupacija koje služe "napretku trgovine."!* 

1, trgovina je napredovala kao nikada prije. 

Godine 1915., na početku Prvoga svjetskoga rata, kompanija 
E. I. DuPont de Nemours & Co. iz savezne države Delaware 
dobila je od Velike Britanije golemih 100 milijuna dolara pre- 
ko banke J. P. Morgan u svrhu proširenja kapaciteta Odjela za 
proizvodnju eksplozivnih sredstava. Za samo nekoliko mjeseci 
ta je kompanija od slabo poznate tvrtke prerasla u kompaniju 
nacionalnih razmjera. Kompanije Hercules Powder i Monsanto 
Chemical jednako su narasle. Procvjetala je industrija željeza 
i čelika. Cijena sirovog željeza, koja je 1914. bila 13 dolara 
po toni, narasla je na 42 dolara po toni do ulaska SAD-a u 
rat, 1917., dakle, za oko 300%. Knjige narudžaba kompanija 
Bethlehem Steel, U. S. Steel, Westinghouse Electric Co., Re- 
mington Arms i Colt Firearms bile su prepune, a vrijednost tih 
narudžaba bila je, na kraju 1915. godine, 175 milijuna dolara. 
Samo u kompaniji U. S. Steel zarada se od 1914. do 1917. 
povećala s 23 milijuna dolara na 224 milijuna dolara. Neto 
dobit kompanije Williama Rockefellera Anaconda Copper Co. 
narasla je od 1914. do 1917. godine s 9 milijuna dolara na 25 
milijuna dolara. Imovina tvrtke Phelps Dodge & Co., koja je 
bila povezana s Clevelandom Dodgeom, čovjekom koji je doveo 


16 [Britanski veleposlanik u Washingtonu sir Cecil] Spring Rice [ministru 
za vanjske poslove Edwardu] Grayu, 20. siječnja 1915., f. 60, FO 800/85, 
citirano u Kathleen Burk, Britain, America and the Sinews of War 1914 - 1918, 
George, Allen & Unwin, London, 1985., str. 21. Veleposlanik Spring-Race 
bio je vjenčani kum Johna P. Morgana mlađeg i član elitnog wallstreetskog i 
londonskog Društva hodočasnika. 


Woodrowa Wilsona za predsjednika, narasla je oko 400%, s 59 
milijuna dolara u 1914.na241 milijun dolarau 1918. godini.!7 

Samo 1916. američka je industrija, unatoč tome što je 
Amerika službeno bila neutralna, izvezla zapanjujućih mili- 
jardu i 290 milijuna dolara vrijednosti strjeljiva u Englesku i 
Francusku. Do ulaska Amerike u rat banka]. P. Morgan & Co. 
organizirala je izvoz ratnog materijala u vrijednosti od oko 5 
milijarda dolara, u Englesku i Francusku, a kasnije i u Italiju. 
Sav je taj materijal kupljen na kredit, koji je organizirala ista 
ta banka. Nijedna privatna bankarska skupina nije nikada prije 
ostvarila takvu zaradu, koja, pretvorena u današnju vrijednost, 
iznosi oko 90 milijarda dolara. 

To je dostatno da prouzroči veliku bankarsku krizu, ako 
zemlje dužnice odluče ne vratiti te kredite ili kasniti s njiho- 
vom otplatom. 

U travnju 1915., dvije godine prije ulaska Amerike u rat, 
Thomas William Lamont, partner u banci J. P. Morgan & Co. 
i, poput većine visokih dužnosnika Kuće Morgan, član odabra- 
nog Društva hodočasnika, održao je dojmljiv i medijski slabo 
popraćen govor u Američkoj akademiji političkih i društvenih 
znanosti u Philadephiji. Svojoj je publici, većinom sveučilišnim 
profesorima, govorio o golemim profitima što ih američka 
industrija izvlači iz financiranja i nabave strjeljiva i ratnog 
materijala za Veliku Britaniju i savezničke snage iz Europe. 
Jasno je rekao da će John P. Morgan mladi i njegova klika s 
Wall Streeta fino zaraditi ako se rat odulji. 


' 


Tada je rekao i ovo: " ...Mi od dužnika postajemo vjerov- 
nici... Gomilamo izvanrednu vanjskotrgovinsku bilancu..." 
Jedva susprežući svoje oduševljenje, nastavio je: "Mnoge naše 
tvornice i trgovinske kuće izvrsno posluju proizvodima vezanim 
uz rat. Ratne narudžbe, koje su narasle na stotine milijuna 


dolara, toliko su goleme da se njihov učinak sada počinje ši- 


17 Nyeovo povjerenstvo, op. cit. 


riti na ukupno poslovanje zemlje..." Taj je Morganov bankar 
s neskrivenim zadovoljstvom dodao: "Kao vrhunac sveg tog 
napretka, Amerika postaje vrlo važan čimbenik na svjetskom 
kreditnom tržištu." 

Davanje kredita stranim državama bilo je Morganovo omi- 
ljeno područje poslovanja, koje će on i njegova klika pretvoriti 
u vrlo moćno geopolitičko oružje u razdoblju poslije Prvoga 
svjetskoga rata. Govoreći o budućnosti, Lamont je rekao: "No, 
što će biti u budućnosti? Čini se da mnogi vjeruju kako će 
New York preteći London kao novčano središte svijeta. Kako 
bismo postali novčano središte svijeta", istaknuo je, "moramo, 
naravno, postati tržišno središte svijeta. To je u svakom slučaju 
mogućnost..." 

Objašnjavajući kako se takav slijed događaja može dogoditi i 
koju državu suparnicu banka J. P. Morgan & Co. vidi kao glavnu 
opasnost za prevlast Amerike na svijetu, rekao je: "Ovo pita- 
nje trgovine i financijske prevlasti mora se odrediti uz pomoć 
nekoliko čimbenika, od kojih je glavni trajanje rata. Ako... bi 
rat završio u bliskoj budućnosti... Njemačka, čiji je izvoz sada 
gotovo potpuno odsječen, vjerojatno će se vrlo brzo vratiti u 
oštro tržišno natjecanje." 

Nadalje je posebno objasnio financijske implikacije rata: 
"Treći čimbenik, koji također ovisi o trajanju rata, jest pitanje 
trebamo li postati kreditor stranih zemalja u velikim razmjeri- 
ma... Hoćemo li tim stranim zemljama davati doista zapanju- 
juće iznose kredita?... Ako ovaj rat potraje dostatno dugo da 
nas potakne na preuzimanje takva položaja, onda ćemo nužno 
postati država kreditor, umjesto dužničke države, a takav će 
razvoj događaja, prije ili poslije, dovesti do toga da dolar, umje- 
sto funte sterlinga, postane temelj međunarodne razmjene."!? 


18 Lamont, Thomas W., The Effect of the War on America's Financial Posi- 
tionl, Anali Američke akademije političkih i društvenih znanosti, 1915., 60; 
str. 106.-112. 


U tome neobičnom govoru, koji su svi mediji u zemlji po- 
slušno prešutjeli, Morganov partner Lamont skicirao je strate- 
giju banke]. P. Morgan & Co. ne samo za vrijeme rata nego i za 
poslijeratno razdoblje, sve do početka Drugoga svjetskoga rata. 

Rat je iznimno pogodovao poslovanju banke J. P. Morgan 
& Co. i njezinim odabranim kompanijama vojne industrije. 
Godine 1934., dvadeset godina poslije početka Prvoga svjet- 
skoga rata, senator Gerald Nye, progresivni republikanac iz 
Sjeverne Dakote i blizak prijatelj Roberta LaFollettea, održao 
je saslušanje o ulozi vojne industrije i financija u uvlačenju 
Sjedinjenih Američkih Država u Prvi svjetski rat. 

Senator Nye nazvao je kompanije vojne industrije "trgovci- 
ma smrti". Posebno je kritičan bio prema korporaciji DuPont, 
te drugim velikim tvornicama kemijskih proizvoda i vojne 
opreme, tvrdeći da su bile spremne žrtvovati američke vojnike 
u ratu kako bi ostvarile velike profite. U njegovu završnom 
izvješću iz 1936. stoji: "Američke kompanije za proizvodnju 
vojne opreme koje su pod istragom s vremena na vrijeme pri- 
bjegavaju takvim neobičnim pristupima, upitnim uslugama 
i provizijama, te metodama 'činjenja onoga što je potrebno! 
poput organiziranja, u praksi, jednog oblika podmićivanja 
stranih državnih dužnosnika ili njihovih bliskih prijatelja radi 
osiguranja posla."!? 


Rat koji se vodi kako bi "svijet bio siguran" 
za banku J. P. Morgan & Co. 


S točke gledišta Thomasa Williama Lamonta i njegovih 
Prijatelja, njihovi "neuobičajeni pristupi" za vrijeme rata bili 
su vrlo unosni. Zatim, potkraj 1916. i početkom 1917., bu- 
dućnost je najednom izgledala katastrofalna. U veljači 1917. 


19 Nyeovo povjerenstvo, op. cit., str. 3. - 13. 


ruski je car abdicirao, nakon što je vojska izvela državni udar 
u Petrogradu. Vodstvo Ruske vojske nije bilo kadro ugušiti 
tu pobunu. Ako ruske snage napuste rat, Njemačka više neće 
morati voditi uništavajući rat na dvije fronte pa će sve svoje 
snage moći usmjeriti na Zapadnu frontu. 

S više od milijardu i 500 milijuna dolara u kreditima, or- 
ganiziranim za Veliku Britaniju, Francusku, Rusiju i Italiju, te 
preuzetim rizikom za oko 5 milijarda dolara vojne opreme za 
zaraćene europske zemlje, banka J. P. Morgan & Co. počela se 
bojati da bi se moglo dogoditi nezamislivo, tj. da bi Njemačka 
poslije svega mogla pobijediti. 

Ruska se fronta urušila pred Njemačkim Reichom, a bolj- 
ševički režim, s Lenjinom na čelu, prijetio je preuzimanjem 
moći i povlačenjem Rusije iz rata. U odvažnom kockanju koje 
je financirao njemački Glavni stožer, Nijemci su se odlučili 
upustiti u velik rizik time što su boljševičko vodstvo, koje je bilo 
u egzilu u Švicarskoj, zapečatili u poseban željeznički vagon, 
zajedno s dostatno zlatnih poluga da provede revoluciju protiv 
cara, kako bi na vlast postavili režim koji je neprijateljski pre- 
ma englesko-francuskim interesima i koji će pristati zatražiti 
zaseban mirovni sporazum s Njemačkom. U tome su i uspjeli, 
ali cijena je bila previsoka. 

Francuska je već bila iscrpljena, a Velika je Britanija od- 
bila molbu Francuske da pošalje pojačanje, a imala je milijun 
vojnika pod britanskom zastavom na Bliskom istoku, jer se 
pripremala dokopati do tada netaknutih nalazišta nafte u Me- 
zopotamiji. S prestankom borba na ruskoj fronti njemačka će 
se vojska moći prestrojiti za konačan prodor linije Maginot i 
zauzimanje Francuske.?" 

Veleposlanik predsjednika Wilsona u Londonu u to je doba 
bio Walter Hines Page. On je bio blisko povezan s Rockefel- 
lerovom grupacijom, s obzirom na to da je, prije imenovanja 


20 Engdahl, F. William, op. cit., str. 40.-41. 


veleposlanikom u Velikoj Britaniji, bio prokurator Rockefe- 
Ilerova Općeg odbora za obrazovanje. Dana 5. travnja 1917. 
veleposlanik Page poslao je tajnu obavijest predsjedniku Wil- 
sonu, u kojoj je naveo: 

Mislim da je pritisak ove nadolazeće krize prešao mogućno- 
sti pružanja usluga financijske agencije Kuće Morgan za vlade 
Velike Britanije i Francuske. Potrebe postaju prevelike i previše 
žurne da bi ih zadovoljila jedna privatna agencija... 

Dodao je da su izgledi u Europi "uznemirujući" za američke 
industrijske i financijske interese. "Ako krenemo u rat protiv 
Njemačke, najveća pomoć koju bismo mogli pružiti savezni- 
cima bio bi jedan takav kredit. U tome bi slučaju naša Vlada 
mogla, ako bi htjela, znatno uložiti u francusko-britanski zajam 
ili jamčiti za takav zajam..." 

Zatim, kako bi bio potpuno siguran da predsjednik Woo- 
drow Wilson nije nešto pogrješno razumio, zaključio je: "Ako 
ne krenemo u rat protiv Njemačke, naša Vlada, naravno, ne 
može dati jamstvo za takvo izravno odobrenje kredita..." Dodao 
je da je alternativa ratu slom američke ekonomske i financijske 
strukture.?! 

Četiri tjedna poslije toga pisma predsjednik Wilson, koji 
je 1916. ponovno izabran za predsjednika kao mirovni kandi- 
dat, uveo je Sjedinjene Američke Države, u travnju 1917., u 
Prvi svjetski rat. Pojavio se pred Kongresom kako bi zatražio 
službenu objavu rata Njemačkoj, navodeći kao razlog ponov- 
ne neograničene njemačke podmorničke napade na američke 
brodove i na brodove drugih neutralnih zemalja koji plove u 
engleske i francuske luke. Kongres je velikom većinom odo- 
brio njegov zahtjev, uz protivljenje samo šačice principijelnih 


21 Walter Hines Page za predsjednika Woodrowa Wilsona, 5. travnja 
1917., citirano u Ferdinand Lundberg, op. cit., str. 141. 


neutralaca, među kojima je bio i senator LaFollete iz savezne 
države Wisconsin.?? 

Američko Ministarstvo financija, uz pomoć novostvorenog 
Sustava banaka za savezne pričuve, s Morganovim čovjekom 
Benjaminom Strongom na čelu najjače banke toga sustava 
- Newyorške banke za savezne pričuve, počelo je ubirati do 
tada neviđene količine novca od stanovništva prodajući mu 
takozvane "zajmove za slobodu" (Liberty Loans). Od prvog 
takvog ubiranja Ministarstvo je banci J. P. Morgan & Co. pla- 
tilo 400 milijuna dolara na ime duga koji je prema njoj imala 
Velika Britanija. Tako su predsjednik Wilson i američki porezni 
obveznici izvadili veliko Morganovo kestenje iz vatre. 

Od vremena službenog ulaska Amerike u Prvi svjetski rat, 
u travnju 1917., pa sve do potpisivanja primirja s Njemačkom 
11. studenoga 1917., američka je Vlada pozajmila europskim 
savezničkim silama ono što je Morganov čovjek, Thomas Wil- 
liam Lamont, u govoru iz 1915., nazvao "doista izvanrednim" 
iznosom - 9.386.311.178 dolara, s time da je Velika Britanija 
od toga dobila lavovski dio od 4 milijarde i 136 milijuna dolara, 
a Francuska 2 milijarde i 293 milijuna dolara. 

Potpuna porezna snaga Sjedinjenih Američkih Država, uz 
pomoć Banke za savezne pričuve, mobilizirana je u svrhu pot- 
punog poraza Njemačke. No, tih 9 milijarda dolara nije otišlo 
u London i Pariz, da oni to upotrebe kako sami žele, nego je 
taj novac otišao izravno američkim kompanijama, od kojih je 
većina bila povezana s grupacijom obitelji Morgan, bankom 
Kuhn, Loeb & Co. i obitelji Rockefeller, za plaćanje ratne 
opreme za saveznike. Morgan nije ništa prepuštao slučaju. 

Kako bi svoju politiku okrenula za 180 stupnjeva i mo- 
bilizirala skeptični američki narod za rat protiv Njemačke, 


22 Wilson, Woodrow, "Govor u Kongresu", 2. travnja 1917., u Source 
Records of the Great War, V. svezak, ur. Charles F. Home, National Alumni, 
1923., na www.firstworldwar.com/source/usawardeclaration.htm, pristupljeno 
4. kolovoza 2008. 

Wilsonova je Vlada osnovala najveći odjel za propagandu u 
povijesti svijeta. 


Propaganda kao oružje 


Dana 13. travnja 1917. predsjednik Woodrow Wilson 
osnovao je Odbor zajavno informiranje (Committee on Public 
Information, CP]), čijaje zadaća bila promicati rat u zemlji i ob- 
znanjivati američke ratne ciljeve u inozemstvu. Pod vodstvom 
starog Wilsonova prijatelja, novinara Georgea Creela, taj je 
odbor ujedinio reklamne tehnike i sofisticirano razumijevanje 
ljudske psihologije. Bio je to prvi slučaj u kojemu je Vlada širila 
propagandu tako velikih razmjera. Bio je to u svakom smislu 
uvod u svijet iz Orwellove knjige 1984. 

Creelu se u tome odboru pridružio jedan od najlukavijih 
propagandista u američkoj povijesti, Edward Bernays, mladi 
naturalizirani Amerikanac rođen u Beču. Sa sobom je donio 
dobro poznavanje tada nove znanstvene grane o ljudskoj psi- 
hologiji, koja u to vrijeme još nije bila prevedena na engleski. 
Osim toga, on je bio nećak i književni zastupnik austrijskog 
psihoanalitičara Sigmunda Freuda u Americi. 

S istraživačkim novinarstvom Georgea Creela i primjenom 
Freudove psihologije Edwarda Bernaysa, te njezine analize 
nesvjesnih ljudskih potreba i nagona, Vladin je Odbor zajavno 
informiranje trebao bombardirati naivni američki narod sra- 
čunatim lažima o stravičnim slikama njemačkih vojnika koji 
bajunetama probadaju belgijsku djecu i drugim izmišljenim 
opačinama kako bi u američkome narodu potaknuo ogorče- 
nost prema Njemačkome Reichu, koji ni na koji način nije bio 
opasnost za Ameriku. 

Taj je odbor postao de facto sredstvo za cenzuru medija u 
ratnom razdoblju. Ističući opasnost od njemačke propagande, 

izdavao je "dragovoljne smjernice" medijima koji su objavljivali 


vijesti i odigrao je ključnu ulogu time što je, svojom protunje- 
mačkom propagandom, usmjerio Kongres da, 1917., donese 
Zakon o špijunaži, a 1918. Zakon o pobuni. Radikalne novine, 
poput socijalistički usmjerenog lista Appeal to Reason (Poziv 
na razum), bile su de facto ušutkane ratnim ograničenjima na 
izražavanje drukčijeg mišljenja. 

Creelu i Bernaysu u tome se odboru pridružio anglofilski 
novinar i blizak savjetnik predsjednika Wilsona Walter Lipp- 
mann. Kao mladog čovjeka s diplomom Harvardskoga sve- 
učilišta, Lippmanna su još ranije uposlili kao vezu između 
interesnih krugova s Wall Streeta, okupljenih oko Morgana, 
i britanskoga tajnog društva Okrugli stol, koje je od svoga 
osnutka, 1909., imalo golem utjecaj na pripremu engleske 
javnosti na rat protiv Njemačke.?“ 

Pomoću kolumne koju je svakog drugog tjedna objavljivao 
newyorški list Herald Tribune, a preuzimale stotine lokalnih 
novina diljem zemlje, postao je jedan od najutjecajnijih pro- 
britanskih novinara u Americi. Njegove su kolumne bile pre- 
sudne za pridobivanje obrazovanog srednjeg sloja, koji bi, u 
protivnom, većinom bio neutralan ili protiv rata. 

No, Edward Bernays je posjedovao poseban perverzan genij 
za spajanje psihologije mase i psihološke manipulacije raznim 
ljudskim emocijama, koji je stekao radeći sa svojim ujakom 
Sigmundom Freudom. 

Primjenjujući to svoje znanje na razini masa, Odbor za 
javno informiranje postao je tako djelotvoran da je za samo 
nekoliko mjeseci uspio zaludjeti mase u korist rata. S njego- 
vim genijem u punoj snazi, u stilu kakve reklamne agencije s 
Avenije Madison, taj je odbor istraživao različite kanale kojima 
su informacije tekle prema narodu i zapljuskivao je te kanale 
pro-ratnim materijalom. 


24 Quingley, Carroll, Tragedy and Hope, A History of the World in Our Time, 

Odjel toga odbora koji se bavio Amerikom imao je 19 
pododjela, od kojih se svaki bavio određenom vrstom propa- 
gande. Odjel za vijesti distribuirao je na tisuće priopćenja za 
tisak kao glavni kanal za informacije vezane uz rat. Hvalili su 
se da je tjedno više od 20.000 novinskih kolumni ispunjeno 
materijalom preuzetim s njihovih priopćenja za tisak; naravno, 
ne spominjući svojim čitateljima izvor. Osnovali su i Odjel 
za izdavaštvo, koji je upošljavao vodeće romanopisce, pisce 
kratkih priča i esejiste. Njihov je posao bio dočarati običnim 
ljudima rat u lako razumljivim slikama. Njihova su izdanja 
svakoga mjeseca dopirala do oko 12 milijuna ljudi. 

U svoj Odjel za suradnju s građanskim društvom i obrazov- 
nim institucijama uposlili su sveučilišne profesore anglofile, 
koji su izbacivali pamflete s naslovima poput Njemački šapat, 
Njemačka ratna praksa i Osvajanje i kultura. Bila je to gola pro- 
paganda. Ugledniji mislitelji, poput Johna Deweya i Waltera 
Lippmanna, bili su usmjereni na sofisticiraniju publiku. Svaki 
je sloj stanovništva bio zapljusnut pomno osmišljenom ratnom 
propagandom.“ 

U Odjelu za slikovnu promidžbu radili su najdarovitiji ilu- 
stratori i karikaturisti toga doba. Novine i časopisi spremno 
su davali reklamni prostor i bilo je gotovo nemoguće uzeti bilo 
kakav časopis a da ne naiđete na neki materijal toga odbora. 
Snažni plakati, u domoljubnim bojama, vrištali su s plakatnih 
mjesta diljem zemlje. Snažnim animiranim slikama promicali 
su prodaju "obveznica za slobodu" (Liberty Bonds) ili su mla- 
dićima poručivali: "Ujak Sam?? vas želi!". 

Odjel za film brinuo se o tome da se rat promiče i u kini- 
ma. Odbor je osnovao nacionalni korpus dragovoljaca nazvan 


Četverominutni ljudi (Four Minute Men), koji je narastao na 

broj od 75.000 gorljivih dragovoljaca, čija je zadaća bila da, 
kao ovlašteni predstavnici toga državnog odbora, dolaze na 
premijeru svakoga filma i da održe četverominutni govor u 
kojemu će podržati rat, kupnju "obveznica za slobodu" i slična 
pitanja. To je bilo fenomenalno učinkovito.?? 

U jednom uvodniku iz 1917. časopis The Motion Picture 
News objavio je da "svaka osoba koja radi u ovoj (filmskoj, 
nap. ur.) industriji želi dati svoj obol" i obećao da će, "pomoću 
dijapozitiva, filmskih uvoda i završetaka, plakata i novinskog 
publiciteta širiti tu propagandu, toliko potrebnu za trenu- 
tačnu mobilizaciju velikih bogatstava ove zemlje". Filmovi s 
naslovima poput Ihe Keiser: The Beast of Berlin (Kaiser: Zvijer 
iz Berlina), Wolves of Kultur (Vukovi kulture), i Pershing's Cru- 
saders (Pershingovi križari) preplavili su američka kina. Jedan 
film, To Hell With the Kaiser (Vrag odnio Kaisera), bio je toliko 
popularan da je pozvana interventna policija savezne države 
Massachusetts kako bi smirila razjarenu svjetinu koja nije 
mogla dobiti karte za kino.?? 

Budući da su propagandisti nakanili "misliti zadruge ljude", 
više su voljeli posredne poruke nego očite i logične argumente. 
Odbor zajavno informiranje to je za vrijeme rata činio sračuna- 
tim djelovanjem na ljudske emocije, sotoniziranjem Njemačke, 
povezivanjem rata s ciljevima raznih društvenih skupina i, kada 
je to bilo potrebno, bjelodanim lažima. 


Djelovanje na najniže emocije 


Odbor je svojom propagandom svjesno djelovao na srce, 
a ne na um. Ta je propaganda bila pod velikim utjecajem 
Bernaysove adaptacije Freuda. Emocionalno huškanje bila je 
omiljena tehnika stratega toga odbora, koji su shvaćali da se 


28 Ibid. 

vještom manipulacijom bilo kakva emocija može "preusmjeriti" 
u bilo kakvo djelovanje. Časopis Scientific Monthly objavio je, 
neposredno poslije rata, jedan članak o tome kako "detaljno 
prikazana patnja male djevojčice i njezina mačeta može u nama 
potaknuti mržnju prema Nijemcima, izazvati suosjećanje s 
Armencima, gorljivu potporu Crvenom križu ili nas navesti 
da damo novac za dom za mačke". 

Odbor je osmislio ratne slogane, poput "Belgija koja krvari", 
"Zločinac Kaiser" i "Učinite svijet sigurnim za demokraciju" 
Na tipičnom propagandnom plakatu moglo se vidjeti rato- 
bornog njemačkog vojnika s bajunetom u ruci, a ispod toga 
natpis: "Potucite njemačkog vojnika obveznicama za slobodu". 
Takvom su tehnikom emocije mržnje i straha preusmjeravali 
prema davanju novca za potrebe rata. 

Poslije rata, u jednoj sociološkoj i psihološkoj analizi uloge 
propagande tijekom rata, Harold Lasswell sa Sveučilišta u Chi- 
cagu opazio je da je njemačka propaganda doživjela neuspjeh 
u Americi zato što je isticala logiku, a ne strast. Njemački 
diplomat grof Von Bernstrortff iznio je sličnu primjedbu iz 
druge perspektive: "Posebna osobina prosječnog Amerikanca 
jest prilično velika, iako površna sentimentalnost."?0 

Njemački je tisak potpuno previdio tu činjenicu. Bernay i 
Odbor to su iskoristili do krajnjih granica. 

Druga propagandna tehnika kojom se koristio taj odbor bilo 
je sotoniziranje protivnika. "Psihološko opiranje modernih 
nacija ratu toliko je snažno", napisao je Harold Lasswell, "da 
se svaki rat mora prikazati kao obrana od opasnog, smrtono- 
snog agresora. Ne smije biti nikakvih nejasnoća o tome koga 
javnost mora mrziti."31 


30 Delwiche, Aaron, Of Fraud and Force Fast Woven - Domestic Propaganda 
During the First World War, na www.firstworldwar.com, 11. kolovoza 2001, 
Pristupljeno 5. kolovoza 2008. 

31 Lasswell, Harold D., Propaganda Technique in the World War, New York, 
1927., citirano u Aaron Delwiche, op. cit. 


Pamfleti toga odbora oslikavali su Nijemce kao izopačene, 
okrutne agresore. U jednoj publikaciji toga odbora, profesor 
Vernon Kellogg zapitao se: "Hoće li onda biti čudno ako ljudi 
svijeta, poslije rata, kada susretnu nekog Nijemca, skrenu u 
stranu kako ga ne bi dotaknuli dok prolazi ili uzmu kamenje 
i otjeraju ga s puta?'"?? 

Posebno djelotvorna strategija sotoniziranja Nijemaca 
bile su priče o zvjerstvima. "Vrlo korisno pravilo za poticanje 
mržnje", rekao je Harold Lasswell, "jest, ako otprve nisu ra- 
zbješnjeni, posluži se zvjerstvima. To je pravilo primjenjivano, 
uvijek s jednakim uspjehom, u svakome ratu u povijesti svi- 
jeta." Nevjerojatne priče o zvjerskom ponašanju Nijemaca u 
Belgiji i Francuskoj stvorile su mit ojedinstvenom njemačkom 
divljaštvu. Njemački vojnici, kako je propagandni stroj toga 
odbora govorio, zabavljali su se odsijecanjem ruku belgijskoj 
djeci. Jedna često ponavljana priča govorila je o tome kako 
njemački vojnici režu belgijskim ženama dojke iz čiste zloće. 

Godine 1927. Lasswell je napisao studiju veličine knjige, 
pod naslovom Propagandne tehnike u Prvom svjetskom ratu (Propa- 
ganda Technique in the World War), u kojoj je potanko analizirao 
rad Georgea Creela, Waltera Lippmanna i Edwarda Bernaysa. 
Složio se s njima da se od naroda u demokratskom društvu 
ne može očekivati da će reagirati onako kako to elite žele pa 
se, ako želimo da se ponaša na određen način, mora njime 
manipulirati djelovanjem na emocije. 

Poslije rata Edward Bernays je priznao da su se njegovi kole- 
ge koristili navodnim zvjerstvima kako bi potaknuli ogorčenje 
javnosti prema Njemačkoj. Neke od priča o zvjerstvima koje su 
plasirali tijekom toga rata, poput one o kadi punoj izvađenih 
očiju ili one o sedmogodišnjem dječaku koji se njemačkim voj- 
nicima suprotstavio drvenom puškom, bile su u biti reciklirane 
priče iz prijašnjih ratova. 


32 Ibid. 


U svojoj studiji o ratnoj propagandi Lasswell je ustvrdio 
da će priče o zvjerstvima uvijek biti popularne zato što narod 
može osjećati da je s pravom ogorčen prema neprijatelju i, 
do neke razine, identificirati se s počiniteljima zločina. "Ako 
neprijatelj siluje mladu ženu", napisao je, "to pruža zadovolj- 
stvo gomili opakih silovatelja koji ne sudjeluju u ratu."% Tako 
izopačen pogled na ljudsku narav imali su i promicali Freud, 
Bernays, reklamne agencije s Avenije Madison, ratni profiteri, 
državni Odbor za javno informiranje, kao i Morganov krug s 
Wall Streeta. 

Kako bi učinak propagande bio potpun, taj je državni odbor 
dao veliku važnost promjeni općepoznatih njemačkih naziva 
poput hamburgera u "liberty burger" (odrezak slobode), slično 
kao što je Bushova Vlada desetljećima poslije toga pokušala 
bojkotirati Francusku zbog njezina protivljenja ratu u Iraku 
tako što je francuski naziv za prženi krumpir (french fries, 
pommes frittes) nazvala "liberty fries" (prženi krumpir slobo- 
de). Sauerkraut (kiseli kupus) je u američkoj prehrani postao 
"liberty cabbage" (kupus slobode), a dobro poznato njemačko 
čokoladno mlijeko postalo je nizozemsko čokoladno mlijeko. 
Amerikanci njemačkoga podrijetla u mnogim su krajevima 
zemlje, iako miroljubivi i američki patrioti, živjeli u strahu 
od napada svjetine ili organiziranih banda, samo zbog svoga 
podrijetla. 

Iskustvo s izvanrednim tehnikama manipulacije mišljenjem 
masa za vrijeme Prvoga svjetskoga rata bilo je prvi korak u 
pretvaranju Amerike u demokraciju samo po vanjskom izgle- 
du, kojom, u biti, pomoću obmana, vlada plutokratska elita u 
vlastitom interesu. 

U vrlo otvorenoj knjizi koju je napisao 1928. godine, pod 
jednostavnim naslovom Propaganda, Bernays je napisao: "Upra- 
voje, naravno, iznenađujući uspjeh propagande za vrijeme rata 


33 Citirano u Aaron Delwiche, op. cit. 


otvorio oči inteligentnoj manjini... glede mogućnosti kontrole 
uma naroda." Pišući o vlastitome doprinosu tome odboru, 
nastavio je: "Američka je Vlada osmislila tehniku kojaje... bila 
nova... manipulatori domoljubnim osjećajima primijenili su 
mentalne klišeje i emocionalne navike naroda kako bi potaknuli 
reakciju masa na navodna zvjerstva, teror i tiraniju neprijatelja. 
Stoga je bilo sasvim prirodno što su se, po završetku rata, in- 
teligentni ljudi zapitali je li moguće primijeniti sličnu tehniku 
na mirnodopske probleme."?+ 

Pokazat će se da je to itekako moguće. 

Bernays je kasnije osnovao novu profesiju, koju je nazvao 
odnosima s javnošću. U knjizi koju je uredio poslije Drugoga 
svjetskoga rata svoj je rad nazvao "proizvodnja pristanka". 
Reklamni uradci agencija s Avenije Madison i njihova sofisti- 
cirana tehnika pobuđivanja u kupcu nesvjesne želje da kupi 
neki proizvod, primjerice, cigarete, skupe ženske cipele ili 
bilo što drugo, ili čak da dade potporu nekom političaru, bili 
su djelo upravo Edwarda Bernaysa. On je dobio titulu "otac 
spina“, kao aluziju na tehniku manipuliranja stvarnosti radi 
postizanja željenoga cilja, bilo da treba prodati neku političku 
odluku bilo sapun marke Ivory. 

S golemim propagandnim strojem Wilsonova Odbora za 
javno informiranje, koji je američki narod natjerao u ratno 
ludilo, John P. Morgan mladi i s njim povezani financijski 
krug s Wall Streeta, koji su stajali iza privatnih banaka što su 
financirale i opskrbljivale Veliku Britaniju, Francusku i Itali- 
ju, mogli su stoga bez problema nastaviti sa svojim unosnim 


34 Bernays, Edward L., Propaganda, IG Publishers, Brooklyn, NY, 1928., 
str. 54 - 55. 

35 Bernays, Edward L., ur; The Engineering of Consent, University of Okla- 
homa Press, Norman, 1955., str. 3. - 4. Edward Bernays u ovome je djelu 
ovako definirao svoje gledište: "Odnosi s javnošću jesu pokušaj da se, pomoću 
informacija, uvjeravanja i prilagodbe, omogući javnu potporu za aktivnost, 
razlog, pokret ili ustanovu." 

36 Tye, Larry The Father of Spin: Edward L. Bernays and the Birth of Public 
Relations, Henry Holt & Co., New York, 1998., str. 27.-31. 


poslom u znatno većem opsegu. Iza toga su posla stajali i za 
sve jamčili američka Vlada i gotovo neograničene mogućnosti 
novostvorenog sustava banaka za savezne pričuve, kao jamstvo 
golemih rizika u koje su ulazili John P. Morgan mlađi i drugi 
vlasnici privatnih banaka iz "novčanog trusta". 


Nevjerojatna cijena rata 


Poslije pet užasnih godina rata cijena izražena u ljudskim 
životima i količini razaranja bila je nemjerljiva. Službena dr- 
žavna statistika procijenila je broj poginulih u neposrednim 
ratnim djelovanjima, u tome "ratu koji će završiti sve ratove", 
na 16 milijuna, a onih umrlih od posljedica rata na 29 mili- 
juna, od kojih je više od 7 milijuna bilo vojnika, a više od 10 
milijuna civila. 

Glavni zapovjednik američkih snaga koje je predsjednik 
Wilson poslao kao predvodnicu Američkih oružanih snaga u 
Europu, general John Joseph Pershing, u New Yorku je doče- 
kan s konfetima i šarenim vrpcama, kao Cezar koji se vraća iz 
pobjedničkog pohoda s golemim plijenom pokorenih država.?7 
Samo, u ovome slučaju golemi plijen porobljenih europskih dr- 
žava nije otišao generalima, nego Kući Morgan i investicijskim 
bankama s Wall Streeta, odnosno, njihovim vlasnicima. Oni su 
u svojim rukama čvrsto držali posao kupnje i prodaje "obve- 
znica za slobodu", koji su obavljale njihove banke za savezne 
pričuve, i druge kredite kojima je američka Vlada financirala 
svoj ulazak u Prvi svjetski rat u Europi. 

Monetarna cijena rata svih zemalja sudionica dosegnula je 
zapanjujućih 186 milijarda dolara. Od toga je Njemačka po- 
trošila oko 39 milijarda dolara, a Sjedinjene Američke Države 

37 Beamish, Richard J. i March, Francis A., America's Part in the World 


War: A History of the Full Greatness of Our Country's Achievements, The John C. 
Winston Co., Philadelphia, 1919. 


i njezine saveznice 123 milijarde dolara. Sjedinjene Američke 
Države su, od svoga ulaska u taj rat, tj. od travnja 1917., potro- 
šile čak 22 milijarde dolara za samo nešto više od dvije godine 
aktivnog ratovanja. 

Do potpisivanja Versailleskog sporazuma, 28. lipnja 1919., 
Velika Britanija i Britansko Carstvo, uključujući Indiju, Kanadu 
i zemlje Commonwealtha, potrošili su ukupno 11 milijarda 
funti sterlinga, tj. 54 milijarde dolara, na vođenje rata protiv 
Njemačke i njoj savezničkih Centralnih sila. Ako napravimo 
povijesnu usporedbu, Velika je Britanija za šest fiskalnih go- 
dina, od 31. ožujka 1914. do 31. ožujka 1920., potrošila više 
negoli tijekom razdoblja od 250 godina prije 1914. 

Više od 36% tih troškova platio je britanski narod u obliku 
poreza. Preostalih 64% bili su krediti uzeti od Amerike, po- 
sredstvom banaka za savezne pričuve. Tako uzeti krediti iznosili 
su ukupno 7,4 milijarda funta sterlinga, po tadašnjem tečaju 
od 4,86 dolara za funtu. Neposredno prije početka rata, 1914., 
državni dug Velike Britanije iznosio je samo 711 milijuna funta 
sterlinga, tj. manje od 5% ukupnog nacionalnog bogatstva 
države. Do kraja rata to je naraslo na 8,2 milijarda funta, što 
znači da se državni dug za šest godina povećao 1.150 puta. 

Bio je to kraj Britanskoga Carstva kao bankarske metropole 
svijeta, u mnogome onako kako je to Lamont predvidio 1915. 
godine. Engleska je grcala u ratnim dugovima.*? Američki 
državni dug povećao se za vrijeme rata za oko 2.500% , tj. s 1 
milijarde dolara iz 1913. naviše od 25 milijarda dolara potkraj 
1919. Taj je dug financiran prodajom državnih obveznica po- 
sredstvom banaka za savezne pričuve privatnim bankama koje 
su poslovale obveznicama, predvođenim bankamaJ. P. Morgan 


38 Ibid. str. 24. 

39 Fisk, Harvey E., English Public Finance From the Revolution of 1688, Ban- 
kers Trust Company, New York, 1920., str. 1.-5. Poglavito je Bankars Trust 
Company, banka Johna P. Morgana, izradila opširnu studiju o britanskim 
financijama neposredno poslije Prvoga svjetskoga rata. 


& Co., Kuhn, Loeb & Co. i bankama s Wall Streeta, na čemu 
su te banke zgrnule golem novac.“ 

Problem za Johna Rockefellera i cijeli ustroj s Wall Streeta 
bio je u tome što američki narod nije još bio spreman zgrabiti 
plašt globalnoga carstva od Velike Britanije. Za to će biti po- 
trebno još malo rada, dosta jenkijevske domišljatosti i još jedan 
svjetski rat, kao i propagandni stroj iznimne širine. 

Za banku J. P. Morgan & Co. i njezine saveznice iz "nov- 
čanoga trusta" s Wall Streeta bila je najvažnija činjenica da je 
Prvi svjetski rat pretvorio Ameriku iz države dužnice u najveću 
svjetsku državu kreditora, što je do Prvoga svjetskoga rata bila 
Engleska, umnogome onako kakoje to Thomas Lamont, čovjek 
koji je radio za obitelj Morgan, i predvidio u svome govoru iz 
1915. na Američkoj akademiji političkih i društvenih znanosti 
u Philadelphiji. 

Za vrijeme rata svjetsko tržište bankarskih akcepata prese- 
lilo se iz Londona u New York, a bankar i bivši potpredsjed- 
nik Odbora banaka za savezne pričuve Paul Warburg, tvorac 
Zakona o bankama za savezne pričuve, ponovno je radio u 
banci Kuhn, Loeb & Co. - najmoćnijoj trgovačkoj akceptnoj 
banci na svijetu. Bankari koji su stajali iza sustava banaka za 
savezne pričuve uspjeli su ostvariti jedan od svojih glavnih 
ciljeva - preuzeti mjesto glavnog tržišta novca u svijetu, koje 
je do tada pripadalo Londonu. 

Zlatni standard i dalje je bio temelj deviznog tečaja, a mala 
skupina međunarodnih banaka, sada predvođena newyorškim 
bankama, koje su posjedovale zlato, kontroliralaje monetarni 
sustav svih zapadnih zemalja. 

U prosincu 1919. newyorški su bankari progurali u Kongre- 

su jedan amandman na Zakon o saveznim pričuvama iz 1913., 
tzv. "rubni amandman". Po tome malom amandmanu sustav 


banaka za savezne pričuve dobio je odobrenje za osnivanje 


40 The New York Times, "World Debts Now $265,000,000,000: World War 
Caused Increase of $221,000,000,000 Says Bank Statistician", 27. lipnja 1920. 


posebnih financijskih institucija koje će se baviti "međuna- 
rodnim bankarstvom i bankarstvom u stranim zemljama te 
drugim financijskim operacijama na međunarodnoj razini i u 
stranim zemljama, uključujući i poslovanje sa zlatom ili zlatnim 
polugama, te posjedovanje dionica u stranim korporacijama". 
Komentirajući taj amandman, profesor ekonomije sa Sveučili- 
šta Princeton Edwin Walter Kemmerer rekao je: "Pokazuje se 
da banke za savezne pričuve imaju velik utjecaj na internacio- 
nalizaciju američke trgovine i američkih financija."“! 


Profesor Kemmerer, koji je dvadesetih godina odigrao veliku 
ulogu u toj internacionalizaciji newyorških banaka, znao je o 
čemu govori. Upravo su se zato bankari Morgan, Warburg, 
Rockefeller i drugi pripadnici zatvorenog kruga "novčanog 
trusta" s Wall Streeta toliko trudili da stvore sustav banaka 
za savezne pričuve u privatnom vlasništvu. Način na koji će te 
banke određivati svjetsku politiku u desetljeću poslije Prvoga 
svjetskoga rata, od 1919., pokazat će se izvrsnim. 


41 Citirano u Eustace Mullins, op. cit., str. 124. 


PETO POGLAVLJE 


ZLATO, SUKOBLJENI CILJEVI 
I SUPARNIČKA CARSTVA 


Eksplozivna naprava koja je ležala u temeljima 
svjetskog ekonomskog sustava sada jasno izlazi na 
vidjelo... Sada je jasno zašto je europska kriza toliko 
dugo odgađana. Oni su izdavali mjenice A bez pokrića 
kako bi platili B i svoj unutarnji deficit. Ne znam 
jesam li ikada doživio veći šok. 


predsjednik Herbert Hoover o krizi iz 1931. godine 


Kongres otkriva "novčani trust" 


INisozit je reći bi li John P. Morgan, da je poživio i 
bio u snazi do kraja dvadesetih godina 20. stoljeća, dopustio 
politiku kakvu je vodila Kuća Morgan poslije njegove smrti 
1913. godine. Morganje umro nekoliko mjeseci prije negoli su 
banke za savezne pričuve otvorile svoja vrata, 1914. godine. Kao 
Pokazatelj velike osobne moći toga 75-godišnjaka donosimo 
ulomak iz časopisa Wall Street Journal iz veljače 1912. godine: 

"Stanje koje je nastalo na Wall Streetu posljednjih petna- 
est godina u znatnoj je mjeri osobno, a vlast koncentrirana u 
rukama gospodina Morgana, čovjeka koji ima sedamdeset pet 
godina, nije nešto što se može prenijeti na njegove nasljednike. 
Takvi ljudi nemaju nasljednika. Njihov rad ili ostaje nedovršen 


poslije njihove smrti ili svijet izmisli druge načine i druge 
projekte koji će preuzeti njihovo mjesto." 

Morgan je umro nekoliko mjeseci nakon što je bio pozvan 
svjedočiti pred populističkim Pujovim Odbora Zastupničkog 
doma za bankarstvo u svezi s optužbama o monopolističkom 
ponašanja banaka. Njegovo svjedočenje o tome da je, za nje- 
ga, karakter osobe najvažniji pri dodjeli kredita, ismijavali 
su populistički mediji, koji su ga optuživali da je upravo on 
vodeći čovjek svemoćnog "novčanog trusta."! U toj je optužbi 
bilo više istine negoli su i Kongres i većina američkoga naroda 
naslućivali. 


Poslije njegove smrti, u ožujku 1913., neposredno prije 
početka Prvoga svjetskoga rata, bankom J. P. Morgan & Co. 
rukovodili su partneri nasljednici Henry P. Davison, Willard 
Straight (koji je umro na mirovnim pregovorima u Versaillesu), 
Thomas W. Lamont, a kasnije John P. Morgan mlađi. 

Ta je banka, pomoću raznih veza iz svijeta financija, nastavila 
povezivati sudbinu financijskog života Wall Streeta, a s njom 
i američkih financija i gospodarstva kojima je dominirala, uz 
budućnost Engleske poslije završetka rata. Činila je to u svrhu 
stvaranja američkoga financijskog carstva, koje će naposljetku 
dokrajčiti predratnu ulogu londonskoga Cityja kao svjetske fi- 
nancijske velesile. Banka].P. Morgan & Co., financijska skupina 
obitelji Rockefeller i najveće investicijske banke s Wall Streeta, 
poput banaka Kuhn, Loeb & Co. te Dillon, Read & Co. bile su 
vodeći igrači u toj igri. 

Priroda tih stranih veza Kuće Morgan poslije Prvoga svjet- 
skoga rata i njihova kontrola nad novostvorenim sustavom 
banaka za savezne pričuve bile su vrlo problematične za Sje- 
dinjene Američke Države, a i za cijeli svijet. 


1 Sjedinjene Američke Države, Kongres, Zastupnički dom, Odbor za ban- 
karstvo i valutu, Money trust investigation: Investigation offinancial and monetary 
conditions in the United States under House resolutions nos. 429 and 504, Subcom- 
mittee of the Committee on Banking and Currency, Washington, Goverment 
Printing Office, 1913. http: //fraser.stlouisfed.org/publications/montru/. 


Na način nevjerojatno sličan svjetskoj financijskoj krizi iz 
2007. i 2008., svjetski je sustav kreditiranja, poslije 1919. go- 
dine, bio sazdan u obliku piramide dvojbenih kredita, s Kućom 
Morgan i bankama s Wall Streeta na vrhu. Većina europskih 
zemalja i znatan broj zemalja u razvoju, od Bolivije do Poljske, 
bile su povezane s kreditnom piramidom Wall Streeta. Zbog 
domino efekta propalih kredita danih europskim i drugim 
zemljama, koje je potaknuo Morgan, slom američke burze iz 
1929. godine, koji je bio rješiv problem, pretvorio se, od 1929. 
do 1931., u najveću deflacijsku krizu u američkoj povijesti i 
prouzročio svjetsku ekonomsku krizu. 

Ono što se slabo razumjelo i o čemu se vrlo malo rasprav- 
ljalo tada i u desetljećima poslije velike ekonomske krize i 
europske krize iz 1931. jest pitanje što je bio glavni razlog toga 
sloma svjetskoga gospodarstva. Pravi razlog velike ekonom- 
ske krize, koja je trajala od 1931. do 1938. godine, nisu bili 
precijenjena newyorška burza ni njezin slom, koji je uslijedio. 
Temeljni uzrok te svjetske ekonomske i bankarske krize, kao 
i pokretač pretjeranog napuhivanja burzovnog balona bila je 
pogrješno osmišljena koncepcija Kuće Morgan i ustroja s Wall 
Streeta da preuzmu predratnu ulogu londonskog Cityja, svjet- 
skog financijskog središta, i presele ga u New York. U tome će 
odlučujuću ulogu odigrati zlato. 

Postojala su različita mišljenja unutar newyorškoga "novča- 
nog trusta" o tome kako najbolje ostvariti taj defacto monetarni 
puč. No, glede toga da New York postane svjetsko financijsko 
središte i u tome procesu istisne London bili su jedinstveni. 

Morganova frakcija, koja je u Americi od sedamdesetih 
godina 19. stoljeća postala toliko moćna zahvaljujući bliskim 
vezama s vodećim londonskim financijskim skupinama, osobi- 
to s Kućom Rothschild, bila je sklona strategiji savezništva, tj. 
posebnih odnosa" između oslabljenog londonskog Cityja i sve 
moćnijeg Wall Streeta kao putu prema "američkom stoljeću". 
Morganove veze s londonskim Cityjem i britanskim Ministar- 


stvom financija bile su toliko snažne da je njegova newyorška 
banka bila službeni financijski zastupnik britanske Vlade u 
Sjedinjenim Američkim Državama sve do rujna 1931., kadaje 
Engleska napustila zlatni standard suprotno volji Morganove 
banke. Utjecajni guverner Newyorške banke za savezne pričuve 
Benjamin Strong čvrsto je podupirao Morganovo stajalište.? 
Neki drugi na Wall Streetu, posebice banka Dillon, Read & 
Co. i njihov utjecajni savjetnik Edwin Kemmerer, koji je tijekom 
dvadesetih godina odigrao ključnu ulogu u preustrojavanju 
svijeta na novi zlatni standard, kojim dominira SAD, imali su 
drukčije gledište. Oni su držali da će neformalno američko 
carstvo, temeljeno na ulozi američkih pričuva zlata i banaka s 
Wall Streeta, naposljetku ipak preuzeti ulogu Velike Britaniju 
kao vodeće svjetske financijske sile. No, Kemmerer i neki drugi 
u tome krugu nisu držali potrebnim da prema londonskom 
Cityju ili Velikoj Britaniji budu toliko nježni kao Kuća Morgan. 
Kemmerer je mislio kako je banka J. P. Morgan i njezina lon- 
donska utjecajna podružnica, Morgan Grenfell, svojim čvrstim 
vezama s Engleskom bankom bila možda preblisko povezana uz 
interese Londona da bi slijedila iskonski američku strategiju.? 
Ipak, sve velike frakcije s Wall Streeta bile su složne u tome 
da njihova budućnost leži u davanju što više vrlo unosnih 
kredita europskim zemljama, zemljama Latinske Amerike, 
Japanu i ostalim zemljama svijeta, tj. zemljama koje su više od 
pola stoljeća pripadale sferi bankara iz londonskoga Cityja. Na 
tim kreditima, a posebno na prodaji obveznica, newyorške su 
banke imale vrlo privlačne devizne zarade od kamata koje su 
se kretale od 5 do čak 8 posto. Za njihove obveznice i kredite 
morale su jamčiti vlade tih zemalja, koje su prethodno pristale 


2 Burk, Kathleen, Finance, Foreign Policy and the Anglo-American bank: the 
House of Morgan, 1900 - 1931, Historical Reserach, sv. LXI br. 145, lipanj 
1988., str. 210. 

3 Metzler, Mark, Lever of Empire: The International Gold Standard and the 
Crisis of Liberalism in Prewar Japan, University of California Press, 2006., str. 
170. - 171. 


"stabilizirati" svoju poslijeratnu valutu na zlatnom standardu, 
koji će postaviti SAD. Taj sustav stabilizacije bio je tek sirova, 
ad hoc sklepana, verzija onoga što će newyorške banke kasnije 
institucionalno učvrstiti u obliku Međunarodnog monetarnog 
fonda i Svjetske banke, kao srca "sustava dolara" poslije Dru- 
goga svjetskoga rata. 

Još u veljači 1922., u ranoj fazi davanja velikih kredita stra- 
nim zemljama, predsjednik Warren Harding sazvao je u Bijeloj 
kući posebnu konferenciju, na nagovor tadašnjega ministra 
trgovine Herberta Hoovera, kojije bio uznemiren činjenicom da 
su velike američke banke znatno povećale svoje kredite stranim 
zemljama i rizikom zbog tih kredita. Sastanku su nazočili pred- 
sjednik, ministar financija Andrew Mellon, ministar vanjskih 
poslova Charles Evans Hughes, ministar Hoover i predstav- 
nici vodećih banaka s Wall Streeta koje su izdavale obveznice, 
uključujući i banke J. P. Morgan, Dillon, Read, te Kuhn, Loeb 
i druge. Cilj je bio raspraviti potencijalne opasnosti takvih 
velikih kredita za američko gospodarstvo, posebno ondje gdje 
rizici nisu bili poznati. Na tome je sastanku dogovoreno da će 
svi prijedlozi za nove kredite stranim zemljama biti podneseni 
Ministarstvu vanjskih poslova radi dobivanja mišljenja, poslije 
čega će Ministarstvo dostaviti svoje mišljenje ministru trgovine 
i ministru financija, koji će dati svoje primjedbe. Ministarstvo 
vanjskih poslova dat će svoj savjet glede političkih posljedica 
predloženih novih kredita za Sjedinjene Američke Države.“ 

Za manje od mjesec dana moćni newyorški bankari or- 
ganizirali su protuudar. Nagovorili su guvernera Newyorške 
banke za savezne pričuve Benjamina Stronga da uloži snažan 
Prosvjed Ministarstvu vanjskih poslova, sa zahtjevom da Vlada 

"makne svoje prste" s unosnih deviznih kredita Wall Streeta. 
"Novčani trust" odnio je pobjedu. Predsjednik Harding i mini- 
star financija Andrew Mellon, moćan anglofil i bankar čije se 


4 Hoover, Herbert, The Memoirs of Herbert Hoover, Volume Two: The Cabinet 
and the Presidency 1920 - 1933, The Macmillan Co., New York, 1952., str. 85. 


bogatstvo moglo mjeriti s onime obitelji Rockefeller, iznudili 
su povlačenje Vlade pa je dogovor propao. Davanje kredita 
stranim zemljama stalno se povećavalo, sve do sloma iz 1929. 
do 1931. godine." 

Po svojim glavnim osobinama taj balon od deviznih ob- 
veznica, koji je dvadesetih godina stvorio Wall Street, bio je 
u relativnim omjerima jednak riziku i katastrofi koje je Wall 
Street prouzročio svojim balonom osiguravanja hipotekarnih 
kredita sagrađenim poslije 1999., koji je 2007. godine, kada 
je puknuo, prouzročio najveću financijsku propast u povijesti 
svijeta. 

Za vrijeme stvaranja velikog financijskog balona iz dvadese- 
tih godina, bankari s Wall Streeta bili su u čvrstom savezništvu 
s ministrom financija Andrewom Mellonom. Kao ministar 
financija s najduljim stažem na tome položaju, nadzirao je 
cijeli taj proces za vrijeme mandata nekoliko predsjednika, od 
početka balona, 1921. godine, pa do trenutka kada ga je otpu- 
stio novoizabrani predsjednik Hoover, 1932. godine. Trojka 
sastavljena od Ministarstva financija, Newyorške banke za 
savezne pričuve i Wall Streeta bit će srce američke financijske 
moći sve do početka 21. stoljeća. 

Vrijednost deviznih obveznica što ih je Wall Street izdao 
tijekom deset godina prije sloma tržišta iz 1929. bila je oko 
7 milijarda dolara, što je bio relativno velik iznos, koji je od- 
govarao iznosu od gotovo 10% ukupnog bruto nacionalnog 
proizvoda.“ Od kredita danih ratom razorenim europskim ze- 
mljama, više od 90% otišlo je na kupnju američkih proizvoda, 
što je za velike američke korporacije, navedene na Newyorškoj 
burzi, bila prava blagodat, ali koja će, kada europske zemlje, 
poslije 1929. godine, prestanu kupovati američku robu, postati 
čimbenik koji će znatno povećati američku industrijsku krizu. 


5 Ibid. str. 86. - 88. 
6 Ibid., str. 90. 


Newyorška banka za savezne pričuve 
preuzima kontrolu 


Poslije 1914. godine, pod vodstvom Morganova čovjeka 
Benjamina Stronga, moćnog prvoga guvernera Newyorške 
banke za savezne pričuve, američku monetarnu politiku i ti- 
jekove kapitala, u kritičnim godinama do 1929., usmjeravale 
su potrebe banaka s Wall Streeta, s Morganom na čelu, s na- 
mjerom da sruše London kao bankarsko središte svijeta. Pod 
utjecajem guvernera Stronga, kao ključan dio toga procesa, 
preostalih jedanaest regionalnih banaka za savezne pričuve 
usmjeravalo je svoja sredstva u Newyoršku banku za savezne 
pričuve. Guverner Strong bio je i potpredsjednik newyorškoga 
Bankarskog trusta, koji je kontrolirala Kuća Morgan, i osobni 
izaslanik Johna P. Morgana na tajnom sastanku održanom 
1910. na otoku Jekyll u Georgiji, na kojemu je izrađen nacrt 
za ono što je kasnije, 1913. godine, postalo sustav banaka za 
savezne pričuve. Nije preuveličano nazvati Benjamina Stronga 
Morganovim čovjekom. Morgan je pomoću svoga utjecaja na 
guvernera Stronga u osnovi vodio politiku i poteze Wall Streeta 
u kritičnom razdoblju. 

Od 1920. do 1929. banke sa sjedištem u New Yorku ka- 
nalizirale su na strana kreditna tržišta, preko Wall Streeta, 
bogatstvo stvoreno američkom industrijom i poljoprivredom. 
S ovlastima koje je imao guverner Newyorške banke za savezne 
pričuve Benjamin Strong, kao jedne od dvanaest banaka toga 
sustava, ali moćnije od ostalih, ta se banka usmjerila na davanje 
kredita stranim zemljama i na stvaranje međunarodnog zlatnog 
standarda, pod vodstvom SAD-a. Ono novca što se dvadesetih 
godina nije moglo usmjeriti u prekomorske zemlje - u Nje- 
mačku i na druga unosna tržišta - odlazilo je na Newyoršku 
burzu, i to sve više poslije 1925. godine. Ostalih jedanaest 
regionalnih banaka za savezne pričuve trebalo se baviti samo 
svojim lokalnim ili regionalnim ekonomskim pitanjima. 


Jedna od posljedica razornoga rata u Europi, od 1914. do 
1918., bilo je do tada neviđeno slijevanje zaliha zlata središnjih 
banaka europskih zemalja u trezore američke Banke za savezne 
pričuve, budući da su zaraćene europske zemlje, od Engleske 
preko Francuske do Italije i dalje, zbog velike zaduženosti, 
bile prisiljene zlatom plaćati robu kupljenu u Americi za svoje 
ratne potrebe. 

Po završetku mirovnih pregovora u Versaillesu, Sjedinjene 
Američke Države posjedovale su nepregledne količine svjetskog 
monetarnog zlata, 400% više nego prije toga rata. Zlato je bilo 
roba kojaje do 1914. i početka rata bila temelj međunarodnog 
monetarnog sustava, sustava kojemu je, još od Napoleonskih 
ratova, sjedište bilo u londonskom Cityju. 

Godine 1920. američke banke za savezne pričuve posjedo- 
vale su ukupno 40% svjetskog monetarnog zlata. To su zlato 
zgrnule tako što su mogle plaćati do tada najvišu svjetsku 
cijenu monetarnog zlata, u doba kada su Velika Britanija i ze- 
mlje kontinentalne Europe grcale pod teretom američkih ratnih 
reparacija i otplate ratnih kredita, ugovorenih na mirovnim 
pregovorima u Versaillesu.? 

Benjamin Strong je, sa svoga položaja guvernera Newyorške 
banke za savezne pričuve, oblikovao politiku cijeloga sustava 
banaka za savezne pričuve, s jasnim prioritetom ponovne 
uspostave međunarodnog zlatnog standarda iz vremena prije 
1914., ali je glavna osobina njegove i wallstreetske vizije bila da 
poslijeratnu gospodarsku obnovu Europe financiraju Sjedinjene 
Američke Države pomoću kredita newyorških banaka, koje su 
na kamatama i obveznicama ostvarivale lijepu zaradu. Mislili 
su, ako Velika Britanija prihvati zlatni standard, kojim dominira 
New York, da će takav zlatni standard biti vjerodostojan temelj 
svjetskoga gospodarstva, financija i trgovine. 


7 Crabbe, Leland, "The International Gold Standard and U.S. monetary 
policy from World War I to the New Deal", Federal Reserve Bulletin, lipanj 1989. 


Newyorški "novčani trust", pa čak i Benjamin Strong, vidjeli 
su ulogu Velike Britanije i Engleske banke kao podređen dio 
svoga sustava, čije je središte u New Yorku, što londonski City 
i britanski ustroj neće lako prihvatiti. 

Zahtjev američkoga Ministarstva financija na mirovnim 
pregovorima u Versaillesu 1919. da zemlje saveznice, ponajprije 
Velika Britanija, vrate sve svoje ratne kredite, koji su iznosili 
milijarde dolara, bio je potvrda da se američka elita više ne 
zadovoljava sporednom ulogom. I, doista, cijela povijest bri- 
tanske geopolitike prema europskim kontinentalnim zemljama 
i ostalim zemljama svijeta do 1939., tj. do izbijanja Drugoga 
svjetskoga rata, bila je skriven i očajnički pokušaj Velike Britani- 
je da izbjegne tu podređenu ulogu i da održi svoju imperijalnu 
svjetsku hegemoniju.? 

Ekonomska i politička moć Britanskoga Carstva bila je 
ozbiljno uzdrmana ratom i velikim državnim dugom nastalim 
zbog potreba rata, ali je Britansko Carstvo i dalje bilo bitan dio 
svjetskog financijskog sustava, ključan za novi zlatni standard, 
čak i onaj kojim dominira New York. 

Strong je bio anglofil. Ljetni je godišnji odmor, tijekom dva- 
desetih godina, sve do svoje smrti 1928., provodio u Engleskoj i 
južnoj Francuskoj s Montaguom Normanom. Kako je to opisao 
pokojni Carroll Quigly, nekada pripadnik američkoga ustroja, 
u svom monumentalnom djelu Tragedy and Hope (Tragedija i 
nada), Strong se potpuno slagao s guvernerom Engleske ban- 
ke Normanom da "svijetom treba upravljati svjetski sustav 
financijske kontrole koji je u privatnim rukama, koji je sposo- 
ban gospodariti političkim sustavom svake države i svjetskim 
gospodarstvom u cjelini".? 


8 Za pozadinu englesko-američkog suparništva u razdoblju između dva 
rata vidi, F. William Engdahl, Stoljeće rata: anglo-američka naftna politika i novi 
svjetski poredak, Zagreb, Detecta, 2009., Poglavlje 5. 

9 Quigley, Carroll, Tragedy and Hope: A History ofthe World in Our Time, The 
MacMillan Company, New York, 1966., str. 324. 


Carroll Quigley bio je prvo profesor na sveučilištima Prin- 
ceton i Harvard, a poslije je, šezdesetih godina, predavao Billu 
Clintonu na elitnom washingtonskom sveučilištu George- 
town. Navodno je pedesetih godina dobio povlasticu pristupa 
povjerljivim dokumentima i arhivima newyorškoga Vijeća za 
inozemne odnose radi istraživanja za knjigu koju je pisao, pod 
uvjetom da u njoj ne spomene središnju ulogu Rockefellerove 
frakcije u tome vijeću. On je taj uvjet poštovao pa se, umjesto 
na Rockefellera, usredotočio na razotkrivanje uloge tada osla- 
bjele Morganove frakcije, koja više nikada nije povratila moć 
što ju je imala prije velike ekonomske krize.!9 

Profesor Quigley ovako je opisao koncepciju koja je stajala 
iza povratka na zlatni standard iz 1914. i koju su isplanirali John 
P Morgan i guverneri Strong i Norman: "Taj su sustav trebale 
kontrolirati središnje banke svih zemalja svijeta na feudalan 
način, koje će djelovati složno, temeljem tajnih sporazuma 
postignutih na čestim tajnim sastancima i konferencijama... U 
svakoj državi moć središnje banke počiva uglavnom na njezinoj 
kontroli nad kreditima i novcem. U svijetu kao cjelini, moć 
središnjih banaka najviše leži u njihovoj kontroli nad kreditima 
i trgovini zlatom."!! 

Srž toga sustava dvadesetih godina 20. stoljeća bila je 
Newyorška banka za savezne pričuve, pod guvernerom Benja- 
minom Strongom. 

U svojim memoarima, koji su objavljeni kasnije, nesretni 
predsjednik Herbert Hoover snažno je napao guvernera Stronga 
za većinu štete koju je prouzročila velika ekonomska kriza. 
Godine 1941. ogorčeni predsjednik Hoover, pišući o Strongovoj 
politici Banke za savezne pričuve, napisao je: "Postoje zločini 


10 Prema prvom izvješću koje je autor ove knjige dobio od bivšeg Qui- 
gleyjevog studenta sa Sveučilišta Georgetown, Quigley je živio i umro u strahu 
za svoj život zato što je, možda, u svojoj knjizi otkrio previše unutarnjih motiva 
i djelovanja ustroja moći, bez obzira na činjenicu, začuđujuće, da se u cijeloj 
knjizi od 1300 stranica jedva spominje središnja uloga Rockeffelera. 

11 Ibid. 


koji su mnogo gori od ubojstva i zbog kojih ljudi trebaju biti 
osuđeni i kažnjeni." Guvernera Stronga nazvao je "mentalnim 
priljepkom Europe", čime je aludirao na njegovu vezu s Mon- 
taguom Normanom.!'? Ranih dvadesetih godina Hoover je bio 
blizak prijatelj guvernera Stronga, ali se kasnije s njim razišao 
upravo zbog Strongove potpore davanju neograničenih količina 
kredita europskim zemljama. 

Napadi predsjednika Hoovera na guvernera Stronga bili su 
ispravni, ali im je bio pogrješan razlog. Hoover je ili ignorirao 
ili nije shvatio domet geopolitičkog projekta koji su poduzeli 
guverner Strong i Wall Street kako bi New York pretvorili u 
središte svjetskih financijskih tokova. 

Osim toga, Hoover je optužio Stronga da je poslije 1925. 
godine kamatne stope Banke za savezne pričuve utvrđivao tako 
da olakša povratak Velike Britanije na zlatni standard i time 
umjetno snižavao kamatne stope u Americi, u vrijeme kada 
je, 1927., groznica burzovnih špekulacija izmicala kontroli, 
čime je dodavao ulje na vatru koja je dovela do spektakularnog 
sloma iz 1929. godine. 


Guverner Strong sluša Europu, a ne "Main Street" 


Guverner Engleske banke Montagu Norman, guverner Reichs- 
banke Hjalmar Schacht i guverner Francuske banke Charles 
Rist doputovali su 1925. godine u New York s namjerom da 
nagovore guvernera Stronga da smanji diskontne stope kako 
bi se olakšalo povratak Velike Britanije na zlatni standard i 
Potaknulo gospodarski oporavak kontinentalnih europskih 
zemalja. (U to su vrijeme američke kamatne stope određivale 
razinu kamatnih stopa u cijeloj Europi.) 


12 Hoover, Herbert, Op. cit., str 86. 


Oporavak Europe bio je nužan za ispunjenje Dawesova 
plana njemačkog plaćanja ratnih šteta Francuskoj, Velikoj 
Britaniji i Italiji, a istodobno su Francuskoj, Velikoj Britaniji 
i Italiji trebali američki krediti za otplatu ratnoga duga Ame- 
rici.!? Cijelo zdanje od dolarskih kredita koji su pridržavali 
piramidu duga europskih zemalja tijekom dvadesetih godina 
počivalo je na kreditima koje su europskim zemljama odobrile 
newyorške banke, ponajprije banka J. P. Morgan & Co., radi 
refinanciranja njihovih kratkoročnih kredita. Godine 1919., na 
mirovnim pregovorima u Versaillesu, američka je Vlada inzisti- 
rala da Velika Britanija, Francuska i Italija otplate svoje ratne 
kredite u dolarima. Saveznici su bezuspješno podnosili molbe 
za ukidanje tih ratnih kredita. Njihov dug prema Americi bio 
je gotovo potpuno jednak iznosu ratne odštete koju su Velika 
Britanija, Francuska i Italija zajedno, prema nacrtu iz Versail- 
lesa, nametnule poraženoj Njemačkoj. Stoga su Saveznici od 
Njemačke tražili i to da ratnu odštetu plaća u dolarima. Cijelo 
je to zdanje svjetskog financijskog sustava tijekom burnih dva- 
desetih počivalo na krhkoj Ponzijevoj piramidi međunarodnih 
kredita i međunarodnog duga.“ 


U to je vrijeme u Americi donesen cijeli niz carinskih zako- 
na, od Fordney-McCumberova zakona iz 1922. do sramotnoga 
Smoot-Hawleyeva zakona iz 1930., kojima je carina na uvozne 
proizvode povećana na najvišu razinu u povijesti Amerike, 
zbog čega je europskim zemljama bilo teško ako ne i nemoguće 
otplaćivati ratne kredite i plaćati ratnu odštetu, osim novim 
kreditima od američkih banaka. Pokazalo se da je europskim 
zemljama tijekom dvadesetih bilo gotovo nemoguće otplaćivati 
ratne kredite ili odštetu na tradicionalan način - stvaranjem tr- 
govinskih viškova u dolarima pomoću izvoza proizvoda u SAD. 

Smoot-Hawleyev zakon o carinama iz 1930., suprotno da- 
našnjoj mitologiji o slobodnoj trgovini, nije prouzročio svjetsku 


13 Ibid., The Great Depression: 1929 - 1941, str. 6. - 7. 
14 Hoover, Herbert, The Great Depression: 1929 - 1941, str. 6. - 7. 


ekonomsku krizu iz tridesetih godina. On je bio samo malen 
otegotan čimbenik u sustavu koji je poslije 1919. stvoren na 
trulim temeljima. Cjelokupno poslijeratno financijsko zdanje 
SAD-a bilo je izgrađeno na temeljima od živog pijeska. Sve dok 
je novac tekao, bilo je lako ignorirati tu osnovnu činjenicu. 

Tijekom Prvoga svjetskoga rata Benjamin Strong, kao gu- 
verner Newyorške banke za savezne pričuve, nekoliko je puta 
posjetio London i sastao se s vodećim ljudima iz Engleske 
banke i londonskoga Cityja. Kao moćni guverner najmoćnije 
banke za savezne pričuve, progurao je na Upravnom odboru 
te banke sudbonosni presedan, i to unatoč oštrim prigovori- 
ma nekih članova Upravnoga odbora, poput Paula Warburga i 
Adolpha Millera. Strongu, kao Morganovu čovjeku, još 1915. 
godine bilo je povjereno financiranje opskrbe savezničkih ze- 
malja oružjem, unatoč tome što je Amerika u tome ratu bila 
neutralna. Kao što je prije spomenuto, banka Johna P. Morga- 
na bila je banka britanske i, poslije, francuske Vlade, a uloga 
Benjamina Stronga i Newyorške banke za savezne pričuve u 
diskontiranju njihovih akcepata omogućila je da rat traje sve 
do ulaska Amerike u taj rat, 1917. godine. 

Uloga koju je preuzeo guverner Strong, uz Morganovu pot- 
poru, postavila je presedan prema kojemu će Newyorška banka 
za savezne pričuve preuzeti vodstvo na području cjelokupnog 
međunarodnog financijskog poslovanja sustava banaka za 
savezne pričuve. Do usvajanja Zakona o bankarstvu iz 1935., 
Newyorška banka za savezne pričuve izravno je kontrolirala, i 
to samostalno, američku međunarodnu i bankarsku politiku. 
Tijekom dvadesetih godina 20. stoljeća bilo je očito da je na 
djelu provedba sheme koju su Morgan i ostali skovali na otoku 
Jekyll, a instrument za tu provedbu bio je sustav banaka za sa- 
vezne pričuve. Stoga je guverner Newyorške banke za savezne 


15 Gusmorino, Paul Alexander III, Main Causes of the Great Depression, 

pričuve bio, zapravo, vlast za sebe. Kriza iz tridesetih godina 
iznudila je samo kozmetičku promjenu te moći. 


Strategija Engleske banke po pitanju 
zlatnog standarda 


Povratak Engleske na zlatni standard tijekom dvadesetih 
godina imao je presudnu važnost u poslijeratnoj ekonomskoj 
strategiji ponovnog pretvaranja londonskoga Cityja u svjet- 
sko financijsko središte. On je bio i srž cijele međunarodne 
kreditne piramide, koja se gradila od 1925. pa sve do njezina 
katastrofalnog sloma od 1929. do 1931. godine. Više nego 
njemačka otplata ratnih šteta i otplata kredita savezničkih 
zemalja, glavni uzroci najveće ekonomske deflacije u povijesti 
svijeta bili su vrlo loš poslijeratni zlatni tečajni standard, pred- 
vođen SAD-om, i nesiguran položaj Engleske banke u tome 
standardu. 

Engleska je, dvadesetak godina prije toga, vodila težak rat 
protiv Bura kako bi Engleskoj banci priskrbila kontrolu nad 
najvećim tada poznatim svjetskim nalazištem zlata u južno- 
afričkoj pokrajini Witwatersrand. Potom, poslije dugotrajnog 
rata u Europi, to je zlato, uz pomoć banke J. P. Morgan i ame- 
ričke Vlade, tijekom rata bilo potrošeno za kupnju vitalnog 
ratnog materijala od Amerike. S pričuvama zlata otišla je i 
kontrola londonskoga Cityja nad svjetskim kreditima, koja je 
bila okosnica britanske geopolitičke moći. 

Godine 1919., na početku poslijeratnih bitaka oko ratnih 
dugova savezničkih zemalja, njemačkog plaćanja ratnih šte- 
ta i drugih pitanja, na mirovnim pregovorima u Versaillesu 
britanska je Vlada bila prisiljena maknuti funtu sa zlatnog 
standarda i ukinuti prijeratni tečaj dolara od 4,86 dolara za 
funtu, budući da je Washington inzistirao na tome da Velika 
Britanija vrati milijarde dolara svojih kredita koje je preuzela 


od američkih banaka, prije svega od banke J. P. Morgan, te 
poslije od američke Vlade. 

Britanski je politički ustroj naivno mislio da će, jednom 
kada zajednička englesko-američko-francusko-talijanska fronta 
pobijedi u ratu, njegovi američki "rođaci" zaboraviti otplatu 
engleskih kredita. Te su im se iluzije ubrzo raspršile, jer ame- 
rička Vlada, pod pritiskom J. P. Morgana i Wall Streeta, nije 
ni za milimetar promijenila svoje stajalište. Budući da joj je 
većina trgovine s Amerikom bila u kroničnom deficitu, Velika 
Britanija više nije mogla sebi priuštiti ni iluziju o tome da je 
kadra održati svoju prijeratnu ulogu središta svjetskog zlatnog 
standarda. 

Godine 1919. bilojejasno da najveću ekonomsku moć nema 
više Britansko Carstvo, nego Sjedinjene Američke Države, koje 
su iz toga rata izišle kao najmoćnija sila, kao kreditor svih 
europskih zemalja. Američke zlatne pričuve povećale su se 
tijekom rata četiri puta, što znači daje Amerika imala najveće 
zalihe monetarnog zlata na svijetu.!* Taj se proces nastavio 
sve do velikoga sloma Burze iz 1929. godine.!7 Suprotno tome, 
Velika je Britanija imala golem inozemni dug, većinom prema 
Sjedinjenim Američkim Državama. Njezina je valuta znatno 
devalvirala, a njezine zalihe zlata smanjile su se na opasno 
nisku razinu. 

Poslije rata ljudi iz Engleske banke i vodećih krugova lon- 
donskoga Cityja strahovali su da će New York preuzeti ulogu 
londonskoga Cityja kao središta svjetskog financijskog života. 
U toj se situaciji ulogu zlata držalo odlučujućim čimbenikom. 
Godine 1919. Sjedinjene Američke Države ponovno su utvr- 
dile cijenu dolara u zlatu, što je bilo ukinuto 1917., kada je 
Amerika ušla u rat. Za razliku od Velike Britanije, Amerika nije 

imala problema s povratkom na zlatni standard, jer je uspjela 
prikupiti goleme pričuve. Ona je imala odlučujući položaj u 
stvaranju novog zlatnog standarda zbog tih golemih pričuva 
zlata, ali i zbog svoje nove uloge na svjetskom tržištu zlata. 


Južna Afrika prijeti samostalnošću 


Nova moguća opasnost, barem sa stajališta Velike Britanije, 
bila je u tome da će Južna Afrika, kao najveći svjetski proizvođač 
zlata, zlato iz svojih rudnika početi slati brodovima izravno 
u New York, a ne preko londonskog Cityja, i time omogućiti 
da New York, a ne London, postane najveće svjetsko tržište 
zlata. To bi Englesku banku lišilo njezina najjačeg oružja - 
kontrole nad svjetskim kretanjima zlata. Financijsko središte 
svijeta definitivno bi se preselilo iz londonskog Cityja u New 
York, s razornim posljedicama za utjecaj Engleske na svjetske 
događaje. 

U jednom pismu iz ožujka 1919., koje je tadašnjemu gu- 
verneru Engleske banke lordu Cunliffeu, odmah nakon što 
je Engleska ukinula prijeratni fiksni tečaj od 4,86 dolara za 
funtu, poslao londonski Odbor proizvođača zlata, tj. britanska 
skupina koja je kontrolirala kovanje novca iz južnoafričkog i 
drugog zlata, stoji: 

"Zbog našeg nesretnog industrijskog položaja, američki će 
tečaj ostati ispod zlatnog pariteta!* (sa sterlingom) nekoliko 
godina i teško je zamisliti da će se dogoditi bilo kakva okolnost 
koja bi taj tečaj postavila iznad pariteta zlata. S obzirom na 
takvo stanje, nezamislivo je da južnoafrički proizvođači zlata 
neće poduzeti trenutačne korake i dogovoriti prijevoz svoga 


18 Zlatni paritet novčane jedinice - izjednačavanje vrijednosti novčane 

zlata u New York, koji je već nekoliko godina najbolje tržište, ili 
da im južnoafrička Vlada neće pružiti svaku moguću pomoć da 
to učine. Ako se zlato iz Južne Afrikejednom preusmjeri prema 
New Yorku neće ga biti lako kasnije ponovno usmjeriti prema 
Londonu, jer, ako New York, postane najbolje i najslobodnije 
tržište zlatnim polugama, to će snažno utjecati na pretvaranje 
New Yorka u glavno novčano tržište svijeta."!? 

Kako bi spriječili takav razoran ishod događaja, Engleska 
banka i financijski ustroj londonskog Cityja poduzeli su gole- 
me napore kako bi stekli kontrolu nad politikom južnoafričke 
Vlade. Engleska je banka prisilila engleske brodare da odobre 
popust na vozarinu između Južne Afrike i Londona, kako bi pri- 
jevoz zlata u New York postao preskup. Osim toga, organizirala 
je pomno praćenje mogućeg povećanja američkih brodarskih 
veza s Južnom Afrikom. 

No, najoštrija kontrola ostvarena je izravnom intervencijom 
Engleske banke, uz pomoć Engleskoj naklonjene južnoafričke 
Vlade. Godine 1919. premijer Južne Afrike Jan Smuts bio je 
član britanskoga tajnog društva Okrugli stol. Premijer Smuts 
ratne je godine proveo u Londonu kao član Imperijalne ratne 
Vlade Lloyda Georgea, dok je istodobno držao svoj položaj u 
južnoafričkoj Vladi. Bio je gorljiv branitelj interesa Britanskoga 
Carstva i jedan od glavnih arhitekata koncepcije Lige naroda 
u Versaillesu, ukratko, čovjek u kojega se moglo imati po- 
vjerenja da će i u najtežim uvjetima braniti engleske interese. 


19 Ally, Russell, op. cit.,. str. 43. 

Jan Smuts postao je premijer Južne Afrike u kolovozu 1919., 
neposredno nakon što je Velika Britanija ukinula fiksni tečaj 
između funte i dolara i zlata. 

U travnju 1919. Engleska je banka izradila ugovor s vla- 
snicima rudnika zlata iz Južne Afrike, kojim je osigurala da se 
sve zlato proizvedeno u Južnoj Africi, osim onog potrebnog 
za lokalnu valutu, prodaje uz njezino posredovanje. K tome je 
Britanski parlament 1920. donio zakon, nazvan Zakon o kon- 
troli izvoza, kojim je zabranio slobodan izvoz zlata iz Velike 
Britanije. 

Ta dvojna kontrola nad tokovima zlata, onim u London i 
onim iz Londona, išla je u korist londonskih banaka, među 
njima i banci obitelji Rothschild, koja je bila i najveći kreditor 
južnoafričkih kompanija koje su posjedovale rudnike zlata. 
Sposobnost Londona da ostane izvan zlatnog standarda i 
istodobno spriječi kontrolu New Yorka nad najvećim svjetskim 
nalazištima zlata bila je cilj od najviše strateške važnosti za 
budućnost Britanskoga Carstva. 

Činilo se da je taj ugovor između Engleske banke i Rudarske 
komoreJužne Afrike, potpisan u lipnju 1919., dao londonskom 
Cityju ono što mu je bilo prijeko potrebno - daljnju isključivu 
kontrolu nad proizvodnjom zlata u Južnoj Africi i mogućnost 
sprječavanja prijevoza zlata izravno iz Južne Afrike u New York. 

Južna Afrika, uz snažnu potporu predsjednika Smutsa i 
vođe Okruglog stola lorda Milnera iz Londona, omogućila je 
londonskom Cityju da ponovno, u nekom budućem vremenu, 
preuzme svoju prijeratnu ulogu financijske Meke svijeta. 

Glavna osoba u ponovnom povezivanju Južne Afrike i 
njezina zlata s Londonom bio je sir Henry Strakosch, koji je 
bio savjetnik Engleske banke, te blizak prijatelj guvernera 
Montagua Normana i lorda Rothschilda. Sir Strakosch, ista- 
knuti zagovornik bankarskih interesa londonskog Cityja, bio 
je i direktor korporacije Union Corporation, vodeće rudarske 
kompanije s velikim ulaganjem u proizvodnju zlata u Južnoj 


Africi. Premijer Smuts pozvao je Strakoscha da bude savjetnik 
južnoafričke Vlade za pitanje odnosa Južne Afrike i britanske 
funte. 

Sir Strakosch, koji će tridesetih godina, iz sjene, igrati 
ključnu ulogu kao financijski pokrovitelj Winstona Churchil- 
la, putovao je ranih dvadesetih amo-tamo na relaciji između 
premijera Smutsa u Pretoriji i Montagua Normana u Londonu, 
radeći na čvrstom očuvanju Južne Afrike i njezinih financija 
unutar imperijalnog sustava.?! Kako je to sir Strakosch rekao, 
njegov je cilj bio držati Južnu Afriku "što je više moguće uko- 
rak s Velikom Britanijom na putu prema učinkovitom zlatnom 
standardu".?? 

Taj je put naglo prekinut 1924. godine. On je Južnoj Africi 
bio nametnut uz veliku cijenu za njezino gospodarstvo. Ve- 
zanjem randa?* uz funtu i nametanjem embarga na prodaju 
južnoafričkoga zlata drugim bankama, osim Engleskoj banci, 
taj najveći izvozni proizvod Južne Afrike, zlato, pretrpio je 
velike gubitke. Mnogi su rudnici postali neprofitabilni. Zbog 
povezanosti randa i funte rasla je inflacija, jer se poslije rata 
u Engleskoj drastično povećala, a životni se standard južno- 
afričkoga naroda znatno smanjio u doba napuštanja zlatnog 
standarda. Štrajkovi rudara koji su zahtijevali veće plaće postali 
su učestali. 

Rane 1922. godine, kako su životni troškovi rasli, a cijena 
zlata padala, vlasnici rudnika zaprijetili su da će rudare bijelce 
zamijeniti crncima, koji će raditi i za niže plaće. Rudari, koji su 
Pretežito bili bijelci, proglasili su opći štrajk diljem pokrajine 
Witwatersrand, regije bogate zlatom. Premijer Smuts proglasio 
je prijeki sud i zapovjedio brutalno vojno gušenje štrajka, što 
je završilo smrću 700 rudara bijelaca, zbog čega je sam Smuts 

dobio nadimak "krvavi čovjek". Uspješno sukobivši crnce i 
bijelce, sustav apartheid postao je čvrsto ukorijenjena politika 
južnoafričke Vlade, iako je protivljenje vezanju južnoafričkoga 
zlata uz britansku funtu u Južnoj Africi postalo vruće političko 
pitanje i dovelo do poraza premijera Smutsa na ponovnim 
izborima. 

Pod sve većim pritiskom, rudnici Južne Afrike pristali su dr- 
žati se dogovora s Engleskom bankom o embargu na slobodan 
izvoz zlata samo do 30. lipnja 1925., čime je Engleska dovedena 
u ozbiljan vremenski tjesnac glede priprema za povratak funte 
na zlatni standard. 

Povratak na zlatni standard prema prijeratnom paritetu od 
4,86 dolara za funtu značio je 1925. godine udar na britansko 
gospodarstvo, politički eksplozivan čin s porastom nezaposle- 
nosti i neizbježnim štrajkovima i drugim posljedicama. Tečaj 
funte tada je bio 30% niži od onoga utvrđenog prijeratnim 
paritetom, tj. oko 3,50 dolara za funtu. Odgađanje povratka 
na zlatni standard bila je taktika kojom je Velika Britanija 
nastojala držati Južnu Afriku na uzdi dok britansko gospodar- 
stvo ne ojača i ne postane sposobno za povratak na prijeratni 
zlatni standard. Velika je Britanija postavila svoj krajnji rok za 
ukidanje restrikcija na slobodnu trgovinu zlatom po Zakonu 
o kontroli izvoza, i to za 1931. godinu. Pretpostavljala je da 
joj taj rok daje dostatno vremena za pripremu toga koraka. 
Ironično, upravo 1931. godine Engleska će ponovno napustiti 
zlatni standard koji je previše žurno prihvatila 1925. godine. 

Pod probritanskom vladavinom premijera Smutsa engleska 
taktika odugovlačenja nije bila odviše teška. No, poslije izbora 
u Južnoj Africi, u lipnju 1924., to se naglo promijenilo. Prolon- 
donska Vlada premijera Smutsa doživjela je poraz, a pobijedila 
je koalicija Laburističke i Narodne stranke, kojoj je na čelu 
bio burski nacionalistički borac, general James Barry Munnik 
Hertzog. Hertzog je svoju predizbornu kampanju temeljio na 
borbi protiv gubitka državne kontrole nad nacionalnim gos- 


podarstvomi štete koju je politika potpore funti premijera 
Smutsa nanijela južnoafričkome gospodarstvu. 

Nakon što je Hertzog preuzeo vlast, jedan od njegovih 
prvih poteza bilo je osnivanje povjerenstva koje će njegovu 
Vladu savjetovati o tome treba li Južna Afrika ukinuti svoju 
povezanost s funtom i ponovno uvesti južnoafričku funtu s 
neovisnom zlatnom podlogom. Bio je to prvi put da se Južna 
Afrika prije donošenja neke važne odluke o svome zlatu, nije 
savjetovala s Engleskom bankom i gospodinom Strakoschom. 
London je još više uznemirila činjenica da na čelo toga povje- 
renstva, na inzistiranje nove Vlade, nije postavljen neki Englez, 
nego Amerikanac, i to jedan od vodećih američkih stručnjaka 
za zlato i monetarna pitanja, profesor sa Sveučilišta Princeton 
Edwin Kemmerer.?* 


"Doktor novca" i zlatna zamisao Wall Streeta 


Profesor Kemmerer bio je u svijetu poznat zagovornik 
zlatnog standarda, koji je radio kao profesor na ekonomskom 
fakultetu elitnog američkoga Sveučilišta Princeton. Zbog svo- 
je uloge kojom je u ime Wall Streeta i američke Vlade doveo 
Filipine pod zlatni standard 1903., dobio je u međunarodnim 
financijskim krugovima epitet "doktor novca". Potajno je ra- 
dio i kao savjetnik utjecajne investicijske banke s Wall Streeta 
Dillon Read & Co. 


Profesor Kemmerer bio je tvorac plana Wall Streeta i 
Newyorške banke za savezne pričuve o prevođenju jedne pojed- 
ne zemlje s prijašnjega britanskoga zlatnog standarda na novi 
zlatni tečajni standard, kojim je dominirala Amerika. Misleći 
na svoju ulogu savjetnika raznih zemalja po pitanju stabilizacije 
njihove valute u poslijeratnom razdoblju, profesor Kemmerer 

jednom je priznao: "Država koja imenuje američke financijske 
savjetnike i sluša njihove savjete za reorganiziranje svojih 
financija, na crti koju američki ulagači drže najuspješnijom 
modernom crtom, ima veću mogućnost obratiti se američkim 
ulagačima i od njih dobiti kapital po povoljnim uvjetima."?? 

Taj Kemmererov stabilizacijski plan, uz korištenje američ- 
koga kapitala "po povoljnim uvjetima", bio je kamen temeljac 
projekta Wall Streeta iz vremena poslije Prvoga svjetskoga 
rata, uz čvrstu potporu američke Vlade, da tijekom dvadesetih 
godina preuzme kontrolu nad svjetskim financijskim sustavom 
i prijeratnu ulogu londonskog Cityja. Bio je to smion projekt, 
ali i dvadeset godina preuranjen. On je bio i glavni pokretač 
monetarne politike sustava banaka za savezne pričuve, kojaje 
prouzročila slom burze 1929. i domino efekt nemogućnosti 
otplate cijele strukture kredita koje su banke s Wall Streeta 
dale mnogim stranim zemljama diljem svijeta, što je rezultiralo 
svjetskom ekonomskom krizom. 

Profesor Kemmerer svojim je radom već bio uspješno doveo 
Francusku, Italiju i Belgiju na novi zlatni standard, sve tri uz 
potporu velikih zajmova banaka s Wall Streeta, a najviše ban- 
keJ. P. Morgan. Godine 1924. otišao je u Njemačku kao član 
Dawesova odbora kako bi izradio nacrt reorganizacije njemačke 
Reichsbanke i stabilizacije njemačke marke prema novom zlat- 
nom standardu, koji je podupirao SAD. Povrh toga, Kemmerer 
je bio ključna osoba u proširenju novoga američkoga zlatnog 
standarda na Kolumbiju i Čile, 1925., kao dijela strategije New 
Yorka i Washingtona, koju je predvodila Kuća Morgan, za što 
lakše preuzimanje britanske hegemonije nad financijskim i 
gospodarskim razvojem zemalja Latinske Amerike. 

U svakoj je zemlji upravo plan profesora Kemmerera, "dok- 
tora novca", bio primijenjen za stabilizaciju valute. On je to 


25 Drake, Paul W., The Money Doctor in the Andes - The Kemmerer Missions, 
1923 - 1933, Duke University Press, Durham, 1989., str. 250. 


činio vrlo jednostavno - pomoću svojih izvrsnih veza s Wall 
Streetom obećao bi priskrbiti velike kredite za "stabilizaciju" 
valute u danoj državi. Zauzvrat, ta će država prihvatiti uvjete 

da njezina novostabilizirana valuta prijeđe na zlatni standard. 
Prirodno, Sjedinjene Američke Države, kao posjednik najvećih 
količina zlatnih pričuva u središnjoj banci, bile su glavna sila 
te nove zlatne diplomacije.?* 


Savjet profesora Kemmerera Južnoj Africi 


Nije čudo što su se zvona za uzbunu oglasila ne samo En- 
gleskoj banci nego i diljem britanskoga ustroja. Neočekivana 
opasnost za strateške interese Britanskoga Carstva došla je iz 
Južne Afrike, gdje je profesor Kemmerer, u sporazumu s nekim 
vrlo moćnim krugovima iz Sjedinjenih Američkih Država, igrao 
najveću prateću ulogu. U svom završnom izvješću Vladi pre- 
mijera Hertzoga Kemmerer je jasno naznačio problem: "Treba 
li Južna Afrika odlučiti definitivno se vezati za funtu, u nadi 
da će se funta ubrzo vratiti zlatnom standardu, i biti spremna 
slijediti funtu kamo god ona išla? Ili treba odlučiti definitivno 
prijeći na zlatni standard?"?7 


Odgovor profesora Kemmerera na to pitanje bila je prepo- 
ruka da se Južna Afrika vrati na zlatni standard do 1. lipnja 
1925., s Velikom Britanijom ili bez nje. Zapravo, to bi značilo 
povratak bez Velike Britanije budući da ona nikako nije bila 
dostatno gospodarski jaka da bi se vratila na prijeratni zlatni 
standard. 

To bi de facto označilo zlatni standard kojim dominira Ame- 

rika. Kemmerer je ustvrdio da bi povratak na zlatni standard 
Povećao strana ulaganja u gospodarstvo Južne Afrike, suzbio 


26 Metzler, Mark, op.cit., str. 170. - 171. 
27 Ally, Russel, op.cit., str. 128. 


galopirajuću inflaciju i donio boljitak važnoj rudarskoj indu- 
striji, što je sve bilo točno, kako je to London i predobro znao. 

U siječnju 1925. Narodna vlada generala Hertzoga objavila 
je da će u cijelosti provesti preporuke profesora Kemmerera. 
London je to doživio kao de facto povod za rat, kao nešto što 
su izveli laktaški Amerikanci i što ima najozbiljnije posljedice 
za moć Velike Britanije u budućnosti. Jedini problem bio je 
u tome da Velika Britanija nije bila kadra zaratiti ni s kim, a 
kamoli sa Sjedinjenim Američkim Državama. 

Više od sto godina do tada, sposobnost londonskog Cityja 
da se postavi kao središte međunarodnih financija ovisilo je 
o njegovoj kontroli nad fizičkom svjetskom trgovinom zlatom 
preko Londona. Londonska banka N. M. Rothschild's & Sons 
utvrđivala je svjetsku dnevnu cijenu zlata, a Engleska je banka 
držala veliku većinu svjetskog monetarnog zlata. Pravi razlog 
zbog kojega se londonski zlatni standard iz razdoblja do 1914. 
činio toliko uspješnim bila je sposobnost Londona da se prvi 
dokopa najvećeg broja kalifornijskih i australskih nalazišta 
zlata, poslije 1850. godine, te da se kasnije, Burskim ratom, 
dokopa golemih nalazišta zlata u južnoafričkoj pokrajini Wi- 
twatersrand. 

Britansko je gospodarstvo već bilo prošlo kroz 23-godišnju 
ekonomsku krizu, zabilježenu u engleskoj ekonomskoj povijesti 
kao "velika ekonomska kriza", od 1873. do oko 1895., zbog 
nedostatka zlata u rukama Engleske banke. Taje kriza završila 
tek kada je otkriven zlatni potencijal Južne Afrike. Do 1925. 
južnoafrički su rudnici zlata proizvodili ukupno 50% svjet- 
skog zlata godišnje, a taj se iznos iz godine u godinu rapidno 
povećavao. 

Jedina mogućnost da Velika Britanija i Engleska banka 
ponovno steknu odlučujuću moć u svijetu poslije 1920., kako 
je to vidio britanski ustroj, bila je ta da Velika Britanija zauz- 
me svoju prijašnju ulogu svjetskog kreditora, temeljenu na 
njezinoj manipulaciji opskrbom svjetskim zlatnim polugama 


u njezinu korist. Kao i u svojoj igri zvanoj kriket, Britanci su 
i u poslovanju zlatom, preko londonskih banaka i Engleske 
banke, "varali na rubovima". Vodeći engleski ekonomist Paul 
Einzig, pišući za časopis The Economic Journal Kraljevskog eko- 
nomskog društva u ožujku 1931., dobro je opisao tu igru: "Sve 
dok se zlato i stvarno dovozi u London prije njegove prodaje, 
Engleska je banka u prednosti u pred drugim potencijalnim 
kupcima, zato što, u pribavljanju zlata, ovi drugi moraju platiti 
troškove prijevoza, itd. od Londona do odredišta, dok Engleska 
banka ima besplatnu dostavu. Zato, dok je funta al pari (zlatu), 
postoje svi izgledi da će zlato naći put do Engleske banke... 
strani se kupci možda neće biti kadri natjecati s Engleskom 
bankom... Zahvaljujući toj prednosti, zalihe zlata Engleske 
banke u normalnim se uvjetima dopunjuju novoproizvedenim 
zlatom iz pokrajine Witwatersrand, tako da nema potrebe u tu 
svrhu visokim kamatnim stopama podizati tečaj iznad točke 
uvoza zlata. Zato bi bilo poželjno spriječiti promjenu sustava 
prijevoza južnoafričkoga zlata..."?? 

Veći dio povijesti Britanskoga Carstva i britanske vanjske 
politike, posebno u razdoblju "novog imperijalizma" od pede- 
setih godina 19. stoljeća pa sve do dvadesetih godina 20. sto- 
ljeća, temeljio se na toj suptilnoj, slabo uočenoj i objavljivanoj 
manipulaciji fizičkim tokovima novoproizvedenoga zlata do 
Londona i od londonskoga tržišta zlatom do drugih odredišta, 

čime je London sebi priskrbio status vodećeg stručnjaka i ulogu 
vodećeg svjetskog tržišta zlata. 

Prijevoz zlata izravno iz Južne Afrike u New York zadao bi 
smrtonosni udarac planovima londonskog Cityja i britanskih 
financijskih institucija o ponovnom zauzimanju dominantnog 
Položaja poslije mirovnih pregovora u Versaillesu. Američka 
intervencija u Južnoj Africi nije samo zadala udarac Velikoj 


28 Einzig, Paul, Recent Changes in the London Gold Market, The Economic 
Journal of the Royal Society, ožujak 1931., str. 62. 


Britaniji, nego je i zaprijetila preoblikovanjem cijelog svjetskog 
kreditnog sustava pod uvjetima zadanim s Wall Streeta. 


Winston Churchill pokušava preduhitriti 
američki zlatni standard 


Reakcija Londona na makinacije Wall Streeta u Južnoj Africi 
bila je brza. Potkraj siječnja 1925. britanski ministar financija 
Winston Churchill, čija je karijera započela u Južnoj Africi za 
vrijeme Burskoga rata, izdao je memorandum u kojemu je pre- 
poručio brz povratak Engleske na zlatni standard, kako bi se 
preduhitrilo američki monetarni udar, kojega su se svi bojali. 
Guverner Engleske banke Montagu Norman složio se s time. 

Osjećaj Žurnosti u Engleskoj pojačavalaje i činjenica da su, 
nekoliko mjeseci prije toga, američki bankari, na čelu s Morga- 
novim suradnikom Charlesom Dawesom, kojemu je pomagao 
profesor Kemmerer, uspjeli stabilizirati njemačku valutu poslije 
razorne weimarske hiperinflacije iz 1922. i 1923. godine. Pre- 
ma Dawesovu planu, Njemačka se vratila na američki zlatni 
standarduz pomoć 100 milijuna dolarakreditaodbanke].P. 
Morgan & Co. koji je podupro novu reichsmarku.? Tako sui 
Sjedinjene Američke Države i Njemačka bile povezane uz isti 
zlatni standard, a ubrzo im se trebao pridružiti i najveći svjetski 
proizvođač zlata, Južna Afrika. 

Velika Britanija ostala je potpuno izvan toga kruga. 

Ako Južna Afrika prihvati američki zlatni standard, Velika 
će Britanija biti suočena s činjenicom da će rastuća svjetska 
trgovina, osobito ako Njemačka oživi trgovinu zemalja konti- 
nentalne Europe, zaobići londonski City i nepovratno pretvoriti 
Englesku u bivšu silu. Time bi New York postao neosporno 
središte svjetske financijske moći. Bila je to promjena koju 
britanski ustroj još nije bio spreman prihvatiti. 


29 Reichsmark, marka Trećega Reicha, njemačka valuta od 1924. do 1948., 
"carska" marka. - nap. prev. 


Dana 28. travnja 1925. Winston Churchill, kao ministar 
financija, izišao je pred Donji dom Britanskoga parlamenta 
kako bi objavio odluku britanske Vlade o povratku na zlatni 
standard, uz punu potporu Engleske banke. Osim toga, Vlada 
je odlučila da će funta biti fiksirana na istoj razini na kojoj je 
bila neposredno prije Prvoga svjetskoga rata, 1914., odnosno, 
na tečaju od 4,86 dolara za funtu. 

Odluka o tome tečaju donesena je unatoč očitom padu 
produktivnosti britanske industrije tijekom deset godina, 
počevši s 1914. I to unatoč činjenici da je zbog predratnoga 
pariteta britanski izvoz bio toliko skup u dolarima da su cijene 
britanskih proizvoda bile previsoke za izvozna tržišta koja su 
vapila za tim proizvodima. Osim toga, ta je odluka donesena 
unatoč golemom povećanju britanskoga javnog duga, inflacije, 
trgovinskog deficita, uglavnom s Amerikom, te svega drugog 
što bi trebalo utvrđivati pravu vrijednost valute neke države. 
Bila je to čisto politička, točnije, geopolitička odluka. Njezin 
je uspjeh ovisio o mogućnostima guvernera Normana da 
manipulira guvernerom Newyorške banke za savezne pričuve 
Benjaminom Strongom i njegovim prijateljima iz bankarskih 
krugova New Yorka, te guvernerima središnjih banaka velikih 
europskih zemalja u korist Engleske. 

Ministar Churchill i Montagu Norman fiksirali su funtu na 
toj napuhnutoj stopi i vezali je za zlato. Njihova je namjera 
bila povratiti ulogu londonskog Cityja kao središta svjetskog 
financijskog sustava, bez obzira na to koliku će cijenu platiti 
britanska industrija i britanski narod. Komentirajući te svoje 
poteze, Churchill je rekao: "Da nismo poduzeli te korake, svi 
ostali dijelovi Britanskoga Carstva poduzeli bi ih bez nas i pri- 
hvatili bi zlatni standard, ne na temelju funte, nego dolara." 


. 30 Churchill, Winston, April 1925, Izvješće Parlamentu o proračunu, 

'“ travnja 1925., citirano u Ed Balls, Govor glavnog ekonomskog savjetnika 
Ministarstva financija, na www.HM-Treasury.gov.uk/ed balls at 2002 cairn- 

Fatalna pogrješka Benjamina Stronga 


Ono što je guverner Strong 1925. propustio uzeti u obzir 
kada je odlučio udovoljiti molbi Montagua Normana i nago- 
voriti Morgana i druge newyorške bankare da daju potporu 
povratku funte na zlatni standard, bilo je pitanje koliko će 
uspješno guverner Norman i londonske banke provoditi vlastite 
planove, a predstavljati se kao najveći prijatelji i podupiratelji 
Sjedinjenih Američkih Država i guvernera Newyorške banke za 
savezne pričuve. U srži tih novih engleskih poteza bio je plan 
Engleske banke i Ministarstva financija da preoblikuju taj novi 
zlatni standard koji se pojavio poslije 1925. godine. 

Prije izbijanja Prvoga svjetskoga rata, u kolovozu 1914., 
svjetski se trgovinski sustav temeljio na međunarodnom 
zlatnom standardu koji se manje-više sam korigirao i koji je u 
međunarodnoj trgovini počivao na načelu ponude i potražnje, 
dok se neravnoteža rješavala zlatom. Bio je to tehnički sustav, 
koji je, barem teoretski, odvajao novac od države. 

Kako je Engleska bila vodeće financijsko središte toga 
doba, London je dominirao tim tržištem. Po tome predrat- 
nom monetarnom sustavu Engleska je banka djelovala kao 
"bankar svijeta". Druge velike zemlje, uključujući Njemačku, 
Francusku, Italiju, sve britanske kolonije, pa čak i Sjedinjene 
Američke Države, držale su prije rata velike pričuve u funtama 
u Engleskoj banci, koja je tada držala lavovski dio svjetskog 
monetarnog zlata. Mnogi britanski dominioni i kolonije uopće 
nisu imali svoju valutu, nego su poslovale u funtama, koje je 
držao London. 

Bio je to sustav kakav su Montagu Norman i ministar 
Churchill, zajedno s vodećim bankarima londonskog Cityja, 
namjeravali ponovno stvoriti. Godine 1922. u Genovi, na 
velikoj poslijeratnoj međunarodnoj ekonomskoj konferenciji, 
guverner Engleske banke Montagu Norman uspio je izvesti 
diplomatski puč. Unatoč prosvjedu guvernera središnjih 


banaka većine zemalja sudionica, uključujući tu i guvernera 

Newyorške banke za savezne pričuve Benjamina Stronga, 
guvernera Reichsbanke Hjalmara Schachta, Emilea Moreaua 
i Leonarda Rista iz Francuske banke i Bonalda Stringhera iz 
Središnje banke Italije, Montagu Norman uspioje, zahvaljujući 
svom međunarodnom statusu kao gotovo svetišta središnjeg 
bankarstva i jedinstvenom predratnom iskustvu Engleske 
banke s londonskim zlatnim standardom, dobiti suglasnost 
sudionika te konferencije sa svojim konceptom novog zlatno- 
deviznog standarda.*! 

Prema predratnom zlatnom standardu, za funtu se govorilo 
da je "dobra kao zlato". Međunarodno je tržište bilo regulira- 
no dotokom i otjecanjem privatnih i državnih zlatnih pričuva 
zemlje, a ne manipulacijom deviznim pričuvama. Zemlja s 
kroničnom inflacijom imat će sve manje zlata, što će ju prisiliti 
na povećanje kamatnih stopa kako bi zadržala svoje pričuve 
zlata, štoje rezultiralo smanjenjem kredita na domaćem tržištu. 
Vlasnici papirnatog novca te zemlje mogli su svoj novac, na 
vlastiti zahtjev, uvijek zamijeniti za zlato. Taj je korektiv bio 
manje-više automatski. 

No, godine 1925. Velika se Britanija nije mogla vratiti niti se 
vratila na striktan predratni britanski zlatni standard. Engleska 
banka više nije posjedovala većinu svjetskoga zlata. Guverner 
Norman i britansko Ministarstvo financija uveli su nešto što 
je na lukav način sličilo tome standardu i štoje, kako se činilo, 
zadovoljavalo strateške ciljeve manje iskusnih bankara koji 
su dominirali newyorškim financijama, a posebno guvernera 

Benjamina Stronga. Taj novi standard Englezi su nazvali zlat- 
no-devizni standard (Gold Exchange Standard). 

Prema tome standardu, Sjedinjene Američke Države će, de 
facto, djelovati kao krajnja potpora valutama pogođenim in- 
flacijom, i to valuti Velike Britanije, ostalih europskih zemalja 


31 Meyer, Richard Hemmig, Banker's Diplomacy: Montary Stabilization in 

Direktor Morganove banke Be. 
njamin Strong postao je moćni 
predsjednik Newyorške banke 
za savezne pričuve i ostao na 
tome položaju do svoje smrti. 
1928. godine. Svojom  politi- 
kom “lakog novca“ napuhao je, 
1929. godine, burzovni balon, 
kao popratni potez  Morganova 
plana o stvaranju zlatnog devi- 
znog standarda, čije će središte 
biti New York. 


i cijeloga svijeta. Velika Britanija neće imati pričuve u zlatu, 
kao što je radila prije 1914., nego uglavnom u dolarima, dok 
će zemlje kontinentalne Europe, još uvijek pritisnute poslje- 
dicama rata, svoje pričuve imati, ne u zlatu, nego u funtama. 

Po tome novom planu Velika će Britanija, u stvarnosti, svoju 
valutu, funtu, pogođenu inflacijom, kao i njezinu kreditnu 
sposobnost, temeljiti na dolarima, a države ovisne o Velikoj 
Britaniji temeljit će svoju valutu na funtama. To je zapravo 
značilo da će, od 1925. godine, samo Sjedinjene Američke 
Države ostati na striktnom zlatnom standardu, a sve druge 
zemlje na svome papirnatom novcu.?? To je Velikoj Britaniji 
omogućilo da obnovi svoju dominantnu ulogu u Europi i na 
široj međunarodnoj razini kao bankar svijeta, kojeg izričito ili 
prešutno podupiru dolar i američko zlato. Bilo je to sudbonosno 
loše sazdano zdanje. 


32 Ally, Russell, op. cit., str. 88. - 89. 


Objašnjenje guvernera Normana bilo je da se samo ame- 
rička i britanska središnja banka trebaju zamarati držanjem 
monetarnog zlata, dok središnje banke drugih zemalja, poput 
Francuske, trebaju biti zadovoljne držanjem funte ili dolara, 
koji imaju podlogu u zlatu. Stoga nije čudno što guverner 
Francuske banke Emile Moreau, snažan zagovornik zlatnog 
standarda, nije bio zadovoljan stajalištem guvernera Normana, 
po kojemu je svijet zlata trebao pripasti Engleskoj i Americi. 
Godine 1926. guverner Moreau vratio je bilancu Francuske 
banke i njezinih zlatnih pričuva na razinu višu od one koju je 
imala Engleska banka. Ta francuska pozicija glede njezina zlata 
odigrat će kasnije sudbonosnu ulogu. 


Liga naroda kao ključ britanskih zlatnih planova 


U srži britanskoga projekta za ponovno stjecanje nekadašnje 
uloge financijskoga diva bila je premoć Britanaca u birokraciji 
Lige naroda. Engleska je imala glavnu riječ u moćnom Finan- 
cijskom odboru Lige. Montagu Norman u biti je kontrolirao taj 
odbor pomoću svojih dvaju bliskih suradnika, sir Henryja Stra- 
koscha i sir Otta Niemeyera. Britanski ekonomist i dužnosnik 
u britanskom Ministarstvu financija sir Ralph Hawtrey također 
je odigrao ključnu ulogu tako što je zatražio da sve europske 
zemlje prihvate taj novi tečaj zlatnog standarda. 

Guverner Norman i drugi Britanci koristili su se Ligom 
naroda kako bi pritisnuli europske države, članice te lige, da 
njihove središnje banke počnu surađivati s Engleskom bankom, 
ne na temelju klasičnog zlatnog standarda, kako je naznačeno, 
nego novog - zlatno-deviznog standarda, što bi tim zemljama 
omogućilo da i dalje imaju inflaciju i povećavaju svoj deficit, 


33 Grant, James, Money of the Mind: Borrowing and Lending in America from 

a zadrže fasadu monetarne stabilnosti. Osim toga, europske 
su države bile prisiljene prihvatiti taj zlatni standard prema 
znatno precijenjenom paritetu, kako njihov izvoz ne bi doveo 
u opasnost britanski izvoz. Sve te zemlje nisu svoje devizne 
pričuve držale u zlatu, osim nešto malo zlata, nego u funtama 
na računima u Engleskoj banci. Cijelo to zdanje bila je opsje- 
na, temeljena na povjerenju u, prije svega, vještinu Montagua 
Normana da osigura svjetski ili, u najmanju ruku, europski 
monetarni sklad. 

Koristeći se obećanjima o dobivanju kredita od SAD-ai 
političkim pritiskom pomoću kontrole nad Financijskim od 
borom Lige naroda u Ženevi, London je osmislio sustav vrlo 
sličan sustavu Međunarodnog monetarnog fonda od početka 
devedesetih 20. stoljeća. Emile Moreau, guverner Francuske 
banke i žestok protivnik guvernera Normana, u svome je 
dnevniku iz 1928. taj sustav opisao ovako: 

"Engleska, kao prva europska zemlja koja je ponovno uspo- 
stavila stabilan i siguran novac, iskoristila je tu prednost kako 
bi izgradila temelj za stavljanje Europe pod svoju financijsku 
dominaciju. Instrument te politike bio je Financijski odbor 
(Lige naroda) u Ženevi. Ta se metoda sastoji od toga da svaka 
država pogođena monetarnim teškoćama biva prisiljena podvr- 
gnuti se Financijskom odboru u Ženevi, koji je pod kontrolom 
Britanaca. Lijekovi koje taj odbor preporučuje uvijek uključuju 
postavljanje stranog nadzornika u vašoj središnjoj banci, koji 
je ili Britanac ili netko drugi koga imenuje Engleska banka, 
te deponiranje dijela pričuva vaše središnje banke u Englesku 
banku, što služi jačanju funte i učvršćivanju britanske moći. 

Kao jamstvo za slučaj nelikvidnosti, vrlo pomno priskrblju- 
ju suradnju Newyorške banke za savezne pričuve. Nadalje, 
na Ameriku prenose zadaću davanja kredita nekim stranim 
zemljama, ako im se ti krediti čine preteškima, uvijek zadrža- 
vajući političku prednost u tim operacijama. Engleska je tako 
potpuno ili djelomično učvršćena u Austriji, Mađarskoj, Belgiji, 


Norveškoj i Italiji. Osim toga, u procesu je utvrđivanja u Grčkoj 
i Portugalu. Nastojiseučvrstitiu Jugoslavijii... Rumunjskoj. 
Valute će biti podijeljene na dvije klase. Na one prve klase, 
dolar i funtu, temeljene na zlatu, i one druge klase, temeljene 
na funti i dolaru, s time da dio njihovih zlatnih pričuva drže 
Engleska banka i Newyorška banka za savezne pričuve." 

Na poticaj Benjamina Stronga banka. P. Morgan & Co. dala 
je Velikoj Britaniji prijeko potreban dolarski kredit kako bi se 
ova, 1925. godine, mogla vratiti na sada novi zlatni standard. 
Ta je banka potom davala slične kredite drugim zemljama, ali 
uvijek na preporuku Montagua Normana i ženevskoga Finan- 
cijskog odbora, kojim je on dominirao, i uvijek uz odobrenje 
Benjamina Stronga iz Newyorške banke za savezne pričuve. 
Američka Vlada praktički nije imala nikakvu ulogu u tome 
procesu. Ta je politika bila potpuno u rukama bankara s Wall 
Streeta. Kao rezultat toga, Belgija, zatim Poljska, pod vojnom 
diktaturom ratnog heroja generala Jozefa Pilsudskog, te faši- 
stička Italija Benita Mussolinija vratile su se na zlato prema 
precijenjenim paritetima. Newyorškim i londonskim bankari- 
ma sve su privlačniji bili diktatori čvrste ruke, jer su ih držali 
sposobnima kontrolirati pobune sindikata i jamčiti sigurnu 
otplatu njihovih kredita. 

Ubrzo nakon što se Engleska vratila na zlato, po napuha- 
nom tečaju od 4,86 dolara, Engleska je banka pokušala znatno 
smanjiti cijenu svojih proizvoda i plaće radnika kako bi održala 
konkurentnost izvoza, unatoč precijenjenoj funti. Kao reakcija 
na smanjenje plaća, godine 1926. izbio je opći štrajk, rast je 
bio usporen, izvoz industrijskih proizvoda ostao je nizak, a 
nezaposlenost je narasla na gotovo 10%. Godine 1931., kada 
je Velika Britanija napokon napustila zlatni standard, nezapo- 
slenost je dosegnula 22%. 


34_Citirano u Kevin Dowd, R. H. Timberlake, Money and the Nation State, 

Sindikalni prosvjedi i opći štrajk jasno su pokazali da će 
Velika Britanija zadržati tu novu vrijednost zlata od 4,86 do- 
lara samo uz pomoć Sjedinjenih Američkih Država. Guverner 
Strong, koji se rijetko konzultirao s Odborom Saveznih pričuva 
u Washingtonu, a kamoli s predsjednicima drugih, regionalnih 
banaka za savezne pričuve, potaknuo je dvadesetih godina 
znatnu monetarnu inflaciju u Americi i povećao broj kredita 
Velikoj Britaniji kako bi podupro funtu prema precijenjenom 
paritetu, a time i britansku monetarnu ulogu u Europi, i održao 
klimav novi zlatni standard. No, labavljenje monetarnih uvjeta 
u SAD-u stvorilo je zametke prenapuhanih cijena dionica na 
burzi i cijena nekretnina. 


Montagu Norman uvjerio je svoga prijatelja Benjamina 
Stronga da oporavak europskih zemalja, a slijedom toga i 
snaga američkoga izvoza, ovise o tome da Banka za savezne 
pričuve umjetno održava niske kamatne stope kako bi poticala 
kupnju zlata za funte, gdje su kamatne stope bile više. Guver- 
ner Norman tvrdio je da će to osigurati temelje za potporu 
zlatnog sustava svih zemalja kontinentalne Europe i kolonija, 
a s time i većine svjetske trgovine. Umjetno niske kamatne 
stope, banke za savezne pričuve poticale su uzimanje kredita 
za kupnju vrijednosnih papira, što je pokrenulo do tada nevi- 
đen rast cijena dionica Wall Streeta kasnih dvadesetih godina. 
Osim toga, niske kamatne stope u Americi, u usporedbi s vrlo 
privlačnim stopama od obično 6 do 8 posto u europskim ze- 
mljama, potaknule su američke banke da, poslije 1925., daju 
sve više kratkoročnih kredita europskim i drugim zemljama 
koje su prihvatile taj novi zlatni standard. 


Guverner Strong daje tržištu "malo viskija" 


U lipnju 1927., kao dio onoga što će postati sudbonosni 
pomak u američkoj monetarnoj politici, na zahtjev Montagua 


Normana guverner Strong sazvao je na Long Islandu tajnu 
konferenciju guvernera središnjih banaka zapadnih zemalja. 
Na toj je konferenciji pristao znatno povećati kredite američkih 
banaka pomoću rezanja stopa, unatoč tome što je itekako znao 
da će lak novac trenutačno pokrenuti val domaćih kredita u to 
vrijeme već opasnog procvata potrošnje. 

Guverner Strong je, unatoč protivljenju guvernera njemačke 
i francuske središnje banke, odlučio poslušati Normanov savjet 
i srezati američke kamatne stope kako bi se pomoglo funti i 
zaustavilo odljev zlatnih pričuva Velike Britanije. 

Banka za savezne pričuve iz Chicaga, koja, za razliku od 
guvernera Stronga, nije bila povezana s Montaguom Norma- 
nom ni s davanjem kredita europskim zemljama, snažno se 
usprotivila smanjenju kamatnih stopa banaka za savezne Ppri- 
čuve i odbila je smanjiti svoje stope, a novine Chicago Tribune 
zatražile su ostavku guvernera Stronga. Strong je uzvratio 
izjavom da njegov potez olakšavanja dobivanja kredita ima 
svrhu pomoći farmerima američkog Srednjeg zapada pa je na 
kraju u tome sukobu i pobijedio. Poslije je svojim prijateljima 
u povjerenju govorio da će nenamjeravani sporedan učinak 
njegova smanjenja kamatnih stopa dati burzi "malo viskija" 
Bilo je to znatno više od malo viskija. Na Wall Streetu viski je 
počeo teći potocima.? 

Kao rezultat smanjenja kamatnih stopa iz 1927., koje je 
provela Newyorška banka za savezne pričuve pod vodstvom 
guvernera Stronga, zaustavljen je odljev britanskoga zlata, a 
kriza funte je ublažena. Londonski časopis Banker kasnije je 
veličao Stronga zbog njegove "energije i vještine koje je stavio 
u službu Engleske"? 

U zdanju zlatnog standarda guvernera Normana Sjedinjene 
Američke Države bile su jedina veza svih tih zemalja sa zlatom 
i tzv. "čvrstim novcem". Ako inflacija zahvati i dolar, kao što se 
i dogodilo pod guvernerom Strongom poslije 1925., i dolar će 
postati nepouzdana valuta pa će se cijela ta piramida svjetskih 
kredita naposljetku urušiti. 

Ta Ahilova peta britanske monetarne piramide ležala je u 
činjenici daje to cijelo zdanje počivalo na američkome dolaru, 
što će postati vidljivo 1929., kada su svi krediti obustavljeni. 
Do tada su mnogi ljudi iz američkoga bankarstva i biznisa sla- 
vili ono što je guverner Strong nazvao "novom erom" trajnog 
prosperiteta i stabilizacije cijena, što sablasno podsjeća na 
izjavu Alana Greensberga iz 1999. o "novoj ekonomiji", koja 
više neće doživljavati cikličke recesije. 

Stvarnost je bila nešto posve drugo, a Banka za savezne 
pričuve bila je prisiljena pribjeći inflacijskom povećanju kredita 
kako bi, kasnih dvadesetih godina, pokušala zaustaviti pad 
cijena u europskim zemljama. 

Rijetko se tko usprotivio politici guvernera Stronga kada 
se činilo da _ ona potiče neograničen prosperitet, veću dobit, 
porast cijena dionica i ekonomski rast. Među tim rijetkim 
kritičarima međunarodne kreditne politike guvernera Stronga, 
osim ministra trgovine Hoovera, bili su Barton Hepburn, pred- 
sjednik s Rockefellerom povezane banke Chase National Bank, 
i Henry Parker Willis, urednik časopisa Journal of Commerce i 
bivši pomoćnik senatora Cartera Glassa. Njima se pridružilo 
nekoliko članova Odbora Banke za savezne pričuve, ali oni su 
bili u manjini. Banka J. P. Morgan & Co., Benjamin Strong i 
ministar financija Andrew Mellon, zajedno s predsjednikom 
Calvinom Cooligdeom, kontrolirali su politiku. 

Prvih nekoliko godina novog zlatnog standarda, sve do po- 
četka 1927. godine, pukotina nije bila toliko vidljiva. Činilo se 
da se gospodarstvo europskih zemalja napokon oporavlja i da 
zlatni standard ima presudnu ulogu u tome oporavku. 


Prema novom zlatnom standardu, poslije 1925. krediti su 
otjecali iz New Yorka u London i u druge europske zemlje 
gladne dolara. Kuća Morgan, zatim banke Kuhn, Loeb & Co., 
National City Bank i druge banke s Wall Streeta počele su 
otkupljivati obveznice raznih europskih zemalja koje su pri- 
hvatile novi zlatni standard. Potom su te iste banke te obve- 
znice prodavale, često po kamatnim stopama i do 3% većima 
od kamata na američke obveznice, američkim obiteljima koje 
su na taj način nastojale steći financijsku dobit i sigurnost. 
Za newyorške banke bio je to stroj za pravljenje čistoga zlata. 

Velik dio kredita newyorških banaka otjecao je u Njemačku 
nakon što je po Dawesovu planu, 1924., stabilizirana njemačka 
valuta. U roku od šest godina razne njemačke općine, privat- 
ne tvrtke, savezne države, luke i druge organizacije izdale su 
obveznice u zapanjujućoj vrijednosti od više od 2,5 milijarde 
dolara, koje su potpisale newyorške banke i zatim ih prodavale 
američkim ulagačima. Njemačka je u tome razdoblju uzela 
ukupno gotovo 4 milijarde dolara inozemnih kredita za svoju 
obnovu, a onda je, za vrijeme bankovne krize iz 1931. godine, 
bila prisiljena objaviti svoju de facto nesposobnost otplate 
kredita. 

U razdoblju od 1924. do 1931. godine u europske se ze- 
mlje prelilo američkih kredita u iznosu od gotovo 6 milijarda 
dolara. Ako tome dodamo ratne kredite, koje je europskim 
zemljama dalo američko Ministarstvo financija, i troškove Pr- 
voga svjetskoga rata, ukupno je u Europu otišlo 40 milijarda 
dolara američkoga novca za manje od 15 godina, gotovo petina 
ukupnoga američkoga BDP-a iz 1914. godine. 

Cijelo to zdanje bilo je stabilno kao i njegova najslabija ka- 
rika prema novom zlatnom standardu poslije 1925., a izgradili 
su ga Montagu Norman i britansko Ministarstvo financija. 

Potkraj 1927. godine, dva mjeseca nakon što se zauzeo za 
stabilizaciju funte i time dolio ulje na vatru rastućeg balona 
Wall Streeta, guverner Strong počeo je pokazivati ozbiljne 


dvojbe glede cijeloga toga zdanja, za koje su ga samo tri godine 
prije toga Montagu Norman i Engleska banka uvjerili da je u 
interesu oživljavanja svjetske trgovine i osiguranja monetarne 
stabilnosti. 

Kratko prije svoje smrti od tuberkuloze, 1928. godine, 
guverner Strong napisao je nekoliko pisama svome prijatelju 
Montaguu Normanu i nekim ljudima iz Newyorške banke za 
savezne pričuve, u kojima je izražavao sve veću dvojbu glede 
toga je li novi zlatni standard, koji je on snažno podupirao 
na nagovor svoga dragog prijatelja guvernera Normana, bio 
ispravna politika za svjetsku monetarnu stabilizaciju. Jedno 
pismo, napisano u rujnu 1927., poslije njegove odluke da 
podupre funtu i spriječi odljev britanskoga zlata, otkriva nje- 
govo sve veće razumijevanje prirode američkih poslijeratnih 
monetarnih zapleta: 


"Danas samo američka banka za izdavanje novca (središnja 
banka, nap. aut.) drži račune i bilance koji prelaze 1 milijardu 
dolara, da ne spominjemo gotovo jednak iznos koji danas drži 
Engleska banka, te znatne iznose u drugim zemljama zlatnog 
standarda. U biti, kao što sam ti pisao, sklon sam mišljenju 
da je taj proces dosegnuo točku na kojoj bi, umjesto da služi 
učvršćivanju zlatnog standarda, zapravo mogao potkopati zlat- 
ni standard zbog udvostručenja kreditne strukture u raznim 
dijelovima svijeta, koja počiva na maloj akumulaciji zlata u 
rukama nekoliko zemalja čije su valute čvrsto vezane za zlato, 
poput Engleske i Sjedinjenih Američkih Država."?7 


"Sve se srušilo..." 
Kao i puknuće balona sekuritizacije američkih drugorazred- 


nih hipotekarnih kredita, 2007. godine, pad Newyorške burze u 
listopadu 1929. bio je samo simptom znatno ozbiljnije bolesti u 

temeljima sustava svjetskih financija. Guverner Engleske banke 
Montagu Norman nagovarao je guvernera Stronga da smanjuje 
kamatne stope, zato što su te stope utjecale na kamatne stope 
u Velikoj Britaniji i u svim zemljama kontinentalne Europe, s 
kojima je bila povezana ukupna financijska stabilnost Velike 
Britanije u vrijeme poslije rata i što je pomagalo Velikoj Bri- 
taniji u obrani od recesije. Niske su kamatne stope poticale 
rast Newyorške burze, jer su povoljni krediti poticali porast 
potrošnje u Americi, upravo zbog tada novih uvjeta kredita 
uz obročnu otplatu. 


Američka napadna potrošnja u "burnim dvadesetim godi- 
nama" bila je, za većinu njezinih građana, iluzija o povećanju 
bogatstva obitelji, no ta vrlo loša raspodjela bogatstva nacije 
postat će Ahilova peta gospodarstva 1929. godine. U Americi je 
do tada čak 60% automobila i 80% kućnih radija bilo kupljeno 
na kredit. Ljudi su kupovali na kredit zato što je većina zaposle- 
nih tijekom dvadesetih godina imala relativno mala primanja. 

Nizom smanjenja poreza što ih je ozakonila republikanska 
Vlada predsjednika Coolidgea, a osmislio njegov vrlo bogati 
ministar financija Andrew Mellon, još se više novca počelo 
slijevati u džepove šačice vlasnika velikih kompanija i onih s 
naslijeđenim bogatstvom, pa se lavovski dio rastućeg nacional- 
nog prihoda koncentrirao u rukama najbogatijih ljudi koji su 
činili samo deset posto od jedan posto vrlo bogatih Amerika- 
naca. Oni koji su do tada na milijun dolara godišnjeg prihoda 
plaćali 600.000 dolara poreza, po novom su zakonu, tijekom 
dvadesetih godina, plaćali samo 200.000 dolara poreza, dok 
su pripadnici srednjeg i siromašnijeg sloja plaćali veći porez. 

Do godine 1929., dok su se divovske korporacije, poput 
korporacija U. S. Steel, General Electric i RCA Corporation, 
još više povećavale, oko dvije trećine industrijskih kompanija 
prešlo je iz ruka privatnih vlasnika u ruke velikih korporacija, 
koje je financirala država. Na vrhu te piramidalne kontrole nad 


kompanijama stajale su velike banke s Wall Streeta i iz New 
Yorka, poput banaka J. P. Morgan, Chase Bank, Kuhn, Loeb, 
zatim Mellon Bank i sličnih. Američki Vrhovni sud, sastavljen 
od konzervativaca, povećao je 1923. godine tu nejednakost 
kada je, u slučaju Adkins vs. Children's Hospital, presudio da su 
zakoni o minimalnoj plaći neustavni.?# 

"Bogataši postadoše bogatiji, a siromasi siromašniji", kako 
kaže pjesma Ain't We Got Fun (Nije li nam zabavno) popularnog 
Tin Pan Alleyja iz dvadesetih godina 20. stoljeća. 

Zarada gornje desetine od onih jedan posto bogatih Ameri- 
kanaca bilaje 1929. jednaka zaradi najnižih 42% stanovništva. 
Prevedeno u broj obitelji, zarada 24.500 bogatih obitelji bila 
je jednaka zaradi više od 11 milijuna siromašnih građana ili 
građana srednjega staleža. Taj bogati sloj posjedovao je 34% 
ukupne štednje, dok 80% Amerikanaca nije imalo nikakve šted- 
nje. Iza fasade američkoga prosperiteta iz dvadesetih godina 
bilo je zdanje sagrađeno na kreditima i iluzijama o trajnom 
prosperitetu i rastu cijena dionica. Jednom kada je vrtuljak 
potrošačkih kredita stao, u razdoblju od 1929. do 1931., po- 
trošnja se urušila, budući da većina Amerikanaca jednostavno 
više nije mogla sebi priuštiti kupnju na kredit.?? 

Rast cijena dionica privlačio je kupce, koji su u bankama 
dizali "margin" kredite i tako kupovali dionice, odnosno, uz 
plaćanje samo 10% stvarne cijene, a ostalo na kredit. U po- 
sljednjoj fazi burzovne manije na Wall Streetu dionice su se 
uglavnom kupovale na kredit, budući da su banke slobodno 
dijelile kredite burzovnim mešetarima i drugim sličnim špe- 
kulantima, očekujući njihovu otplatu zbog cijena dionica koje 
su stalno rasle. 

Kada je 1929. cijela ta kreditna piramida stala, nakon što 
je uspaničena Banka za savezne pričuve prekasno povećala ka- 

matnu stopu u neuspješnom pokušaju da zaustavi prenapuhani 
burzovni balon, srušilo se i cijelo zdanje potrošačkih kredita, 
a ubrzo i proizvodno gospodarstvo.“ 

Do listopada 1929. kupci dionica na Newyorškoj burzi uzeli 
su kredita u rekordnom iznosu od 8 milijarda dolara, koje je 
trebalo likvidirati, a od kojih je većina bila za kupnju dionica 
na otplatu. Takvu su kupnju dionica na kredit, barem dok je 
glazba još svirala, poticale upravo velike banke s Wall Streeta, 
budući da su njihove zarade na tim kreditima bile goleme. 

Slom Newyorške burze iz listopada dogodio se u sedmom 
mjesecu mandata predsjednika Herberta Hoovera. Nijedan 
predsjednik do tada nije intervenirao u situacije urušavanja 
tržišta, a konvencionalno stajalište bilo je da takve stvari treba 
ostaviti da se same isprave, bez upletanja države. 

Unatoč protivljenju ministra financija Andrewa Mellona, 
predsjednik Hoover je potkraj 1929. najavio akcijski plan od 
deset točaka, kojim je, među ostalim, htio izbjeći bankovnu 
paniku, spriječiti stečaj mnogih kompanija te nemogućnost 
otplate stanova i kuća, pomoći poljoprivredi, poboljšati očaj- 
no stanje nezaposlenih i sačuvati snagu dolara. Pokrenuti su 
mnogi državni projekti kako bi se stvorilo više radnih mjesta. 
Predsjednik Hoover, vjeran svojim konzervativnim republikan- 
skim korijenima, bio je naklonjeniji pružanju državne potpore 
privatnom poduzetništvu nego izravnom državnom preuzi- 
manju kompanija, koje je povezivao s talijanskim državnim 
poduzetništvom Benita Mussolinija. Početkom 1931. godine 
gospodarska je recesija pokazivala neke znakove stabilizacije. 
No, bila je to samo stanka na putu nizbrdo. 

I dok su se temelji krhkog europskog zlatnog standarda 
Montagua Normana počeli urušavati, stvarao se nov i razoran 
financijski šok koji će uništiti svijet. Potaknula ga je Francuska 

svojom političkom odlukom da intervenira u Beču kako bi 
"Nijemce naučila lekciju". 


Francuska ruši zlatni standard 


U proljeće 1931. u Europi je oluja prelila branu. Čudan 
oblik francuske "isključivosti" odigrao je odlučujuću ulogu 
u nehotičnom rušenju svjetskog monetarnog sustava i time 
gurnuo svjetsko gospodarstvo u duboku krizu. 

U ožujku 1931., Austrija, malen ostatak predratnog Austro- 
ugarskog Carstva, sa 6 milijuna stanovnika, objavila je kako 
je, zbog opasnosti od krize, otpočela pregovore s Njemačkom 
o osnivanju carinske unije radi poticanja tržišta. Takva bi uni- 
ja bila, tehnički, kršenje Versailleskog ugovora, ali ne bi bila 
nikakva opasnost za sigurnost. 

Francuska je Vlada na to odmah reagirala i zatražila neodgo- 
divu otplatu oko 300 milijuna dolara kratkoročnih kredita koje 
su Njemačka i Austrija dugovale Središnjoj banci Francuske i 
drugim francuskim bankama, kako bi pritisnula obje države 
da odustanu od svoje carinske unije. Tim je zahtjevom pokre- 
nuta panična navala na uzdrmanu austrijsku valutu. Najslabija 
karika u austrijskom financijskom sustavu bila je bečka banka 
Credit Anstalt Bank. 

Ta najveća austrijska banka, s kreditima u Mađarskoj i diljem 
podunavskoga područja, kao banka s najvećim brojem kredita 
austrijskim tvrtkama i za kupnju nekretnina, i kao banka od 
koje je država uzela više od 50 posto svojih kredita, urušila se 
u svibnju 1931. zbog navale štediša koji su povlačili svoj novac. 
Panični pokušaji Montagua Normana i novoosnovane Banke za 
međunarodna poravnanja (Bank for International Settlements) 
iz Basela da omoguće žurne zajmove radi stabilizacije banke 
Credit Anstalt nisu uspjeli. 


Francuskaje Vlada inzistirala na tome da preduvjet za njezin 
dio zajma toj banci bude odustajanje Njemačke i Austrije od 
carinske unije, koja pravno nije bila nikakvo kršenje Versaille- 
skoga sporazuma, jer je njime bio izrijekom zabranjen samo 
Anschluss, odnosno, aneksija Austrije od Njemačke.“ 

Ta se kriza poput stepskoga požara proširila diljem Austrije 
i zahvatila s njom povezani njemački bankovni sustav. 

Slom banke Credit Anstalt potaknuo je paničnu navalu 
ulagača na banke Darmstaedterbank i Nationalbank ili Danat- 
Bank u Njemačkoj i krizu valute za Vladu kancelara Briininga. 
Tada su se sastali guverneri Engleske banke, Banke za savezne 
pričuve, Reichsbanke i Francuske središnje banke radi razgo- 
vora o žurnom davanju kredita Njemačkoj i Austriji kako bi 
pokušali zaustaviti daljnju navalu na banke. 

Predsjednik Hoover izborio je jednogodišnji moratorij na 
njemačku otplatu ratnih šteta kako bi pokušao smanjiti pritisak 
na Njemačku. To je na snagu stupilo 30. lipnja 1931. Tim je 
potezom, za koji se mislilo daje preslab i da je došao prekasno, 
samo potaknut paničan bijeg stranih banaka iz njemačke aktive, 
u strahu od onoga što će tek doći. I njemački su građani pre- 
bacivali svoj kapital iz maraka u dolare, funte, franke ili zlato. 
Guverner Reichsbanke Hans Luther u lipnju je otputovao u 
Pariz, Basel i London kako bi guvernere tamošnjih središnjih 
banaka upozorio da je Reichsbanci žurno potreban kredit 
od 500 milijarda dolara kako bi izbjegla bankrot. Ta je vijest 
potaknula još veću paniku. Cijelo poslijeratno međunarodno 
financijsko zdanje počelo se urušavati. 

U tome su trenutku aduti bili u rukama francuske Vlade. 
Francuska je prošla vlastitu krizu valute ranih dvadesetih godi- 
na i gotovo hiperinflaciju. Godine 1926. vlast je preuzela vlada 

desnog krila Raymonda Poincarea, koja je odmah stupila u 
akciju te je, uz potporu guvernera Francuske banke Emilea Mo- 
reaua, nametnula strogo kresanje proračuna, povećanje poreza 
i druge mjere kako bi zaustavila odljev kapitala i stabilizirala 
franak, tada još izvan zlatnog standarda. Također je najavila 
plan povratka na zlatni standard u najkraćem mogućem roku, 
da dodatno ulije povjerenje. Kao rezultat povratka premijera 
Poincarća na vlast, 1926., vrijednost franka porasla je za 40% 
za samo nekoliko tjedana. 


Godine 1928., poslije dvogodišnjeg stvaranja svojih zlatnih 
pričuva, Vlada premijera Poincarća i Francuska banka s guver- 
nerom Emileom Moreauom na čelu najavili su da će Francuska 
donijeti tzv. Stabilizacijski zakon, kojim će olakšati povratak 
franka na zlatni standard. No, Pariz nije planirao igrati prema 
pravilima Montagua Normana i ostaviti Engleskoj banci na vo- 
lju da uspostavi takva međunarodna pravila zlatnog standarda 
koja će pogodovati upravo Velikoj Britaniji. 

Za razliku od Velike Britanije, koja je, radi ostvarenja me- 
đunarodne moći londonskog Cityja, žrtvovala konkurentnost 
svoga izvoza tako što je prihvatila prijeratni paritet od 4,86 
dolara, Francuska se banka vratila na zlatni standard prema 
paritetu koji je iznosio 20% njegove prijeratne vrijednosti. 

To je potaknulo velik oporavak francuskog izvoza, poveća- 
nje zaposlenosti, širenje industrijske proizvodnje i stvaranje 
velikih trgovinskih viškova, a time i pričuva stranih valuta u 
stranim središnjim bankama, prije svega u Engleskoj banci. 
No, ono što je u tome slučaju bilo dobro za Francusku, za- 
hvaljujući strukturi međunarodnoga duga koji se temeljio na 
zlatnom standardu, bilo je loše za ostatak svijeta. Zlato je iz 
Londona i glavnih gradova zemalja kontinentalne Europe teklo 
u Francusku banku. 

Godine 1927. Francuska je banka pokušala zamijeniti 30 
milijuna funta za zlato kako bi stvorila zlatne pričuve radi 
pridruživanja zlatnom standardu. Francuska akumulacija zlata 


potaknula je Englesku banku da se obrati Benjaminu Strongu 
za pomoć oko stabilizacije funte. 

Francuska je banka, u strahu od ponovne inflacije u bude 
li svoje pričuve držala u stranom papirnatu novcu, koji je bio 
slobodno i proizvoljno podložan inflaciji, odlučila svoje priču- 
ve držati samo u zlatu, i to po zlatnom standardu iz vremena 
prije 1914., a ne u nepouzdanu papirnatom novcu vezanu na 
zlato, tj. na standardu koji je 1925. osmislila Velika Britanija, 
a prihvatile druge zemlje. 

Tako je Francuska glede politike središnje banke opet bila 
crna ovca. Guverner Moreau, kao konzervativan bankar, s 
pravom je imao dubok osjećaj da je novi zlatni standard En- 
gleske banke Montagua Normana opasno pogrješan. Ubrzo će 
cijelome svijetu postati jasno koliko je imao pravo. 

Bio je odlučan Francusku, poslije mnogih godina kaosa 
i nestabilnosti, vratiti na politiku čvrstog novca i fiskalne 
mudrosti. Jedini problem bio je u tome što je tadašnjim svjet- 
skim monetarnim sustavom vladao zlatno-devizni standard 
Montagua Normana i Benjamina Stronga. Taj je sustav, kao i 
s njim povezana gospodarstva zaduženih europskih zemalja, 
bio truo do srži. 

Standard zlatnog tečaja izgrađen je na strukturi sazdanoj 
od međunarodnih kredita, od kojih su glavni bili upravo kre- 
diti koje su odobrile newyorške banke i koji su se temeljili 
na mogućnosti najvećih europskih zemalja da stalno uzimaju 
nove kredite po neuobičajeno niskim kamatnim stopama 
kako bi financirale svoj gospodarski rast. Jednom kada su se 
te kamatne stope, koje je utvrđivala Newyorška banka za sa- 
vezne pričuve, pravo srce te kreditne piramide, preokrenule, 
cijelo se zdanje tih jeftinih kredita počelo otpetljavati u obliku 
prestanka otplate i bankrota koji su slijedili jedni za drugim 
poput domina, prvo u najslabijim europskim zemljama, a na 

kraju, kako se urušavalo povjerenje, i u samim Sjedinjenim 
Američkim Državama. 

Francuski potezi u svezi sa zlatom bili su mješavina poli- 
tičkih strahova od ponovnog jačanja Njemačke, strahova od 
ponovnog izbijanja ekonomskog kaosa, štrajkova i recesije 
u samoj Francuskoj, te mogućeg ponovnog lakog dobivanja 
kredita, što je francusku Vladu i Francusku banku natjeralo 
na samostalno djelovanje. 

Ponovno stabiliziranje franka iz 1926. i njegovo čvrsto ve- 
zivanje za zlato po stopi od 20% prijeratnog pariteta iz 1928. 
potaknulo je povratak odbjeglog francuskog kapitala u Francu- 
sku i dotok stranog kapitala, kako je gospodarstvo napredovalo. 
Godine 1931. u Francuskoj je dostignuta potpuna zaposlenost, 
dok su sve druge zemlje svijeta zapale u krizu. Francuska je 
počela osjećati svoju neovisnu ulogu u europskim poslovima. 

Kao rezultat politike pretvaranja novčanih sredstava u 
stranoj valuti u zlato za pričuve Francuske banke, Francuska 
je 1931. postala drugi najveći svjetski posjednik monetarnog 
zlata, odmah iza američke Banke za savezne pričuve. U kratkom 
razdoblju od 5 godina količina zlata u posjedu Francuske ban- 
ke povećala se za deset puta. Dvije središnje banke, američka 
Banka za savezne pričuve i Francuska banka, posjedovale su 
u svibnju 1931. ukupno 75% svjetskih pričuva monetarnog 
zlata. Banka za savezne pričuve imala je stroga zakonska 
ograničenja glede korištenja svojih pričuva. Ta je ograničenja 
ugradio Kongres u Zakon o saveznim pričuvama, 1913. godine, 
a uklonjena su tek u razdoblju između 1933. i 1935., znatno 
poslije početka krize. 

Tako su Francuska i Francuska banka stekle vrlo snažan 
položaj u vrijeme kada je u Europi izbila kriza, kriza koju je, 
u svakom slučaju, pokrenula Francuska svojim političkim i 
financijskim zahtjevima prema Njemačkoj i Austriji. 

U lipnju 1931., nakon što je Njemačka od Londona, Pariza i 
New Yorka molila žuran zajam od 500 milijuna dolara za svoju 


središnju banku, Francuska je bila odlučujući akter. Ona je tu 
priliku iskoristila kako bi najavila svoju spremnost da sudjeluje 
u još jednom spašavanju Njemačke, ali pod uvjetom da nje- 
mačka vlast raspusti svoje kvazi-vojne snage, takozvane čelične 
kacige, da zaustavi daljnju gradnju "džepnih bojnih brodova", 
što je Versailleskim ugovorom Njemačkoj bilo dopušteno, i 
da odustane od carinske unije s Austrijom. Njemačka Vlada 
kancelara Heinricha Briininga odbila je te francuske uvjete, 
označivši ih ponižavajućim pokušajem Francuske da Njemačku 
svede na ekonomsko ropstvo. 


Predsjednik Hoover pokušava podići branu 


Kriza je bila potpuno usredotočena na njemački dug, onaj 
od građanstva i onaj od države, koji se od stabilizacije marke iz 
1924. godine, provedene po Dawesovu planu, znatno povećao. 
Većina američkih banaka dvadesetih je godina, uključujući i 
banku J.P. Morgan & Co. i Benjamina Stronga, naginjala tome 
da Njemačku promatra kao bilo kojeg drugog zajmoprimca, 
iako s nešto većim rizikom, ali neznatno drukčije od davanja 
kredita američkim željezničkim kompanijama ili prodaje obve- 
znica s promjenjivom kamatom američkim tvrtkama. Mislili su 
da će ih potpora najjače svjetske središnje banke i njezina zlata 
osigurati od svih potencijalnih rizika koje bi mogla izazvati nje- 
mačka Weimarska Republika, zaboravljajući daje ona suverena 
država s vlastitim idejama u svezi s plaćanjem ratne odštete. 


Za razliku od američkih bankara, francuski su bankari na 
svaki njemački kredit gledali kao na politički korak kojim 
njemačke institucije nastoje poništiti Versailleski ugovor i 
povratiti prijeratni njemački integritet. Francusko je gledište 
bilo znatno bliže stvarnosti, što još više ističe smrtonosno 
pogrješnu odluku Benjamina Stronga, gotovo jednostranu, 
o povezivanju financijske i kreditne strukture Sjedinjenih 


Američkih Država s monetarnom strukturom Europe poslije 
1917. godine. 

Do lipnja 1931. zlatne pričuve Njemačke, Austrije, Mađar- 
ske i većine zemalja Istočne Europe bile su iscrpljene, a većina 
je banaka bila zatvorena. 

Predsjednik Hoover osobno je pozvao ministra financija i 
Banku za savezne pričuve da utvrde koliko su američke banke 
izložene opasnosti zbog kredita danih europskim zemljama, 
kako bi se utvrdili koraci koje SAD treba poduzeti. Jedan bli- 
zak prijatelj predsjednika Hoovera iz jedne velike kalifornijske 
banke upozorio ga je na raširenu praksu američkih banaka u 
izdavanju bankovnih akcepata,*“* oblika kratkoročnih kredita, 
njemačkim bankama i bankama drugih europskih zemalja. Ak- 
cepti su vrijednosni papiri koji su obično vrijedili od 60 do 90 
dana i koji su bili osigurani samo teretnicama koje su pokrivale 
otpremljenu, ali još nedostavljenu robu. Predsjednik Hoover 
zatražio je od Banke za savezne pričuve i Ministarstva financija 
procjenu iznosa neosiguranih kredita europskim bankama. 

Banka za savezne pričuve dala je predsjedniku svoju procje- 
nu - najviše 500 milijuna dolara, uz mišljenje da to nije nikakva 
opasnost za američke banke. Bojeći se najgorega, predsjednik 
Hoover zatražio je neovisnu procjenu svoga Ureda za kontro- 
lu valute. Oni su taj iznos procijenili na uznemiravajućih 1,7 
milijarda dolara ili čak više, prema podatcima koji su procurili 
u javnost, a taj je iznos mogao prouzročiti slom slabo kapita- 
liziranog bankovnog sustava. 

Kada je Benjamin Strong, u lipnju 1927., smanjio kamatne 
stope Newyorške banke za savezne pričuve, kako bi Engleskoj 
banci pomogao da izdrži odljev francuskog novca za kupnju 

zlata, broj kredita europskim zemljama naglo se povećao jer 
su europske banke bile spremne platiti visoke kamate, čak do 
7% ili više, za očajnički potrebne dolarske kredite. Kontrolor 
valute izvijestio je predsjednika Hoovera da europske banke 
do 1931. kasne s plaćanjem velikog broja bankovnih akcepata, 
o čemu su američke banke namjeravale šutjeti da izbjegnu 
daljnju paniku. 

Predsjednik Hoover poslao je u London Ogdena Millsa, 
pomoćnika ministra financija da se diskretno kod svojih veza 
u Engleskoj banci raspita koliko su takvih neosiguranih ban- 
kovnih akcepata izdale britanske banke. Engleska banka nije 
imala taj podatak, ali je za dva dana dala okvirnu procjenu, još 
alarmantniju za stabilnost novog zlatnog standarda. Engleske 
su banke, zajedno s nizozemskim i skandinavskim bankama, 
bile izdale takvih akcepata u vrijednosti većoj od 2 milijarde 
dolara. 

Predsjednik Hoover procijenio je da samo njemačke, au- 
strijske i mađarske banke duguju gotovo 5 milijarda takvih 
kratkoročnih kredita - sve s dospijećem od najkasnije 60 do 
90 dana, što je bio zapanjujući iznos o kojemu nitko nije do 
tada imao ni pojma. 

Banke su davale kredite pojedinačnim zajmoprimcima, 
uvjerene da su ti krediti naposljetku ipak osigurani dostavom 
fizičke robe. Kako se trgovina, u proljeće 1931., počela uruša- 
vati diljem Njemačke, Austrije i Mađarske, s njom se počela 
urušavati i dostava robe, pa su i vjerovnice temeljene na toj 
robi postale bezvrijedne, vrlo slično urušavanju kredita vrijed- 
nih nekoliko tisuća milijarda dolara osiguranih obveznicama 
iz 2007. i 2008. godine nakon što je sve više ljudi u Americi 
prestalo otplaćivati svoje drugorazredne i druge hipotekarne 
kredite, kojima su kupili stan ili kuću. 

Kratkoročni krediti iznosili su više od 5 milijarda dolara 
dugoročnih kredita, odobrenih njemačkim kompanijama, 
općinama i državi. 

U svojim memoarima predsjednik Hoover opisao je svoju 
reakciju na spoznaju o razmjerima europske dužničke piramide: 

"Eksplozivna mina što je ležala u temeljima svjetskog eko- 
nomskog sustava jasno je izišla na vidjelo. Sada je jasno zašto 
je europska kriza toliko dugo odgađana. Oni su ispostavljali 
mjenice A bez pokrića kako bi podmirili mjenice B i svoj unu- 
tarnji deficit. Ne znam jesam li ikada doživio veći šok. Zbog 
sablasne činjenice da bi ta golema količina kredita mogla biti 
nenaplaćena i zbog činjenice da američkom narodu ne kažem 
ni riječi o uzrocima i opasnostima, da time ne potaknem na- 
valu na naše banke, nisam mogao spavati. Više nije bila riječ o 
pomaganju stranim zemljama na dobrobit svih. U tom je času 
to bilo pitanje spašavanja nas samih."“7 


Nažalost, za to je bilo malo prekasno. U tome je trenutku 
predsjednik Hoover, unatoč snažnom protivljenju ministra 
financija Andrewa Mellona, izdao javni poziv na "obustavu 
kredita" ili sporazum o moratoriju između svih privatnih ba- 
naka koje su posjedovale obveznice njemačkih banaka i banaka 
drugih srednjoeuropskih zemalja. Ministar Mellon, koji je s mi- 
nistrom vanjskih poslova Henryjem Stimsonom bio u Londonu 
na konferenciji sazvanoj radi raspravljanja o sve gorem stanju 
u europskim zemljama, nagovarao je predsjednika Hoovera da 
odobri njemački zahtjev za kreditom od još 500 milijuna dolara, 
kojime bi se održalo postojeće stanje. Predsjednik je odgovorio 
da će to samo pomoći privatnim bankama u prikrivanju svojih 
glupih pogrješaka, ali ne i riješiti veći problem. 

Predsjednik Hoover bio je odlučan, rekavši: "Bankari moraju 
podnijeti teret rješenja, a ne naši porezni obveznici". Unatoč 

i Engleske banke, Hoover je ustrajao na objavljivanju svoga 
javnog poziva bankama da sklope dragovoljni "sporazum o 
obustavi kredita". Londonska je konferencija u tome trenutku 
potvrdila sada javni moratorij predsjednika Hoovera, a to je 
učinila i novoosnovana Banka za međunarodna poravnanja 
iz Basela, koju je predsjednik Hoover zamolio da nadzire taj 
dragovoljni plan. Jedna skupina newyorških bankara rekla je 
predsjedniku Hooveru da odbija njegov zahtjev i naposljetku 
ga prisilila da odobri novi američki državni kredit Njemačkoj. 

Banka za međunarodna poravnanja, prilikom izdavanja 
svoga konačnog izvješća za 1932. godinu, objavila je da je 
"ukupan iznos međunarodnih kratkoročnih (privatnih) kre- 
dita početkom 1931. godine narastao na više od 10 milijarda 
dolara". Bilo je to dvostruko više od iznosa koji je procijenio 
predsjednik Hoover. 

Mirovanje je smirilo stanje samo nakratko, do 21. rujna 
1931., kada je Engleska banka prestala otplaćivati svoje ino- 
zemne kredite. 

Francuska je banka 24. lipnja 1931. počela povlačiti znatne 
količine svoga zlata deponiranog u Engleskoj banci, kao i ono- 
ga deponiranog u Newyorškoj banci za savezne pričuve. To je 
povlačenje pokrenulo krizu povjerenja u funtu. 

I londonske su banke imale znatne iznose sada nesolventnih 
kratkoročnih kredita danih bankama zemalja Istočne Europe 
i Njemačke. U kolovozu 1931., kako bi pokušala zaustaviti 
navalu na funtu, Engleska je banka povećala kamatne stope. 
To je samo pogoršalo stanje jer se panika proširila. 

Britanska je Vlada uzela oko 650 milijuna dolara kredita 
od američkih banaka kako bi pokušala zaustaviti paniku, čime 
je opet samo pogoršala stanje. Dana 14. rujna pobunili su se 
britanski mornari, a tjedan kasnije, 21. rujna 1931., Engleska 
je banka službeno napustila zlatni standard, čime je prisilila 
na zatvaranje većinu tržišta vrijednosnim papirima i robom 
diljem Europe. 


S katastrofalnim posljedicama za svoje stanovništvo, Banka 
za savezne pričuve održala je svoj zlatni "eskontni šalter" otvo- 
renim, dopuštajući time odljev pričuva zlata iz Banke za savezne 
pričuve i dovodeći američko gospodarstvo u ozbiljno kreditno 
zagušenje. U tome se procesu srušio cijeli potrošački lumperaj 
burnih dvadesetih godina, sazdan na kreditima, odnosno, na 


novoj praksi "kupovanja s otplatom na rate". 


Umjesto da ulaže novac u domaće gospodarstvo, kako bi 
spriječila sve veće slabljenje gospodarstva, Newyorška banka 
za savezne pričuve, sada, poslije smrti Benjamina Stronga, 
pod guvernerom Georgeom Harrisonom, u prosincu 1928., 
povlačila je novac iz gospodarstva u neuspješnom pokušaju da 
se održi na zlatnom standardu, povećavajući eskontne stope s 
1 na 3% u listopadu 1931. godine. 

Taj očajnički pokušaj Wall Streeta i Newyorške banke za 
savezne pričuve da spase svoj zlatni standard, a s njime i svoje 
snove o američkom neformalnom financijskom carstvu, propao 
je iako su oni odbijali prihvatiti tu činjenicu. Banka za savezne 
pričuve svojim je povećanjem kamata gurnula američko gos- 
podarstvo u duboku krizu i deflaciju. 

Banka za savezne pričuve nije toliko dugo ustrajavala na 
fiksnom standardu zbog ekonomske ortodoksnosti, nego 
zato što su moćne sile koje su vodile Wall Street i "novčani 
trust" odlučile da se neće odreći svoga cilja - stjecanja svjetske 
novčane moći pod kontrolom SAD-a pomoću novog zlatnog 
standarda koji su banke J. P. Morgan & Co., Dillon, Read & Co., 
te Benjamin Strong, Edwin Kemmerer i američka financijska 
elita izgradili na žarištu Prvoga svjetskoga rata. Nije ih pre- 
više smetala činjenica da time američko gospodarstvo guraju 
u najveću krizu u američkoj povijesti, u svome, naposljetku, 
neuspješnom pokušaju da preuzmu svjetsku financijsku vlast 
od Engleske. 

Suprotno stanju u Sjedinjenim Američkim Državama, tečaj 
funte je od 1931. godine plutao jer funta nije bila vezana na 


zlato, pa je devalvacija funte od oko 40% pokrenula britanski 
izvoz i ublažila posljedice sloma svjetskog financijskog susta- 
va. Europske su zemlje vrlo brzo, jedna za drugom, napuštale 
zlatni standard, sve osim Francuske. Sjedinjene Američke 
Države držale su se precijenjenog zlatnog pariteta do travnja 
1933. godine. 

Splet tih kriza prouzročio je golemo povećanje utjecaja 
američke Vlade na američki ekonomski život. To se očitovalo 
u projektu nazvanom New Deal predsjednika Franklina Ro- 
osevelta, kao prvog predsjednika iz Demokratske stranke od 
Prvoga svjetskoga rata, koji je dužnost preuzeo 4. ožujka 1933. 
godine. Većina programa obnove predsjednika Roosevelta bila 
je, u biti, nastavak mnogih infrastrukturnih projekata pokre- 
nutih za mandata nesretnog predsjednika Hoovera. 

Od početka velike ekonomske krize u 1931. do trenutka 
najvećih ratnih izdataka 1944. američki se državni dug povećao 
s 29% na više od 130% bruto društvenog proizvoda (BDP-a). 
Kao jednako važno, udio javne potrošnje u ukupnom nacional- 
nom gospodarstvu povećao se s 12%, koliko je iznosio 1931. 
godine, na više od 45% u 1944. godini. 

Krah velebnog projekta Benjamina Stronga da od New 
Yorka stvori bankarsko središte Europe i svijeta do temelja 
je izobličio strukture svjetskog financijskog sustava, svjetske 
trgovine i gospodarskog napretka. 

Trebat će šest godina domaće gospodarske krize, restruk- 
turiranja gospodarstva i priprema za još jedan veliki rat u Eu- 
ropi da se ispravi šteta koju je Wall Street prouzročio svojim 
pokušajem da zauzme položaj Britanskoga Carstva kao vodeće 
svjetske sile. Za to će biti potrebno jednom zauvijek uništiti 
napredno Njemačko Carstvo kao budućeg suparnika američkoj 
prevlasti u svijetu. 

Taj će proces dobiti ime Drugi svjetski rat. U biti, bioje to 
nastavak nerazriješenih geopolitičkih pitanja iz Prvoga svjet- 
skoga rata, divovske i tragične bitke između dvije sile, Njemač- 


ke i Sjedinjenih Američkih Država, oko toga tko će naslijediti 
oslabjelo Britansko Carstvo i postati vodeća svjetska sila. Barem 
je to tako vidjela vodeća elita američkoga ustroja. Dvojbenoje 
jesu li njemački elitni krugovi ikada ozbiljno razmišljali o ideji 
svjetskoga carstva. Do 1914. godine svakako nisu, a prema 
svim dokazima nisu ni tijekom tridesetih godina 20. stoljeća. A 
što se tiče Hitlera, on je imao previše strahopoštovanja prema 
moći Britanskoga Carstva.“ 


No, nema nikakve dvojbe daje američki "novčani trust" ga- 
jio zamisli o globalnom carstvu, neformalnom carstvu financija, 
pod zaštitom najjače vojske svijeta. Kako bi ostvario taj cilj, 
trebao mu je još jedan svjetski rat. I Banka za savezne pričuve 
odigrat će u tome odlučujuću ulogu. Prvi takav pokušaj moćnih 
newyorških banaka, uz potporu njihove privatne Newyorške 
banke za savezne pričuve, pokazao se kao katastrofalan neu- 
spjeh, koji je Sjedinjene Američke Države gurnuo u najveću 
financijsku krizu, u lančane stečajeve banaka i u najveću eko- 
nomsku krizu u američkoj povijesti. Za manje od deset godina 
Wall Street i moćne obitelji koje su iza njega stajale bili su 
spremni krenuti u svoj drugi i konačni pokušaj preuzimanja 
prevlasti nad svijetom. 


48 Hesse, Fritz, Das Spiel um Deutschland, Paul List Verlag, Miinchen, 
1955., str. 240. - 241. Fritz Hesse, viši savjetnik ministra vanjskih poslova 
Ribbentropa za vrijeme Trećega Reicha, u svojim je memoarima napao nje- 
mačkoga ministra vanjskih poslova i Hitlera što nisu čvrsto zgrabili osnovnu 
geopolitiku Britanca Halforda Mackingera. Kako je to Fritz Hesse postavio: "Za 
Anglosaksonce bilo je potpuno nevažno tko vlada Njemačkom. Jednostavna 
činjenica da je Njemačka postala najveća kontinentalna sila bila je dostatna 
da Anglosaksonci i Francuzi krenu u rat." (str. 240.) 

NEW DEAL I EKONOMSKA 

ROCKEFELLER IZRANJA 
KAO DOMINANTNA SNAGA 


Zar to nije obična krađa, gospodine Predsjedniče? 


Riječi senatora Thomasa Gorea 
upućene predsjedniku Rooseveltu 

u svezi s njegovom odlukom iz 1933. 
da opozove otplatu kredita u zlatu. 


Pad Kuće Morgan 


Prvi pokušaj pretvaranja New Yorka u svjetsko financijsko 
središte na temelju novoga zlatnog standarda pod dominacijom 
Amerike urušio se u rujnu 1931. kada je Velika Britanija, za- 
jedno s mnogim drugim europskim zemljama, napustila zlatni 
standard. Taj se slom morao dogoditi i bioje potpuno predvidiv, 
s obzirom na krhak međunarodni sustav bankovnih kredita i 
obveznica, koji je, poslije Versailleske mirovne konferencije iz 
1919. godine, stvorila banka J. P. Morgan & Co. 

Godine 1930., kako je poljoprivredna kriza u Americi 
dosegnula vrhunac, propalo je 1.345 banaka, većinom malih 
ruralnih farmerskih banaka. Zbog povlačenja uloga iz preosta- 
lih banaka i sve veće ekonomske krize, banke su se jedna za 
drugom zatvarale, one koje su još radile davale su sve manje 


kredita, a kriza se stalno povećavala, pa su i te banke počele 
propadati. 

Godine 1931. broj zatvorenih banaka bio je gotovo dvostru- 
ko veći od onoga iz prethodne godine, 2.294. A 1932. propale 
su još 1.453 banke. Do te godine, 1932., godine predsjednič- 
kih izbora, kriza se s banaka prelila na cijele savezne države. 
Guverneri saveznih država počeli su proglašavati "bankovne 
praznike" u cijeloj državi kako bi zaustavili navalu na banke, što 
se prvo dogodilo u saveznoj državi Nevadi, a ubrzo se proširilo 
do industrijske države Michigana. 


Strahujući da će Amerika neizbježno devalvirati dolar u 
odnosu na zlato kako bi potaknula izvoz svojih industrijskih 
proizvoda i usporila rastuću plimu nezaposlenosti, središnje 
banke stranih zemalja i drugi vlasnici dolara počeli su mijenjati 
svoje dolare za zlato. To je pridonijelo mišljenju da će sigurno 
doći do potpune krize i učvrstilo odluku Banke za savezne 
pričuve da se drži zlatnog pariteta bez obzira na cijenu za 
domaće gospodarstvo. 

Kako bi spriječila "odljev zlata i zahtjeve za valutom", pre- 
ma pravilima tadašnjega zlatnog standarda, Banka za savezne 
pričuve podigla je diskontnu stopu s 1,5%, koliko je iznosila 
u listopadu 1931., na 3,5% samo tjedan poslije toga, što je bio 
golem porast koji je više nego udvostručio troškove kapitala. 

Ta visoka stopa uništila je svaku mogućnost oporavka 
domaćih banaka i još više produbila krizu u Americi. To je, 
pak, pokrenulo novu navalu ulagača u banke. Od kolovoza do 
studenoga količina novca na američkom tržištu, uključujući 
i valutu u optjecaju i bankovne depozite, smanjila se za 8%, 
što je bilo bez presedana u kratkoj povijesti Banke za savezne 
pričuve. Istodobno, zalihe zlata te banke, koje su se teoretski 
trebale povećati, s obzirom na privlačne više kamatne stope, 
smanjile su se za alarmantnih 11%. 

Od sloma burze iz listopada 1929. do kraja 1932., neposred- 
no prije inauguracije predsjednika Roosevelta iz ožujka 1933., 


nacionalno je bogatstvo isparilo u razmjerima kakve nitko prije 
nije mogao ni zamisliti. Nacionalni dohodak ili BDP smanjio 
se do kraja 1932. godine s oko 88 milijarda dolara na manje 
od pola toga iznosa, odnosno na 42 milijarde dolara.! 

Tijekom teškog razdoblja od 1929. do 1933., kada se 
Newyorška burza topila, a tisuće manjih regionalnih banaka 
diljem Amerike propadalo, unutar najmoćnijih bankarskih 
krugova New Yorka vodila se divovska borba oko toga tko će 
iz te krize izroniti kao najsnažniji. 

Prvi put u povijesti Sjedinjenih Američkih Država, ne raču- 
najući razdoblje Građanskoga rata od 1861. do 1865., američki 
je državni dug zavladao američkim tržištem kapitala. Godine 
1930., nekoliko tjedana poslije sloma Newyorške burze iz listo- 
pada 1929., državni je dug bio samo malo veći od 6 milijarda 
dolara, odnosno, samo 22% nacionalnog dohotka. Na završetku 
Drugoga svjetskoga rata, u siječnju 1946., taj je dug iznosio 
278 milijarda dolara, odnosno 170% nacionalnog dohotka. To 
znači da se državni dug nominalno povećao za više od 1.700% 
za samo šesnaest godina.? 

Bankarsko poslovanje SAD-a dramatično se prenijelo od 
financiranja kupnje dionica po povoljnim uvjetima i davanja 
kredita stranim zemljama do financiranja sve veće američke 
državne potrošnje. Banke su, u biti, postale trgovine državnim 
obveznicama, a ne banke za davanje komercijalnih kredita. Bur- 
za će svoj vrhunac iz 1929. dosegnuti tek za četrdeset godina. 

Posljedice politike Rooseveltove ere bile su dramatičan 
pomak od moći međunarodnog privatnog bankarstva, posebno 
investicijskog bankarstva, kojim su se bavile banke J. P. Morgan 
& Co., Kuhn, Loeb & Co., Dillon Read & Co. i druge. Njihova 
mogućnost zgrtanja novca na izdavanju obveznica u Europi 


1 Studenski, Paul i Kross, H. E.: Financial History of the United States, Mc- 
Grew-Hill Book Co., New York, 1963., str. 353. 

2 Hansen, Morris H., Statistical Abstract of the United States, Ministarstvo 
trgovine SAD-a, US Government Printing Office, Washington, D.C., 1946., 
str. 355. 


ili Latinskoj Americi propala je u rujnu 1931. kada je Velika 
Britanija napustila zlatni standard. 

Bez zlatnog standarda i njegova psihološkog djelovanja kao 
podloge za velike i rizične međunarodne kredite, banke su 
bile prisiljene pobliže provjeriti stvaran kreditni rizik svojih 
dužnika. Ono što su pritom vidjele, užasnulo ih je. Kao poslje- 
dica toga, međunarodni su krediti gotovo preko noći presušili. 
Banke su, strahujući od neplaćanja, zatražile otplatu postojećih 
kredita. Zajedničko djelovanje svih tih čimbenika pridonijelo 
je zatvaranju kruga neplaćanja i deflacije diljem svijeta. 


Banka J. P. Morgan & Co. nikada više nije povratila svoju 
nekadašnju moć u New Yorku i u međunarodnim financija- 
ma. Od vremena kada je, tijekom Prvoga svjetskoga rata, bila 
isključiva banka za financiranje Velike Britanije, do intimnog 
prijateljstva iz dvadesetih godina između štićenika Kuće Mor- 
gan Benjamina Stronga i guvernera Engleske banke Montagua 
Normana, Kuća Morgan postigla je golem međunarodni utjecaj 
produbljivanjem svojih veza s oslabjelim londonskim Cityjem. 

Guverner Engleske banke Montagu Norman očajnički je 
i neuspješno, u ljeto 1931., nastojao Veliku Britaniju održati 
na zlatnom standardu. Guverner Newyorške banke za savezne 
pričuve Benjamin Strong rekao je tada guverneru Normanu da 
ćebritanska Vlada moratirazraditi paketza spas sbankom . P. 
Morgan & Co., koja je tada još uvijek bila financijski zastupnik 
Velike Britanije u Americi, što je bio vrlo unosan položaj, kao 
što je već rečeno, koji je ta banka držala od početka Prvoga 
svjetskoga rata iz 1914. godine. 

Britanska laburistička Vlada premijera Ramsaya MacDonal- 
da pala je zbog toga što je većina ministara odbila prihvatiti 
veliko smanjenje socijalnih davanja za nezaposlene, koje je 
zahtijevala banka]. P. Morgan & Co., kao preduvjet za njezin 
kredit, o čemu su izvijestile londonske novine Daily Herald. 
Morgan se bio obvezao da će okupiti newyorške banke kako bi 


skupile znatnu količinu od 200 milijuna dolara radi spašavanja 
funte, a s njome i zlatnog standarda Kuće Morgan.? 

Na kraju su zakasnili. Dana 19. rujna 1931. Vlada premijera 
MacDonalda objavila je kako Velika Britanija napušta zlatni 
standard. Taj je događaj označio krah Morganove strategije da 
uključi Veliku Britaniju i banke londonskog Cityja u izgradnju 
financijskog carstva sa središtem u New Yorku. 

Od toga se trenutka Velika Britanija nikada više neće kori- 
stiti uslugama banke J. P. Morgan & Co. kao svoga isključivog 
financijskog zastupnika u Sjedinjenim Američkim Državama, 
što je ta banka bila još od 1914. i što joj je donijelo golemu 
prednost.“ To je označilo i jasan pad međunarodne moći Kuće 
Morgan unutar američkoga ustroja. Grabežljivci vrlo brzo 
nanjuše krv, posebno onu svojih suparnika. 

Drugi i razoran udarac na primat Kuće Morgan u newyorškim 
financijama dogodio se u lipnju 1933. godine, kada je Kongres 
usvojio Glass-Steagallov zakon, službeno nazvan Zakon o ban- 
karstvu iz 1933. Kao mjeru smanjenja budućih špekulativnih 
burzovnih i financijskih balona, tim je zakonom bankovnim 
holdinzima zabranjeno imati u vlasništvu druge financijske 
tvrtke, uključujući i osiguravajuće kuće i investicijske banke. 
Osim toga, tim je zakonom, radi osiguranja bankovnih de- 
pozita, osnovana Savezna korporacija za osiguranje depozita 
(Federal Deposit Insurance Corporation, FDIC). 

Jedina velika newyorška banka koja je poticala Kongres 
da donese Glass-Steagallov zakon bila je Chase Bank obitelji 
Rockefeller. Predsjednik te banke Winthorp Aldrich bio je sin 
senatora Nelsona Aldricha, autora takozvanog Aldrichova 
plana, temeljem kojega je 1913. godine donesen Zakon o sa- 
veznim pričuvama. 


3 Burk, Kathleen, Finance, Foreign Policy and the Anglo-American Bank: The 
House of Morgan, 900-31, Historical Research, LXI. izdanje, br. 45., lipanj 
1988., str. 208. - 210. 

4 Ibid., str. 209. - 210. 


Godine 1933. predsjednik = Roosevelt potpisao je Glass-Steagallov zakon kojim 
su bankovni ulozi postali osigurani, ali su osiguranje, komercijalno bankarstvo 
i trgovina na burzi razdvojeni radi sprječavanja koncentracije financijske moći. 


On je rane mjesece 1933. proveo u Washingtonu, lobirajući 
da Kongres usvoji Glass-Steagallov zakon, unatoč snažnom 
protivljenju Johna P. Morgana i vlasnika drugih newyorških 
banaka. Za razliku od banke]. P. Morgan, banka Chase postala 
je najveća svjetska depozitna banka na temelju tradicionalnih 
kredita danih krugu Rockefellerovih kompanija, poput Stan- 
dard Oila, paje bila manje ovisna o potpisivanju međunarodnih 
obveznica ili spekulacijama u kupnji i prodaji dionica, kao što 
je to bila banka]. P. Morgan. 


5 Collier, Peter i Horowitz, David, The Rockefellers: An American Dynasty, 
Holt, Rinehart and Winston, 1976., str. 160. - 161. 


Obitelj Rockefeller zabila je nož u leda svojim suparnicima 
Morganima u vrijeme kada su bili najslabiji. Banka Chase izišla 
je na kraju kongresnih istraga o nepriličnim radnjama banaka, 
koje je proveo senatski Odbor za bankarstvo, neokaljana i čvrsto 
profilirana kao "prijatelj" New Deala, što je bila rijetkost za 
milje Wall Streeta, koji je predsjednika Roosevelta prijezirno 
nazivao "izdajicom svoje klase", budući da je u govorima 
napadao pohlepu i korupciju Wall Streeta i tamošnje bankare 
nazivao "ekonomskim rojalistima". Rooseveltove mjere, poput 
one o osnivanju Uprave za nacionalni oporavak (National Re- 
covery Administration), tradicionalni konzervativni bankari s 
Wall Streeta držali su divovskim korakom prema boljševizmu.“ 

Banka J. P. Morgan & Co. bila je prisiljena rascijepiti se na 
dvije banke - banku J. P. Morgan i investicijsku banku Mor- 
gan Stanley za kupnju, prodaju i preuzimanje korporativnih 
vrijednosnih papira. Glass-Steagallovim zakonom, usvojenim 
usred nacionalne bankovne panike u prvim danima mandata 
predsjednika Roosevelta, zadan je razoran udarac nekada 
svemoćnoj Kući Morgan, udarac od kojega se više nikada nije 
potpuno oporavila.7 


Kriza zlata i pad vrijednosti dolara 


U siječnju 1934. štetno djelovanje zlatnog standarda, kojim 
se upravljalo iz SAD-a, te javno otkriće o tome za koje ame- 
ričke banke američka Vlada misli da su u opasnosti i da im je 
potrebna državna pomoć potaknuli su novu paničnu navalu 
ulagača na tisuće manjih slabo kapitaliziranih banaka. 

Dva dana poslije svoje inauguracije za predsjednika, 6. 
ožujka 1933., Franklin Roosevelt izdao je zapovijed o četve- 
rodnevnom nacionalnom bankovnom prazniku. Glavni je cilj 


6 Ibid., str. 161. - 162. 
7 Burk, Kathleen, op.cit., str. 210. 


bilo spriječiti svakoga tko bi nagomilavao ili izvozio zlato ili 
srebro. Zatvorene su sve banke u Sjedinjenim Američkim 
Državama. Onemogućeno je i ulaganje i podizanje uloga. Pred- 
sjednik je pokazao prijezir prema formalnoj pravnoj proceduri 
i jednostavno se pozvao na Zakon o trgovanju s neprijateljem 
iz 1917. kao zakonski temelj za tu odluku. Tobože, "neprija- 


.." 


telji" su bili strani vlasnici američkih dolara koje se moglo 


zamijeniti za zlato. 


U roku od tri dana Kongres je donio Interventni zakon 
o bankarstvu (Emergency Banking Act), kojim je potvrđena 
predsjednikova odluka i kojim su predsjedniku dane gotovo 
neograničene ovlasti za daljnje postupanje. Dana 5. travnja 
1933. predsjednik Roosevelt potpisao je Uredbu kojom je 
posjedovanje zlatnih kovanica, poluga ili potvrda o zlatu kod 
američkih građana postalo nezakonito.? Prekršaj se kažnjavao 
novčanom kaznom od 10.000 dolara ili kaznom od deset godina 
zatvora, odnosno, posjedovanje zlata postalo je kazneno djelo. 

Tako je savezna Vlada konfiscirala zlato vlastitih građana. 
Budući da se zlato općenito držalo krajnjim sredstvom očuva- 
nja vrijednosti valute ili otplate dugovanja, bila je to golema 
prisilna konfiskacija koju je počinila država nad privatnom imo- 
vinom svojih građana, u zamjenu za obično papirnato obećanje 
otplate. Građani nisu imali nikakvu moć djelovanja. Mogli su 
se samo nadati boljim vremenima u toj sve dubljoj krizi. Malo 
je ljudi razumjelo složeno djelovanje zlata. Konfiskacijom zlata 
u vlasništvu američkih građana, američka Vlada nije samo 
napunila zlatom svoje trezore na štetu svojih građana, nego 
im je, i to usred najveće ekonomske krize u povijesti Amerike, 
odsjekla svaku mogućnost da u obliku zlata dugoročno očuvaju 
vrijednost svoje imovine. 


8 Ministarstvo financija SAD-a, History of the Treasury: Chronology of 
Events 1900 through 2003, pristupio na www.ustreas.gov/education/history/ 
events/1900-present.shtml. 

9 Ibid. 

U ožujku 1933. godine predsjednik Roosevelt zatvorio je sve banke proglasom 
za spas zemlje i promijenio temelj zlatnog pariteta. 


Osim toga, Vlada je obustavila zamjenu svojih dolara za 
zlato. Dana 5. lipnja 1933. Kongres je i formalno napustio zlatni 
standard te objavio da su tradicionalni ugovori s klauzulom 
o zlatu ništavni. Oko 100 milijarda dolara iz takvih ugovora 
time su postali nenaplativi - od hipotekarnih kredita preko 
polica životnog osiguranja do željezničkih obveznica. Klauzula 
o zlatu bila je osiguranje od inflacije i jamstvo otplate zdravim 
novcem. Vjerovnik je pod takvim uvjetima ugovora mogao 
zatražiti isplatu ili u valuti ili u zlatu.!0 

Ali ne više. Vjerovnici nisu više mogli zahtijevati isplatu 
privatnih dugovanja u zlatnim kovanicama. Senator Thomas 


10 Grant, James, Money of the Mind, op. cit., str. 227. - 230. 


Gore iz savezne države Oklahome, kada su ga pitali za mišljenje 
o kongresnom opozivu Klauzule o zlatu, kaojednoj od mnogih 
interventnih stabilizacijskih mjera predsjednika Roosevelta, 
uzvratio je: "Zar to nije obična krađa, gospodine Predsjedni- 
če?" Objavu američkoga Ministarstva financija o tome kako za 
svoja dugovanja više neće jamčiti zlatom, London je nazvao 


"američkom ogluhom".!! 


Dok drugi gube, Bernard Baruch dobiva 


Jedan je čovjek iz te financijske krize izišao znatno moć 
niji i bogatiji. Bio je to jedan od politički najutjecajnijih ljudi 
"novčanoga trusta" Wall Streeta, Bernard Baruch, financijaš, 
politički "pobornik" Wall Streeta u Kongresu i savjetnik pred- 
sjednicima, od Woodrowa Wilsona preko Herberta Hoovera do 
Franklina Roosevelta, kao i britanskom premijeru Winstonu 
Churchillu. Njegovo je bogatstvo na Wall Streetu bilo povezano 
uz željezničkog milijunaša Edwarda H. Harrimana i uz obitelj 
Rockefeller.!? 

Jedan od najutjecajnijih glasova koji su u ono doba zah- 
tijevali strogo pridržavanje zlatnog standarda, Bernard Baruch, 
stekao je bogatstvo prije i za vrijeme Prvoga svjetskoga rata 
kao promotor dionica za američki bakreni trust, na čelu kojega 
je bila obitelj Guggenheim. 

Godine 1916., prije ulaska Amerike u Prvi svjetski rat, 
predsjednik Wilson imenovao gaje predsjednikom Savjetodav- 
nog povjerenstva Vijeća za nacionalnu obranu, koje je kasnije 
postalo Odbor za vojnu industriju (War Industry Board, WIB). 
On je, u biti, bio vladar američke industrije za vrijeme rata. 


11 Ibid., str. 230. 

12 Baruch, Bernard M, My Own Story, Henry Holt & Co., New York, 1957.. 
str. 138. - 139. Baruch je to spomenuo ovim riječima: "Naša je kompanija za 
gospodina Harrimana odradila velik posao..." 


Na tome položaju, kako je kasnije u kongresnim istragama 
dokumentirano, Bernard Baruch je kartelizirao velike sektore 
američke industrije i pomogao organizirati goleme trustove 
za fiksiranje cijena u industriji bakra i u drugim industrijskim 
granama, koje su na proizvodnji vojne opreme zgrnule golem 
profit.1 

Bernard Baruch iskoristio je svoj povlašten položaj čovjeka 
u vlasti i informacije koje su mu bile dostupne u Vijeću za na- 
cionalnu obranu. U jednom dokumentiranom slučaju, kako bi 
upozorio svoje poslovne prijatelje u kartelu proizvođača bakra, 
savjetovao im je da prodaju goleme količine bakra, vitalne za 
ratnu proizvodnju, Vladi SAD-a, po znatno većoj cijeni, dva 
tjedna prije negoli je predsjednik Wilson objavio rat, 2. travnja 
1917.!* Sve se to dogodilo u vrijeme kada je Bernard Baruch 
bio na osjetljivu položaju od javnog povjerenja. 

Nakon što je Amerika u travnju 1917. ušla u Prvi svjetski 
rat, kada je sukob interesa Bernarda Barucha postao toliko očit 
i bestidan da su ga počeli napadati mediji, on je imenovao, 
Eugenea Meyera mlađeg svoga starog ortaka s Wall Streeta 
i poslovnog partnera, za nadzornika državnog otkupa bakra. 
Eugene Meyer u to je doba bio predsjednik Državne korpo- 
racije za financiranje rata. Trgovanje među ljudima kojima 
su bile dostupne informacije iz prve ruke i sukob interesa za 
Barucha nisu nikada bili prepreka. On će se kasnije pobrinuti 
da njegov prijatelj Meyer postane vlasnik politički utjecajnih 
novina Washington Post, najvjerojatnije iz zahvalnosti. 

Tijekom mandata predsjednika iz Republikanske stranke, 
tijekom dvadesetih godina, Bernard Baruch izgradio je svoju 
moć uglavnom tako što je davao velike donacije utjecajnim kon- 
gresnicima iz Demokratske stranke. On je tada imao najveću 
moć utjecati na izbore i bio je naširoko poznat po tome što je 


13 Schwartz, Jordan A., The Speculator: Bernard M. Baruch in Washington, 
1917-1965, University of North Carolina Press, Chapel Hill, 1981. 
14 Ibid., str. 271. 


Pripadnik uskoga kruga "novčanog trusta“ s Wall Streeta, Bernard Baruch 
(desno) pomogao je Winstonu Churchillu prodati dionice i zgrnuti velik novac 
na Newyorškoj burzi malo prije njezinoga kraha iz 1929. godine. 


kontrolirao glasove oko 60 senatora i zastupnika u Kongresu, 
pomoću svoga novca i utjecaja. 

U vrijeme sloma burze Bernarda Barucha držalo se naju- 
tjecajnijim demokratom u Vladi predsjednika Hoovera, a u 
Kongresu pod sve većom kontrolom demokrata ranih tridesetih 
godina to je bio položaj od golema utjecaja. 

Poslije 1930. godine Bernardu Baruchu sve se više obraćao 
republikanski predsjednik Herbert Hoover, tražeći od njega 
savjete o djelovanju i o tome što bi demokratski Kongres 
mogao poduzeti u suočavanju s ekonomskom krizom koja se 
širila zemljom. 

Bernard Baruch nije skrivao činjenicu da je zgrnuo cijelo 
bogatstvo na burzi tako što je sve svoje dionice prodao nekoliko 


tjedana prije sloma burze iz listopada 1929., želeći tako svo- 
jim izjavama u javnosti dati težinu delfijskoga proročanstva u 
stanju kakvo je vladalo ranih tridesetih godina. No, nije rekao 
kako je njegov blizak prijatelj Winston Churchill to isto učinio 
na njegov savjet. Začudo, i Bernard Baruch i Winston Churchill 
uspjeli su izbjeći krah burze, i to neposredno prije negoli je 
Engleska banka pokrenula događaje koji su doveli do sloma 
londonske burze u rujnu 1929. U nekim je krugovima vladalo 
mišljenje da su i jedan i drugi dobro iskoristili svoj položaj jer 
su znali što će se dogoditi. 

U kritičnim mjesecima 1931. i 1932. godine Bernard Baruch 
koji je dominirao u donošenju zakona i u političkim raspra- 
vama, uspio je postići konsenzus demokrata i republikanaca 
u Kongresu. Ranih tridesetih godina utjecajni predsjednik Se- 
natskog odbora za financije i drugi moćni kongresnici često su 
bili gosti u lovu na imanju Bernarda Barucha u Južnoj Karolini. 

Baruch je tijekom tih kritičnih prvih nekoliko godina krize 
imao položaj s toliko moći i utjecaja nad ekonomskom politi- 
kom Washingtona kao nitko drugi. Ono što je tim utjecajem 
činio pokazat će se odlučujućim za daljnji tijek događaja. 

Nagovorio je demokrate iz Senata da ne traže put koji bi 
bio alternativa tada paraliziranoj Bijeloj kući, nego da postignu 
konsenzus s republikancima predsjednika Hoovera. "Zemlja 
je u vrlo uzburkanom stanju", rekao je svojim prijateljima iz 
Senata. "Sada joj treba odmor, a ne daljnje promjene. Nemojmo 
sada pokušavati ispravljati previše toga." 

Umjesto izvorne demokratske alternative katastrofalnoj 
politici laissez faire!“ predsjednika Hoovera, zbog jedinstvenog 
utjecaja Bernarda Barucha svaka je moguća alternativa u tim 
kritičnim mjesecima bila blokirana. Taj izostanak alternativa 
kongresnika iz Demokratske stranke politici laissez faire pred- 


15 Ibid., str. 270. - 276. 
16 Politika po kojoj se vlada minimalno upliće u ekonomske poslove i 
ekonomske odluke prepušta tržištu. - nap. str. rec. 


sjednika Hoovera sličio je muku demokrata u Kongresu više od 
osamdeset godina poslije toga - za vrijeme kongresne raspra- 
ve iz 2008. godine u svezi sa 700 milijarda dolara kojima su 
republikanci htjeli spasiti Wall Street od financijskih teškoća, 
što je bilo bez presedana u američkoj povijesti. 


Baruch je tvrdio kako je cijena robe dosegnula dno u li- 
stopadu 1930. godine i kako je to "pokrenulo prirodne sile 
ispravljanja. Ne vjerujem da Vlada može učiniti išta kako bi 
pomogla. Kad god se država uplete, stvari postaju još gore."7 

Jednoj skupini ekonomskih stručnjaka iz Demokratske 
stranke u to je doba rekao: "Posao mora proći kroz cjedilo i 
poslije toga se ponovno sam pokrenuti." Kao daje nacionalno 
gospodarstvo nekakav velik stroj za pranje rublja. Kada se jedan 
od nazočnih ekonomista tome usprotivio, rekavši da takvim 
laissez faire pristupom država riskira pobunu na ulicama, on 
mu je odbrusio: "Za to se uvijek može pobrinuti suzavac." 

Svojim se utjecajem koristio kako bi se snažno suprotsta- 
vio bilo kakvim prijedlozima o pokretanju javnih projekata 
državnim sredstvima radi smanjenja nezaposlenosti, koju je 
prijezirno nazvao "inflacijom radnih mjesta". Naslovom na 
naslovnici izdanja od 12. studenog 1931. list New York Times 
navijestio je optimizam bez ikakva temelja: "Baruch vidi kako 
se nacija izdiže iz krize". Uz taj naslov bio je članak o 67.000 
nezaposlenih koji čekaju u redu kako bi što prije dobili bilo 
kakav posao u gradu New Yorku. Pozvaoje i na povećanje pore- 
za, kako bi se u toj krizi očuvao "uravnotežen i zdrav" državni 
proračun, tvrdeći kako će bilo kakva velika državna potrošnja 
prouzročiti inflaciju dolara. U njegovim je očima bilo zlato, a 
ne dobrobit naroda. 

Svojim utjecajem nad demokratima u Kongresu uspio ih je 
pridobiti za istu destruktivnu fiskalnu deflaciju kao i republi- 
kance predsjednika Hoovera, čime je uspješno paralizirao svaku 


17 Ibid., str. 271. 


mogućnost znatne političke inicijative, dok je zemlja tonula 
sve dublje u ekonomsku moru. Tijekom prvih godina krize 
uporno je zagovarao daljnju deflaciju kao nacionalnu politiku. 

Srž njegove strategije bila je spriječiti svaki pokušaj Kongre- 
sa da promijeni Sustav banaka za savezne pričuve i inzistirati 
na tome da se SAD, pod svaku cijenu, strogo drže zlatnog 
standarda, čak i nakon što su Velika Britanija i još 24 zemlje u 
rujnu 1931. napustile zlatni standard. Svom bliskom prijatelju 
senatoru Jimmyju Byrnesu napisao je: "Ova zemlja ne može 
odustati od zlatne podloge".!? 

Pravio je pritisak i na Kongres i na Vladu predsjednika 
Hoovera da ne odustaju od zlatnog standarda. Tijekom cijelog 
tog razdoblja pomoćnik ministra financija u Vladi predsjednika 
Hoovera, Ogden Mills mlađi, bio je Baruchov poslovni partner 
u rudnicima zlata na Aljaski, kao i Baruchov stari ortak, Eugen 
Meyer mlađi, kojega je malo prije toga predsjednik Hoover 
imenovao u Upravni odbor Banke za savezne pričuve.!? 

Do veljače 1932., u godini predsjedničkih izbora, američke 
zlatne pričuve smanjile su se na zabrinjavajuće nisku razinu. 
Više od milijardu dolara monetarnog zlata bilo je otišlo u strane 
zemlje i u privatno vlasništvo američkih građana zbog porasta 
krize američkoga bankarstva, a Banka za savezne pričuve mora- 
laje po zakonu pronaći još 1,5 milijardu dolara zlatnih pričuva. 
Količina "slobodnog zlata" Banke za savezne pričuve u to se 
doba smanjila na 433 milijuna dolara i nastavila se smanjivati 
za 150 milijuna dolara tjedno, a Bernard Baruch dvostrukim je 
žarom, javno i privatno, pozivao i inzistirao na tome da Ame- 
rika, pod svaku cijenu, ostane na zlatnom standardu. 

Predsjednik Hoover tvrdoglavo je objavio da neće učiniti 
ništa čime bi se "miješao" u automatsko djelovanje zlatnog 
standarda. Zlato je i dalje odlazilo iz trezora Banke za savezne 
pričuve, a banke su sve većom brzinom propadale. 


18 Ibid., str. 270. - 276. 
19 Ibid., str. 296. 


U jednom uvodniku lista Philadelphia Record, iz svibnja 
1932., uznemirenost u zemlji ovako je opisana: 

Sjedinjene Američke Države moraju u roku od tri mjeseca obusta- 
viti isplatu u zlatu. Ako Vlada čeka dok na to ne bude prisiljena, ona 
time priziva katastrofu. Ako se Vlada odluči djelovati sada, mogla bi 
zaustaviti deflaciju i krizu, te ponovno krenuti prema prosperitetu... 
Prema stopi kojom zlato istječe iz Sustava saveznih pričuva, banke 
za savezne pričuve morat će obustaviti svoje transakcije na otvorenom 
tržištu u roku od šest tjedana. Na to će ih odjednom prisiliti odljev 
zlatnih pričuva — taj zlatni lanac kojim je okovano svako moguće 
djelovanje kojim bi se moglo izliječiti krizu... 

Zašto se ne možemo boriti protiv krize kao što smo se borili u ratu 
kada smo proglasili embargo na zlato 1917. godine i nitko se zbog toga 
nije zabrinjavao?... Predsjednik Hoover proglasio je moratorij na dug 
savezničkih zemalja, a građanima tih dužničkih zemalja (primjerice, 
Francuskoj i Velikoj Britaniji, nap. aut.) dopušta da odnose naše zlato 
i guraju nas u propast. Jesmo li mi u okovima neke čudne opsesije, zbog 
koje djelujemo iracionalno kad god se spomene taj dragocjeni metal? 

Kada je postalo jasno da će na predsjedničkim izborima, 
u studenom 1932., pobijediti kandidat Demokratske stranke 
Franklin Delano Roosevelt, Baruch je lukavo postao njegov 
saveznik, iako se njegovoj nominaciji ranije protivio. 

Istodobno je počeo nagomilavati svoje zlatne poluge u 
trezorima newyorških banaka, kupujući zlato od europskih 
dobavljača i dopremajući zlato vlastite tvrtke Alaska Juneau 
Gold Mining Company. Do veljače 1933., mjesec dana prije 
inauguracije predsjednika Roosevelta, kada je naglo prestao 
kupovati zlato, njegovo je bogatstvo u zlatu dosegnulo go- 
lemih šezdeset šest zlatnih poluga. Iz privatnih je izvora, od 
članova "trusta mozgova" budućeg predsjednika Roosevelta, 
u kojemu je i sam bio jedan od pet izabranih članova, doznao 
za Rooseveltovu politiku glede zlatnog standarda. 

Dana 5. travnja 1933. predsjednik Roosevelt izdao je proglas 
kojim je zatražio da se sve zlato u privatnom posjedu preda 


Ministarstvu financija. U to se vrijeme za Bernarda Barucha 
govorilo da je "najveći pojedinačni imatelj zlatnih poluga". U 
prvoj godini Rooseveltova mandata njegova je Vlada najavila 
da otkupljuje sve novoiskopano zlato po cijeni većoj od tržišne, 
što je bio pogrješno usmjeren pokušaj oživljavanja cijene robe, 
od čegaje najviše koristi imao upravo Bernard Baruch. Baruch 
je svoga prijatelja Winstona Churchilla pravodobno izvješćivao 
o svim tim događajima. 

Konvertibilnost dolara i zlata održat će se sve dok novi 
predsjednik, Franklin Delano Roosevelt, jednim od svojih 
prvih službenih poteza s predsjedničkog položaja, 19. travnja 
1933., ne objavi da su Sjedinjene Američke Države obustavile 
konvertibilnost dolara prema zlatnom standardu. 

Rooseveltov povratak na zlatni standard iz siječnja 1934., 
prema Zakonu o zlatnim pričuvama koji je donio Kongres, 
bio je prva službena devalvacija dolara u odnosu na zlato od 
1900. godine, kada je predsjednik McKinley potpisao Zakon o 
zlatnom standardu, kojim je vrijednost dolara fiksirao na 25,8 
graina? zlata za jedan dolar. 

Zakonom o zlatnim pričuvama iz 1934. Sjedinjene Američke 
Države obustavile su otkup dolara za zlato na domaćem tržištu. 
Novim su zakonom Banke za savezne pričuve bile dužne svoje 
zlato dostaviti Ministarstvu financija, čime je nacionalizirano 
sve zlato u državi. Zauzvrat, banke su dobile takozvane "po- 
tvrde o zlatu", koje su im služile kao pričuve za depozite i 
novčanice Banke za savezne pričuve. Zakon je također ovlastio 
predsjednika da devalvira zlatni dolar na najviše 60% postojeće 
vrijednosti, što je bila velika devalvacija i golem gubitak za 
inozemne kreditore. 

Predsjednik Roosevelt iskoristio je svoje zakonske ovlasti 
i proglasio devalvaciju dolara od 59%, na vrijednost od 35 
dolara za uncu zlata. Dolar će i ostati na toj vrijednosti od 


20 Angloamerička jedinica za masu. 1 grain (gr) = 0,064799 g. - nap. prev. 


35 dolara za čistu uncu zlata sve do sudbonosne krize dolara 
iz ranih sedamdesetih godina, što će obilježiti početak kraja 
"američkoga stoljeća". 


Rockefeller izranja kao pobjednik 


Sudbonosna posljedica pada Kuće Morgan unutar američ- 
koga ustroja bio je uspon moći obitelji Rockefeller i njezina 
dominacija nad američkim gospodarstvom i politikom, nevi- 
đena u povijesti Sjedinjenih Američkih Država. 

Grupacija obitelji Rockefeller dvadesetih je godina stajala 
u pozadini glede nastojanja Kuće Morgan na izgradnji svoje 
svjetske moći temeljene na dolaru. Ta se grupacija usredotočila 
na izgradnju moći svoje kompanije Standard Oil na Bliskom 
istoku, zatim u Latinskoj Americi, Europi i drugdje, te na 
izgradnju međunarodne kemijske i vojne industrije, prethod- 
nika američkoga vojno-industrijskog kompleksa iz vremena 
hladnoga rata.?! 

Krajem tridesetih godina moćnom dinastijom Rockefeller 
upravljala su četvorica braće, sinovi Johna D. Rockefellera 
mlađeg - David, Nelson, John D. III. i Laurance Rockefeller. 
Peti brat, Winthrop Rockefeller, imao je razmjerno sporednu 
ulogu u političkim aktivnostima obiteljskoga carstva. Ostala 
četvorica organizirala su rastuću moć svoje frakcije unutar 
najviših krugova američkoga ustroja moći oko banke njihove 
kompanije naftnoga carstva Standard Oil, nazvane New York's 
First National Bank. Na njezinu je čelu bio James Stillman, 
a u Upravnom odboru i William Rockefeller, brat Johna D. 
Rockefellera mlađeg, te oko banke Chase Bank, kućne banke 
kompanije Standard Oil, kojaje 1933. godine bila najveća ban- 
ka na svijetu, tada pod kontrolom obitelji Rockefeller, poslije 


21 Engdahl, F. William, Stoljeće rata: Anglo-američka naftna politika i novi 
svjetski poredak, op. cit., posebno vidi 5. poglavlje. 


spajanja s bankom Equitable Trust, koja je bila u vlasništvu 
obitelji Rockefeller. 

Dok je većina Wall Streeta na New Deal predsjednika Ro- 
osevelta u početku gledala kao na anatemu i velik korak Sje- 
dinjenih Američkih Država prema ekonomskom boljševizmu, 
braća Rockefeller shvatila su da gospodarsku krizu i sve veću 
ulogu države u gospodarstvu mogu iskoristiti na vlastitu korist 
u svrhu izgradnje svoga carstva. Nisu se imali razloga bojati 
nikakvih političkih mjera izvan Vlade predsjednika Roosevelta. 
Njihovi su ljudi dominirali Rooseveltovim slavnim "trustom 
mozgova", koji je u početku bio sastavljen od pet ljudi koji su 
usmjeravali predsjednikove političke odluke, iako nisu imali 
nikakva službena položaja. To su, uz Bernarda Barucha, bili 
Adolf A. Berle, zatim James Warburg, bankar s Wall Streeta i 
sin tvorca Banke za savezne pričuve Paula Warburga, profesor 
Rexford Guy Tugwell i Raymond Moley. 

Čovjek obitelji Rockefeller bio je prvi čovjek uz predsjednika 
Roosevelta, njegov pouzdanik i bivši zaposlenik obitelji Rocke- 
feller Harry Hopkins, koji se brinuo o tome da predsjednik 
Roosevelt čini ono što je korisno za široke interese obitelji 
Rockefeller. Njega je, više od deset godina, financirala Zaklada 
Rockefeller, dok je bio na čelu organizacije zvane Organizirana 
socijalna služba, koju je financirala obitelj Rockefeller. Harry 
Hopkins postat će alter ego Franklina Delanoa Roosevelta, čak 
toliko da je stanovao u Bijeloj kući. On je u ratnim godinama 
bio druga najmoćnija osoba u Americi, toliko moćna da su ga 
mediji nazvali "zamjenikom predsjednika". 

Osim toga, obitelj Rockefeller bila je blisko povezana s 
jednim utjecajnim članom Rooseveltova "trusta mozgova" - 
profesorom sa Sveučilišta Columbia Adolfom Augustusom 
Berleom mladim, koji će kasnije, poslije rata, raditi za njihove 
interese kao obiteljski savjetnik za Latinsku Ameriku i biti 
suautor autobiografije Nelsona Rockefellera. Profesor Berle 


bio je, kao poznati newyorški odvjetnik, od ranih dvadesetih 
godina u bliskim odnosima s obitelji Rockefeller.?? 

Godine 1937., ubrzo poslije njegova ponovnog izbora za 
predsjednika, Roosevelt, poznat po slabom razumijevanju 
ekonomije, prihvatio je mišljenje svoga ministra financija Hen- 
ryja Morgenthaua o tome da se kriza bliži kraju i da je najveća 
opasnost potencijalna inflacija od prevelike državne potrošnje. 

Stoga je Roosevelt smanjio državnu potrošnju i drastično 
skresao izdvajanje iz proračuna za sve državne agencije New 
Deala, poput Uprave za projekte napretka (Works Progress 
Administration). Banka za savezne pričuve uredno je smanjila 
ponudu novca i time zakočila potrošnju stanovništva. Burza 
je doživjela najveći pad u povijesti SAD-a, a dva milijuna lju- 
di ostalo je bez posla. Mediji su to prozvali "Rooseveltovom 
krizom". Nedugo poslije drugog pada u krizu Roosevelt se 
iznova obratio ljudima poput Adolfa A. Berlea i interesnom 
krugu braće Rockefeller radi osmišljavanja strategije koja će 
Ameriku izvući iz te druge krize. Braća Rockefeller bila su i 
više nego spremna pomoći.?? 

U tome ozračju krize Burze dobila je obitelj Rockefeller 
mogućnost znatno proširiti svoju nepreglednu mrežu ispre- 
pletenih industrijskih kompanija i financijskih kuća tako što 
je ključne kompanije uvlačila u svoje neizmjerno industrijsko 
carstvo. Suprotno od odnosa prema većini malih i srednjih 
industrijskih poduzeća, New Deal je bio nježan prema kom- 
panijama braće Rockefeller, kao i prema većini korporacija s 
popisa "500 najvećih", koje su s njima bile blisko povezane.“ 

Novinar istražitelj Walter Winchell u toje doba izvijestio o 
tome kako je Harry Hopkins, nakon što je imenovan ministrom 

trgovine, obznanio svoj dug prema obitelji Rockefeller tako što 
je ponudio Nelsonu Rockefelleru, sinu Johna D. Rockefellera 
mlađeg, položaj pomoćnika ministra trgovine. 

Prema jednom izvješću lista Los Angeles Herald-Examiner od 7. 
rujna 1975. Harry Hopkins uveo je tridesetih godina Nelsona 
Rockefellera u unutarnji krug New Deala. Ubrzo poslije imeno- 
vanja, Nelson Rockefeller, tada u svojim tridesetim godinama, 
postao je intiman prijatelj predsjednika Roosevelta, s kojim 
je potajno provodio praznike na predsjednikovu ladanjskom 
imanju Shangri-La, sada Camp Davidu.? 

Adolf A. Berle mladi postao je 1938. godine zamjenik 
ministra vanjskih poslova zadužen za Latinsku Ameriku. Bio 
je to položaj s kojega je mogao pribavljati neizmjernu korist 
naftnim i drugim poslovnim interesima obitelji Rockefeller, 
od Venezuele do Brazila i šire. 


Bernard Baruch, obitelj Rockefeller i velike 
kompanije podupiru Mussolinijev model 


Interesi obitelji Rockefeller s Wall Streeta, Bernard Baruch 
i moćni krug čelnih ljudi velikih kompanija toga doba bili su 
odlučni reorganizirati američko gospodarstvo po uzoru na 
centralizirano gospodarstvo tadašnje Mussolinijeve fašističke 
Italije. Naravno, ti su ljudi bili dovoljno politički lukavi da tako 
nešto ne zagovaraju preglasno u javnosti. 

Bernard Baruch i njegov blizak prijatelj Bernard Swope, 
koji je bio jedan od direktora kompanije General Electric Co. 
i jedan od direktora banke National City Bank, nametali su 
1931. godine predsjedniku Hooveru interventni program za 
"stabilizaciju industrije". Bit toga programa bila je osloboditi 
velike kompanije od ograničenja ugrađenih u Shermanov zakon 


25 The New York Times, 20. svibnja 1960. 


protiv trustova i time otvoriti vrata stvaranju golemih i moćnih 
korporacija u vrijeme krize, kada su niske cijene dionica omo- 
gućavale jeftino preuzimanje mnogih kompanija onima poput 
grupacije Rockefeller, koja je plivala u novcu.?* 

Predsjednik Hoover, koji se ideološki protivio državnom 
intervencionizmu, odbio je Swopeov plan i ideje Bernarda 
Barucha. Kada je postalo jasno da će Hooverov protukandidat 
na izborima iz 1932. biti demokrat Franklin Delano Roosevelt, 
Baruch i njegovi prijatelji s Wall Streeta hitro su mu se dodvorili 
i ušli u uski krug oko njega, podmazujući taj ulazak velikim 
svežnjevima dolara.?7 


Suprotno od pomno plasirane propagande u medijima, 
koji su Roosevelta prikazivali kao "junaka malih ljudi", koji je 
spreman istjerati "pozajmljivače novca iz hrama", on je, kao 
izdanak bogate obitelji s Istočne obale, daljnji rod predsjednika 
Theodorea Roosevelta, bio u svakom pogledu čovjek u službi 
Wall Streeta, posebno Bernarda Barucha, obitelji Rockefeller 
i kruga oko njih.?* Frances Perkins, ministar rada u Roosevel- 
tovoj Vladi, izjavio je: 

"Na prvi sastanak Vlade, odmah poslije inauguracije pred- 
sjednika, 1933., došli su financijaš i Rosseveltov savjetnik 
Bernard Baruch i njegov prijatelj general Hugh SamuelJohnson, 
koji će kasnije postati direktor Uprave za nacionalni oporavak. 
Svakome su ministru uručili po jedan primjerak knjige Giova- 
nnija Gentilea, teoretičara talijanskog fašizma, i svi smo je s 
velikom pozornošću pročitali."? 

Onaj isti plan reorganizacije gospodarstva pod kontrolom 
države koji su Bernard Baruch i Gerard Swope 1931. godine 

neuspješno pokušali nametnuti predsjedniku Hooveru prihva- 
tio je predsjednik Roosevelt. 

U svibnju 1933., u prvim danima mandata, Roosevelt je 
predložio Kongresu osnivanje Uprave za nacionalni opora- 
vak (National Recovery Administration, NRA). U tadašnjem 
ozračju duboke krize taj je prijedlog prihvaćen uz minimalnu 
raspravu. Prvi direktor te institucije bio je Hugh Samuel John- 
son, suradnik i savjetnik Bernarda Barucha. 

Svoju koncepciju Uprave za nacionalni oporavak uvelike su 
preuzeli od projekta mobilizacije industrije u vojne svrhe, na 
čijemu su čelu obojica bili za vrijeme Prvoga svjetskoga rata. 
Velike kompanije i Wall Street od tada su stalno bili opijeni 
željom da ponovno zadobiju takvu moć nad američkim gos- 
podarstvom. Velika kriza bit će njihova druga prilika, a Hugh 
Johnson njihov čovjek za taj projekt. On u krugovima američke 
Vlade nije nimalo skrivao činjenicu da Mussolinijev korpora- 
tivizam vidi kao model za Ameriku.?" 

Uprava za nacionalni oporavak, pod njegovim vodstvom, 
organizirala je tisuće poslova po pravilima koje su sastavile 
trgovačke udruge i velike kompanije, s time da su kompanije, 
prihvaćene od spomenute Uprave, dobile pravo isticati simbol 
Uprave - "plavog orla". 

Njegovu politiku u Upravi usmjeravala je trojka sastavljena 
od tri industrijska magnata, od kojih su sva trojica bila vrlo 
moćna - Walter Clark Teagle, predsjednik kompanije Standard 
Oil iz New Jerseyja, u vlasništvu obitelji Rockefeller, Gerard 
Swope, autor ranije spomenutog Swopeova plana i predsjednik 
kompanije General Electric, i Louis Kirstein, potpredsjednik 
lanca robnih kuća Filene's & Sons iz Bostona! 

Preko Teaglea grupacija obitelji Rockefeller iskoristila je 
svoj utjecaj na Upravu Hugha Johnsona kako bi recentralizirala 

trideset tri kompanije koje su nekada pripadale trustu Standard 
Oil, koji je slijedom presude Vrhovnoga suda iz 1911. godine 
temeljem Shermanova zakona protiv trustova, bio prisiljen 
razdijeliti se na više kompanija.?* Bio je to samo jedan od niza 
poteza obitelji Rockefeller u njezinu učvršćivanju odlučujućeg 
političkog položaja nad unutarnjom i vanjskom politikom 
Sjedinjenih Američkih Država za vrijeme krize i mandata 
predsjednika Roosevelta. 


Godine 1930., kada se većina banaka borila za opstanak, 
banka obitelji Rockefeller Chase National Bank cvjetala je. 
Na čelu te banke bio je Winthrop Aldrich, sin senatora NeL 
sona Aldricha, jednog od autora tajnog prijedloga o osnivanju 
sustava banaka za savezne pričuve, skovanog na otoku Jekyll 
1910. godine, i šurjakJohna D. Rockefellera mlađeg. Najvrjed- 
nija imovina koju je Chase Bank stekla tijekom prvih mjeseci 
financijske krize iz 1930. bila je banka Equitable Trust iz New 
Yorka, čiji je najveći dioničar bio upravo John D. Rockefeller 
mlađi. Tako je njihova banka Chase Bank postala najveća banka 
u Americi, a time, naravno, i na svijetu. 

Kao rezultat njihova dominantnog položaja, koji je uslijedio 
poslije pada Kuće Morgan za vrijeme krize, grupacija obitelji 
Rockefeller, povrh kontrole nad bankama Chase Bank of New 
York i First City Bank of New York, kontrolirala je velike ame- 
ričke naftne kompanije - Standard Oil iz New Yorka (Mobil), 
Standard Oil iz New Jerseyja (ESSO/Exxon), Standard iz Ka- 
lifornije (Chevron) i Texaco (The Texas Company). 

Osim toga, grupacija Rockefeller stekla je odlučujuću 
kontrolu nad najvećim kompanijama za kemijsku industriju i 
nad kompanijama povezanim s vojnom industrijom, uključu- 
jući i kompanije Allied Chemical, Anaconda Copper, DuPont, 
Monsanto Chamicals, Olin Mathison, Shell, Gulf Oil, Union 

Oil, Dow Chemicals, Celanese, Pittsburgh Plate Class, Cities 
Service, Stauffer Chemical, Continental Oil, Union Carbide, 
American Cyanamid, American Motors, Bendix Electric, 
Chrysler.“ Obitelj Rockefeller također je započela s kupnjom 
velikih udjela u kompanijama General Motors i General Elec- 
tric, koje je stvorioJohn P. Morgan, te u tada novoj tvrtki IBM. 

Do kraja tridesetih godina grupacija industrijskih holdinga 
i banaka u vlasništvu obitelji Rockefeller stekla je jedinstven 
položaj da na bilo kakvu budućem ratu zgrne golemu zaradu. 
Nisu trebali dugo čekati. 

SEDMO POGLAVLJE: 


PLANOVI ZA "AMERIČKO 
STOLJEĆE" - STUDIJE 
O RATU I MIRU 


Ako se utvrđeni ratni ciljevi odnose isključivo na 
englesko-američke imperijalističke ciljeve, oni ljudima 
u ostalim dijelovima svijeta neće biti važni. Treba 
ISTICATI 1 njihove interese pa će tako propaganda biti 
mnogo djelotvornija 

Memorandum Vijeća za inozemne odnose 


upućen Ministarstvu vanjskih poslova SAD-a, 
Studije o ratu i miru, 1941. 


"Diskretan pothvat" braće Rockefeller 


John P. Morgan nikada nije našao ni vremena ni volje da 
svoje nepregledno bogatstvo organizira u obliku zaklada koje 
su oslobođene od poreza i da tako proširi svoj utjecaj daleko 
izvan granica svojih banaka i kompanija. No, John D. Rockefe- 
ller je, poslije štrajka rudara iz savezne države Colorado, kada 
su njegovi privatni zaštitari pucali u nenaoružane radnike zbog 
čegaje bio na udaru medija i popraćen vrlo lošim publicitetom, 
bio uvjeren kako bi takav potez uvelike unaprijedio njegove 
odnose s javnošću. 

Njegov glavni poslovni savjetnik Frederick T. Gates uvjerio 
gaje poslije 1913. da svoje bogatstvo organizira u zaklade koje 
su oslobođene od poreza, te da, s pomoću toga neoporezivanog 


novca, proširi moć i utjecaj obitelji slično kao štoje to činilai 
firentinska obitelj Medici, doduše, bez njezine kulturne profi- 
njenosti, ali pod plaštem mita o "filantropiji" 

Zaklada Rockefeller, osnovana 1913. u saveznoj državi 
New York, na čelu s Frederickom Gatesom, kojega je John D. 
Rockefeller nazvao najvećim biznismenom na kojega je ikada 
naišao, usmjeravat će svoje djelatnosti na one programe koji 
će korjenito utjecati i na bogatstvo i, prije svega, na političku 
i društvenu moć obitelji Rockefeller. 

Ono što je pritom iznimno važno znati, a što je malo lju- 
di doista i razumjelo, jest činjenica da će, počevši u drugoj 
polovici tridesetih godina, Zaklada Rockefeller, pod krinkom 
filantropije, preoblikovati kartu cijeloga svijeta. 

Godine 1939., uz veliku novčanu subvenciju Zaklade Rocke- 
feller, newyorško je Vijeće za inozemne odnose (Council of Fo- 
reign Relations), u suradnji s Ministarstvom vanjskih poslova, 
započelo izrađivati niz strogo povjerljivih dugoročnih studija. 

Taj projekt, koji se odvijao tijekom idućih 5 godina, odnosno 
do 1944. godine, dobio je naziv Studije o ratu i miru. Vodio ga 
je profesor geografije Isaiah Bowman, direktor već spomenutog 
Vijeća za inozemne odnose i jedan od prvih i najutjecajnijih 
članova tajne studijske skupine predsjednika Wilsona, zvane 
The Inquiry, koja je bila osnovana sa zadaćom da razradi stra- 
tegiju za mirovne pregovore na završetku Prvoga svjetskoga 
rata. Profesor Bowman bio je i rektor Sveučilišta John Hopkins, 
a sebe je nazivao američkim Karlom Haushoferom, misleći 
pritom na njemačkoga geopolitičara čiji je rad uvelike utjecao 
na Adolfa Hitlera.! 

Mnogo prije pobjede Sjedinjenih Američkih Država u Dru- 
gome svjetskome ratu braći Rockefeller i drugim ljudima na 
čelu najvećih američkih kompanija i banaka postalo jejasno da 
je američko tržište premaleno za njihove goleme ambicije. Nji- 

Osnivač Vijeća za inozemne odnose (Council for Foreign Relations, CFR) i 
geopolitički strateg Isaiah Bowman _ bio je direktor tajnog projekta Zaklade 

Henryja Lucea, potrudio se stvoriti Bowmanu ugled i slavu. 


hova vizija "očite sudbine" Amerike, odnosno neograničenog 
širenja njezine moći, trebala je prerasti u posao na svjetskoj 
razini. Tome su pridonijeli naizgled laka pobjeda u Prvome 
svjetskome ratu i dobitci u Europi koje je Amerika ostvarila 

Versailleskim ugovorom, od čega su njihovi apetiti samo još 
više porasli. 


Pred kraj tridesetih godina, samo nekoliko tjedana poslije 
njemačke invazije na Poljsku i pune dvije godine prije japan- 
skoga napada na Pearl Harbor, koji će Ameriku izravno uvesti 
u Drugi svjetski rat, obitelj Rockefeller u tajnosti je stvorila 
jednu vrlo utjecajnu političku skupinu. 


Zadaća te tajne skupine bila je oblikovati američke poslije- 
ratne ekonomske i političke ciljeve pod pretpostavkom da će 
se svjetski rat sigurno dogoditi i da će Sjedinjene Američke 
Države sa zgarišta rata izići kao vodeća svjetska sila. 

Studije o ratu i miru, koje je financiralo newyorško Vijeće 
za inozemne odnose, za američko su Ministarstvo vanjskih 
poslova, koje nije imalo dostatno svog osoblja, izradile sve 
važnije planove za poslijeratno razdoblje. Poslije 1942. godine 
većina je članova Studija potiho stavljena izravno na platnu listu 
Ministarstva vanjskih poslova kako bi s viših položaja unutar 
države nastavili s provedbom projekta. 

U razdoblju od studenoga 1939. pa do kraja 1942. godine 
Zaklada Rockefeller donirala je Studijama o ratu i miru najma- 
nje 350.000 dolara za izradu plana poslijeratne gospodarske 
prevlasti Amerike. Bio je to ulog koji se, poput mnogih "filan- 
tropskih" uloga obitelji Rockefeller, kasnije tisućostruko vratio. 
Osim toga, taj je ulog imao i presudnu ulogu u određenju 
poslijeratnog svjetskog američkog poslovnog carstva, tako da 
je "američko stoljeće", koje su spomenute Studije oblikovale u 
svojim planovima, umnogome bilo carstvo obitelji Rockefeller, 
iako je većina Amerikanaca bila blaženo nesvjesna te činjenice.? 

U službeno odobrenoj povijesti Vijeća za inozemne odno- 
se, objavljenoj desetcima godina kasnije, Vijeće je, začudo, 
prilično iskreno opisalo zadaću koju su Studije o ratu i miru 
trebale ostvariti: 

Više od dvije godine prije japanskoga napada na Pearl Harbor 
istraživačko osoblje Vijeća za inozemne odnose započelo je s planira- 

njem pothvata koji će usmjeravati život institucije u idućih nekoliko 
vrlo zahtjevnih godina. Ulogu Vijeća u oblikovanju nacionalne politike 
zamislili su po uzoru na studijsku skupinu za strategiju predsjednika 
Wilsona zvanu Ihe Inquiery. 

Dana 12. rujna 1939. godine, odmah poslije nacističke invazije na 
Poljsku, članovi Vijeća za inozemne odnose Hamilton Fish Armstrong 
i Walter Mallory ukrcali su se u vlak za Washington kako bi se sastali 
sa zamjenikom ministra vanjskih poslova Georgeom Messersmithom. 
U to doba Ministarstvo vanjskih poslova nije moglo odvojiti mnogo 
sredstava za studije i istraživanje ni za planiranje politike i inicijative. 
Po tome pitanju diplomati s početka Drugoga svjetskoga rata nisu bili 
u gotovo nimalo boljem položaju od svojih prethodnika iz vremena 
kada je Amerika ulazila u Prvi svjetski rat. 

Članovi Vijeća predložili su diskretan pothvat koji je podsjećao 
na studijsku skupinu predsjednika Wilsona zvanu Ihe Inquiry. Tajje 
pothvat zamišljen kao program nezavisnih analiza i studija koji će 
u nadolazećim godinama rata i poslijeratnom novom svijetu punom 
izazova usmjeravati američku vanjsku politiku. Program je kasnije 
postao poznat pod nazivom Studije o ratu i miru. 

U svezi s time Isaiah Bowman je napisao: “To je strogo povjerljivo 
pitanje zato što će, ako javnost sazna da Ministarstvo vanjskih poslova 
radi u suradnji s bilo kakvom vanjskom skupinom, biti potrebno 'od- 
baciti cijeli plan. Zaklada Rockefeller složila se da će financirati taj 
projekt, ispočetka nevoljko, ali je, jednom kada se uvjerila u njegovu 
važnost, uložila gotovo 350.000 dolara. Tijekom idućih 5 godina goto- 
vo je stotinu ljudi sudjelovalo u Studijama, a bili su podijeljeni u četiri 
funkcionalne tematske skupine: skupinu za gospodarstvo i financije, 
skupinu za sigurnost i naoružanje, teritorijalnu te političku skupinu. 
Te su se tematske skupine sastale više od 250 puta, i to obično u New 
Yorku na večerama koje su trajale do kasno u noć. Za Ministarstvo 
vanjskih poslova izradile su 682 dokumenta, a ono ih je označilo 
povjerljivima, te s njima upoznalo samo odgovarajuće državne odjele. 

Cilj tajnoga projekta Vijeća za inozemne odnose bio je 
postaviti čvrste i trajne temelje kako bi Sjedinjene Američke 
Države naposljetku preuzele ulogu koju je do 1914. godine 
držalo Britansko Carstvo - da postanu carstvo u kojemu sun 
ce nikada ne zalazi, takozvana Pax Americana (Američki mir), 
neupitni nasljednik Pax Britannice (Britanskoga mira), odnosno 
Britanskoga Carstva. 


Osobe koje su u Studijama o ratu i miru oblikovale tu novu 
i neslužbenu američku politiku bile su odabrane iz elitnoga 
kruga članova newyorškoga Vijeća za inozemne odnose, u 
kojemu su, pak, sve više prevladavali ljudi po izboru obitelji 
Rockefeller. 

Njihova se vizija američke prevlasti u svijetu temeljila na 
gospodarskim ciljevima, a ne, kao u slučaju Britanskoga Car- 
stva, na vojnim osvajanjima i stvaranju kolonijalnog carstva. 
Bila je to briljantna prerada britanskoga modela, koja je di- 
vovskim američkim kompanijama omogućila da svoje interese 
sakriju iza vela demokracije i ljudskih prava za "potlačene 
ljude iz kolonija", te iza potpore "slobodnom poduzetništvu" 
i "otvorenom tržištu". 

To se jasno može vidjeti iz sadržaja tajnog dokumenta koji su 
1941. godine Studije o ratu i miru, u sklopu Vijeća za inozemne 
odnose, poslale američkome Ministarstvu vanjskih poslova: 

Ako se utvrđeni ratni ciljevi odnose isključivo na englesko-američke 
imperijalističke ciljeve, oni ljudima u ostalim dijelovima svijeta neće 
biti važni. Treba isticati i njihove interese pa će tako propaganda biti 
mnogo djelotvornija.“ 

Interesi te radne skupine Vijeća za inozemne odnose bili 
su sve, samo ne demokratski. Bili su to interesi elitne šačice 
američkih banaka, velikih industrijskih kompanija i njihovih 


4 Council on Foreigh Relations (Vijeće za inozemne odnose), New York, 
Memorandum Vijeća za vanjsku politiku Ministarstvu vanjskih poslova SAD-a. 
Studije o ratu i miru, 1941, pristupljeno na www.worldproutassembly.org/ai" 
chives/2008/11/the_nature_of_e.html . 


odvjetničkih tvrtki, koje su težile poslovanju na svjetskoj razini. 
Vijeće je predstavljalo poslovne ljude koji su bili soj za sebe, 
drukčiji od ostalih Amerikanaca, oligarhija za sebe, aristokra- 
cija moći i novca. 

Zapisnici Pododbora za zaštitu Studija o ratu i miru po- 
stavili su parametre američke poslijeratne vanjske politike: 
"...Britansko Carstvo kakvo je postojalo nekada neće se više 
obnoviti... Sjedinjene Američke Države mogle bi se naći u 
situaciji da preuzmu njegovo mjesto...", tako da bi Amerika 
"trebala njegovati mentalno gledište k onakvom poslijerat- 
nom svjetskom razrješenju koje će nam pružiti mogućnost 
da nametnemo svoje uvjete, uvjete kojima bi Amerika mogla 
prerasti u... Pax Americana." 

U tim se zapisnicima isticalo da će Amerika svoju vitalnost 
moći zadržati samo politikom neograničenog širenja svoga 
interesnog područja. Godine 1942. direktor Vijeća za inoze- 
mne odnose Isaiah Bowman napisao je: "Mjera naše pobjede 
bit će mjera naše svjetske vlasti poslije pobjede... (SAD mora 
osigurati područja) koja su strateški nužna za kontrolu nad 
svijetom." 

U jednom drugom dokumentu te tajne skupine, zvanom 
Memorandum E-B19, navedeni su nužni uvjeti za američku 
poslijeratnu vanjsku politiku, i to nabrajanjem "elemenata 
ujedinjenih politikom koja će Sjedinjene Američke Države 
dovesti do ostvarenja vojne i gospodarske prevlasti..." Nada- 
lje, u tome se dokumentu, kao jedan od bitnih čimbenika te 
politike, ističe poslijeratno "usklađivanje i suradnju s drugim 
zemljama, koje će provoditi upravo Amerika i tako ograničiti 
svaki suverenitet tih stranih zemalja kojim bi one mogle za- 
prijetiti onom interesnom području koje je nužno potrebno 


5 Bowman, Isaiah, citirano u Michio Kaku and Daniel Axelrod, To Win a 
Nuclear War: The Pentagon's Secret War Plans, South end Press, Boston, 1987., 
str. 63, 64. 


za sigurnost i gospodarski napredak Sjedinjenih Američkih 
Država i zapadne hemisfere". 

U jednom dokumentu Ministarstva vanjskih poslova iz 
travnja 1944. razjašnjena je filozofija koja je stajala u pozadini 
koncepcije o "adutima i resursima" zapadne hemisfere, koju 
je razradio Pododbor za zaštitu Studija o ratu i miru. U tome 
se kontekstu "prevlast" Amerike može opisati kao: 


"Očuvanje trenutačno ostvarenog apsolutnog položaja, te 
stoga i budna zaštita postojećih povlastica Sjedinjenih Ame- 
ričkih Država, povezanih s ustrajavanjem na načelu otvorenih 
vrata glede jednakih mogućnosti za sve američke kompanije 
na novim područjima.“ 

Skupina za gospodarstvo i financije unutar Studija o ratu 
i miru svojim je istraživanjima pokazala koliko bi opasna za 
Ameriku mogla biti jedinstvena Europa, bez obzira na to 
prevlada li u europskim zemljama nacizam ili ne. Ta skupina, 
koja je djelovala unutar Ministarstva vanjskih poslova SAD-a, 
utvrdila ja tijekom rata daje za novo "američko veliko područ- 
je", u najmanju ruku, kao manevarski prostor, potrebna većina 
nenjemačkoga svijeta. 

Hamilton Fish Armstrong iz Vijeća za inozemne odnose 
istaknuo je sredinom lipnja 1941. godine da se razvojni tijek 
koji vodi ujedinjavanju Europe ne smije dopustiti, zato što bi 
tako Europa bila prejaka i mogla ozbiljno ugroziti "američko 
veliko područje" (American Grand Area). Europu, organiziranu 
kao jedinstveno tijelo, držali su "iz temelja neprikladnom za 
američki gospodarski sustav".? 

U svome krajnjem izdanju, američki su planovi za poslije- 
ratno "veliko područje", koje se sastojalo od Zapadne Europe, 
Dalekog istoka, nekadašnjeg Britanskoga Carstva (koje je bilo 


6 Smith, Neil, op. cit. 

7 Armstrong, Hamilton Fish, citiran u Laurence H. Shoup, William Min- 
ter, Imperial Brain Trust: The Council on Foreign Relations and United States Foreign 
Policy, Monthly Review Press, New York, 1977., str. 137. 


rastavljeno na dijelove), neusporedivih energetskih izvora 
Bliskog istoka (koji su u to doba upravo bili prelazili u ame- 
ričke ruke, jer su njihovi suparnici, Francuska i Engleska, bili 
potisnuti), ostatka "trećega svijeta", te, ako je ikako moguće, 
cijeloga planeta. Osim toga, taj je plan uključivao i cijelu Kinu. 

U tome njihovu nacrtu carstva nije bilo mjesta skromnosti. 
Jedino pitanje koje je u glavama stratega vanjske politike "ame- 
ričkoga stoljeća" ostalo otvoreno bilo je hoće li JosifStaljin biti 
voljan razorenu Rusiju i Sovjetski Savez učiniti dijelom toga 
"američkoga stoljeća" ili ne. 


"Američko stoljeće" 


Početkom 1941. godine, oko deset mjeseci prije japanskoga 
bombardiranja američke luke Pearl Harbor, Henry Luce, izda- 
vač listova Time i Life, te član dobro povezanog elitnog kruga 
s Istočne obale, napisao je uvodnik za izdanje lista Life od 17. 
veljače, pod naslovom: "Američko stoljeće". 

U tom ključnom eseju on je opisao dogovor što ga je iznje- 
drio ustroj obitelji Rockefeiler, okupljen oko Vijeća za inoze- 
mne odnose i Studija o ratu i miru. Tada je napisao: "Tiranije 
mogu zahtijevati velik životni prostor, ali sloboda zahtijeva i 
zahtijevat će daleko veći životni prostor od tiranije." Pritom je 
otvoreno pozvao Amerikance da prihvate novu ulogu vodeće 
sile svijeta, unatoč činjenici da Sjedinjene Američke Države još 
uopće nisu bile ušle u Drugi svjetski rat. Još je dodao: 

"Lijek je da svim srcem prihvatimo našu dužnost i priliku 
da, kao najmoćnija i najvitalnija zemlja na svijetu, isti taj svijet 
pogodimo silovitim udarcem našeg utjecaja, zbog onih razloga 
i onim sredstvima koje mi vidimo prikladnima.'? 


8 Luce, Henry, "The American Century", Life, 17. veljače 1941. 


Bio je to poziv za američko carstvo, iako taj izraz nije upo- 
rabljen. Henry Luce to je carstvo obukao u idealistički ogrtač 
demokracije, umnogome poput Studija o ratu i miru, rekavši: 

"Kroz cijelo 17., 18. i 19. stoljeće ovaj je kontinent rađao 
raznovrsne projekte i smjerao veličanstvenim ciljevima. Iznad 
svega toga, zajedno ih uplećući u priču koja za cijeli svijeti 
priča, stoji pobjedonosni cilj ostvarenja slobode". U tome je 
uvodniku s uzbudljivom retorikom zaključio: "U tome smo 
duhu svi mi pozvani da, svatko prema svojim mogućnostima i 
prema najširim vidicima svojih gledišta, sagradimo prvo veliko 
"američko stoljeće". 


Henry Luce, izdanak elitnog Sveučilišta Yale, čije je izda- 
vačko carstvo bilo smješteno u zgradi Time-Life koja se nala- 
zila u novoizgrađenom Rockefellerovu centru u New Yorku, 
odražavao je mišljenje koje se razvijalo u krugu međunarodno 
orijentiranog američkog poslovnog i bankarskog ustroja, oku- 
pljenog oko obitelji Rockefeller. Njima je poslije rata trebao 
nesputan pristup svjetskim bogatstvima i tržištima i, u doba 
kada su sve suparničke sile bile razorene ratom, kao što su to 
i predvidjeli, oni su vidjeli priliku kojom će to i ostvariti. 

Američkim divovskim bankama i industrijskim kompanija- 
ma trebala su nova tržišta i više prostora, odnosno teritorij koji 
su Studije o ratu i miru nazvale "veliko područje". Može se opa- 
ziti kako je ta ideja koncepcijski bila vrlo slična pojmu Lebens- 
raum ("životni prostor"), koji je skovao njemački geopolitičar 
Karl Haushofer i kojim su se, kao povodom za svoja osvajanja, 
služili nacisti u Njemačkoj. Za ostvarenje tih ideja Skupina za 
gospodarstvo i financije u sklopu Studija o ratu i miru izradila 
je potkraj tridesetih godina pregled svjetske trgovine. Predlo- 
ženo je da se zapadna hemisfera i Tihi ocean povežu u jedan 
blok, u kojemu će prevlast imati upravo Amerika na temelju 


9 Ibid. 


svoje "vojne i gospodarske nadmoći".'? Taj je blok uključivao i 
ono područje koje je tada još uvijek bilo u posjedu Britansko- 
ga Carstva. "Američko veliko područje" trebalo je obuhvatiti 
većinu planeta izvan sfere Staljinova Sovjetskog Saveza, koji 
je, iritantno, i dalje ostajao na korak do onih područja koje je 
osvojio američki kapital. 

Studije o ratu i miru, koje je financirala obitelj Rockefeller, 
još su prije ulaska SAD-a u Drugi svjetski rat, kojim će ostva- 
riti "američko stoljeće", utvrdile cilj koji bi Amerika trebala 
postići u poslijeratnom svijetu, cilj koji nije bio ni najmanje 
sentimentalan. U dokumentu E-B19, koji je njihova Skupina za 
gospodarstvo i financije izradila za Vijeće za inozemne odnose 
i Ministarstvo vanjskih poslova, piše: 

"Prvi i glavni zahtjev Sjedinjenih Američkih Država u svijetu 
u kojemu one za sebe predlažu položaj neupitne moći, brza je 
provedba programa potpunog razoružanja... kako bi se ograni- 
čio bilo kakav izraz suvereniteta stranih nacija, koji predstavlja 
opasnost za i najmanje područje svijeta nužno za sigurnost i 
gospodarski napredak Sjedinjenih Američkih Država." 

Više od šezdeset godina poslije toga, u rujnu 2002., Vlada 
predsjednika Busha je, gotovo istim riječima, iste te ciljeve 
prikazala kao politiku nacionalne sigurnosti SAD-a. 

Jedan od osnivača Vijeća za inozemne odnose i predsjednik 
Studija o ratu i miru Isaiah Bowman bio je za vrijeme Drugoga 
svjetskoga rata poznat pod nazivom "američki geopolitičar". 


" 


On je za "veliko područje" skovao drukčiji termin. Pozivajući 
se na Hitlerov geografski termin koji je služio kao ekonomsko 
opravdanje njemačke ekspanzije, on je "veliko područje" zvao 
"američki ekonomski Lebensraum".! Taj je termin poslije napu- 


šten, iz očitih razloga, te su za opis vizije poslijeratnog američ- 


10 Handbook, The New York Council on Foreign Relations, Studies of Ame- 
rican Interests in the War and the Peace, New York, 1939. - 1942., citirano u Neil 

University of California Press, Berkeley, 2003., str. 325. - 328. 

11 Smith, Neil, op. cit., str. 287. 


kog imperijalizma, nastale unutar Rockefellerova kruga, počeli 
rabiti izraz "američko stoljeće", koji zvuči mnogo neutralnije. 

Kao što su to Isaiah Bowman i drugi iz Vijeća za inozemne 
odnose predvidjeli, prvaci nove američke ekonomske geografije 
predstavljat će sebe kao nesebične zagovaratelje slobode kolo- 
nijalnih naroda i neprijatelje imperijalizma. Oni će zagovarati 
svjetski mir pomoću kontrole koju će zajednički provoditi razne 
zemlje. Još od vremena kadaje, potkraj Prvoga svjetskoga rata, 
radio za The Inquiry, strogo tajnu stratešku studijsku skupinu 
predsjednika Wilsona koja je već opisana, Isaiah Bowman bio 
je zaokupljen time kako američke imperijalističke ambicije 
zaodjenuti u liberalni plašt koji zvuči dobronamjerno. 

Amerika će svoju prevlast nad svijetom poslije 1945. ostva- 
riti djelovanjem nove organizacije koju su osmislili, "dragulja 
u kruni američkoga Lebensrauma" - Organizacije Ujedinjenih 
naroda (Organization of United Nations, OUN), koja će uklju- 
čivati nove institucije, stvorene na konferenciji u Bretton Wo- 
odsu, tj. Međunarodni monetarni fond (International Monetary 
Fund) i Svjetsku banku (World Bank), kao i Opći sporazum o 
carinama i trgovini (General Agreement on Tariffs and Trade, 
GATT), koji će biti potpisan naknadno.!? 

Tajna skupina nazvana Studije o ratu i miru, s Isaiahom 
Bowmanom na čelu, izradila je za predsjednika Roosevelta 
osnovni nacrt UN-a i uvjerila ga da toj ideji dade svoju sve- 
srdnu potporu. Pod parolom "slobodne trgovine" i otvaranja 
zatvorenih tržišta diljem svijeta tim će se planom poslije rata 
okoristiti američke divovske kompanije, prisiljavajući nova, 
još neotvorena tržišta jeftinih sirovina na otvaranje, kao i nova 
tržišta za prodaju američkih proizvoda. 

Bowmanova je skupina za Ministarstvo vanjskih poslova 
i predsjednika izradila više od 600 dokumenata o vanjskoj 


12 Ibid., str. 374. - 375. 


politici,'* kojima je pokrila svaki mogući dio planeta, od kon- 
tinenata pa sve do najmanjih otoka. Sve se to temeljilo na 
pretpostavci o američkoj pobjedi u ratu u kojemu Sjedinjene 
Američke Države još službeno nisu ni sudjelovale. 

Nelson Aldrich Rockefeller trebao je u oblikovanju tih 
privatnih globalnih interesa obitelji Rockefeller odigrati od- 
lučujuću ulogu, ali diskretno i iz sjene. Osim toga, on je imao 
ulogu preoblikovati te privatne interese tako da izgledaju kao 
"američki nacionalni interesi". Zapravo, bio je to Mussolinijev 
"korporativizam", kojemu je na čelu bila obitelj Rockefeller. 


Kosturi Trećega Reicha u ormaru obitelji Rockefeller 


Europski modeli upravljanja državom, poput Mussolinijeva 
fašizma ili čak njemačkoga nacizma, privlačili su ljude iz ame- 
ričkog ustroja vlasti okupljene oko obitelji Rockefeller i mnoge 
s njima povezane ljude na čelu velikih kompanija, od Henryja 
Forda do obitelji DuPont. Krugovi s Wall Streeta i vodeći 
američki industrijski krugovi bili su tradicionalno u sukobu 
s radničkom klasom i teške ruke u pogledu davanja ustupaka 
širim slojevima naroda. Bili su vidljivo očarani sposobnošću 
kancelara Hitlera i premijera Mussolinija da u ranim tridesetim 
godinama discipliniraju organiziranu radničku klasu, razbiju 
sindikate i njihove političke stranke, neovisno o tome je li 
riječ o socijalno-demokratskim ili komunističkim strankama. 

Uz tu tradicionalnu suprotstavljenost radništvu postojali 
su i širi geopolitički razlozi za njihove predratne simpatije 
prema fašizmu. Oni su, kao i njihovi rođaci iz krugova bri- 
tanskog Okruglog stola, željeli rat na širem planu, koji će se 


13 Dokument o vanjskoj politici (engl. policy paper), strateški dokument 
koji identificira probleme danog područja predmeta politike, podciljeve te po- 
litike, kao i načine i sredstva za njihovo određivanje i ostvarivanje (Regio Glo- 
ssary, preuzeto na http://www.regio-hr.com/dokumenti/Regiopojmovnik.xls). 


voditi između njihova dva zastrašujuća potencijalna europska 
suparnika za prevlast nad svijetom, Rusije i Njemačke, i u ko- 
jemu će te dvije velike sile, Staljinov Sovjetski Savez i Hitlerov 
Treći Reich, "iskrvariti jedna drugu do smrti", prema riječima 
jednog upućenog Britanca.'* Američka elita nije gajila nika- 
kve ideološke ni romantične tlapnje o nadmoći arijske rase, 
iako je, do 1939. godine, velikodušno financirala istraživanja 
eugenike i pokuse na živim ljudima koje je provodio Hitlerov 
Treći Reich. Ona je samo na zgarištu Europe željela izgraditi 
svoje "američko stoljeće", radi čega je trebalo desetkovati i 
Njemačku i Sovjetski Savez.!5 


Godine 1941., u osvit ulaska Amerike u rat, kompanija 
Standard Oil iz New Jerseyja, koja je kasnije preimenovana u 
Exxon, u tome je času bila najveća naftna kompanija na svijetu 
s kontrolom nad 84% američkoga tržišta nafte. Financijsko 
poslovanje kompanije Standard Oil vodila je banka Chase, a 
kontrolu nad većinskim udjelom dionica imale su obitelj Roc- 
kefeller i njezine zaklade oslobođene plaćanja poreza. Drugi 
po redu suvlasnik kompanije Standard Qil bila je kompanija 
I. G. Farben (Interessen-Gemeinschaft Farbenindustrie AG), 
njemački divovski naftni trust, koji je u to doba imao vitalnu 
važnost za njemačku vojnu industriju. Poslovanje obitelji 
Rockefeller s kompanijom I. G. Farben započelo je još 1927. 
godine, po prilici istodobno kada je Zaklada Rockefeller počela 
značajno financirati njemačka istraživanja eugenike na Institutu 
Keiser Wilhelm. 

1, dok se Nelson Rockefeller, kao predsjednik američkog 
Ureda za koordinaciju međuameričkih poslova, tobože borio 
protiv nacističkih gospodarskih interesa u Latinskoj Americi, 

kompanija Standard Oil, u vlasništvu njegove obitelji, slala je 
njemačkim zračnim snagama zvanim Luftwaffe pošiljke za njih 
vitalnog benzina s tetra-etilnim olovom. Slanje tih pošiljaka u 
kompaniji Standard Oil organizirali su njezin potpredsjednik 
Walter Clark Teagle i predsjednik William Stamps Farish. 
Walter C. Teagle, kao i Henry Ford i sir Henry Deterding iz 
kompanije Royal Dutch Shell, prije rata otvoreno su zagovarali 
Treći Reich.!7 

Ubrzo poslije Hitlerova preuzimanja vlasti iz 1933. godine 
Walter C. Teagle sredio je da osobni "stručnjak za manipula- 
ciju" odnosa s javnošću obitelji Rockefeller Ivy Lee izvijesti 
kompaniju I. G. Farben i nacističku Vladu u Berlinu o tome 
kakve su američke reakcije na njemačko ponovno naoružavanje, 
o odnosu Trećeg Reicha prema Crkvi, i o organizaciji Gestapo. 
Njegova je zadaća u to doba bila, unutar Sjedinjenih Američ- 
kih Država, provesti pronjemačku propagandnu kampanju i 
pridobiti simpatije za Treći Reich. Bio je plaćen u gotovini, 
a isplata njegove plaće provodila se preko računa otvorenog 
u Banci za međunarodna poravnanja (Bank for International 
Settlements), nad kojom je kontrolu imala Njemačka. Ironično, 
ta je institucija osnovana 1930. godine Owensovim planom 
kako bi provodila nadzor nad isplatama njemačke ratne odštete 
poslije Prvoga svjetskoga rata. U doba kada se pomoću te banke 
isplaćivao honorar Ivyju Leeju, njezin je predsjednik bio Ame- 
rikanac Gates McGarrah, koji je prije toga radio u New Yorku u 
banci obitelji Rockefeller Chase i u Banci za savezne pričuve.!5 


17 Dana 25. travnja 1942. general Thruman Arnold, zamjenik državnog 
tužitelja SAD-a, objavio je da se William Stamps Farish iz tvrtke Standard 
Oil zalaže za osudu zločinačke zavjere s nacistima "bez prigovora". Kada je 
George Herbert Walker Bush 1980. godine izabran za potpredsjednika SAD-a, 
njegovo je osobno bogatstvo predano "slijepom povjerenju", a njime je uprav- 
ljao William Stamps Farish III., unuk čelnika kompanije Standard Oil. Kao 
predsjednik, Bush je staroga obiteljskog prijatelja Douglasa Dillona iz banke 
Dillon Read imenovao svojim ministrom financija. 

Banka obitelji Rockefeller, Chase, odigrala je presudnu ulo- 
gu u organizaciji financiranja raznih obiteljskih poslovnih pot 
hvata u Njemačkoj. Godine 1936., nakon što je Hitler okupirao 
pokrajinu Rheinland, banka Schroeder iz New Yorka i obitelj 
Rockefeller zajednički su osnovale investicijsku banku Schro- 
eder, Rockefeller & Co. Upravo je tu banku u ono vrijeme list 
Time nazvao "ekonomskim generatorom osovine Rim-Berlin".!? 

Zanimljivo je da su partneri u toj banci bili nećak Johna D. 
Rockefellera Avery Rockefeller, koji je u banci bio predstavnik 
obitelji, zatim barun Bruno von Schroeder iz Londona i njegov 
nećak barun Kurt von Schroeder, vlasnik banke J. H. Stein iz 
Kolna i direktor u Banci za međunarodna poravnanja u Baselu. 
Upravo je njegova banka J. H. Stein još 1931. godine odigrala 
ključnu ulogu u ranom financiranju Hitlera, a poslije je služila 
kao Hitlerova veza s njemačkom "velikom industrijom" (Die 
Wirtschaft), posredstvom političke organizacije nazvane Harc- 
burška fronta (njem. Harzburger front), u kojoj su djelovali 
svi vodeći ljudi toga doba, primjerice, Hjalmar Schacht, Fritz 
Thyssen, general-pukovnik von Seeckt i mnogi drugi ljudi koji 
su se tijekom rane faze ekonomske krize okrenuli ka Hitleru 
kao prema potencijalnom spasitelju njihove moći.?“ 

Osim toga, newyorški odvjetnici koji su organizirali pravne 
poslove oko osnivanja banke u vlasništvu baruna Schroederai 
obitelji Rockefeller bili su dva partnera iz pravne tvrtke Sullivan 
& Cromwell koja je također bila u vlasništvu obitelji Rockefe- 
ler, poimence braća John Foster i Allen Dulles. Allen Dulles 

bio je član Upravnog odbora te novoosnovane banke. Važno 
je napomenuti da je odvjetnik Dulles za vrijeme rata radio u 
američkom Uredu za strateške usluge, organizaciji iz koje će 
se razviti američka Središnja obavještajna agencija (Central 
Intelligence Agency), poznata kao CIA, te je rat proveo vodeći 


19 Ibid. str. 43. 


20 Pool, James, E. & Suzanne, Hitlers Wegbereiter zur Macht, Scherz Verlag, 
Bern, 1979., str. 250. - 252. 


obavještajne operacije iz Berna u Švicarskoj, tobože protiv te 
iste nacističke Njemačke s kojom je, s druge strane, poslovao.?! 

Transakcije newyorške banke baruna Schroedera i obitelji 
Rockefeller provodile su se posredstvom pariške podružnice 
banke Chase, koja je tijekom cijeloga rata uredno poslovala, 
unatoč činjenici da je Pariz za vrijeme Vichyjeva režima bio pod 
nacističkom okupacijom. Pariška podružnica banke Chase bila 
je veza za financijsko poslovanje ne samo s bankom Schroeder 
iz New Yorka nego i s pronacističkom francuskom bankom 
Worms, a posredstvom te banke svoje poslovne operacije u 
Francuskoj provodila je i kompanija obitelji Rockefeller Stan- 
dard Oil. Direktori kompanije Standard Oil u Francuskoj bili 
su članovi Upravnoga odbora Vichyjeve Pariške i nizozemske 
banke (Banque de Paris et des Pays-Bas), koja je služila kao 
veza između banke Chase i raznih njemačkih moćnih krugova.?? 
Ta je banka vodila i osobne bankovne poslove Otta Abetza, 
njemačkog veleposlanika u Parizu. 


Poslijejapanskoga napada na Pearl Harbor iz prosinca 1941. 
godine preostale otvorene pariške podružnice američkih ba- 
naka zatvorene su zbog mogućeg neprijateljskog djelovanja. 
Jedina banka koja je cijelo to vrijeme rata ostala otvorena bila 
je banka Chase, u vlasništvu obitelji Rockefeller. Obitelj Roc- 
kefeller i njemačka Vlada vrlo su blisko surađivali.?? 

Obitelj Rockefeller nije jedini primjer financijskog i indu- 
strijskog poslovanja s Trećim Reichom prije i tijekom Drugoga 
svjetskoga rata. Treći Reich surađivao je i s drugim vodećim 
ljudima iz američkog ustroja moći, od kojih su najznačajnije 
bile obitelj DuPont, vlasnici velike američke kemijske kompa- 
nije, i obitelj Bush, koju je u ono doba predstavljao Samuel P. 


21 Ibid., str. 43. 
22 Ibid, str. 43. 
23 Ibid., str. 46. - 47. 


Bush, otac kasnijeg predsjednika Georgea Herberta Walkera 
Busha i djed predsjednika Georgea Walkera Busha. 


Projektu se pridružuju obitelji DuPont i Bush 


I dok su njemačke zračne snage bombardirale London 
britanska je Vlada prosvjedovala protiv pošiljaka tetra-etilnog 
olova, koje je kompanija Standard Oil slala nacističkoj Njemač- 
koj. Tetra-etilno olovo bilo je sastojak bez kojega Njemačka ne 
bi mogla proizvoditi visokooktansko gorivo za letove svojih 
zrakoplova nad Engleskom. Kompanije Standard Oil, DuPont 
i General Motors imale su svjetska patentna prava na etilne 
aditive, a Walter Teagle, na tajnom sastanku s predsjednikom 
kompanije I. G. Farben Hermannom Schmitzom u Londonu, 
1938. godine, organizirao je da kompanija Standard Oil "po- 
zajmi" kompaniji 1. G. Farben više tona tetra-etilnog olova. 
Sličan je posao u svezi s tim kemijskim dodatkom sklopio i s 
japanskim zračnim snagama. 


U tajnim dogovorima kompanije obitelji Rockefeller Stan- 
dard Oil i kompanije I. G. Farben tijekom rata sudjelovala je 
i kompanija DuPont, kemijski div sa sjedištem u saveznoj 
državi Delaware. Raznim petrokemijskim ugovorima kompa- 
nija Standard Oil kupila je kompaniju DuPont i uključila je u 
orbitu kompanija u vlasništvu obitelji Rockefeller, čime je u 
poslovanje obitelji uključila i ugovor o proizvodnji tetra-etilnog 
olova kao dodatka benzinu za automobile, koji je umanjivao 
buku benzinskog motora. Taj je ugovor kompanija DuPont 
zaključila s kompanijom Ethyl, koju su osnovali Standard Oil 
General Motors i DuPont.?“ 

Još 1919. izvršni direktori kompanije DuPont svoja su bo- 
jila ponudili Carlu Boschu, izumitelju sintetičkog amonijaka 


24 Winkler, John K., The DuPont Dynasty, Kessinger Publishing, 2005., 
str. 275. - 277. 


i budućem osnivaču kompanije I. G. Farben, koji je u to doba 
bio predsjednik Upravnog odbora kompanije Badische Anilin 
i kompanije Soda Fabrik. Carl Bosch je tu ponudu odbio jer u 
razmjeni njemačkoga tehničkog znanja s Amerikancima nije 
vidio previše koristi. 

No, kompanija DuPont nije se dala pokolebati. Ustrajala 
je u svojim pokušajima da od Njemačke iskamči tehnološko 
znanje te su, godinu dana poslije osnutka kompanije I. G. 
Farben iz 1925. godine, dužnosnici kompanije DuPont s dvije 
filijale kompanije 1. G. Farben - Dynamit Aktien Gesellschaft 
i Koln Rottweiler, koje su bile veliki proizvođači eksploziva, 
potpisali tajni "džentImenski ugovor", kojim je svaka strana 
dobila prvenstvo prilikom razmjene tehnološkog znanja o no- 
vim procesima i proizvodima, poput crnog praha ili osigurača 
i detonatora u prahu. 

Kompanija DuPont je tijekom dvadesetih godina 20. stoljeća 
u njemačku vojnu industriju uložila više od 3 milijuna dolara, 
čime je za sebe ostvarila veliku prednost pred svojim konkuren- 
tima u Americi. Godine 1933., u doba kada je Adolf Hitler već 
bio preuzeo vlast u Njemačkoj, službenici kompanije DuPont 
usuglasili su se da Trećem Reichu prodaju "vojno gorivo i voj- 
ne eksplozive", kršeći tako Versailleski, kao i mirovni ugovor, 
sklopljen između Sjedinjenih Američkih Država i Njemačke. 
To je provedeno unatoč upozorenju rukovoditelja kompanije 
DuPont iz Njemačke o tome kako je "opće poznato" da kom- 
panija 1. G. Farben financira naciste.?5 

Javnost je za tajne ugovore kompanije DuPunt s kartelom 
I. G. Farben i drugim europskim kompanijama saznala iz 
izvješća izrađenog poslije saslušanja o strjeljivu koje je 1934. 
godine proveo američki Senat. Ispitani dužnosnici koje je u 
svojim kompanijama zapošljavala obitelj DuPont - Lammont, 
Felix, Pierre i Irene - nijekali su postojanje bilo kakva takvog 


25 Dippel, John V. H., Two agains Hitler: Stealing the Nazis' Best-kept Secrets, 
Praeger Publishers, New York, 1992., str. 80. - 86. 


ugovora sve dok, kao dokaz, nisu uvedeni dokumenti iz kojih 
se jasno vidjelo da su kompanija DuPont i razne kompanije iz 
Njemačke zaključile ugovor o stvaranju kartela. 

Unatoč tim sramotnim otkrićima, obitelj DuPont njegovala 
je veze s kompanijom I. G. Farben i tijekom nacističke vlasti 
u Njemačkoj i za to joj vrijeme omogućila dobivanje licenci 
na akrilate i dušične proizvode. Poslije toga, 1938. godine, 
toj njemačkoj kemijskoj kompaniji dali su tehnološko znanje 
o procesu nužnom za proizvodnju nitratne gume, važnog i 
novog sintetičkog sastojka koji se koristio u proizvodnji auto- 
mobilskih guma. 

Razmjenu strateški važne industrijske tehnologije nastavili 
su unatoč tome što su time kršili zakon o američkoj neutral- 
nosti, pa čak i nakon što je američki veleposlanik u Berlinu 
William Dodd na to upozorio predsjednika Roosevelta. Kom- 
panija DuPont poslovala je s kompanijom I. G. Farben sve do 
1941., kada je njezin odbor napokon glasovao da dionice te 
kompanije prodaju 1. G. Farbenu i tako "suspendiraju" raz- 
mjenu patenata dok "ne prođe trenutačna opasnost". U tome 
trenutku "trenutačna opasnost" na koju se kompanija DuPont 
pozivala bila je američka objava rata nacističkoj Njemačkoj i 
Silama osovine.?* 

I kompanija Standard Qil u vlasništvu obitelji Rockefeiler 
razvijala je nova tehnološka znanja. Otkrila je tajnu proi- 
zvodnje sintetičke gume za ono doba tehnološki nadmoćnim 
postupkom proizvodnje kloroprena iz acetilena, kao i vlastite 
metode za proizvodnju sintetičkog benzina. Ti su postupci 
proizvodnje benzina dvije i pol godine održavali Luftwaffe u 
zraku i Hitleru omogućili da u pokretu održi svoju divovsku 
motoriziranu vojsku.?7 


26 Ibid., str. 86. 

27 Higham, Charles, op. cit., str. 55. Vidi i Art Preis, "America's Sixty 
Families and the Nazis: The Role of the US-Nazi CArtel Agreements", Fourth 
International, sv. 3., br. 6., lipanj 1942., str. 165. - 170. 


Sve do ulaska njemačkih tenkova Panzer u Francusku i 
zemlje Beneluxa britanski su krugovi, okupljeni oko Nevillea 
Chamberlaina, kao i elitni krugovi s Wall Streeta, okupljeni 
oko obitelji Rockefeller, bili uvjereni da će se Treći Reich, osi- 
guravajući svoj Lebensraum, okrenuti na Istok, a ne na Zapad. 


a" 


Diplomacija "popuštanja", kojom je premijer Chamberlain 
progledao kroz prste njemačkom zahtjevu za pokrajinom Sudeti 
u Češkoj, imala je cilj usmjeriti širenje njemačkoga Lebensrau- 
ma na Istok, prema Staljinovu Sovjetskom Savezu, pokazujući 
tako u javnosti da Veliku Britaniju to pitanje uopće ne zanima. 


Neville Chamberlain svoja je geopolitička usmjerenja preu- 
zeo od moćnoga kruga unutar britanskog ustroja pod nazivom 
Okrugli stol. Tu je skupinu osnovao lord Milner i onaje, prije 
1914. godine, odigrala ulogu provodnika za promicanje rata 
protiv Njemačke. Do kraja tridesetih godina ta je skupina pro- 
micala rat protiv Njemačkog Reicha, ovoga puta člancima u 
listu London Times, nad kojim je imala kontrolu, ili u vlastitom 
listu The Round Table. U tim su člancima, primjerice, upozo- 
ravali na ponovnu njemačku mobilizaciju pokrajine Porajnje 
ili su spominjali neinterveniranje u Španjolskom građanskom 
ratu, u kojemu je Njemačka oružjem i logistikom pomagala 
snagama generala Franca. 

Lord Lothian, koji će kasnije postati veleposlanik Velike 
Britanije u Sjedinjenim Američkim Državama, sastao se s 
kancelarom Hitlerom u siječnju 1935. godine. Hitler mu je, 
navodno, predložio savezništvo između Engleske, Njemačke 
i Sjedinjenih Američkih Država, koje bi Njemačkoj odvezalo 
ruke za pohod na Istok, u Rusiju. Izgleda da mu je kancelar 
Hitler zauzvrat obećao da Njemačku neće učiniti "svjetskom 
silom" niti pokušati preuzimati kontrolu koju je nad morem 
imala Britanska mornarica.?? 


28 Quigley, Carroll, The Anglo-American Establishment: From Rhodes to Cli- 
veden, Books in Focus, New York, 1981., str. 270. - 271. 


U politici britanskog Okruglog stola i njegovih glavnih sa- 
veznika u krugovima newyorškoga Vijeća za inozemne odnose 
prema Njemačkoj ponekad su se događali potpuni preokreti, 
ovisno o razdoblju, a te, potpuno različite i suprotstavljene 
politike možemo razumjeti samo ako razumijemo britansku 
geopolitiku. 

Kako jejoš 1919. godine, za vrijeme mirovnih pregovora u 
Versaillesu, objasnio sir Halford Mackinder, cilj britanske ge- 
opolitike ravnoteže moći uvijek je bilo savezništvo sa slabijim 
od dva suparnika na euroazijskom kontinentu, protiv onoga 
jačega. Tijekom razdoblja do početka Prvoga svjetskoga rata, 
tj. kolovoza 1914. godine, od dva britanska kontinentalna 
suparnika, Francuska je bila slabija, a Njemačka jača. Tijekom 
tridesetih godina pa sve do ulaska njemačke vojske u zemlje 
Beneluxa Francuska je bila jača. 

Obje su strane došle do pogrješnih strateških izračuna. 
Kancelar Hitler i njegov unutarnji krug nisu bili dostatno svje- 
sni te temeljne britanske geopolitičke strategije, ali ni krugovi 
oko britanskog Okruglog stola nisu bili svjesni koliko su dobro 
njemačka vojska i nacističko vodstvo zapamtili lekcije iz Prvoga 
svjetskoga rata da više nikada ne dovedu Njemačku u situaciju 


ratovanja na dvije fronte.?? 


29 _Rowse, A. L., Appeasement: A Study in Political Decline, W. W. Norton 
& Co., New York, 1961., str. 30. - 75. Značajna je dokumentacija iz koje se 
vidi kako su potpuno isti članovi britanskog Okruglog stola, okupljeni oko 
lorda Lothiana, ratnog veleposlanika Velike Britanije u Americi, koji je 1914. 
poveo pohod za rat protiv Njemačke, 1938. godine djelovali na isti način, ali 
podupirući njemačka vojna osvajanja. Obje te akcije bile su samo dio šire 
geopolitike uništavanja britanskih suparnika na europskome kontinentu. Gru- 
pacija obitelji Rockefeller iz Amerike radi svojih je interesa usko surađivala s 
Okruglim stolom. Vidi i, Carroll Quigley, op. cit., str. 628. - 629, za raspravu 
o strateškom sagledavanju politike popuštanja u Nevillea Chamberlaina u 
Miinchenu 1938., koja je imala cilj potaknuti Njemačku na "pohod na istok". 


U Rockefellerovu krugu nema pogrješaka 


Ako je elita iz britanskog Okruglog stola, kao i Hitler, po- 
grješno izračunala svoje relativne računice moći, krugovi moći 
koji su izronili oko braće Rockefeller i njihovih Studija o ratu i 
miru unutar Vijeća za inozemne odnose u tome izračunu nisu 
pogriješili. Njima je bilo jasno da ako Engleska na bilo koji 
način iziđe netaknuta i kao "pobjednik", tada bi nova američka 
hegemonija bila zaustavljena možda i desetak ili više godina. 
Jasno je bilo da su takav razvoj situacije željeli izbjeći. Osim 
toga, znali su da i Njemačku treba ukloniti kao poslijeratnog 
suparnika za prevlast u svijetu. 

Jedan od načina postizanja toga cilja bio je osigurati 
dostatne količine goriva za njemačke ratne potrebe, barem 
ispočetka. U tome nisu bili važni zarada korporacije Standard 
Oil ni Rockefellerovi bankarski interesi. Bila je to jednostavna 
računica ravnoteže moći i razumijevanje geopolitičkih lekcija, 
kako ih je vidio američki ustroj. 

Isaiah Bowman iz radne skupine Vijeća za inozemne odnose 
vrlo je dobro razumio poteškoće na koje bi naišla svaka eu- 
ropska kopnena vojska koja bi pokušala prodrijeti na područje 


>" 


"središnje zemlje" - Rusije. Kako bi Njemačka i Rusija mogle 
jedna protiv druge zaratiti i tako se međusobno iscrpiti, trebalo 
jeu najmanju ruku osigurati da njemačke zračne snage i njezini 
tenkovi imaju dostatno goriva za taj pothvat. 

Neke od tih veza još su 1938. pokrenule razna pitanja. 
Kada je u veljači 1938. godine američko Povjerenstvo za bur- 
zu i vrijednosnice pokrenulo istragu o kartelskom "braku" 
kompanija Standard Oil i American IG, koja je bila zajednički 
projekt američkih financijskih krugova i njemačke kompanije 
I. G. Farben, Walter Teagle, tada predsjednik Upravnog odbora 
kompanije Standard Oil, lagao je tvrdeći kako nema nikakvih 


30 Smith, Neil, op. cit., str. 420. 


saznanja o takvim podatcima. Na kraju je kompanija Standard 
Oil vlastima objavila da je promijenila svoju politiku, što ta- 
kođer nije bilo točno. 

Promjena je bila samo kozmetičke prirode. Njemački su bro- 
dovi i dalje prevozili naftu na Tenerife u Kanarskom otočju, te 
uz obalu Maroka i Španjolske Sahare u sjeverozapadnoj Africi, 
gdje su tu naftu i gorivo sifonima punili u njemačke tankere 
koji su ih dalje prevozili u Hamburg. Zapravo, kompanija Stan- 
dard Oil promijenila je samo registarsku oznaku svoje flote, 
koja je po novome bila registrirana u Panami, kako bi izbjegla 
britansku pretragu ili preuzimanje.?! 

Kompanija I. G. Farben svoj je položaj na unosnom ame- 
ričkom tržištu održavala većinskim vlasničkim udjelom u 
kompaniji American IG, kasnije preimenovanoj u General 
Aniline and Film Corporation, sa sjedištem u New Yorku. Ta 
je krovna kompanija kontrolirala 11,5 milijuna dolara imovine 
u raznim američkim kompanijama, uključujući i kompanije 
Standard Oil i DuPont. 

Te su vijesti izazvale komešanje i u medijima i u državnim 
krugovima, što je 1943. godine dovelo do zapljene imovine 
kompanije General Aniline, prema Zakonu o trgovanju s 
neprijateljem, i do pokretanja kaznenoga postupka protiv 
kompanije DuPont i još dvije druge američke kompanije zbog 
sudjelovanja u svjetskoj zavjeri, radi kontrole strateški važnih 
metala. Kompanija DuPont naposljetku je i osuđena. 

U siječnju 1944. ta je kompanija ponovno izvedena pred 
sud pod optužbom za sudjelovanje u kartelskoj zavjeri radi 
kontrole nad eksplozivima. U Njemačkoj su za tu suradnju 
znali samo članovi Nadzornog odbora kompanije 1. G. Farben, 
dakle, tri ili četiri dužnosnika na najvišim položajima, te po- 
vjerljivi financijski savjetnik Erwin Respondek, koji je pomogao 
u sastavljanju sporazuma o kartelu.?? 


31 Higham, Charles, op. cit., str. 56. - 57. 

Američka objava rata Njemačkoj iz prosinca 1941. godine 
na taj savez nije imala nikakva utjecaja. Kako je to poslije rata 
objasnio Erwin Respondeck, kompanija I. G. Farben "još je 
prije rata, ali i tijekom njemačko-američkog sukoba, pa sve 
do početka 1945., preko sigurne veze u Baselu opskrbljivala 
kompaniju DuPont detaljnim informacijama". Tajni dokumenti 
iz dopisivanja kompanija I. G. Farben i DuPont čuvali su se 
"zaključani u posebnom sefu, a pristup su imala samo tri ili 
četiri direktora s posebnim odobrenjima." 

Te su dvije kompanije bile u velikoj mjeri uključene u izni- 
mno osjetljiva istraživanja i tehnološki razvoj, povezane uz 
rat. Za vrijeme Prvoga svjetskoga rata njemački je kemičar po 
imenu Walter Heidt usavršio otrovni plin poznat kao ciklon B, 
koji se koristio kao sredstvo protiv ušiju. Za vrijeme Drugoga 
svjetskoga rata kontrolu nad proizvodnjom toga plina imala je 
njemačka kompanija Deutsche Gesellschaft fir Schaedlungs- 
Bekaempfung (DEGESH), čijih je 42,5% dionica bilo u vlasniš- 
tvu kompanije 1. G. Farben. Kada su nacisti 1942., postavljajući 
plinske komore, počeli provoditi svoje "konačno rješenje", 
upravo je kompanija DEGESCH osigurala plin ciklon B. 

Tijekom rata, 1942. godine, američki je senator Harry 
Truman u jednoj istrazi Senata dao izjavu da se odnos izme- 
đu obitelji Rockefeller i kompanije I. G. Farben "približava 
izdaji".““ Ratni dopisnik za televizijski i radijski program CBS 
News Paul Manning izvijestio je o tome kako su, 10. kolovoza 
1944., partneri obitelj Rockefeller i kompanija 1. G. Farben, 
preko povezanih američkih, njemačkih, francuskih, britanskih i 
švicarskih banaka, premjestili svoj kapital. Pod zaštitom Bijele 
kuće predsjednika Roosevelta ništa, osim manjih globa, nije 
poduzeto u svezi s poslovima kojima su obitelji Rockefeller i 
DuPont kršile Zakon o trgovanju s neprijateljem. 


33 Ibid., str. 85. - 86. 
34_Ibid., str. 67. - 69. 


Još je jedna osoba iz američkog ustroja pomagala Trećem 
Reichu i pritom se zalagala za budući njemački rat protiv So- 
vjetskog Saveza, koji su priželjkivali krugovi s Wall Streeta 
okupljeni oko obitelji Rockefeller. Bio je to otac predsjednika 
Georgea Herberta Walkera Busha, Samuel Prescott Bush, koji 
je, poput svoga sina i unuka Georgea Walkera Busha, bio član 
tajnoga društva studenata Sveučilišta Yale pod nazivom Skull 
& Bones (Lubanja i kosti). 


1 Američki su mediji izvjećivali o 


Thyssen Funds skandalu iz Drugoga svjetskoga 


rata - o tome kako su Prescott 

Obitelj Bush blisko je surađivala s moćnim krugom oko 
obitelji Rockefeller desetljećima prije početka Drugoga svjet- 
skoga rata. Obje su obitelji svoj novac stekle na naftnoj i vojnoj 
industriji. 

George Herbert Walker i Samuel Prescott Bush, djedovi 
predsjednika Georgea H. W. Busha, bili su osnivači dinastije 
i svoja su carstva stvarali tijekom i poslije Prvoga svjetskoga 
rata. George H. Walker, bankar iz St. Louisa, svoje je bogat- 
stvo stekao na ratnim ugovorima. Godine 1919. zaposlio ga 
je željeznički magnat William Averell Harriman na položaju 
predsjednika njegove investicijske banke W. A. Harriman Co., 
sa sjedištem na Wall Streetu, koja se tijekom dvadesetih godina 
bavila ulaganjima u naftu, brodarstvo, zrakoplovstvo i mangan, 
dijelom u Rusiji i Njemačkoj. 

Samuel P. Bush vodio je kompaniju iz savezne države Ohio, 
Buckeye Steel Castings, koja je proizvodila oružje. Godine 
1917. otišao je u Washington na položaj direktora Odjela za 
ručno oružje, streljivo i topništvo saveznog Odbora za ratnu 
industriju, na čijem je čelu bio Bernard Baruch.%* I George H. 
Walker i Samuel R Bush sudjelovali su u stvaranju američkoga 
vojno-industrijskog kompleksa. 

Samuel P. Bush svoje je bogatstvo stekao, pak, kao direk- 
tor kompanija koje su tijekom Drugoga svjetskoga rata bile 
uključene u američku vojnu proizvodnju. Jedna od njegovih 
kompanija, Dresser Industries of Texas, proizvela je zapaljive 
bombe bačene na Tokio i plinovite difuzijske pumpe za projekt 
izrade atomske bombe. Istodobno su neke od tih kompanija, 
preko njegovih veza s njemačkom obitelji Thyssen, bile strateš- 
ki uključene u tajno naoružavanje i financiranje Trećeg Reicha. 

Obitelj Bush, povrh dugotrajnih veza s utjecajnom obitelji 
Harriman koja je posjedovala banke i željezničke kompanije, 


35 Phillips, Kevin, "Bush Family Values: War, Wealth, Oil", The Los Angeles 
Times, 8. veljače, 2004. 


bila je blisko povezana i s obitelji Rockefeller, s kojom je kon- 
trolirala američku industriju nafte. 

Njihove veze s Johnom D. Rockefellerom i kompanijom 
Standard Oil bile su žive već stotinu godina kada je John D. 
Rockefeller, od željezničke kompanije koja je prevozila naftu 
kompanije Standard Oil i koja je dijelom bila u vlasništvu 
obitelji Harriman, ishodio ugovor o kupnji teške opreme od 
kompanije Buckeye Steel Castings, čiji je predsjednik u ono 
doba bio Samuel R Bush. Time je kompanija Buckeye Steel Ca- 
stings postala iznimno uspješna. George H. Walker pomogaoje 
tijekom dvadesetih godina i u obnovi sovjetske industrije nafte, 
a Samuel R Bush svoje je znanje o međunarodnom poslova- 
nju naftom stekao kao direktor kompanije Dresser Industries 
of Texas, koja je dijelom bila u vlasništvu bankarske obitelji 


Harriman i blisko povezana uz naftno poslovanje obitelji 
Rockefeller. Kompanija Dresser Industries of Texas kasnije je 
postala dijelom korporacije Halliburton, koju je ubrzo poslije 


toga osramotio njezin glavni direktor Dick Cheney. 


Slijedom reorganizacije moći na Wall Streetu, poslije sloma 
Burze iz 1929. godine, investicijska banka Averella Harrimana 
W. A. Harriman & Co. spojila se, 1931. godine, s britansko- 
američkom investicijskom bankom Brown Brothers, čime je 
stvorena investicijska banka Brown Brothers Harriman & 
Co. Stariji partneri bili su Averell Harriman i njegov brat te 
Samuel R Bush i Thatcher Brown. Londonska je podružnica 
nastavila s radom kao banka Brown, Shipley & Co., u kojoj je 
stariji partner, prije negoli je došao na čelo Engleske banke, 
bio i Montagu Norman.?7 

Tijekom dvadesetih godina banka Averella Harrimana po- 
stala je newyorška banka njemačkoga čeličnog magnata Fritza 
Thyssena. Godine 1934., samo godinu dana poslije uspostave 


36 Ibid. 
37 Clay, sir Henry, Lord Norman, MacMillan & Co., London, 1975., str. 
18., 57., 70. i 71. 


Trećeg Reicha, Samuel P. Bush, stariji partner u banci Brown 
Brothers Harriman & Co., bio je i direktor korporacije Union 
Banking, pod kontrolom Njemačkoga trusta čelika. Njemački 
je trust čelika, u ime Fritza Thyssena, osnovao 1926. godine 
blizak prijatelj Samuela P. Busha i utjecajni investicijski ban- 
kar s Wall Streeta Clarence Dillon iz banke Dillon Read, koji 
je imao dva člana u Upravnom odboru toga, tada novoga, 
čeličnoga trusta.% 

Banka Union Banking Corporation službeno je osnovana 
1924. godine u uredima banke W. A. Harriman & Co. na 
Manhattanu, a njezin je vlasnik bila nizozemska banka Fritza 
Thyssena Bank voor Handel en Scheepvaart. Njome su se ko- 
ristili za novčani promet preko Atlantika između njemačkih 
i američkih kompanija Fritza Thyssena, koji je tekao preko 
njezine matične nizozemske banke. Operacije Fritza Thyssena 
izvan Njemačke vodili su banka Brown Brothers Harriman & 
Co. i njezini partneri Samuel P. Bush i Averell Harriman. 

Godine 1942. državni zaštitnik strane imovine (Alien 
Property Custodian) Leo Crowley potpisao je Nalog o prije- 
nosu br. 248, kojim je zaplijenio imovinu Samuela P. Busha 
na temelju Zakona o trgovanju s neprijateljem. Taj je nalog 
nejasno objavljen u državnom službenom listu i pomno čuvan 
od medija. U njemu je rečeno samo to da su optuženi banku 
Union Banking Corporation vodili u ime "obitelji Thyssen iz 
Njemačke i/ili Mađarske... nacionalističke obitelji... iz imeno- 
vane neprijateljske zemlje".?? 


38 Sobel, Robert, The Life and Times of Dillon Read, Dutton-Penguin, New 
York, 1991., str. 92. - 111. 

39 Ured zaštitnika strane imovine, Uredba o prijenosu br. 248., potpisao 
Leo Crowley, zaštitnik strane imovine, provedeno 20. listopada 1942., F.R. 

1942.). Popis direktora grada New Yorka iz tridesetih i četrdesetih godina 20. 

ration, od 1934. do 1943. godine. 


Nakon što je rat završio istražitelji američkoga Kongresa 
ispitivali su poslove obitelji Thyssen, banku Union Banking 
Corporation i s njima povezane nacističke organizacije i pritom 
su izvijestili daje kompanija Vereinigte Stahlwerke ukupno za 
Treći Reich proizvela 50,6% sirovog željeza, 41,4% univerzal- 
nog lima, 36,0% teškog lima, 38,5% pocinčanog lima, 45.5% 
cijev, 22,1% žice i 35,0% eksploziva.“ Njihova je uloga u 
ratnom naoružavanju nacističke Njemačke bila doista velika. 

Obitelji Rockefeller, Harriman i Bush bile su duboko pove- 
zane s moćnim njemačkim krugovima i za vojnu su izgradnju 
Trećega Reicha omogućile vitalna strateška sredstva i znanje, 
ne zato što su im se, možda, filozofski sviđale metode kojima 
je Hitlerova Njemačka kontrolirala radničku klasu i njegovo 
državno upravljanje gospodarstvom. U krajnjoj analizi pot- 
pora koju su dali Trećem Reichu bila je integralni dio daleko 
ambicioznijega plana. Njihov cilj nije bio pomoći Njemačkoj u 
njezinoj pobjedi, nego stvoriti svjetski rat iz kojega će, poslije 
1945. godine, izroniti "američko stoljeće" ili, bolje rečeno, 
stoljeće obitelji Rockefeller. 

Obitelji Bush, Rockefeller, Harriman, DuPont i Dillon omo- 
gućile su Trećemu Reichu presudno važnu pomoć uglavnom u 
godinama prije i početkom rata, što je bio dio njihova velikoga 
geopolitičkoga plana uništenja velikih europskih sila, posebno 
Njemačke i Rusije, koje su, prema tome planu, trebale uništiti 
jedna drugu, "iskrvariti jedna drugu do smrti", kako je to sročio 
jedan britanski strateg, čime bi se otvorila vrata za prevlast 
"američkoga stoljeća". To je bila i stvarna zadaća Studija o ratu 
i miru, koje je financirala obitelj Rockefeller. 


40 Senat Sjedinjenih Američkih Država, Elimination of German Resources 
for War, "Hearings Before a Sucommittee of the Committee on Military Affairs“, 79. 
zasjedanje Kongresa; 5. dio, Iskaz Ministarstva financija od 2. srpnja 1945. 
str. 507.; Thyssenove organizacije uključujući i banku Union Banking Corpo- 
ration, str. 727. - 731. 


Izgovor za rat: "Pearl Harbor" 
predsjednika Roosevelta 


Nakon što je predsjednik Roosevelt 1940. godine treći put 
pobijedio na predsjedničkim izborima, što se do tada u ame- 
ričkoj povijesti nije nikada dogodilo, mjesecima se u tajnosti 
pripremao na konačni rat protiv Njemačke. Te se njegove Ppri- 
preme nisu odnosile samo na Pomoć u zajmu i najmu, koju je 
omogućio Winstonu Churchillu i kojom je prekršio službeno 
obećanje neutralnosti SAD-a, nego i na aktivnu ulogu koju je 
preuzeo u oblikovanju događaja koji su doveli Japan do odluke 
da pokuša uništiti Tihooceansku mornaričku flotu SAD-a u 
Pearl Harboru u prosincu 1941. godine. 


Otvaranje tajnih kongresnih zapisa i drugih dokumenata 
poslije rata i smrti predsjednika Roosevelta nedvojbeno je po- 
kazalo da su predsjednik i njegov ministar rata Henry Stimson 
namjerno izazvali Japance u rat embargom na japanske zalihe 
nafte i pripremom američke vojne akcije na Tihom oceanu 
protiv širenja Japana. Ti su dokumenti pokazali da je predsjed- 
nik Roosevelt danima prije bombardiranja Pearl Harbora bio 
potanko obaviješten o japanskom pomorskom napredovanju, 
čak toliko da je imao podatak o točnom vremenu planiranoga 
napada, te da je poduzeo upravo one korake kojima će pota- 
knuti japanski napad. 


Godine 1946., po završetku Drugoga svjetskoga rata, Zajed- 
nički odbor za istragu o napadu na Pearl Harbor američkoga 
Kongresa, čiji je predsjednik bio senator Alben Barkley iz 
savezne države Kentucky, saslušao je izvješće Odbora za Pearl 
Harbor Američke vojske. To je izvješće bilo svrstano među 
"strogo tajne" dokumente, a ta je oznaka s njega skinuta tek 


poslije nekoliko desetljeća.“! Izvješće je zapravo nedvojbeno 


41 Barkley, Alben W., senator, et al, "Investigation of the Pearl Harbor 
Attack", Report of the Joint Committee on the Investigation of the Pearl Harbor Attack, 
79. Kongres, 2. zasjedanje, Senat SAD-a, Dokument br. 244, US Government 
Printing Office, lipanj 1946. 


optuživalo Vladu predsjednika Roosevelta, samoga predsjed- 
nika i ministra rata Henryja Stimsona. 

Američki admirali Robert Richardson i Husband Kimmel 
u pismu koje su zajednički pripremili i, 25. siječnja 1941. go- 
dine, gotovo jedanaest mjeseci prije samoga događaja, poslali 
američkome zapovjedniku pomorskih operacija, upozorili su 
na mogući japanski napad na Pearl Harbor. U tome pismu 
piše: "Japan bi mogao napasti bez upozorenja, a ti bi napadi 
mogli biti bilo koje vrste... Mogu se očekivati japanski napadi 
na brodovlje, vanjske položaje ili pomorske postrojbe. Mogući 
su i iznenadni napadi na Pearl Harbor ili pokušaji blokiranja 
kanala." 


Kako je kasnije otkriveno u dokumentima, predsjednik Roosevelt namjerno 
je izazvao japanski napad na Pearl Harbor, u prosincu 1941, kako bi uveo 
Ameriku u rat, ne protiv Japana, nego protiv Njemačke. 


U njemu se napominje da je u pozadini japanske odluke o 
bombardiranju Pearl Harbora stajala Uredba predsjednika Ro- 
osevelta, "izdana 26. lipnja 1941. godine, kojom je zamrznuta 
sva japanska imovina u Sjedinjenim Američkim Državama". 
Tom su uredbom sve financijske transakcije te transakcije 
od uvoza i izvoza u koje su bili uključeni japanski interesi 
stavljene pod kontrolu američke Vlade. Posljedica toga bio je 
stvaran prekid trgovine između Sjedinjenih Američkih Država 
iJapana".“ U Tokiju se to tumačilo kao ratni čin protiv Japana. 

Dana 19. lipnja, pet mjeseci prije napada na Pearl Harbor, 
glavni zapovjednik američke Tihooceanske flote, admiral Ki- 
mmel, dobio je preporuku o postupanju po pitanju obavijesti 
iz japanske pošiljke koju je presrela njegova flota i koju je 
američka obavještajna služba dekodirala pomoću svoga kripto- 
grafskog programa nazvanog Magic. Ta je poruka bila poslana 
iz Cantona u Tokio i jednim je dijelom glasila: 

Nedavna zapovijed o općoj mobilizaciji izražava neopozivu odluč- 
nost Japana da prekine englesko-američku potporu ometanju japan- 
skoga prirodnog širenja... Najbliži cilj bit će pokušaj mirne okupacije 
francuske Indokine, ali i uništavanje mogućeg otpora te uspostavljanje 
prijekog suda... Naš sljedeći korak jest slanje ultimatuma nizozemskoj 
Indoneziji. U osvajanju Singapura Mornarica će imati glavnu ulogu... 
s flotom podmornica na Mandatima, Hainanu i u Indokini razorit 
ćemo britansko-američku vojnu moć i mogućnost da pripomognu u 
shemama koje su usmjerene protiv nas. 

Tako su, punih pet mjeseci prije napada na Pearl Harbor, 
najviše razine vlasti Sjedinjenih Američkih Država, na temelju 
strogo tajnih otkrića iz japanskih poruka koje je presrela ame- 
rička obavještajna služba i čiju je mornaričku i diplomatsku 
kriptografsku šifru probila sustavom Magic, znale da im prijeti 
rat sJapanom. Dana 7. studenoga, mjesec dana prije napada, 


42 Ibid, str. 19. 
43 Ibid. str. 92. - 93. 


glavni zapovjednik Tihooceanske flote admiral Kimmel primio 
je iz Washingtona, od admirala Starka, ovu poruku: 

"Izgleda da se situacija sustavno kreće prema krizi na Tihom 
oceanu. Ali nitko ne može reći točno kada će ona izbiti. Moja 
osnovna reakcija na sve jest ona o kojoj sam ti i prije pisao... 
U ovome mjesecu moći ćemo, doslovno, vidjeti svašta."“ 

Tada je, dana 28. studenoga 1941. godine, admiral Kimmel 
od admirala Starka iz Washingtona dobio ažuriranu poruku 
koja u jednom dijelu glasi: 

"Čini se da su svi korisni pregovori s Japanom dovršeni... 
Buduće japanske poteze nije moguće predvidjeti, ali u svakom 
je trenutku moguće očekivati neprijateljsku akciju. Ako se pri- 
lika da Japan napadne nas, ne može lako ponoviti, ne trebaju 
izbjegavati. Sjedinjene Američke Države žele da Japan počini 
prvi javni neprijateljski čin." 

Nakon što je primio to upozorenje, admiral Kimmel dobio 
je iz Washingtona zapovijed da iz Pearl Harbora ne provodi 
izviđanje dalekog dometa zbog mogućih zračnih napada.“ 
Slijedeći upute Ministarstva rata, s Henryjem Stimsonom na 
čelu, u razdoblju od 28. studenoga do 5. prosinca 1941. godine, 
admiral Kimmel zapovjedio je da dva američka nosača aviona, 
USS Enterprise i USS Lexington, zajedno sa šest teških krsta- 
rica i četrnaest razarača, napuste Pearl Harbor i krenu prema 
otočjima Midway i Wake, što je značilo da su tada najmoderniji 
strateški brodovi Tihooceanske flote bili prikladno udaljeni 
od mjesta japanskoga napada na dan 7. prosinca. Washington 
je admiralu Kimmelu namjerno oduzeo vitalnu snagu, što je 
danima prije samoga napada dalo nagovijestiti da je japanski 
cilj upravo luka Pearl Harbor. No, admiralu Kimmelu se, zbog 
zapovijedi da velik dio njegove flote napusti luku, činilo očitim 
da će vjerojatna meta biti Filipini ili otočje u blizini Havaja. 


44 Ibid. 

Nadalje, gore spomenuti istražni odbor Senata u svom izvješću 
donosi: 

"Admiralu Newtonu nisu bile dane nikakve obavijesti u 
svezi sa sve većom krizom u našim odnosima sJapanom. Nisu 
mu dane nikakve posebne zapovijedi, a glede njegova odlaska 
s Havaja, činilo se da je u pitanju misija bez neke posebne 
važnosti, osim da proslijedi prema otočju Midway kako bi s 
Lexingtona mogla poletjeti eskadrila zrakoplova i tako učvrstiti 
položaje na otoku. Slijedom toga, nisu dane ni neke posebne 
zapovijedi za naoružavanje zrakoplova ni pripremu za rat, osim 
uobičajenih rutinskih obveza... Postrojbe u luci (Pearl Harbor, 
nap. aut.) ostale su na istom stupnju pripravnosti, izuzmemo 
li Obalnu gardu koja je krenula iz Pearl Harbora i započela s 
pročešljavanjem kanala i pristupa luci." U izvješću je zabi- 
lježeno i daljnje smanjenje obrane Pearl Harbora: "Eskadrili 
izviđačkih zrakoplova koja je bila stacionirana u Pearl Harboru 
zapovjeđeno je da zamijeni eskadrilu poslanu s otočja Midway 
na otočje Wake. Ta je eskadrila izviđačkih zrakoplova Pearl 
Harbor napustila 30. studenoga."“7 

Time je, dakle, dodatno ugrožena obrana Pearl Harbora. 
Senatski odbor za službenu istragu u svome izvješću o napadu 
na Pearl Harbor zaključuje: "Ali nisu poduzete nikakve vojne 
akcije kojima bi se na vrijeme uočio dolazak neprijateljskih 
snaga, nije nadziran ni sektor sjever-sjeverozapad, za koji se 
znalo daje najopasniji sektor i iz kojega su neprijateljske snage, 
naposljetku, i stigle. Istraga će se usmjeriti upravo na pitanje 
zašto su izostale potrebne vojne akcije." 

Odbor je zaključio da je Vlada bila dužna dati admiralu 
Kimmelu svoju najbolju procjenu neprijateljske strategije i 
smjera iz kojega je najvjerojatnije očekivati glavni neprijateljski 
prodor. Dužnost, pak, admirala Kimmela, kao vrhovnoga za- 
povjednika Tihooceanske flote, bila je pripremiti se na najgori 


47 Ibid., str. 105. - 106. 

mogući scenarij i, "poslije upozorenja o ratu i zapovijedi da 
krene s razvijanjem obrambene formacije, biti svjestan visoko 
rizičnoga stanja na Havajima".+ 

Povrh toga, namjerno su poduzeti koraci da, u slučaju takvog 
japanskog napada, Pearl Harbor ostane bespomoćan. Kako je 
to razotkrila istraga Odbora za Pearl Harbor Američke vojske: 


Stanje dana 7. prosinca može se opisati ovako: Ratna mornarica 
nije poduzela nikakvo udaljeno izviđanje, uobičajenih četiri ili pet 
zrakoplova PBY bilo je izvan toga područja, a protuzračno topništvo 
nije izvedeno na svoje uobičajene nedjeljne manevre sa zračnim oružjem 
Flote. Pomorski nosači sa svojim avionima te su nedjelje bili na udalje- 
nosti od otoka Oahu, dok su i kopnene i mornaričke zračne snage bile 
prizemljene, parkirane i blisko priljubljene jedna uz drugu. Flota je 
bila u luci, uz iznimku Radnih snaga 9 i 12, koje su uključivale nešto 
krstarica, razarača te dva nosača - Lexington i Enterprise. 

Streljivo za vojsku, uz iznimku onoga blizu učvršćenih protuzračnih 
pušaka, bilo je u skladištima za teško topništvo, a dvije borbene divizi- 
je, kao iprotuzračno topništvo, bili su u svojim stalnim prostorijama, 
a ne na borbenim položajima. Sveje bilo koncentrirano unutar uskih 
granica zbog Uzbune br. 1 za slučaj sabotaže. To ih je pretvorilo u 
lake mete za bilo kakav zračni napad. Ukratko, sve što je poduzeto 
učinilo je da stanje bude savršeno za zračni napad, iz čega su Japanci 
izvukli potpunu prednost. 


Japanski napad na Pearl Harbor i flotu bombardera Američ- 
koga ratnoga zrakoplovstva 1941. godine završio je s brojem 
od 2.403 poginula i 1.178 ranjenih Amerikanca, te izgubljenih 
18 bojnih brodova i 188 zrakoplova. Već 26. studenoga iste 
godine, samo dva tjedna prije napada, Winston Churchill 
žurno je kontaktirao s predsjednikom Rooseveltom i osobno 
ga izvijestio o predstojećem napadu na Pearl Harbor. Predsjed- 
nik Roosevelt odgovorio je opozivanjem zračne obrane s flote 

u Pearl Harboru, odnosno mjerom koja je trebala zajamčiti 
japanski uspjeh." 

U svezi s ovim može se spomenuti još i poruka Winstona 
Churchilla poslana predsjedniku Rooseveltu 26. studenoga 
1941., koja je do danas jedini dokument iz njihove korespo- 
dencije koja još uvijek nije objavljena zbog "nacionalne sigur- 
nosti". U toj je poruci premijer Churchill, navodno, upozorio 
predsjednika Roosevelta o neodgodivu napadu na Pearl Harbor. 

Predsjednik Roosevelt i njegovi savjetnici potaknuli su 
japanski napad na mornaričku bazu Sjedinjenih Američkih 
Država na Havajima, kako bi naivne američke građane pridobili 
za rat u svrhu stvaranja "američkoga stoljeća". Taj će rat biti 
sredstvo ostvarenja poslijeratnog plana Studija o ratu i miru, 
izrađenog pod pokroviteljstvom obitelji Rockefeller, a povje- 
sničari će ga nazvati Drugi svjetski rat. 


Washingtonska crna magija 


Kako je u Izvješću Senatskog odbora za istragu o napadu 
na Pearl Harbor detaljno opisano, američko Ministarstvo 
rata i Ministarstvo mornarice u tajnosti su probili japanske 
diplomatske lozinke. Programom Magic dekodirali su poruke 
Japana i japanskih diplomatskih misija pa je američka Vlada 
imala obilje podataka o japanskim namjerama. Obavještajni 
program Magic uglavnom se držao tajnim i strogo ograničenim 
za sve osim nekoliko ljudi, koji su čuvali podatak o tome da je 
Amerika probila japanski kriptografski kod. 

Predsjednik Roosevelt nije izvijestio ni Winstona Churchil- 
la, čije su obavještajne službe u Cheltenhamu također probile 
japanski kod svojim strogo tajnim projektima pod lozinkom 
Ultra. Naravno, ni premijer Churchill nije predsjednika Ro- 

osevelta izvijestio o svojoj "Ultra" tajni, iako ga je, doduše, 
pokušao upozoriti na planirani japanski napad. 

Sadržaj prevedenih japanskih poruka bio je dostupan samo 
ministru rata Henryju Stimsonu, načelniku Glavnog stožera, 
načelniku Odjela za ratno planiranje i načelniku Odjela vojne 
obavještajne službe. Unutar Ratne mornarice poruke su bile 
dostupne samo ministru mornarice, načelniku pomorskih 
operacija, načelniku Odjela za ratno planiranje i direktoru Oba- 
vještajne službe Ratne mornarice. Nadalje, za to su znali i neki 
dužnosnici Ministarstva vanjskih poslova, te predsjednikov 
pomoćnik za Ratnu mornaricu zadužen za tajni posao preno- 
šenja tih informacija neposredno predsjedniku Rooseveltu."?? 

Dana 6. prosinca 1941. godine, između 9.30 i 10 sati uju- 
tro, poruke koje je obavještajna služba presrela i dekodirala 
programom Magic prevedene su i poslane u Ministarstvo rata 
i Bijelu kuću, gdje je prijevod predan pomoćniku predsjednika 
za Ratnu mornaricu admiralu Beardallu Schultzu sa zapovijedi 
da ih se, u što je moguće kraćem roku, dostavi predsjedniku 
Rooseveltu. Schultz ih je dostavio predsjedniku, koji ih je 
pročitao zajedno s Harryjem Hopkinsom. Poslije toga poruke 
su pročitali i ministar Knox te admiral Wilkinson. 

Te su poruke sadržavale komunikaciju između Tokija i 
japanskoga veleposlanika u Americi. U njima je pisalo da je 
japanska vojna akcija planirana za dan 7. prosinca u 13 sati po 
washingtonskom vremenu, tj. u zoru po vremenu na Havajima. 
Bila je riječ o japanskom bombardiranju američke pomorske 
flote usidrene u Pearl Harboru. 

U svome svjedočenju pred gore spomenutim istražnim 
odborom admiral Kimmel je izjavio: 

"Da sam znao te vitalne činjenice i značenje tih "brodova u 
luci" od dana 28. studenoga, danas vjerujem da bih odbio pri- 

jedlog Ministarstva pomorstva da nosače zrakoplova pošaljem 
iz luke Pearl Harbor na otočja Midway i Wake. Zapovjedio bih 
da se treći nosač, Saratoga, vrati sa zapadne obale u luku. Osim 
toga, s flotom bih izišao na otvoreno more i nastojao presresti 
neprijatelja na moru. To bi omogućilo da raspolažem udarnim 
postrojbama flote, koje bi bile kadre suočiti se s napadom na 
području Havaja."53 

Umjesto toga, admiral Kimmel pretvoren je u žrtvenog 
jarca, te je, zato što je "dopustio" napad na luku Pearl Harbor, 
bio prisiljen na ostavku. 

Razoran napad na luku Pearl Harbor dao je predsjedniku 
Rooseveltu toliko žurno potrebit izgovor za objavu rata koji 
će stvoriti temelje američkoga carstva, odnosno "američkoga 
stoljeća", kako je to carstvo nazvao publicist Henry Luce. 

Čak i nakon što je Kongres, u prosincu 1941., objavio rat 
Silama osovine, moćni krugovi unutar Vlade predsjednika Ro- 
osevelta i unutar američkog industrijskog ustroja okupljenog 
oko obitelji Rockefeller u tajnosti su ilegalno nastavili poslovati 
s vodećim kompanijama njemačke vojne industrije, a ta priča 
o izdaji vrlo je pomno zakopana u poslijeratnim povijesnim 
zapisima. 

Istodobno, uz obiteljske aktivnosti u Njemačkoj i drugim 
europskim zemljama tijekom rata, Nelson Rockefeller igrao je 
i stratešku ulogu kojom je svojoj obitelji priskrbio neizmjerno 
bogatstvo u Latinskoj Americi i političke saveze s tamošnjim 
zemljama, potrebne za izgradnju američkog poslijeratnog 
carstva. 

Obitelj Rockefeller i drugi dalekovidni članovi američkoga 
ustroja, koji su oblikovali američku politiku, mislili su da se 
poslije Drugoga svjetskoga rata svjetska moć više neće mjeriti 
u terminima vojne kontrole nad kolonijalnim teritorijem. Bri- 

tansko i druga europska carstva dokazala su da je taj sustav 
preskup i vrlo nedjelotvoran. Umjesto toga, moć Amerike de 
finirat će se neposredno ekonomskim terminima i uglavnom 
će se temeljiti na takozvanoj "mekoj sili", kako je kasnije takav 
pristup nazvao Joseph Nye, pristaša te ideje sa Sveučilišta 
Harvard. Zapravo, u ovom je slučaju to bila meka sila koju su 
podržavali najmoćniji vojni stroj i vodeća financijska sila na 
svijetu.5* 


Braća Rockefeller grade svoje latinskoameričko 
poslovno carstvo 


Kako se rat 1945. godine privodio kraju, nijedna skupina 
nije toliko usvojila globalno gledište prema krupnom američ- 
kom poslovanju kao obitelj Rockefeller, čije je bogatstvo bilo 
izgrađeno na svjetskom carstvu nafte i bankarstva. Obitelj 
Rockefeller, prije svega braća Nelson, John D. III., Laurance i 
David, čija je zaklada financirala Studije o ratu i miru u sklo- 
pu Vijeća za inozemne odnose, vidjela je pobjedu u Drugom 
svjetskom ratu kao do tada neviđenu zlatnu priliku za prevlast 
u svjetskoj politici koja će izravno koristiti upravo njima. 

Ubrzo je postalo jasno što su Isaiah Bowman i njegovi ko- 
lege iz Studija o ratu i miru, kao pripadnici elitnog američkog 
ustroja, zamislili ostvariti svojom idejom o "velikom području" 
i o stvaranju slobodnog tržišta. Nelson Rockefeller, jedan od 
glavnih financijera Studija o ratu i miru Vijeća za inozemne 


54 Nje, Joseph S. Jr, "Propaganda Isn't the Way: Soft Power", The Interna- 

termin "meka sila": "meka sila jest mogućnost dobiti što želite privlačenjem 

sposobnosti da se okoristi politikom mrkve i batine, ekonomske i vojne moći, 
kako bi natjerala druge da se pokore njezinoj volji. Važne su i meka i tvrda 
sila... ali je meka sila privlačenja znatno jeftinija od prisile što je prednost 
koju treba njegovati". 


odnose, nije gubio vrijeme za iskorištavanje novih ekonomskih 
mogućnosti koje je Drugi svjetski rat otvorio razvoju poslovanja 
njegove obitelji u Latinskoj Americi. 

Čak i tijekom Drugoga svjetskoga rata Nelson je sa svoga 
visokog obavještajnog položaja u Uredu za koordinaciju me- 
đuameričkih poslova (Co-ordinator of Inter-American Affairs, 
CIAA) u Vladi SAD-a promicao široke interese obitelji Roc- 
kefeller diljem Latinske Amerike, teoretski u ime Bijele kuće 
predsjednika Roosevelta. S toga se strateškoga položaja mogao, 
pod krinkom borbe protiv nacističkog ubacivanja u Latinsku 
Ameriku i promicanja "američke demokracije", koristiti dr- 
žavnom potporom za ostvarivanje interesa svoje obitelji. On 
je pomno postavljao temelje za poslijeratno američko poslov- 
no širenje, prije svega ono koje je bilo u njegovu interesu i u 
interesu njegove obitelji." 

Predsjednik Roosevelt ga je u kolovozu 1940. imenovao 
direktorom Ureda za koordinaciju međuameričkih poslova, 
što je bilo očito kršenje američke službene neutralnosti. Kako 
bi prikrili taj delikatan detalj, Ured je dobio zaštitnu fasadu 
kao organizacija za promicanje "američke kulture" u Latinskoj 
Americi. 

Nelsonova je zadaća u Latinskoj Americi tijekom Drugoga 
svjetskoga rata bila koordinacija američkih obavještajnih služba 
i tajnih operacija u danima prije stvaranja Središnje obavještaj- 
ne službe, CIA-e. On je bio izravna veza između predsjednika 
Roosevelta i sir Williama Stephensona, stvarnog voditelja oba- 
vještajne službe britanskoga premijera Winstona Churchilla, 
koji je upravljao krovnom kompanijom pod nazivom Koordi- 
nacija britanske sigurnosti (British Security Coordination). 

Zanimljivo je da je tajno sjedište sir Williama Stephenso- 
na bilo u sobi br. 3603 u Rockefellerovu centru u New York 
Cityju, nedaleko od ureda Nelsona Rockefellera. To nije bila 

slučajnost. Nelson Rockefeller i William Stephenson blisko su 
surađivali na zajedničkim obavještajnim operacijama, koje su 
vođene u Srednjoj i Južnoj Americi. U isto je vrijeme Nelson 
Rockefeller organizirao preuzimanje odabrane britanske imo- 
vine u toj regiji.?5* 

Nelson Rockefeller sa sobom je u New York doveo tim ljudi 
koje je odabrao iz obiteljskog poslovnog kruga, uključujući 
Josepha Ravenskog iz banke Chase i Willa Claytona, teksaškog 
pamučnog magnata iz poljoprivredne kompanije Andersona 
Claytona."Z Njegov pomoćnik John McClintock poslije rata 
upravljao je nepreglednim plantažama kompanije United Fruit 
koje su se prostirale diljem Srednje Amerike i u čiju je korist 
kasnije, 1954. godine, CIA prikladno organizirala državni udar 
u Gvatemali. 

Tijekom rata Nelson Rockefeller svojim je djelovanjem 
u Latinskoj Americi položio temelje za nepregledno širenje 
obiteljskih poslova tijekom pedesetih godina. On je oblikovao 
koncepciju obrane SAD-Latinska Amerika, koja će tijekom 
Hladnoga rata povezati latinskoameričku vojnu elitu uz politiku 
Sjedinjenih Američkih Država, često u suradnji s nemilosrdnim 
diktatorima koji su, podupirući obitelj Rockefeller i osigurava- 
jući povlašteni položaj njezinim poslovnim interesima, dobili 
zaštitu SAD-a. Nelson Rockefeller je latinskoameričke vojne 
diktatore koji su bili voljni surađivati nazvao "novom vojskom". 
Ta će politika nekoliko godina poslije toga postati model za 
stvaranje organizacije NATO. 

Nelson Rockefeller bio je vodeća osoba američke industrije u 
Latinskoj Americi još od tridesetih godina kada je bio direktor 
kompanije Creole Petroleum, podružnice kompanije Standard 
Oil u Venezueli. Godine 1938. pokušao je, bez uspjeha, s pred- 
sjednikom Meksika Lazarom Cardenasom dogovoriti osnivanje 
podružnice kompanije Standard Oil u Meksiku. Podružnica je 
osnovana, ali ju je predsjednik Cardenas nacionalizirao, što je 
dovelo do trpkih odnosa između Meksika i SAD-a." 

Četrdesetih je godina osnovao Meksičko-američku korpo- 
raciju za razvoj (Mexican American Development Coorporati- 
on), a poslije rata je i osobno ulagao u meksičku industriju. I 
svoga je brata Davida ohrabrivao da osnuje latinskoameričku 
podružnicu banke Chase. 

Tijekom Drugoga svjetskoga rata djelovao je kao predsjednik 
Ureda za koordinaciju međuameričkih poslova predsjednika 
Roosevelta te je diljem Latinske Amerike organizirao mrežu 
novinara i većih vlasnika novina. Tu je mrežu organizirao 
tako što je neutralnim izdavačima novina iz Latinske Amerike 
prijetio prekidom dotoka novinskog papira iz Kanade, koji su 
prevozili upravo američki brodovi. Ubrzo se hvalio kako je 
tom metodom uspio ostvariti kontrolu nad 1.200 novinskih 
izdavača.“ Poslije toga njegovo medijsko osoblje Latinsku je 
Ameriku zasipalo podmetnutim pričama koje su simpatizira- 
le Sjedinjene Američke Države, a posebno poslovne interese 
obitelji Rockefeller u regiji. 

I sve to vrijeme dok je Nelson Rockefeller kao glavni ko- 
ordinator američke obavještajne službe za Latinsku Ameriku 
služio u Vladi SAD-a, obiteljske banke i kompanija Standard 
Oil aktivno su opskrbljivale Treći Reich vitalnim sirovinama 
i financijama. Sve do američke objave rata Silama osovine iz 

prosinca 1941. godine kompanija Standard Oil radila je preko- 
vremeno kako bi Njemačku vojsku opskrbila vitalno potrebnom 
naftom. Kada je Velika Britanija blokadom atlantskog obalnog 
pojasa zaustavila ilegalne tankere kompanije Standard Ol 
koji su plovili prema Europi, predsjednik kompanije William 
Stamps Farish organizirao je pošiljke nafte za Rusiju, odakle 
se ona Trans-sibirskom željeznicom prevozila dalje u Berlin, 
te u sjevernu Afriku, tada pod francuskom Vichyjevom vlašću, 
gdje se najčešće dovozila u luku Casablancu.#? 

Nafta s obiteljskih južnoameričkih naftnih polja nadomje- 
štena je dogovorom između kompanija 1. G. Farben i Standard 
Oil, prema kojemu je kompanija Standard Oil njemačkom 
industrijskom trustu I. G. Farben iznajmila svoja naftna polja 
u Ploesti u Rumunjskoj. 

Sa svoje je strane kompanija I. G. Farben financirala stvara- 
nje rumunjske Željezne garde generala lana Antonescua, čija 
je zadaća bila zaštita dotoka nafte. Kako bi osigurao dostavu 
južnoameričke nafte obitelji Rockefeller Silama osovine, uklju- 
čujući i Mussolinijevu Italiju, predsjednik Farish promijenio 
je registraciju svojih tankera iz američke u panamsku, te je od 
pomoćnika ministra Ratne mornarice Jamesa Forrestala, koji 
je bio odani pobornik obitelji Rockefeller i potpredsjednik 
Upravnog odbora kompanije General Analine and Film, ishodio 
imunitet od pljenidbe.# 

Pošiljke nafte, koje su išle preko predstraža obitelji Rockefel- 
ler u Brazilu, kao i s Tenerifa te Kanarskih otoka, nastavile su 
se odvijati ilegalno i u tajnosti sve do poslije napada na Pearl 
Harbor, iako je predsjednik Farish državnim agencijama obećao 
da će se taj posao obustaviti. Istodobno je predsjednik Farish 
bio i član američkog Ratnog odbora za naftu.“ 

I dok je obitelj Rockefeller, djelovanjem spomenutog ureda 
Nelsona Rockefellera, aktivno osiguravala svoj poslijeratni 
latinskoamerički životni prostor, njihovi su njemački indu- 
strijski partneri bili zauzeti svojom inačicom toga ekonomskog 


životnog prostora (Lebensrauma). 


OSMO POGLAVLJE 


RAT I SUKOBLJENI 
GEOPOLITICKI PLANOVI 


Tko vlada istočnom Europom, vlada “središnjom 
zemljom“; tko vlada “središnjom zemljom“, vlada 
"najvećim svjetskim kopnom;"! tko vlada "najvećim 


" 


svjetskim kopnom ", vlada cijelim svijetom. 


sir Halford Mackinder, 1919.? 


Zanemarene lekcije iz britanske 
geopolitike 


Paradoks u djelovanju vodećih krugova newyorškoga Vi- 
jeća za inozemne odnose i onih internacionalističkih krugova 
okupljenih oko obitelji Rockefeller bio je u postojanju dviju pri- 
vidno proturječnih politika kojima su, sjedne strane, financirali 
i davali osoblje za Studije o ratu i miru, sa zadaćom da izrade 
plan za američku prevlast u svijetu poslije rata, odnosno tako- 
zvano "američko stoljeće", dok su, s druge strane, istodobno 
Njemačku opskrbljivali strateškim sirovinama i proizvodima za 
vođenje rata. Obitelj Rockefeller i njezina kompanija Standard 
Oil, te kompanije poput Dow Chemicals i DuPont ozbiljno su 
se potrudile ostaviti dojam kako podupiru Hitlerov vojni stroj. 


1 World Island, svjetski otok, naziv za Euroaziju i Afriku, kao jedan 
kontinent. - nap. prev. 

Rješenje toga paradoksa leži u razumijevanju američke 
geopolitičke strategije, onako kako su je shvaćali ljudi poput 
Isaiaha Bowmana iz već spomenutog Vijeća i Nicholasa Spyk- 
mana sa Sveučilišta Yale. Oni su osmislili neobičnu američku 
sintezu čimbenika britanske geopolitike Halforda Mackindera, 
tj. utvrdili su one države koje su najvitalnije, odnosno, ključne 
za postizanje američke poslijeratne prevlasti u svijetu, odnosno, 
američko carstvo. 


Za američke elitne krugove okupljene oko Vijeća za ino- 
zemne odnose rat je bio samo sredstvo te njihove politike sa 
zadaćom da u poslijeratnom svijetu proširi njihovo financijsko 
carstvo. Ratje bio sredstvo kojim će stvoriti američki Lebensra- 
um i kojim će SAD preuzeti ulogu ne samo Britanskoga Carstva 
nego i Njemačkoga Reicha ili bilo koje druge potencijalne sile 
na europskome kontinentu. Oni su dobro razumjeli koncep- 
ciju koju je objasnio Nicholas Spykman i po kojoj su, u stalno 
potrebnom procesu širenja teritorija američkoga Lebensrauma, 
posljedice njihovih ratova osvajanje i pokoravanje novih tržišta, 
dok je svjetski mir samo "privremeno primirje" koje traje dok 
mogućnost pljačke danog područja ne dosegne svoja relativna 
ograničenja i dok ne postane nužno pokrenuti novi osvajački 
rat.? 

S velikom geopolitičkom vidovitošću Nicholas Spykman je, 
1938. godine, napisao: 

Osim u slučaju da se ostvare snovi o europskoj konfederaciji, moglo 
bi se dogoditi da pedeset godina od danas kvadrumvirat svjetskih sila 
bude Kina, Indija, Sjedinjene Američke Države i SSSR.“ 

Tako su međunarodnu politiku vidjeli i Isaiah Bowman i vo- 
deći krugovi oko dinastije Rockefeller. Zapisnici Pododbora za 
zaštitu Savjetodavnog odbora za poslijeratnu vanjsku politiku 
Studija o ratu i miru postavili su parametre američke posli- 


3 Spykman, Nicholas J., "Geography and Foreign Policy", u The American 
Political Science Review, XXXII iz., br. 1, veljača 1938, str. 28. - 50. 
4 Ibid. str. 39. 


jeratne vanjske politike daleko prije negoli je Amerika uopće 
ušla u rat: "...Britansko Carstvo, kakvo je postojalo nekada, 
neće se više obnoviti... Sjedinjene Američke Države mogle bi 
se naći u situaciji da preuzmu njegovo mjesto...", tako da bi 
Amerika "trebala njegovati mentalno gledište k onakvu posli- 
jeratnom svjetskom razrješenju koje će nam pružiti mogućnost 
da nametnemo svoje uvjete, uvjete kojima bi Amerika mogla 
prerasti u... Pax Americana. "* Urednik lista Time Henry Luce 
tome će carstvu dati ime "američko stoljeće". 

Glede mnogih pitanja ondašnji vodeći članovi utjecajnog 
britanskog Okruglog stola nisu dostatno uzeli u obzir temeljne 
njemačke geopolitičke zahtjeve, ali su i Nijemci, a posebno 
Hitler, iz kojih god razloga, pogrješno shvaćali temeljnu bri- 
tansku geopolitiku. 


Suprotstavljene geopolitičke strategije 


Drugi svjetski rat bio je, zapravo, tragičan divovski sraz 
međusobno oprečnih geopolitičkih strategija za prevlast nad 
svijetom. 

Velika se Britanija držala svoje tradicionalne geopolitičke 
strategije podjele zemalja kontinentalne Europe i kontrole 
nad morem. Odluka premijera Churchilla da Veliku Britaniju 
poveže sa Sjedinjenim Američkim Državama, dakle, s jačim od 
dvaju glavnih britanskih suparnika, protiv slabije Njemačke, 
bila je bez presedana u britanskoj povijesti i temeljila se na 
računici da je to jedini mogući način da Britansko Carstvo 
ostane vodeća sila na svijetu. 

Time je, prvi put u povijesti njezine diplomacije "ravnoteže 
moći", Velika Britanija zatražila savezništvo s jačim neprijate- 
ljem protiv slabijeg. Bio je to vrlo rizičan potez. No, premijer 


5 Citirano u Michio Kaku i Daniel Axelrod, To Win a Nuclear War: The 
Pentagon's Secret War Plans, South end Press, Boston, 1987., str. 63. - 64. 


Churchill i njegovi saveznici iz Okruglog stola i oko njega imali 
su realističan pogled na stanje stvari. Oni su uvidjeli goku 
istinu da je Britansko Carstvo kao takvo na izdisaju i dabi 
svoju moć moglo usmjeravati jedino neizravno, preko svoga 
"posebnog odnosa" s Amerikom. 

No, novonastali "poseban odnos" između premijera Chur- 
chilla i predsjednika Roosevelta bio je mnogo složeniji zbog 
činjenice da bi SAD mogle iz rata izroniti kao prevladavajuća 
sila u poslijeratnome svijetu. 

Američki vodeći krugovi, okupljeni oko obitelji Rockefeller 
i Wall Streeta, među sobom su odlučili da se svi potencijalni 
suparnici u borbi za moć moraju u međusobnom klanju uništiti 
prije negoli "američko stoljeće" iz toga klanja izroni kao najjača 
sila na svijetu, kako se, prije svega, Treći Reich ne bi mogao 
učvrstiti na strateški važnim položajima na području Srednje 
Europe, koji su poslije sloma Francuske i njezinih saveznika 
ostali nebranjeni. 

Predsjednik Roosevelt iz Washingtona je, mnogo prije ame- 
ričkog ulaska u rat iz prosinca 1941., vodio tajnu koresponden- 
ciju s premijerom Churchillom. Premijer Churchill je, pak, sa 
svoje strane, kao mudar i potpuno besprincipijelan zaštitnik 
britanskih imperijalnih interesa, pokušao igrati na kartu svojih 
američkih odnosa s predsjednikom Rooseveltom kako bi za Ve- 

liku Britaniju tijekom rata ostvario što veću moguću prednost. 

Hitlerova oporba unutar njemačkog ustroja krupne indu- 
strije i financija i vodeći krugovi u vojnom zapovjedništvu 
imali su svoje geopolitičke planove za gospodarski, a ne vojni 
imperijalizam, odnosno, za takozvani "miran prodor" na 
istok Europe, Drang nach Osten (prodor na istok, nap. prev.), 
koji su u neko doba trebali uključiti i moguće mirnodopsko 
savezništvo sa Sovjetskim Savezom. S druge strane, Hitlerova 
strategija za ostvarenje njemačkoga Lebensrauma pozivala je na 
okrutno vojno pokoravanje slavenskih zemalja i nije odgovarala 
nastojanjima krupne njemačke industrije da taj teritorij osvoji 


gospodarskim sredstvima, a ne ratom.“ Na kraju krajeva, pla- 
novi i jedne i druge njemačke frakcije imali su istu posljedicu 
- njemačku prevlast nad Euroazijom, odnosno, ostvarenje 
njezina  Lebensrauma. 

Sjedinjene Američke Države, ponajviše internacionalistič- 
ki krugovi okupljeni oko predsjednika Roosevelta, obitelji 
Rockefeller, Samuela P. Busha i Vijeća za inozemne odnose, u 
međuvremenu su razradili buduću američku ratnu strategiju. 
Njihov je geopolitički plan, poprilično drukčiji od onoga Velike 
Britanije, bio plan "potpore" kancelaru Hitleru i iskorištava- 
nja Trećega Reicha da pokrene rat koji će uništiti Njemačku i 
jednom zauvijek onemogućiti ponovni njemački izazov ame- 
ričkome  Lebensraumu. 

Cilj tih američkih krugova bio je, na pepelu ratom poharane 
Njemačke, Velike Britanije i Staljinove Rusije, ostvariti ame- 
ričku prevlast u svijetu. Obitelj Rockefeller i njihova klika nisu 
bili nimalo više "pronjemački" negoli su bili "probritanski". 

Oni su bili za "američko stoljeće", a prije svega za obitelj 
Rockefeller, i to u gotovo monarhijskom smislu. 

Taktičko savezništvo s nacističkom Njemačkom u jednom 
trenutku, a s Rusijom i Velikom Britanijom u drugom, za njih 
je bilo upravo to - taktika kojom su slijedili vlastitu strategiju 
i cilj - prevlast Amerike u svijetu, njihovu "očitu sudbinu" kao 
Amerikanaca, njihov Lebensraum ili "veliko područje". 


Hitlerova vojna "pogrješka" 


Fritz Hesse, savjetnik njemačkog ministra vanjskih poslova 
Joachima von Ribbentropa za odnose s Velikom Britanijom, 
držao je kako je temeljna strateška pogrješka kancelara Hitle- 


6  Sohn-Rethel, Alfred, Industrie und Nationalsozialismus: Aufzeichnungen 
aus dem  "Mitteleuropaeischen  Wirtschaftstag, Verlag Klaus Wagenbach, Berlin, 
1992., str. 102. - 110. 


ra u vođenju rata njegovo sudbonosno pogrješno shvaćanje 
temljenih pretpostavka britanske geopolitike. Pritom treba 
istaknuti kako je on bio u neuobičajeno dobrom položaju za 
razumijevanje razmišljanja britanskih, kao i njemačkih elita. 
Godinama je živio u Engleskoj, gdje je radio kao ataše za tisak 
u Njemačkom veleposlanstvu, od 1935. do 1939. godine. Po- 
slije 1939. pozvan je natrag u Njemačku, gdje je do završetka 
rata bio na položaju posebnog savjetnika Hitlerova stožera za 
odnose s Velikom Britanijom. 

U svojim memoarima, koje je objavio poslije rata, Hesse je 
napisao kako njemački Fiihrer nije shvaćao zašto je premijer 
Churchill odbio čak i razmisliti o njihovu dogovoru o podjeli 
svijeta. I to u doba kada nije bilo posve sigurno hoće li Velika 
Britanija uopće preživjeti rat. Takav "dogovor", koji je godinama 
prije toga opisan u Hitlerovoj knjizi Mein Kampf (Moja borba), 
omogućio bi da Britansko Carstvo i Treći Reich podijele svijet, 
bez sudjelovanja Amerike. 

No, ono što kancelar Hitler i unutarnji krug njegovih sa- 
vjetnika nisu shvatili jest činjenica da, bez obzira na to tko 
je u Njemačkoj na vlasti, sve dok ona prijeti ostvarenjem 
prevlasti na euroazijskom kopnu ona predstavlja opasnost 
po britansku nadmoć i zato je, s britanskoga stajališta, treba 
potpuno uništiti. 

Hitlerova odluka iz svibnja 1940. godine o obustavi vatre 
upravo u trenutku kada su njegove oružane snage okupirale 
udružene britanske, kanadske, poljske i francuske snage na 
obali kod Dunkirka u Francuskoj, jednako je iznenadila i nje- 


7 Hitler, Adolf, Mein Kampf, Reynal & Hitchcock, New York, 1941. (nje- 
mački izvornik 1923.), str. 182. - 183. U svojim zapisima iz 1923., tijekom 
boravka u zatvoru, Hitler je napisao: "Želimo li za sebe osigurati zemlju, 
odnosno područje u Europi, tada ćemo to morati, u najvećoj mjeri, učiniti 
na štetu Rusije, te će 'novi Reich' morati krenuti putovima viteških redova iz 
prošlosti kako bi njemačkim mačem za svoj narod osigurao obradivu zemlju 
i kruh svagdašnji. Za takvu politiku Njemačka u Europi ima samo jednog 
saveznika - Englesku." 


mačko vojno zapovjedništvo i premijera Churchilla.# Savjetnik 
Hesse tvrdi da je Hitler to učinio zato što je želio dogovoriti 
savezništvo s Velikom Britanijom prije negoli njemački ratni 
stroj pokrene svoj sudbonosan ratni pohod na Sovjetski Savez. 
Bioje to loše zamišljen pokušaj izbjegavanja još jednog rata na 
dvije bojišnice, poput onoga iz 1914. godine. 

Tom vrlo neobičnom gestom, Hitler je dopustio bijeg 
338.000 savezničkih vojnika u Englesku preko kanala La Man- 
che. Britanska je propaganda taj događaj prozvala "čudo kod 
Dunkirka", ali, u stvarnosti, to nije bilo nikakvo čudo. 

I njemački geopolitički stratezi i njemački visoki krugovi 
oporbe kancelaru Hitleru bili su jednako naivni. Fritz Hesse 
bio je blisko upoznat s većinom vodećih protuhitlerovskih frak- 
cija, pošto su se, u pokušaju da uspostave veze s Engleskom, 
obraćali upravo njemu. 

Fritz Hesse znao je da je oporba Hitleru unutar njemač- 
kog ustroja, dakle, ljudi iz njemačkoga Ministarstva vanjskih 
poslova, Glavnog stožera njemačkih Oružanih snaga, te vo- 
dećih krugova njemačkoga bankarstva i industrije, potpuno 
nesposobna shvatiti važnost britanskih geopolitičkih postav- 
ka.? Velika Britanija nije mogla dopustiti postojanje snažne i 
gospodarski dinamične Njemačke, a posebno ne s vodstvom 
koje bi cijeli svijet držao "uglednijim" od kancelara Hitlera. 
Neuspjeh protuhitlerovske oporbe da u obzir uzme tu jedno- 
stavnu činjenicu osudio je na propast sve njihove napore da 


8 B. H. Liddel Hart, History of the Second World War, G. P. Putnam, New 
York, 1970., str. 46. 

9 Hesse, Fritz, Das Spiel um Deutschland, Paul List Verlag, Munich, 1953., 
str. 240. U bilješci koja se odnosi na Mackinderov rad iz 1919. Hesse je na- 
značio: "Prvobitne britanske i američke ideje posebno su dobro objašnjene 
u knjizi sir Halforda Mackindera Democratic Ideals and Reality (Demokratski 
ideali i stvarnost). Ono što se u tome djelu govori o 'središnjoj zemlji', kao 
i o admiralu Mahanu, kontinentalne su sile potpuno pogrješno shvatile, bez 
čega nije moguće razumjeti političku strategiju Engleske ni Amerike. Upravo 
su zbog tih razloga Anglosaksonci, štiteći svoju sigurnost, morali uništiti 
Njemačku." (bilješka na str. 240.) 


zavladaju politikom Trećeg Reicha budući da su pretpostavili da 
će Velika Britanija poduprijeti njihov pokušaj. Ipak, stvarnost 
je bila potpuno suprotna. 


Premijeru Chamberlainu je odzvonilo 


Neslavni sporazum "popustljive politike" britanskoga 
premijera Nevillea Chamberlaina, dogovoren na konferenciji 
četiriju sila u Munchenu u rujnu 1938., bio je posljednji sra- 
čunati pokušaj Engleske da zavede Njemačku na rat prema 
istoku, a ne prema zapadu. Ta konferencija, kojoj su nazočili 
njemački kancelar Hitler, britanski premijer Chamberlain, 
francuski premijer Daladier i talijanski premijer Mussolini, 
navodno je održana kako bi se donijela odluka o sudbini češke 
pokrajine Sudeti, koja je graničila s Njemačkom i u kojoj su 
Nijemci činili većinu, zbog čega je kancelar Hitler prijetio da 
će je pripojiti Njemačkoj, ako treba i silom. Na pregovorima 
nisu bile ni Čehoslovačka ni Sovjetski Savez, te je stoga bilo 
moguće dogovoriti takav "sporazum". 


Britanski premijer Chamberlain i francuski Edouard Da- 
ladier složili su se s njemačkim pripajanjem pokrajine Sudeti. 
Zauzvrat im je Hitler obećao da neće postavljati daljnje za- 
htjeve za teritorijem u Europi, te je tako potpisan taj neslavan 
Minchenski sporazum, kojim je pokrajina Sudeti predana 
Njemačkoj. 

Kada je čehoslovački predsjednik Edvard Beneš provjedovao 
protiv toga sporazuma, Neville Chamberlain odgovorio mu je 
kako Velika Britanija nije voljna ući u rat zbog pitanja Sudeta. 
U samoj Velikoj Britaniji Miinchenski je sporazum bio prilično 
popularan, jer se činilo daje njime spriječen rat s Njemačkom. 

Tada su, u ožujku 1939., njemačke oružane snage okupirale 
Čehoslovačku. I upravo se tada, na najvišim razinama, britan- 
ska politika premjestila s "politike popuštanja" na pripremanje 


za rat protiv Njemačke, s Winstonom Churchillom kao "protu- 
njemačkim" premijerom, koji je odabran djelomično zato što 
je imao mogućnosti njegovati svoje veze s Amerikom. 

U vrijeme kada je, u svibnju 1940. godine, Churchill po- 
stao britanski premijer, njemačke su oružane snage okupirale 
Poljsku te većinu Čehoslovačke, Austrije, Danske, Norveške, 
Belgije, Nizozemske, Luksemburga i Francuske. Uz to, Hitler 
je sklopio i strateški vojni savez s Italijom, te surađivao je i 
s neutralnom Španjolskom pod diktaturom generala Franca. 

Povrh toga, Njemačka je i sa Staljinovim Sovjetskim Save- 
zom strateški imala dogovor o podjeli ostatka kontinentalne 
Europe, tj. Pakt Ribbentrop-Molotov o nenapadanju između 
Njemačke i SSSR-a iz kolovoza 1939., takozvani pakt Hitler- 
Staljin. Time je Njemačka zaštitila svoj istočni bok, barem 
privremeno, i omogućila njemačkoj vojsci da pokrene napad 
na Veliku Britaniju. Njemački je Glavni stožer bio odlučan u 
namjeri da nikada više ne dopusti rat na dvije bojišnice, kao 
1914. godine. 

Što se tiče Hitlera, pakt sa Staljinom dogovoren je samo 
kako bi se dobilo na vremenu prije konačnog ratnog pohoda 
na Sovjetski Savez. I Staljin je tim paktom jednako cinično i 
pragmatično kupovao vrijeme da obnovi naoružanje i pripremi 
Rusiju za rat koji je bio na pomolu. Velika je Britanija, pak, na 
to gledala kao na, makar privremenu, geopolitičku smetnju. 

Velika se Britanija našla potpuno izolirana i odsječena od 
bilo kojega svoga saveznika na europskome kontinentu koji bi 
mogao preuzeti teret borbe. Nijedna kontinentalna zemlja nije 
bila kadra ratovati protiv Njemačke kao britanski saveznik, kao 
što je to u Prvom svjetskom ratu činila Francuska. Premijer 
Churchill dobro je znao i da Sjedinjene Američke Države još 
nisu spremne obvezati svoje mladiće na pogibiju u jednom 
europskom ratu. 

Zašto onda Churchil, nakon što je u svibnju 1939. postao 
premijer, nije poduzeo ništa kako bi podržao njemačku oporbu 


Hitleru? Naposljetku, on je u Velikoj Britaniji bio najotvoreniji 
protivnik "politike popuštanja" Nevillea Chamberlaina. 

Takva potpora novog britanskoga premijera dana na samom 
početku rata u Europi oporbi, koja se u to doba rađala protiv 
kancelara Hitlera u Njemačkoj, odlučno bi oslabila, ako nei 
potpuno uklonila Hitlerovu vojnu opasnost za Zapadnu Eu- 
ropu, a ponajprije samu Englesku, jer bi Njemački Reich bio 
zauzet štetnim unutarnjim previranjima. 

Premijer Churchill vrlo je dobro znao koliko je njemačka 
oporba Hitleru važna. Još prije negoli je, u rujnu 1939., došao 
u ratnu Vladu Nevillea Chamberlaina, kao ministar Ratne 
mornarice, bio je svjestan da ta oporba ima mnogo pripad- 
nika visokih krugova i ozbiljnu namjeru da izbjegne rat. Da 
je agresivno ili u tajnosti pokušao potaknuti oporbu Hitleru, 
mogao je ozbiljno oslabjeti neodgodiv napad na Englesku. No, 
njegova je politika bila upravo suprotna. 

Čak se s nekima od najozbiljnijih predstavnika te oporbe 
i susreo, primjerice, s Ewaltom von Kleist-Schmenzinom, 
plemićem iz Pomeranije, koji je bio bratić i suradnik generala 
Erwina von Kleista. 

Premijer Churchill je u ljeto 1938. godine pozvao Ewalta 
von Kleista na svoje imanje Chartwell kako bi tamo raspravili 
njemačku situaciju. Godinu dana poslije toga, u kolovozu 
1939., uoči njemačke invazije na Poljsku, sastao se u Londonu 
s Fabianom von Schlabrendorffom, bliskim prijateljem Ewal- 
ta von Kleista, s kojim je zajednički djelovao unutar oporbe 
kancelaru Hitleru, a sastanak je organizirao voditelj Njemačke 
protuobavještajne službe admiral Wilhelm Canaris. Premijer 
Churchill dobro je znao koliko je organizirana oporba kancelaru 
Hitleru bila ozbiljna i utjecajna.!“ 


10 Rasprave između čelnika njemačke oporbe i premijera Churchilla 
dokumentirane su, između ostaloga, u Schlabrendorff, Fabian von, The Secret 
War Against Hitler, Westview Press, Boulder, 1994. 


Churchillova hladna računica 


Zašto je britanski premijer odbio podržati ili barem ohra- 
briti tu protuhitlerovsku oporbu ostaje jedan od najvećih 
paradoksa rata. 

No, to je paradoks samo za one koji nisu upoznati s temelj- 
nom strateškom postavkom. Oporba Hitleru unutar vojske, 
birokracije, civilne službe i industrije bila je opasna za britanske 
geopolitičke interese jednako, ako ne i više, od samog kancelara 
Hitlera. Churchill je držao da se Njemačka pod vlašću oporbe 
ne bi upuštala u razoran rat pa bi tako postala glavna gospo- 
darska sila na europskome kontinentu. 


Savjetnik ministra Ribbentropa za odnose s Velikom Brita- 
nijom Fritz Hesse prilično se dobro izrazio kada je rekao da je 
Njemačka, sve dok je postojala mogućnost da stekne prevlast 
nad euroazijskim kopnom, za britanske geopolitičare ostala 
prvi strateški protivnik. Onemogućiti da bilo koja od konti- 
nentalnih sila ostvari prevlast nad Euroazijom, bilo vojnim bilo 
gospodarskim sredstvima, bila je temelj britanske geopolitičke 
doktrine o ravnoteži moći još mnogo prije negoli je sir Halford 
Mackinder, 1904., predstavio svoju tezu o "središnjoj zemlji".!! 


Premijer Churchill i britansko Vrhovno zapovjedništvo dr- 
žali su da oporba Hitleru unutar njemačkih oružanih snaga i 
krupne industrije, poput obitelji Krupp i Thyssen, te njemačkih 
banaka predvođenih bankom Deutsche Bank, za Englesku znači 
samo blažu inačicu iste geopolitičke stvarnosti - njemačke 
prevlasti nad srednjoeuropskim Lebensraumom pomoću njezina 
gospodarskog "mirnog prodora". 

Prema gledištu britanskih krugova oko Churchilla, "dobra" 
Njemačka koja vlada euroazijskim gospodarskim prostorom 
bila je znatno veća opasnost za britansku imperijalnu moć 
od nacističke Njemačke. Britanski geopolitičari nikada nisu 


11 Ibid., str. 240. 


sebi dopuštali preveliku osjećajnost. Lord Palmerstonje, prije 

više od sto godina, to izrazio u britanskom Parlamentu om 

riječima: "Velika Britanija nema vječnih saveznika ni tajnih 
neprijatelja. Vječni i trajni jesu samo britanski interesi, a ran 
je dužnost slijediti ih. Velika Britanija nema prijatelja, smo 
interese."!? 


Fritz Hesse poznavao je geopolitičke ideje Halforda Mae 
kindera, te ga je čak i citirao kako bi podupro svoje argumente. 
Razumio je motive koji su pokretali anglosaksonsku, keoi 
američku geopolitiku, kako ju je ocrtao sir Halford Mackinder, 
i istaknuo je kako je upravo manjak razumijevanja tih mot 
va unutar vodećih krugova zemalja kontinentalne Europe, a 
prije svega Njemačke, tijekom protekloga stoljeća dovodio do 
ratova zbog pogrješnog geopolitičkog izračuna, budući da ni 
Velika Britanija, kao ni kasnije Amerika, nije smjela nijednoj 
kontinentalnoj sili dopustiti da neometano vlada euroazijskim 
kontinentom. Točka. 


Kako je to Halford Mackinder napisao u svom eseju iz 
1919. godine: 

Iko vlada istočnom Europom, vlada "središnjom zemljom"; tko 
vlada “središnjom zemljom“, vlada “najvećim svjetskim kopnom"; tko 
vlada "najvećim svjetskim kopnom", vlada cijelim svijetom.!3 

Britanska politika koja je smjerala onemogućiti Njemačku 
da izgradnjom željeznice Bagdad - Berlin, u suradnji s Osman- 
skim Carstvom, ostvari prevlast nad euroazijskom "središnjom 
zemljom", odredila je ulazak Velike Britanije u Prvi svjetski 
rat, u kolovozu 1914. Godine 1939. ta ista politika, ocrtana 
osnovnim Mackinderovim geopolitičkim načelima, bila je 
temelj sudbonosne engleske odluke o pokretanju rata protiv 
Hitlerove Njemačke. 


12 Temple, Henry, 3. viskont Palmerston, govor u Zastupničkom domu 
od 1. ožujka 1848., Hansard. 


13 Hesse, Fritz, op. cit. 


Veliki srednjoeuropski prostor Trećega Reicha 


Ključne osobe unutar oporbe Adolfu Hitleru iz kasnijeg 
razdoblja rata potjecale su iz najviših slojeva istih konzervativ- 
nih obitelji i institucija koje su mu u siječnju 1933. ponudile 
mjesto kancelara. Tada su ga podržale kaojedinu osobu za koju 
su mislile da bi mogla ostvariti njihove planove o povratku 
gubitaka iz Versaillesa i Njemačku pretvoriti u središte njihova 
plana o novom europskom poretku. 

Sve u njemačkoj vanjskoj, vojnoj i gospodarskoj politici bilo 
je još od Versaillesa usmjereno prema tome osnovnom cilju 
oživljavanja njemačke moći. Poslije 1930. strategija za ostva- 
renje toga cilja usmjerila se na ostvarenje prevlasti u srednjoj 
Europi, odnosno, Mitteleuropi, od Poljske i Čehoslovačke do 
Rumunjske, Bugarske, Balkana, Grčke i Turske. 

Poslije razornog poraza Njemačke iz 1918. u Prvom svjet- 
skom ratu, vodeći njemački krugovi iz stožera Narodne obrane 
i utjecajnog pruskog Junker!* plemstva, koje je posjedovalo go- 
leme posjede, te utjecajni mandarini njemačke državne službe 
i ključni industrijalci i bankari, odnosno svi ključni stupovi 
moći njemačke države, odlučili su se za dugoročnu, skrivenu 
strategiju. Odlučili su da Njemačka ponovno ostvari svoju 
sudbinsku ulogu gospodarske i političke velesile u svjetskim 
razmjerima. 

Njemački je predsjednik von Hindenburg prilikom jedne 
audijencije Njemačke mladeži tijekom dvadesetih godina to 
vrlo sažeto objasnio: "Ono što je jednom bilo njemačko, mora 
ponovno biti njemačko". 


14 Junker - u bivšoj Pruskoj plemić zemljoposjednik, vlasnik polufeudal- 
nog tipa, nešto slično kao u nas "šljivar" (Bratoljub Klaić, Rječnik stranih riječi, 
Nakladni zavod MH, Zagreb, 1978., str. 291.). - nap. prev. 


Srednjoeuropsko gospodarsko vijeće 
i "mirni prodor" 


Carl Duisberg iz kompanije 1. G. Farben, zapravo, kemij- 
skoga kartela koji je uživao strateške dogovore s kompanijom 
obitelji Rockefeller Standard Oil, kompanijom DuPont i drugim 
vodećim američkim kompanijama, ocrtao je 1931. godine stra- 
teške gospodarske ciljeve njemačkih industrijskih elita, dakle, 


pune dvije godine prije negoli je Adolf Hitler postao kancelar. 


Pritom je izjavio kako Njemačka mora stvoriti "zatvoren i 
samodostatan gospodarski blok od Bordeauxa do Odesse, koji 
bi imao ulogu europske kralježnice". Pritom nije govorio samo 
kao direktor kemijskoga trusta 1. G. Farben, nego i kao pred- 
sjednik moćnog Udruženja njemačke industrije (Reichsverband 
der Deutschen Industrie). 

Duisbergov bi gospodarski blok od Bordeauxa do Odesse 
bio područje pod njemačkom vladavinom koje bi se prostiralo 
središnjim dijelom Europe. Propaganda njemačke nacističke 
stranke taj je prostor nazivala njemačkim životnim prostorom 
(Lebensraum). Takvo je gospodarsko područje bilo nužno ako 
je Njemačka željela konkurirati drugim suparničkim svjetskim 
silama, posebno Velikoj Britaniji, Francuskoj i, naposljetku, 
najstrašnijoj gospodarskoj sili na svijetu - Sjedinjenim Ame- 
ričkim Državama. 

Za lobiranje u svrhu stvaranja toga srednjoeuropskoga gos- 
podarskoga područja istočno i jugoistočno od Njemačke vodeće 
su osobe u njemačkoj industriji djelovale pomoću privatne 
organizacije pod nazivom Srednjoeuropsko gospodarsko vije- 
će (Mitteleuropaeischen Wirtschaftstag, MWT). To su vijeće 
financijski potpomagale mnoge kompanije iz kruga vodeće nje- 
mačke velike industrije. Osim kompanije Krupp i kartela čelika, 
tu se našla i kompanija Carla Duisberga 1. G. Farben, zatim 
Sindikat rudnika uglja iz Ruhra, kartel proizvođača pepeljike 
(kalijeva sulfata), veliki istočnopruski poljoprivredni interesi 


junkerske aristokracije, Njemačko udruženje strojogradnje te 
moćno Udruženje njemačke industrije. Direktor odbora u banci 
Dresdner Carl Goetz i Hermann Abs iz banke Deutsche Bank 
također su bili na važnim položajima u Vijeću. 

Posredstvom Srednjoeuropskoga gospodarskoga vijeća 
kompanije poput Krupp, I. G. Farben i druge odigrale su od- 
lučujuću ulogu u izgradnji njemačkoga vojnoga gospodarstva, 
posebno poslije 1934. godine." Njihovi tajni aranžmani s 
Rockefellerovom kompanijom Standard Oil, bankom Chase te 
obitelji DuPont, kao i drugim glavnim američkim industrijskim 
krugovima, omogućili su Njemačkoj da za svoj nadolazeći rat 
proizvode vlastitu sintetičku gumu i sintetički benzin. Tako- 
zvana "ekonomska autarkija" bila je vitalno važna za njihove 
planove. 

Kompanija 1. G. Farben i Treći Reich potrošit će goleme 
količine novca na izgradnju posebnog tvorničkog postrojenja 
za proizvodnju sintetičkoga benzina, nazvanog Leunawerk, koje 
je u ono doba bilo najveća kemijska tvornica u Europi.!* 

Tijekom nacističkih tridesetih godina, dok je bio na položaju 
ministra gospodarstva i predsjednik Reichsbanke, Hjalmar 
Schacht blisko je surađivao sa Srednjoeuropskim gospodarskim 
vijećem kako bi pomogao ubrzanje planova o srednjoeurop- 
skom gospodarskom širenju. Bio je to dobro podmazan stroj. 

U listopadu 1932. godine, nekoliko mjeseci prije negoli je 
Adolf Hitler postao kancelar, Srednjoeuropsko gospodarsko 
vijeće, u projektu stvorenom u suradnji s njemačkim Mini- 
starstvom vanjskih poslova i Narodnom obranom, u tajnosti 
je poslalo svoje predstavnike u Rim kako bi se susreli s talijan- 
skim fašističkim diktatorom Benitom Mussolinijem. Svrha toga 
posjeta bilo je predstavljanje tajnog dokumenta u kojemu su 
Vijeće i njegova moćna potpora iz krugova njemačkog ustroja 
predložili zajedničko talijansko-njemačko djelovanje sa svrhom 


15 Ibid. str. 105. 
16 Ibid., str. 86. - 87. 


da gospodarskim prodorom stvore takozvanu Mitteleuropu, koja 
bi se prostirala gotovo cijelom Srednjom Europom. 

Prema tome neslužbenom dokumentu Srednjoeuropskoga 
gospodarskoga vijeća, talijanska je sfera gospodarskog interesa 
bila smještena u jugoistočnoj Europi, čime je Njemačka Mus- 
soliniju ustupila većinu Rumunjske, Srbije, Bugarske, Alba- 
nije i Grčke. Njemačka bi kao svoju primarnu interesnu sferu 
preuzela Poljsku i Čehoslovačku, dok bi istodobno ponovno 
uspostavila i proširila carinsku uniju s Austrijom iz 1931. 
godine, koju je Austrija, pod velikim pritiskom Francuske, 
bila primorana poništiti. To bi joj omogućilo izravan pristup 
mađarskome gospodarstvu.!? 

Prema tome planu Srednjoeuropskoga gospodarskoga vijeća, 
Mađarska, Hrvatska, Slovenija te Transilvanija u Rumunjskoj 
trebale su ući u detaljno opisan carinski i trgovinski sporazum 
s Njemačkom i Italijom koje bi time ostvarile povlašten pristup 
prirodnim bogatstvima toga područja. Osim toga, Jugoslavija 
bi se razdvojila pomoću njemačkoga novca, s time da bi Slo- 
venija i Hrvatska pripale njemačkom gospodarskom području, 
a Srbija Mussoliniju. 

Unutar samoga Srednjoeuropskoga gospodarskoga vijeća 
svima je bilo posve jasno da bi tim predloženim savezništvom 
u podjeli srednjoeuropskoga prostora kasnije potpuno vladala 
Njemačka. Njemački su industrijalci predviđali da će spo- 
sobnije njemačke kompanije postupno u pozadinu potisnuti 
gospodarski i vojno slabije Talijane. 


Njemačka industrija zavodi Francusku 
Ta podjela, koju je Mussoliniju predložilo Srednjoeuropsko 
gospodarsko vijeće, bila je izravan izazov za Francusku, koja 


je, u nastojanju da spriječi bilo kakvu njemačku ekspanzioni- 


17 Ibid., str. 69. - 70. 


stičku opasnost, podržavala savez Čehoslovačke, Jugoslavije i 
Rumunjske, nazvan "Mala antanta". 

U jednom internom dokumentu s početka tridesetih godina, 
koji je izradio predstavnik banke Deutsche Bank u Srednjo- 
europskom gospodarskom vijeću, navodi se da je cilj toga 
vijeća "razvijanje i čuvanje odnosa s podunavskim zemljama, 
prekidanje gospodarske ovisnosti tih zemalja o Francuskoj te 
njihovo vezivanje uz Njemačku pomoću praktičnog, isključivo 
gospodarskog određenja njihovih problema". Osim toga, u 
tome se dokumentu ističe kako će to biti moguće samo ako 
Njemačka, uz gospodarski utjecaj, ostvari i politički utjecaj 
nad Srednjom Europom.!? 

Od 1921. godine Francuska je, djelujući preko Lige naroda, 
pomoću kredita i subvencija banke zvane Banque de Union Pa- 
risienne, u vlasništvu velike francuske industrije čelika, gradila 
takve vanjskoekonomske veze s Čehoslovačkom, Rumunjskom 
i Jugoslavijom u kojima se ona nametala kao snažniji partner. 

U ranim tridesetim godinama ekonomski cilj Srednjoeurop- 
skoga gospodarskoga vijeća smjerao je poticanju balkanskih i 
susjednih država Srednje Europe na punu gospodarsku ovi- 
snost o Njemačkoj. Unutar Njemačke politika Vijeća imala je 
u Parlamentu politički važnu potporu velikih zemljoposjednika 
iz takozvane junker aristokracije, budući daje Vijeće visokom 
carinom na uvoz žita zaštitilo njihove interese u zamjenu za 
njihovu političku potporu planu industrijskoga projekta Sred- 
nje Europe.!? Prema planu Srednjoeuropskoga gospodarskoga 


18 Memorandum Deutsche Banke o ciljevima MWT-a može se pronaći 
u ZStA, Potsdam, Deutsche Bank AG, br. 21 838. BI. 131. (cf. DDR Lexikon 
zur Parteigeschichte, Band 3, str. 370., Leipzig, 1985.). 

19 "Feudalizacija industrije" u Njemačkoj u kasnom 19. stoljeću opisana 
je u Helmut Boehme, Deutschlands Weg zur Grossmacht, Kiepenhheuer & Witsch, 
Cologne, 1972. Također, Otto-Ernst Schueddekopf, Die deutsche Innenpolitik im 
letzten Jahrhundert und der konservative Gedanke, Verlag Albert Limbach, Braus- 
chweig, 1951. Klaus Epstein, Vom Kaiserreich zum Dritten Reich, Ullstein Verlag, 
Berlin, 1972. Detaljan zapis simbioze Junkera i industrije na prelasku stoljeća 
nalazi se u Kurt Gossweiler, Grossbanken, Industriemonopole, Staat, Deutscher 
Verlag der Wissenschaft, Berlin, 1971. 


vijeća, male je njemačke obiteljske poljoprivrednike trebalo 
žrtvovati u zamjenu za zaštitnu carinu i potporu u subvenci- 
jama danu moćnom junker plemstvu koje je proizvodilo žito. 

Do 1935. godine kompanije Krupp i I. G. Farben otkupile 
su većinske pakete dionica odabranih rudnika bakra, cinka i 
boksita u Jugoslaviji, a njihov se identitet skrivao iza belgijske 
fiktivne kompanije za izradu poštanskih sandučića. K tome je 
Glavni strožer Njemačkih oružanih snaga zamolio kompaniju I. 
G. Farben da u Rumunjskoj, Bugarskoj i Mađarskoj organizira 
velike poljoprivredne kombinate za široko rasprostranjen uzgoj 
stočne hrane, potrebne u slučaju rata. 


Kompaniji 1. G. Farben povjeren je i posao u suradnji s ban- 
kom Dresdner na osiguranju velikih naftnih polja u Rumunj- 
skoj, kojima je u to doba upravljala Rockefellerova kompanija 
Standard Oil i koja su bila nužna za budući rat, budući daje 
Njemačka potpuno ovisila o uvozu nafte.? 

U isto vrijeme kada je njemački gospodarski prodor na pro- 
stor zemalja francuske Male antante mijenjao postojeći položaj 
Francuske u istočnoj Europi, interesi kartela čelika i ugljena 
iz Ruhrske pokrajine, koji su bili zastupljeni u Srednjoeurop- 
skom gospodarskom vijeću, u svom su odnosu s francuskom 
industrijom željeza i čelika slijedili politiku "racionalnosti", 
koja je dosegnula vrhunac politički važnim nizom trgovačkih 
sporazuma o suradnji. 

Najvažniji takav sporazum bio je francusko-njemački spora- 
zum iz lipnja 1937. godine, kojije, kao ministar gospodarstva, u 
ime Trećeg Reicha potpisao Hjalmar Schacht i kojim je njemački 
koksirani ugljen postao glavni ugljen za francusku industriju 
čelika. Zauzvrat, kompanije iz francuskoga kartela proizvođača 
čelika Comitć des Forges sporazumjele su se da svoju željeznu 
rudaču izvoze njemačkim kompanijama proizvođačima čelika, 
povezujući tako, zapravo, sudbinu francuske i njemačke teške 
industrije. 


20 Ibid., str. 105. 


Francuski čelični kartel Comitć des Forges postao je okosnica 
moćne pronjemačke industrijske frakcije unutar Francuske i 
svojim je djelovanjem sve više potiskivao protuhitlerovsku 
industrijsku grupaciju Paribas, koja se, u nastojanju da suzbije 
Njemačku, zalagala za bliže veze sa Sovjetskim Savezom. An- 
drć Francois-Poncet, francuski veleposlanik u Njemačkoj do 
1938. godine, s osobnim vezama u francuskoj industriji čelika, 
otvoreno je zastupao interese kartela Comitć des Forges tražeći 
veću gospodarsku suradnju s njemačkom industrijom čelika. 
Zato je veleposlanik Francois-Poncet u Berlinu bio poznat kao 
omiljeni veleposlanik kancelara Hitlera. 

Daljnji kartelski sporazumi o utvrđivanju cijena između 
francuske i njemačke industrije čelika pomogli su u stabilizaciji 
francuske industrije čelika za vrijeme svjetske ekonomske krize. 
Slični sporazumi dogovoreni su i između kompanije I. G. Far- 
ben i francuskih kemijskih kompanija, a kasnije su i prošireni. 

Već je u rujnu 1931. godine francuski premijer Pierre Laval, 
zajedno sa svojim poslovnim partnerom, kemijskim industri- 
jalcem Albertom Buissonom, pozvan u Berlin. Ondje su njih 
dvojica s kompanijom I. G. Farben pregovarali o kartelskom 
dogovoru, a osnovali su i Francusko-njemački odbor (Comite 
Franco-Allemand), odnosno, savez vodećih francuskih i nje- 
mačkih industrijalaca, čija je zadaća bila potaknuti francuska 
ulaganja u njemačku industriju, u zamjenu za njemačka pa- 
tentna prava. 

Tako je, tijekom kritičnog predratnog razdoblja od 1936. do 
1939. godine, francuska industrija, malo-pomalo, prihvaćala 
politiku "ekonomske kolaboracije" sa svojim suparnicima iz 
njemačke industrije. Isto je tako, malo-pomalo, pred kraj tride- 
setih godina, unutar francuskih industrijskih krugova, nastala 
moćna os naklonjena Njemačkoj i zajedničkim interesima. 

Do početka 1939. francuski je ministar vanjskih poslova 
Georges Bonnet, uz potporu francuske krupne industrije, 
učvrstio tu suradnju francuske i njemačke industrije kao služ- 


benu vanjsku politiku industrijske suradnje s Njemačkom, za 
razliku od prethodne politike vojnog obuzdavanja, što je bila 
i jedna od posljedica Miinchenskoga sporazuma i francuske 
politike popuštanja. U vlasništvu francuske industrije bila su 
i četiri velika pariška dnevna lista, dok je daljnjih deset novina 
primalo od njih veliku novčanu potporu, tako da su francuski 
industrijalci bili prilično utjecajni u oblikovanju javnog mišlje- 
nja u korist njemačke gospodarske strategije.?! 

Poslije 1936. razvoj francuskog ogranka Srednjoeuropskoga 
gospodarskoga vijeća i Duisbergova "gospodarskoga prostora" 
od Bordeauxa do Odesse u svim se važnim pitanjima odvijao 
prema planu. L doista, široko rasprostranjena francuska in- 
dustrijska suradnja s Njemačkom odigrala je potkraj tridese- 
tih godina u Francuskoj odlučujuću ulogu u izgradnji velike 
stranke oko Pierrea Lavala i Philippea Petaina, koja je, svojom 


21 Uloga koju su glavni njemački industrijski i bankarski krugovi iz 
udruženja Langnamverein i Reichsverband der Deutschen Industrie ostvarivali preko 
Srednjoeuropskoga gospodarskog vijeća može se naći u memoarima bivšeg di- 
rektora Vijeća i predstavnika kompanije Krupp Tila Freiherra von Wilmowskog, 
Rueckblickend moechte ich sagen... Gerhard Stalling Verlag, Oldenburg, 1961. 
Također, koristan je zapis jednog od ljudi koji su s Tilom von Wilmowskim i 
Fritzom Hesseom radili u udruženju Deutsche Orient Verein, u sklopu Vijeća, 
odnosno, djelo Alfreda Sohn-Rethela, Industrie und Nationalsozialismus: Aufzei- 
chnungen aus dem “Mitteleuropaeischen Wirtschaftstag, Verlag Klaus Wagenbach, 
Berlin 1992. Objavljena doktorska dizertacija Axela Schildta, Militaerdiktatur 
mmit Massenbasis?: Die Querfrontkonzeption der Reichswehrfuehrung um General von 
Schleicher am Ende der Weimarer Republik, Campus Verlag, Frankfurt am Main, 
1981., također prikazuje detalje o odnosima industrijske grupacije Srednjoe- 
uropskoga gospodarskog vijeća iz ranih tridesetih godina 20. stoljeća. 

John R. Gillingham, u knjizi Industry & Politics in the Third Reich, Columbia 
University Press, New York, 1985., potanko opisuje ulogu industrije ugljena i 
čelika iz Ruhrske pokrajine te njihovih sporazuma s francuskom industrijom. 
Dokument američke vlade koji više nije tajan, Report on the Banque Nationale 
pour le Commerce et l'Industrie: Laval's Bank, koji je napisao Alexander Sacks iz 
Protutrustovskog odjela u Ministarstvu pravosuđa, 225 Broadway, New York, 
za viteza Fowlera Hamiltona, načelnika Ogranka za neprijatelje u sklopu 
OEWA-e i Odbora za gospodarsko ratovanje, Washington, D.C., datiran 21. 
travnja 1943., sadrži pojedinosti o ulozi koju su Pierre Laval i Albert Buisson 
iz kompanije Rhone-Poulenc odigrali, 1931., surađujući s kompanijom I. G. 
Farben i njemačkom industrijom. 


politikom popuštanja i opiranja bilo kakvoj "borbi do kraja" s 
Njemačkom, u svibnju 1940. preuzela vlast. 

Gospodarska strategija Srednjoeuropskoga gospodarskoga 
vijeća, takozvana strategija pćnćtration pacifique (miran prodor, 
nap. prev.) Karla Duisberga i obitelji Krupp, nije napredovala 
samo na području odnosa sa Staljinovim Sovjetskim Savezom, 
koji je sredinom tridesetih godina nacističku Njemačku vidio 
kao svoju glavnu stratešku opasnost. 

To će se Staljinovo gledište pokazati opravdanim. Unatoč 
radu Srednjoeuropskoga gospodarskoga vijeća i politike "mir- 
nog prodora", Njemački se Reich još od 1935. godine u tajnosti 
pripremao za nužno ratno osvajanje Sovjetskog Saveza.?? 


Euroazijski gospodarski prostor 


Unatoč napretku na glavnim bojišnicama, za Srednjoeu- 
ropsko gospodarsko vijeće najveća je prepreka u učvršćivanju 
njegove politike mirnoga gospodarskoga prodora u istočnu i 
jugoistočnu Europu bio upravo Fiihrer. Adolf Hitler, čovjek 
kojega su industrijski i bankarski krugovi ispočetka podržali i 
postavili na mjesto kancelara, s idejom da ostvari njihov plan 
vraćanje gubitaka iz Prvoga svjetskoga rata, postao je opsjednut 
ratom do uništenja radi zatiranja boljševizma i "inferiorne sla- 
venske rase", štoje i izjavio više od deset godina prije izdavanja 
svoje knjige Mein_ Kampf. 

Već u listopadu 1935., mjesecima prije negoli su njemačke 
snage ušle u Rajnsku pokrajinu, Adolf Hitler sazvao je svoj ta- 
kozvani unutarnji kabinet, kako bi raspravili pripreme potrebne 
za pokretanje rata protiv Rusije u proljeće 1939. godine. Bilo je 


22. Sohn-Rethel, Alfred, Industrie und Nationalsozialismus: Aufzeichnungen 
aus dem  'Mitteleuropaeischen  Wirtschaftstag, Verlag Klaus Wagenbach, Berlin, 
1992., str. 103. - 110. 


to cijelu godinu dana prije negoli je, u planu iz veljače 1936 
utanačio da rat protiv Rusije treba započeti 1940. godine. 

Nazočni na tome sastanku iz listopada i na sljedećim 
sastancima vezanim uz ratna planiranja bili su, uz Adolfa 
Hitlera, njegov zamjenik Rudolf Hess, admiral Erich Reader 
iz Mornarice, ministar rata general Werner von Blomberg, 
Hermann Goering iz Zračnih snaga, Konstantin von Neurath 
kao ministar vanjskih poslova, grof Schwerin von Krosigk kao 
ministar financija, te Hjalmar Schacht u novoj dvojnoj ulozi 
ne samo predsjednika Njemačke banke nego i ministra gospo- 
darstva Trećega Reicha. 


Hjalmar Schacht se na tim raspravama Hitlerove Vlade 
trebao zalagati za planove njemačkih bankarskih i industrij- 
skih krugova, utjelovljene u politici mirnoga prodora koju je 
provodilo Srednjoeuropsko gospodarsko vijeće. Žestoko se 
protiveći izravnoj vojnoj okupaciji srednje i istočne Europe, 
on je pokušao kancelara Hitlera uvjeriti da njemačko gospo- 
darstvo nije dostatno spremno za sveobuhvatan rat kojim bi 
Francuska i sile Antante vjerojatno postale njemački protivnici. 
I zapovjednik Glavnog stožera general Ludwig Beck obrazlagao 
je Hitleru kako se vojska još nije dostatno spremila za rat. 

Hjalmar Schacht sukobio se sa zahtjevima Hermanna Gorin- 
ga i, naposljetku, samoga kancelara, koji su željeli financirati 
vojnu potrošnju velikim deficitom, ističući kako time Nje- 
mačkoj prijeti nova inflacija, te da se tako ozbiljno narušava 
stabilnost cijeloga gospodarstva. 

Iznad svega Hjalmar Schacht i pripadnici industrijskih 
krugova iz Srednjoeuropskoga gospodarskoga vijeća, koji su 
ga podupirali, znali su da najveća mogućnost za njihovu stra- 
tegiju gospodarske prevlasti nad područjem srednje Europe 
i istočnih europskih zemalja jest u tome da Njemačka slijedi 
Duisbergovu izvornu strategiju mirnoga prodora i da tako u 
susjednim zemljama ostvari gospodarsku prevlast bez vojne 
okupacije osvojenih područja. 


Kada je Hitler, u studenome 1935., zatražio da se Njemačka 
do 1939. godine pripremi za pokretanje sveobuhvatnog rata 
protiv Rusije, general Beck i njegov Glavni stožer, u sporazumu 
s industrijskim krugovima predstavljenim u Vijeću, sastavili 
su popis na kojemu su bila navedena četiri preduvjeta nužna 
za uspjeh takvoga rata.?? 

Njemačka u prvome redu mora postići čvrstu gospodarsku 
prevlast nad područjem srednje Europe. To se ne smije postići 
vojnim osvajanjem i okupacijom, jer bi to prouzročilo preveliko 
širenje njemačke vojske. Umjesto toga bolje je to ostvariti gos- 
podarskom, političkom i inom kontrolom, koja bi osiguravala 
potrebne sirovine, poljoprivredne proizvode, energiju, prijevoz, 
te poštansku i administrativnu infrastrukturu diljem srednje 
Europe, koje su potrebne kao potpora za takav veliki rat protiv 
Sovjetskog Saveza. U biti, prema tome bi se popisu plan Sred- 
njoeuropskoga gospodarskoga vijeća za prostor srednje Europe 
trebao pretvoriti u državnu politiku Trećega Reicha. U tome je 
Glavni stožer imao potporu kompanija Krupp i I. G. Farben, 
te udruženja Langnamverein. 

Drugi preduvjet s popisa Glavnog stožera, nužan za uspjeh 
sveobuhvatnog rata protiv Sovjetskog Saveza, bio je da se 
Poljska vojska podigne na njemački borbeni standard i stegu, 
budući da bi se nju, kao njemačkog saveznika, trebalo iskori- 
stiti za prodor na istok, u Rusiju. Glavni je stožer predlagao da 
se to učini pomoću Sporazuma o međusobnoj zaštiti između 
Njemačke i Poljske, koji je Njemačka potkraj 1934. godine 
predložila Poljskoj, a Poljska u to doba odbila. 

Treći preduvjet bilo je uspostavljanje saveza s Japanom 
protiv Rusije, u kojemu bi se Japan suglasio da, istodobno s 
njemačkim prodorom u Rusiju sa zapada, pokrene na ruskom 
Dalekom istoku invaziju na Sibir. 


23 Ibid. 


L, naposljetku, Glavni je stožer zahtijevao da se, u bilo ka 
kvom njemačkom prodoru na istok, očuva stroga neutralnost 
Engleske kako bi se izbjeglo ponovni razoran rat na dvije bojiš- 
nice, štoje Njemačka skupo platila u Prvome svjetskome ratu. 

Zahtjevi su bili pomno formulirani kako bi se njima očuvala 
ključna strategija za stvaranje srednjoeuropskoga gospodarsko- 
ga prostora, a general Beck, ministar Schacht i drugi trudili 
su se kancelara Hitlera usmjeriti prema ostvarenju njegovih 
zahtjeva u Austriji, Sudetima, te kasnije Poljskoj, prijetnjom 
vojnom silom, ali bez stvarnoga rata. 

Od kraja 1936. godine kancelar Hitler imenovao je Her- 
manna Goringa upraviteljem novoga četverogodišnjega plana 
pripreme Njemačke za rat, izgradnjom gospodarske samodo- 
statnosti po pitanju goriva, gume i drugih potrepština. 


Neočekivana promjena geopolitičke strategije 


Nakon što je kancelar Hitler izgubio strpljenje u pregovo- 
rima s poljskim ministrom vanjskih poslova Josefom Beckom, 
odlučio je prihvatiti mudar prijedlog Josifa Staljina. Dana 23. 
kolovoza 1939. godine u Moskvi je potpisan Pakt Ribbentrop- 
Molotov o međusobnom nenapadanju, koji je završio vojnom 
okupacijom i podjelom Poljske. 

Taj je njemačko-sovjetski pakt o međusobnom nenapadanju 
bio popraćen dalekosežnim njemačko-sovjetskim Sporazumom 
o trgovini i kreditiranju. Uvjeti toga sporazuma Sovjetskom 
su Savezu omogućili žuran kredit za kupnju do 200 milijuna 
maraka njemačke industrijske robe, u zamjenu za vitalno po- 
trebnu naftu i industrijske sirovine iz Rusije. 

Taj je Sporazum izričito nalagao "izgradnju tvornica, te 
dostavu svih vrsta strojeva i strojarskih alata, opreme za iz- 
gradnju naftne, kemijske i elektrotehničke industrije, brodova, 
prijevoznih sredstava, transportne opreme, mjernih instru- 


menata, laboratorijske opreme..." Spomenutih 200 milijuna 
maraka kredita kojima bi Rusija kupila industrijsku opremu 
od Njemačke omogućila bi banka Deutsche Golddiskontbank, 
skraćeno zvana "Dego". 

Sporazum o trgovini i kreditiranju ugovoren s Josifom 
Staljinom otvorio je, u najmanju ruku teoretski, mogućnosti 
za dalekosežan miran gospodarski prodor Njemačke u nepre- 
gledan Sovjetski Savez. U Ministarstvu vanjskih poslova, na 
čelu s barunom von Weizsaeckerom, vladalo je pobjedonosno 
ozračje u svezi s gospodarskim sporazumima s Moskvom. 
Sam je ministar Von Weizsaecker u dokumentu Joachimu von 
Ribbentropu, kancelaru Hitleru i njemačkoj Vladi napisao: 

Obje će se države gospodarski obogatiti na najprirodniji način. 
Sovjetski Savez, zemlja neiscrpna bogatstva u sirovinama i velikih 
dugoročnih planova ulaganja, imat će sve do u daleku budućnost po- 
trebu za proizvodima najbolje kvalitete. Njemačka, pak, kao zemlja 
s najkvalitetnijom specijaliziranom industrijom, može  Sovjetskome 
Savezu dostaviti potrebne tvornice i industrijsku opremu, s obzirom na 
to da je industrija u toj zemlji samo djelomično razvijena. Osim toga, 
Njemačka može neograničeno uvesti i tu sovjetsku proizvodnju...“ 

Do ljeta 1940. izgledalo je da se cilj mnogih njemačkih 
organizacija i njemačke države o gospodarskoj prevlasti nad 
nepreglednom euroazijskom kopnenom masom najednom 
našao nadohvat ruke. Velika Britanija to nije željela, a posebno 
to nije bilo u interesu moćnih krugova američkoga ustroja, 
okupljenih oko predsjednika Roosevelta i obitelji Rockefeller. 


24 Memorandum njemačkoga Ministarstva vanjskih poslova od 20. kolovo- 
za 1939-. danoje u cijelosti u Hass, Gerhard, 23. August 1939: Der Hitler-Stalin 
pakt, Dokumentation, Dietz Verlag, Berlin, 1990. 


"Novi europski poredak" 


Prema ekonomskim uvjetima iz Pakta Hitler-Staljin Rusija 
je postala izvor za sirovine i tržište za industrijski izvoz nje- 
mačkoga gospodarstva. Srednjoeuropsko gospodarsko vijeće i 
Hermann Abs iz Deutsche Banke intenzivno su zajednički radili 
na izradi nacrta europskoga "novoga poretka" (Neue Ordnung), 


koji je predložio sam Adolf Hitler, odnosno Europe kojom od 
Bordeauxa do Odesse, a akoje moguće i dalje, vlada Njemačka. 


Dana 25. lipnja 1940. ministar Funk taj je plan objavio 
pod nazivom "Novi europski poredak", time obećavajući kraj 
ekonomske krize, nezaposlenosti i socijalnog kaosa za zemlje 
koje su tada bile unutar sfere Hitlerova Trećega Reicha. To je 
obećanje bilo sračunata suprotnost ekonomskom kaosu i krizi 
liberalnoga gospodarstva. 

Godine 1941., uoči invazije na Rusiju, Hermann Goring 
imenovao je Karla Blessinga članom upravnog odbora državne 
kompanije Kontinentale Oel, gdje se pridružio ministru Funku, 
Hermannu Absu iz banke Deutsche Bank i Carlu Krauchu iz 
kompanije 1. G. Farben. Kompanija Kontinentale Oel bila je 
jedna od brojnih kompanija koje su u tajnosti poslovale s kom- 
panijom obitelji Rockefeller Standard OI kako bi za njemačke 
vojne potrebe osigurali vitalnu opskrbu naftom, posebno iz 
Rumunjske.?5 

Hitlerov je novi poredak trebao postati jedinstveno eu- 
ropsko ekonomsko područje, odnosno, jedinstveno europsko 
tržište od "Bordeauxa do Odesse" i šire. Gospodarski odnosi 
između Njemačke i zemalja istočne Europe, kao i s nekim ze- 
mljama zapadne Europe, kojima je u to doba vladao Hitlerov 
Treći Reich, trebali su se učvrstiti u nacionalnim valutama, 


25  Hampe, Peter i Ritschl, Albrecht, Neue Ergebnisse Zum  NS-Aufschwung: 
Jahrbuch fiir. Wirtschaftsgeschichte, Akademie Verlag, 2003., str. 196. 


ve 


čiju je vrijednost trebalo odrediti u markama, što je uvelike 
sličilo poslijeratnom brettonwoodskom sustavu i ulozi koju je 
u tome sustavu imao dolar. 

Berlin je trebao postati financijsko središte "novog europ- 
skog poretka". Na kraju bi devizni tečaj svake nacionalne valute 
"nove Europe" bio određen u odnosu na marku, a održavala bi 
ih stroga kontrola cijena koju bi provodile vlade tih zemalja. 
Ukinuo bi se zlatni standard, a europske bi se valute vezale 
za marku, što je bilo vrlo slično američkoj politici napuštanja 
zlatnog standarda iz kolovoza 1971. godine. 

Objašnjavajući valutni sustav "novog europskog poretka", 
ministar Funk je izjavio: 

Nikada nećemo slijediti valutnu politiku koja bi nas na bilo koji 
način učinila ovisnima o zlatu, zato što ne možemo sebi dopustiti 
da se vežemo uz ono sredstvo razmjene čiju vrijednost ne možemo 
određivati.?* 

Na kraju, tim je planom predviđen savez četiriju sila - Nje- 
mačke, Mussolinijeve Italije, Japana i Rusije, koji bi zajednički 
uspostavio gospodarsku kontrolu nad cijelom euroazijskom 
kopnenom masom, od Atlantskog do Tihog oceana. 

Takva usklađena koncentracija moći nad Euroazijom bila 
je upravo ono na što je sir Halford Mackinder upozoravao 
britanske elite da, pod svaku cijenu, spriječi i upravo ono što 
njihovi američki rođaci, okupljeni oko Vijeća za inozemne 
odnose, koje je financirala obitelj Rockefeller, neće dopustiti. 
Britanske tajne službe i britanska diplomacija počeli su se 
snažno dodvoravati Staljinu, nadajući se da će ga odvratiti od 
toga Hitlerova plana. Taj pokušaj nije imao mnogo veze s nekim 
prosovjetskim osjećajima. Premijer Churchill osobno je mnogo 
više simpatizirao Nijemce. Bila je to samo britanska računica 


26 Funk, Walter, citirano u Harvey, Patricia, "The Economic Structure of 
Hitler's Europe: The Planning of the New Order in 1940", u Survey of Inter- 
national Affairs 1939 - 1946, Hitler's Europe, Royal Institute of International 
Affairs, Oxford, 1954. 


"ravnoteže moći", prema kojoj je Velika Britanija željela savez 
sa slabijom od svojih dviju europskih suparnica, Rusijom, i 
pokušavala ju je iskoristiti protiv svoje jače suparnice. Taj će 
se sukob poslije zvati Drugi svjetski rat. 

Za izgradnju novog europskog poretka ključna je bila uloga 
velikih berlinskih banaka Trećega Reicha, ponajviše Deutsche 
banke i Dresdner banke. U Upravnom odboru Deutsche banke, 
tada najmoćnije njemačke banke, Hermann Abs bio je osoba 
odgovorna za sva devizna pitanja, a u taj je odbor došao 1937. 
na preporuku ministra Schachta. 


Prema "novom europskom poretku" njemački je bankarski 
model, s vlasništvom nad ključnim industrijskim grupacijama, 
trebao biti izvezen u okupirane dijelove "nove Europe", poseb- 
no na istok. Deutsche banka je, kupnjom banke Boehmische 
Union-Bank, stekla kontrolu nad bankama u okupiranoj Čeho- 
slovačkoj, a preuzimanjem velike banke Vienna Creitanstalt- 
Bankvereinte ostvarila je i kontrolu nad austrijskim bankama 
i industrijom. Dresdner banka preuzela je banku Landerbank 
Wien iz Beča i važnu banku Boemische Escompte iz Praga. 

Kontrola koju su njemačke banke ostvarile nad najvećim 
austrijskim i čehoslovačkim bankama dala je odlučujući po- 
ticaj strategiji ekonomskog razvoja i trgovine s jugoistočnom 
Europom koju je poticalo Srednjoeuropsko gospodarsko vije- 
će. Pomoću banke Creditanstalt, Deutsche banka ostvarila je 
svoje bankarske interese u dijelovima bivšega Habsburškoga 
Carstva, poimence u Zagrebu, Budimpešti, Lavovu, kao i u 
Beogradu. Kontrolom nad praškim bankama njemačke su banke 
kontrolirale ili zadobile važna uporišta u Bratislavi, Beogra- 
du, Sofiji i Bukureštu. U tim su državama, dakle, Jugoslaviji, 
Mađarskoj, Čehoslovačkoj, Bugarskoj, Rumunjskoj i Poljskoj, 
banke kontrolirale većinu važnih poljoprivrednih i industrijskih 
kompanija tih regija. Obrazlažući njemačku politiku bankar- 
skog učvršćivanja na istoku, Ministarstvo gospodarstva Trećeg 


Reicha izjavilo je kako je to "nužno radi osiguranja izvora siro- 
vina, koje su toliko potrebne za naš gospodarski napredak".?7 


Započinje Operacija "Barbarossa" 


Taj vrlo opsežan gospodarski rast, koji su u izgradnji "novog 
europskog poretka" provodili velike berlinske banke, krupna 
industrija i Srednjoeuropsko gospodarsko vijeće, počeo je 
naglo izmicati iz ruku Trećega Reicha poslije posjeta ministra 
vanjskih poslova Sovjetskog Saveza Vjačeslava Mihajloviča 
Molotova Berlinu, 12. studenoga 1940. godine. On se žestoko 
usprotivio kancelaru Hitleru, optuživši ga za kršenje Pakta 
Ribbentrop-Molotov iz 1939. godine, posebno u Finskoj i 
Rumunjskoj. 

U listopadu, samo nekoliko dana prije njegova posjeta 
Berlinu, rumunjski je diktator Ion Antoanescu dopustio Nje- 
mačkim oružanim snagama da okupiraju njegovu državu kako 
bi za Treći Reich osigurali neprocjenjive strateške izvore nafte 
iz kompleksa naftnih rafinerija u blizini rumunjskoga grada 
Ploesti. To se nije svidjelo Staljinu, koji je taj potez protumačio 
kao izravnu prijetnju. 

U berlinskim pregovorima s kancelarom Hitlerom Vjače- 
slav Molotov ponovno je silovito izložio sovjetske zahtjeve, 
prema kojima su područja u Finskoj i na Balkanu, a posebno u 
Rumunjskoj, pripadala sovjetskoj interesnoj sferi. Osim toga, 
Staljin je zahtijevao kontrolu nad tjesnacem Dardanele, što je 
prijetilo njemačkom savezu s Mussolinijevom Italijom. 

Ubrzo poslije toga sukoba iz studenoga 1940. kancelar 
Hitler odlučio je isključiti Sovjetski Savez iz planiranog saveza 
četiriju sila, u koji su, uz Sovjetski Savez, trebale ući Italija i 


27 Citirano u internom memorandumu Odbora guvernera banaka za 
savezne pričuve pod nazivom German Banking Penetration in Continental Europe, 
Washington, rujan 1944. 


Japan. Dana 18. prosinca 1940. zapovjedio je svome vojnom 
zapovjedništvu da se pripremi za sveopći rat protiv Sovjetskog 
Saveza, pod šifrom Operacija "Barbarossa", oživljavajući tako 
planove iz 1935. godine.?? 


Rooseveltova geopolitička igra 


U tome su trenutku predsjednik Roosevelt i krugovi oku- 
pljeni oko Studija o ratu i miru i obitelji Rockefeller znali da 
će iz najskupljeg rata u povijesti izići kao pobjednici pa su 
pažljivo započeli s propagandnom kampanjom kako bi javnost 
pripremili na ulazak u rat s Hitlerovom Njemačkom. Razlog za 
ulazak Amerike u taj rat, barem sa stajališta obitelji Rockefeller, 
njihovih saveznika s Wall Streeta i krupnih industrijalaca, nije 

imao nikakve veze s Hitlerovom politikom "konačnog rješenja 
prema Židovima ni s drugim ogavnostima Trećega Reicha. 


28 Tekst Sporazuma o kreditu između Njemačkoga Reicha i Sovjetskoga 
Saveza, s nadnevkom 19. kolovoza 1939., može se pronaći u Akten zur Deutschen 
Auswaertingen Politik 1918 - 1945., aus dem Archiv des deutschen Auswaertigen 
Amtes, Impremerie Nationale, Baden-Baden, 1956. Dokument njemačkoga 
Ministarstva vanjskih poslova od 20. kolovoza 1939. reproduciran je u cijelosti 
u Hass, Gerhard, 23. August 1939: Der Hitler-Stalin Pakt, Dokumentation, Dietz 
Verlag, Berlin, 1990. 

O ulozi Absove Deutsche Banke, kao i drugih velikih berlinskih banaka, u 
širenju njemačkoga utjecaja na Balkan i u istočnu Europu u razdoblju poslije 
1936. otkriveni interni memorandum za Odbor guvernera Sustava banaka za 
savezne pričuve u Washingtonu, pod nazivom German Banking Penetration in 
Continental Europe, Washington, September 1944., sadrži vrijedne podatke, 
posebno u svezi s važnosti stečevina Deutsche Banke u Čehoslovačkoj i Au- 
striji poslije 1938. godine. Harvey, Patricia, op. cit., daje pojedinosti Funkovih 
govora o "novom poretku". Gall, Lother, et al., Die Deutsche Bank: 1870-1995, 
Verlag C.H. Beck, Miinchen, 1995., daje pojedinosti o Absovoj središnjoj ulozi 
u pokušaju stvaranja gospodarskog i bankarskog okvira za "novi poredak" 
poslije 1940. godine. 

Sudbonosni sraz Vjačeslava Molotova i Adolfa Hitlera u studenome 1940. 
potanko je opisan u mnogim izvorima, iako korisno izvješće svjedoka jest ono 
ministra financija Trećega Reicha Lutza von Krosigka, grofa Schwerina, dano 
u njegovoj knjizi Memoiren, Seewald Verlag, Stuttgart, 1977. 


Ispravnije je reći kako je sve veća propagandna kampanja 
kojom je američki narod trebalo pridobiti za još jedan rat u 
Europi bila usmjerena na uništenje najopasnijeg suparnika 
poslijeratnog "američkoga stoljeća" - Njemačkoga Reicha. 

Amerikaje planirala, kao što se Staljin i pribojavao, s pokre- 
tanjem englesko-američke bojišnice protiv Hitlera odugovlačiti 
dostatno dugo da Rusija i Njemačka imaju vremena jedna drugu 
iskrvariti do smrti. Operacija "Barbarossa" započelaje u lipnju 
1941. i trajala je do prosinca te godine, tijekom užasno hladne 
zime. Za tu je invaziju na Sovjetski Savez mobiliziran zastra- 
šujuće velik broj ljudi, više od 4,5 milijuna njemačkih vojnika 
i vojnika osovinskih sila. Operacija "Barbarossa" do danas je 
najveća vojna operacija u ljudskoj povijesti, mjerimo li u ter- 
minima ljudskih snaga, prijeđenog područja i ljudskih žrtava. 

U tome su se trenutku srušili i cijela strategija i utjecaj 
Srednjoeuropskoga gospodarskoga vijeća, na čelu s barunom 
von Wilmowskim. Mreža koju je Vijeće ispreplelo unutar indu- 
strije i institucija Trećega Reicha promijenila je cilj djelovanja 
i postala njemački pokret otpora (Der Wiederstand). 

Čudne oseke i plime njihova aktivnog protivljenja ratnim 
planovima kancelara Hitlera od 1939. godine pa sve do atentata 
koji je pukovnik Claus von Stauffenberg pokušao na kancelara 
20. lipnja 1944. godine, mogu se, možda, razumjeti samo iz 
perspektive usporednih oseka i plima u planovima o srednjoj 
Europi i Euroaziji, koje su pokušavali provesti organizirani 
njemački krugovi okupljeni oko Hjalmara Schachta, obitelji 
Krupp, generala Thomasa i Srednjoeuropskoga gospodarskoga 
vijeća s Wilmowskim na čelu. 

Kako je to britanski premijer Winston Churchill vidio iz 
ledeno hladne britanske geopolitičke perspektive, organizirani 
otpor kancelaru Hitleru unutar same Njemačke bio je za Veliku 
Britaniju još opasniji protivnik. 

Premijer Churchill pročitao je zapise o planovima za gospo- 
darski imperijalizam Srednjoeuropskoga gospodarskoga vijeća, 


koje je napisao Alfred Sohn-Rethela, koji je 1936., nakon što je 
Gestapo počeo sve više sumnjati u njegove aktivnosti, napustio 
Njemačku. U egzilu u Francuskoj on je pisao detaljna izvješća 
o iskustvima koja je stekao u krugu njemačkih industrijalaca 
okupljenih u Srednjoeuropskom gospodarskom vijeću i slao ih 
Wickhamu Steedu, utjecajnom vanjskom uredniku lista London 
Times u vlasništvu skupine Okrugli stol i intimnom prijatelju 
Winstona Churchilla.?? 

Sile Osovine, Njemačka, Japan i Italija, pobijeđene su u 
rujnu 1945. godine. Cijena te pobjede, izbrojena u ljudskim 
žrtvama, bila je zapanjujuća. U taj je rat mobilizirano više od 
100 milijuna vojnog osoblja, po čemu je to bio najrašireniji rat 
u povijesti svijeta. U stanju "potpunog rata" velike su države 
svoje cjelokupne gospodarske, industrijske i znanstvene mo- 
gućnosti stavile u službu rata, zamagljujući tako razliku između 
civilnih i vojnih resursa. Ubijeno je više od 70 milijuna ljudi, 
od kojih su većina bili civili, po čemu je Drugi svjetski rat bio 
najsmrtonosniji rat u ljudskoj povijesti. 

Sjedinjene Američke Države, zbog netaknutog kopna i 
infrastrukture, stekle su na kraju rata položaj najjače sile na 
svijetu. Njihovaje industrija poslije rata obnovljena na zasada- 
ma tada najnaprednije dostupne tehnologije novcem poreznih 
obveznika, danim za vojnu proizvodnju zrakoplova, tenkova, 
streljiva, bomba i drugih eksplozivnih sredstava. 

"Novi dogovor" (New Deal) predsjednika Roosevelta i nje- 
govi golemi projekti javne infrastrukture, od brana Hoover i 
Colorado do korporacije Tennessee Valley Authority, omogućili 
su obilje jeftine struje za američka postrojenja za proizvodnju 
aluminija i za druga ratna postrojenja. Američka kemijska in- 
dustrija, od kompanije DuPont do kompanija Dow Chemicals 
i Hercules Powder, prerasla je u divovske korporacije. No, iz 
svega toga jedna je grupacija izronila na vrh američke moći. 


29 Sohn-Rethel, Alfred, op. cit., str. 23. 


Do 1945. godine, braća Rockefeller bili su u srži nastajućega 
svjetskog diva pod nazivom "američko stoljeće". 

Najbogatiji i najmoćniji američki krugovi, okupljeni oko 
Vijeća za inozemne odnose i Wall Streeta, stvorili su svoja 
nova svjetska "otvorena vrata" ili, riječima Isaiaha Bowmana, 
"veliko američko područje". Sada su, kao pobjednici u slože- 
noj geopolitičkoj igri, bili spremni umarširati u to područje, 
kako bi otpočeli s oblikovanjem "američkoga stoljeća" obitelji 
Rockefeller i njezinih prijatelja, kao i njezinih brojnih indu- 
strijskih saveznika. 

Ironično, iste osobe koje su u tajnosti aktivno potpoma- 
gale pripremu Trećega Reicha za rat, poslije rata postale su 
vodeći predstavnici američke politike "širenja demokracije" i 
američkoga "sustava slobodnog poduzetništva" i prenosile su 
ih diljem svijeta. To ne treba shvaćati osobno. Bio je to samo 
posao obavljen na način koji je za njih bio uobičajen. Bilo je 
to rođenje "američkoga stoljeća". 


DEVETO POGLAVLJE 


KRAJ PAX BRITANNICAE 


"Diktatura" može zahtijevati veliku količinu životnoga 
prostora, ali "sloboda" zahtijeva i zahtijevat će daleko 
veći životni prostor od "diktature“. 
Riječi iz članka "Američko stoljeće" 
Henryja Lucea, 1941.! 


Tordim da u Sjedinjenim Američkim Državama ne 
možemo postići punu zaposlenost ni prosperitet bez 


stranih tržišta. 
Dean Acheson, studeni 1944.2 


Stavljanje Britanskoga Carstva na 
pravo mjesto 


Noi promjena poslije 1945. godine i završetka Dru- 
goga svjetskoga rata bio je zapažen pad političke moći Velike 
Britanije, koja je do tada, gotovo sto pedeset godina, vladala 
svijetom. Kako je to širim geopolitičkim terminima objasnio 
jedan britanski geopolitički povjesničar, razdoblje dvaju svjet- 
skih ratova, od 1914. pa do završetka Drugoga svjetskoga rata, 
1945., najbolje se može razumjeti kao "njemačko-američka 
borba za nasljednika Velike Britanije". Ta je borba dovršena tek 


1 Luce, Henry, "The American Century", Life, 7. veljače, 1941. Ponovno 
tiskano u The Ambiguous Legacy, M. J. Hogan, ur., Cambridge University Press, 
Cambridge, 1999. 

2 Acheson, Dean, citirano u William Appleman Williams, The Tragedy of 
American Diplomacy, Delta Books, New York, 1972., str. 202. - 203. 


završetkom Drugoga svjetskoga rata i bezuvjetnom predajom 
Njemačke."? 

Američki ustroj i njihovi saveznici iz Vlade nisu gubili 
vrijeme da pokažu tko je pobijedio u toj imperijalnoj borbi. 
Čak i prije negoli je rat završio Sjedinjene su Američke Države 
premijeru Churchillu jasno dale do znanja da se tradicional- 
ne sfere utjecaja u poslijeratnom svijetu više neće poštovati, 
posebno po pitanju prevlasti u naftnoj politici Bliskog istoka, 
koja je do tada tradicionalno pripadala Velikoj Britaniji. To su 
učinili čuvanjem tajne o razvoju atomske bombe i ukidanjem 
neograničene Pomoći u zajmu i najmu (Lend-Lease aid). Za- 
pravo, Harry Truman, čim je izabran za predsjednika, prisilio 
je Britance da, u zamjenu za poslijeratnu američku financijsku 
pomoć, sklope nekoliko vrlo oštrih nagodbi. 


Tijekom tridesetih godina Velika je Britanija stvorila svoj 
gospodarski blok, takozvano Sterlinško područje, uz trgovački 
sustav pod nazivom Carska povlastica, koji je zemljama u sasta- 
vu Britanskoga Carstva davao razne pogodnosti u poslovanju. 
Velika Britanija je, poslije napuštanja zlatnoga standarda iz 
1931. godine, stvorila svoje Sterlinško područje, koje se sasto- 
jalo od njezinih kolonija i zemalja članica Britanske zajednice 
naroda, uključujući Kanadu, Australiju i Južnu Afriku, i kojeje 
štitilo britansko gospodarstvo od najgorih krajnosti koje donosi 
ekonomska kriza.“ Premijer Churchill nije se namjeravao lišiti 
te zaštite poslije rata. Na pregovorima o usvajanju Atlantske 
povelje Churchill je predsjednika Roosevelta zapravo prisilio da 
umanji snagu dijela Povelje u kojemu se govori o "slobodnom 
pristupu". Bez toga nije želio dati svoj pristanak. 

No, Amerika je na Carsku povlasticu i Sterlinško područ- 
je gledala kao na britanski pokušaj isključivanja američke 


3 Taylor, Peter J., Britain and the Cold War: 1945 as Geopolitical Transition, 

robe s toga tržišta. Sa svoje su strane moćni krugovi s Wall 
Streeta i iz američkih korporacija odlučili da, u poslijeratnom 
brettonwoodskom svijetu, ako treba i silom, iznude otvoren 
pristup zaštićenom tržištu Britanskoga Carstva. U to je doba 
ukupna britanska i američka trgovina činila znatno više od 50% 
cjelokupne robne trgovine cijeloga svijeta. Da pojednostavimo, 
za američku je Vladu "otvaranje" svjetskoga tržišta doslovno 
značilo razbijanje britanskoga Sterlinškog područja, kojim god 
sredstvima. Sve moćniji članovi newyorškoga Vijeća za inoze- 
mne odnose i njihovi pomagači iz državne službe zamislili su 
poslijeratni svijet kao "američko stoljeće", istovjetno prošlom 
"britanskom stoljeću", Pax Britannici. 


Američkom je stoljeću granulo sunce... 


Američke naftne kompanije tijekom Drugoga svjetskoga 
rata znatno su ojačale. Tome je najviše pridonijela slabost 
ratom opustošenih britanskih i francuskih naftnih suparnika. 
Amerikanci nisu oklijevali iskoristiti tu situaciju. 

Poslije rata carstvo banaka i velikih kompanija obitelji 
Rockefeller imalo je prevlast nad izvorima energije svoga novo- 
stvorenog američkoga carstva. Njihovi su pomno probrani ljudi 
bili zaposleni na projektima Studija o ratu i miru i upravo su 
oni vodili politiku američkoga Ministarstva vanjskih poslova. 
U međuvremenu je banka Chase, na čelu s Davidom Rocke- 
fellerom, preko svoje podružnice u Parizu, koja je neometano 
poslovala tijekom cijeloga razdoblja pronjemačkoga Vichyjeva 
režima i nacističke okupacije, provodila financijske transakcije 
za kompaniju I. G. Farben i druge klijente iz Trećega Reicha. 
Nelson Rockefeller čvrsto je kontrolirao politiku predsjednika 


5 Lundestad, Geir, "Empire by Invitation?The United States and Western 

Roosevelta prema Latinskoj Americi, nazvanu "dobrosusjedska 
politika", što je, zapravo, bila inačica osnovne američke Mon- 
roeove doktrine o sferi američkog utjecaja u Sjevernoj i Južnoj 
Americi, sa svrhom otvaranja nepreglednih novih tržišta za obi- 
teljske naftne i rudarske kompanije i druge obiteljske poslove. 


Uvećavajući taj već zastrašujuće velik monopol, do tada 
neviđen u povijesti svijeta, predsjednik Roosevelt će carstvu 
obitelji Rockefeller za kraj darovati još jednu povlasticu - is- 
ključiva prava na zapanjujuća naftna bogatstva Kraljevstva 
Saudijske Arabije. Bio je to sudbonosan čin, koji će odrediti 
cijeli tijek poslijeratne američke politike na Bliskom istoku, 
čije se posljedice mogu osjetiti i dandanas. 

Godine 1941., kada je Amerika još službeno bila neutralna, 
Kongres je usvojio Zakon o zajmu i najmu. Po tome zakonu, 
Amerika će davati pomoć onim zemljama koje je predsjed- 
nik držao vitalnima za obranu Amerike, zbog "nacionalne 
sigurnosti". Unatoč tome što 1943. godine Saudijska Arabija 
ni na koji način nije bila od presudne važnosti za američku 
nacionalnu sigurnost, pravila su zaobiđena kako bi se velikim 
naftnim kompanijama obitelji Rockefeller podmazao put za 
preuzimanje nepreglednih i netaknutih naftnih bogatstava 
toga pustinjskog kraljevstva. 

U ugovaranju toga posla posredovao je Harold LeClair Ickes. 
I ministar Ickes bio je osoba iz unutarnjeg kruga okupljenog 
oko predsjednika Roosevelta, a istodobno je bio i blizak prijatelj 
obitelji Rockefeller. Još od tridesetih godina bio je stalan gost 
na zatvorenom imanju obitelji Rockefeller u Pocantico Hillsu, 
u saveznoj državi New York, što je bila rijetka povlastica, sa- 
čuvana samo za malen broj ljudi.“ 

Harold LeClair Ickes bio je trinaest godina na položaju mi- 
nistra unutarnjih poslova u Vladi predsjednika Roosevelta, a 


6 Collier, Peter i Horowitz, David, The Rockefellers: An American Dynasty, 

od 1941. godine djelovao je i kao koordinator Narodne obrane 
za naftu. (Za mandata predsjednika Roosevelta radio i je kao 
moćni direktor Uprave za javne radove u okviru programa 
nazvanog New Deal, kada je, u doba krize, prebacivao milijar- 
de dolara iz džepova poreznih obveznika na račune privatnih 
kompanija.) 

Industrijska grupacija obitelji Rockefeller, Standard Qil i 
njihova naftna korporacija ARAMCO, dobile su 1943. godi- 
ne, posredovanjem ministra Ickesa, odobrenje predsjednika 
Roosevelta za plan kojim bi SAD Saudijskoj Arabiji omogućio 
velikodušnu Pomoć u zajmu i najmu (Lend-Lease Aid) i time, 
prvi put, suradnju između tih dviju država. 

Tim je dogovorom američka država stvorila štit za privatne 
poslovne interese korporacije ARAMCO, Arapsko-američke 
naftne kompanije (Arabian-American Oil Company), zapravo, 
konzorcija najvećih naftnih kompanija u vlasništvu obitelji Roc- 
kefeller, predvođenih kompanijom Standard Oil iz Kalifornije 
(Chevron), koji se, još od početka tridesetih godina, borio za 
uporište na saudijskom području koje je obilovalo naftom 7 

U prosincu 1942. godine američko je Ministarstvo vanjskih 
poslova, u jednom dokumentu za Bijelu kuću, napisalo: "Čvr- 
sto vjerujemo da razvoj naftnih mogućnosti Saudijske Arabije 
treba sagledati u svjetlu širokih nacionalnih interesa." Taj su 
"nacionalni interes" za predsjednika Roosevelta očito odredili 
obitelj Rockefeller i njihov čovjek ministar Ickes, budući da 
im je predsjednik dao isključivo pravo na naftno bogatstvo 
Saudijske Arabije, koje je isključivalo čak i njihove britanske 
suparnike. 

U veljači 1943., kada je objavio da je Amerika Saudijskoj 
Arabiji odobrila Pomoć u zajmu i najmu, predsjednik Roosevelt 
je pritom Saudijsku Arabiju proglasio "vitalno potrebnom za 


7 Lacey, Robert, The Kingdom: Arabia and the House of Saud, Avon Books, 

8 Lacey, Robert, op. cit., str. 263. 


obranu Sjedinjenih Američkih Država". No, nije se potrudio 
pobliže objasniti tu tvrdnju. Pomoć u zajmu i najmu bila je 
prvi korak kojim je korporacija ARAMCO prigrabila isključiva 
prava na saudijsku naftu. 

Britanska je Vlada zbog te odluke, kojom je predsjednik 
Roosevelt u Kraljevinu Saudijsku Arabiju upumpao milijune 
dolara američke pomoći, bila bijesna, ali Velika Britanija u tome 
trenutku nije financijski bila kadra konkurirati svojim savezni- 
cima iz Amerike. Naposljetku, i samo je britansko gospodarstvo 
prilično ovisilo o američkoj Pomoći u zajmu i najmu.? 

Američko je Ministarstvo vanjskih poslova prilično kasno 
uspostavilo međunarodne odnose sa Saudijskom Arabijom. 
To je područje britanska Vlada, još od Prvoga svjetskoga rata, 
dok je na njemu djelovao britanski agent Thomas Edward 
Lawrence, poznatiji kao "Lawrence od Arabije", podrazu- 
mijevala dijelom Bliskog istoka pod britanskom kontrolom. 
Amerika je tek 1942. u Rijadu otvorila malo izaslanstvo, čak 
ni veleposlanstvo. 

Vraćajući se s Konferencije triju sila, održane 1945. na Jalti, 
predsjednik Roosevelt je na predsjedničkom brodu s kraljem 
Saudijske Arabije Abdulom Azizom organizirao tajni sastanak. 
U veljači 1945. razarač USS Murphy pristao je u saudijsku luku 
Džedu, čime je prvi put jedan američki brod ušao na teritorij 
Saudijske Arabije. Kralj Abdul Aziz i njegova pratnja ukrcali su 
se na brod i otplovili prema Velikom gorkom jezeru u Sueskom 
kanalu, gdje su se ukrcali na brod USS Quincy, kako bi se, 14. 
veljače, sastali s predsjednikom Sjedinjenih Američkih Država, 
što je ujedno bio i prvi sastanak kralja Abdula Aziza s nekim 
od vođa stranih zemalja.!“ 

Na tome sastanku predsjednik Roosevelt, iz opreza, nije 
pušio ni pio u nazočnosti saudijskoga monarha, kako ne bi 
uvrijedio njegove stroge religiozne osjećaje. 


9 Ibid. str. 266. - 267. 
10 Ibid., str. 262. - 271. 


Tijekom razgovora kralj je izrazio zabrinutost zbog moguć- 
nosti dolaska velikog broja židovskih izbjeglica iz Europe u 
Palestinu, koja je tada još uvijek bila teritorij pod britanskim 
mandatom. Roosvelt mu je obećao da ni na koji način neće 
pomagati Zidovima protiv Arapa niti će protiv Arapa pokrenuti 
neprijateljsku akciju. 

Navodno je Abdul Aziz poslije razgovora bio oduševljen 
zbog "razumijevanja" koje je američki predsjednik pokazao 
prema arapskome gledištu na osjetljivo palestinsko pitanje. Pri- 
tom je predsjednik Roosevelt njihovo "prijateljstvo" zapečatio 
tako što mu je darovao jednaka invalidska kolica kakvima se 

Godine 1945., malo prije svoje smrti, predsjednik Roosevelt uspio je prido- 
biti saudijskog kralja Abdula Aziza (ibn Sauda) i preoteti Velikoj Britaniji 
saudijsku naftu. 


sam služio i zrakoplov DC3, čime je kralj Abdul Aziz navodno 
bio oduševljen.!! 

Tri dana poslije, premijer Churchill, bijesan zbog toga dip- 
lomatskog poteza predsjednika Roosevelta, zatražio je sličan 
sastanak sa saudijskim monarhom. Britanski premijer, le- 
gendarni uživatelj pića i cigareta, prije negoli su uopće počeli 
pregovarati, rekao je Njegovu Veličanstvu kako je u svijetu 
premijera Churchilla pušenje i pijenje alkohola "sveti obred". 
Čini se da to kralja baš i nije zabavilo. Osim toga Churchill 
nije bio voljan nimalo popustiti po pitanju arapskoga gledišta 
na Palestinu, te je kralju, od kojega je dobio skupocjene darove 
posute draguljima, darovao jeftinu kutiju s mirisima. 


Dana 5. travnja 1945. godine predsjednik Roosevelt for- 
malizirao je svoju prisegu kralju Saudijske Arabije u pismu 
u kojemu je napisao kako je "obećanja dao kao osoba na čelu 
izvršnog organa vlasti"!?. Time je za američki konzorcij ARAM- 
CO osigurao isključiva prava na saudijsku naftu. 

Tjedan dana poslije toga bio je mrtav. 

Josif Staljin, koji baš nije volio premijera Churchilla, u taj- 
nosti je pisao udovici predsjednika Eleonori Roosevelt, nudeći 
da će joj poslati svog osobnog liječnika, koji bi proveo neovisnu 
autopsiju, jerje sumnjao da je predsjednik Roosevelt otrovan 
po nalogu premijera Churchilla. Ona je tu ponudu odbila. 

Franklin Delano Roosevelt živio je upravo onoliko koliko 
je bilo potrebno da osigura najveću nagradu koju je svjetsko 
naftno carstvo obitelji Rockefeller ikada osvojilo - isključiva 
prava na sva saudijska naftna bogatstva za partnere u njihovu 
konzorciju ARAMCO. Ta će nagrada sljedećih šezdeset go- 
dina određivati američku vanjsku politiku. Time je prvi put 
američka nacionalna sigurnost službeno povezana uz sudbinu 
pustinjskog kraljevstva na obalama Perzijskoga zaljeva. No, 

"nacionalni interesi" američke vanjske politike vezat će se uz 
zalihe nafte na Bliskom istoku još mnogo puta. 

Taj potez, kojim je Amerika četrdesetih godina u sferu svojih 
interesa uključila naftno bogatstvo Saudijske Arabije, još je 
važniji uzmemo li u obzir da su Sjedinjene Američke Države 
tada bile potpuno samodostatne po pitanju opskrbe naftom i 
nisu je trebale uvoziti. Kada je 1948. u Saudijskoj Arabiji ot- 
kriveno najveće naftno polje na svijetu, Gavar, američka naftna 
prevlast u svijetu dobila je važno uporište. 

Nafta je u poslijeratnome svijetu bila sve važnija za gospo- 
darski rast i osnovni izvor energije. Najveće američke naftne 
kompanije u vlasništvu obitelji Rockefeller u poslijeratnom 
će svijetu "američkoga stoljeća" tu moć čvrsto držati u svojim 
rukama. 


Nad Britanskim Carstvom zalazi sunce... 


Rat koji je trajao šest godina i obuhvatio cijeli svijet završio 
je 1945. i za sobom ostavio više od 55 milijuna mrtvih. Ni jed- 
na država nije izgubila toliko građana kao Staljinov Sovjetski 
Savez, gdje je nestalo najmanje 22 milijuna ljudi. 

Američka je Vlada dobro znala tko je što izgubio. Oni su 
bili pobjednici i brinuli su se prije svega o tome kako upravljati 
novonastalim američkim carstvom. Godine 1945. američki 
se politički ustroj, pod zastavom "slobode" i "demokracije", 
"oslobođenja od kolonijalne vlasti" i "američkog slobodnog 
poduzetništva", preustrojio kako bi preuzeo vlast nad svjetskim 
zbivanjima do razine koju nije dosegnulo ni Britansko Carstvo. 

Godine 1919., poslije mirovne konferencije u Versaillesu, 
Britansko je Carstvo ostvarilo svoje najveće teritorijalno pro- 
širenje i pretvorilo se u dominion koji je pokrivao jednu četvr- 
tinu cijele površine svijeta, carstvo "u kojemu sunce nikada ne 
zalazi". Samo trideset godina poslije toga, 1949., Britansko je 


Carstvo pucalo po svim šavovima, budući da su se u kolonijama 
počeli širiti zahtjevi za oslobađanjem od ovisnosti o izrablji- 
vačkoj matičnoj državi. Britansko je Carstvo bilo na mukama 
u možda najvećem preokretu koji se ikada u povijesti svijeta 
dogodio jednome carstvu. 

Američka je vanjska politika ohrabrivala težnje kolonijalnih 
zemalja Britanskoga Carstva za slobodom i neovisnošću, ali je, 
kada su te zemlje stekle svoju neovisnost, prestala podupirati 
proces dekolonizacije tih zemalja. 

Poslije pobune u Indijskoj kraljevskoj mornarici, iz veljače 
1946., poslijeratna britanska Vlada premijera Clementa Atleea 
iz Laburističke stranke imenovala je grofa Mountbattena od 
Burme posljednjim potkraljem Indije, sa zadaćom organizacije 
povlačenja britanskih kolonijalnih oružanih snaga i državne 
administracije. Čudna Mountbattenova podjela golemog In- 
dijskoga potkontinenta na pokrajine nazvane Istočni i Zapadni 
Pakistan, s pretežito muslimanskim stanovništvom, i pokrajinu 
Indiju, koja ih je razdvajala i u kojoj su prevladavali hindusi, 
dovršena je 15. kolovoza 1947., pet mjeseci nakon što je Louis 
Mountbattena stigao u Indiju. 

U razdoblju od samo nekoliko godina, Velika je Britanija 
u velikom dijelu svoga carstva u Africi, na Tihom oceanu i na 
Sredozemlju i formalno prepustila kontrolu kolonijalnim na- 
rodima. To nije učinila iz dobrih namjera ni bilo kakve nagle 
simpatije prema načelu samoodređenja potlačenih kolonijalnih 
naroda. Na toju je natjerala nužda, što zbog financijskog rasula 
u kojemu je bila, što zbog ozbiljnih zahtjeva američke Vlade, 
koja je, potkraj četrdesetih i početkom pedesetih godina, dik- 
tirala preoblikovanje poslijeratnih odnosa moći. 

Kako se premijer Churchill i pribojavao, Sjedinjene Američ- 
ke Države u Drugome su se svjetskome ratu borile za "vodstvo 
u rastakanju Britanskoga Carstva", jedine sile za koju se potkraj 
četrdesetih godinama moglo očekivati da bi u budućnosti bila 
kadra dovesti u pitanje američku prevlast u svijetu. Velika je 


Britanija eventualno mogla biti saveznik, ali, onakav kakvog je 
Henry Adams, filozof američkoga imperijalizma i nasljednik 
dvojice američkih predsjednika, od kojih je jedan bio uteme- 
ljitelj američkoga Ustava, opisao ovim riječima: "Britanija kao 
dio američkoga sustava."13 

Drugi svjetski rat uzdrmao je trgovačke mehanizme na 
kojima se temeljila britanska financijska moć. Nepregledni 
prekomorski posjedi odavno su prodani radi plaćanja ratnih 
troškova. Javni se dug Ujedinjenoga Kraljevstva vinuo do ne- 
slućenih visina. Domaća engleska postrojenja i oprema bili su 
oronuli i istrošeni. Opskrba električnom energijom više nije 
bila pouzdana, stambeni fond bio je porušen, a stanovništvo 
iscrpljeno. Do završetka rata, britanski se izvoz smanjio na 
samo 31% vrijednosti iz 1939. godine. 


Završni udarac britanskome pokušaju da se pridrži za kr- 
hotine svoga globalnoga carstva dogodio se naprasno 2. rujna 
1945., manje od četiri tjedna otkako je predsjednik Truman, 
na završetku rata na Tihom oceanu, odobrio bacanje dviju 
atomskih bomba naJapan, kada je američka Vlada neočekivano 
otkazala Velikoj Britaniji Pomoć u zajmu i najmu. Od početka 
toga programa, koji je Kongres odobrio u ožujku 1941., oko 
devet mjeseci prije negoli je Amerika uopće službeno ušla u 
rat, SAD su Veliku Britaniju opskrbile s oko 31 _milijardom 
dolara u ratnome materijalu i drugim nužnim sredstvima. Taj 
iznos odgovara iznosu od više od 420 milijarda dolara u 2007. 


13 Adams, Henry, The Education of Henry Adams: An Autobiography, Time 
Books, New York, 1964., str. 143. Henry Adams, potomak tvorca američkoga 
Ustava Johna Adamsa i američkoga predsjednika Johna Quincyja Adamsa, 
te savjetnika predsjednika Teddyja Roosevelta i zagovaratelja američkoga 
carstva Brooksa Adamsa, o sebi je 1898., u doba kada je Amerika započela 
prvi imperijalni rat, Španjolsko-američki rat, kojim je dobila Filipine, Kubu i 
Puerto Rico, napisao: "On je svaku tu scenu, stoljeće i pol prije Zakona o 
pečatima, nosio prilično živom u svijesti - sve te beskrajno duge rasprave 
svojih svadljivih predaka, sve do godine 1750. - kao i vlastitu važnost u 
Građanskome ratu, svaki korak u kojemu je cilj bio privođenje Engleske 
u američki sustav" (istaknuo autor). 


godini. Sa svoje je strane britanska Vlada očekivala ne samo 
da će se ta američka pomoć poslije rata nastaviti nego i da će 
Amerika oprostiti britanski dug i Velikoj Britaniji odobriti ve- 
likodušan beskamatni kredit koji će poslijeratnom britanskom 
gospodarstvu omogućiti da se što prije oporavi. 


U trenutku kada je Amerika, naglo i neočekivano, 2. rujna 
obustavila Pomoć u zajmu i najmu, u Veliku je Britaniju već 
stigao dio prijeko potrebnih američkih proizvoda, i to u velikoj 
količini, dok je dio još bio na putu prema Engleskoj. Nepo- 
sredno poslije rata Velika je Britanija hitno trebala opremu. 
Umjesto toga, američka je Vlada ponudila uvjetovani kredit 
od 4 tisuće milijarda dolara, uz 2% kamata. To je, zapravo, 
dokinulo britansku povlaštenu trgovinu sa zemljama članicama 
Britanske zajednice naroda, i ozbiljno oslabilo gospodarsku i 
trgovinsku ulogu Velike Britanije u poslijeratnome svijetu.!“ 

Velika je Britanija ovisila o poslijeratnoj financijskoj potpori 
Sjedinjenih Američkih Država i njezinih elitnih financijskih 
krugova s Wall Streeta. S druge strane, poznato je i da su tvorci 
američke politike iz ustroja s istočne obale shvatili da, ako 
žele vladati poslijeratnim svijetom, trebaju golemu svjetsku 
stručnost i suradnju Londonskoga Cityja. Velikoj će Britaniji 
poslije 1945. biti dopušteno utjecati na svjetska zbivanja, ali 
samo posredno, razvojem i produbljivanjem svoga "posebnog 
odnosa" s Amerikom, kao mlađi partner u sustavu koji su neki 
promatrači već tada zvali "američko stoljeće" ili Pax Americana. 

No, financijski i monetarni stup poslijeratne američke pre- 
vlasti jednako je ovisio i o američkoj vojnoj nadmoći, koja je 
jamčila američku prevlast u svijetu poslije 1945. godine. Na- 
posljetku, čime je trebalo spriječiti da druge države stvore nova 
savezništva i tako dovedu u pitanje "američko stoljeće"? Što 
bi, primjerice, moglo spriječiti saveznike iz 1945. da postanu 
smrtonosni neprijatelji u godinama koje dolaze? 


14 Crowley, Leo T., Lend Lease, u Walter Yust, ur., 10 Eventful Years..., E. 
B. Inc., Chicago, 1947., 1:520,2, str. 858. - 860. 


Američka je Vlada odgovorila na ta pitanja samo četiri 
tjedna prije negoli je Velikoj Britaniji obustavila Pomoć u zaj- 
mu i najmu. Sjedinjene Američke Države u tajnosti su razvile 
najstrašnije oružje u povijesti ratovanja. Povrh toga, politička 
elita Sjedinjenih Američkih Država cijelom će svijetu pokazati 
da je dostatno luda i da je kadra to strašno oružje uporabiti 
protiv svojih neprijatelja. 


DESETO POGLAVLJE 


AMERIKA BACA ATOMSKU 
BOMBU 


Cini se da je ta bomba najužasnija stvar koja je ikada 
otkrivena, ali nju se može i vrlo korisno uporabiti... To 
je najveća stvar u povijesti. 
Riječi predsjednika Trumana iz 
naloga kojom je u kolovozu 1945. 
odobrio bacanje atomske bombe 
naJapan.! 


Novi američki monopol na moć 


U ljeto 1945. predsjednik Harry Truman potpisao je 
uredbu kojom je odobrio da se na japanske gradove baci za- 
strašujuća nova bomba. 

Ni jedan drugi ratni čin nije odaslao toliko okrutno jasnu 
poruku o novoj poslijeratnoj američkoj nadmoći kao dopušte- 
nje što ga je američka vlada dala za bacanje dviju atomskih 
bomba na japanske gradove, jednu na Hirošimu, 6. kolovoza, a 
drugu na Nagasaki, 9. kolovoza. I iako su Sjedinjene Američke 
Države prije toga, letcima koje su bacali američki zrakoplovi, 
upozoravali japanske civile na zračne napade na dvanaest 
japanskih gradova, koji su bombardirani uobičajenim bomba- 
ma, stanovnici grada Hirošime nisu bili upozoreni o napadu 


atomskom bombom. 


1 Truman, Harry S., citirano u Robert H. Ferrell, Off the Record: The Private 
Papers of Harry S. Truman, Harper and Row, New York, 1980., str. 55. - 56. 


Svaka od tih dviju bomba, jedinih koje su SAD tada bile 
kadre proizvesti iz svojih zaliha obogaćenog fizijskog urana-235 
i plutonija-239, bila je razornija od bilo kojih drugih bomba u 
povijesti ljudskog ratovanja. A u povijesti će biti zapamćene i 
kao jedine uporabljene atomske bombe. 

Bomba bačena na Hirošimu bila je više od dvije tisuće puta 
razornija od britanske bombe Grand Slam, koja je do tada bila 
najveća uporabljena bomba u povijesti. Samo 8 kilograma plu- 
tonija-239 u jednoj bombi, bačenoj najapanski grad Nagasaki, 
počinilo je ratni pokolj bez presedana. Bombu su namjerno 
namjestili da eksplodira na visini od oko 600 metara iznad Hi- 
moći toga novoga oružja. Na udaljenosti od oko 500 metara 
od nulte točke sve se užarilo od vrućine koja je narasla na više 
od milijun stupnjeva. 

Tim su dvjema bombama, potkraj 1945., ubili 140.000 ljudi 
u Hirošimi i 80.000 ljudi u Nagasakiju, s time da je oko 50% 
žrtava ubijeno na dan bombardiranja. Oko 20% poginuloje od 
ranjavanja ili zajedničkog učinka opeklina, traume i opeklina 
prouzročenih radijacijom, čemu su pridonijele i bolesti, slaba 
prehrana te mučnina zbog radijacije. 

Američki su se državni službenici trudili umanjiti i nijekati 
smrtonosno djelovanje nuklearnog otpada tih atomskih bomba 
i naknadno umiranje ljudi, bolesti i uništenje prouzročene ra- 
dijacijom. U stvarnosti, kako je to kasnije potanko opisano u 
japanskim službenim istraživanjima, nebrojene tisuće Japanaca 
patile su od deformacije pri rođenju, veće učestalosti raka, 
gubitka kose, purpurnih kožnih čireva, te leukemije ili raka 
krvi. Osim tih fizičkih ozljeda i kroničnih bolesti preživjeli su 
patili i od nezamislive traume. 

Američka je okupacijska Vlada u Japanu (US Occupation 
Authority) namjerno sakrila mnoga izvješća o umrlima i obolje- 
lima od posljedica radijacije. Snimanje u Hirošimi i Nagasakiju 
bilo je zabranjeno, a "svakome tko je načinio bilo kakvu takvu 


snimku zapovjeđeno je da je preda američkome Stožeru. Istraga 
o strateškom američkom bombardiranju Japana sadržavala je 
i jedan službeni filmski projekt. Snimljene su stotine metara 
crno-bijelog filma, kako bi se sačuvao zapis o učincima atomske 
bombe. No, kada je snimka stigla u SAD, istoga je trenutka 
označena kao "stroga tajna" i zaključana u trezore i nikada nije 
prikazana američkoj javnosti.? 

Kada je predsjednik Roosevelt naglo preminuo, u travnju 
1945., naslijedio ga je njegov potpredsjednik Harry Truman, 
nekada senator iz savezne države Missouri, koji za tu važnu 
ulogu nije bio odgovarajuće pripremljen. Odobrenje za bombar- 
diranje Japana, koje je dao nakon što su ga njegovi zapovjednici 
vojnog stožera izvijestili o atomskoj bombi, bilo je jedan od 
njegovih prvih predsjedničkih poteza. 

Zapravo, predsjednik Truman u tajnosti je taj plan i oda- 
brane gradove odobrio još za vrijeme pregovora oko poraza 
Njemačke, koji su u srpnju i kolovozu 1945. održani u Potsda- 
mu, gdje se sastao sa Staljinom i Churchillom. Bio je to jedini 
sastanak predsjednika Trumana i njegova budućeg neprijatelja 
u takozvanom Hladnom ratu. 

Bombardiranje Japana još je od toga doba okruženo kontro- 
verzama. Predsjednik Truman tvrdio je kako je taj čin odobrio 
samo zato da prisili Japan na predaju i spriječi daljnji rat i dalj- 
nju pogibiju američkih vojnika. Za one koji su pozorno pratili 
ondašnje događaje, to baš i nije bilo jako uvjerljivo objašnjenje. 

Hitlerova se Njemačka predala savezničkim snagama već u 
svibnju 1945., dakle, mjesec dana nakon što je Truman došao na 
mjesto predsjednika. Japan je tako ostao izoliran, gospodarski 
na koljenima i defacto poražen. Iscrpljeni japanski vojnici ma- 
sovno su dezertirali. Vojni su stručnjaci mislili da bi djelotvorna 
pomorska blokada Japana, koju bi proveli američki i saveznički 
ratni brodovi, bila dostatna da se japanski car preda, čak i pod 


2 Lifton, RobertJay i Mitchell, Greg, Hiroshima in America: A_Half Century 
of Denial, Avon Books, New York, 1995., str. 57. - 58. 


strogim uvjetima kakve je zahtijevala američka Vlada, pa su 
daljnji gubitci života ionako bili nepotrebni. 

Zapravo, naknadno otkriveni dokumenti otkrivaju kako 
su Japanci Amerikance, još prije njihova dolaska u Potsdam, 
izvijestili o tome kako će se Japan predati, pod uvjetom da im 
se dopusti da zadrže svoga cara. Ispalo je da je predsjednik 
Truman znao za tu japansku namjeru. No, znaoje i za uspješno 
testiranje atomske bombe od 16. srpnja, provedeno u saveznoj 
državi New Mexicu. 


Uzmemo li u obzir da je japanski car bio glavna osoba ja- 
panskoga društva, te daje bio ključan za poslijeratnu američku 
okupaciju Japana, Trumanovo tvrdoglavo ustrajanje u Potsda- 
mu na bezuvjetnoj predaji Japana tumačeno je kao namjerno 
osmišljen trik kojim je kupovao vrijeme i tražio opravdanje za 
bacanje atomske bombe naJapan. Sam trenutak događaja i ka- 
snije otkriveni dokumenti daju ovome gledištu vjerodostojnost. 
Trumanovo ustrajanje na bezuvjetnoj predaji imalo je svrhu 
spriječiti japansku predaju i stvoriti dojam kako je atomsko 
oružje nužno za dovršenje rata.š 

Nakon što je Amerika uporabila svoje užasavajuće atomsko 
oružje, predsjednik Truman uporno je tvrdio kako je djelovao 
po savjetu vojske da bi "sačuvao živote 100.000 američkih mla- 
dića". Zapravo, taj je čin smjerao svijetu, a prije svega Staljinu 
i Rusiji, dati do znanja koliko je američka moć užasavajuća i 
nezamisliva. Atomsko bombardiranje Hirošime i Nagasakija 
nije imalo svrhu na taj strahotan način prisiliti Japan na predaju 
budući da je Japan već bio gotov. Ta uvjerljiva demonstracija 
američke vojne moći trebala je preneraziti Sovjetski Savez. 
Zapravo, bio je to prvi pucanj u suparništvu između Amerike 
i Sovjetskog Saveza, koji će poslije biti prozvan Hladni rat. 

U svom osobnom dnevniku, s nadnevkom iz lipnja 1945. 
godine, predsjednik je Truman mnogo toga otkrio ovim riječi- 


3 Alperovitz, Gar, The Decision to Use the Atomic Bomb, Alfred A. Knopf, 
New York, 1995., str. 232, -248. 


ma: "U svakom je slučaju za svijet dobro da tu atomsku bombu 
nije otkrila Hitlerova ili Staljinova rulja. Čini se daje ta bomba 
najužasnija stvar koja je ikada otkrivena, ali nju se može i vrlo 
korisno uporabiti."* No, kada je dobio detaljno vojno izvješće 
o učincima atomske bombe, Truman se, u privatnosti svoga 
kabineta, navodno, obradovao kao dječak i povikao: "To je 
najveća stvar u povijesti." To je doista najčudnija primjedba 
dana od čovjeka koji je upravo odobrio da se to "najužasnije" 
oružje uporabi protiv Japana. 

U srpnju 1945. američki je ministar vanjskih poslovaJames 
Byrnes predsjednika Trumana savjetovao da odbije bilo kakvu 
uvjetnu predaju japanskoga cara kojom bi se mogao dovršiti 
rat. Razlog za to bilo je uspješno testiranje atomske bombe, 
provedeno u Almagordou, u saveznoj državi New Mexico 
Japanski zahtjev za pomilovanjem njihova cara dao je pred- 
sjedniku ITrumanu "izlaz" potreban da bi javnosti opravdao 
uporabu te zastrašujuće nove bombe. 

Stvarni cilj atomskog razaranja Hirošime i Nagasakija bila 
je Moskva. Kada su ga izvijestili o prvom uspješnom testira- 
nju atomske bombe u Almagordou, američki je ministar rata 
Henry Lewis Stimson, veselo se koristeći kartaškom termino- 
logijom, napisao u svoj dnevnik kako će zajedničko djelovanje 
američke poslijeratne gospodarske moći i njezina monopola 
na atomsku bombu Americi omogućiti da u rukama drži "royal 
straight flush"5 i da "te karte ne smijemo glupo odigrati". U 
tom stilu mu je i predsjednik Truman odgovorio kako se slaže 
da su "karte u američkim rukama" i kako ih on, Truman, misli 
"odigrati kao američke karte".ć 


4 Truman, Harry S., op. cit. 

5 Termin koji označava skalu iste boje u kojoj je najjača karta as. - nap. prev. 

6 Herken, Gregg, The Winning Weapon: The Atomic Bomb in the Cold War, 
Alfred A. Knopf, New York, 1980. Gregg Herken opširno iznosi pojedinosti 
o raspravama u pozadini odluke predsjednika Trumana o bombardiranju 
Hirošime. Jasno je da Japan nije bio primarna meta, nego je to bio Sovjetski 
Savez, te potreba da se Staljinu demonstrira kako je Amerika spremna preuzeti 


Godine 1945. SAD su držale monopol na tehnologiju i 
resurse potrebne za izradu atomske bombe. 

Kako je tu novu političku stvarnost opisao vojni povjesničar 
Hanson Baldwin, američka je spremnost da uporabi atomsku 
bombu napokon dokrajčila njezino pravo da bude moralni voda 
svijeta. Bilo kako bilo, to je otvorilo vrata drugoj vrsti vodstva 
- sustavu trajnog međunarodnog sukoba nazvanom Hladni rat. 


Strogo tajni američki projekt izgradnje atomske bombe 
zvao se Projekt Manhattan (Manhattan Project), a na čelu mu 
je bio general Američke vojske Leslie Richard Groves. General 
Groves je, kao vojna osoba, zbog svoga posebnog položaja na 
čelu projekta izgradnje toga tajnog i užasavajućeg novog oružja, 
mogao utjecati na američku vanjsku politiku. 1, iako su neki 
od savjetnika predsjednika Trumana mislili da bi mnoge druge 
države ubrzo mogle napraviti svoje vlastite bombe i imati vla- 
stite zalihe urana, general Groves tvrdio je da Amerika može 
godinama održavati monopol na atomsko oružje. 

U izvješćima predsjedniku Trumanu general Groves je laž- 
no tvrdio kako bi samo dvije države, Švedska i Rusija, mogle 
dovesti u pitanje američko-britansku kontrolu nad područjima 
za koja se držalo da posjeduju 97% svjetskih zaliha rudače 
visoko kvalitetnog urana, potrebne za proizvodnju atomske 
bombe. Nadalje, pogrješno je tvrdio da su "ruski izvori sirovine 
(potrebni za izradu atomske bombe, nap. prev.) znatno manji" 
od onih pod kontrolom Sjedinjenih Američkih Država. On je 
nakanio predsjednika Trumana uvjeriti kako će Rusima trebati 
još gotovo 20 ili više godina za izradu jedne atomske bombe.7 


prevlast u poslijeratnom svijetu. Staljin je tu poruku posve razumio, no sovjet- 
ski su špijuni unutar Sjedinjenih Američkih Država već bili prikupili ključne 
znanstvene podatke potrebne za proizvodnju prvog sovjetskog nuklearnog 
oružja, postavljajući tako temelj četrdesetogodišnjemu razdoblju koje će se 
zvati razdobljem hladnoga rata. 

7 Ibid. 


General Groves, tipično vojnom tajanstvenošću i kontrolom 
kojom je potpuno obavio projekt izrade atomske bombe, na- 
mjerno je zatajio američkome predsjedniku peticiju koju je, pot- 
kraj lipnja 1945., potpisalo 70 vodećih američkih znanstvenika 
zaposlenih na Projektu Manhattan, u kojoj su predsjednika mo- 
lili da ne dopusti bombardiranje Japana atomskom bombom, 
"osim u slučaju da se uvjeti predaje Japana objave, aJapan se i 
uz to odbije predati". No, Japan, prije bombardiranja, nije bio 
obaviješten o zastrašujućoj snazi novoga oružja, a predsjednik 
Truman je za peticiju svojih vodećih znanstvenika saznao tek 
danima nakon što su bombe bačene na Japan. 


General Groves držao je kako su monopol na atomsko oružje 
te industrijska i gospodarska prednost Sjedinjenih Američkih 
Država ključevi američke prevlasti u svijetu poslije 1945. On 
je otvoreno zagovarao primjenu prijetnje atomskom bombom 
kao "diplomatske točke u pregovorima koja će dovesti do 
otvaranja svijeta...", poruke koja je značila "trgujte s nama pod 
našim uvjetima ili ćemo vas zbrisati s lica zemlje". U jednom 
dokumentu iz 1946., koji je napisao za američki Kongres, 
general Groves kaže: "Ako u svijetu treba postojati atomsko 
oružje, onda mi moramo imati najbolje, nje i najviše". 
Bila je to vojna verzija "američkoga stoljeća" ispod klobuka 
od radioaktivnog oblaka.? 

Tijekom rasprava Vlade predsjednika Trumana u svezi s 
posljedicama odluke o upotrebi atomske bombe protiv japan- 
skih civila potpredsjednik Henry Agard Wallace i ministar 
rata Stimson zagovarali su politiku prijateljske suradnje s 
Rusijom, kojom bi se osigurao mir, a ne pokrenuo novi rat. 5 


8 Zapisi Združenog vojnog stožera SAD-a od 24. kolovoza 1945., Serije 
Zračnih snaga 7-18-45, Effects of Foreseeable New Developments". Ovdje general 
Groves tvrdi kako zna "da će bomba biti izrađena prekasno da se iskoristi protiv 
Njemačke". Mnogi vjeruju da stvarni razlog zbog kojega je izabran Japan ima 
veze s činjenicom da predsjednik Truman i američki vojni planeri Japance nisu 
držali bijelcima. Neki drže da je bilo bitno pokazati Staljinu kako je Amerika 
sposoban za svaki mogući čin. 


druge strane, ministar vanjskih poslova Jimmy Byrnes, direktor 
Projekta Manhattan general Leslie Groves i ministar pomorstva 
James Forrestal zagovarali su politiku čuvanja tajne o atomskoj 
bombi i vojnog monopola na to novo oružje. U svom osob- 
nom dnevniku potpredsjednik Wallace opisao je jednu od tih 
rasprava, koja se vodila samo nekoliko tjedana nakon što su 
bombe bačene na Japan: 
21. rujan 1945. 


Na sjednici Vlade jedina tema o kojoj se raspravljalo bila je 
atomska bomba i mirnodopski razvoj atomske energije. Predsjednik je 
ministra Stimsona zamolio da otvori sastanak, što je on učinio neobično 
dobrom i sveobuhvatnom izjavom. Rekao je kako su svi znanstvenici 
koji su radili za Ministarstvo rata sigurni da nije moguće sačuvati 
znanstvene tajne o stvaranju atomske bombe i da, stoga, drže kako 
treba dozvoliti slobodnu razmjenu znanstvenih informacija između 
zemalja članica Ujedinjenih naroda. 

Rekao je da su mu ti znanstvenici rekli kako su do sada bačene 
bombe iskoristile samo vrlo malen dio moći atoma i da će buduće 
bombe biti znatno razornije, a možda i toliko napredovati u odnosu 
na današnje bombe koliko su današnje bombe naprednije od onih što 
su postojale prije 1945. Rekao je i kako se neki od njih boje da bi moć 
tih budućih atomskih bomba mogla biti tolika da zapali atmosferu, 
što bi potpuno uništilo postojeći svijet. Povrh toga, istaknuo je kako 
zna da će bilo kakva ideja o razmjeni znanstvenih podataka s drugim 
zemljama članicama Ujedinjenih naroda na vidjelo izvući pitanje 
Rusije. Tada se upustio u dugačku obranu Rusije, govoreći kako je 
tijekom naše povijesti Rusija bila naš prijatelj te kako mi nemamo 
ništa što bi Rusija željela, a Rusija ništa što bi nama trebalo. Pritom 
je napomenuo kako se odnos između Rusije i Amerike popravio tijekom 
posljednjih mjeseci... 

Tada je predsjednik pozvao (ministra financija) Freda Vinsona, koji 
se nije složio s ministrom Stimsonom, teje izrazio veliko nepovjerenje 
u druge zemlje. Ministar Stimson na to je odgovorio kako je moguće 
da neke države tajnu atomske bombe nauče u roku od tri godine i bez 


naše pomoći, te kako je gotovo sigurno da će se to dogoditi u roku od 
pet godina. Ministar Vinson nije bio uvjeren u to i držaoje da Ame- 
rika ne može biti posve sigurna u takav razvoj događaja. Tom Clark 
zauzeo je stajalište vrlo slično onome ministra Vinsona. Ministar 
Forrestal zauzeo je, pak, najekstremnije stajalište. Sa sobom je donio 
i pročitao nam jedan dokument koji su pripremili njegovi admirali. 
Bioje to izolacionistički i ratnički pristup vrha američke Mornarice... 

Nekoliko dana poslije toga predsjednik Truman za medije 
je izjavio da je iz bilo kakve razmjene atomskih tajni odlučio 
isključiti i Veliku Britaniju i Rusiju. Vojska i njihovi saveznici 
unutar krupne američke industrije uspjeli su predsjednika 
uvjeriti da zauzme takvo stajalište. 

Kako bi još više istaknuo nove odnose moći, predsjednik 
Truman je, u studenome 1945., rekao britanskome premijeru 
Clementu Atleeu da Amerika Velikoj Britaniji neće odobriti 
traženih 6 milijarda dolara beskamatnog kredita za obnovu bri- 
tanskoga ratom istrošenoga gospodarstva. Cilj toga poteza bio 
je prisilno rastočiti britansko sterlinško povlašteno područje. 

Umjesto toga, Amerika će omogućiti kredit od samo 3,75 
milijarda dolara, i to po kamatama od 2%. Osim toga, pred- 
sjednik Truman dao je jasno do znanja da američka Vlada na- 
mjerava ljubomorno čuvati svoj atomski monopol. Budući da 
je već bio prekršio Quebeški sporazum iz 1945., u kojemu je 
bila i odredba prema kojoj su se SAD i Velika Britanija trebale 
prije odluke o uporabi atomske bombe posavjetovati jedna s 
drugom, Truman se povukao iz ratne suradnje s Kanadom i 
Velikom Britanijom na području atomske energije. Američka 
je Vlada svoj monopol na atomsko oružje čuvala i od najbližih 
saveznika. 

U svezi s tim događajima potpredsjednik Wallace privatno 
je izrazio svoj užas. Predsjedniku Trumanu je pritom napisao 
proročko upozorenje: 


9 Wallace, Henry A., The Price of Vision: The Diary of Henry A. Wallace, 
1942 - 1946 Houghton-Mifflin Co., Boston, 1973. 


Priroda znanosti i postojeće stanje znanja u drugim zemljama takvi 
su da nije moguće spriječiti druge države da ponove ono što smo mi 
već učinili ili da čak, u roku od pet do šest godina, prestignu ta naša 
dostignuća... Svijet će u tome slučaju biti podijeljen na dva tabora, a 
s vremenom će po broju stanovništva, prirodnim bogatstvima i znan- 
stvenom znanju prevladati svijet koji nije anglosaksonski! 

Potpredsjednik Wallace tada vjerojatno nije razumio da 
upravo to želi postići. 

Unatoč svemu tome, bombardiranje Japana nije u Rusiji 
izazvalo nikakve znakove straha ni omekšavanja. Staljin je na 
vrlo visoke položaje unutar američke Vlade postavio mrežu 
svojih špijuna, koji su rusku Vladu redovito izvješćivali o 
američkome projektu izgradnje atomske bombe. Osim toga, 
sovjetskim su znanstvenicima u tajnosti pribavljali nacrte 
potrebne za proizvodnju atomskog oružja.!! 

Rusija je šokirala Sjedinjene Američke Države, kao i veći- 
nu svijeta, kada je, 1949., samo četiri godine kasnije, provela 
pokusnu eksploziju vlastite atomske bombe. Time je započeo 
nuklearni sukob Hladnoga rata. 


Poslijeratni američki Lebensraum 


Sila koja je cijelo vrijeme pokretala Studije o ratu i miru 
u sklopu Vijeća za inozemne odnose, koje je kontrolirala 
obitelj Rockefeller, odnosno, motiv radi kojega je predsjednik 
Roosevelt uopće i uveo Sjedinjene Američke Države u Drugi 
svjetski rat, kao i cijela ratna mobilizacija i javni dug potrebni 
za vođenje rata bili su usmjereni prema samo jednom poslije- 


10 Ibid. 

11 Ruthenford, John i Popkin, Jim, "Secret documents released in Rosen- 
berg spy case" (Tajni dokumenti objavljeni u špijunskom slučaju Rosenberg), 
NBC News, 11. rujna 2008., pristupio na http://deepbackground.msnbc.msn. 
com/archive/2008/09/111380081.aspx. 


ratnom cilju - osvajanju daleko većeg tržišta ili gospodarske 
sfere za Ameriku, američkoga Lebensrauma, da uporabimo izraz 
direktora gore spomenutog Vijeća Isaiaha Bowmana, odnosno, 
pravog "američkoga stoljeća". 

Bilo je to carstvo vrlo slično Britanskome Carstvu poslije 
1815. godine, ali s jednom važnom razlikom. Amerika će 
svoj gospodarski imperijalizam zamaskirati pod retoričkom 
krinkom "širenja slobodnog poduzetništva, nacionalnog samo- 
određenja i demokracije". Izraz "carstvo" brižno su izbjegavali. 


Arhitekti toga carstva u američkome Ministarstvu vanjskih 
poslova, Bijeloj kući i vanjskopolitičkom ustroju lukavom su 
varkom gradili sliku o tome kako njihova država nije carstvo, 
jer ne teži vojnoj okupaciji drugih naroda, odnosno, neposto- 
janje vojne okupacije u najmanju ruku bio je glavni argument 
za to. Ipak, ta je država u svakom svome djeliću bila carstvo, 
iako neformalno, carstvo koje se temeljilo na ulozi Sjedinjenih 
Američkih Država u međunarodnom financijskom sustavu, na 
dolaru kao stupu toga poslijeratnog financijskog sustava i na 
vojnoj nadmoći. 

Ta je varka bila iznenađujuće uspješna, dijelom zato što su 
vodeći krugovi američkoga ustroja shvaćali da je na tržištima 
koja žele osvojiti potrebno bogatim i često korumpiranim 
elitama dati dobar dio domaćega plijena. Sustav koji je nastao 
poslije 1945. bio je sustav u kojemu je jedna prevladavajuća 
sila na svijetu, Amerika, imala prevlast nad sve većim brojem 
vazalnih država, čija je vladajuća elita za svoj dolazak na vlast 
bila na ovaj ili onaj način ovisna o "dobroj volji" američke 
Vlade i Pentagona. Ta je "dobra volja" obično uključivala tajnu 
policiju, izvježbanu u Americi, zatim kordone smrti i pravo- 
vremene državne udare. 

"Američko stoljeće" trebalo je biti neformalno carstvo 
sazdano od ovisnih "marionetskih država", a ne okupiranih 
kolonija, koje je američki ustroj vidio kao zastario i nedjelo- 
tvoran model vladavine. 


Američku su povijest tijekom prošloga stoljeća usmjeravali 
sve moćniji karteli financijskih elita i veliki industrijski tru- 
stovi u vlasništvu tih istih elita, kako je opisano u prethodnim 
poglavljima. Upravo su njihovi interesi, a ne interesi zemlje 
i stanovništva u cjelini, određivali strateške prioritete toga 
moćnoga kartela. Kontrolom koju su imali nad nacionalnim 
medijima omogućili su svojim propagandnim stručnjacima da 
njihove interese prikažu kao "interese cijele Amerike". Većina 
je američkoga naroda, u želji da o svojoj domovini misli samo 
najbolje, povjerovala toj propagandi. 


Filozofi američkog ekspanzionizma, poput Fredericka Jack- 
sona Turnera i Brooksa Adamsa, promicali su tezu o tome da 
bogomdana "očita sudbina" Amerike jest da stalno širi svoje 
granice i da je pljačkanje drugih zemalja njezino "božansko 
pravo". 

To je, u svakome slučaju, bio mističan i romantičan pogled 
na činjenicu da je sve koncentriranijem monopoliziranom gos- 
podarstvu, koje je "novčani trust" stvarao još od svoga postanka 
poslije šezdesetih godina 19. stoljeća, za preživljavanje stalno 
trebalo osvajati nova tržišta. 

Njihov je gospodarski model bio model koji je izumila 
Britanska istočnoindijska kompanija, bolje rečeno, bio je to 
gospodarski model barbarskih gusara koji, kako bi održali 
vlastito carstvo, pljačkaju i harače regiju za regijom, sve dok 
ih potpuno ne opljačkaju, ostavljajući za sobom što je manje 
moguće korisnih prirodnih i drugih bogatstava. Za obitelj 
Rockefeller i ostale istaknute pristaše ideje o "očitoj sudbini" 
Amerike u poslijeratnom razdoblju cijeli je svijet bio njihova 
"granica".!? Budući da su tu svoju misiju poslije 1948. godine 


12 Frederick Jackson Turner najkonkretnije je izrazio tu filozofiju. Nje- 
gova glavna koncepcija bila je ona o američkoj jedinstvenosti, koja je proizvod 
granice što se tijekom povijesti stalno širila. On je američko povijesno posto- 
janje definirao kao neprekidno geopolitičko širenje prema zapadu. "Posto- 
janje područja slobodne zemlje, njegovo trajno smanjenje, te napredovanje 
američkoga naseljavanja na zapad, objašnjava američki razvoj." "Univerzalno 


prikazivali kao Hladni rat, u kojemu se "američka demokracija" 
bori protiv "bezbožnoga komunizma", napredovanje američkih 
interesa bilo je zamaskirano u mesijansku religioznu krinku, 
koja je gotovo pedeset godina bila iznenađujuće djelotvorna. 


određenje Amerikanaca kao ljudi koji se šire, jest povećavati svoje područje 
vlasti." Za njega, američka povijest jest povijest "stalnog pomicanja granične 
crte... Granica je crta najbrže i najučinkovitije amerikanizacije... Prevladavalo 
je njezino pokretanje i... američka će energija stalno tražiti sve veće područje 
za svoje djelovanje." 

Kako je to izjavio povjesničar William Appleman Williams, jedinstveni 
američki imperijalistički Weltanschaung (pogled na svijet) bio je sadržan u 
tezi Brooksa Adamsa o tome da se američka jedinstvenost može sačuvati 
samo ekspanzionističkom vanjskom politikom. Doprinos Brooksa Adamsa 
jest u tome što je filozofiju Fredericka Turnera o američkoj prošlosti uspio 
projicirati na budućnost. "Uzevši zajedno, ideje Fredericka Turnera i Brooksa 
Adamsa od 1893. do 1953., davale su američkim graditeljima carstva pregled 
i objašnjenje svijeta, te razumno specifičan program djelovanja." Povjesničar 
Williams to je objasnio ovim riječima: "Ekspanzija je bila katekizam o ame- 
ričkoj jedinstvenosti i svemoći, koji su ti mladi mesije [Turner] prenosili... 
Frederick Turner Amerikancima je dao nacionalističko viđenje svijeta, koje je 
umirilo njihove dvojbe... i opravdalo njihovu agresivnost." On je, gledajući na 
američku prošlost, vidio konačno osvajanje Zapada, ostvarenje američke "očite 
sudbine" na zapadnoj polutci zemaljske kugle. Brooks Adams vidio je pojavu 
nove granice, koja se proširila na cijeli svijet. Potpuno u toj tradiciji, može se 
zapaziti kako je zamisao vodilja predsjednika Johna Kennedyja glasila "Nova 
granica" (New Frontier). Globalna vizija Brooksa Adamsa neizbježno je vodila 
jednom svjetskom carstvu, odnosno, američkom svjetskom carstvu, a ne nekom 
pluralitetu Grossraiime ili pan-regijama, kako su to vidjeli Carl Schmitt ili Karl 
Haushofer. Vidi Frederick J. Turner, The Significance of the Fontier in American 
History, Henry Holt and Co., New York, 1995., i Brooks Adams, The Law of 
Civilization and Decay, The Macmillan Co., New York, 1896. Franklin D. Ro- 
osevelt i vodeća elita iz prve polovice 20. stoljeća koračali su stopama tih ideja 
Fredericka Turnera i Brooksa Adamsa. Fascinantna kulturološka i povijesna 
raščlamba toga nagona ka novim vanjskim granicama, inherentnog američkim 
elitama još od vremena Američkoga građanskog rata, može se naći u izvrsnom 
djelu njemačkog pisca Oswalda Spenglera s krajal9. i početka 20. stoljeća, The 
Decline ofthe West, Sv. 1: Form and Actuality, George Allen & Unwin, London, 
1926., posebno 4. poglavlje, The Problem of World History: The Idea od Destiny 
and the Principles of Casuality. Za Oswalda Spenglera nagon dane kulture za sve 
većim širenjem svoje "civilizacije", umjesto produbljivanjem svoje kulturalne 
osnove, tipično je očitovanje carstva u krajnjem opadanju, bez obzira na to 
govorimo li o Rimu, Velikoj Britaniji ili Americi. 


",..ta se tržišta nalaze u inozemstvu" 


Godine 1944. zamjenik ministra vanjskih poslova Dean 
Acheson, u jednoj je od rasprava Kongresnog odbora za posli- 
jeratno gospodarstvo, rekao: "...ni jedna skupina... nije nikada 
vjerovala da bi naše domaće tržište u postojećem sustavu 
moglo obuhvatiti cijelu našu proizvodnju. Zbog toga mi mo- 
ramo tražiti druga tržišta, a ta su tržišta u inozemstvu." Ta 
je kratka izjava najbolji prikaz gledišta američkoga poslovnog 
i bankarskog ustroja, koje je težilo postati najjača gospodarska 
sila poslijeratnog razdolja. 


Zamjenika Achesona neki su nazivali "tvorcem Hladnoga 
rata".!* On je izradio nacrt Trumanove doktrine, kao i doku- 
ment kojim je stvoren NATO savez, te predsjednika uvjerio 
da, 1950. godine, uđe u neobjavljeni rat s Korejom. Osim 
toga, potkraj 1944. godine, odigrao je ključnu ulogu u izradi 
sporazuma na konferenciji u Bretton Woodsu, uključujući i 
sporazume o stvaranju Međunarodnog monetarnog fonda (In- 
ternational Monetary Fund, IMF), odnosno MMF-a, i Svjetske 
banke (World's Bank), koji su Americi omogućili da unaprijedi 
tu svoju potragu za "tržištima u inozemstvu". 

Godine 1945. vanjskopolitički krugovi, okupljeni oko 
newyorškoga Vijeća za inozemne odnose i Vlade u Washingto- 
nu, mogli su se pohvaliti napretkom svojih planova, budući da 
su uspjeli priskrbiti sebi sporazum koji im je omogućio širenje 
diljem svijeta. Oni su svoj jedini problem vidjeli u tome što će, 
ako žele vladati svjetskim gospodarstvom i tržištem, naposljet- 
ku morati uništiti ili ozbiljno unakaziti dva velika područja koja 
su ostala zatvorena za njihovo gospodarsko širenje, njihovu 
"očitu sudbinu", a to su bili Sovjetski Savez i malo kasnije 
Narodna Republika Kina. 


13 Tanzer, Michael, The Sick Society. An economic examination, Holt Rinehart 
& Winston, New York, 1971., str. 77. 

14. Woods, Randall Bennett, The Good Shepherd, Reviwes in American 
History, sv. 35., Br. 2, lipanj 2002., str. 284. - 288. 


Dok je za obitelj Rockefeller i Vijeće za inozemne odnose 
na čelu Studija o ratu i miru djelovao Isaiah Bowman, on je 
ostarjelog "oca britanske geopolitike" sira Halforda Mackin- 
dera nagovorio da za list u izdanju gore spomenutog vijeća, 
pod nazivom Foreign. Affairs (Vanjski poslovi), napiše jedan 
strateški članak u kojemu bi otkrio neka svoja razmišljanja u 
svezi s poslijeratnim geopolitičkim poretkom. Taj se esej, pod 
naslovom The Round World and the Winning of the Peace (Okrugli 
svijet i pobjeda mira), pojavio u izdanju spomenutog lista od 
srpnja 1943. godine, dakle, gotovo godinu dana prije savezničke 
invazije na Normandiju. 


U tome eseju sir Mackinder ocrtava svoju viziju poslijeratno- 
ga poretka, kojim vlada upravo Amerika. Osim toga, ponovio je 
i definiciju iz 1904., koja gaje proslavila, o "središnjoj zemlji" 
(heartland) kao najopasnijem protivniku trajne britansko- 
američke poslijeratne prevlasti. On je tu "središnju zemlju" 
smjestio na prostor koji je najvećim dijelom bio na području 
SSSR-a. sir Mackinder posijao je geopolitičko sjeme koje će 
izrasti u Hladni rat. Tako u eseju piše: 

Nameće se neizbježan zaključak da će Sovjetski Savez, ako iz 
Drugoga svjetskoga rata iziđe kao osvajač Njemačke, biti prisiljen 
postaviti se kao najveća kopnena sila na svijetu. I ne samo to. Bit će to 
sila smještena na strateški najjačem obrambenom položaju. "Središnja 
zemlja“ jest, u biti, najveća prirodna utvrda na svijetu. 

Isaiah Bowman i vodeći američki vanjskopolitički krugovi 
očito su tu lekciju primili, ali s jednom važnom i ključnom 
razlikom. Dok je sir Mackinder tada Rusiju vidio kao američko- 
britanskoga saveznika u poslijeratnom obuzdavanju Njemačke, 
američke su elite, okupljene oko Bowmana, imale neprijatelja, 
čije će samo postojanje biti dostatan razlog za postojanje samo 
jedne sile - Sjedinjenih Američkih Država, uz jezgru zemalja 

unutar NATO saveza, dakle, samo jedne sile koja će oblikovati 
"slobodan svijet", ali pod njezinim uvjetima. 

Ubrzo poslije smrti predsjednika Roosevelta američki 
vanjskopolitički ustroj, u suradnji s britanskim premijerom 
Churchillom, svoga će ratnog saveznika Sovjetski Savez sve 
više određivati kao svoga prvog neprijatelja, prikazujući ga kao 
opasnost za svjetski mir. Kako je to još i prije završetka rata, 
u klasičnoj britanskoj računici ravnoteže moći, vidio premijer 
Churchill, Engleska će biti prisiljena Njemačku u nekom tre- 
nutku regrutirati kao svoga saveznika protiv sada snažnijeg 
Staljinova Sovjetskog Saveza. Ta računica nije bila ni u kakvoj 
svezi s ideologijom. Bilaje to čista geopolitička računica moći, 
prema kojoj je Velika Britanija uvijek ulazila u savez sa slabijom 
od svoje dvije suparnice za prevlast nad Euroazijom, protiv one 
jače. Malo je ljudi toga uopće bilo svjesno, a i bilo je poželjno 
da po tom pitanju žive u neznanju. 

Dana 15. travnja 1945., danima poslije pogreba predsjedni- 
ka Roosevelta i samo nekoliko dana prije njemačke predaje, u 
Ministarstvu vanjskih poslova u Washingtonu, na zatvorenoj 
sjednici, sastala se skupina visokih američkih vanjskopolitičkih 
savjetnika. Među tih petnaest moćnika bili su iJohn Jay McC- 
loy, tada zamjenik ministra rata, zatim predsjednik kompanije 
General Motors, nositelj velikih ugovora s Vladom za proizvod- 
nju vojne opreme, te nekoliko drugih dobro probranih ljudi iz 
američkoga ustroja moći. Raspravljali su o tome kako Ameriku 
vojno usredotočiti ne više na Njemačku nego na Sovjetski Sa- 
vez, unatoč tome što u američkome narodu prevladava osjećaj 
kako je Amerika dobila rat uz pomoć Sovjetskog Saveza, te da 
će se to odraziti na mirnodopsko vrijeme. Razmatralo se na 
koji način postići tako veliku promjenu mišljenja američke 
javnosti prema njihovom ratnom savezniku, Rusiji. Zaključili 
su da bi se takav dramatičan preokret mogao postići ako bi se 


isprovociralo Staljina na neki agresivan čin koji bi izgledao kao 
kršenje povjerenja i opasnost za mir.“ 


Amerika priprema strateški zaokret 


Godine 1946., dok je pepeo rata protiv nacističke Njemačke 
još uvijek tinjao, jedna je frakcija unutar američkoga Ministar- 
stva vanjskih poslova, uključujući i Georgea Frosta Kennana, 
počela zagovarati oštru politiku prema Rusiji. 

U veljači 1946. američko je Ministarstvo financija od Ame- 
ričkoga veleposlanstva u Rusiji zatražilo da pokuša objasniti 
zašto sovjetska Vlada ne želi podržati nove brettonwoodske 
organizacije, Međunarodni monetarni fond i Svjetsku banku. 
Kao odgovor na taj upit, George F. Kennan, veleposlanikov 
savjetnik, napisao je takozvani "dugi brzojav", petodjelnu 
kartu svojih osobnih pogleda na sovjetsku politiku. U tome 
je brzojavu tvrdio kako SSSR vidi sebe u trajnom ratu protiv 
kapitalizma, te da je sovjetska moć, iako neprobojna za logiku 
i razum, vrlo osjetljiva na logiku sile. 

George F. Kennan je, kao savjetnik američkoga veleposlanika 
u Rusiji, vlasnika investicijske banke Averella Harrimana, u 
suradnji s ministrom obrane Jamesom Forrestalom i šačicom 
militaristički nastrojenih američkih visokih političara, radio na 
promjeni američkoga političkoga gledišta i američkoga javnog 
mišljenja glede Sovjetskog Saveza. Pritom su trebali promijeniti 
stvarnu sliku svoga iscrpljenog ratnog saveznika, koji je, da bi 
pobijedili Njemačku, podnio lavovski udio u ratovanju i broju 
umrlih, u sliku nepomirljivog neprijatelja koji je odlučan u tome 
da uništi američki kapitalizam i pokori cijeli svijet. 

U rujnu 1946., kao posljedica toga, predsjedniku je pre- 
dano jedno strogo tajno izvješće, koje je izradio upravo sa- 

vjetnik Kennan, u suradnji s mješovitom radnom skupinom 
sastavljenom od stručnjaka iz Ministarstva vanjskih poslova, 
Ministarstva rata, Ministarstva pravosuđa, Združenog vojnog 
stožera i CIA-e, pod nazivom American Relations with the Soviet 
Union (Američki odnosi sa Sovjetskim Savezom). Predsjednik 
Truman je držao kako je to izvješće previše osjetljivo pa je 
njegovo postojanje ostalo tajnom sve do 1968. godine. 


U tome se izvješću prvi put zagovara američka politika 


2" 


"obuzdavanja" Sovjetskoga Saveza, a samo izvješće postat će 
strateški američki dokument za Hladni rat. To izvješće, prozva- 
no po imenima svojih dvaju glavnih tvoraca Clifford-Elseyjevo 
izvješće, započinje prikazom oštre slike: 

Najveći problem s kojim se danas suočava Amerika njezin je odnos 
sa Sovjetskim Savezom. Rješenje toga problema moglo bi odrediti hoće 
li se ili neće dogoditi treći svjetski rat.“ 

U njemu nadalje piše: 

Izgleda da sovjetski vođe svoju državu usmjeravaju prema grandi- 
oznome planu koji vodi prema sovjetskoj prevlasti u svijetu.!? 

Za svakoga tko je u to doba bio u SSSR-u takva procjena nije 
izgledala previše mogućom. Još od dvadesetih godina svakom 
je pozornom promatraču Staljinove vanjske politike bilo jasno 
da njegov najveći prioritet jest sigurnost granica, a ne svjetska 
revolucija. Predsjednik Staljin je prije rata stalno pokazivao 
spremnost da uđe u saveze s nekomunističkim zemljama radi 
osiguranja sigurnosti i nenapadanja. Još je manje bilo vjero- 
jatno da bi se, poslije razaranja u Drugome svjetskome ratu, 
njegova politika mogla naglo pomaknuti prema pustolovnoj 
politici svjetske revolucije i prevlasti. 

Možda je upravo zbog osjećaja da se događa nagla promjena 
raspoloženja službene američke Vlade, od ratnog "prijateljstva" 

prema novonastalome neprijateljstvu, sovjetski veleposlanik 
u Americi toga istoga rujna, 1946., poslao sovjetskoj Vladi 
brzojav, u kojemu opisuje kako je američka državna politika 
pod kontrolom moćnih industrijalaca, koji grade američke 
vojne potencijale "sa svrhom stvaranja uvjeta za ostvarenje 
prevlasti u svijetu novim ratom."! 

Za razliku od Amerike, Sovjetski je Savez tijekom rata 
pretrpio goleme štete. Ruska je industrija bila potpuno opu- 
stošena, a zbog ratnih gubitaka postojao je ozbiljan manjak 
radne snage. Predsjednik Staljin čvrsto je odlučio, što je prije 
moguće, popuniti i obnoviti ratom opustošenu sovjetsku "sre- 
dišnju zemlju", koristeći se pritom zarobljenim njemačkim 
industrijskim materijalom. On je, sa svoje strane, u cijelosti 
podržao Morgenthauov plan za okupiranu Njemačku, koji je 
predložio američki predsjednik Roosevelt, držeći ga ključnim 
jamstvom za sprječavanje neke buduće invazije sada razoru- 
žane Njemačke. Osim toga, njime je Rusiji omogućeno da od 
okupirane Njemačke uzme ključna postrojenja i industrijsku 
opremu. 

Morgenthauov plan, čiji je tvorac bio ministar financija u 
Vladi predsjednika Roosevelta Henry Morgenthau, zahtijevao 
je "preobrazbu Njemačke u zemlju prije svega agrarnog i 
seoskog karaktera". Glavna njemačka industrijska i rudarska 
područja bit će proglašena međunarodnim zonama ili će kon- 
trola nad njima biti prepuštena susjednim državama, dok je 
sva teška industrija trebala biti rastavljena ili uništena na neki 
drugi način. U jednom članku lista Life Henryja Lucea ovako 
je opisan taj plan: "Njemačka proizvodnja čelika smanjit će se 
s gotovo 20 milijuna na 5 milijuna i 800 tisuća tona godišnje. 
Broj postrojenja teške industrije srezat će se na oko polovicu 
onoga iz 1938. godine. Proizvodnja sintetičkog benzina, gume, 
kugličnih ležajeva, radioodašiljača, teških alatnih strojeva i 

mnogih drugih proizvoda važnih za vođenje rata bit će pot 
puno ukinuta. Ali, proizvođači keramike, stakla i bicikala bit 
će poticani na veću proizvodnju od one iz prethodnih godina 
Njemačka neće gladovati, ali će životni standard biti smanjen 
na onaj iz 1932. godine."!? 

Dana 6. rujna 1946. ministar vanjskih poslova i beskompro- 
misan protivnik SovjetaJames Byrnes, u jednom govoru u Nje- 
mačkoj, napao je Morgenthauov plan predsjednika Rooseveltai 
predložio veliki zaokret u američkoj politici prema Njemačkoj. 

U tome je govoru upozorio Sovjete na to kako Amerika 
namjerava u nedogled održavati svoju vojnu nazočnost u 
Europi." Mjesec dana poslije toga priznao je ovo: "Bit našega 
programa bila je pridobiti povjerenje njemačkoga naroda... bila 
je to borba za umove između Amerike i Rusije." 

U travnju 1946., nekoliko tjedana poslije "dugoga brzo- 
java" savjetnika Kennana, bivši britanski premijer Winston 
Churchill, koji je u tajnosti, barem od 1943. godine, američku 
Vladu nagovarao da pokrene napad na Sovjetski Savez, održao 
je u Fultonu, u saveznoj državi Missouri, svoj poznati govor o 
"željeznoj zavjesi", u kojemu je pozvao na britansko-američko 
savezništvo protiv Sovjetskoga Saveza i optužio Sovjetski Savez 
daje svoju "željeznu zavjesu" postavio "od Stettina na Baltiku 
do Trsta na Jadranu". 

Budući daje Churchill pozivao na britansko-američko save- 
zništvo protiv SSSR-a, sovjetska je Vlada taj govor protumačila 
kao poziv Zapadu na rat protiv SSSR-a. 

Politički krugovi unutar državne uprave, okupljeni oko 
savjetnika Kennana, Clark Clifford, Dean Acheson i James 
Forrestal, shvatili su da će, stvaranjem neprijateljskog odnosa 
sa Sovjetskim Savezom, koji se nalazio na istočnim granicama 

Zapadne Europe, stvoriti i gospodarski prostor u Zapadnoj 
Europi, Japanu i velikom dijelu Azije, Afrike i Južne Amerike, 
kojim bi mogle vladati upravo Sjedinjene Američke Države. 

Veliko područje Zapadne Europe postalo bi tako ovisno o 
američkoj vojsci kaojamcu sigurnosti. Nadalje, budući da im je 
gospodarstvo bilo uništeno ratom, pod uvjetima brettonwood- 
skih sporazuma i američkoga zagovaranja "slobodne i otvorene 
trgovine", zemlje Zapadne Europe, kao i Japan, automatski 
bi postale izvozna tržišta za američke industrijske proizvode. 
Time bi se ostvarila strategija za neobjavljeno američko posli- 
jeratno carstvo, oblikovano Studijama o ratu i miru u sklopu 
newyorškoga Vijeća za inozemne odnose. 

Hladni je rat stvoren kako bi podržavao to gospodarsko 
carstvo, takozvano "američko stoljeće". Brettonwoodski sustav 
i jedinstvena uloga američkoga dolara kao "ključne valute" 
postat će temelj toga novostvorenoga američkoga svjetskoga 
carstva, "američkoga stoljeća". Sve dok se oslabljene zapad- 
noeuropske države, u dugotrajnom Hladnom ratu protiv 
Sovjetskog Saveza, a kasnije i Narodne Republike Kine, budu 
morale oslanjati na američku vojnu zaštitu, američka će Vlada 
doslovno određivati ključne gospodarske uvjete toga saveza. 
Upravo je tako Amerika i postupila, a brettonwoodski sustav 
postao je kamen temeljac te američke gospodarske prevlasti. 


JEDANAESTO POGLAVLJE 


STVARANJE 
BRETTONWOODSKOG 
DOLARSKOG SUSTAVA 


Mi smo, dragi moj Crossman, Grci u američkome 
carstvu. Može se reći da su Amerikanci u mnogome 
slični Rimljanima, kako su ih vidjeli Grci - veliki, 
snažni, vulgarni, užurbani ljudi, temperamentniji 
iljeniji od nas, s više neiskvarenih vrlina, ali 1 
korumpiraniji. 
Riječi Harolda Macmillana, ratnog savjetnika 


britanskoga premijera Churchilla, o činjeničnom stanju 
poslijeratnih britansko-američkih odnosa.! 


Američki dolarski standard 


Koo u rujnu 1939., podjelom Poljske između Hitlera 
i Staljina, započeo rat u Europi, europsko je zlato u obilnim 
količinama pritjecalo u Sjedinjene Američke Države. Godine 
1935. službene američke pričuve zlata procijenjene su na malo 
više od 9 milijarda dolara. Do 1940., poslije pokretanja rata u 
Europi, pričuve zlata narasle su na 20 milijarda dolara. Budući 
da su očajne europske zemlje pokušavale financirati vođenje 
rata, njihovo je zlato odlazilo u Ameriku u zamjenu za nužne 
Potrepštine. Do trenutka kada je, u lipnju 1944., sazvana me- 

đunarodna monetarna konferencija u Bretton Woodsu, Sjedi- 
njene Američke Države kontrolirale su ukupno 70% svjetskog 
monetarnog zlata, što je bila golema prednost za Ameriku.? U 
tih 70% čak nije bilo uključeno zarobljeno zlato poraženih sila 
Osovine, Njemačke i Japana, o čemu su točni podatci pokopani 
pod naslagama obmana i glasina. 

Bilo kako bilo, do 1945. godine američke su banke za save- 
zne pričuve kontrolirale veliku većinu svjetskoga monetarnog 
zlata. 

Glavni financijski moćnici s Wall Streeta odlučili su pot- 
puno iskoristiti tu svoju prednost za stvaranju "američkoga 
stoljeća". Američki je dolar, prema poslijeratnom sustavu, čiji 
su tvorci bili upravo američka Vlada i banke s Wall Streeta, 
trebao postati sredstvo američke kontrole nad novcem i kre- 
ditima cijeloga svijeta. 

Još od 1941., budući da su izračunali kako će Hitlerov 
pohod na Sovjetski Savez uništiti Njemačku, američki su po- 
litički krugovi počeli postavljati temelje za svoju gospodarsku 
prevlast poslije rata. Prvih dvadeset godina bit će nevjerojatno 
učinkoviti u održavanju te svoje prevlasti. 

Srž američke gospodarske strategije za oblikovanje poslije- 
ratnog svijeta uobličena je u sporazumima iz Bretton Woodsa, 
koji su promicali američko određenje "slobodne trgovine" i 
američki dolar kao jedinu valutu te svjetske trgovine. 

Drugi je svjetski rat prouzročio golemo uništenje infrastruk- 
ture, industrije i stanovništva diljem europskoga kontinenta, od 
Atlantskog oceana do Vladivostoka. Jedina velika industrijska 
sila na svijetu koja je ostala netaknuta bila je Amerika, a njezin 
je položaj, s gospodarskoga gledišta, ratom bio zapravo ojačan. 

Kao najveća industrijska sila na svijetu, fizički neoštećena 
ratom, Sjedinjene su Američke Države, otvaranjem cijeloga 
svijeta za neograničenu trgovinu, za sebe trebale priskrbiti 

golemu zaradu. Američki bi industrijski sektor svoje proizvo- 
de mogao plasirati na svjetsko tržište, a u bivšim kolonijama 
Velike Britanije, Francuske i drugih europskih zemalja imao 
bi i neograničen pristup ključnim sirovinama. Stoga ne čudi 
štoje u poslijeratnoj Americi "slobodna trgovina" imala status 
gotovo religijske dogme. 

Taje "slobodna trgovina" uključivala smanjenje carina i dru- 
gih vrsta zaštite koju su države pružale gospodarstvu i koja je 
otežavala tijek posebice izvoza američkih proizvoda na svjetska 
tržišta ilije Amerika tražila ukidanje prepreka za uvoz jeftinih 
sirovina iz bivših ili postojećih europskih kolonijalnih zemalja 
u Aziji i Africi. 

Britanci su dobro znali da američka "slobodna trgovina", 
odnosno njezini "jedinstveni uvjeti poslovanja", jesu borbe- 
ni poklič jačeg i naprednijeg gospodarstva, koje želi otvoriti 
manje razvijena tržišta za ulazak svoje robe. Sto godina prije 
toga, 1846., ukidanjem Zakona o žitu, Velika je Britanija bila u 
sličnom položaju i zahtijevala je da ostatak svijeta otvori svoje 
granice za britansku inačicu "slobodne trgovine". Sada, 1945. 
godine, karte su se preokrenule. Američka je vizija "slobodne 
trgovine" značila gospodarsku propast za veći dio preostale 
britanske industrije. 

Gospodarstvo europskih zemalja, razoreno gotovo šestogo- 
dišnjim ratom, nije imalo mnogo izbora doli složiti se s tom 
američkom vizijom poslijeratnog međunarodnog gospodarskog 
sustava. Čak je i Velika Britanija, koja je sebe za pregovaračkim 
stolom vidjela u najmanju ruku kao jednakovrijednu Sjedinje- 
nim Američkim Državama, bila prisiljena, pred oštrim američ- 
kim zahtjevima, progutati gorku pilulu poniznosti. 

Konačni dogovor u svezi s poslijeratnim monetarnim i eko- 
nomskim "novim svjetskim poretkom" postignut je poslije ne- 
koliko mjeseci žestoke i bezobzirne borbe između, ponajprije, 
britanskih i američkih pregovarača. Američki su pregovarači, 
predvođeni zamjenikom ministra financija Harryjem Dexterom 


Whiteom, progurali sustav koji se razlikovao od svih dotadaš- 
njih sustava zlatnog standarda. 

Prema britanskome zlatnom standardu iz 19. stoljeća, pa 
čak i prema newyorškoj inačici toga standarda iz 1919. godine, 
pa do trenutka kada je Velika Britanija napustila zlatni stan- 
dard, 1931. godine, svaka je nacionalna valuta imala podlogu 
u određenoj količini pričuva nacionalnog monetarnog zlata. To 
bi značilo, teoretski, da će, ako neka država ima neujednačenu 
vanjsku trgovinu, djelovanje zlatnog standarda to automatski 
ispraviti, pošto će država gubiti ili stjecati zlato, ovisno o tome 
posluje li u vanjskoj trgovini s deficitom ili suficitom. Prema 
novim brettonwoodskim pravilima, Amerika je nametnula 
sustav u kojemu je samo jedna valuta, američki dolar, imala 
podlogu u zlatu, dok je vrijednost svih ostalih valuta učvršćena 
prema dolaru. 


Bio je to uspjeh za Sjedinjene Američke Države i banke s 
Wall Streeta, koje su stajale iza pregovora u Bretton Woodsu. 
Dolar je postao pričuvna valuta cijeloga svijeta, te se, poslije 
1945., od svih država tražilo da trgovinu s drugim državama 
obavljaju u dolarima. Američki je dolar, a ne zlato, prema 
brettonwoodskom standardu zlatnog tečaja, postao "svjetska 
valuta", odnosno, točnije, svjetski novac. Štoviše, kako je ista- 
knuto, američko je Ministarstvo financija imalo neograničenu 
moć stvaranja dolara, a toje i iskoristilo. Budući daje američka 
valuta, dolar, imala ulogu pričuvne svjetske valute, svijet je, više 
ili manje, bio prisiljen prihvaćati napuhane dolare. Ni jedna 
druga valuta nije imala tako golemu prednost. 


Kobno potpisivanje sporazuma u Bretton Woodsu 


Konačni sporazum potpisali su predstavnici 29 zemalja, u 
srpnju 1944. godine, u hotelu Mount Washington u Bretton 
Woodsu, u saveznoj državi New Hampshire. Za članove Stu- 
dija o ratu i miru, u sklopu newyorškoga Vijeća za inozemne 
odnose, to je bio trenutak krunidbe - njihov se san o posli- 


jeratnom gospodarskom carstvu ostvario. Institucija koju su 
osmislili, Međunarodni monetarni fond, imat će mogućnost 
reorganizirati veći dio svijeta pod vladavinom dolara. 
Središnja točka Brettonwoodskog sporazuma bila je ame- 
rička prevlast u svjetskom financijskom i trgovačkom sustavu. 
Kritična su pitanja bila utvrđena već prije, u nizu zatvorenih 
pregovora koje su, još od 1941., vodili britanski lord Keynes, 
savjetnik u britanskom Ministarstvu financija, i Harry Dexter 
White, zamjenik američkoga ministra financija Morgenthaua.? 


3 U čudnovatoj bilješci o povijesti brettonwoodskih sporazuma, koja je 
uslijedila nakon otvaranja tajnih sovjetskih arhiva poslije 1991., potvrđeno je 
da je zamjenik ministra financija White, kako su to kasniji američki obavje- 
štajni krugovi i sumnjali, bio član sovjetske špijunske skupine unutar američke 
državne uprave, okupljene oko špijuna Nathana Gregoryja Silvermastera. 
Poslije izvješća o njegovoj mogućoj sovjetskog ulozi, predsjednik Truman 
ga je opozvao s položaja glavnog direktora novoosnovanog Međunarodnog 
monetarnog fonda, i to bez obrazloženja. 

Harry White odigrao je ulogu u oblikovanju zloglasnog Morgenthauovog 
plana deindustrijalizacije poslijeratne Njemačke, plana koji bi više smisla imao 
daje u pitanju bio sovjetski, a ne američki cilj, iako gaje predsjednik Roosevelt, 
gorljiv germanofob, zdušno podupirao sve do svoje smrti. Prema tome bi se 
planu, u kojemu je zamjenik White odigrao vrlo važnu ulogu i koji je bio i loše 
zamišljen i genocidan, pod vojnom upravom Združenog vojnog stožera 1067 
(Joint Chiefs of Staff 1067, JCS), Zapadnim okupacijskim snagama i Sovjet- 
skom Savezu omogućilo rastakanje njemačke industrije i vraćanje te zemlje u 
stanje "seoskog" opskrbljivača hranom. U ožujku 1945., samo nekoliko dana 
prije smrti, predsjednik Roosevelt upozoren je na to da JCS nije kadar djelo- 
vati, osim ako nije spreman ukloniti 25 milijuna Nijemaca, na što Roosevelt 
odgovorio: "Neka imaju javne kuhinje! Neka njihovo gospodarstvo potone!" 
Nakon što su ga upitali želi li da njemački narod gladuje, odgovorio je: "Zašto 
ne?" Osim toga, predsjednik Roosevelt navodno je Henryju Morgenthauu 
rekao: "S Njemačkom moramo biti oštri, i time mislim na njemačke ljude, a 
ne naciste. Ili ih trebamo kastrirati ili im treba zaprijetiti na takav način da 
ne mogu samo nastaviti reprodukciju ljudi, koji bi htjeli nastaviti na način na 
koji su to činili u prošlosti." Dana 10. svibnja 1945., poslije smrti predsjednika 
Roosevelta, predsjednik Truman potpisao je odluku JCS 1067. Ona je ostala na 
snazi dvije okrutne godine, unatoč sve žešćem prosvjedu Winstona Churchilla 
i drugih. Vidi Michael R. Beschloss, The Conquerors: Roosevelt, Truman and the 
Destruction of Hitler's Germany, 1941 - 1945, str. 196., za navode predsjednika 
Roosevelta. Vidi Allen Weinstein & Alexander Vassiliev, The Haunted Wood, 
Random House, New York, 1999., str. 90., za pojedinosti o KGB-ovim opera- 
cijama Harryja Whitea otkrivenim u sovjetskim arhivima koji su otvoreni za 
javnost poslije završetka Hladnoga rata. 


Brettonwoodski pregovori, koji su započeli u lipnju 1944. 
godine, trebali su biti prva institucionalna sastavnica Organiza- 
cije ujedinjenih naroda, koja će zamijeniti Ligu naroda, u kojoj 
su prevlast imali Britanci. Za razliku od Lige naroda, Studije o 
ratu i miru zamislile su UN kao organizaciju pod kontrolom 
Sjedinjenih Američkih Država, čiji je cilj bio promicati američke 
planove u svijetu poslije rata.“ Čak su i zemljište za gradnju 
zgrade UN-a na Manhattanu donirala braća Rockefeller, koja 
su financirala i već spomenute Studije o ratu i miru. Zbog 
porasta cijene okolnog zemljišta, koji se dogodio zato što su 
strani diplomati počeli sve više pristizali na Manhattan, braća 
Rockefeller višestruko su naplatili tu svoju velikodušnost. 


Jedan od razloga zbog kojegaje prevladao američki prijedlog 
Brettonwoodskog sporazuma, umjesto britanskoga, koji je, u 
ime britanske Vlade, zagovarao John Maynard Kaynes, bila je 
činjenica da su Sjedinjene Američke Države bile naprosto naj- 
moćnija država za pregovaračkim stolom, što im je omogućilo 
da, na kraju krajeva, ostalim članicama nametnu svoju volju. 
U to je doba jedan viši dužnosnik Engleske banke dogovor iz 
Bretton Woodsa nazvao "najvećim udarcem za Veliku Britaniju, 
osim rata".5 Zapravo, taj je dogovor označio dramatičan pomak 
financijske moći od Ujedinjenog Kraljevstva prema Sjedinjenim 
Američkim Državama. 

Engleska banka, kao i utjecajni članovi organizacije Okrugli 
stol, poput Lea Ameryja i starog Churchillova saveznika lorda 
Beaverbrooka, ispravno su protumačili američki prijedlog za 
osnivanje MMF-a. Oni su MMF vidjeli kao sredstvo koje će 
dolar učiniti prvom valutom u svjetskim financijama i trgovini, 
što će prouzročiti promjenu na štetu ključne uloga Londonsko- 


4 Smith, Neil, American Empire: Roosvelt's Geographer and the Prelude to 
Globalization, University of California Press, Berkeley, 2003., str. xii. 

5 Citirano u Gideon Rachman, "The Bretton Woods Sequel will Flop". 
London Financial Times, 10. studenoga 2008. 


ga Cityja te potkopati britansko Sterlinško područje i njihove 
povlaštene carske trgovačke veze.“ 

No, kako bi bila sigurna da će američki prijedlog Brettonwo- 
odskog sporazuma biti prihvaćen, američkoj su Vladi žurno tre- 
bali glasovi zemalja Latinske Amerike. U tome je Nelson Roc- 
kefeller, Rooseveltov ratni koordinator obavještajnih agencija 
za Latinsku Ameriku, koristeći se svojim golemim utjecajem u 
zemljama Latinske Amerike, odigrao ključnu ulogu tako što je 
priskrbio glasove tih zemalja raznim poslovnim dogovorima. 


Nelson kupuje glasove nekih država članica UN-a 


Sporazumom koji su u Jalti 1945. potpisale Amerika, Velika 
Britanija i Sovjetski Savez bilo je utvrđeno da zemlje osnivači 
poslijeratne Organizacije ujedinjenih naroda mogu biti samo 
one države koje su do tada objavile rat silama Osovine. Biti 
jedna od odabranih zemalja osnivača UN-a značilo je i bolje 
"mjesto za Velikim stolom" u smislu trgovinskih povlastica, 
posebno s velikim i procvalim američkim tržištem, što je većina 
zemalja Latinske Amerike očajnički željela. 

Kako bi osigurao dovoljan broj glasova prilikom stvaranja 
UN-a i prihvaćanje američkoga prijedloga Brettonwoodskog 
sporazuma, Nelson Rockefeller osobno je organizirao "paket" 
glasova u korist američkoga plana tako što je priskrbio glasove 
14 zemalja Panameričke Unije, od kojih je sedam, uključujući 
i Argentinu, bilo neutralno za vrijeme rata. 

Nelson Rockefeller, kojega je predsjednik bio upravo ime- 
novao zamjenikom ministra vanjskih poslova za Latinsku 
Ameriku, dao je zemljama Latinske Amerike ultimatum pre- 
ma kojemu su one morale, u veljači 1945., formalno objaviti 
rat Silama osovine, jer im u suprotnom ne bi bilo dopušteno 


6 Kirby, M. W., op. cit., str. 91. - 92. 


sudjelovati u osnivanju Organizacije ujedinjenih naroda ni 
sudjelovati u poslijeratnom trgovinskom obilju. 

Formalna objava rata tih zemalja silama Osovine bila je 
nužna kako bi njihovo sudjelovanje u osnivanju UN-a bilo u 
skladu sa sporazumom triju sila postignutim na Konferenciji 
u Jalti. 

Samo je Argentina još bila postrani, ali je njezin glas bio 
potreban kako bi Amerika održala prevlast po broju glasova u 
odnosu na Veliku Britaniju. Nelson Rockefeller uspio je tada 
već boležljivog predsjednika Roosevelta nagovoriti da potpiše 
ovlaštenje kojim je Argentina pozvana da sudjeluje u osnivanju 
UN-a, unatoč tome što je Amerika tim činom prekršila spo- 
menuti sporazum s Velikom Britanijom i Sovjetskim Savezom, 
po kojemu su osnivači UN-a mogle biti samo zemlje koje su 
Njemačkoj objavile rat. Objava rata latinskoameričkih zemalja 
Njemačkoj u vojnom je smislu bila posve beznačajna, budući 
da je rat bio faktički gotov. 


Bio je to trik Nelsona Rockefellera kojim je, za osnivanje 
UN-a, prikupio dostatan broj glasova protiv Velike Britanije, 
koja se koristila istom taktikom - glasovima svojih dominiona 
i zemalja članica Britanske zajednice naroda uvećala je broj 
glasova koji će biti u njezinu korist. Predsjednika Staljina ra- 
zbjesnio je taj očit plan američke Vlade da kontrolom glasova 
država članica stekne prevlast u ključnim tijelima novoosno- 
vane organizacije UN-a. To je potvrdilo njegove strahove da 
se američka Vlada planira koristiti UN-om i pridruženim mu 
novoosnovanim organizacijama MMF-om i Svjetskom bankom 
kao oruđem za ostvarenje američkog poslijeratnog gospodar- 
skog carstva. Njegovi su strahovi bili itekako opravdani. 


7 Collier, Peter i Horowitz, David, The Rockefellers: An American Dynasty, 
Holt Rinehart & Winston, New York, 1976., str. 234. - 235. 


Brettonwoodski dolarski sustav 


Gospodarski sustav dogovoren na Međunarodnoj monetar- 
noj konferenciji u Bretton Woodsu trebao je biti izgrađen na 
tri stupa. Prvi bi stup bio Međunarodni monetarni fond, čije bi 
države članice svojim novčanim doprinosima stvorile pričuvni 
fond za slučaj nužde, koji bi zatim bio dostupan u razdobljima 
kada bude trebalo uravnotežiti otplatu kredita. Drugi bi stup 
činila Svjetska banka ili Međunarodna banka za obnovu i razvoj, 
koja bi vladama svojih država članica pozajmljivala novac za 
velike javne projekte. Treći stup toga gospodarskog sustava 
bio bi Opći sporazum o carinama i trgovini, koji je usvojen 
nešto kasnije, a bioje osmišljen tako da se, uz njegovu pomoć, 
pregovorima između raznih zemalja o smanjenju carina, stvori 
uređen plan "slobodne trgovine". 

Svakoj bi državi članici bile dodijeljene kvote, kojima bi 
se odredilo koliko treba, u valuti i zlatu, uplatiti u zajednički 
fond MMF-a. Prema udjelu koji neka država članica ostvaruje u 
ukupnom broju kvota MMF-a, proporcionalno bi se određivao 
i udio koji ta zemlja ostvaruje brojem glasova u Odboru gu- 
vernera. Od samoga je početka to bila igra u kojoj je Amerika 
bila glavni igrač. Ona je, kao zemlja s najjačim gospodarstvom 
i s najvećim pričuvama zlata, na kraju imala oko 28% glasova, 
dok je Velika Britanija imala samo 13% glasova. Francuska je, 
u usporedbi s njima, uspjela skupiti jedva 5% glasova. Tako je 
ta nova organizacija - Međunarodni monetarni fond, postala 
američki instrument za oblikovanje američke vizije gospodar- 
skog razvoja svijeta poslije rata.š 

Na kraju je američka Vlada, unatoč britanskim prigovori- 
ma, uspjela nametnuti svoju volju po pitanju glasačkih prava, 
pravila i drugih bitnih aspekata novih institucija nazvanih 
Međunarodni monetarni fond i Svjetska banka. Američko će 


8 Agry, Victor, The Postwar International Monetary Crisis, George Allex & 
Unwin, London, 1981., str. 24. 


Ministarstvo financija defacto kontrolirati novoosnovani MME. 
Glasačka prava neke države članice bila su proporcionalna nje- 
zinom financijskom doprinosu u fondove MMF-a. SAD su, kao 
najjača gospodarska sila među 29 osnivačkih zemalja članica, 
davale daleko najveći financijski doprinos, čime su ostvarile 
najveći broj glasova u Odboru guvernera. 

Prema podzakonskim aktima MMF-a, Amerika je stekla 
moć da svojim glasačkim udjelom spriječi donošenje bilo koje 
odluke kojoj se protivila. Osim toga, zbog svoga velikog udjela 
glasova, američka će Vlada imati kontrolu nad odlučujućim ti- 
jelom MMF-a - Izvršnim odborom, čime će cjelokupnu politiku 
MMF-a usmjeravati u korist američkoga Ministarstva financija 
i elita s Wall Streeta. Kako bi svima bilo jasno da Amerika 
kontrolira pravila te nove poslijeratne monetarne igre, sjedište 
MMF-a smješteno je u Washington, blizu prostorija američkoga 
Ministarstva financija. Nije, dakle, čudno što je Staljin, poslije 
1945., odlučio da se Sovjetski Savez neće priključiti MMF-u. 


Dolarski standard zamjenjuje zlato 


Samo je nekoliko ljudi izvan uskog kruga međunarodnih 
monetarnih stručnjaka uspjelo uočiti koliko su vješto američki 
pregovarači u Bretton Woodsu uredili institucionalni temelj 
za poslijeratno carstvo dolara. Brettonwoodski je sustav za 
Sjedinjene Američke Države bio genijalan napredak u odnosu 
na raniji zlatni standard, budući da su se sve ostale zemlje 
članice sporazuma potpisanog na toj konferenciji složile da će 
vrijednost svojih valuta učvrstiti prema američkome dolaru, 
a ne prema zlatu. Pritom će, zgodno, upravo američka Vlada, 
odnosno, američko Ministarstvo financija i Banka za savezne 
pričuve, određivati uvjete ponude američkoga novca u cijelome 
svijetu. 


Godine 1945. za dolar se tvrdilo, kao sto godina prije toga 
za britansku funtu, daje "dobar kao zlato". Za dvadeset godina 
pokazat će se da je taj aksiom bio, zapravo, tragična zabluda. 
No, 1945. godine to je bila stvarnost. Europske su zemlje 
vapile za dolarskim kreditima, koji su im trebali za obnovu 
njihove uništene infrastrukture. U to je vrijeme gospodarstvo 
europskih zemalja bilo uništeno, a njihova valuta nije bila 
konvertibilna. 

Budući da je posjedovala većinu monetarnog zlata zemalja 
nekomunističkoga dijela svijeta, newyorška Banka za savezne 
pričuve, u biti privatna banka, koja je još od svoga osnutka iz 
1913. godine bila pod kontrolom "novčanoga trusta" s Wall 
Streeta, bila je srž brettonwoodskog sustava. 

Za Ameriku je taj sustav imao jedinstvene prednosti. U 
praksi, kako je američki dolar bio utvrđen kao pričuvna valuta, 
druge su države svoje valute morale učvrstiti prema njemu i, 
jednom kada te iste države ponovno postignu konvertibilnost 
svoje valute, kupovat će i prodavati te dolare kako bi održale 
tržišni devizni tečaj unutar plus minus 1% njegove početne 
vrijednosti iz 1945., u odnosu na dolar, u skladu sa zahtjevima 
Međunarodnog monetarnog fonda. 

Američki je dolar time preuzeo ulogu koju je u prijeratnom 
međunarodnom financijskom sustavu, prema zlatnome stan- 
dardu, imalo zlato. U stvarnosti, to je značilo da se svjetska 
trgovina gotovo isključivo obavljala u dolarima, što je bila 
odlučujuća prednost za SAD, koje su imale neograničenu 
vlast nad tiskanjem dolara, a za nove emisije dolara nisu bile 
obvezne osigurati odgovarajuće pričuve zlata. Velika Britanija 
ni na vrhuncu svoje financijske moći nije imala takvu vlast 
nad novcem svijeta kakvu je, poslije 1945., imala Amerika, tj. 
američka Vlada i elita s Wall Streeta. 


Dva stupa američke moći 


Ta uloga američkoga dolara kao neosporne svjetske pričuvne 
valute bila je jedan od dvaju glavnih stupova američke posli- 
jeratne moći. Drugi stup bila je neosporna uloga Sjedinjenih 
Američkih Država kao jedine vojne velesile, čiju nadmoć 
nije mogao dovesti u pitanje čak ni Sovjetski Savez tijekom 
Hladnoga rata. Taj je vojni stup američke moći svima bio očit. 
Za razliku od toga, dolarski stup američke moći nije poslije 
Drugoga svjetskoga rata bio toliko očit. 


Zapadnoeuropske zemlje, koje su bile uključene u Drugi 
svjetski rat, bile su, poslije rata, duboko zadužene. Te su države, 
a posebno Velika Britanija, radi financiranja ratnih izdataka i 
brojnih vlada u izbjeglištvu, koje su bile u Londonu, bile pri- 
siljene prebaciti velike iznose zlata u Sjedinjene Američke Dr- 
žave, što je pridonijelo prevlasti Amerike poslije 1945. godine 
kao ' 
zlata vrijednog milijarde dolara iz središnjih banaka stranih 


'vođe slobodnoga svijeta". Točni podatci o prebacivanju 


zemalja u newyoršku Banku za savezne pričuve tijekom rata 
do danas su ostali tajna.? 

Tako su nacionalne valute svih država članica MMF-a, poslije 
1945., bile učvršćene prema američkome dolaru, a američki je 
dolar utvrđen po službenoj stopi od 35 dolara za dobru uncu 
zlata, stopi koju je utvrdio još predsjednik Roosevelt 1934. 
godine, u jeku Velike ekonomske krize i znatno prije velike 
inflacije prouzročene Drugim svjetskim ratom. Tijekom Dru- 
goga svjetskoga rata dogodila se velika inflacija dolara, ali je on 
i dalje bio utvrđen po stopi od 35 dolara za dobru uncu zlata, 
stopi koja je dolaru i međunarodnim bankama s Wall Streeta 
davala veliku prednost. S manje dolara kupljeno je više zlata. 

Razlika u odnosu na raniji standard zlatnog tečaja, koji su 
u razdoblju od 1919. do 1934. godine stvorili J. P. Morgan i 


9 Stadnichenko, A., Monetary Crisis of Capitalism, Progress Publishers, 
Moskva, 1975., str. 88. - 101. 


banke s Wall Streeta, bila je u činjenici da ovoga puta SAD nije 
imao ni jednog suparnika, ni političkog ni vojnog, koji bi mu 
se suprotstavio u borbi za prevlast na svijetu. Ovoga je puta 
Amerika doslovno mogla diktirati uvjete, što je i činila. 

1, dokje uloga američkoga dolara kao pričuvne valute u po- 
slijeratnom razdoblju dala američkome kapitalu golemu pred- 
nost pred potencijalnim suparnicima, poput britanske funte, 
njemačke marke ili francuskoga franka, još je važnije to što je 
američkome Ministarstvu financija i Banci za savezne pričuve 
dala nekontroliranu ovlast za izdavanje praktično neograničene 
količine dolara kao svjetske pričuvne valute, neovisno o tome 
imaju li ti dolari podlogu u zlatu, jer je upravo dolar, a ne zlato, 
bio svjetska pričuvna roba. 


Zahvaljujući toj jedinstvenoj ulozi dolara kao svjetske pri- 
čuvne valute, Sjedinjene Američke Države stekle su mogućnost 
financirati svoje sve veće vojne troškove u inozemstvu, izda- 
vanjem novih dolara, a ne povećavanjem svojih pričuva zlata. 
U svijetu gdje je većina središnjih banaka tragala za zlatom, 
zlato nije bilo lako namaknuti. Zato je američko Ministarstvo 
financija moglo stvarati dolare, više ili manje, prema vlastitoj 
procjeni. 

Američki je dolar kao "pričuvna valuta" svijeta, odnosno, 
kamen temeljac svjetskih novčanih i trgovačkih tokova, pred- 
stavljao, poslije 1945., jedinstvenu prednost za Ameriku. Ako 
je američka Vlada bila prisiljena deficitom financirati troškove 
sve veće mreže svojih vojnih baza u stranim zemljama, zapravo, 
čuvara svoga novostvorenog neformalnog carstva zamaskirane 
u odoru obrane od širenja komunizma, taj je deficitjednostavno 
financirala prodajom obveznica. 

Središnje banke stranih zemalja, koje su uspjele nagomilati 
viškove u dolarima, nisu imale mnogo izbora doli te svoje 
dolare, zarađene trgovinom, uložiti u obveznice američkoga 
Ministarstva financija, čime su, zapravo, financirale američko 
vojno širenje diljem svijeta. Kako je američki deficit rastao, 


tako je rastao i nerazmjer između dolara u optjecaju i pričuva 
zlata. Zapravo je Amerika, kao zemlja "ključne valute", stekla 
mogućnost da svojim trgovinskim partnerima izvozi svoju 
inflaciju u obliku de facto devalviranih dolara. 

Prema prethodnim sustavima zlatnog standarda, i prema 
onome iz razdoblja između dvaju svjetskih ratova i prema bri- 
tanskome od prije 1914. godine, svaka je zemlja svoju valutu 
učvršćivala prema zlatu. Zlato je bilo temelj stabilnosti, a ne 
funta, dolar ni bilo koja druga valuta. Godine 1945., prvi put 
u povijesti, jedna je država, Sjedinjene Američke Države, zbog 
svoje moći, postala kadra nametnuti svijetu ne zlato, nego svoju 
valutu, u obliku takozvanog "dolarskog standarda". Nadalje, 
količina dolara na tržištu bila je pitanje političke volje, a ne 
stvarne fizičke ponude, kao u slučaju zlata. Kako su to ispravno 
napominjali sovjetski ekonomisti, ni jedna druga država nije 
mogla sebi priuštiti takav luksuz.!“ 

U početku MMEF i Svjetska banka nisu imali neku veću 
ulogu. No, u travnju 1945. godine, poslije smrti predsjednika 
Roosevelta, Vlada predsjednika Trumana promijenila je ame- 
ričku geopolitičku strategiju. 

Prema prvotnoj zamisli Studija o ratu i miru Isaiaha Bowma- 
na, Amerika se poslije rata trebala udružiti s Rusijom i drugim 
savezničkim zemljama kako bi spriječile ponovni nastanak 
snažne Njemačke, ali i s Kinom i Rusijom protiv moguće po- 
novne moći Japana. 

No, predsjednik Truman bio je pod utjecajem bivšega 
američkoga veleposlanika u Rusiji i bankara s Wall Streeta 
Averella Harrimana kao i ministra vanjskih poslova Deana 
Achesona, koji su zagovarali snažnije protivljenje Staljinovim 
aktivnostima u Istočnoj Europi, čak i ako je predsjednik time 
kršio dogovore postignute na Konferenciji u Jalti o podjeli 


10 Ibid., str. 100. - 103. 


poslijeratne Europe na sfere triju glavnih vojnih sila - Rusije, 
Velike Britanije i Amerike. 

U veljači 1945. predsjednik Roosevelt, premijer Churchill i 
predsjednik Staljin sastali su se naJalti, na Crnome moru, kako 
bi raspravili poslijeratnu okupaciju Njemačke. Između ostaloga, 
u sporazumima koje su ta trojica potpisali bila je i izrijekom 
priznata činjenica da je sovjetska Crvena armija oslobodila 
Poljsku, te bi, u novoj poljskoj Vladi, Sovjetski Savez trebao 
imati ključnu ulogu. Njih su se trojica dogovorila da poljsku 
istočnu granicu pomaknu prema zapadu, na Curzonovu crtu 
iz 1919., te da Sovjetski Savez pripoji zapadnu Bjelorusiju i 
zapadnu Ukrajinu. Njemačku će privremeno podijeliti na tri 
okupacijske zone, s time daje pozvana i Francuska kao četvrta 
okupacijska vlast. 


Staljin je, sa svoje strane, na toj konferenciji, obećao da 
će Sovjetski Savez, po završetku rata, ući u rat protiv Japana. 
Predsjednik Roosevelt i premijer Churchill prihvatili su uvjete 
pod kojima je Staljin bio spreman ući u taj rat, i to: da sejužni 
dio poluotoka Sahalina i pridruženi mu otoci vrate Sovjetskom 
Savezu, da prevlaka Darićn, na granici Kolumbije i Paname, 
dođe pod međunarodnu kontrolu, da se luka Port Arthur, na 
jugu Manđurije, kao pomorska baza, dade u najam Sovjetskome 
Savezu, da kinesko-sovjetske kompanije kontroliraju kinesku 
Istočnu i Južnu manđurijsku željeznicu i da Mongolija ostane 
neovisna o Kini, a da se Kurilski otoci predaju Sovjetskom 
Savezu. Prema tome sporazumu, Kina bi preuzela nadzor nad 
Mandđurijom. 

Predsjednik Roosevelt je za razradu pojedinosti s te konfe- 
rencije zadužio Averella Harrimana, tada američkoga velepo- 
slanika u Rusiji, a zapravo, čovjeka čija je investicijska banka 
tijekom rata naveliko poslovala s nacističkom Njemačkom. 

Predsjednik Truman odgodio je grandiozne planove koje 
je za Ujedinjene narode imao predsjednik Roosevelt i kojima 
se trebao proširiti američki Lebensraum. On je, umjesto toga, 


zagovarao da američka Vlada iste ciljeve ostvaruje bilateralno. 
Umjesto da nastavi i unaprjeđuje svoju ratnu suradnju sa So- 
vjetskim Savezom u porazu nacističke Njemačke, Amerika će 
se protiv svoga ratnog saveznika udružiti s Velikom Britanijom. 
Povlačenjem iz gore spomenutog sporazuma, postignutog na 
Jalti, američka je Vlada bila sigurna da će Staljin agresivno 
reagirati, ako treba i silom, radi obrane onoga što je držao 
vitalnim interesima za sigurnost u Istočnoj Europi. Premijer 
Churchill i, kasnije, američka Vlada, postavili su predsjedniku 
Staljinu zamku, a on je progutao mamac. 


Godine 1946. Winston Churchill, svojim govorom na 
imanju predsjednika Trumana, u Fultonu, u saveznoj državi 
Missouri, o "željeznoj zavjesi", objavio je da se upravo do- 
gađa nova podjela Europe. Još 1943., ako ne i prije, premijer 
Churchill i bliski mu britanski krugovi, okupljeni oko skupine 
zvane Okrugli stol, izračunali su da bi trebali isprovocirati 
jedan novi rat, ovoga puta sa Sovjetskim Savezom, jer bi tako 
Velika Britanija za neiskusnu američku Vladu postala nezamje- 
njiva kao "posrednik" između Sovjetskog Saveza i Sjedinjenih 
Američkih Država. 

Još prije njemačke predaje, početkom 1945., premijer Chur- 
chill zapovjedio je da se zarobljene njemačke divizije, zajedno 
s njihovim oružjem, ne diraju, jer bi kasnije mogle poslužiti 
protiv sovjetske Crvene armije, što je bio, u najmanju ruku, 
vrlo neobičan potez bez presedana. Na taj su plan general 
Eisenhower i Bijela kuća stavili veto na vojnim osnovama. 
To je, pak, otkrilo kako Velika Britanija već priprema temelje 
za sljedeću fazu svoje politike "ravnoteže snaga".!! Amerika 
i Velika Britanija potajno su već svome ratnom savezniku, 
Sovjetskom Savezu, zabile nož u leđa. 

Do 1945. premijer Churchill je shvatio da će se Velika Bri- 
tanija morati žestoko sukobiti s američkom Vladom kako bi 


11 Harbutt, Fraser]., The Iron Curtain: Churchill, America and the Origins of 
the Cold War, Oxford, 1986., str. 21. - 26. 


održala barem i privid svoje prijeratne moći. Harry Truman to 
jejasno dao do znanja već u ranoj fazi svoga mandata. 

Kada je predsjednik Truman, netom poslije predaje Japana 
u kolovozu 1945., neočekivano Velikoj Britaniji otkazao Pomoć 
u zajmu i najmu te od nje zatražio otplatu ratnih kredita, ame- 
rička je Vlada time označila da je došlo doba za novi svjetski 
poredak. Do kraja rata britanske su se pričuve zlata i dolara 
smanjile na manje od 1,5 milijardu dolara, a njezin je kratko- 
ročni dug dosegnuo zapanjujućih 12 milijarda dolara. Engleska 
je industrija, osim vojne, bila u prilično jadnom stanju. Dra- 
stično se smanjila proizvodnja ugljena, a isključenje električne 
energije postalo je svakodnevna pojava. Osim toga, milijuni 
vojnika koji su se vraćali s bojišta čekali su na reintegraciju u 
opustošeno civilno gospodarstvo. 

Ako bi premijer Churchill i Velika Britanija uspjeli namamiti 
predsjednika Trumana u novi rat s Rusijom, to bi Velikoj Bri- 
taniji dalo šansu da za američku Vladu postane nezamjenjiva 
i održi makar i privid svoga prijeratnog položaja velike sile. 
Barem je britanska Vlada zaključivala s takvom logikom.!? 

Otkazivanje Pomoći u zajmu i najmu bio je potez koji je 
očito biojasno namijenjen britanskoj Vladi, budući da je pred- 
sjednik Truman istodobno učinio iznimku i nastavio davati istu 
pomoć Kini.!? Otkazivanje američkih kredita i opskrbe Velikoj 
Britaniji bilo je u skladu sa strategijom newyorškoga Vijeća za 
inozemne odnose, kojom je trebao održavati oslabljen položaj 
jedinog potencijalnog gospodarskog suparnika za prevlast u 
poslijeratnoj eri, Velike Britanije, posebno sporazuma o povla- 
štenom položaju funte u njezinim dominionima širom svijeta 
i nepreglednim kolonijama. Tvorci "američkoga stoljeća" nisu 


12 Clarke, sir Richard, Anglo-American Economic Collaboration 1942-1949, 

imali namjeru surađivati ni s kim na temelju jednakosti pa ni 
sa svojom starom saveznicom Velikom Britanijom. 

Predsjednik Roosevelt i obitelj Rockefeller očito nisu u 
rat ušli kako bi spasili Britansko Carstvo. Upravo suprotno, 
i Roosevelt i Truman znali su da Veliku Britaniju treba baciti 
na koljena kako bi prihvatila položaj slabijega partnera u 
englesko-američkim "posebnim odnosima". Britanac Harold 
Macmillan, ratni izaslanik Winstona Churchilla, oslikavajući 
tu novu stvarnost istaknutom britanskom socijaldemokratu 
Richardu Crossmanu, izrazio se ovim riječima: 


Mi smo, dragi moj Crossman, Grci u američkome carstvu. Može se 
reći da su Amerikanci u mnogome slični Rimljanima, kako su ih vidjeli 
Grci-veliki, snažni, vulgarni, užurbani ljudi, temperamentniji i ljeniji 
od nas, s više neiskvarenih vrlina, ali i korumpiraniji. Mi bismo glavni 
stožer savezničkih sila trebali voditi onako kako su grčki robovi vodili 
operacije za rimskoga cara Klaudija.“ 

Churchillov je govor o "željeznoj zavjesi", održan u travnju 
1946. u gradu Fultonu, u saveznoj državi Missouri, označio 
prekretnicu, a američku je Vladu zaljuljao u smjeru britanske 
politike sukoba sa Staljinom i Sovjetskim Savezom. No, koliko 
god to britanska Vlada željela, poslijeratni englesko-američki 
"posebni odnosi" nisu bili brak jednakih. Ipak, barem su još 
uvijek bili u igri, čak i ako je to bila američka igra. 

Ta će se američka "igra" poslužiti vojnom i gospodarskom 
snagom Sjedinjenih Američkih Država kako bi, koristeći se 
izmišljenom opasnosti od širenja sovjetskog komunizma, kao 
nove svjetske opasnosti koja je zamijenila Hitlerovu vojsku, 
stvorila novo gospodarsko carstvo. 


14 _Macmillan, Harold, op. cit. 


DVANAESTO POGLAVLJE 


ROĐENA JE DRŽAVA 
NACIONALNE SIGURNOSTI 


Još brža izgradnja političke, gospodarske i vojne 
moći... jedini je put koji vodi ostvarenju naše temeljne 
svrhe. Izjalovljeni planovi sovjetske Vlade traže da 
slobodan svijet razvije uspješan 1 djelotvoran politički 
i gospodarski sustav, te snažan politički napad na 
Sovjetski Savez. Da bi se to ostvarilo, potreban je 
odgovarajući vojni štit. 


Paul Nitze, glavni tvorac Izvješća NSC 68! 


Marshallov plan - svitanje 
"američkoga stoljeća" 


€ 1947. Amerika je bila spremna uključiti zapad- 
noeuropske zemlje u svoj gospodarski krug i izolirati Sovjetski 
Savez, a kao sredstvo te nove strategije za obnovu Europe 
predložen je bilateralan američki Marshallov plan. 

Najmoćnijim osobama američke industrije, odnosno 
newyorških banaka i međunarodne politike, od kojih je većina 
bila povezana uz obitelj Rockefeller, bilo je jasno o kakvim je 


. s 


Poslijeratnim planovima riječ. 


1 Nitze, Paul et al, "NSC 68: United States Objectives and Programs 

Godine 1946. Leo D. Welch, tada blagajnik u kompaniji 
Standard Oil, pozvao je američku Vladu da: "...izloži političke, 
vojne, teritorijalne i gospodarske zahtjeve Sjedinjenih Ame- 
ričkih Država kao potencijalnog vođe nenjemačkoga svijeta, 
koji uključuje i Ujedinjeno Kraljevstvo i zapadnu hemisferu 
te Daleki Istok." 

Leo Welch svoj je govor nastavio američkim poslovnim 
žargonom: 

Kao najveći svjetski izvor kapitala i zemlja koja u svjetski gospo- 
darski mehanizam ulaže najviše novca, mi moramo nametnuti ritam i 
preuzeti odgovornost većinskog dioničara ove korporacije poznate kao 
svijet... ovo nije posao koji će se obaviti u samo jednom mandatu. To 
je trajna obveza. 

Godine 1948. George Frost Kennan u tajnom internom do- 
kumentu Ministarstva vanjskih poslova, vrlo je sažeto ocrtao 
poslijeratne planove moćnog američkog ustroja. U tome je 
dokumentu napisao: 

..U našemu je posjedu oko 50% svjetskoga bogatstva, ali samo 
6,3% njegova stanovništva... U toj situaciji ne možemo ne biti objekt 
zavisti i ljutnje. Naša je zadaća u nadolazećem razdoblju izgraditi 
takve odnose kakvi će nam omogućiti da održimo taj položaj nejedna- 
kosti, a da to ne utječe negativno na našu nacionalnu sigurnost. Kako 
bismo to učinili, moramo biti spremni odreći se svake sentimentalnosti i 
sanjarenja, a pozornost moramo posvuda usmjeriti prije svega na naše 
neposredne nacionalne ciljeve. Ne smijemo se zavaravati da danas mo- 
žemo sebi priuštiti luksuz altruizma i ulogu svjetskog dobročinitelja.? 

George F. Kennan, tvorac hladnoratovske politike "obuzda- 
vanja", ocrtao je stvarnu narav poslijeratne američke politike. 
Pritom je ledeno iskreno i realistično prikazao stvarne poslije- 
ratne ciljeve američke elite. Bila je to američka prevlast u svijetu 


2 Citirano u Michael Tanzer, op. cit., str. 78. 

ofthe United States, 1948., sv. I str. 509. - 529., označeno kao stroga tajna, ali 
kasnije otkriveno javnosti. 


il, u najmanju ruku, u velikom dijelu toga svijeta, u kojemu je 
SAD 1948. godine mogao održati prevlast, takozvanom "veli- 
kom području", koje je predložilo Vijeće za inozemne odnose. 

U lipnju 1947. ministar vanjskih poslova George Marshall 
objavio je plan gospodarske obnove Europe, osmišljen tako da 
u poslijeratnoj Europi omogući prevlast američke industrije, 
posebno naftne industrije, i financijskih institucija. Taj je plan 
službeno nazvan Europski program obnove (European Reco- 
very Program, ERP), ali je poznatiji pod nazivom Marshallov 
plan. 

Američki autori Marshallova plana pomoći, uključujući i 
Georgea F. Kennana, namjerno su ponudili američku pomoć 
za poslijeratnu obnovu Sovjetskog Saveza, ali pod uvjetom da 
Staljin otvori svoje socijalističko gospodarstvo kapitalističkom 
Zapadu, te da prema Zapadnoj Europi preusmjeri velik dio 
ruskih sirovina. Zbog tih i drugih uvjeta Sovjetski je Savez, što 
se moglo predvidjeti, odbio takvu pomoć, ostavljajući Americi 
da gospodarski vlada Zapadnom Europom, bez potrebe da 
pritom surađuje sa Sovjetskim Savezom.“ 

U uvjete američke pomoći iz Marshallova plana sračunato 
je ugrađen golem izvoz američkih industrijskih proizvoda u 
Europu, što je bio koristan način prodora na tržišta poslijeratne 
Zapadne Europe, na razini na kojoj to Amerika nije mogla prije 
rata. Prije svega, pomoć je uključivala prodaju nafte iz pričuva 
naftnog carstva Rockefellerove kompanije Standard Oil. Prema 
jednoj istrazi američkoga Senata najveći dio troškova država 
koje su primale pomoć iz Marshallova plana odnosio se na 
kupnju američke nafte, nafte kojom su ih opskrbljivale upravo 
kompanije obitelji Rockefeller iz grupacije Standard Oil, po 
pretjerano visokim cijenama, nafte koja se plaćala dolarima." 


4 William Appleman Williams, op. cit., str. 208. 

Do kraja rata američka je naftna industrija, kojom su vladali 
Rockefellerovi, u svakome pogledu postala međunarodna, po- 
put njezina britanskoga dvojnika. Njezini najveći naftni izvori 
bili su u Venezueli, na Bliskom istoku i na drugim dalekim 
područjima svijeta. Grupacija Big Oil, čiji je nadimak bio "pet 
sestara" i koja se sastojala od pet divovskih naftnih kompanija, 
i to Standard Oila iz New Jerseyja (Exxon), Socony-Vacuum 
Oila (Mobil), Standard Qila iz Kalifornije (Chevron), Texacoa 
i Gulf Oila u vlasništvu obitelji Mellon, brzo je preuzela odlu- 
čujuću kontrolu nad poslijeratnim europskim tržištem nafte. 


Ratna razaranja nanijela su veliku energetsku štetu europ- 
skim zemljama, koje su bile ovisne o ugljenu, kao osnovnom 
izvoru energije. Njemačka je ostala bez rudnika ugljena na 
istoku zemlje, koji su poslije rata pripali sovjetskoj zoni, a 
proizvodnja ugljena u ratom opustošenim zemljama Zapadne 
Europe iznosilaje samo 40% od prijeratne proizvodnje. Britan- 
ska proizvodnja ugljena bila je 20% ispod one iz 1938. godine. 
Nafta zemalja Istočne Europe našla se iza takozvane "željezne 
zavjese", kako je premijer Churchill prozvao granicu koja je 
razdvajala Istočnu od Zapadne Europe, te je za Zapad bila ne- 
dostupna. Zato je, 1947., polovica ukupne zapadnoeuropske 
nafte dolazila od pet američkih naftnih kompanija. 

Američki naftni divovi nisu oklijevali iskoristiti taj izvanre- 
dan monopol. Unatoč kongresnoj istrazi i prosvjedu na najvi- 
šim razinama državne uprave, zbog očite zlouporabe fondova 
namijenjenih Marshallovu planu, američki su naftni divovi 
prisilili europske zemlje da plaćaju vrlo napuhanu cijenu nafte. 
Primjerice, naftne su kompanije obitelji Rockefeller utvrdile 
više no dvostruku cijenu od one koju su svojim europskim 
klijentima naplaćivali u razdoblju od 1945. do 1948. godine, 
koja se tada kretala od 1,05 do 2,22 dolara po barelu. Iako je 
nafta stizala iz jeftinih izvora američkih kompanija s Bliskog 
istoka, gdje su troškovi vađenja obično bili manji od 25 centa 
po barelu, vozarina se namjerno obračunavala vrlo složenim 


formulama, zajedno s vozarinom od Kariba do Europe, što je 
davalo dojam da je taj trošak znatno veći od stvarnoga. 

Čak i unutar europskoga tržišta postojale su goleme razlike 
u cijeni koju su naplaćivale američke kompanije. Grčka je bila 
prisiljena plaćati 8,30 dolara za tonu naftnoga goriva, istoga 
goriva za koje je Velika Britanija plaćala samo 3,95 dolara za 
tonu. Nadalje, američke kompanije, uz potporu američke Vlade, 
nisu dopuštale da se dolare, odobrene Marshallovim planom, 
iskoristi za izgradnju i obnovu postojećih rafinerija nafte u 
europskim zemljama, te je tako američki konglomerat Big Oil 
još više stegnuo svoj željezni obruč oko poslijeratne Europe.“ 

Marshallov plan obnove pokrenut je 12. srpnja 1947. godi- 
ne i trajao je i poslije Korejskoga rata, sve do 1953., a u tome 
je razdoblju Amerika dala oko 13 milijarda dolara kredita za 
gospodarsku i tehnološku obnovu europskih zemalja. Pomoć 
je dana, ali pod vrlo teškim uvjetima, koji su dodirivali čak 
i industriju zabave. Primjerice, od Francuske se, u zamjenu 
za američku financijsku pomoć, tražilo da u svojim kinima 
prikazuje američke filmove, pa makar to prouzročilo gubitke 
francuskoj filmskoj industriji. Američka je Vlada dobro shva- 
ćala vrijednost Hollywooda kao propagandnog medija, koji 
će promicati "američki način života" i, u pozadini, američke 
proizvode. 

Marshallov je plan također otvorio vrata i velikim američ- 
kim korporacijama, koje su tako mogle ulagati u industriju 
zemalja Zapadne Europe po iznimno povoljnoj cijeni, budući 
daje vrijednost europskih valuta, u odnosu na dolar, bila vrlo 
podcijenjena poslije 1945., pod paritetom prema početnim 
pravilima MMF-a. 

Ispočetka je pomoć omogućena europskim zemljama Mar- 
shallovim planom većinom korištena za kupnju američke robe 
široke potrošnje, poput hrane i goriva, a kasnije za kupnju 


6 Painter, David S., "Oil and the Marshall Plan", Business History Review, 
br. 50., jesen 1984., str. 359. - 383. 


industrijske robe potrebne za obnovu. Početkom Korejskoga 
rata, 1950. godine, sve veće količine te pomoći trošile su se na 
ponovnu izgradnju oružanih snaga zapadnoeuropskih zemalja, 
u okviru stvaranja nove obrambene organizacije, takozvanog 
Sjevernoatlantskog saveza, odnosno NATO saveza, i to većinom 
vojnom opremom proizvedenom u Americi. Izvoz američko- 
ga oružja postat će strateški prioritet američke poslijeratne 
izvozne politike. 


Hladni rat NATO saveza - američki Lebensraum 


Grčka je postala neočekivana pozornica prvog izravnog 
sukoba u Hladnome ratu, a taj sukob nije pokrenula Ameri- 
ka, nego Velika Britanija. Još od 1946., stanje u Grčkoj bilo 
je obilježeno borbom za vlast između konzervativne Vlade 
Konstantinosa Tsaldarisa i Grčke komunističke partije KKE. 
Winston Churchill pokrenuo je pitanje potpore konzervativ- 
noj Vladi, a lukavi je ministar vanjskih poslova predsjednika 
Trumana, Dean Acheson, nagovarao predsjednika da podupre 
Veliku Britaniju. 

No, prije toga, pod uvjetima dogovorenim između premijera 
Churchilla i predsjednika Staljina na Moskovskoj konferenciji 
iz listopada 1944., utvrđena je poslijeratna podjela jugoistočne 
Europe na sovjetsku i britansku interesnu sferu. Prema tome 
sporazumu, Sovjetski Savez i Velika Britanija dogovorili su 
koliki će postotak "utjecaja" imati svaka od njih u Rumunjskoj, 
Bugarskoj, Grčkoj, Mađarskoj i Jugoslaviji. Ispočetka je Win- 
ston Chruchill predložio da Sovjetski Savez ima 90% utjecaja u 
Rumunjskoj, a Velika Britanija 90% utjecaja u Grčkoj, dok je u 
slučaju Mađarske iJugoslavije predložio da obje zainteresirane 
strane imaju po 50% utjecaja. 

Britanski i sovjetski ministar vanjskih poslova, Anthony 
Eden i Vjačeslav Molotov, 10. su i 11. listopada pregovarali o 


tim udjelima izraženim u postotcima. Rezultat tih pregovora 
bila je izmjena postotka sovjetskog utjecaja u Bugarskoj i 
Mađarskoj, s početnih 90%, odnosno 75%, na 80%. Što jejoš 
važnije, osim tih zemalja ni jedna druga država nije spomenuta, 
čime je Grčka ostavljena unutar interesne sfere Velike Britanije. 
Staljin je održao obećanje u svezi s Grčkom. Velika je Britanija 
u Grčkome građanskom ratu pomagala snagama grčke Vlade, 
a Sovjetski Savez nije pomogao komunističkim partizanima? 

Unatoč činjenici da Sovjeti nisu intervenirali u Grčkoj, mi- 
nistar Acheson je predsjednika Trumana uvjerio kako je žurno 
potrebno hrabro objaviti da Amerika podupire težnju grčkoga 
naroda za "slobodom", iako Amerika u to doba nije držala 
Grčku zemljom od strateškoga prioriteta za američke interese 
u Europi i iako se Sovjeti nisu uključili niti su prijetili da će 
se uključiti u događaje u Grčkoj. 

Predsjednik Truman, u obraćanju američkome Kongresu 
od 12. ožujka 1947. godine, u jeku Grčkoga građanskoga rata, 
objavio je svoju takozvanu Irumanovu doktrinu. Pritom je 
izjavio: "Vjerujem da Sjedinjene Američke Države moraju 
njegovati politiku potpore slobodnim narodima koji se opiru 
pokušaju da ih pokore strane oružane manjine ili da ustuknu 
pred vanjskim pritiscima". Naravno, pojam "vanjski pritisci" 
nije objasnio. 

Predsjednik Truman ustrajao je na tome da će Grčka i Tur- 
ska, ako ne dobiju toliko potrebnu pomoć, neizbježno potpasti 
pod komunističku vladavinu predvođenu Sovjetima, što će 
imati posljedice za cijelu regiju, a taj će argument Amerika 
ponoviti dvadeset godina kasnije u Vijetnamu, kada je takva si- 
tuacija napokon dobila svoje ime, "domino efekt", predviđanje 
strašnih posljedica, koje se ni u toj regiji nikada nisu ostvarile. 

Predsjednika je, na opće iznenađenje, čvrsto podržao 
utjecajni predsjednik senatskog Odbora za vanjsku politiku, 


7 Bel, RM. H,, The World Since 1945: An International History, Hodder 
Arnold, 2001. 


senator Arthur Hendrick Vandenberg, koji je prije toga bio 
vođa izolacionističke struje u Senatu. On je, u travnju 1947. 
godine, uvjerio Kongres, u kojemu su u ono doba prevlast imali 
zastupnici iz Republikanske stranke, da, "na nagovor Ujedi- 
njenoga Kraljevstva", objavi Trumanovu doktrinu. Britanska 
se obavještajna služba potiho dodvorila i pridobila senatora 
Vandenberga, koji je tradicionalno bio jedan od najgorljivijih i 
najutjecajnijih protivnika Velike Britanije u Kongresu.? 

Tako je, za manje od godinu dana od svoga poznatoga govora 
o "željeznoj zavjesi" pred predsjednikom Trumanom u Fultonu, 
u saveznoj državi Missouri, premijer Churchill uspješno uvu- 
kao Harryja Trumana u svoju strategiju Hladnoga rata protiv 
Sovjetskog Saveza. Članovi newyorškoga Vijeća za inozemne 
odnose već su mjesecima zagovarali istu tu politiku, ali su 
njihovi motivi bili potpuno drukčiji od britanskih. Oni su tu 
politiku zagovarali kako bi uspostavili svoj američki životni 
prostor, odnosno Lebensraum, jerje postalo očito kako predsjed- 
nik Staljin neće otvoriti vrata Sovjetskoga Saveza američkom 
gospodarskom prodoru. 

Trumanova doktrina, koja je vješto služila američkim pla- 
novima za ostvarenje njihova Lebensrauma, ciljala je tome da 
Amerika, kao gospodarski i vojni jamac Grčke i Turske, zami- 
jeni Britansko Carstvo. Bio je to radikalan preokret u vanjskoj 
politici SAD-a. Jedan je povjesničar ovako opisao tu situaciju: 
"Prvi put u svojoj povijesti Sjedinjene Američke Države odlučile 
su intervenirati u razdoblju općeg mira i u svezi sa zemljama 
izvan Sjeverne i Južne Amerike.'? 


8 Za pojedinosti o britanskim obavještajnim operacijama u kojima su se 
koristili špijunkom Evelyn Peterson kako bi pokolebali utjecajne izolacioniste u 
Senatu, te o prijateljskom usmjerenju senatora Vandenberga prema Britancima 
vidi Thomas E. Mahl, Desperate Deception: British Covert Operations in the United 
States, 1939-1944, Brassay's, London, 1998., str. 150. - 154. 

9 Ambrose, Stephen, citirano u Reza Zia-Ebrahimi, "Which episode did 
more to consolidate the Cold War consensus: the Truman Doctrine speech 
1947 or the Czech crisis of February-March 1948?, siječanj 2007., pristupio 
na http://www.zia-ebrahimi.com/truman.html. 


Intervencionistička Trumanova doktrina temeljila se na sen- 
zacionalističkom eseju Vijeća za inozemne odnose objavljenom 
u njihovu listu Foreign Affairs. Pisac toga eseja potpisao se kao 
"Gospodin X". Taj je članak bio, zapravo, prerada takozvanog 
"dugog brzojava iz Moskve", koji je napisao George F. Kennan, 
zamjenik američkoga veleposlanika u Rusiji Averella Harrimana 
i dužnosnik Američkoga ministarstva vanjskih poslova. 

U veljači 1946. američka je Vlada upitala djelatnike Američ- 
koga veleposlanstva u Moskvi zašto Sovjetski Savez ne podržava 
novostvorene institucije Svjetsku banku i Međunarodni mone- 
tarni fond. U odgovoru na to pitanje George Kennan napisao 
je već spomenuti "dugi brzojav", u kojemu je prikazao svoja 
razmišljanja i poglede na Sovjete. Taj je brzojav poslao ministru 
obrane Jamesu Forrestalu, jednom od bliskih saveznika obitelji 
Rockefeller unutar Vlade predsjednika Trumana, i upravo je on 
na njega skrenuo pozornost Vijeća za inozemne odnose, prika- 
zujući ga kao sredstvo koje može biti od pomoći u pomicanju 
politike prema neprijateljskom odnosu sa Sovjetskim Savezom. 

George Kennan je, između ostalog, obrazlagao kako je so- 
vjetska moć, iako neprobojna za logiku i razum, vrlo osjetljiva 
na logiku sile. Istaknuo je kako Sovjetski Savez drži da je svi- 
jet podijeljen na nepomirljive suparničke političke ideologije 
komunizma i kapitalizma. Tako je rođena američka politika 
"obuzdavanja" Sovjetskog Saveza, a stvoren je i temelj za pro- 
micanje te američke politike i Hladnoga rata, koji će trajati više 
od četrdeset godina. U stvarnosti je obuzdavanje Sovjetskog 
Saveza bilo itekako korisno za američki ustroj moći i njegovu 
vojnu industriju, stvarajući trajnu državu nacionalne sigurnosti 
uz pomoć slike o agresivnom i opasnom Sovjetskom Savezu, 
što se kasnije pokazalo neistinitim.!“ 


10 Kennan, George F. ("Mr. X"), "The Sources of Soviet Conduct", Foreign 

Affairs, sv. 25., br. 4., srpanj 1947., str. 566. - 582. Članak je napisao George 

F. Kennan, zamjenik direktora Američke misije u SSSR-u od 1944. do 1946., 
kada je veleposlanik bio W. Averell Harriman. 


Američka se vanjska politika uvelike udaljila od saveza sa 
Sovjetskim Savezom, stvorenim protiv njemačke opasnosti, te 
je postupno počela stvarati savez s poniženom poslijeratnom 
Njemačkom, protiv sovjetske opasnosti. Bila je to Klasična 
britanska smicalica politike "ravnoteže snaga", samo izvedena 
u američkome stilu. 

No, iako su grčka kriza, sovjetska blokada Berlina, pa čaki 
sovjetsko preuzimanje vlasti u Čehoslovačkoj iz veljače 1948. 
potaknule neodlučan američki Kongres da Marshallovim pla- 
nom odobri novčanu pomoć zemljama Zapadne Europe, te 
ubrzo i američku potporu Sjevernoatlantskom savezu, to nije 
bilo dostatno za onakvo restrukturiranje američkoga gospo- 
darstva kakvo je trebalo moćnim bankarskim i industrijskim 
krugovima. Kako bi se neodlučne američke građane, nesklone 
ratu, uvjerilo da je za njihovu sigurnost potreban novi, više ili 
manje trajan, "hladni rat", bio je potreban veći udarac. 

Ni pobjeda Komunističke partije Kine pod Mao Ce Tungom 
u Kineskom građanskom ratu, koji je završio 1949. porazom 
političke stranke korumpiranog despota Čang Kai-Šeka, zva- 
ne Kuomintang (KMT), čime je stvorena Narodna Republika 
Kina, nije bila dostatna da pokrene potporu američke javnosti 
onakvu vojnom proračunu i potrošnji kakvima su se nadali 
moćni lobiji vojne industrije. 

Za frakciju obitelji Rockefeller i njezine saveznike u američ- 
kome financijskom i industrijskom ustroju, sama činjenica da 
je državni socijalizam u Sovjetskom Savezu i Kini iz njihovih 
ruka uspješno izbio jednu petinu kopnene mase i neizmjerna 
prirodna i ostala bogatstva, kao i potencijalna tržišta, bila je 
dostatna da ih se proglasi "neprijateljima". Njihov je problem 
bio u tome kako skeptičnim Amerikancima prodati tu priču, 
odnosno, kako u američkome narodu izazvati toliki strah i 
tjeskobu koliki bi bio dostatan za opravdanje financiranja 
trajnog ratnog stanja protiv novog "apsolutnog zla, bezbožnog 
komunističkog totalitarizma". 


Izvješće NSC 68 i fantomska "slika neprijatelja" 


Vodeći krugovi u Vladi predsjednika Trumana i oko nje 
zaključili su potkraj 1949. da bi američka javnost podržala 
i žrtvovala se za daleko veću vojnu potrošnju, potrebnu da 
se osigura novi američki "svjetski" životni prostor, samo u 
slučaju novoga rata. Pritom bi idealan rat bio onaj kojime 
se može upravljati i koji za Sjedinjene Američke Države i za 
još uvijek osjetljive zapadneuropske zemlje ne bi bio nikakva 
izravna opasnost. 

Godine 1948. američko je gospodarstvo bilo suočeno s 
velikom poslijeratnom recesijom, budući da se prihod od 
vojne industrije drastično smanjio, a civilna potrošnja nije 
bila dostatno velika da bi mogla nadoknaditi taj gospodarski 
deficit. Od 1948. do 1950. godine službeno objavljena stopa 
nezaposlenosti u Americi povećala se za uznemirujućih 130%. 
Nacionalni indeks proizvodnje, koji je usred ratne mobilizacije 
bio na vrhuncu s 212 bodova, smanjio se do 1948. na 170, a 
u 1949. godini čak na 156 bodova. Kapitalna ulaganja u pr- 
vom su se tromjesečju 1950. smanjila na alarmantnih 11% u 
usporedbi s prethodnom godinom. Počevši s 1947. američki 
je izvoz bilježio smanjenje kojeje u razdoblju od ožujka 1949. 
do ožujka 1950. godine dosegnulo oko 25%. 

Koreja je, zbog više razloga, odabrana kao idealno mjesto 
za postavljanje takozvanog ograničenog rata, koji je trebao 
poslužiti za pridobivanje potpore američkoga naroda trajnoj 
državi nacionalne sigurnosti. Cilj je bilo golemo povećanje 
vojne industrije na trajnoj osnovi, što je financijaš i savjetnik 
predsjednika Trumana Bernard Baruch označio terminom 
Hladni rat. 

Potkraj 1948. godine američka je Vlada najavila plan o 
osnivanju novog vojnog saveza sa svojim partnerima iz Mar- 
shallova plana, u zamjenu za postavljanje trajnih američkih 
baza u zapadnoeuropskim državama. Sporazum o osnivanju 


takozvane Organizacije sjevernoatlantnog ugovora (North 
Atlantic Ireaty Organization, NATO) potpisan je u travnju 
1949. između Amerike, Belgije, Luksemburga, Nizozemske, 
Francuske i Velike Britanije. 

U roku od samo nekoliko mjeseci Korejski će rat pokrenuti 
europske članice toga novoga saveza da prihvate aktivnu vojnu 
obrambenu organizaciju pod kontrolom Amerike sa sjedištem 
u Bruxellesu. Ratu nesklone europske zemlje tim su vojnim sa- 
vezom uvučene u američku strategiju Hladnoga rata, a i Savez, 
kao i strategija, bit će živi još dugo poslije sloma Sovjetskog 
Saveza, četrdeset godina kasnije. 

Prvi zapovjednik NATO-a, britanski lord Ishmay, objavio 
je kako je svrha toga saveza "zadržati Ruse izvan, Amerikance 
unutra, a Nijemce dolje".!! To će se tijekom Korejskoga rata 
promijeniti, budući da će se, zbog vojne proizvodnje potrebne 
za rat u Koreji, Amerika okrenuti njemačkoj industriji čelika. 
Do početka pedesetih godina i Njemačkaje uključena u tu novu 
američku geopolitiku Hladnoga rata. NATO je trebao poslužiti 
kao glavni vojni stup "američkoga stoljeća". 

Godine 1949., samo godinu dana poslije stvaranja gore 
spomenutoga saveza, jedna strogo tajna radna skupina unutar 
američkoga Ministarstva vanjskih poslova započela je oblikovati 
novu američku stratešku politiku. U svom izvješću, pod nazi- 
vom NSC-68: United States Objectives and Programs for National 
Security (Izvješće Odbora za nacionalnu sigurnost br. 68: Ciljevi 
i programi za nacionalnu sigurnost Sjedinjenih Američkih 
Država), zalagali su se za povećanje američke vojne industrije 
kako bi se Amerika mogla suočiti s neprijateljem za kojega su 
tvrdili da je "drukčiji od prethodnih američkih suparnika za 
prevlast u svijetu... jer ga pokreće nova fanatična vjera koja je 
suprotna etici naše vjere." 


11 Citirano u Reynolds, "The origins of the Cold War in Europe", Inter- 
national Perspectives, str. 13. 


Taje skupina, kojoj je predsjedao bivši bankar s Wall Streeta 
Paul Nitze, uvjeravala kako Sovjetski Savez i Sjedinjene Ame- 
ričke Države postoje u polariziranom svijetu, u kojemu Sovjeti 
žele "ostatku svijeta nametnuti svoju apsolutnu vlast".!? 

U tome strogo tajnom dokumentu govori se kako bi to bio 
rat ideja u kojemu su "ideja slobode pod vladavinom prava 
i ideja ropstva pod strašnom oligarhijom sovjetske države" 
uhvaćene u međusobnu zamku. Amerika, kao "središte moći u 
slobodnom svijetu", treba izgraditi takvu međunarodnu zajed- 
nicu u kojoj će, za vrijeme dok slijedi politiku "obuzdavanja", 
američko društvo "preživjeti i procvjetati". Taj se dokument 
umnogome oslanjao na već spomenuto pismo Georgea F. 
Kennana potpisano s "Gospodin X", ali je isticao vojnu, a ne 
političku reakciju na navodnu sovjetsku svjetsku opasnost.!3 

U Izvješću NSC 68 prikazana je 1950. godine takva slika 
sovjetskih vojnih namjera od koje se dizala kosa na glavi i koja 
je, zapravo, bila prilično nerealna u vrijeme kada je Sovjetski 
Savez bio još daleko od oporavka zbog razaranja iz Drugoga 
svjetskoga rata, u kojemu je izgubio 22 milijuna ljudi, a veliki su 
gradovi bili posve razrušeni. Zapravo, Sovjetski je Savez poslije 
rata znatno smanjio svoju vojsku jer mu je trebala radna snaga 
za obnovu zemlje. Stvarna slika uništenog i drastično oslablje- 
nog Sovjetskog Saveza nije bila važna za izvješće spomenute 
skupine. Ona je jednostavno ustrajala na svojoj uznemirujućoj 
analizi opasnosti: 

Združeni vojni stožer držao je da će, ako 1950. godine izbije veliki 
rat, Sovjetski Savez i njegove satelitske zemlje biti spremni neodložno 
poduzeti i provesti sljedeće akcije: 

a) pregaziti Zapadnu Europu, uz moguću iznimku Iberskog i Skan- 
dinavskog poluotoka, krenuti prema naftnim područjima Bliskog 
i Srednjeg istoka i utvrditi komunističke stečevine na Dalekom 
istoku; 


12 Nitze, Paul et al., op. cit., str. 51. - 108. 
13 Ibid. 


b) pokrenuti zračne napade na britanske otoke, te zračne i pomorske 
napade na komunikacijske putove zapadnih sila na Atlantskom 
i Tihom oceanu; 

c) napasti odabrane mete atomskim oružjem, što bi u tome trenutku 
vjerojatno bile mete na Aljasci, u Kanadi i u Sjedinjenim Američkim 
Državama; osim toga, prema drugom bi scenariju ta mogućnost, 
zajedno s drugim potezima koji bi toga trenutka bili mogući za 
Sovjetski Savez, mogla onemogućiti da Ujedinjeno Kraljevstvo 
ostane učinkovita baza za operacije savezničkih sila; pritom bi 
Sovjetski Savez trebao biti kadar spriječiti savezničku amfibijsku 
operaciju tipa Normandija“, kojom bi se silom moglo ući na europski 
kontinent. 14 


U tome izvješću Paula Nitzea iz 1950. godine danaje prepo- 
ruka zajasan tijek akcije kojom bi se spriječilo Sovjetski Savez, 
osim za nuklearni rat. Zaključak toga izvješća glasi: 

Držimo da je hitrija izgradnja političke, gospodarske i vojne moći 
i pomoću nje, izgradnja većeg povjerenja u slobodnom svijetu od po- 
stojećega, naš jedini put prema postizanju naše temeljne svrhe. Ograni- 
čavanje sovjetskoga plana zahtijeva da slobodni svijet stvori uspješan 
i djelotvoran politički i gospodarski sustav i intenzivan politički napad 
na Sovjetski Savez. To će, zauzvrat, zahtijevati odgovarajući vojni 
štit pod kojim se sve to može stvoriti.! 

Prvu reakciju na preporuke iz Nitzeova izvješća NSC 68 ne 
bi se baš moglo nazvati pozitivnom. Predsjednik Truman, zabri- 
nut zbog troškova u proračunu, vratio je taj dokument Odboru 
radi procjene troškova. Sam Kongres gaje držao nepotrebnom 
uzbunom. Willard Thorp, pomoćnik ministra vanjskih poslova 
za gospodarska pitanja u Vladi predsjednika Trumana, nije se 
slagao s tom alarmantnom slikom sovjetske vojne spremnosti 
za rat. On je postavio pitanje u svezi s točnošću tvrdnje prema 
kojoj je "Sovjetski Savez uredno smanjivao razliku između 


14 _Ibid., V. Soviet Intentions and Capabilities: C. Military 

15 Ibid., IX. Possible Courses of Action: D. The Remaining Course of 
Action - A Rapid Buildup of Political, Economic, and Military Strength in 
the Free World. 


svoje ukupne gospodarske snage i ukupne gospodarske snage 
Sjedinjenih Američkih Država." Pritom je to ovako obrazložio: 
"Ne izgleda mi da SSSR pokazuje takvo stanje, nego upravo 
obrnuto... Stvarni se jaz povećava se u našu korist." Osim toga, 
pomoćnik Thorp izrazio je sumnju u tvrdnju da SSSR izdvaja 
toliki dio svog BDP-a za vojna ulaganja, ovim riječima : "Izgleda 
da veći dio sovjetskog ulaganja odlazi na stanovanje."!“ 

William Schaub iz Ureda za proračun također je bio kritičan 
prema Nitzeovu izvješću, obrazlažući kako je "na svakome 
području" - zračnim snagama, kopnenoj vojsci, mornarici, stva- 
ranju zaliha atomskih bomba i gospodarstvu, Amerika znatno 
moćnija od Sovjetskog Saveza. Čak se ni zamjenik Kennan 
nije slagao s tim dokumentom, posebno s njegovim pozivom 
na ponovno golemo naoružavanje. Kao jedan od savjetnika za 
Nitzeovo izvješće, dodao je: "Američkoj će Vladi trebati pomoć 
u pridobivanju potpore javnosti za takve državne planove koje 
želi pokrenuti."!7 


Poslije objave Trumanove doktrine, tvorevine ministra 
vanjskih poslova Deana Achesona, državni je propagandni stroj 
pokušao pridobiti potporu javnosti za svoj Hladni rat protiv 
"zlih i bezbožnih" komunista iz Sovjetskoga Saveza. Zagovor- 
nici Hladnoga rata vjerovali su da potporu glasača za veliko 
povećanje državne potrošnje za vojne svrhe mogu pridobiti, 
kako je jedan od ljudi iz unutarnjeg kruga oko predsjednika 
Trumana rekao, "dobro prestrašivši Ameriku", a po potrebi 
i izazivanjem "ratne opasnosti kojom bi obmanuli narod".!5 


16 Thorp, Willard, citirano u NSC Summary, pristupio na http://www. 
bookrags.com/research/nsc-68-aaw-04/. 

17 FRUS, 1950., str. 170. - 172., 191., 225. - 226. Vidi i NSC-68, str. 
43.154. 

18 VidiJohn Lewis Gaddis, The United States and the Origins of the Cold War, 
New York; Richard M. Freeland, 1972., The Truman Doctrine and the Origins of 
McCarthyism, 1985., New York; Frank Kofsky, New York, 1985., Harry S. Truman 
and the War Scare of 1948, New York, 1993. 


U svojim je memoarima Dean Acheson i priznao kako "za- 
daća državnih dužnosnika, koji su pokušavali objasniti ili dobiti 
potporu za takvu temeljnu politiku, nije bila napisati doktorsku 
tezu. U kretanju prema cilju, kvalifikacija mora ustuknuti pred 
jednostavnošću izjava, a istančanost i nijanse pred neosjetlji- 
vošću, koja graniči s brutalnošću."!? Ni ministar propagande 
Trećega Reicha Josef Goebbels ne bi se bolje izrazio. 

Krugovi okupljeni oko ministra Achesona, veleposlanika 
Harrimana, ključnih vojnih osoba iz Pentagona, poput generala 
Douglasa MacArthura, i obitelj Rockefeller krenuli su stvoriti 


upravo takvu "stvarnu i trajnu krizu". 


Koreja daje povod 


Prva je "kriza" započela dva mjeseca nakon što je Nitzeovo 
izvješće razaslano pomno odabranim članovima državne upra- 
ve. Kriza je postavljena u Južnoj Koreji, državi ovisnoj o Ame- 
rici, pod diktaturom Singmanna Ria, kojega je američka Vlada, 
nakon što je 33 godine živio u Americi, ponovno postavila na 
vlast, kako bi imala kontrolu nad južnokorejskom Vladom. 

Rat za obranu Južne Koreje bio je privlačan iz mnogo ra- 
zloga. Prvo, on bi izravno uključio Sovjetski Savez, kao glavnu 
potporu komunističkom režimu Kim il Sunga u Sjevernoj 
Koreji. Drugo, braća Rockefeller i braća Dulles, kao i njihovi 
poslovni suradnici, uložili su u Južnu Koreju goleme količine 
kapitala. Poslije poraza Japana, SAD i Sovjetski Savez složili 
su se oko privremene podjele Koreje na 38. paraleli, koja će 
trajati dok se ne povrati red i mir. Podjela na dvije države od 
samoga je početka bila proizvoljna i privremena. 

Dana 25. lipnja 1950. godine svijet je primio šokantnu 
vijest iz Južne Koreje o tome kako je vojska Sjeverne Koreje 


19 Acheson, Dean, Present at the Creation: My Years in the State Department, 
New York, 1969., str. 374, - 375. 


pokrenula veliku invaziju na jug. No, pojavilo se i potpuno 
drukčije izvješće povjesničara Johna Gunthera, koji je tada 
putovao Japanom u pratnji Douglasa MacArthura i iz prve ruke 
čuo adutanta američkoga generala kako uzbuđeno izvješćuje 
o telefonskom pozivu iz Seula koji je glasio: "Južna Koreja je 
napala sjever!"?" 

Američka verzija događaja postaje još sumnjivija kada zna- 
mo da je SAD sazvala izvanrednu sjednicu Vijeća sigurnosti 
UN-a tijekom privremenog protestnog bojkota Sovjetskoga 
Saveza, što je značilo da Sovjetski Savez nije sudjelovao na 
toj sjednici i da nije mogao uložiti veto na odluku Vijeća o 
slanju "mirovnih snaga" UN-a, zapravo, američkih snaga pod 
zapovjedništvom Douglasa MacArthura, kako bi se "zaustavila 
sjevernokorejska agresija". Iz službenih je izjava američkog 
veleposlanstva i Vlade prikladno izostavljena i informacija o 
tome da su južnokorejske zračne snage više puta bombardirale 
ciljeve na području Sjeverne Koreje, a južnokorejska je vojska 
ušla u Sjevernu Koreju i okupirala grad Haeju dva dana prije 
negoli je Sjeverna Koreja, 25. lipnja, uzvratila vatru. 

Suprotno tim činjenicama, cijelo obrazloženje američke 
Vlade u svezi s intervencijom Ujedinjenih naroda, tehnički 
nazvanom "policijska akcija Ujedinjenih naroda", sastojalo 
se od toga da je komunistički sjever pokrenuo golemu i niči- 
me izazvanu invaziju na jug, što će Amerika, u nadolazećim 
mjesecima i godinama, često ponavljati u svim službenim 
propagandnim izjavama. 

Douglas MacArthur sa svoje je strane zatražio od pred- 
sjednika Trumana da američke snage pod njegovim zapovjed- 
ništvom iskoriste stanje na Dalekom istoku kao izgovor za 
pokretanje izravnog vojnog napada na samu Kinu. Ministar 
obrane SAD-a Johnson također je vjerovao da bi neodložan 
rat protiv režima Mao Ce Tunga u Kini bio lakši toga trenutka, 


20 Gunther, John, The Riddle of Mac Arthur, Hamish, London, 1951., str. 
150. 


Godine = 1950. predsjednik Truman i njegovi savjetnici  manipulirali su 
događajima kako bi objavili “policijsku akciju" UN-a u Koreji sa svrhom 
stvaranja stalnog stanja Hladnoga rata sa Sovjetskim Savezom i Kinom. 
Mentalno nestabilan general Douglas MacArthur želio je iskoristiti slučaj 
Koreje i objaviti rat Kini. 


prije no što Kinezi stignu utvrditi svoje snage, od situacije koju 
je nazivao "neizbježnim" ratom koji će izbiti poslije nekog 
vremena. General MacArthur s time se složio. 

On, zatim zapovjednik Združenog vojnog stožera general 
Omar Bradley, ministar obrane Johnson te odvjetnik obitelji 
Rockefeller i savjetnik u Ministarstvu vanjskih poslova John 
Foster Dulles željeli su mogućnost da Koreju iskoriste kao 
korak prema izravnom ratu ne samo protiv Kine, nego, napo- 
sljetku, prema ratu u Aziji protiv samoga Sovjetskog Saveza.?! 

No, nadglasali su ih Averell Harriman, Dean Acheson i neki 
drugi državni dužnosnici koji su razumjeli da u tome ratu nije 
bilo bitno "pobijediti", u smislu pokoravanja Kine ili Sovjeta. 
Korejski rat nije bio ništa doli dio velike geopolitičke strategije 
kojom je trebalo pomaknuti figure na azijskoj šahovskoj ploči 
i pokrenuti strah od Hladnoga rata u NATO-u i američkome 


21 Khan, Mensur, op. cit., str. 245. 


narodu, čime bi se omogućio izgovor za oblikovanje SAD-a kao 
goleme i trajne države nacionalne sigurnosti. Jednom kadaje rat 
započet nije trebalo dugo da američki Kongres prihvati Izvješće 
NSC 68. Jednom je prilikom, nešto poslije toga, Dean Acheson 
rekao: "Koreja... je osigurala poticaj za akciju".?* Korejski je rat 
većinu Amerikanaca doveo do zaključka da je Sovjetski Savez 
doista namjerio pokoriti svijet. Bio je to katalizator potreban 
da se opravda ulaganje znatne količine novca u obranu od te 
opasnosti. 

Američka ratna propaganda prikazala je u medijima koliko 
je Amerika uložila u Koreju, točno izvješćujući da su američ- 
ke banke i kompanije u Južnu Koreju uložile golem novac, od 
više od 1.250.000.000 dolara. Banka National City, koju je 
kontrolirala obitelj Rockefeller, također je bila jedan od velikih 
američkih ulagača, a obiteljski je odvjetnik John Foster Dulles 
bio član Upravnoga odbora kompanije New Corea u Seulu, 
koju je osnovala ista banka.? 

Korejski rat majstorski je poslužio planovima frakcije koja je 
unutar američke Vlade zagovarala Hladni rat. Dio američkoga 
proračuna predviđen za obranu povećao se za 400%, s manje 
od 13 milijarda dolara na početku rata u Koreji, na više od 
60 milijarda dolara završetkom rata 1953. godine. Američki 
marionetski režimi pod Čang Kai-Šekom na Tajvanu i Singma- 
nom Riom u Južnoj Koreji, te američka vojna uprava u Japanu 
pod Douglasom MacArthurom stvorit će temelje za američku 
nazočnosti u istočnoj Aziji pod izgovorom Hladnoga rata. Pod 
MacArthurovom okupacijom, uz pomoć mladoga newyorško- 
ga bankara Johna D. Rockefellera III., japanskoj je industriji 
dopušteno da se preustroji u divovske konglomerate, čime je 
trebalo stvoriti "utvrdu za obranu od komunizma" u Aziji. 


22 Acheson, Dean, citiran na seminarima održanima na Sveučilištu Prin- 
ceton, 10. kolovoza 1950., 2. svezak, 2. zapis, str. 15., Acheson Papers, Truman 
Library, Independence, Missouri. 

S godišnjim proračunom od 60 milijarda dolara, američ- 
ko Ministarstvo obrane postalo institucija koja je sklapala 
poslovne ugovore s najvećim iznosom na svijetu, izdajući, u 
ime obrambene "spremnosti", narudžbe vrijedne milijarde 
dolara američkim, te odabranim europskim i japanskim kom 
panijama. Osim toga, Njemačkoj je, zbog posljedica rata u 
Koreji, dopušteno da počne s ponovnom izgradnjom čelične 
industrije u Ruhrskoj pokrajini. Tijekom pedesetih godina 
vojni je industrijski kompleks narastao do golemih razmjera. 
Za Hladni se rat trošilo šakom i kapom, a kompanija Standard 
Oil postala je veliki dobrotvor, opskrbljujući gorivom zračne 
snage, tenkove, džipove i druga vozila Pentagona. Što se tiče 
američkoga domaćega gospodarstva, političari su brzo shva- 
tili da će Kongres usvojiti gotovo svaki njihov program, ako 
ga zagovaraju na temelju "američke nacionalne sigurnosti" i 
"obrane od totalitarnog bezbožnog komunizma". 


Godine 1953. strah američkoga naroda od rata i bojazan za 
nacionalnu sigurnost podignut je na takvu grozničavu razinu 
da je za predsjednika Amerike izabran umirovljeni ratni gene- 
ral Eisenhower. Upravo je obitelj Rockefeller uvjerila generala 
Eisenhowera da se kandidira i, preko banaka s Wall Streeta, 
koje su ga podržale kao predsjedničkog kandidata, organizira- 
la novac za financiranje njegove kampanje. Poslije Skupštine 
Republikanske stranke, održane 1952. godine, ogorčeni izola- 
cionist senator Robert Taft, kojega je obitelj Rockefeller pritom 
preskočila kao kandidata, izjavio je: "Svakog predsjedničkog 
kandidata Republikanske stranke imenovala je, još od 1936., 
banka Chase."?“ 

Stoga ne čudi da su interesi obitelji Rockefeller igrali veli- 
ku ulogu u odlukama Vlade predsjednika Eisenhowera. Novi 
je Predsjednik ravnateljem CIA-e imenovao Allena Dullesa, 
bivšeg predsjednika Rockefellerova Vijeća za inozemne odno- 

se.? Allen Dulles, kao i njegov brat John Foster Dulles, kako 
je već spomenuto?, bili su odvjetnici obitelji Rockefeller i za 
vrijeme Trećega Reicha ključni suradnici u raznim poslovnim 
dogovorima između kompanije Standard Oil, obiteljske ban- 
ke Chase i njemačke kompanije I. G. Farben. Allen Dulles je 
poslije Drugoga svjetskoga rata boravio u Bernu, gdje je radio 
kao načelnik švicarskog ogranka organizacije koja je, pod 
nazivom Ured za strateške usluge, djelovala kao prethodnica 
CIA-e. Načelnik Ureda za strateške usluge William Joseph 
Donovan svoje je prvo sjedište imao u sobi br. 3603 u zgradi 
zvanoj Rockefellerov centar. 

Povrh prevlasti koju je obitelj Rockefeller, odnosno, Vijeće 
za inozemne odnose, imalo u timu za vanjsku politiku Hlad- 
noga rata predsjednika Eisenhowera, predsjednik je Johna 
Fostera Dullesa postavio i na vitalan položaj ministra vanjskih 
poslova. John Foster Dulles, kao partner u odvjetničkoj tvrtci s 
Wall Streeta Sullivan & Cromwell, predstavljao je kompaniju 
obitelji Rockefeller Standard Oil, a radio je i kao upravitelj 
Zaklade Rockefeller.?7 

Osim što je imala prevlast u dvije najveće newyorške banke, 
Chase i National City, obitelj Rockefeller kontrolirala je i naj- 
veće naftne kompanije na svijetu, odnosno, grupaciju Standard 
Oil, kao i brojne strateške vojne, industrijske, kemijske i poljo- 
privredne kompanije. Uz kontrolu nad Vijećem za inozemne 
odnose i, sada, preko braće Dulles, nad CIA-om i Ministar- 
stvom vanjskih poslova, sam Nelson Rockefeller, 1954. godine, 
imenovan je posebnim savjetnikom za strategiju Hladnoga rata 
predsjednika Eisenhowera, odgovoran izravno predsjedniku za 
nadzor nad tajnim planovima i operacijama CIA-e, kao i nad 
stvaranjem raznih strateških političkih položaja.?? 


25 Vijeće za inozemne odnose, New York, Officers & Directors, 1947. 
26 Vidi 7. poglavlje. 

27 Collier, Peter i Horowitz, David, op. cit., str. 240. - 241. 

28 Ibid., str. 272. - 276. 


CIA udara na fantomske komuniste 


Kao jednu od svojih prvih operacija, Allan Dulles ovlastio 
je CIA-u da pokrene državni udar protiv izrazito popularnog i 
demokratski izabranog premijera Irana Mohameda Mosadeha, 
koji je nacionalizirao urede i postrojenja kompanije British 
Petroleum (Anglo-Persian Oil Company) kada je ona odbila 
platiti višu pristojbu za eksploataciju iranske nafte. Nakon što 
je iranski šah, uz potporu Amerike, ponovno preuzeo vlast, 
kontrola nad iranskom naftom preusmjerena je s kompanije 
British Petroleum prema Rockefellerovoj grupaciji Standard 
Oil.?? 

Malo poslije toga Dullesova je CIA-a, 1953. godine, brzo 
svrgnula demokratski izabranu vlast Jacoboa Arbenza Guz- 
mana u Gvatemali, uz tvrdnju da ugrožava američke poslovne 
interese, te da na nju "utječu komunistička stajališta". Posao 
je, zapravo, bila kompanija United Fruit, povezana uz obitelji 
Rockefeller i Dulles. Predsjednik Arbenz bio je nacionalist, 
koji je pokušao provesti umjerenu reformu zemlje kako bi 
seljacima dao zemlju oduzetu od velikih plantaža banana, koje 
su držali stranci. 

Za vrijeme rata, 1944., narod u Gvatemali svrgnuo je okrut- 
nog desničarskog dikatatora Jorgea Ubicoa pa su u toj zemlji 
održani prvi pravi izbori, na kojima je pobijedio predsjednik 
dr. Juan Jose Arevalo Bermej. Donesen je i novi ustav, koji se 
temeljio upravo na američkom Ustavu. Predsjednik Arevalo 
bio je prosvjetitelj; u Gvatemali je izgradio više od 6.000 škola 
te isticao obrazovanje i zdravstvo. 

U to je doba Gvatemala bila čvrsto u rukama ekstremno 
bogatih zemljoposjednika, slikovitije prikazano, 2% stanov- 
ništva posjedovalo je više od 70% zemlje. A najmoćniji je 
zemljoposjednik bila američka kompanija United Fruit. Čak 


29 _Blum, William, Killing Hope: US Military and CIA Intervention since World 

90%, uglavnom indijanskog, stanovništva, bilo je prisiljeno 
teško preživljavati na samo 10% područja, dok je većina zemlje 
u posjedu tih velikih latifundija ležala neiskorištena. 

Godine 1951., na drugim slobodnim izborima, predsjed- 
nika Arevala naslijedio je Jacobo Arbenz, koji je nastavio s 
reformama svoga prethodnika. On je predložio da se dio te 
neiskorištene zemlje preraspodijeli i dade na obrađivanje ve- 
ćinskom indijanskom stanovništvu bez zemlje. Najveći dio te 
neiskorištene zemlje bio je u posjedu kompanije United Fruit, 
koja je bila vlasnik nevjerojatnih 42% sve zemlje u državi, od 
čega je oko 95% bilo potpuno neiskorišteno, te za nju nije u 
Gvatemali plaćala doslovno nikakav porez. 


U odgovoru na prijetnju nacionalizacijom, kompanija 
United Fruit pokrenula je svoje prijatelje u Vladi predsjed- 
nika Eisenhowera, pa tako i braću Dulles. Allen Dulles bio 
je direktor CIA-e, a njegov brat, John Foster Dulles, ministar 
vanjskih poslova. Braća Dulles pokrenuli su crnu propagandnu 
kampanju, lažno tvrdeći kakoje Gvatemala, pod predsjednikom 
Arbenzom, postala "sovjetski satelit". 


Američko ministarstvo vanjskih poslova i kompanija United 
Fruit pokrenuli su, preko svojih odjela za odnose s javnošću, 
velike kampanje, kako bi američku javnost i ostatak državne 
uprave uvjerili daje Gvatemala sovjetski "satelit". Veze između 
braće Dulles i kompanije United Fruit protezale su se još od 
vremena kada je John Foster Dulles radio u banci Sullivan & 
Cromwell, koja je dugo predstavljala kompaniju United Fruit. 
Allen Dulles je, pak, bio član Upravnoga odbora te kompanije. 
Ed Whitman, najviši dužnosnik Odjela za odnos s javnošću 
kompanije United Fruit, bio je suprug osobne tajnice pred- 
sjednika Eisenhowera Ann Whitman. U sklopu svoje propa- 
gande, koja se mogla nadmetati s onom predsjednika Wilsona 
iz vremena Prvoga svjetskoga rata, Ed Whitman proizveo je 


30 Landmeier, P., Banana Republic: The United Fruit Company, 1997., pristupio 

film pod nazivom Why the Kremlin Hates Bananas (Zašto Kremlj 
mrzi banane), u kojemu je kompaniju United Fruits oslikao 
kao borca na prvim crtama bojišnice Hladnoga rata. Uspjeh te 
kompanije u povezivanju nacionalizacije njezine zemlje sa zlom 
međunarodnog komunizma jedan je dužnosnik kompanije 
kasnije opisao kao "Disneyjevu inačicu toga razdoblja". Kom- 
panija United friuts platila je sve troškove američkih novinara 
koji su u Gvatemalu otputovali kako bi vidjeli njezinu stranu 
priče i uskoro je vodeći list u državi, New York Times, objavio 
komunističku inačicu događaja u Gvatemali, koju im je dao 
upravo Ed Whitman iz kompanije United Fruits. 

Godine 1954. Dullesova je CIA organizirala državni udar 
pod nazivom Operacija PBSUCCESS, sa snagama od samo 150 
ljudi, pod zapovjedništvom Castilla Armase, kojegaje američka 
Vlada postavila kao "svoga" diktatora. Nitko više nije dirao 
kompaniju United Fruits, a kredibilitet propagande Hladnoga 
rata znatno je povećan.?? 


I autocestama protiv "sovjetske opasnosti" 


Čak i na domaćoj sceni interesi obitelji Rockefeller tjerali su 
klimu Hladnoga rata na vlastiti mlin. Najveći projekt državnog 
ulaganja u vrijeme predsjednika Eisenhowera bio je Zakon o 
nacionalnim međudržavnim i obrambenim autocestama (Pu- 
blic Law 84 - 627). Tim je zakonom, koji je donesen 29. lipnja 
1956. godine, Kongres odobrio 25 milijarda dolara za gradnju 
66.000 km međudržavnih autocesta u razdoblju od 20 godina. 
Bio je to najveći projektjavnih radova u dotadašnjoj američkoj 
povijesti. Nacionalna je prometna infrastruktura bila temelj 
poslijeratnog procvata cestovnog prijevoza robe i putnika. 
Američkim je građanima, u međuvremenu, rečeno kako je sve 

to unjihovu interesu, budući da autoceste, navodno, ubrzavaju 
izlaz iz gradova u slučaju sovjetskog nuklearnog napada. Kako 
je to ministar obrane u Vladi predsjednika Eisenhowera i bivši 
direktor kompanije General Motors Charles Wilson rekao u 
svojoj poznatoj izjavi iz 1955. godine: "Ono što je dobro za 
General Motors, dobro je i za Ameriku." 

No, do godine 1957., unatoč stvaranju ili, točnije, zbog stva- 
ranja američke države nacionalne sigurnosti i Hladnoga rata, 
u poslijeratnom američkom dolarskom sustavu, utvrđenom 
na Međunarodnoj monetarnoj konferenciji održanoj u Bretton 
Woodsu, počele su se pojavljivati veće pukotine. Američko je 
gospodarstvo ušlo u ozbiljnu recesiju. Za razliku od SAD-a, 
gospodarstvo zapadnoeuropskih zemalja počelo je preuzimati 
ulogu gospodarskog generatora, osobito u Saveznoj Republici 
Njemačkoj, koja je svoju industriju čelika i druge industrijske 
grane toliko obnovila da su dosegnule najviši stupanj tehno- 
loškog razvoja. 

Za razliku od toga, američke su korporacije počele sve 
više zanemarivati domaću industriju i kupovati jeftine gotove 
kompanije u Europi, Latinskoj Americi, Africi i diljem svijeta, 
pomoću snažnoga dolara. Jednom moćne zalihe zlata, pohra- 
njene u američkim bankama za savezne pričuve, i samo nešto 
više od deset godina prije toga najveće na svijetu, polako su 
se topile, budući da su središnje banke drugih zemalja svoju 
dobit od trgovine u dolarima mijenjale za zlato kako bi povećale 
vlastite zalihe zlata. 


TRINAESTO POGLAVLJE 


DOLARSKI STANDARD 
PREUZIMA SVIJET 


Sjedinjene Američke Države trebale bi njegovati takvo 
viđenje svjetskog rješenja poslije ovoga rata koje će 
nam omogućiti da nametnemo naše uvjete te možda 
ostvarimo i Pax Americanu (američki mir). 


Jedan interni memorandum 
američkoga Ministarstva vanjskih poslova, 1942.! 


Novi zlatni standard za novi 
svjetski poredak 


D. početka Korejskoga rata, 1950. godine, novo se 
američko životno područje (Lebensraum) toliko proširilo da je 
Amerika imala potpunu gospodarsku prevlast nad Havajima, 
Filipinima, Liberijom, Saudijskom Arabijom, Grčkom, Turskom 
i Izraelom. Vojnom je okupacijom defacto kontrolirala Japan i 
Zapadnu Njemačku, a u Argentini, Španjolskoj, Egiptu, Tajlan- 
du iJugoslaviji također je imala znatnu gospodarsku kontrolu, 
koja je svakim danom bivala sve veća. 

U Zapadnoj su Europi, uz pomoć novostvorene Središnje 
obavještajne agencije (CIA), Sjedinjene Američke Države kon- 
trolirale vlade i ključne industrijske i financijske grupacije u 


1 Savjetodavni odbor za poslijeratnu vanjsku politiku, Pododbor za 

sigurnost, zapisnik S-3 od 6. svibnja 1942., Notterov spis, pretinac br. 77., 

skupina zapisa br. 59, Arhiv Ministarstva vanjskih poslova, Nacionalni arhiv, 
Washington. 


Belgiji, Norveškoj i Italiji. Osim toga, imale su snažan politički 
utjecaj u Nizozemskoj, Švedskoj i Francuskoj. 

Američka je Vlada imala prevlast nad gospodarstvom svoga 
južnoga susjeda, Meksika, kao i nad gospodarstvom svoga se 
sjeda na sjeveru, Kanade. S Velikom Britanijom je, pak, Amerika 
održavala takozvane "posebne odnose", te je znatno i sve više 
bila zastupljena u zemljama Britanske zajednice naroda (Co- 
mmonwealtha), odnosno Australiji, Novom Zelandu i Južnoj 
Africi. Povrh toga, Sjedinjene su Američke Države svoj utjecaj 
širile i na veći dio naftom bogatog Bliskog istoka, te u bivšoj 
nizozemskoj koloniji Indoneziji.? 


Svojom takozvanom Trumanovom doktrinom, koja je 
formalno ciljala na krizu građanskog rata u Grčkoj i Turskoj, 
američka je Vlada, zapravo, jednostrano proglasila pravo da 
intervenira u bilo kojoj državi na svijetu i tako osigura da osobe 
na vlasti u toj državi budu u skladu s njezinim odabirom. 

Malo se koja zemlja, ako je takvih uopće i bilo, mogla tome 
suprotstaviti. Stvaranje NATO saveza omogućilo je Americi da, 
pod parolom "borbe protiv sovjetske komunističke opasnosti 
za slobodni svijet", u mirnodopsko vrijeme, diljem Zapadne 
Europe izgraditi mrežu stalnih pomorskih i zračnih vojnih 
baza, od Norveške do Turske, od Grčke do Španjolske. Pod 
izgovorom strašne opasnosti za "sigurnost", Amerika je svoje 
vojne baze izgradila i na svim drugim kontinentima, od Afrike 
doJužne Amerike i Azije. Svijet koji nije bio pod neposrednom 
političkom kontrolom Sovjetskoga Saveza ili Narodne Repu- 
blike Kine, postao je, de facto, velika američka sfera utjecaja, 
njezin poslijeratni Lebensraum. 

Jedan utjecajan geopolitički stručnjak za poslijeratno "ame- 
ričko stoljeće", kojega su ponekad zvali "prvi ratnik Hladnoga 
rata", biojeJames Burnham, čovjek koji je radio u organizaciji 
koja je prethodila CIA-i, takozvanom Uredu za strateške usluge 


2 Perlo, Victor, American Imperialism, International Publishers, New York, 
1951. 


(Office of Strategic Services, OSS), na čijemu je čelu bio Wi- 
liam Donovan, zvani Divlji Bill. James Burnham, koji je poslije 
rata postao jedan od utemeljitelja izrazito konzervativnog 
lista National Review, napisao je 1947. važan hvalospjev novoj 
američkoj svjetskoj moći, pod skromnim naslovom, Borba za 
svijet (The Struggle for the World). Ta je knjiga zapravo bila 
prilagodba jednog strogo tajnog dokumenta OSS-a o sovjetskoj 
geopolitičkoj strategiji, koji je 1944. James Burnham pripre- 
mio za američko izaslanstvo na Konferenciji na Jalti. On je u 
najljepšem svjetlu prikazao takozvano "američko carstvo, koje 
će postati svjetsko carstvo, ako ne doslovno, u formalnim gra- 
nicama, onda svakako zato što može kontrolirati taj svijet".? 
Njegova vizija i preporuke bili su potpuno i iznenađujuće jasni. 
On u toj knjizi dalje kaže: 

Sjedinjene Američke Države ne mogu, u razdoblju koje im je na 
raspolaganju, preuzeti vodstvo nad održivim svjetskim političkim po- 
retkom samo pozivanjem na razum... Mora biti demonstracije moći, a 
ostatak svijeta mora znati da smoje spremni uporabiti, bilo posredno, 
u obliku blokirajućih ekonomskih sankcija, bilo neposredno, tj. bom- 
bardiranjima. Uvijek nam kao krajnja mogućnost u toj demonstraciji 
moći ostaje monopol nad atomskim oružjem.“ 

"Američko stoljeće" neće biti "nikakav besmislen" pothvat. 
Kako je to James Burnham rekao: "Neovisnost i sloboda su, 
na kraju krajeva, ipak apstraktni pojmovi."> 

Unutar toga gospodarskoga prostora pod kontrolom Ameri- 
ke, kojije obuhvaćao više od 560 milijuna ljudi, ležalo je široko 
potencijalno tržište, veće čak i od golemog prostranstva prije- 
ratnoga Britanskoga Carstva. Sjedinjene su Američke Države, 
za samo pet poslijeratnih godina, izgradile svoje neformalno 
gospodarsko carstvo unutar kojega su ostvarivale izvanrednu 


3 Burham, James, The Struggle for the World, John Day & Co., New York, 
1947., str. 188., 193. - 195. 

4 Ibid., str. 193. - 195. 

5 Ibid. str. 210. 


prevlast nad većinom zemalja svijeta. To su ostvarile kori- 
štenjem mehanizama institucija stvorenih na Međunarodnoj 
monetarnoj konferenciji u Bretton Woodsu, MMF-a i Svjetske 
banke, zatim kontrolom koju su, pomoću Marshallova plana 
i Organizacije za ekonomsku suradnju i razvoj (Organization 
for Economic Cooperation and Development, OECD), sa sje- 
dištem u Parizu, ostvarivale nad širokom zapadnoeuropskom 
gospodarskom politikom, te pomoću dolara u ulozi svjetske 
pričuvne valute i okosnice svjetskih financija. Ali, prije svega, 
tu su izvanrednu prevlast ostvarivale uz pomoć glavnih banaka 
newyorškoga "novčanog trusta" i njihovih saveznika u ame- 
ričkoj državnoj službi. 


Rastakanje suparnika - Britanskoga Carstva 


Njemačka, bivši ratni suparnik Amerike u gorkom sukobu 
za preuzimanje uloge Britanskoga Carstva, kao najjače države 
na svijetu, toga je trenutka bila potpuno bespomoćna država, 
podijeljena, poslije 1945. godine, na Istočnu i Zapadnu. Budući 
da više nije predstavljala nikakvu opasnost, glavni poslijeratni 
cilj američke Vlade i banaka s Wall Streeta bilo je rastakanje 
Velike Britanije, njihova oslabljenog, ali još uvijek zastrašujućeg 
potencijalnog suparnika. Taj su posao odradili vrlo temeljito, 
cijelo vrijeme veličajući američko-britansko "prijateljstvo" i 
njihove anglosaksonske "posebne odnose". 

Politika američke Vlade prema njezinu bliskom ratnom 
savezniku bila je varijacija mafijaške politike Dona Corleonea 
"udari ih kad su najslabiji". Godine 1941., prema izjavi očevidca 
Elliotta Roosevelta, sina predsjednika Roosevelta, za vrijeme 
sastanka o Atlantskoj povelji između predsjednika Roosevelta i 
premijera Churchilla, Churchill je, frustriran, naprasno planuo 
na predsjednika Roosevelta ovim riječima: "Gospodine pred- 
sjedniče, čini mi se da pokušavate udaljiti Britansko Carstvo. To 


se vidi iz svake vaše ideje u svezi sa strukturom poslijeratnoga 
svijeta. Ipak, unatoč tome, unatoč tome, mi znamo da ste vi 
naša jedina nada."“ Prema običaju, pritom je točno zahvatio u 
američku geopolitičku jednadžbu moći. 

Amerika je 1945. godine Velikoj Britaniji naglo prekinula 
slati Pomoć u zajmu i najmu i tako je otvorila put za oštre pre- 
govore s Velikom Britanijom u svezi s odobrenjem kredita koji 
bi američka Vlada dala za njezin gospodarski oporavak. Velika 
je Britanija na kraju od Amerike dobila zajam, ali uz vrlo stroge 
uvjete. U zamjenu za dolare tražila je potpisivanje sporazuma 
kojim su Velika Britanija i zemlje uključene u njezinu Britansku 
zajednicu naroda prihvatile da će u svojoj trgovinskoj politici 
primjenjivati takozvanu "ne-diskriminaciju". 

To je značilo da _ Amerika neće dopustiti Velikoj Britaniji 
daljnje pokušaje da, u suradnji sa svojim bivšim kolonijama, 
stvori vlastiti gospodarski prostor od Južne Afrike do Kanade 
i Australije, takozvani carski trgovinski povlašteni prostor, 
kojim bi smanjila svoju ovisnost o dolaru.Z Američka je Vlada 
dobro znala gdje je Ahilova peta poslijeratnoga britanskoga 
gospodarstva i udarila je upravo ondje. 

Odnos snaga između Sjedinjenih Američkih Država i Velike 
Britanije, kao "bankara svijeta", promijenjen je tijekom rata. 
Pogledamo li privatna ulaganja u inozemstvo, do 1949., ukupna 
američka ulaganja bila su tri puta veća od britanskih. Sjedinjene 
Američke Države, točnije, šačica newyorških banaka, postale 
su"bankar svijeta", tj. tu su ulogu oduzele londonskome Cityju. 

Ako tome pridodamo i američka ulaganja u prekomorske 
zemlje, američka ulaganja u inozemstvu, do 1950., nisu bila 
samo trostruko veća od britanskih, nego su bila veća i od uku- 
Pnih ulaganja u strane zemlje svih drugih industrijskih zemalja 


6 Roosevelt, Elliott, As He Saw It, Duell, Sloan and Pearce, New York, 
1946., str. 41. 

7 Dutt, Palme R., The Crisis of Britain and the British Empire, Lawrence & 
Wishart, London, 1953., str. 166. 


zajedno. Amerika je nepovratno pretekla Veliku Britaniju. Kao 
upravitelji poslijeratnog dolarskog standarda, utvrđenog na 
konferenciji u Bretton Woodsu, newyorške su banke i ame- 
rička Vlada upravljali njime na način koji je njihovoj novoj 
financijskoj moći donosio najveći mogući utjecaj. Naprosto, u 
njihovim je rukama bilo obilje dolara, koje je ostatak svijeta 
očajnički trebao. 

Koristeći se novom Trumanovom doktrinom, Sjedinjene su 
Američke Države ušle i na područje tradicionalne britanske 
prevlasti u naftom bogatim zemljama Bliskoga istoka, tako 
što su ostatak svijeta opskrbljivale oružjem "za obranu" od 
navodne "opasnosti od komunističkog preuzimanja vlasti". 

Pod uvjetima Marshallova plana, odabrane kolonije europ- 
skih sila, uglavnom u Africi, trebale su Ameriku opskrbljivati 
odgovarajućim strateškim sirovinama potrebnim "za obranu". 
Godine 1949. američka je Vlada iskoristila krizu nestašice 
dolara u Europi kako bi na Veliku Britaniju napravila pritisak 
da devalvira funtu, čime joj jejoš više umanjila mogućnost da 
iskoristi svoj carski trgovinski povlašteni prostor i izbjegne 


podvrgavanje svoga gospodarstva diktatu dolara.š 


NATO otvara nova tržišta 


Potpisivanjem Atlantske povelje, kojom je, u travnju 1949., 
stvoren Sjevernoatlantski savez, poznatiji pod nazivom NATO 
savez, američka je Vlada stvorila i novo opravdanje za svoja 
gospodarska ulaganja, koje je zamijenilo opravdanje "europ- 
skog oporavka", već iskorišteno u Marshallovu planu. To je 
Americi omogućilo da, u ime potrebe za "vojnom spremnošću", 
"strateškim planiranjem" i "ujedinjenjem zapovjedništva", radi 


8 Ibid. str. 166. - 167. 


Američki “Marshallov plan" pomoći europskim zemljama bio je instrument 
američke ekonomske strategije. 


vođenja Hladnoga rata, daleko više zadire u poslove svojih 
europskih NATO "partnera". 


Osim toga, Amerika je uvelike ograničila trgovinu s komu- 
nističkim svijetom, između zemalja Istočne i Zapadne Europe, 
štoje bitno utjecalo na zapadnoeuropske tradicionalne trgovin- 
ske obrasce, dok za trgovinu same Amerike nije imalo veliku 
važnost. Ta su ograničenja posebno teško pogodila upravo 
Veliku Britaniju. Osim toga, tijekom Korejskoga rata Amerika 


je mnogo uložila u gospodarstvo Zapadne Njemačke, te se ono 
ponovno naglo izgrađivalo i pretvorilo u još jednog suparnika 
izvozu britanskih industrijskih proizvoda. Kao posljedica svih 
tih pritisaka, 1951. godine, deficit dolara u platnoj bilanci 
Velike Britanije dosegnuo je razinu nove poslijeratne krize.? 

Isto tako, do 1951., američka kapitalna ulaganja u Kanadu, 
kojaje nominalno bila član Britanske zajednice naroda, narasla 
su sa 4 milijarde dolara iz 1939., odnosno, na samom početku 
rata, na više od 9 milijarda dolara, te su bile daleko veće od 
britanskih ulaganja u Kanadi, koja su se, do 1948. godine, 
smanjila na 1,6 milijarda dolara.!" Amerika je slijedila sličan 
uzorak kapitalnih ulaganja i u drugim britanskim kolonijama 
ili bivšim kolonijama, uključujući i Indiju, Australiju i Novi 
Zeland. 

No, za Veliku su Britaniju geopolitički najvažniji bili ame- 
rički upadi u njezinu tradicionalnu sferu utjecaja na naftom 
bogatom Bliskom istoku. Povrh već spomenutog udarca, koji 
je 1945. premijeru Churchillu zadao predsjednik Roosevelt, 
osiguravši tako pristup naftnome bogatstvu Kraljevstva Sa- 
udijske Arabije za grupaciju u vlasništvu obitelji Rockefeller, 
Standard Oil, američka je obavještajna služba bila presretna što 
može iskoristiti sukob između britanske Anglo-iranske naftne 
kompanije i iranskoga nacionalističkog premijera Mohameda 
Mosadeha. Amerika je, na kraju, u Iranu organizirala državni 
udar, kako bi spriječila iransku nacionalizaciju vlastite nafte, 
kao i britansku prevlast nad iranskim naftnim poljima. 

U listopadu 1951. iranski je premijer Mosadeh na Glavnoj 
skupštini UN-a izjavio kako naftna bogatstva Irana pripadaju 
iranskome narodu, te je britanskim naftnim kompanijama 
naložio da napuste Iran. Tada je i američka obavještajna služba 
počela planirati državni udar u Iranu, koji će Americi omogu- 
ćiti ulazak na to područje i preuzimanje nepreglednih naftnih 


9 Ibid., str. 168. 
10 Ibid., str. 170. 


bogatstva, koja su do tada držali Britanci. U studenome 1952. 
Dwight Eisenhower izabran je za američkoga predsjednika, a 
taj se plan o državnom udaru počeo ostvarivati. 

U međuvremenu, u britanskoj koloniji Sjevernoj Rodeziji, 
nazvanoj prema utemeljitelju britanske skupine Okrugli stol 
Cecilu Rhodesu, Amerika je, 1952., stekla kontrolu i nad bo- 
gatim rodezijskim pojasom bakra tako što je preuzela kontrolu 
nad kompanijom Rhodesian American Metal Company. 

U Južnoj je Africi obitelj Rockefeller djelovala spajanjem dvi- 
ju bankarskih grupacija, Lazard Freres i Landenburg, Thalman 
& Co., koje su preuzele kontrolu nad više od stotinu južnoafrič- 
kih industrijskih i rudarskih kompanija. Banka]. P. Morgan & 
Co. spojila se s moćnom Južnoafričkom englesko-američkom 
korporacijom (South African Anglo-American Corporation), 
u vlasništvu obitelji Oppenheimer, kako bi ostvarila prevlast 
nad rudnicima zlata i drugih metala. List Henryja Lucea Time 
magazine taj je događaj prozvao "prvim velikim mostobranom 
američkoga kapitala u Južnoj Africi". Newyorška divovska 
korporacija Kennecott Copper uložila je u dva velika nova 
južnoafrička rudnika zlata, dok je korporacija Newmont Mi- 
ning, iz savezne države Delaware, preuzela imovinu rudarskih 
i željezničkih kompanija u jugozapadnoj Africi, koje su prije 
toga bile u njemačkom vlasništvu.!! 

Ipak, možda ni jedan dio afričkoga rudnoga bogatstva nije 
za razvoj "američkoga velikoga područja", odnosno, američkoga 
Lebensrauma bio vrjedniji od bogatih rudnika urana u Belgij- 
skome Kongu, gdje je obitelj Rockefeller, odnosno, njihova 
banka Chase Manhattan, u travnju 1950., otkupila kontrolni 
manjinski udio dionica u kompaniji Tanganyika Concessions, 
koja je kontrolirala belgijsku kompaniju Union Miničre du 
Haut Katanga. U to se doba mislilo da na području Katanga, 
u jugoistočnom Kongu, ima više od polovice svjetski pozna- 


11 Ibid. str. 174. 


tih zaliha kobalta, te 60% svjetski poznatog urana, strateški 
vitalnog sastojka potrebnog za izgradnju nuklearnog arsenala 
Sjedinjenih Američkih Država za Korejski rat, koji se sve više 
rasplamsavao, i Hladni rat između SAD-a i Sovjetskoga Saveza, 
koji će uslijediti.!? 


Pukotine na poslijeratnom američkom zdanju 


Zlatni dani američke prevlasti nad monetarnim i gospo- 
darskim pitanjima "slobodnoga" svijeta nisu trajali mnogo 
više od deset godina, a već su se pojavile prve pukotine u loše 
sagrađenim temeljima zdanja iz Bretton Woodsa. Recesija iz 
1957. godine, za vrijeme mandata predsjednika Eisenhowera, 
bila je prvi znak koji je upozoravao na probleme u svijetu 
dolara. Zapravo, godine 1957. počeli su se opažati i prvi znaci 
starenja američke ratne industrije, izgrađene poslije 1938., 
posebno tvornica čelika i aluminija, industrije strojnih alata i 
sličnih industrijskih grana, koje su bile izgrađene tijekom rata, 
dvadesetak godina prije toga. 


U međuvremenu je, do kraja pedesetih godina, većina ze- 
malja Zapadne Europe, posebno Zapadna Njemačka i, nešto 
manje, Francuska i Italija, izronila kao vitalni konkurenti, s 
modernim postrojenjima i opremom. Ne samo da zemljama 
Zapadne Europe više nije trebala velika količina američkih 
industrijskih proizvoda za obnovu svoga gospodarstva, nego 
su, do 1957., te zemlje ponovno počele izvoziti svoje proizvode 
i neposredno konkurirati s američkim kompanijama. 

Najveće američke industrijske i financijske korporacije okre- 
nule su se prema inozemstvu kako bi pobrale plodove snažnoga 


12 Za pozadinu Rockefellerove uloge na putu Konga prema neovisnosti 
tijekom ranih šezdesetih godina, vidi Paul David Collins, "Conquest by Con- 
vergence: The Case Against Elite Convergence", 2003., pristupio na http:// 
www.conspiracyarchive.com/NWO/Elite_Convergence.htm. 


dolara, a nisu ulagale u obnovu domaće industrije. Uspješno 
lansiranje svemirskog satelita Sputnjik, koje je, u listopadu 
1957., proveo Sovjetski Savez, prije negoli su Sjedinjene 
Američke Države išta slično poduzele, napokon je pokazalo 
da Amerika tehnološki zaostaje za drugim industrijaliziranim 
zemljama. 

Za vrijeme Korejskoga rata Amerika je počela znatno kr- 
šiti pravila na kojima je počivao zlatni standard, utvrđen na 
pregovorima u Breton Woodsu. Kako bi pokrila svoje goleme 
ratne izdatke, koji su svakim danom sve više rasli, američka 
se Vlada odlučila za model "oružja i maslaca" ("guns and bu- 
tter"), pa za svoje sve veće obveze prema stranim državama 
nije održavala potrebnu podlogu u zlatu, kako su to zahtijevala 
pravila. Umjesto toga, izdala je posebne novčanice Banke za 
savezne pričuve i kratkoročne mjenice američkoga Ministarstva 
financija. Jednom kada je američka Vlada shvatila da svijet 
prihvaća obveznice Banke za savezne pričuve i da i dalje misli 
da su "dobre kao zlato", odlučilaje nastaviti isporučivati svoje 
papirnate dolare diljem svijeta, ali u isto vrijeme nije razmjerno 
povećavala svoje pričuve zlata.!5 Time je, zapravo, bez ikakvih 
javnih proglasa, američka Vlada svoju valutu polako srozavala 
u odnosu na valute svojih trgovinskih partnera, a prije svega 
onih iz zemalja Zapadne Europe. 

Poslije 1961. godine, s predsjednikom Kennedyjem započelo 
jei doba sve većeg trgovinskog deficita Sjedinjenih Američkih 
Država. Za središnje banke stranih zemalja to je bio jasan 
znak da, prije negoli se problemi povećaju, svoje trgovinske 
suficite u dolarima zamijene za američko zlato iz Banke za 
savezne pričuve. Američki industrijalci gotovo uopće nisu 
ulagali neka znatnija sredstva u domaća postrojenja i opremu. 
Umjesto toga su, za vrijeme dok je dolar još bio jak, a devizni 
tečaj utvrđen sporazumom iz Bretton Woodsa, svoje dolarske 


13 A. Stadnichenko, A., Monetary Crisis of Capitalism, Progress Publishers, 
Moskva, 1975., str. 126. - 127. 


suficite ulagali u kupovanje najmodernijih zapadnoeuropskih 
industrijskih postrojenja. 


Predsjednik Kennedy oglašava uzbunu 


Godine 1949., na samom početku Korejskoga rata, američke 
su pričuve zlata bile veće od ukupnih američkih obveza prema 
stranim državama za golemih 18 milijarda dolara. Do listopada 
1960., situacija se korjenito preokrenula. Američke obveze 
prema stranim zemljama bile su 800 milijuna dolara veće od 
ukupne vrijednosti njezinih zlatnih pričuva. Tijekom toga raz- 
doblja, do 1960. godine izravna ulaganja i posjedi američkih 
korporacija u stranim zemljama povećali su se s 27 milijarda 
dolara, koliko su iznosili 1949., na više od 62 milijarde dolara, 
odnosno, za gotovo 250%.1* 

Bilo je samo pitanje vremena kada će svijet shvatiti da ame- 
rički dolar više ne vrijedi kao zlato i da je svakoj zemlji koja 
želi svoj sve veći suficit u dolarima zamijeniti za ikakvo zlato 
bolje da bude prva u redu kada sve zemlje stanu pred eskontni 
šalter za zlato u newyorškoj Banci za savezne pričuve. To je 
značilo da Amerika, zemlja koja je kreditirala cijeli poslijeratni 
gospodarski sustav, utvrđen u Bretton Woodsu, nije više bila 
kadra zlatom otplatiti svoje kratkoročne obveze. 

Jaz između američkih obveza prema stranim središnjim 
bankama, prije svega prema središnjoj banci Savezne Repu- 
blike Njemačke, Bundesbank, te Francuskoj i Japanskoj ban- 
ci, šezdesetih se godina pretvorio u ponor. Bila je to golema 
sreća za američke korporacije koje su djelovale u inozemstvu. 
U svom prvom predsjedničkom Izvješću Kongresu o stanju 
nacije, iz siječnja 1961., predsjednik Kennedy ovim je riječima 
priznao da je stanje unutarnjeg američkoga gospodarstva vrlo 
uznemirujuće: 


14 Triffin, Robert, The Dollar in Crisis, Yale University Press, New Haven, 
1961., str. 228. - 229. 


Ured preuzimam svjestan sedmomjesečne recesije, troipolgodišnje 
mlitavosti, sedmogodišnjeg smanjivanja gospodarskog rasta i deveto- 
godišnjeg smanjivanja prihoda od poljoprivrede... 

Nije bilo toliko stečajeva još od doba "velike krize". Od 1951. 
prihodi od poljoprivrede smanjili su se za 25%. Osim u kratkom raz- 
doblju u 1958. godini, nezaposlenost nikada u povijesti Amerike nije 
bila veća. Od oko pet i pol milijuna Amerikanaca koji su ostali bez 
posla, više od milijun posao traži dulje od četiri mjeseca... 

Gotovo osmina onih koji su bez posla živi bez nade na gotovo stoti- 
nu posebno teško pogođenih i problematičnih područja. Preostalih 20% 
jesu oni koji su tek diplomirali i nemaju mogućnosti primijeniti svoje 
talente, zatim poljoprivrednici, koji su prisiljeni odreći se dodatnih po- 
slova kojima su poboljšavali obiteljski proračun, te razni kvalificirani 
i nekvalificirani radnici koji su bili otpušteni iz važnih industrijskih 
grana, poput metalne, strojarske, automobilske i tekstilne industrije.!“ 

Predsjednik Kennedy nastavio je s opisivati sliku alarman- 
tnoga stanja američkog međunarodnog financijskog i mone- 
tarnog sustava. Nadalje je rekao: 

Od 1958. godine... Cjelokupni se deficit uočljiv na našoj platnoj 
bilanci povećao za 3 godine za gotovo 11 milijarda dolara, a strani 
vlasnici dolara tolike su količine dolara pretvorili u zlato da su time 
prouzročili ukupan odljev od gotovo 5 milijarda dolara zlata iz naših 
pričuva. Deficit iz 1959. prouzročen je velikim dijelom neuspjehom 
našega izvoza da prodre na strana tržišta, što je rezultat i ograniče- 
nja na uvoz naših proizvoda i naših nekonkurentnih cijena. Deficit iz 
1960. godine bio je, s druge strane, više posljedica sve većeg odljeva 
privatnog kapitala, kojije tražio nove mogućnosti, odnosno, činjenice 
da je povrat uloženog, odnosno, špekulativne prednosti u inozemstvu, 
bio znatno veći nego u Americi.!5 


15 Kennedy, John F. "Godišnja poruka Kongresu o stanju nacije", 30. 
siječnja 1961., preuzeto na http://www.jfklink.com/speeches/jfk/publicpa- 
pers/1961/jfk11_1961.html. 

16 Ibid. 


A većina toga američkoga odljeva nije vraćena u domovinu, 
nego je ostala u inozemstvu, gdje je ponovno investirana. 

Kako bi "obranila" dolar, američka je Vlada pozvala Nje- 
mačku i druge europske članice Sjevernoatlantskoga saveza 
da povećaju "svoj financijski udio u teretu obrane". Godine 
1962., u nastojanju da smanji trgovinsku neravnotežu, Amerika 
je povećala pritisak na Zapadnu Europu da ukloni carinska i 
druga trgovinska ograničenja za američke izvoznike, pri čemu 
se posebno okomila na Zajedničku poljoprivrednu politiku 
Europske ekonomske zajednice, srž Ugovora o Europskoj eko- 
nomskoj zajednici, dogovoren između Francuske i Njemačke. 
Učinak svega toga bio je vrlo slab. 


Predsjednik Kennedy zaobilazi Sustav banaka 
za savezne pričuve 


Kao predsjednik, John F. Kennedy u svojih je nekoliko 
kratkih mjeseci službe stekao mnoge moćne neprijatelje, od 
predsjednika korporacije U. S. Steel pa do direktora CIA-e Alle- 
na Dullesa i Pentagona. No, vjerojatno se nitko predsjedniku 
Kennedyju nije protivio više od moćnih bankara s Wall Streeta. 
David Rockefeller, koji je u to doba isplivao kao vođa moćne 
dinastije Rockefeller zbog svoje uloge direktora banke Chase 
Manhattan, otvoreno je napao gospodarsku politiku predsjed- 
nika Kennedyja u jednom članku lista Henryja Lucea Life, iz 
srpnja 1962. godine. U tome je članku optužio predsjednika 
da pokušava održati preniske kamatne stope, i pozvao ga na 
"fiskalnu odgovornost" koja bi se odrazila u višim kamatnim 
stopama za banke Wall Streeta koje su trgovale državnim 
obveznicama, poput njegove banke Chase Manhattan. Pred- 
sjednik Kennedy bio je potpuno zauzet pokušajem da izvuče 
gospodarstvo iz sedmogodišnje recesije.!7 


17 Gibson, Donald, Battling Wall Street: The Kennedy Presidency, Sheridan 
Square Press, New York, 1994., str. 73. - 75. 


Executive Order 11110 


AMENDMENT OF EXECUTIVE ORDER NO. 10289 AS AMENDED. RELATING TO THE PERFORMANCE OF 
CERTAIN FUNCTIONS AFFECTING THE DEPARTMENT OF THE TREASURY 


By virtue of the authority vested in me by section 301 of title 3 of the United States Code it is ordered as 
follows 


SECTION 1 Executive Order No 10289 of September 19. 1951. as amended is hereby further amended - 
(a) By adding at the end of paragraph 1 thereof the following subparagraph (j) 


"(G) The authority vested in the President by paragraph (b| of section 43 of the Act of May 12 1933 as 
amended (31 U S C 821 (b)) to issue silver certificates against any silver bullion silver _or standard silver dollars 
in the Treasury not then held for redemption of any outstanding silver certificates to prescribe the denominations of 


such silver certificates and to coin standard silver dollars and subsidiary silver currency for their redemption and 
(b) By revoking subparagraphs (b) and (c) of paragraph 2 thereof 


SEC 2 The amendment made by this Order shall not affect any act done or any right accruing or accrued or 
any suit or proceeding had or commenced in any civil or criminal cause prior to the date of this Order but all such 
Liabilities shall continue and may be enforced as if said amendments had not been made 


JOHN F_ KENNEDY 


Provedbena uredba broj 11110 


IZMJENA | DOPUNA PROVEDBENE UREDBE BROJ 10289, KAKO JE IZMIJENJENA | DOPUNJENA, 
U SVEZI S PROVEDBOM NEKIH FUNKCIJA KOJE UTJEČU NA MINISTARSTVO FINANCIJA 


Temeljem ovlasti koje su mi povjerene u 301. dijelu 3. poglavlja Općeg kaznenog i građanskog 
zakonika Sjedinjenih Američkih Država, nalažem sljedeće: 


ODJELJAK PRVI: Provedbena uredba br, 10289, od 19. rujna 1951., kako je izmijenjena i dopunjena, 
ovime se dodatno mijenja i dopunjuje: 


(a) Dodavanjem na kraju 1. stavka sljedeće točke (j): 


"(j) Ovlast povjerena predsjedniku stavkom (b) odjeljka 43. Zakona, od 12. svibnja 1933., kako 
je izmijenjen i dopunjen (31 _U.S.C. 821 (b)), za izdavanje potvrda o srebrnim polugama, srebru ili 
standardnim srebrnim dolarima od strane Ministarstva financija, koje se srebrne poluge, srebro ili 
standardne srebrne dolare potom ne čuva radi naplate bilo kakvih nepodmirenih potvrda o srebru, 
ovlast za propisivanje denominacija takvih potvrda o srebru i za izdavanje standardnog srebrnog novca 
u svrhu isplate potvrda", i 


(b) Ukidanjem točaka (b) i (c) stavka 2. Zakona: 


ODJELJAK DRUGI: Izmjene i dopune nastale temeljem ove uredbe neće utjecati ni na kakvu 
obavljenu radnju ni na pravo koje je već stečeno ili je u postupku stjecanja ni na sudsku parnicu koja 
je, u bilo kakvu civilnom ili kaznenom postupku, provedena ili je u bila tijeku prije dana donošenja ove 
uredbe, nego će se sve takve obveze ostati na snazi i mogu biti provedene kao da spomenuta izmjena 
i dopuna Zakona nije donesena. 


JOHN F. KENNEDY 


Pet mjeseci prije njegova ubojstva, čiji su počinitelji, deset- 
ljećima kasnije, prepoznati kao skupina ubojica koja je djelo- 
vala po nalogu CIA-e,!* predsjednik Kennedy izdao je gotovo 
nepoznatu objavu, koja ga je možda stajala života. 


Vrlo nalik na ono što je učinio Abraham Lincoln kada je, 
izdavanjem državnih beskamatnih novčanica, takozvanih ze 
lembaća, uspio financirati Američki građanski rat i tako izbjeći 
ovisnost Amerike o kreditima londonskih banaka, 4. lipnja 
1963. godine predsjednik Kennedy izdao je takozvanu Uredbu 
11110. Tom je uredbom, za koju nije bilo potrebno odobrenje 
Kongresa, ovlastio Ministarstvo financija da "izda srebrne 
vjerodajnice za bilo kakve američke srebrne poluge, srebro ili 
standardne srebrne dolare iz trezora Ministarstva financija".!? 


To je značilo da za svaku uncu srebra iz trezora Ministarstva 
financija država može pustiti u optjecaj nov novac. Ukupno 
je predsjednik Kennedy u optjecaj uveo gotovo 4,3 milijarde 
dolara u državnim zadužnicama, u apoenima od 2 i 5 dolara. 
Novčanice od 10 i 20 dolara nisu nikada bile u optjecaju, 
budući da su bile u tisku upravo u vrijeme kada je predsjed- 
nik Kennedy ubijen. Još od doba Abrahama Lincolna nije se 
dogodilo da bi jedan predsjednik izdao beskamatni novac, a 
nikada se do tada nije dogodilo da jedan predsjednik dovede 
u pitanje isključivu vlast privatnih banaka za savezne pričuve 
nad financijama cijele države. 


18 Dankbaar, Wim, Files on JFK: Interviews with confessed assassin James E. 
Files, Trafford Publishing, Victoria, BC, Canada, 2005., str. 43. - 108. James 
Files, koji je bio zatočenik Američkog saveznog zatvora Joliet, Illinois, zabilježio 
je priznanje o tome kako je bio član "tima ubojica" CIA-e, kojemu je na čelu 
bio službenik CIA-e David Atlee Philips, sa zadaćom da naprave atentat na 
Johna Fitzgeraida Kennedyja i puste da Lee Harvey Oswald preuzme krivnju 
kao "samostalni atentator". 

19 Kennedy, John F., "Izvršna uredba 11110: Izmjena i dopuna Izvršne 
uredbe br. 10289", kako je izmijenjena i dopunjena, a odnosi se na ispunjenje 
nekih funkcija koje utječu na Ministarstvo financija, 4. srpnja 1963. Ponovno 
izdano u Završnom pozivu, sv. 15., br. 6, 17. siječnja 1996., pristupio na http:// 
www.john-f-kennedy.net/executiveorderl1110.htm. 

Predsjednik Kennedy je, malo prije negoli je ubijen, izdao “novčanice Sjedinje- 
nih Američkih Država", beskamatne i neovisne o Sustavu banaka za savezne 
pričuve. Obratite pozornost na vrh novčanice, gdje piše "United States Note“ 
(“novčanica Sjedinjenih Američkih Država“), a ne "Federal Reserve Note“ 
(“novčanica  Saveznih pričuva“). Njegov je nasljednik povukao te novčanice 
čim je stupio na dužnost. 


Za mandata predsjednika Kennedyja guverner banaka za 
savezne pričuve bio je William McChasney Martin. Kada je, 
1970. godine, guverner Martin napustio taj položaj, na kojemu 
je bio dulje od svih svojih prethodnika, postao je direktor Za- 
klade braće Rockefeller (Rockefeller Brothers Fund) i njihove 
Zaklade obitelji Rockefeller (Rockefeller Family Fund).? Banke 
za savezne pričuve i Rockefelleri bili su jedna mala i dobro 
povezana obitelj. 

Poslije smrti predsjednika Kennedyja Uredba 11110 privre- 
meno je stavljena izvan snage, izdavanje srebrnih vjerodajnica 
je obustavljeno, a one već izdane uklonjene su iz optjecaja.?! 
Samo postojanje Uredbe 11110 zakopano je od javnosti, a 
većina ju je povjesničara ili zaboravila ili zanemarila. 


20 Collier, Peter and Horowitz, David, The Rockefellers: An American Dynasty, 
Holt, Rinehart & Winston, New York, 1976., str. 560. 
21 Wayne, Anthony, "John F. Kennedy vs the Federal Reserve", pristu- 
pljeno na http://www.john-f-kennedy.net/thefederalreserve.htm. 


Londonske pukotine u zlatnom standardu 


Odljev američkoga zlata nastavio se unatoč svim podu- 
zetim mjerama, te je, potkraj 1961., američka Vlada uvjerila 
Veliku Britaniju i središnje banke drugih europskih zemalja da 
zajedno pokušaju spriječiti svaku moguću navalu na pričuve 
zlata bilo koje od zemalja članica pomoću osnivanja jednog 
posebnog međunarodnog fonda, pod nazivom Zlatni kartel 
(Gold Pool), čije će sjedište biti u Engleskoj banci. Zahtjeve 
stranih središnjih banaka da svoj višak dolara zamijene za zlato 
ubuduće će preuzimati američke banke za savezne pričuve, 
koje će davati 50% zlata, te Velika Britanija, Savezna Republika 
Njemačka, Francuska, Italija, Belgija, Nizozemska i Švicarska, 
koje će udruženo davati preostalih 50% zlata u taj fond. Kao 
posljedica toga, velike su europske središnje banke smanjile 
svoje zahtjeve za zlatom, ali taj fond nije nimalo utjecao na 
smanjenje zahtjeva za zlatom privatnih ulagača. 


Do listopada 1962. godine izravna privatna ulaganja u 
američkim dolarima u inozemstvu bila su veća od 35 milijarda 
dolara, a većinom su to bila ulaganja u zemlje Zapadne Europe 
i u Kanadu, te Latinsku Ameriku. Unatoč pokušaju američkoga 
Kongresa da, uvođenjem Poreza za izjednačavanje zarade iz 
rujna 1964., uspori taj odljev američkoga kapitala u europske 
i druge zemlje, izuzećem Kanade u samom je zakonu stvore- 
na rupa koja je omogućila da se odljev dolara u inozemstvo 
nastavi nesmanjenom žestinom.?? Ti su dolari, u inozemnom 
vlasništvu, postali temelj sve veće opasnosti za američke priču- 
ve zlata, budući da su njihovi vlasnici računali da bi vrijednost 
dolara mogla pasti samo u odnosu na zlato, pa su ih krenuli 
zamijeniti dok su još imali vremena. 


22 Johnson, Lyndon B., predsjednik, Izvršna uredba 11198 - Nametanje 
poreza za izjednačavanje zarade na zajmove nekih komercijalnih banaka, od 
10. veljače 1965., pristupio na http://www.presidency.ucsb.edu/ws/index. 
php?pid=60529. 


Te su mjere za potporu dolara uspijevale održavati dolar 
sve do studenoga 1967., kada je pukla najslabija karika u 
lancu monetarnog sustava, izgrađenog u Bretton Woodsu - 
britanska funta. Velikaje Britanija bila drugi stup poslijeratnog 
brettonwoodskog sustava zato što su bivše britanske kolonije u 
Africi, Aziji i drugdje svoje devizne pričuve u funtama prikladno 
pohranjivale u britanske banke u Londonu. 

Unatoč slabosti britanske industrije i njezinoj tehnološkoj 
zastarjelosti u usporedbi s državama poput Savezne Republike 
Njemačke ili Francuske, uloga financijskoga posrednika pomo- 
glaje da londonski City postane drugo glavno središte kapitala 
na svijetu, odmah poslije New Yorka, gdje su bile pohranjene 
pričuve zlata i dolara središnjih banaka mnogih zemalja. Ban- 
kari londonskoga Cityja jednostavno su pokušavali ostati na 
položaju na kojemu je London bio prije rata. 

To im baš i nije uspijevalo. Britanske banke, poput njihovih 
newyorških rođakinja, također su tako radije ulagale u stranim 
zemljama, čineći time štetu domaćoj britanskoj industriji i tako 
još više slabeći britansku trgovinu i njezinu platnu bilancu, što 
je, malo-pomalo, ugrožavalo paritet funte u odnosu na dolar, 
utvrđen još 1949. godine, prilikom njezine devalvacije. Profit 
od kapitala uloženog u industriju europskih kontinentalnih 
zemalja kretao se od 12 do 14% i bio je više nego dvostruko 
veći od profita na ulaganja u domaću američku i britansku 
industriju. 

Do sredine šezdesetih godina, nakon što je Velika Brita- 
nija, u pokušaju stabilizacije funte, bila prisiljena uzeti dva 
velika kredita MMF-a, strani su vlasnici funta, u strahu od 
neizbježnog, počeli naveliko podizati svoje funte iz britanskih 
banaka i mijenjati ih za zlato ili druge valute, čime su još više 
pogoršali pritisak na funtu. Zato što je privatnim financijskim 
špekulantima bilo zabranjeno mijenjati funte za zlato, oni su, 
umjesto toga, njima kupovali dolare i tako stvorili iluziju o 
snazi dolara. U stvarnosti, funtaje bila najslabija karika cijelog 


poslijeratnog sustava dolara stvorenog u Bretton Woodsu. U 
slučaju njezine devalvacije, istoga bi se trenutka pozornost 
usmjerila na korjenitu slabost američkoga dolara. 


Francuska muha u britanskoj juhi 


U veljači 1965. godine, nakon što je predsjednik Lyndon 
Johnson odlučio znatno povećati američki angažman u ratu u 
Vijetnamu, što je značilo daljnji odljev u platnoj bilanci SAD-a, 
francuski je predsjednik Charles de Gaulle održao govor u ko- 
jemu je iznio oštre primjedbe na postojeći monetarni sustav te 
osudio američko odbijanje da devalvira dolar u odnosu na zlato 
i tako tečaj zlata prilagodi, kako bi odražavao stvarno stanje. 

On je optužio, potpuno s pravom, tvorce američke politike 
da, defacto, izvoze inflaciju u Europu i tako sebi, jednostavnim 
tiskanjem veće količine dolara, koja nema podlogu u većoj 
količini zlata, omogućuju financiranje rata u Vijetnamu i do- 
maćeg programa predsjednika Johnsona, takozvanog "oružja 
i maslaca". Predsjednik De Gaulle je, uz britanski i američki 
prosvjed, pozvao na povratak stvarnom zlatnom standardu, 
koji će natjerati zemlje da svoju gospodarsku politiku točno 
prilagode sve većem deficitu u svojoj platnoj bilanci.?? 

Odljev zlata iz Velike Britanije i SAD-a bivao je sve veći. U 
ožujku 1965. godine, na pritisak newyorških i drugih finan- 
cijskih krugova, Kongres je usvojio zakon kojim je opozvan 
Monetarni zakon iz 1945. i kojije od Sustava banaka za savezne 
pričuve zahtijevao da održava podlogu u zlatu ili osiguranje od 
25% ukupnih pričuva, ne samo za novčanice banaka za savezne 
pričuve, koje su bile u optjecaju, nego i za depozite njihovih 
banaka članica Sustava za savezne pričuve. Zalihe zlata banaka 
za savezne pričuve bile su svedene na gotovo 25%. Položaj 


231Ibid., str. 127.-128. 


SAD-a kao utvrde poslijeratnog brettonwoodskog zlatnog 
standarda do sredine šezdesetih godina drastično se pogoršao. 

Godine 1949., Sjedinjene Američke Države imale su priču- 
ve zlata od oko 23 milijarde dolara, u odnosu na ukupno 41 
milijardu dolara u novčanicama banaka za savezne pričuve, 
u optjecaju i depozitima, što je značilo podlogu u zlatu od 
impresivnih 57%. Do početka 1965., te su se pričuve zlata 
smanjile na 15 milijarda dolara, dok su depoziti i novčanice u 
optjecaju narasli na 55 milijarda dolara, pa je podloga u zlatu 
bila jedva 27%. 

Jedina muha u monetarnoj juhi, zakuhanoj opozivom za- 
kona iz 1945., koji je nalagao podlogu u zlatu SAD-a od 25%, 
bila je činjenica da je američki dolar, kako je bio uspostavljen 
1944. prema sporazumu iz Bretton Woodsa, bio temelj platnog 
sustava cijeloga svijeta, a ne samo nacionalna valuta.“ Cijeli 
je trgovački svijet prihvatio američki dolar umjesto zlata, na 
temelju uvjerenja da dolar ima čvrstu podlogu u zlatu, u slučaju 
da se ikada više pojavi potreba za zlatom. 

Francuska, Njemačka, Italija, Belgija, Nizozemska i Švi- 
carska svojom su pozitivnom trgovinskom bilancom do kraja 
šezdesetih godina nakupile velike količine zlata. Francuski 
poziv na znatnu devalvaciju dolara oštro su napale i banke 
s Wall Streeta i banke za savezne pričuve, pod izgovorom da 
zemljama koje gomilaju svoje pričuve zlata daje "neopravdanu 
prednost". No, nikada se nisu potrudile objasniti kakva je to 
bila neopravdana prednost u brettonwoodskom monetarnom 
sustavu za zemlje koje su od svoje izvozne dobiti nakupile 
suficit u dolarima, te ga poslije željele otkupiti zlatom, a ne 
čuvati papirnate novčanice pod inflacijom. 

U stvarnosti, devalvacija dolara oslabila bi ulogu dolara, 
kao i ulogu američkih multinacionalnih banaka i korporacija 


24 Sustav banaka za savezne pričuve Sjedinjenih Američkih Država, 
"Učvršćeni položaj banaka za savezne pričuve", Bilten Banke za savezne pričuve, 
Tablica 15., veljača 1965., str. 230. 


u svjetskom gospodarstvu, nešto o čemu "novčani trust" nije 
želio ni razmišljati. Gospodarski savjetnik francuskoga pred- 
sjednika De Gaullea Jacques Rueff5. je lipnja 1969., u članku 
objavljenom u listu Wall Street Journal, objasnio francusko 
stajalište. U tome je članku istaknuo: "Cijenu zlata utvrdio je 
na sadašnjoj razini predsjednik Rooseveltjoš 1934. godine. Od 
tada su se sve cijene u Sjedinjenim Američkim Državama više 
nego udvostručile."25 Savjetnik Rueffje držao da, za ispravljanje 
te neravnoteže, ekonomska logika traži devalvaciju dolara od 
100% u odnosu na zlato. 

Do 1967. godine Velika je Britanija bila prisiljena podupirati 
funtu stranim kreditima, što je značilo da se bliži kraj čvrstog 
tečaja. Sve veći broj zahtjeva stranih osoba za zamjenom funta 
i dolara u zlatojoš se više povećao 1967., prisiljavajući Zlatni 
kartel Engleske banke na sve više intervencija. 

Prema zakonu, koji je, u siječnju 1967., donio francuski 
Parlament, Francuska je nametnula punu konvertibilnost 
franka, na temelju njegove 80%-tne podloge u zlatu. Bio je 
to francuski pokušaj da nametne pitanje žurno potrebne me- 
đunarodne monetarne reforme. U ljeto 1967. Francuska se 
povukla iz Zlatnoga kartela, ne želeći više svoje zlato koristiti 
za očito i uzaludno nastojanje da se održi dolar. Posljedica toga 
bio je daljnji pad funte i rast cijene privatnoga zlata na tržištu. 
Navala je počela. 

Financijski špekulanti, igrajući se na sigurno, požurili su 
svoje funte zamijeniti za dolare ili druge valute, koje su zatim 
iskoristili za kupnju zlata na svim postojećim tržištima, od 
Frankfurta do Zuricha, od Pariza do Pretorije. Budući da je 
tržišna cijena privatnog zlata rasla u odnosu na cijenu utvrđenu 
na konferenciji u Bretton Woodsu, stabilnost dolara kao sidra 
platnog sustava cijeloga svijeta našla se pod pritiskom. 


25 Rueff, Jacques, The Wall Street Journal, 9. lipnja 1969. 


U drami sličnoj krizi funte u odnosu na zlato iz 1931., kredi- 
ti za žurnu stabilizaciju funte nisu uspjeli obuzdati pritisak na 
nju. Konzorcij zlatom bogatih švicarskih banaka, predvođenih 
bankom Union iz Švicarske, odobrio je, u listopadu 1967., Ve- 
likoj Britaniji kredit od 105 milijuna dolara. MME, kao i veće 
europske zemlje, odbile su dalje podržavati funtu, a Vlada 
Ujedinjenoga Kraljevstva bilaje u pregovorima za daljnjih 1 do 
3 milijarde dolara kredita od privatnih švicarskih banaka, kada 
je, 18. studenoga 1967., premijer laburističke Vlade Harold 
Wilson objavio devalvaciju funte u odnosu na zlato od 14%, 
a njezin je novi paritet u odnosu na dolar učvršćen na 2,40 
dolara za funtu, znatno manje od 30%-tne devalvacije iz 1949. 
godine, ali dostatno za promijenjeni svijet s kraja šezdesetih 
godina i za preusmjeravanje pritiska na okosnicu svjetskog 
monetarnog sustava - američki dolar.? 


Amerika se osvećuje Francuskoj 


U odmazdi za ono što je vidjela kao nedopustivo francusko 
miješanje u američki monetarni poredak, američka je Vlada, uz 
potporu banaka s Wall Streeta, pokrenula sveopći gospodarski 
ratnički pohod na Francusku i francuski franak, zato što se 
Francuska drznula biti glavni pokretač monetarne reforme. 
Kako bi diskreditirale francusku ideju monetarne reforme, 
banke s Wall Streeta su, uz potporu američke Vlade, odlučile 
potkopati monetarnu i financijsku stabilnost Francuske. Po- 
četkom 1968. godine to je dosegnulo razinu sveopćeg valutnog 
rata. Ništa od toga nije bilo objavljeno u javnosti, nego se sve 
odvijalo iza scene, ali je svim glavnim tržišnim sudionicima 
bilo jasno da iza navale na franak i francuskih pričuva zlata 
stoje američke banke. 


26 Hamilton, Aaron, "Beyond the Sterling Devaluation: The Gold Crisis of 
March 1968", Contemporary European History, sv. 17., br. 1, 2008., str. 73. - 95. 


Navalu su pokrenule newyorške banke, koje su naglo 
povukle svoje depozite iz francuskih banaka i umjesto toga 
kupile njemačke marke, čime su Francuskoj zadale velik 
udarac. Pritom je američka Vlada pritisnula i banke Savezne 
Republike Njemačke da je u tome slijede, tvrdeći kako postoji 
opći nedostatak povjerenja u francusku monetarnu politiku, te 
da nije riječ o američkom financijskom ratovanju. Osim toga, 
ograničila je uvoz francuskih proizvoda u Ameriku i savjetovala 
Amerikancima da na godišnji odmor ne putuju u Francusku. 
Američke kompanije koje su ulagale u Francusku počele su 
potiho povlačiti svoj kapital iz Francuske, čineći time dodatni 
pritisak na franak.?7 


Tada se, odabirući trenutak koji teško da je bio slučajan, 
jedna malo poznata radikalna ljevičarska anarhistička skupina, 
zvana Situacionistička internacionala, počela naglo isticati na 
novoj francuskoj ljevičarskoj sceni, budući da su je znatno 
reklamirali britanski i američki središnji mediji, poput london- 
skoga lista Economist. Ta je politička skupina izronila takoreći 
niotkuda, i preuzela je kontrolu nad studentskom organizaci- 
jom Sveučilišta Nanterre, a bila je utjecajna i u studentskom 
pokretu na pariškom Sveučilištu Sorbonne. 

Wall Street i londonski City iskoristili su studentske ne- 
mire iz svibnja 1968., o kojima se mnogo izvješćivalo. Unatoč 
dokazima o raširenosti i političkoj raznolikosti studentskog 
pokreta oko Sveučilišta Sorbonne, mediji su, preko noći, od 
mladih radikala, poput situacionističkog čankolisca Daniela 
Cohn-Bendita, stvorili nove Che Guevare francuske i njemač- 
ke ljevice. Daniel Cohn-Bendit bio je član skupine koja je, u 
studenom 1967., organizirala štrajk 12.000 studenata, koji su 
prosvjedovali protiv prenapučenosti na sveučilištu. Tijekom 
prethodnih 10 godina broj studenata povećao se s 170.000 na 
514.000. Ukupna se površina sveučilišnih prostorija od 1962. 


27 Stadnichenko, A., op. cit., str. 204. - 211. 


Američki ekonomski rat protiv De Gaulla iz 1968. godine osigurao je uvjete 
za svibanjske studentske štrajkove, koji su na kraju, godinu dana poslije toga, 
prisilili De Gaulla da podnese ostavku. 


godine udvostručila, ali se broj studenata gotovo utrostru- 
čio. Objekti su bili u očajnom stanju pa je ozbiljan problem 
predstavljala i prenapučenost. To je bila pozadina događaja 
ili socijalni fitilj, i nije bilo potrebno mnogo da ga se zapali.? 

Ti su događaji oslabili položaj predsjednika de Gaullea i on 
se godinu dana poslije toga, u travnju 1969., povukao s dužno- 
sti, dok je njegova potpora u javnosti bila ozbiljno uzdrmana 
financijskom krizom i slabim policijskim nadzorom student- 
skih nemira iz svibnja 1968., događajima koje su američke 


28 Vienet, Rene, "Enragćs and Situationists in the Occupations Move- 
ment", 1968., u Online arhivu Situacionaističke internacionale, pristupio na 
http://www.cddc.vt.edu/sionline/si/enrags.html. 


obavještajne službe, djelujući na francuskoj studentskoj sceni, 
u najmanju ruku ohrabrivale.?? 

Krugovi koji su predvodili financijski napad na franak 
znalački su širili glasine o tome kako će njemačka marka u 
odnosu na franak biti revalvirana, čime su dolijevali ulje na 
vatru panike u kojoj se francuska valuta prodavala, a francu- 
sko zlato topilo. Nakon što su se studentski nemiri raščistili, 
moglo se jasno vidjeti da su se francuske pričuve otopile i da 
je propala mogućnost da Francuska financijski zaprijeti dolaru 
na međunarodnoj razini. 


Od ožujka 1968. do ožujka 1969. godine francuske su se 
devizne pričuve smanjile za 80%, budući daje Francuska ban- 
ka uzaludno pokušavala obraniti paritet franka prema dolaru. 
U kolovozu 1969. Francuska je bila prisiljena na devalvaciju 
svoje valute od 12%. Nešto poslije, u listopadu iste godine, 
monetarne su vlasti Savezne Republike Njemačke bile prisi- 
ljene podići vrijednost njemačke marke za 8%, povećavajući 
tako, za 20%, jaz između dviju gospodarski najjačih zemalja 
Europske zajednice. 

Njemačka nije bila u položaju poduprijeti francuski zahtjev 
za novom reformom monetarnog poretka niti se suprotstaviti 
pritisku američkih banaka i odbiti sudjelovati u njihovom na- 
padu na franak, jer je strahovala od odlaska američkih vojnih 
snaga ili sličnih nagovještaja američke Vlade. Njemačka je 
držala kako se nije kadra obraniti od Sovjetskog Saveza bez 
nazočnosti američkih snaga, kao krajnjeg jamca američkog 
nuklearnog zaštitnog kišobrana. 

Pomoću financijskog napada na Vladu predsjednika De Ga- 
ullea, Wall Street i banke za savezne pričuve dobili su kratak 
predah, prije negoli se pozornost svijeta ponovno ne okrene 


29 Vijeće za održavanje okupacije, Izvješće o okupaciji Sveučilišta Sor- 
bonne, Pariz, 19. svibnja 1968., pristupio na stranici s tekstovima Situacio- 
nističke internacionale, http://www.cddc.vt.edu/sionline/si/occupation.html. 


prema ranjivome dolaru. No, nije prošlo dugo i napadaji na 


dolar su se nastavili. 


ČETRNAESTO POGLAVLJE 


NIXON NAPUŠTA 
BRETTIONWOODSKI SUSTAV 


Pokazali ste kako su Sjedinjene Američke Države 
potpuno nadišle Veliku Britaniju, kao 1 svaku drugu 
državu u povijesti koja je pokušavala izgraditi svoje 
carstvo. Uspjela nam je najveća pljačka ostvarena u 
povijesti svijeta. 


Izjava Hermana Kahna iz Instituta Hudson iz 1971 godine, 
kada su ga izvijestili kako se američki platni deficit 
može iskoristiti za izrabljivanje drugih zemalja! 


Godina 1971. - početak kraja igre 


Početak sedamdesetih godina označio je prekretnicu u 
politici američkoga ustroja, budući da je, kako bi i nadalje 


1 Hudson, Michael, Super Imperialism: The Origins and Fundamentals of US 
World Dominance. Pluto Press, London, 2003., str. xiii. Zapis Michaela Hudsona 
dio je njegova briljantnog razotkrivanja poslijeratnih financijskih manipulacija 
SAD-a, u kojima su korišteni zapanjujuće velik američki državni dug i kronični 
trgovinski deficito kako bi se učinilo ono što nijedna druga država nije mogla 
učiniti, i to zbog činjenice da je dolar bio svjetska pričuvna valuta i da je cijeli 
svijet ovisio o američkom vojnom osiguranju. Svijet nije imao mnogo izbora, 
nego je svojim dolarima od trgovinskog suficita kupovao stotine milijarda 
dolara američkoga državnog duga, zapravo, kako je to Michael Hudson i ista- 
knuo Hermanu Kahnu, te su države, kupnjom američkoga duga, bile prisiljene 
financirati američke ratove i druge pothvate u američkome interesu, koji su 
bili štetni po njih. Razdvajanje dolara od zlata, u kolovozu 1971., bio je kri- 
tičan korak koji je to i omogućio, iako to, kako je Michael Hudson istaknuo, 
Politički krugovi u Washingtonu i na Wall Streetu nisu ispočetka ni shvatili. 
Cijela je knjiga dostupna on-line. 


osigurao neometanu prevlast Sjedinjenih Američkih Država 
kao svjetske gospodarske i financijske velesile, bilo potrebno 
poduzeti neke drastične mjere. Pritom uopće nije bilo jasno 
na koji će način Amerika to izvesti. No, ubrzo su snage koje su 
prevladavale u ustroju Wall Streeta osmislile strategiju za to. 

Uz sve žešći rat u Jugoistočnoj Aziji, za mandata predsjed- 
nika Lyndona Johnsona, i njegove troškove, strane banke i 
središnje banke stranih zemalja ubrzale su svoju prodaju dolara 
i kupovanje zlata. Do 1968. godine, američki državni deficit, 
koji je rastao zbog nekontroliranih troškova rata, dosegnuo je 
do tada nečuvenu razinu od 30 milijarda dolara. Pričuve zlata 
smanjile su se opasno blizu zakonom propisane donje granice 
za potrebnu podlogu u zlatu od 25%. Povrh toga, politički 
poremećaj unutar Vlade predsjednika Johnsona, prouzročen 
ostavkom ministra obrane Roberta McNamare, kojega su mno- 
gi držali tvorcem strategije "rata u kojem nema pobjednika", 
dodatno je povećao odljev novca iz Amerike. 


Ministar obrane McNamara, savjetnik za nacionalnu sigur- 
nost McGeorge Bundy, planeri iz Pentagona i ključni savjetnici 
predsjednika Johnsona namjerno su osmislili takvu strategiju 
za Vijetnamski rat, zbog koje je taj rat, od samoga početka, bio 
"rat u kome nema pobjednika", ali je taj rat bio potreban kako 
bi se osigurala daljnja izgradnja vojnog sektora američkoga 
gospodarstva. Američka je Vlada mislila kako će prosječan 
američki glasač prihvatiti velike troškove toga rata protiv na- 
vodnog "nadiranja bezbožnog komunizma" u Vijetnam, sve 
dok se time, na lokalnoj razini, plaćaju poslovi u postrojenjima 
vojne industrije, unatoč tome što se tako još više produbljivao 
deficit u američkom državnom proračunu. 

Prema pravilima brettonwoodskog sustava, kojaje diktirala 
Amerika, američkaje Vlada, u biti, mogla, pomoću inflacije do- 
lara, koja se dogodila zbog golemog deficita domaće potrošnje, 
prisiliti europske zemlje, kao i svoje druge trgovinske partnere, 
da "progutaju" američke ratne troškove u obliku pojeftinjenih 
dolara. Sve dok su Sjedinjene Američke Države odbijale devalvi- 


rati dolar u odnosu na zlato, što bi pokazalo stvarno pogoršanje 
američke gospodarske proizvodnje od 1944. godine, europske 
su zemlje morale plaćati cijenu i prihvaćati dolare po tečaju 
koji je vrijedio oko dvadeset godina prije toga, unatoč tome 
što se u tome razdoblju u Americi dogodila golema inflacija. 

Kako bi financirao golemi deficit svoga programa velikih 
socijalnih reforma, pod nazivom Veliko društvo (Great Society), 
kao i ulaganja u vojnu industriju potrebnu za rat u Vijetnamu 
tijekom šezdesetih godina, predsjednik Johnson je, bojeći se 
povećati poreze da ne bi izgubio glasove, taj deficit financirao 
jednostavno izdavanjem novih dolara i prodavanjem daljnjih 
državnih obveznica. Početkom šezdesetih godina deficit u ame- 
ričkom državnom proračunu bio je prosječno oko 3 milijarde 
dolara godišnje. Godine 1967., zbog porasta ratnih troškova, 
povećao se na uznemirujućih 9 milijarda dolara, a 1968. je 
dosegnuo nevjerojatnih 25 milijarda dolara. 

Tijekom toga razdoblja središnje su banke europskih 
zemalja na svojim računima počele gomilati velike količine 
dolara, koje su koristile kao svoje službene pričuve, odnosno, 
znatno se povećala količina takozvanih eurodolara u stranim 
zemljama. Ironično, američka je Vlada, od svojih saveznika - 
europskih zemalja i Japana, takozvane Skupine deset zemalja 
- zatražila da ublaže odljev zlata iz američkih pričuva zlata, tj. 
da svoje pričuve drže u dolarima, umjesto da te dolare zami- 
jene za američko zlato, na što su imale pravo prema uvjetima 
brettonwoodskog sustava. 

Zauzvrat su središnje banke europskih zemalja zarađivale 
kamate na te dolare i ulagale ih u američke državne obvezni- 
ce. Neto učinak bio je da su europske središnje banke time, 
zapravo, "financirale" golemi deficit u američkome proračunu 
iz šezdesetih godina, stvoren Vijetnamskim ratom, kojemu su 
se toliko protivile.? 


2 Vidi Engdahl, F. William, Stoljeće rata: Anglo-američka naftna politika i novi 
svjetski poredak, Detecta, Zagreb, 2008. 


"Vrući novac" s "izvanteritorijalnih" 
tržišta eurodolara 


Od kasnih pedesetih godina najveće su newyorške banke, 
nizom bankovnih spajanja, iznimno povećale svoju moć i 
utjecaj. Banka obitelji Rockefeller Chase National spojila se s 
bankom Manhattan i stvorila banku Chase Manhattan, kojom 
je upravljao odvjetnik obitelji Rockefeller i upravitelj Zaklade 
Rockefeller, te tadašnji predsjednik newyorškog Vijeća za 
inozemne odnose John Jay McCloy, koji se nedugo prije toga 
vratio u New York s položaja visokog povjerenika SAD-a u Nje- 
mačkoj. Banka National City iz New Yorka preuzela je banku 
First National iz New Yorka, čime je stvorena banka City iz 
New Yorka, kasnije preimenovana u Citibank, na čelu koje je, 
pak, bio James Stillman Rockefeller. 


Druge velike newyorške banke, uključujući i banke Che- 
mical, te Manufacturer's Hanover Trust Company i Banker's 
Trust, prošle su slična spajanja i reorganizaciju. Prema izvje- 
šću američkoga Ministarstva pravosuđa iz 1961., pet najvećih 
newyorških banaka, u kojima su prevlast imale dvije banke 
i, preko njih, obitelj Rockefeller, imalo je kontrolu nad 75% 
svih depozita u najvećem američkom gradu i središtu svjetskih 
financija.? 

Pokazat će se da je ta golema koncentracija novčane moći 
u tih pet newyorških banaka šezdesetih godina bila presudna 
u određivanju međunarodnog financijskog i političkog razvoja 
zemlje tijekom sljedećih četrdeset godina, koje su Ameriku 
uvele u 21. stoljeće, i u krizu prouzročenu sekuritizacijom iz 
2007. godine. 

Kako bi pripomogla toj golemoj koncentraciji financijske 
moći, američka je Vlada izuzela banke iz zakona protiv tru- 


3 De Cecco, Marcello, "International Financial Markets and US Domestic 
Policy Since 1945", International Affairs, London, srpanj 1976., str. 381. - 399. 


stova, kojima je zabranjena neopravdana koncentracija ili 
kartelizacija.“ 

Šezdesetih godina 20. stoljeća te su novospojene i vrlo 
moćne newyorške banke krenule stvoriti novo "izvanteritori- 
jalno" tržište za dolare koji su bili izvan Sjedinjenih Američkih 
Država, novo tržište takozvanih eurodolara, kako su nazvani 
dolari koji su se nalazili u Europi. 

Potkraj šezdesetih godina newyorške su banke, na čelu s 
bankama Chase Manhattan i Citibank, već počele stvarati plan 
ulaganja za milijarde dolara nagomilanih u stranim zemljama, 
u londonskim bankama i bankama zemalja kontinentalne 
Europe. Lukavim lobiranjem newyorških banaka, krediti koje 
su stranim državljanima dale podružnice američkih banaka u 
stranim zemljama bili su oslobođeni tada novog američkog 
poreza za izjednačavanje zarade, koji je usvojen 1964. godine 
i koji je osmišljen upravo radi zauzdavanja kredita američkih 
banaka stranim zemljama, kao i odljeva dolara povezanog s tim 
kreditima. Naravno, to je izuzeće značilo da se odljev dolara 
nastavio nesmanjenom žestinom. 

Posljedica svega toga bila je da su američke banke pohitale 
otvoriti podružnice u Londonu i u drugim odgovarajućim 
stranim gradovima. Unatoč slabosti britanskoga gospodarstva, 
londonski je City još jednom uspio postati središte svjetskih 
financija i bankarstva, zahvaljujući nastanku nepreglednog 
novog i nereguliranog bankarskog i kreditnog tržišta dolara, 
čije je središte bilo upravo u Londonu." 

Sve učestaliji potezi američke Vlade, kojima je nagovarala 
strane vlasnike dolara da svoje dolare ne mijenjaju za zlato, 
prouzročili su koncentraciju dolara koja je, više ili manje trajno, 
bila u stranim zemljama, i to većinom u zemljama Zapadne 
Europe, tj. u Londonu. Londonska zvijezda na zalasku još je 
jednom zasjala, budući da je londonski City, kao poznata ban- 


4 Engdahl, F. William, op. cit. 
5 De Cecco, Marcello, op. cit., str. 381. - 399. 


karska četvrt, počeo stjecati kontrolu nad tržištem prognanih 
američkih dolara. U središtu toga sve većeg "izvanteritorijal- 
nog" monetarnog tržišta eurodolara bili su Engleska banka i 
londonski bankar sir Siegmund Warburg, osnivač utjecajne 
londonske trgovačke banke S. G. Warburg & Co. Uz pomoć 
svojih prijatelja u američkoj vlasti, a posebno zamjenika mi- 
nistra vanjskih poslova Georgea Balla, sir Warburg je lukavo 
namamio dolare stvarajući tako najveću koncentraciju dolarskih 
kredita izvan samih Sjedinjenih Američkih Država. 


Londonsko tržište eurodolara, izniklo iz toga stanja, bilo je 
offshore, odnosno "izvanteritorijalno" tržište, što znači daje bilo 
izvan kontrole američkoga zakonodavnog sustava ili nadzora 
američke središnje banke. 

Newyorške banke i brokerske kuće s Wall Streeta otvorile su 
u Londonu područne urede kako bi, daleko od očiju američkih 
poreznih vlasti, pomoću njih upravljale tim cvjetajućim euro- 
dolarskim kasinom. Inozemne podružnice velikih newyorških 
banaka i velike multinacionalne korporacije pokupovale su 
jeftine fondove na tržištu eurodolara. Američka je Vlada tije- 
kom šezdesetih godina bez pitanja dopustila da vrata za bijeg 
dolara s američkih obala prema novom "vrućem" monetarnom 
tržištu eurodolara budu širom otvorena. 

Kupci tih novih obveznica u eurodolarima, zvanih euroob- 
veznice, bile su anonimne osobe, koje su londonski, švicarski i 
newyorški bankari, upravljajući tom novom igrom, cinično zvali 
"belgijskim zubarima". Te su euroobveznice bile takozvane ob- 
veznice na "donositelja", tako da imena kupaca nisu bila nigdje 
zabilježena, pa su zato takve obveznice bile povoljne za one 
ulagače koji su tražili način da izbjegnu porez, kao i za velike 
zvjerke u trgovini drogom ili druge ljude sumnjiva morala, koji 
su htjeli oprati svoju nezakonitu zaradu. Ima li boljeg načina 
za očuvanje tako zarađenog novca u euroobveznicama, uz ka- 
mate koje na njih plaćaju kompanije poput General Motorsa ili 
talijanske korporacije Autostrada? Jedan je pronicljiv analitičar 


eurodolarskih procesa ovim riječima iznio svoje primjedbe: 
"Tržište eurodolara bilo je najvažnija pojava šezdesetih godi- 
na, zato što je upravo s toga tržišta stigao financijski potres s 
početka sedamdesetih godina.“ 

Glavna prekretnica u stajalištu vodećih newyorških banaka 
prema iznenadnom gomilanju dolara u inozemstvu, takozva- 
nih eurodolara, odigrala se 1966. godine. Poput većine velikih 
novih preokreta u poslijeratnoj američkoj financijskoj politici, 
i ovaje započela u banci obitelji Rockefeller Chase Manhattan. 


Banka Chase udara na Libanon 


Dakle, 1966. godine, bankom Chase kružio je tajni interni 
memorandum o nepogodnostima na koje nailaze američke, 
odnosno, newyorške banke, u pokušaju da se dočepaju unosnog 
međunarodnog tržišta za "bijeg kapitala". U tome su memo- 
randumu bile istaknute prednosti švicarskih banaka, koje su 
imale prevlast nad tim unosnim tržištem, u upravljanju i stje- 
canju zarade od skrivenog novca diktatora poput Ferdinanda 
Marcosa s Filipina, saudijskih prinčeva, narko-kraljeva i sličnih 
sumnjivih osoba. U memorandumu se predlagalo da banka 
Chase Manhattan otvori banku u inozemstvu, pomoću koje će 
za sebe prigrabiti velik dio toga cvatućeg, "izvanteritorijalnog" 
odljeva kapitala ili "vruće love". Banka Citibank već je bila 
započela s takvom aktivnošću preko osnivača fonda Investor 
Overseas Services i umjetnika prijevare, Bernieja Cornfelda.7 


U tome je memorandumu kao model prikazan Bejrut u 
Libanonu, u kojemu je prevlast imala banka Intra, i uz nju 
povezan Libanonski kasino, u to doba najveće poduzeće za 
kockanje i pranje novca, veće čak i od Las Vegasa. 


6 Ibid., str. 398. 
7 Naylor, R. T., Hot Money and the Politics of Debt, Unwin Paperbacks, 
London, 1988., str. 33. 


Libanonska banka Intra je, 1966., bankrotirala pod sum- 
njivim okolnostima. U vrijeme kada joj je trebao kredit za po- 
kriće trgovinskih gubitaka u pričuvama i zlatu, kralj Saudijske 
Arabije, koji je rijetko, bez prethodnog dogovora s američkom 
Vladom, donosio smione odluke, naglo je povukao svoje velike 
novčane depozite. Tada je banka Chase Manhattan zamrznula 
velike količine novca banke Intra, koji je bio pohranjen u New 
Yorku, na ime zaloga potrebnog za izvanredne kredite. Dana 
14. listopada 1966. godine banka je bila prisiljena obustaviti 
sve isplate. Njezini su vjerovnici, iz "sigurnosnih razloga", 
svoj novac premjestili u bejrutsku podružnicu banke Chase 
Manhattan. 


Banka Chase Manhattan tada je, kao svoga posrednika, 
poslala Rogera Tamraza, ambicioznog čovjeka rođenog u Li- 
banonu, u to doba mlađeg izvršnog direktora banke Kidder, 
Peabody & Co. s Wall Streeta, koji je uspješno odsukao veliku 
libanonsku banku. Ta je banka bila osnovanajoš 1951. u Beiru- 
tu i bila je vlasnik bejrutske luke, Srednjoistočne zrakoplovne 
kompanije i Libanonskog kasina. Njezin je slom doveo liba- 
nonsko gospodarstvo u zastoj i odaslao udarne valove diljem 
Bliskog istoka. Bila je to najveća bankovna katastrofa na svijetu 
još od Drugoga svjetskog rata.? 

Pothvat banke Chase Manhattan u libanonskom "izvanteri- 
torijalnom" bankarstvu "vrućeg novca" bio je početak velikog 
bijega moćnih newyorških banaka u inozemstvo od državnih 
propisa i poreznih obveza. Zarade su bile nezamislivo visoke, 
a budući da su bile ostvarene u inozemstvu i da ih je američka 
Vlada de facto "dopuštala", cijela je stvar bila potpuno izvan 
kontrole. 


8 Naharnet, "Roger Tamraz uhićen u Maroku", 29. siječnja 2009., Službene 
stranice Libanonskih vojnih snaga, pristupio na http://www.lebanese-forces. 
org/regional/Roger-Tamraz_Arrested-in-Marocco1002728.shtml. 


Libanonski Casino du Liban postao je, 1966. godine, meta  Rockefellerove 
banke Chase, tj. njezinog novčanog potencijala izvan američkih granica. 


Juriš na izvanteritorijalno bankarstvo označio je važnu 
promjenu u poslovanju newyorških banaka, koja će, tijekom 
idućih trideset godina i poslije toga, bivati sve važnija. Banke 
Chase Manhattan, Citibank i druge velike newyorške ili ame- 
ričke banke oprat će tisuće milijarda dolara nezakonita "vrućeg 
novca", neovisno o tome je li to bio novac diktatora prijatelj- 
ski nastrojenih prema Americi, poput Ferdinanda Marcosa 
s Filipina, iranskoga šaha Reze Pahlavija i Raula Salinasa de 
Gortatija iz Meksika, ili novčani transferi narko-kartela Juarez 


za Urugvaj i Argentinu, odnosno, razne druge kontroverzne i 
politički osjetljive transakcije.? 

Bilo je očito kako je samo pitanje dana kada će puknuti 
temeljna struktura poslijeratnog brettonwoodskog sustava. 

Napokon, ta se pukotina pojavila 15. kolovoza 1971., kadaje 
američki predsjednik Richard Nixon svijetu objavio da je izdao 
nalog za zatvaranje eskontnog šaltera za zlato u newyorškoj 
Banci za savezne pričuve. Na taj je način stranim vlasnicima 
dolara, bez upozorenja, jednostranim činom predsjednika 
SAD-a, oduzeto njihovo pravo da te dolare zamijene za zlato, 
a ne treba ni spominjati da je time prekršio ugovornu obvezu 
Sjedinjenih Američkih Država. 


Dolarski puč predsjednika Nixona 


Predsjednik Nixon je, u kolovozu 1971., djelovao prema 
savjetu maloga kruga ljudi povezanih s obitelji Rockefeller, 
uključujući i ministra vanjskih poslova Henryja Kissingera, te 
savjetnika za proračun Georgea Shultza, koji je kasnije ime- 
novan ministrom vanjskih poslova i predsjednikom golema 
građevinskog diva Bechtela. U tome malenome krugu bio je 
i Jack Bennett iz Ministarstva financija, koji je kasnije postao 
direktor još jedne kompanije u vlasništvu obitelji Rockefeller, 
Exxon Oila, i pomoćnik ministra financija za međunarodna 
monetarna pitanja i bivši direktor banke Chase Manhattan 
Paul Volcker, doživotni zaštitnik interesa obitelji Rockefeller. 
Paul Volcker će, osam godina kasnije, na nagovor Davida Roc- 


9 Raul Salinas de Gortari [brat bivšeg meksičkog predsjednika Carlosa 
Salinasa de Gortarija] navodno je, tijekom mandata svoga brata, preko banke 
Citibank i raznih švicarskih banaka, oprao oko 130 milijuna dolara novca 
od droge. Kasnije je optužen za ubojstvo i osuđen na zatvor. Vidi Citibanker 
for Salinas had been Star U. S. witness, Money Laudering Alert, travanj 1996., 
pristupio na http://www.pbs.org/wgbh/pages/frontline/shows/mexico/family/ 
citibankaffair.html. 


kefellera, postati kandidat predsjednika Cartera za guvernera 
Sustava banaka za savezne pričuve.!" 

Nixonovu jednostranu odluku u svezi s konvertibilnošću 
zlata, na međunarodnim pregovorima održanim u prosincu iste 
godine u Washingtonu, nevoljko su prihvatile i vlade vodećih 
europskih zemalja, Japan i nekoliko drugih zemalja. One nisu 
imale mnogo izbora, budući da je dolar bio stup svjetskog 
financijskog sustava. Pregovori su završili privremenim kom- 
promisom, poznatim kao Smithsonski sporazum (Smithsonian 
Agreement), za koji je Nixon rekao da predstavljaju "zaklju- 
čenje najvažnijeg monetarnog sporazuma u povijesti svijeta". 

Amerika je formalno devalvirala dolar, ali stopa devalvacije 
nije bila ni blizu one koju su europske zemlje držale potrebnom 
za ponovnu uspostavu monetarne ravnoteže u svijetu. Dolar 
je devalviran za samo 8% u odnosu na zlato, što je značilo da 
se cijena zlata povećala s 35 dolara, kakva je bila dugo, na 38 
dolara za dobru uncu. Osim toga, tim je sporazumom službeno 
dopušteno da se vrijednost valute može mijenjati u rasponu 
od 2,25%, umjesto izvornog brettonwoodskog pravila MMF-a 
kojim je bio dopušten raspon od samo 1%. Francuzi su, pak, 
tražili cijenu zlata od 70 dolara. 

No, objavljujući vlasnicima dolara diljem svijeta kako svoj 
papirnati novac više ne mogu zamijeniti za zlato, predsjednik 
Nixon pokrenuo je niz događaja koji će uzdrmati svijet. U roku 
od samo nekoliko tjedana počelo se urušavati i povjerenje u 
Smithsonski sporazum. 

Zlato, samo za sebe, nema veliku vrijednost. Ima neku 
industrijsku svrhu i privlačno je kao nakit. No, povijesno gle- 
dano, zbog postojanja malih količina, zlato je poslužilo kao 
prepoznati standard ili očuvanje vrijednosti, prema kojemu 
su razne zemlje utvrđivale svoje tržišne uvjete, a time i svoju 
valutu. Odluka predsjednika Nixona da više neće poštivati 


10 Ibid., str. 127. - 128. 


američke valutne obveze u zlatu širom je otvorila vrata za 
svjetski tulum špekulanata, po uzoru na Las Vegas, i to u do 
tada neviđenim razmjerima. 

I tako, umjesto da dugoročna gospodarska pitanja budu 
postavljena na temelju utvrđenih standarda razmjene, od 
kolovoza 1971. svjetska je trgovina jednostavno postala još 
jedna arena za špekulacije o smjeru u kojemu će se razne valute 
mijenjati. Sjedinjene su Američke Države sada mogle izdavati 
onoliko dolara koliko su htjele, jer količina izdanih dolara nije 
više bila ograničena podlogom u zlatu. Sve dok svijet bude htio 
uzimati papirnate dolare igra će se nastaviti. A svijetje gutao 
napuhane dolare sve dok je Amerika ostajala glavnom vojnom 
silom zapadnoga svijeta. Ionako nije, za vrijeme Hladnoga rata, 
vidio drugu mogućnost. U slučaju da s Amerikom povezane 
zemlje povremeno zaborave na to, američka bi ih Vlada ili 
njihovi izaslanici s Wall Streeta na to grubo podsjetili. 


Kao posljedica toga, ukupna količina američkih dolara u 
svjetskom optjecaju bila je tijekom sljedećih dvadeset godina 
uvelike napuhana. Od relativno stabilne razine iz pedesetih 
pa do kraja šezdesetih godina količina dolara se, poslije 1971., 
eksponencijalno povećala, i do kraja devedesetih godina porasla 
za oko 2.500%. To izdavanje dolara bilo je izvor sve veće infla- 
cije u svijetu. Što se, pak, tiče newyorških bankara, njihova je 
kontrola nad sve većim tržištem dolara bila izvor neizmjerne 
moći i golemih zarada. 

No, ni opozivom otkupa dolara zlatom ni međunarodnim 
"plutajućim tečajevima" s početka sedamdesetih godina, koji 
su bili rezultat toga opoziva, nije bio riješen nijedan temeljni 
problem američkoga gospodarstva. Samo je kupljeno vrijeme 
potrebno da američke financijske vlasti odluče o svojim dalj- 
njim koracima. Do 1972. velike količine dolara ponovno su 
otekle u Europu iJapan, odakle su donosili veće profite. Tada 
je, 12. veljače 1973., predsjednik Nixon napokon objavio drugu 
devalvaciju dolara u odnosu na zlato, ovoga puta od 10%, čime 


je službeno utvrdio cijenu zlata od 42,22 dolara za uncu, koja 
je na snazi i danas. 

No, ni ta druga devalvacija nije previše zaustavila prodaju 
dolara. Tada je, u svibnju 1973., najednom otočnom utočištu 
izvan Stockholma, održan vrlo tajan sastanak koji je dolaru 
dao nov životni zamah, po cijenu svjetskog industrijskog rasta. 

Elita s Wall Streeta i iz američke državne uprave okupljena 
oko ministra vanjskih poslova Henryja Kissingera odlučila je 
svjetskome gospodarstvu nanijeti golem šok kako bi spasila 
dolar, čijaje vrijednost sve više padala, kao sredstvo razmjene 
u svjetskoj trgovini i financijama te stup gospodarske strategije 
američkoga carstva. 


Saltsjoebaden - Bilderberška urota 


Plan iza dolarske strategije predsjednika Nixona od 15. ko- 
lovoza 1971. proveden je u djelo tek u listopadu 1973. godine, 
ai tada je samo nekoliko ljudi izvan maloga kruga upućenih, 
uspjelo pohvatati sve njegove niti. Newyorški financijski ustroj 
iskoristio je Nixonovu demonetizaciju dolara iz kolovoza 1971. 
da kupi vrijeme, dok su oni upućeni u političke igre pripremali 
odvažan novi monetarni plan, odnosno, kako su to neki radije 
zvali, "promjenu paradigme". Neki moćni glasovi iz američkoga 
financijskog ustroja osmislili su strategiju kojom bi ponovno 
ojačali dolar i povećali svoju relativnu političku moć u svijetu, 
upravo u trenutku kada se činilo da su odlučno poraženi. 


U svibnju 1973. godine, dok se vrijednost dolara još uvi- 
jek drastično smanjivala, skupina od osamdeset četiri osobe, 
koje su u financijskim i političkim pitanjima bile najmoćnije 
osobe svoga doba, sastala se na osamljenom otočnom imanju 
švedske bankarske obitelji Wallenberg, u Salsjoebadenu, u 
Švedskoj. Na tome skupu, kasnije prozvanom Bilderberška 
skupina princa Bernharda, američki je predstavnik iznio glavne 


crte "scenarija" za žurno povećanje zarade od 400% u zaradi 
od nafte Organizacije zemalja izvoznica nafte (Organization 
of Petroleum Exporting Countries, OPEC). Svrha toga tajnog 
sastanka u Saltsjoebadenu nije bila spriječiti neko očekivano 
povećanje cijene nafte, nego prije bi se moglo reći, izrada plana 
za upravljanje poplavom dolara zarađenih od nafte, poplavom 
koju su upravo naumili pokrenuti djelovanjem mehanizma koji 
će američki ministar vanjskih poslova Henry Kissinger kasnije 
nazvati "recikliranje tijekova petrodolara".! 


Bilderberške je godišnje sastanke u najvećoj tajnosti, u 
svibnju 1954. godine, pokrenula elitna skupina sastavljena 
od pripadnika ustroja s obiju strana Atlantika, u koju su bili 
uključeni David Rockefeller, George Ball, dr. Joseph Retiner, 
nizozemski princ Bernhard i George C. McGhee, tada diplo- 
mat u američkom Ministarstvu vanjskih poslova, a poslije viši 
direktor u kompaniji obitelji Rockefeller Mobil Oilu. 

Nazvana prema mjestu svoga prvog sastanka, hotelu Bilder- 
berg, nedaleko od grada Arnheima u Nizozemskoj, Bilderberška 
je skupina na godišnjim sastancima okupljala najvišu elitu 
Europe i Amerike radi tajnih razmatranja i rasprava o politici. 
Dogovor postignut na takvome skupu poslije je '"uobličen" 
i pomno predstavljen javnosti u naknadnim komentarima u 
tisku i drugim medijima, ali nikada nije povezivan s tajnim 
razgovorima među članovima Bilderberške skupine. Opera- 
cije koje je dogovarala Bilderberška skupina bile su jedno od 
najdjelotvornijih sredstava poslijeratnog englesko-američkog 
oblikovanja politike. 

Na sastanku iz 1973. američki je govornik bio Walter Levy, 
savjetnik kompanija iz grupacije Standard Oil, u vlasništvu 
obitelji Rockefeller. On je izvijestio članove toga skupa o planu 


11 Vidi Spiro, David E., The Hidden Hand of American Hegemony: Petrodollar 
Recycling and International Markets, Cornell University Press, Ithaca, 1999., 
str. 147. ff. 


atlantsko-japanske energetske politike, koji treba provesti. 
Nakon što je prikazao da će buduće svjetske potrebe za naftom 
zadovoljavati samo malen broj zemalja proizvođača s Bliskog i 
Srednjeg istoka, Walter Levy je proročki izjavio: 

Cijena uvoza nafte strahovito će porasti, što će za platnu bilancu 
zemalja potrošača imati teške posljedice. Do tada neviđeno gomilanje 
deviza u zemljama poput Saudijske Arabije i Abu Dabija izazvat će 
ozbiljne probleme. 

Pritom je dodao: 

U tijeku je potpuna promjena političkih i strateških odnosa, te 
odnosa moći između zemalja proizvođača nafte, zemalja uvoznica 
i zemalja u kojima se nalaze međunarodne naftne kompanije, kao i 
između nacionalnih naftnih kompanija zemalja proizvođača i zemalja 
uvoznica nafte. 

Tada je predstavio projekciju rasta prihoda od nafte zemalja 
članica OPEC-a na Bliskom i Srednjem istoku, veća od 400%, 
što je bila upravo ona razina povećanja cijene nafte koju će 
ministar vanjskih poslova Kissinger ubrzo zahtijevati od iran- 
skoga šaha. 

U svibnju 1972., godinu dana prije sastanka Bilderberške 
skupine u Saltsjoebadenu, iranski se šah u Teheranu sastao s 
ministrom Kissingerom i američkim predsjednikom Nixonom. 
Oni su šahu obećali da će mu prodati bilo koju američku vojnu 
opremu iz američkog obrambenog arsenala, osim nuklearnog 
oružja, i da će mu to biti omogućeno čak i bez pristanka ame- 
ričkoga Kongresa. 

Kako bi financirao tu golemu nabavu oružja, šahu su tre- 
bali znatno veći prihodi od nafte. Banka Chase Manhattan, 
naravno, bila je banka države Iran, osobna banka iranskoga 
šaha, banka Narodne iranske naftne kompanije, banka obitelji 
Pahlavi, te banka Zaklade Pahlavi. Cijelo financijsko carstvo 
režima obitelji Pahlavi bilo je, od početka do kraja, operacija 
obitelji Rockefeller. 


Proći će samo godina dana od sastanka iranskoga šaha, 
predsjednika Nixona i ministra Kissingera prije negoli će 
Wall Street osmisliti svoju strategiju i izložiti je pred elitnim 
europskim i američkim moćnicima na Bilderberškom sastanku 


u Saltsjoebadenu. 


Švedska zima u svibnju 


Sastanku u Saltsjoebadenu iz svibnja 1973. nazočili su, 
naravno, David Rockefeller iz banke Chase Manhattan, u to 
doba priznati "predsjednik odbora" američkoga ustroja, zatim 
blizak suradnik obitelji Rockefeller Robert Anderson iz korpo- 
racije Atlantic Richfield Oil, direktor naftne kompanije British 
Petroleum lord Greenhill, sir Eric Roll iz banke S. G. Warburg 
& Co. i jedan od tvoraca euroobveznica, te George Ball iz inve- 
sticijske banke Lehman Brothers, čovjek koji je desetak godina 
prije toga, kao zamjenik ministra vanjskih poslova, savjetovao 
Siegmunda Warburga iz londonske banke S. G. Warburg & Co. 
da stvori londonsko tržište eurodolara i koji će ubrzo postati sa- 
vjetnik predsjednika Cartera za nacionalnu sigurnost. Sastanku 
su još nazočili i Talijan Gianni Agnelli, blizak poslovni suradnik 
obitelji Rockefeller i čelnik automobilskog carstva Fiat, zatim 
Nijemac Otto Wolff von Amerongen, jedan od najutjecajnijih 
njemačkih poslovnih ljudi poslije rata i prvi Nijemac koji je 
imenovan direktorom kompanije obitelji Rockefeller Exxon 
Oil. Na sastanak je bio pozvan i Henry Kissinger. 


Očito je da je moćna i elitna Bilderberška skupina, na sa- 
stanku iz svibnja 1973., odlučila pokrenuti kolosalni napad na 
industrijski rast diljem svijeta kako bi ravnotežu moći ponovno 
okrenula u korist financijskih interesa s Wall Streeta, a posebno 
kako bi poduprli oslabjeli dolar, srž njihove svjetske financijske 
i gospodarske moći. Kako bi to ostvarili, odlučili su iskoristiti 
svoje najdragocjenije strateško oružje - svoju kontrolu nad 
svjetskim kretanjima nafte. 


Bilderberška je politika zaživjela šest mjeseci kasnije, u li- 
stopadu 1973., kada se američka diplomacija preustrojila kako 
bi pokrenula dostatno šokantan svjetski embargo na naftu da 
potakne drastično povećanje cijene nafte diljem svijeta. Od 
1945. cijena nafte na svjetskom tržištu, prema međunarodnom 
je običaju određivana u dolarima, budući da su tim tržištem, 
poslije rata, vladale američke kompanije. Zato je oštar i nagao 
porast u cijene nafte značio jednako drastičan porast svjetske 
potražnje za američkim dolarima, jer su svim državama bili 
potrebni da plate naftu bez koje se nije moglo opstati. Osim što 
će takav scenarij kompanije Exxon, Mobil Oil i druge kompanije 
u vlasništvu obitelji Rockefeller pretvoriti u najveće korporacije 
na svijetu, to će i njihove banke - Chase Manhattan, Citibank 
i šačicu drugih - pretvoriti u najveće banke na svijetu. 

Američki financijski ustroj, kojim je vladala obitelj Rocke- 
feller, odlučio je iskoristiti svoju naftnu moć, kako nitko nije 
mislio da je moguće. Sama pretjeranost njihove sheme išla je 
u njihovu korist. Nitko nije mogao ni zamisliti da bi se takvo 
što uopće moglo namjerno učiniti. Ali jest.!? 


Kissingerov jomkipurski "naftni šok" 


Dana 6. listopada 1973. godine Egipat i Sirija napali su 
Izrael, zapalivši time takozvani "Jomkipurski" rat. Taj rat nije 
bio jednostavna posljedica pogrješne procjene, neke druge 
pogrješke ni arapske odluke da pokrenu vojni napad na državu 
Izrael. Cijeli niz događaja koji su vodili tome ratu u tajnosti 
su organizirale američka i britanska vlada, uz pomoć moćnih 
diplomatskih tajnih kanala, koje je osmislio savjetnik za nacio- 
nalnu sigurnost u Vladi predsjednika Nixona Henry Kissinger. 


12 Lacey, Robert, The Kingdom: Arabia and the House of Saud, Avon Books, 
New York, 1981., str. 398. - 399. 


Henry Kissinger vrlo je uspješno nadzirao političku reakciju 
Izraela pomoću svojih bliskih odnosa s izraelskim veleposla- 
nikom u Americi Simchom Dinitzom. Osim toga, njegovao je 
i veze s egipatskom i sirijskom stranom. Njegova je metoda 
bila, jednostavno, svakoj strani lažno predstaviti kritične toč- 
ke druge strane i takvom politikom osigurati izbijanje rata i 
arapski naftni embargo. 

Kralj Saudijske Arabije Fejsal više je puta objašnjavao 
savjetniku Kissingeru i američkoj Vladi da će ako Sjedinjene 
Američke Države nastave dopremati vojnu opremu Izraelu, 
zemlje članice OPEC-a uvesti embargo na opskrbu Amerike 
naftom.!? Nije to bila malena prijetnja kralja Fejsala njegovim 
američkim prijateljima. 

Izvješća američkih obavještajnih agencija, uključujući i 
presretanje komunikacije između arapskih dužnosnika, po- 
tvrdili su njihove pripreme za rat. Savjetnik Kissinger, koji je 
obavještajnih službi predsjednika Nixona, 


' 


do tada bio "car' 
ta je izvješća zatajio. 

Taj rat je prouzročio upravo onakav naftni šok o kakvom se 
raspravljalo na Bilderberškom sastanku protekloga svibnja u 
Saltsjoebadenu, oko šest mjeseci prije početka rata. 

OPEC i arapske zemlje, proizvođači nafte, postat će žrtveni 
jarci za nadolazeći bijes svijeta, zbog golemog povećanja cijene 
nafte, dok su stvarni tvorci, britansko-američki interesi, tiho 
stajali u pozadini, spremni požeti goleme profite.!“ 

Sredinom listopada 1973. godine njemačka Vlada kance- 
lara Willyja Brandta izvijestila je američkoga veleposlanika u 
Njemačkoj da će Njemačka, u sukobu na Bliskom istoku, biti 
neutralna, te da neće dopustiti da SAD ponovno opskrbljuju 
Izrael iz vojnih baza NATO saveza u Njemačkoj. Dana 30. li- 


13 Golan, Matti, The Secret Conversations of Henry Kissinger: Step-by-step 
diplomacy in the Middle East, Bantam Books Inc., New York, 1976. 

14 Kissinger, Henry A., Years of Upheaval, Little, Brown & Co., Boston, 
1982. 


Savjetnik za nacionalnu sigurnost predsjednika Nixona, Kissinger, surađivao je 
s američkim veleposlanikom u Izraelu Dinitzom (gore lijevo) kako bi,  1973., 
potaknuo embargo zemalja OPEC-a na naftu, sa svrhom da spasi dolar. 


stopada 1973. predsjednik Nixon je kancelaru Brandtu poslao 
prosvjednu notu punu oštrih riječi, koju je, navodno, sastavio 
upravo Henry Kissinger i u kojoj piše: 

Priznajemo da Europljani više ovise o arapskoj nafti, ali se ne 
slažemo s time da svoju osjetljivost smanjujete ograđivanjem od nas 
u tako važnom pitanju... Primijetili ste kako ova kriza nije slučaj za 
kojije uobičajeno da NATO bude odgovoran, te da se Izrael opskrbljuje 
oružjem zbog stanja koje nije odgovornost saveznika. Ne vjerujem da 
možemo povući tako finu crtu... 

Amerika Njemačkoj neće dopustiti neutralnost u sukobu 
na Bliskom istoku. No, zanimljivo je daje Velikoj Britaniji bilo 


15 Zapis o ovome neuobičajenom događaju, koji se zbio između njegove 
ekselencije šeika Zakija Jamanija i iranskoga šaha, proslijeđen je autoru ove 
knjige u osobnom razgovoru između njega i šeika Jamanija u Londonu, u rujnu 
2000. Šeik Jamani je 1974. bio saudijski ministar za naftu i glasnogovornik 
OPEC-a za vrijeme naftnog embarga. 


dopušteno da jasno iskaže svoju neutralnost i time izbjegne 
udar arapskog naftnog embarga. Britanska je Vlada vješto 
zaobišla tu svjetsku krizu, u čijem je stvaranju i sama sudje- 
lovala. Njemačka, kao jedna od najvećih europskih izvoznica 
industrijskih proizvoda i uvoznica nafte, mogla je poremetiti 
tu vrlo važnu igru. Zbog toga su predsjednik Nixon i ministar 
Kissinger kancelaru Brandtu pojasnili tko vlada Njemačkom, 
a to nije bio njemački kancelar. 

U prosincu 1973. godine, kako se prašina od Jomkipurskog 
rata slijegala, kralj Saudijske Arabije poslao je svog najpovjerlji- 
vijeg izaslanika, šeika ZakijaJamanija, iranskome šahu u Tehe- 
ran, da ga priupita zašto Iran zahtijeva da se, na nadolazećem 
sastanku ministara zemalja OPEC-a, utvrdi toliko neuobičajeno 
visoku cijenu nafte. Cijenom koju je šah zahtijevao povećala 
bi se prosječna cijena nafte zemalja OPEC-a za nevjerojatnih i 
do tada neviđenih 400% u odnosu na onu od prije rata. Kada 
je šeik Jamani to priupitao šaha, u ime svoga kralja, on mu je 
odgovorio: "Recite svome visočanstvu da, ako želi odgovor 
na to pitanje, ode u Washington i to pitanje postavi Henryju 
Kissingeru."!* 

Povećanje cijene nafte od 400%, i to nafte iz zemalja članica 
OPEC-a, prouzročilo je još jednu golemu promjenu - riskantna 
ulaganja kompanija British Petroleum, Royal Dutch Shell i 
drugih britansko-američkih naftnih koncerna u eksploataciju 
nafte iz Sjevernog mora, vrijedna stotine milijuna dolara, sada 
su proizvodila naftu uz profit. To je zanimljivo, ako uzmemo 
u obzir da profitabilnost tih novih naftnih polja u Sjevernome 
moru uopće nije bila sigurna sve do Kissingerova naftnog 
šoka. Da je cijena nafte ostala na razini od prije 1973. godine, 
projekti u Sjevernome moru doživjeli bi bankrot prije negoli 
je potekla prva nafta. 


16 Hulbert, Mark, op. cit. 


Do 16. listopada 1973. godine, poslije sastanka u Beču u 
svezi s cijenom nafte, Organizacija zemalja izvoznica nafte 
povećala je svoju cijenu nafte za, tada zapanjujućih, 70%, s 
3,01 na 5,11 dolara po barelu. Toga istoga dana arapske su 
zemlje, članice OPEC-a, pozivajući se na američku potporu 
Izraelu u ratu na Bliskom istoku, objavile embargo na prodaju 
nafte Sjedinjenim Američkim Državama i Nizozemskoj, koja 
je služila kao velika naftna luka u Zapadnoj Europi. 


Saudijska Arabija, Kuvajt, Irak, Libija, Abu Dabi, Katar i Al- 
žir 17. su listopada 1973. objavili da će svoju proizvodnju nafte 
za listopad smanjiti za 5% u odnosu na rujan i da će svakoga 
slijedećeg mjeseca smanjivati proizvodnju za 5%, "sve dok 
se ne dovrši povlačenje Izraela s cijeloga arapskoga teritorija, 
koji je bio pod okupacijom još od lipnja 1967. godine, i dok 
se ponovno ne uspostave zakonita prava Palestinaca". Time je 
pokrenut prvi svjetski "naftni šok" ili, kako su ga Japanci na- 
zvali, "naftni šoku". Zanimljivo je da je dobar prijatelj Davida 
Rockefellera, iranski šah, isključio Iran iz toga embarga zemalja 
članica OPEC-a. Zapravo, on je, ovisan o američkom oružju i 
drugim vrstama potpore, pristao "bojkotirati bojkot", te Ame- 
riku i Veliku Britaniju opskrbiti čime god je bilo potrebno.!7 

Važno je spomenuti da je ta naftna kriza bila na vrhuncu 
upravo u vrijeme takozvane afere Watergate, u koju je osob- 
no bio umiješan i predsjednik Nixon i poslije koje je Henry 
Kissinger postao de facto predsjednik Amerike, jer je upravo 
on, za vrijeme te krize, potkraj 1973. godine, vodio američku 
vanjsku politiku. 

"Dogovor" američkoga Ministarstva financija sa Saudijskom 
Arabijom, u svezi s utvrđivanjem cijene nafte u dolarima, dovr- 
šen je jednim dokumentom iz veljače 1975., koji je za ministra 
vanjskih poslova Kissingera napisao zamjenik ministra finan- 
cija za monetarna pitanjaJack F. Bennett. Prema uvjetima toga 


17 Bennett, Jack, "Memorandum", reproducirano u časopisu International 
Currency Review, London, sv. 20., br. 6, siječanj 1991., str. 45. 

Newyorški petrodolarski krediti zemljama "trećega svijeta" stvorili su balon 
duga kojije Volcker 1979. godine rasprsnuo kako bi zemljama "trećega svijeta“ 
nametnuo uvjete MMF-a kojima su industrijskim zemljama sjevera osigurane 


jeftine sirovine. Bila je to repriza britanskog financijskog imperijalizma iz 
osamdesetih godina 19. stoljeća nad Egiptom i osmanskom Turskom. 


sporazuma, golemi novostečeni prihodi od prodaje saudijske 
nafte trebali su se, u znatnim iznosima, pretočiti u financiranje 
američkoga državnog duga. David Mulford, investicijski bankar 
s Wall Streeta, poslan je u Saudijsku Arabiju kako bi postao 
"glavni investicijski savjetnik" SAMA-e, Monetarne agencije 
Saudijske Arabije, odakle je ulaganja saudijskih petrodolara 
usmjeravao prema točno određenim bankama, prije svega 
američkim bankama sa sjedištem u Londonu i New Yorku. 


Plan Bilderberške skupine tekao je točno onako kako je 
bio zacrtan. Tržište eurodolara, izgrađeno tijekom nekoliko 
prethodnih godina, trebalo je imati glavnu ulogu u strategiji 
"recikliranja" petrodolara u prekomorskim zemljama.! Kasnije 
je banka obitelji Rockefeller, Chase Manhattan, procijenila 
da su, od 1974. do kraja 1978. godine, zemlje proizvođači 
nafte i članice OPEC-a od izvoza nafte zaradile 185 milijarda 
dolara, od čega je više od tri četvrtine prošlo kroz financijske 
institucije Zapada, a lavlji dio toga iznosa kroz banku Chase 
Manhattan i njoj pridružene banke u New Yorku i Londonu, 
aiz njih u kredite dane zemljama Trećega svijeta.!? Bile su to 
goleme količine dolara. 


Henry Kissinger, koji je već čvrsto zagospodario tajnim 
službama, kao svemoćni savjetnik za nacionalnu sigurnost 
predsjednika Nixona, priskrbio je sebi i vlast nad američkom 
vanjskom politikom, nagovorivši predsjednika Nixona da ga, 
1973., nekoliko tjedana prije početka Jomkipurskog rata, ime- 
nuje ministrom vanjskih poslova. Henry Kissinger je istovre- 
meno zadržao obje titule i oba položaja, što nitko u povijesti 
Amerike, ni prije ni poslije njega, nije učinio. Nitko, tijekom 
posljednjih mjeseci mandata predsjednika Nixona, nije imao 
toliku apsolutnu moć kao Henry Kissinger. 

Poslije sastanka u Teheranu iz 1. siječnja 1974., dogodilo se 
drugo povećanje cijene nafte za više od 100%, čime je početna 
cijena nafte zemalja članica OPEC-a bila 11,65 dolara. Ta je 
odluka, navodno, donesena na neočekivani zahtjev iranskoga 
šaha, kojemu je takav nalog u tajnosti dao upravo Henry Kissin- 
ger. Šah Reza Pahlavi znao je da svoj povratak na vlast iz 1953. 
godine može zahvaliti CIA-i i potpori američke Vlade.? Kako 


18 Crittenden, Ann, "Managing OPEC's Money", The New York Times, 
24. lipnja 1979. 

19 Jamani, šeik Zaki, u razgovoru s autorom iz rujna 2000. godine, citi- 
ranom naprijed. 

20 Atkins, James, intervju o njegovom položaja na mjestu direktora Ure- 
da za goriva i energiju američkoga Ministarstva vanjskih poslova, u to doba, 
kasnije američkog veleposlanika u Saudijskoj Arabiji. 


je već rečeno, on je svoju sudbinu zapečatio još 1972. godine 
tajnim dogovorom s predsjednikom Nixonom o razmjeni oružja 
za naftu, od kada će iranske državne prihode, kao i one obitelji 
Pahlavi, voditi banka obitelji Rockefeller Chase Manhattan?! 
Za te tajne makinacije Henryja Kissingera sa šahom Rezom 
Pahlavijem nije znalo ni Kissingerovo Ministarstvo vanjskih 
poslova.?? 

Od 1949. do kraja 1970. godine cijena sirove bliskoistočne 
nafte u prosjeku je bila oko 1,90 dolara po barelu. Ta je cijena, 
od početka 1973., kada je održan sudbonosni sastanak Bilder- 
berške skupine u Saltsjoebadenu, na kojemu se raspravljalo 
o žurnom povećanju cijene nafte zemalja OPEC-a od 400%, 
narasla na 3,01 dolar. U siječnju 1974. godine to je povećanje 
od 400% bilo gotova stvar. 

Nakon što je predsjednik Nixon, u kolovozu 1971., ukinuo 
zlatni standard, tržište dolara izvan SAD-a, tj. tržište eurodo- 
lara toliko je naraslo da se, kao posljedica toga, domaće ame- 
ričko bankarsko tržište počelo smanjivati. Tada je, do sredine 
sedamdesetih godina, nakon 400%-tnog povećanja cijene nafte 
zemalja članica OPEC-a, tržište eurodolara, prema procjeni, 
dosegnulo ukupno 1.300 milijarda dolara "vrućeg novca". 
Zanimljivo je da je, potkraj osamdesetih godina, procijenjeno 
da je svjetska zarada samo od narkotika, koju je trebalo oprati 
preko takvih izvanteritorijalnih banaka "vrućeg novca", iznosila 
više od 1.000 milijarda dolara na godinu. Velikim newyorškim 
i londonskim bankama pripao je lavovski dio toga novca od 
droge. 

Londonsko bankarsko tržište eurodolara postat će središte 
velike operacije recikliranja petrodolara. Tamošnje su banke, iz 
depozita zemalja članica OPEC-a od prodaje nafte, pohranjenih 
u bankama u Londonu, davale kredite Argentini, Brazilu, Polj- 


21 Više o osnivanju i članovima Trilateralne komisije vidi Engdahl, F. 
William, op. cit., Dodatak I. 

22 Trilateralna komisija, An_ Outline for Remaking World Trade and Finance, 
New York University Press, 1975. 


skoj, Jugoslaviji, Africi i drugim zemljama uvoznicama nafte, 
koje su poslije 1974. vapile za dolarima bez kojih više ne bi 
mogle kupovati sve skuplju OPEC-ovu naftu. 


"Novčani trust" pokreće kontrarevoluciju 


Kao što je već spomenuto, do početka sedamdesetih godina 
američko je gospodarstvo bilo sve samo ne više snažno. Ame- 
rička odluka iz kolovoza 1971., kojom je Amerika jednostrano 
ukinula Brettonwoodski sporazum i tako dokončala konverti- 
bilnost dolara za zlato, bilaje defacto početak kraja "američkoga 
stoljeća", odnosno, sustava kojije, 1944. godine, bio utemeljen 
na najjačem gospodarstvu i najzdravijoj valuti na svijetu. 

Dolarski je sustav, poslije kolovoza 1971. godine, u svom 
novom obliku kao papirnata ili fiat valuta, prošao kroz ne- 
koliko faza. Prvu fazu, koja je već opisana, možemo nazvati 
fazom "petrodolarske" valute, u kojoj je snaga dolara počivala 
na povećanju cijene nafte od 400% na svjetskome tržištu, i 
bila utvrđena u dolarima, te na vrlo unosnom recikliranju tih 
petrodolara preko američkih i britanskih te odabrane šačice 
drugih međunarodnih banaka, čije je sjedište uglavnom bilo 
u londonskome Cityju, prekomorskom raju za eurodolare. Ta 
je faza trajala otprilike do kraja sedamdesetih godina. 

Druga faza dolarskoga sustava poslije 1971. godine održava- 
naje, od listopada 1979., udarom pomoću kamatnih stopa, koji 
je proveo Paul Volcker, a trajala je do približno 1989. godine, 
kada je pad Berlinskoga zida otvorio bankama s Wall Streeta 
široko novo područje za dolarizaciju i pljačku. To otvaranje 
novih tržišta, zajedno s kolosalnim gospodarskim rastom 
Kine, kao članice Svjetske trgovinske organizacije (World Trade 
Organization, WTO), omogućilo je drastično smanjenje plaća 
diljem svijeta, što se najviše osjetilo u razvijenim industrijskim 
zemljama. 


Godine 1997. pokrenuta je još jedna faza dolarskoga sustava 
poslije 1971. godine, i to politički vođenim napadom takozva- 
nih "špekulacijskih fondova" na osjetljive valute brzorastućega 
gospodarstva zemalja nazvanih "istočnoazijski tigrovi", koji je 
počeo na Tajlandu, na Filipinima i u Indoneziji, te se proširio 
na Južnu Koreju. U toj se fazi dogodio golem priljev dolara 
iz središnjih banaka azijskih zemalja u SAD, radi stvaranja 
pričuva u dolarima potrebnih za obranu od mogućeg novog 
špekulativnog napada. Priljev stotina milijarda dolara azijsko- 
ga kapitala poslije 1998. godine pokrenuo je, u razdoblju od 
1999. do 2002. godine, burzovni balon američke informatičke 
tehnologije. 


Završna faza dolarskoga sustava poslije kolovoza 1971. bio 
je program Alana Greenspana, nazvan Revolucija u financijama, 
koju je Greenspan pokrenuo poslije sloma burzovnog balona 
informatičke tehnologije iz 2001. i 2002. godine. Snažnom 
potporom revoluciji u financijama te izdavanju novih obveznica 
osiguranih nekretninama i ostalom imovinom Greenspan je 
pomogao u stvaranju "revolucije sekuritizacije", koja je 2007. 
godine završila puknućem balona sekuritizacije kredita osigu- 
ranih nekretninama. 


Trilateralna shema Davida Rockefellera 


No, godina 1973. označila je temeljnu prekretnicu u cje- 
lokupnoj strategiji moćnog američkog ustroja okupljenog oko 
Davida Rockefellera i njegove braće. 

Odluka moćnih krugova oko obitelji Rockefeller te britan- 
sko-američkog naftnog kartela i pridruženih mu bankara da, 
tijekom Jomkipurskoga rata iz listopada 1973., izrežiraju veliki 
šokantan porast svjetske cijene nafte, dala je dolaru još nekoliko 
godina života u ulozi temeljne valute svjetskoga gospodarskog 
i trgovačkog sustava, ali je taj temelj bio vrlo nepouzdan. Kako 
bi se osigurala prevlast golemih banaka i multinacionalnih 


kompanija okupljenih oko newyorškoga Vijeća za inozemne 
odnose i obitelji Rockefeller, bili su potrebni još hrabriji potezi. 

Godine 1973. David Rockefeller, u to doba predsjednik 
moćnoga Vijeća za inozemne odnose i direktor obiteljske banke 
Chase Manhattan, držao je kako je nužno proširiti politički 
temelj za američki utjecaj, i to stvaranjem nove međunarodne 
organizacije, koja će biti u privatnome vlasništvu i, po uzoru 
na sastanke njihove Bilderberške skupine, sudjelovanje u toj 
organizaciji bilo bi moguće samo uz pozivnicu. No, za razliku 
od Bilderberške skupine, koja se ograničila samo na američke 
i europske moćnike, ta nova organizacija Davida Rockefellera 
trebala je imati tri pola, Sjevernu Ameriku, Europu i Japan, i 
tako pod svoju kontrolu dovesti nepregledno azijsko tržište, 
koje se sve više razvijalo. Ta je organizacija prikladno nazvana 
Trilateralna komisija. 

Budući da je u to doba Japan izronio kao gospodarsko čudo 
Azije, pojavila su se razmišljanja o tome kako japansko trži- 
šte i ciljeve treba približiti strateškim ciljevima newyorških 
krugova moći. 

Članstvo u elitnoj Trilateralnoj komisiji bilo je manje ili više 
preuzeto iz Rolodex adresara Davida Rockefellera. Osnivači su 
uglavnom bili utjecajni poslovni suradnici obitelji Rockefeller 
povezani s njezinim širokim međunarodnim interesima ili 
njoj bliski političari poput britanskoga trgovačkog bankara i 
tvorca eurodolara lorda Rolla od Ipsdena, talijanskog direktora 
kompanije FIAT Giannija Agnellija i Johna Loudona iz kom- 
panije Royal Dutch Shell. Za prvog izvršnog direktora David 
Rockefeller izabrao je svog bliskog prijatelja, geopolitičkog 
stratega Zbigniewa Brzezinskog. Na popisu su bili i bankari 
s Wall Streeta Alan Greenspan i Paul Volcker iz banke Chase 
Manhattan te tada još nepoznati guverner savezne države 
Georgije Jimmy Carter. 


23 Bergsten, C. Fred, Interdependence and the Reform of International Institu- 
tions, International Organization, sv. 30,, br. 2, proljeće 1976., str. 361. - 372. 


Izvješće Radne skupine Trilateralne komisije, predstavljeno 
1975. godine na sastanku u Kiotu, u Japanu, pod nazivom An 
Outline for. Remaking World Trade and Finance (Nacrt za preo- 
blikovanje svjetske trgovine i financija), pokazalo je stvarna 
razmišljanja Komisije. U njemu piše: 

Bliska trilateralna suradnja u očuvanju mira, upravljanju svjetskim 
gospodarstvom te njegovanju gospodarskog napretka i ublažavanju 
svjetskog siromaštva povećat će izglede za glatku i mirnu evoluciju 
globalnog sustava.“ 

U jednom drugom dokumentu te komisije piše: 

Glavni cilj jest učiniti svijet sigurnim za međuovisnost, štiteći 
mogućnosti koje on daje svakoj od država za borbu protiv vanjskih 
i unutarnjih opasnosti, koje će se uvijek iznova javljati, radi onih 
koji su spremni platiti cijenu za veću državnu suverenost. Io bi u 
nekim razdobljima moglo zahtijevati usporavanje napretka te među- 
ovisnosti... No, češće će zahtijevati provjeru do koje mjere vlada 
pojedine države zadire u međunarodnu razmjenu ekonomskih, 
kao i neekonomskih dobara, (istaknuo autor). 

Trilateralni plan u cijelosti je bio plan obitelji Rockefeller i 
američkoga ustroja, a objavio ga je, te iste godine, brat Davida 
Rockefellera John D. III. u knjizi pod naslovom Second American 
Revolution (Druga američka revolucija). 

Godine 1973. John D. Rockefeller III. objavio je proglas 
o razmeđu obiteljske politike u knjizi izdanoj u povodu 200. 
obljetnice Amerike, koja se slavila 1976. godine. U njoj je elita 
"novčanoga trusta" objavila svoju "drugu američku revoluciju", 
a prikladno ju je izdala izdavačka kuća Vijeća za inozemne od- 
nose, čiji je predsjednik u to doba bio nitko drugi nego David 
Rockefeller, brat autora knjige Johna D. Rockefellera III. 


24. Rockefeller, John D. IIL The Second American Revolution, Harper & Row, 
New York, 1973., str. 103. - 112. 

25 Shoup, Lawrence H., "Jimmy Carter and the Trilateralists: Presidential 
Roots", izvadak iz knjige Trilateralism, uredio Holly Sklar, South End Press, 
Boston, 1980., pristupio na http://www.thirdworldtraveler.com/Trilateralism/ 
JimmyCarter_Trilat.html. 


U toj je knjizi John D. Rockefeller javno pozvao na radikal- 
no smanjenje državnih ovlasti i veću "privatizaciju" funkcija 
koje, već dulje vrijeme, obavlja država, odnosno na "predaju 
što je više moguće javnih funkcija privatnom sektoru". Bio je 
to jasan poziv na napuštanje kejnezijanskoga programa Novi 
dogovor (New Deal), prema kojemu se svrha države očituje 
u ispravljanju neravnoteže u društvenoj raspodjeli poslova i 
dobiti, programa koji je bio na snazi još od tridesetih godina. 

Poziv Johna D. Rockefellera III. iz 1973. godine poslužio je 
kao znak za pokretanje propagandne kampanje u nacionalnim 
medijima protiv neučinkovitosti, nesposobnosti i sporosti 
države, u kojoj su se koristili neizbježnom birokratskom neu- 
činkovitošću socijalnih službi kao dimnom zavjesom kako bi 
ukinuli svaki nadzor i regulaciju bankovnih i velikih trgovačkih 
transakcija. John D. III. pozorno je u knjizi odabrao primjere 
koje je svaki građanin mogao prepoznati kako bi pridobio 
potporu za, u osnovi, uništavanje uredne i nužne uloge države 
u regulaciji trgovine i socijalnih službi, a sve u svrhu čistog i 
neograničenog povećanja zarade privatnih kompanija i banaka 
koje financiraju te kompanije. Time je pušten s lanca Darwinov 
svijet, u kojemu najveći postaju najsposobniji i, naravno, oni 
koji udaraju svoje suparnike kako bi ih uništili. 


"Trilateralni predsjednik" 


Do 1976. godine plan obitelji Rockefeller za "drugu ame- 
ričku revoluciju" postigao je znatan napredak, budući da je 
štićenik Davida Rockefellera u Trilateralnoj komisiji, uzgajivač 
kikirikija koji je postao guverner savezne države Georgije, Ji- 
mm y Carter, pobijedio na nemirnim predsjedničkim izborima, 
pobijedio tadašnjega vršitelja dužnosti predsjednika Geralda 


26 Vance, Cyrus, iz privatnog razgovora koji je, 1975., prenesen autoru 
u Londonu. 


Forda, koji je, po službenoj dužnosti, preuzeo funkciju pred- 
sjednika, nakon što je predsjednik Nixon napustio taj položaj 
zbog afere Watergate. Predsjednik Carter hitro je krenuo 
popunjavati ključne položaje u svojoj vladi s 26 članova Roc- 
kefellerove Trilateralne komisije, uključujući i potpredsjednika 
Waltera Mondalea, ministra vanjskih poslova Cyrusa Vancea, 
ministra obrane Harolda Browna i ministra financija Michaela 
Blumenthala. 


Cijela ekipa predsjednika Cartera za vanjsku politiku, kao i 
većina ljudi iz njegove izborne strategije i dio tima za unutar- 
nju politiku, došao je izravno iz Trilateralne komisije. Tvorac 
njegove vanjske politike bio je, od 1975. godine, Zbigniew 
Brzezinski, njegov savjetnik za nacionalnu sigurnost, koji je, 
kako bi preuzeo taj položaj, dao ostavku na položaj direktora 
Trilateralne komisije. Onje, tijekom kampanje, napisao glavne 
govore Jimmyja Cartera, teje, uz pomoć drugih članova Trila- 
teralne komisije, Vancea, Browna i Blumenthala, oblikovao nje- 
govu vanjsku politiku. Krilatica vanjske politike predsjednika 
Cartera od 1975. godine bila je "razjasni to s Brzezinskim", a 
kada bi mu neki dužnosnik podnio memorandum u svezi s vanj- 
skom politikom, on bi pitao: "Je li Brzezinski ovo vidio...?"?7 

Prevaga tolikog broja članova Trilateralne komisije u Vladi 
predsjednika Cartera neke je medije navela da mandatu Jim- 
myja Cartera daju nadimak "trilateralno predsjedništvo". Ipak, 
ispravniji naziv bio bi "mandat Davida Rockefellera". Upravo 
je predsjednik Carter započeo dugačak postupak deregulacije 
i privatizacije države, koji je planirala skupina oko obitelji 
Rockefeller, što će njegov nasljednik Ronald Reagan učiniti 
okosnicom svoga predsjedničkog mandata. 

Navodno je tek nakon što je Gerald Ford, prema savjetu 
svoga mladog načelnika stožera Donalda Rumsfelda, odlučio 


27 Dumćnil, Gerard i Lćvy, Dominique, "The Neoliberal (Counter) Revo- 
lution", sadržano u Neoliberalism: A Critical Reader, uredili Alfredo Saad-Filho 
i Deborah Johnston, Pluto Press, London, 2004. 


na izborima iz 1976. isključiti Nelsona Rockefellera kao pot- 
predsjednika, David Rockefeller upoznao demokrata Jimmyja 
Cartera sa svojim kolegama iz Trilateralne komisije, na njihovu 
sastanku u Kiotu, u Japanu, predstavljajući ga kao "sljedećeg 
predsjednika".? 


Ponovno prigrabljivanje povlastica 
Novog dogovora (New Deala) 


Sve dublja gospodarska kriza iz sedamdesetih godina mo- 
tivirala je Rockefellere i druge moćnike američkoga ustroja 
da osmisle radikalne nove strategije. Amerika se suočila sa 
zastojem, pa čak i opadanjem svoje tržišne snage i odgovara- 
jućim smanjenjem zarade, i u svijetu i u Sjedinjenim Američ- 
kim Državama, još uvijek najvećim tržištem roba i usluga na 
svijetu. Do 1975. godine, udio što gaje u ukupnom bogatstvu 
imalo 1% najbogatijih američkih obitelji smanjio se na najnižu 
razinu od 1922. godine, mjerimo li ga u terminima ukupnog 
stambenog i drugog trajnog imetka te imetka u dionicama, 
gotovini i obveznicama.?? 

Njihova drastična manipulacija svjetskim cijenama nafte 
bila je pokretač većine ozbiljnih poslijeratnih svjetskih recesija. 
Godine 1975. bilo je očito da svjetsko gospodarstvo, uoči pada 
stope dobiti, ulazi u "strukturalnu krizu", kako su to nazvali 
ekonomisti. Ta je kriza prouzročila smanjenje stope rasta, sma- 
njenje produktivnosti po glavi stanovnika, val nezaposlenosti 
i sveopću visoku inflaciju. 


28 Friedman, Milton, Free to Choose, Penguin Books, New York, 1979., 
str. 271. 

29 Međunarodna trgovačka komora, Policy and Business Practices, pristupio 
na službenoj internetskoj stranici Međunarodne trgovačke komore, http:// 

Iz te je krize izronila nova vizija društva ili politička filozo- 
fija, nazvana "neoliberalizam", koja se prvo pojavila u glavnim 
industrijskim zemljama, počevši s Ujedinjenim Kraljevstvom 
i Sjedinjenim Američkim Državama, a potom je postupno 
izvožena na "periferiju", odnosno na takozvana nova tržišta 
svijeta u razvoju. 

Neoliberalizam nije bio ni po čemu sličan kejnezijanskom 
"liberalnom" gospodarstvu. Taj su neoliberalizam sredinom 
sedamdesetih godina, kao jedan od svojih projekata, pokrenuli 
američki ustroj moći i njegov britanski dvojnik. Bolje rečeno, 
bila je to izmišljotina braće Rockefeller, temeljena na dogmi o 
radikalnom slobodnom tržištu Miltona Friedmana, člana izni- 
mno konzervativnog društva zvanog Mont Pelerin i profesora 
ekonomije na Sveučilištu Chicago, koje je, osamdesetak godina 
prije toga, osnovano novcem kompanije obitelji Rockefeller, 
Standard Oil. Takav bi neoliberalizam bilo ispravnije nazvati 
neofeudalizam. 

Kao odjek riječi iz proglasa Johna D. Rockefellera iz 1973. 
godine, neoliberalizam Miltona Friedmana, sadržan u njegovoj 
vrlo popularnoj knjizi Free to Choose (Slobodan izabrati), zago- 
varao je neograničenu slobodu tržišta i slobodnu trgovinu, a 
sindikate je napao nazvavši ih "atavizmom predindustrijskoga 
doba".3% 

Neoliberalna revolucija, u osnovi, bila je globalizirana 
inačica "druge američke revolucije" Johna D. Rockefellera. 
Međunarodna trgovačka komora iz Pariza ovim je riječima to- 
plo odobrila globalnu zadaću neoliberalizma: "Srušiti zapreke 
u međunarodnoj trgovini i ulaganju, kako bi sve države imale 
koristi od povećanja životnog standarda pomoću povećanja tr- 
govinskih i investicijskih tokova.'"! Bilaje to početna faza pro- 


a" 


cesa koji će se dvadesetak godina kasnije zvati "globalizacija 

Moćni krugovi američkoga financijskog ustroja, okupljeni 
oko obitelji Rockefeller, izrijekom su zahtijevali restrukturira- 
nje svijeta u njihovu korist, uključujući i ovo: 

Novu disciplinu rada i upravljanja u korist vjerovnika i dioniča- 
ra, smanjenu intervenciju države u svezi s razvojem i blagostanjem 
društva, golem rast financijskih institucija, izgradnju novih odnosa 
između financijskog i nefinancijskog sektora u korist onog prvog, 
zatim novo pravno uporište u korist spajanja i preuzimanja, jačanje 
uloge središnjih banaka i usmjeravanje njihovih djelatnosti prema 
stabilizaciji cijena te novu odlučnost u preusmjeravanju resursa s 
periferije prema  središtu.?? 

Glavna osobina toga novog neoliberalizma nije bila samo 
njegovo strukturalno uređenje, nego i stvaranje mehanizama 
kojima će se doseg dolara proširiti na ostatak planeta, globa- 
lizacija dolara i američkih financija, koje su stajale iza njega. 
Razoran proces oslobađanja tržišta proširio se brzinom i 
učinkovitošću koja će pustošiti sve pred sobom, potpomognut 
stvaranjem novih multinacionalnih institucija, poput Svjetske 
trgovinske organizacije, kao i golemim trgovinskim pritiscima 
američke Vlade i s Amerikom povezanih slobodnih tržišta, 
posebno onoga Velike Britanije. 

Dogma Miltona Friedmana o takozvanom "monetarizmu" 
bila je teoretski izričaj te nove revolucije, bolje rečeno kon- 
trarevolucije. Odlučujuća je bila 1979. godina, kada je David 
Rockefeller predsjednika Cartera nagovorio da njegova štiće- 
nika Paula Volckera imenuje guvernerom Sustava banaka za 
savezne pričuve. U listopadu 1979. Paul Volcker nametnuo 
je najradikalniju monetarnu politiku u povijesti toga sustava, 
jer je dopustio povećanje kamatnih stopa za više od 300%, tj. 
na oko 20%, te ih na toj razini držao sve dok ga kriza duga 
zemalja "trećeg svijeta", kao neizbježan rezultat toga poteza, 
kolovozu 1982. godine, nije natjerala na promjenu te politike. 


32 Ibid., str. 369. 


Godinu 1979. neki su ekonomisti nazvali "godinom neoli- 
beralnog puča".# Obitelj Rockefeller, guverner Volcker i njihovi 
bogati saveznici iz "novčanog trusta" Wall Streeta napokon su 
dobili priliku iskoristiti galopirajuću inflaciju, koju je potaknula 
njihova odluka, sa sastanka Bilderberške skupine iz 1973., o 
povećanju cijene nafte, kako bi opravdali monetarnu "šok te- 
rapiju", koja će, navodno, "istisnuti inflaciju iz sustava", kako 
je to u riječi uobličio Paul Volcker. 

Zapravo, politiku visokih kamata nametnuo je upravo ustroj 
bogatih, kao dio svoje dugoročne strategije ponovnog osvaja- 
nja onih povlastica koje su im bile silom oduzete za vrijeme 
Velike ekonomske krize, zbog stvaranja kejnezijanske socijalne 
države blagostanja, socijalnog osiguranja i državne potpore 
sindikalnim organizacijama. 


Postindustrijski svijet Wall Streeta 


U situaciji zastoja na domaćem tržištu, smanjenja zarade 
i potrebe za velikim ulaganjima koja bi američku industriju 
dovela na svjetski standard, krugovi oko obitelji Rockefeller 
odlučili su ostaviti tu domaću industrijsku i gospodarsku bazu 
da se pretvori u ono što su njihovi trustovi mozgova nazvali 
"postindustrijsko društvo". 

Politika kamatnih stopa Paula Volckera navodno je vodila 
"stvarnome stanju", odnosno, navodno je ispravljala napuhane 
kamatne stope od 6 do 8%, na kojima su bogati vlasnici obve- 
znica, stvarnog srca financijskoga sustava, ostvarivali golemu 
zaradu. Osim toga, taje politika stvorila i recesiju, te s njome 
povezan rastući val nezaposlenosti u europskim zemljama i 
Americi, čime će se stvoriti uvjeti za novu disciplinu rada, koju 
su, početkom osamdesetih godina, nametnuli i Ronald Reagan 


33 Ibid. str. 369. 


i Margaret Thatcher, i time drastično smanjili mogućnosti 
sindikata da utječu na visinu plaća. 

Sedamdesete su godine, za razvoj "američkoga stoljeća", 
bile prijelazno razdoblje. Kako sam već istaknuo, do kraja 
šezdesetih godina u trgovinskoj bilanci Sjedinjenih Američkih 
Država pojavio se prvi stalan deficit poslije Drugoga svjetsko- 
ga rata, što je bilo povezano s činjenicom da su se europske 
države i Japan trajno oporavili. Višak dolara nakupio se izvan 
Amerike, a time se povećala opasnost od zamjene tih dolara 
u rukama stranih vlasnika za zlato. Dolar je trebao devalvirati 
u odnosu na zlato i druge glavne valute. Godine 1971., Sjedi- 
njene Američke Države, uvodeći plutajuće tečajeve, dokinule 
su mogućnost zamjene dolara za zlato. 

Do 1973. godine trajnost režima plutajućih tečajeva potvr- 
đena je, a američka Vlada i njezini saveznici iz Londona, na 
konferenciji Bilderberške skupine iz svibnja 1973., odlučili su 
se na drastično povećanje cijene nafte kako bi time ojačali sve 
slabiji dolar. Do 1979. godine, pomoću Volckerova udara u 
Sustavu banaka za savezne pričuve, u vrijeme porasta dolara, 
stekli su mogućnost zgrnuti goleme profite od obveznica i 
drugog imetka. 

Poslije 1980. godine, kada je Ured predsjednika preuzeo 
Ronald Reagan iz Republikanske stranke, Amerika je, osve- 
ćujući se, provela ovu namjernu politiku deficita. Ono što je 
pokrenuto za vrijeme predsjednika Reagana pretvorilo se u 
najveći trgovinski i proračunski deficit u povijesti SAD-a. 

U izgrađivanju svoga položaja na multinacionalnim prego- 
vorima iz 1973. godine, na kojima su plutajući tečajevi trebali 
postati trajna činjenica, američka je Vlada dala do znanja da će 
iskoristiti svoju vojnu prevlast unutar NATO-a i u Aziji kako 
bi od svojih trgovinskih partnera preuzela što je moguće više 
povlastica. U bilateralnim pregovorima s Južnom Korejom 
iz 1973. godine Amerika je u svojim uvjetima zahtijevala da 
"južnokorejske trgovačke kuće koje su svoje proizvode izvozile 


na američko tržište, novcem koji su na taj način zaradile, kupe 
i uvezu određene količine sirovina iz Sjedinjenih Američkih 
Država". 

Trgovački položaj Amerike u odnosu na njezine glavne save- 
znike u Zapadnoj Europi iJapan oblikovao se do 1973. godine. 
Uvjeti "velike pogodbe" bit će gotovo neograničeno otvaranje 
američkih granica za uvoz japanskih i europskih proizvoda, 
poput automobila i čelika, te kasnije elektronske opreme. Za- 
uzvrat, te će se strane države obvezati da će kupiti američku 
vojnu opremu, poljoprivredne proizvode, te zrakoplove i avi- 
jacijsku opremu za svoje nacionalne zrakoplovne kompanije. 

No, najdalekosežnija posljedica toga novog režima što gaje 
američka Vlada provela poslije 1973. godine i koji je održavala 
svaka američka Vlada od tada, bilaje ideja prema kojoj će, zbog 
jedinstvene uloge dolara kao svjetske devizne pričuve, prema 
režimu plutajućeg tečaja, i zbog činjenice da se dolari nisu 
više mogli otkupiti zlatom, strane države, koje su, izvozom 
svojih proizvoda u Sjedinjene Američke Države zaradile suficit 
u dolarima, posebice Japan i Njemačka, biti prisiljene taj do- 
larski trgovinski suficit ponovno uložiti u kupnju američkoga 
državnoga duga, kako bi na taj način zaradile kamate i svoje 
dolare čuvale na sigurnom. 

Amerika je, ništa ne prepuštajući slučaju, u bilateralnim 
trgovinskim pregovorima sa zemljama poput Japana ili Nje- 
mačke, jasno dala do znanja da bi te zemlje svojim trgovinskim 
suficitom u dolarima trebale kupiti američke državne obveznice 
ili banknote. 

I tako je stvorena perverzna ovisnost svijeta, koji je svoje 
proizvode izvozio u Ameriku, o Americi kao "uvozniku u kraj- 
njoj nuždi". Sjedinjene Američke Države, predvođene bankama 
s Wall Streeta, koje su držale monopol na kupnju i prodaju 
američkoga državnoga duga, tijekom osamdesetih godina izro- 
nit će kao najveće tržište kapitala na svijetu, a, kao posljedica 
te odluke, američki će deficit dosegnuti goleme razmjere, a 


njezina domaća industrija krenuti prema malignom zanema- 
rivanju. Zaradu će pokupiti burzovni posrednici obveznicama 
s Wall Streeta. Isti taj ustroj moći, radi provedbe te "najveće 
pljačke", odabrao je upravo mandat predsjednika Reagana. 


PETNAESTO POGLAVLJE 


REAGANOVA REVOLUCIJA 
ZA BOGATASE 


Oni su američku industriju uništili više od ijedne druge 
skupine ljudi u povijesti. A ipak, uokolo govore kako je 
sve super. Io je poput Carobnjaka iz Oza. 

Američki naftni magnat 


Robert Orville Anderson o politici 
Paula Volckera i predsjednika Reagana.! 


Monetarni državni udar Paula Volckera 


Ako su naftni šokovi iz 1973. godine pokrenuli rasloja- 
vanje društva na sve bogatiji i sve malobrojniji sloj bogatih, i 
na nepreglednu većinu čiji je Životni standard bivao sve gori, 
onda je monetarna šok terapija, koju je u listopadu 1979. 
nametnuo guverner Sustava banaka za savezne pričuve, Paul 
Volcker, ubrzala to raslojavanje i privela ga kraju. Toje, zapravo, 
bio državni udar koji je u Sjedinjenim Američkim Državama 
provela imućna klasa. 

Monetarna šok terapija koju je, počevši sa 6. listopadom 
1979., u Sjedinjenim Američkim Državama nametnuo guverner 
Volcker, bila je osmišljena u Velikoj Britaniji, i ondje ju je, ne- 
koliko mjeseci prije toga, primijenila britanska premijerka Mar- 
garet Thatcher. Paul Volcker i krug njegovih bliskih newyorških 


1 Anderson, Robert O., citiran u Greider, William, Secrets of the Temple: How 
the Federal Reserve runs the country, Simon & Schuster, New York, 1987., str. 648. 


prijatelj bankara s Wall Streeta, uključujući i čelnike kompanije 
Morgan Guaranty Trust, jednostavno su nametnuli model mo- 
netarnog šoka premijerke Thatcher i primijenili ga na uvjete 
koji su postojali u SAD-u. No, njihov je cilj bio isti. Njihov je 
cilj bio organizirati raspodjelu bogatstva i dobiti u državi u 
korist onih pet ili čak manje posto bogataša. 

Početkom svibnja 1979. Margaret Thatcher pobijedila je 
na izborima u Velikoj Britaniji na temelju političke kampanje 
"istiskivanja inflacije iz gospodarstva". Margaret Thatcher i 
njezin unutarnji krug ideologa "slobodnog tržišta" Adama 
Smitha zapravo su promicali prijevaru, tvrdeći kako je glavni 
"uzrok" povećanja cijena od 18% upravo prevelika državna 
potrošnja, a ne 140%-tno povećanje cijene nafte poslije pada 
iranskoga šaha. 

Prema mišljenju savjetnika premijerke Thatcher, previsoke 
cijene mogle bi se ponovno smanjiti jednostavnim prekidanjem 
dotoka "suficitnog novca" u gospodarstvo, što bi prouzročilo 
gospodarsku recesiju. Budući daje glavni izvor toga "suficitnog 
novca", po tvrdnjama premijerke, bio u kroničnom manjku u 
državnom proračunu, kako bi se smanjilo "monetarnu inflaciju" 
bilo je potrebno znatno smanjiti državne rashode. Istodobno je 
Engleska banka, politikom visokih kamatnih stopa, ograničila 
kredite za gospodarstvo, kao svoj obol ozdravljenju bolesnog 
gospodarstva. To je, u svakome pogledu, bilo identično "drugoj 
američkoj revoluciji", koju je promicala obitelj Rockefeller, 
samo što se zvalo "revolucija premijerke Thatcher". 

U lipnju 1979. godine, samo mjesec dana nakon što je Mar- 
garet Thatcher došla na mjesto premijerke, ministar financija u 
njezinoj Vladi sir Geoffrey Howe povećao je, za samo dvanaest 
tjedana, bazne stope za banke za nevjerojatnih pet posto, s 
12% na 17%. To je prouzročilo do tada neviđeno povećanje 
troškova za industrijske i stambene kredite od 42%. Nikada 
u modernoj povijesti, osim u slučajevima ratne gospodarske 
užurbanosti, nije se dogodilo da jedna velika industrijalizirana 
zemlja prođe takav šok u tako malo vremena. 


Engleska je banka istodobno počela smanjivati količinu 
novca na tržištu kako bi osigurala održanje visokih kamatnih 
stopa. Posljedica monetarne revolucije premijerke Thatcher 
bilo je to da su mnoge kompanije bankrotirale zato što više 
nisu mogle otplaćivati svoje kredite, ljudi više nisu mogli 
riješiti svoju stambenu situaciju, dok su dugoročna ulaganja 
u energetska postrojenja, podzemne i nadzemne željeznice te 
drugu infrastrukturu doslovno stala. 

Povrh toga, premijerka Thatcher je, slomivši poslije nekoliko 
okrutnih mjeseci štrajk militantnih britanskih rudara, namet- 
nula politiku kojom je potpuno zaslužila nadimak "željezna 
dama". Nezaposlenost se u Velikoj Britaniji udvostručila i 
povećala se sa 1,5 milijuna iz doba kadaje premijerka Thatcher 
došla na vlast na 3 milijuna na kraju prvih osamnaest mjeseci 
njezina mandata. I to je bio dio bankarske strategije, jer će 
očajni nezaposleni radnici raditi i za manju plaću ako uspiju 
i pronaći iole pošten posao. Meta udara premijerke Thatcher 
bili su sindikati, koje je držala preprekom za uspjeh mone- 


za" 


tarističke "revolucije" i koje je proglasila prvim i osnovnim 


uzrokom inflacije. 

U međuvremenu je velikim bankama londonskoga Cityja 
ugodila tako štoje uklonila deviznu kontrolu, pa su, umjesto da 
se kapital ulaže u ponovnu gradnju britanske trule industrijske 
baze, novčana sredstva otjecala u špekulacije nekretninama u 
Hong Kongu ili unosne kredite za zemlje Latinske Amerike.? 

Udarni valovi radikalnog monetarizama, koji je, najprije, 
u Veliku Britaniju, uvela Margaret Thatcher, a ubrzo zatim, u 
Sjedinjene Američke Države, štićenik obitelji Rockefeller Paul 
Volcker, počeli su se, poslije 1979., širiti iz britansko-američ- 
koga svijeta prema van kao zarazni parazit. Jedna za drugom, 
ostale su države pokleknule pred zahtjevima za smanjenjem 
državne potrošnje, smanjenjem poreza, deregulacijom in- 


2. Aaronovitch, Sam, The Road From Thatcherism, Lawrence & Wishart, 
London, 1981. 


dustrije i slamanjem moći sindikata. Kamatne stope diljem 
svijeta povećale su se do razine koja je prije bila nezamisliva 
za mirnodopsko vrijeme. 

U Sjedinjenim Američkim Državama, politikom monetarnog 
šoka Paula Volckera, kamatne su se stope, do početka osamde- 
setih godina, povećale na nevjerojatnih 20%. Ekonomičnost tih 
okrutno visokih kamatnih stopa ubrzo je postala jasna. Da bi 
bilo koje industrijsko ulaganje, s kamatnim stopama od 20%, 
ili čak 17%, bilo "profitabilno", ono ne smije trajati dulje od 
četiri ili pet godina. Dulja ulaganja jednostavno nisu više bila 
moguća. Sami su kamatni troškovi takvoga ulaganja to priječili. 


Uništavanje štedionica 


Paul Volcker je svoju šok terapiju nametnuo očajnom pred- 
sjedniku Carteru, koji je, u ožujku 1980. godine, dragovoljno 
potpisao jedan vrlo neobičan zakon, takozvani Zakon o dere- 
gulaciji i monetarnoj kontroli depozitnih institucija iz 1980. 

Donošenje toga zakona bio je prvi u nizu poteza koje će 
glavne newyorške banke, predvođene bankom Davida Rocke- 
fellera Chase Manhattan, nametnuti američkom i svjetskom 
gospodarstvu u sljedećem razdoblju. 

Tim su zakonom Volckerove banke za savezne pričuve dobile 
ovlast uvesti dodatne zahtjeve za banke, uključujući i štedno- 
kreditne banke, pa i za one koje nisu bile u Sustavu banaka 
za savezne pričuve, te tako osigurati da Volckerovo kreditno 
gušenje dostatno uspješno skreše kreditne tokove. Povrh toga, 
tim je novim zakonom postupno ukinuo zakonsko ograničenje 
kamatnih stopa koje su banke mogle klijentima zaračunati 
prema pravilu što su ga banke za savezne pričuve nazvale 
Pravilo Q, a ukinuti su i svi vrijedeći državni zakoni koji su 
ograničavali kamatne stope, takozvani protulihvarski zakoni.? 


3 Greider, William, op. cit., str. 156. 


Pravilom Q, kao dijelom Glass-Steagallova Zakona o bankar- 
stvu iz 1933., bankama je bilo zabranjeno isplaćivati kamate po 
viđenju na depozite na svojim računima. To je pravilo, zapravo, 
poticalo štedionice, u kojima su bile dopuštene kamate na du- 
goročne depozite. Velike newyorške i druge banke - novčana 
središta, već su dugo zaobilazile to pravilo pomoću fondova na 
tržištu novca i drugih zamjenskih sredstava. S druge strane, 
štedno-kreditne banke nisu imale takvu mogućnost, te su se, 
kod štednih računa, morale pridržavati strogog plafona, što ih 
je, u očima klijenata, činilo manje privlačnima od konkurent- 
skih fondova koje su na tržištu novca osnivale velike banke. I, 
iako je zvučalo logično, ukidanjem Pravila Q zapravo je uništena 
ekonomičnost štedno-kreditnih banaka u Americi i omogućeno 
velikim komercijalnim bankama da ih preuzmu. 


Prema toj novoj dogmi, koju su Britanci nazvali "neoliberal- 
ni monetarizam", granica kamatnih stopa bilo je nebo, novac 
je trebao biti kralj, svijet njegov poslušni sluga, bankari s Wall 
Streeta bogovi novca. 

Udarac Volckerovih visokih kamatnih stopa bio je razoran za 
cijeli svijet, kako za razvijene industrijske zemlje, tako i za ze- 
mlje u razvoju. Do početka osamdesetih godina na cijelome su 
svijetu skrahirala državna ulaganja u dugoročnu infrastrukturu, 
kao i kapitalna ulaganja, poput ulaganja u željeznice, autoceste, 
mostove, kanalizaciju, te izgradnju električnih centrala. Među- 
narodni institut za željezo i čelik izračunao je da se od vremena 
prvog naftnog šoka iz 1975. do 1985. godine, ukupan udio svih 
državnih rashoda utrošen na izgradnji javne infrastrukture 
u najvećim industrijskim zemljama prepolovio u odnosu na 
rashode iz sedamdesetih godina. Svjetska proizvodnja čelika, 
otpremne tonske milje i drugi pokazatelji stvarnih gospodar- 
skih tokova odražavali su katastrofalnu britansko-američku 
politiku monetarnog šoka. Svjetska industrija čelika prisilno 
je potonula u krizu kakve nije bilo još od tridesetih godina.“ 


4 Međunarodni institut za željezo i čelik, Infrastructure: Problems and Pros- 
pects for Steel, Bruxelles, 1985. 


Volckerov monetarni šok i gospodarsko pogoršanje koje je 
uslijedilo u Americi bili su glavni uzroci poraza Jimmyja Car- 
tera na predsjedničkim izborima iz studenoga 1980. godine, 
uz sabotažu njegovih pregovora u svezi s iranskom talačkom 
krizom, koju je provela Republikanska stranka. 


Uvođenje monetarističkog lijeka 


Politički konzervativan novi predsjednik iz Republikanske 
stranke i nekadašnji hollywoodski glumac Ronald Reagan nije 
nimalo oklijevao u tome da podupre Volckerovu šok terapiju. 
Njega je, još kao guvernera savezne države Kalifornije, pou- 
čavao guru monetarizma i profesor ekonomije na Sveučilištu 
Chicago, Milton Friedman, koji je bio i savjetnik britanskoj 
premijerki Margaret Thatcher. 

Jedan od njegovih prvih poteza na položaju predsjednika 
početkom 1981. godine, nakon što je, u za nekoliko minuta 
poslije inauguracije za predsjednika, čudesno uspio ishoditi 
oslobođenje talaca iz Američkoga veleposlanstva u Iranu, bilo je 
raspuštanje sindikata kontrolora zračnog prometa, takozvanog 
PACTO-a, što je izveo na temelju svojih predsjedničkih ovlasti. 
Time je drugim sindikatima dao do znanja da ne pokušavaju 
od Vlade tražiti oslobođenje od oštrih kamatnih stopa. Pred- 
sjednika Reagana hipnotizirao je isti ideološki zanos prema 
"istiskivanju" inflacije koji je prije toga hipnotizirao i njegovu 
konzervativnu dvojnicu Margaret Thatcher. 

Milton Friedman ostao je neslužbeni savjetnik za eko- 
nomsku politiku predsjednika Reagana. Njegova je Vlada bila 
popunjena učenicima Friedmanova radikalnog monetarizma, 
kao i sljedbenicima austrijskog zagovaratelja slobodne trgovine 
ekonomista Ludwiga von Misesa. 

Moćni američki bankarski krugovi iz New Yorka bili su 
odlučni na američko gospodarstvo primijeniti iste radikalne 


mjere kakve je profesor Friedman ranije primijenio za slamanje 
čileanskoga gospodarstva pod diktaturom generala Augustoa 
Pinocheta. Friedmanovu je politiku, potkraj sedamdesetih i 
početkom osamdesetih godina, iskoristila i argentinska vojna 
hunta za slamanje argentinskih sindikata i uništenje srednjega 
sloja u zemlji. 

Taj takozvani "laissez faire" model sada je trebalo primije- 
niti na domaće američko tržište, s razornim posljedicama za 
dugoročnu gospodarsku stabilnost zemlje, iako nije odmah bilo 
vidljivo koliko će te posljedice doista biti ozbiljne. 

Američki financijski moćnici dobili su Volckerovom šok 
terapijom novi životni zamah, upravo kako je i planirano. Nus- 
proizvod te Volckerove oštre politike kamatnih stopa, politike 
koje će se čvrsto držati sve do listopada 1982. godine, bilo je 
obnavljanje snage američkoga dolara, budući da je kapital u 
SAD pPpritjecao tako što su vlasnici novca kupovali američke 
državne obveznice i drugu američku državnu imovinu, jer su 


zarade od visokih kamata bile velike. 


Paul Volcker oslobađa dužničku bombu 


Kao neposredna posljedica Volckerove šok terapije izbila je 
dužnička kriza zemalja Latinske Amerike, zlokobno upozorenje 
na krizu rizičnih hipotekarnih kredita u SAD-u iz 2007. godine. 
U kolovozu 1982. Meksiko je objavio kako više ne može u dola- 
rima plaćati kamatne stope na svoje goleme kredite. On je, kao 
i većina zemalja "trećega svijeta", od Argentine i Brazila preko 
Nigerije i Konga pa do Poljske i Jugoslavije, upao u dužničku 
zamku, koju su im postavile newyorške banke. 

Ta zamka bili su krediti, koje su najveće newyorške i lon- 
donske banke, takozvane eurodolarske banke, odobrile očajnim 
zemljama "trećega svijeta", pozajmljujući im reciklirane OPEC- 


ove petrodolare, ispočetka po "plutajućim stopama" koje su 
bile vezane uz londonske kamatnu stopu LIBOR.? 

No, kada je kamatna stopa LIBOR, zbog Volckerove šok 
terapije, za samo nekoliko mjeseci porasla za oko 300%, te 
dužničke države, koje su od newyorških i londonskih banaka 
dolare pozajmile po plutajućim stopama, više nisu mogle ot- 
plaćivati svoje kredite. Bio je to isti scenarij kakav su te iste 
newyorške banke ponovile balonom osiguravanja stambenih 
kredita, poslije 2000. godine, s "primamljivim stopama", 
hipotekarnim kreditima s promjenjivom kamatnom stopom 
i drugim trikovima. 

Tada su najveće newyorške banke i američko Ministarstvo 
financija na scenu uvodili MMF, kako bi on dalje vodio igru u 
dužničkoj državi, odnosno, državi žrtvi. Pokrenuta je najveća 
pljačkaška zabava u povijesti svijeta, kojaje pogrješno prozvana 
dužnička kriza zemalja "trećega svijeta". Opseg te pljačke, koju 
su, tijekom osamdesetih godina, provele velike banke, nadišla 
je samo zarada iz razdoblja od 2000. do 2007., ostvarena pri- 
jevarom na sekuritizaciji hipotekarnih kredita. 


Tu je krizu pokrenula Volckerova šok terapija, a njome su 
se, u kratko vrijeme, uvelike okoristile upravo newyorške i 
londonske banke. 

Do 1986. godine, poslije sedam godina politike nemilosrdno 
visokih kamatnih stopa Volckerovih banaka za savezne pričuve, 
američko je gospodarstvo bilo u strašnom stanju. Amerika je 
počela sličiti zemljama "trećega svijeta", sa sve većim brojem 
sirotinjskih četvrti, dvoznamenkastim postotkom nezaposle- 
nosti, te sve većom stopom kriminala i narkomanije. Studija 
koju su provele banke za savezne pričuve pokazala je daje 55% 


5 LIBOR ili London Interbank Offered Rate (londonska međubankovna 
ponudbena kamatna stopa) jest stopa prema kojoj banke posuđuju novac među 
sobom na velikom međunarodnom veleprodajnom tržištu novca u Londonu. To 
je standardni financijski indeks, koji se koristi na američkim i međunarodnim 
tržištima kapitala. Kada se taj indeks povećava, povećavaju se i kamatne stope 
svih povezanih kredita. 


Paul Volcker, čovjek kojega je, 
1979. godine, = Rockefeller odabrao 
za predsjednika Sustava banaka za 
savezne pričuve kao osobu koja će 
kreirati državni udar  "novčanoga 
trusta“. 


američkih obitelji zaduženo. Manjak u državnom proračunu 
bio je veći od 200 milijarda dolara godišnje, što je bilo više 
nego ikada prije. 

Zapravo je Paul Volcker, koji je, kao zaposlenik Davida 
Rockefellera, radio u obiteljskoj banci Rockefellerovih Chase 
Manhattan, bio poslan u Washington sa samo jednom zada- 
ćom - sačuvati dolar od sloma koji bi prouzročio slobodni pad 
i koji je prijetio njegovoj ulozi svjetske pričuvne valute, a s 
time, za imućan gornji sloj američkog elitnog društva, odno- 
sno novčane interese, sačuvati tržišta obveznicama. Bila je to, 
u biti, kontrarevolucija oligarha protiv povlastica, koje su bili 
prisiljeni predati "nižim klasama" za vrijeme i poslije Velike 
ekonomske krize. 

Uloga dolara kao pričuvne valute bila je skriveni ključ ame- 
ričke financijske moći. 

S američkim kamatnim stopama, koje su prešle sve do tada 
poznate granice, došlo je do poplave stranih ulagača, koji su 
stigli na žetvu dobiti od kupovine američkih obveznica. Ob- 


veznice, zapravo dug američke države, bile su osnova kontrole 
koju je Wall Street ostvarivao nad međunarodnim financijskim 
sustavom. Volckerova šok terapija američkoga gospodarstva 
newyorškoj je financijskoj zajednici donijela astronomske 
zarade. 

Paul Volcker svoju je zadaću i predobro obavio. 

Vrijednost dolara je, od 1979. pa sve do kraja 1985. godine, 
porasla više no ikada do tada, u odnosu na valutu Njemačke, 
Japana, Kanade i drugih zemalja. Ali, izvoz američkih proi- 
zvoda postao je, zbog tako precijenjenog dolara, neisplativo 
skup, što je prouzročilo golemo smanjenje izvoza američkih 
industrijskih proizvoda. 

Visoke kamatne stope Volckerova Sustava banaka za savezne 
pričuve još su u listopadu 1979. godine prouzročile veliko sma- 
njenje domaće izgradnje, konačan krah američke automobilske 
industrije i, s njome, industrije čelika, budući da su američki 
proizvođači svoju proizvodnju preselili u inozemstvo, gdje su 
olakšice na troškove bile veće. 

Govoreći o Paulu Volckeru i onima koji su, u Vladi pred- 
sjednika Reagana, promicali njegovu koncepciju slobodnog 
tržišta, čak je i odani zastupnik iz Republikanske stranke i 
tadašnji predsjednik kompanije Atlantic Richfield Oil Robert 
Orville Anderson dao ovu primjedbu: "Oni su američku indu- 
striju uništili više od ijedne druge skupine ljudi u povijesti. A 
ipak, uokolo govore kako je sve super. To je poput Čarobnjaka 
iz Oza." 


MMF pomaže u pljački zemalja "trećega svijeta" 
Da nije bilo radikalne monetarne politike koju su osamde- 
setih godina proveli Margaret Thatcher i Paul Volcker, ne bi se 


dogodila dužnička kriza zemalja "trećega svijeta". 


6 Anderson, Robert O., op. cit. 


Zbog kamatnog monetarnog šoka, koji je, u lipnju 1979. 
godine, počela provoditi Vlada premijerke Thatcher, a u li- 
stopadu iste godine i Volckerove banke za savezne pričuve, 
kamate na kredite dane zemljama "trećega svijeta" preko noći 
su dosegnule goleme iznose, jer su se londonske stope LIBOR, 
do početka 1980., povećale na gotovo 20% s prosječnih 7%, 
koliko su iznosile na početku 1978. godine. 


Poslije 1980., nakon što su kamate na kredite dane zemlja- 
ma "trećega svijeta" dosegnule stratosferu, srušio se i izvoz 
proizvoda tih zemalja u industrijske zemlje, koji je bio ključan 
za otplatu njihovih kredita, jer su industrija i gospodarstvo 
potonuli u najdublju gospodarsku krizu od Velike ekonomske 
krize iz tridesetih godina. "Liječenje" monetarnim šokom pre- 
mijerke Thatcher i guvernera Volckera pokrenulo je globalnu 
lančanu reakciju. 

Dužničke zemlje "trećega svijeta" bile su pritisnute opa- 
kim uvjetima za prodaju svojih izvoznih proizvoda, pri čemu 
je zarada bila mnogo manja, te lošim pokazateljima otplate 
njihova duga. To su američka i britanska Vlada prozvale duž- 
ničkom krizom zemalja "trećega svijeta". Ta je kriza izrežirana 
u Londonu, New Yorku i Washingtonu, a ne u Mexico Cityju, 
Brasiliji, Buenos Ariesu, Lagosu ni Varšavi. 

Dužničke su zemlje modernim lihvarima iz New Yorka i 
Londona, te Tokija i Frankfurta nekoliko puta preplatile iznos 
koji su pozajmile, doslovno s poslovičnom "krvlju". MME je 
svojim pritiskom velikim dužničkim zemljama "trećega svije- 


"o" 


ta" "pritisnuo pištolj na čelo", kako bi s vodećim privatnim 
bankama, najčešće predvođenim bankama Citicorp ili Chase 
Manhattan, potpisale tzv. ugovore za "rješavanje duga", što je 
bio vrlo ublažen naziv za proces koji se zbivao iza njega. 
Interesi moćnih privatnih banaka udružili su se poslije 
zatvorenog sastanka na engleskom imanju Ditchley Park, u 
jesen 1982. godine, koji je bio sazvan kako bi vodeće banke 


stvorile kartel kreditora predvođen newyorškim i londonskim 


bankama, nazvan Institut za međunarodne financije (Institute 
for International Finance) ili, neformalno, skupina Ditchly. 
Oni su tako nametnuli tzv. "bankarski socijalizam", kako je 
to nazvao jedan od promatrača, u kojemu su privatne banke 
podijelile rizik za kredite koje su odobravale s običnim građa- 
nima, odnosno, s poreznim obveznicima, prisvajajući za sebe 
svu zaradu, što je bilo slično politici Vlade predsjednika Busha 
kada je, 2008. godine, iskupila banke. 

Nakon što su bankari i njihovi jataci iz Vlade predsjednika 
Reagana, poput njegova ministra financija Donalda Regana, 
napravili dostatno snažan pritisak na predsjednika u svezi s 
tom situacijom, Vlada je pozvala Paula Volckera, banke i MMF 
da dužničkim zemljama uvedu program strogih "uvjeta". 

Ideja da se MMF i njegovi strogi uvjeti stave u središte 
procesa pregovora vezanih uz dug zemalja "trećega svijeta" 
bila je američka. U osnovi, ta je politika bila identična politici 
koju su newyorški bankari nametnuli Njemačkoj i ostalim eu- 
ropskim zemljama poslije 1919. godine uvođenjem zlosretnog 
Dawesova plana, odnosno, kasnije Youngova plana.7 


7 Poslije poraza Njemačke u Prvome svjetskome ratu i nekoliko godina nje- 
mačke hiperinflacije, koja je trajala do 1923., kontrolu nad plaćanjem njemačke 
ratne odštete preuzela je Kuća Morgan. Zapravo jeJ. P. Morgan njemačko gos- 
podarstvo i njemačke financije preuzeo kao stečajni upravitelj. On je, djelujući 
preko američke Vlade, kao glavnog zastupnika za ratnu odštetu imenovao S. 
Parkera Gilberta, svoga partnera, koji je postavljen u Berlinu da prikuplja ratnu 
odštetu za Saveznike. Zastupnik Gilbert imao je ovlast raspisati nove poreze, 
preuzeti kontrolu nad Njemačkom bankom i osigurati da Njemačka plati rat- 
nu odštetu Velikoj Britaniji, Francuskoj i Italiji. To je Morganu omogućilo da 
naplati ratne kredite, koje je tijekom rata odobrio Velikoj Britaniji, Francuskoj 
i Italiji i čiji se iznos, zanimljivo, više ili manje podudarao s iznosom ratne 
odštete koju su Saveznici odredili Njemačkoj. Ta je ratna odšteta, utvrđena na 
mirovnim pregovorima u Versaillesu, duboko ogorčila njemački narod i elitu, 
što je, kasnije, iskoristila Hitlerova Nacionalsocijalistička njemačka radnička 
stranka. Vidi F. William Engdahl, Stoljeće rata: Anglo-američka naftna politika i 
novi svjetski poredak, 6. poglavlje. Kada Njemačka, 1929., više doista nije mo- 
gla plaćati tu ratnu odštetu, Morgan je predložio još jednu shemu, takozvani 
Youngov plan, kojim se tražilo osnivanje nadnacionalne institucije, Banke za 
međunarodna poravnanja, koja je, radi lakšeg obavljanja te zadaće, smještena 
odmah s druge strane njemačke granice, u Baselu, u Švicarskoj. 


Uvjeti MMF-a i sporazum koji je takva dužnička država tre- 
bala potpisati s MMF-om bili su dio programa koji je osmislio 
jedan tadašnji američki dužnosnik MMF-a, Irving Friedman. 
Onje, kasnije, kao nagradu za svoj rad u MMF-u dobio položaj 
starijeg partnera u banci Citicorp. MMF je, kako je već prije 
rečeno, osnovan 1944. godine u Bretton Woodsu sa zadaćom 
stabilizacije valute i trgovinskih odnosa između industrijskih 
zemalja. Ali se kasnije okrenuo potpuno novoj zadaći - postao 
je policajac newyorških banaka za utjerivanje dugova zemalja 
"trećega svijeta". 

Recept MMF-a, odnosno, gore spomenuti "uvjeti", bili su 
isti za sve države dužnice. Žrtvi, odnosno dužničkoj državi, 
rečeno je da ako želi ikada više dobiti i lipu kredita od stranih 
banaka, mora do kosti srezati uvoz, ozbiljno skresati svoj pro- 
račun, što je uglavnom značilo smanjenje državne potpore za 
hranu i druge nužne potrepštine, zatim devalvirati svoju valutu 
kako bi svoj izvoz učinila "privlačnim" za razvijene industrijske 
zemlje, što je istodobno značilo da je trošak uvoza industrijske 
robe iz razvijenih zemalja postao previsok. Dužnosnici MMF-a 
govorili su da je sve to potrebno kako bi se stvorilo čvrstu 
valutu i vratilo dug. 

Program strukturalne prilagodbe, koji je provodio MMI, bio 
je za zemlju kandidatkinju samo "prvi korak", kojim bi ona po- 
stala pogodna za "drugi korak", odnosno, sporazum s njezinim 
inozemnim bankama kreditorima u svezi s "restrukturiranjem" 
plana otplate njezina inozemnog duga ili njegova većeg dijela. U 


8 Jedna od najštetnijih posljedica MMF-ovih uvjeta nametnutih dužničkim 
državama bilo je prisilno ukidanje državnih potpora za hranu i prisilno otva- 
ranje tržišta dužničkih država, tj. država u razvoju, za uvoz poljoprivrednih 
proizvoda, na poticaj američkog Ministarstva poljoprivrede. Zemlje "trećega 
svijeta" bile su preplavljene hranom koju su masovno proizvodili američki 
poljoprivredni kombinati, bananama, dinjama, piletinom, rižom i lukom, a 
sve su to prije toga proizvodili poljoprivrednici tih zemalja. To je lokalno sta- 
novništvo učinilo ovisnim o uvozu hrane, dok su prije toga po tome pitanju 
bili samodostatni. U dokumentarnom filmu Life and Debt in Jamaica (Život i 
dug na Jamajci) dan je primjer Jamajke. Na www.livevideo.com. 


drugoj fazi banke su, dodavanjem dospjelih i neplaćenih kamata 
na iznos glavnice duga, dobivale velika prava nad dužničkim 
državama. To bankari zovu kapitalizacijom kamata. 

Krajnja posljedica tih bezbrojnih restrukturiranja dugova 
poslije 1982. bilo je golemo povećanje količine novca koji su 
te zemlje dugovale kreditorskim bankama. Prema podatcima 
vodećeg švicarskog osiguravajućeg društva Swiss Re, ukupan 
inozemni dug svih zemalja u razvoju, kratkoročni i dugoročni, 
narastao je, u razdoblju od 1982. do 1987. godine, s malo više 
od 839 milijarda dolara na gotovo 1.300 milijarda dolara. To 
se povećanje doslovno potpuno sastojalo od "refinanciranja" 
neplaćenog starog duga, kojemu je dodano buduće gospodarsko 
opterećenje, dakle, nisu dobili nove kredite. 

MME je postao svjetski financijski "policajac", koji je utje- 
rivao otplatu lihvarskih kredita nametanjem najdrakonskijih 
uvjeta u povijesti. Budući da su Amerika i Velika Britanija 
unutar MMF-a čvrsto kontrolirale ključan blok glasova, ta je 
institucija postala svjetski provoditelj britansko-američke de 
facto neokolonijalne monetarne i gospodarske diktature, i to 
diktature koju je nametala nadnacionalna institucija, imuna 
na bilo koju vrstu demokratske političke kontrole. 

Zapravo su američke banke, daleko najveći kreditori zemalja 
Latinske Amerike, "zaprijetile" svojim dvojnicama u Zapadnoj 
Europi i Japanu, pa su se one morale ili "solidarizirati" ili suo- 
čiti s mogućom propasti međunarodnoga bankarskog sustava. 

Nakon što su dužničke države, jedna za drugom, bile pri- 
siljene dogovoriti uvjete s MMF-om i kreditorskim bankama, 
u kretanjima kapitala dogodio se preokret golemih razmjera. 
Prema podatcima Svjetske banke, od 1980. do 1986. godine, 
samo kamate skupine od 109 dužničkih zemalja iznosile su 
ukupno 326 milijarda dolara. Glavnice tih istih kredita iznosile 
su ukupno daljnjih 332 milijarde dolara, što zajedno daje 658 
milijarda dolara duga, koji je izvorno iznosio 430 milijarda 
dolara. 


No, unatoč svom tom trudu, tih je 109 zemalja 1986. godine 
i dalje kreditorima dugovalo još 882 milijarde dolara. Bio je 
to dužnički vrtlog, koji nije bilo moguće zaustaviti. Tako su 
djelovala čudesa zajedničkog djelovanja kamata i plutajućih 
kamatnih stopa LIBOR.? 

Dužničke su zemlje bile uhvaćene u dužničku zamku, iz koje 
je jedini izlaz, ponuđen od kreditorskih banaka iz New Yorka i 
Londona, bio njihova predaja vlasti nad svojim gospodarstvom, 
a posebno nad vrijednim prirodnim bogatstvima, poput nafte 
i drugih vrijednih sirovina. 

U jednoj studiji Hansa Kornoea Rasmussena iz danskog 
UNICEF-a istaknuto je da se od početka osamdesetih godina 
događa prijenos bogatstva iz zemalja "trećega svijeta", gladnih 
kapitala, i to prije svega za financiranje deficita Sjedinjenih 
Američkih Država. Bio je to de facto imperijalizam, ili, kako 
su ga neki nazvali, neokolonijalizam, prerušen u tehnokraciju 
Međunarodnog monetarnog fonda.!' 

Hans Rasmussen procijenio je da su tijekom osamdesetih 
godina zemlje u razvoju samo u Sjedinjene Američke Države 
prenijele ukupno 400 milijarda dolara. Toje Vladi predsjednika 
Reagana omogućilo da financira najveći mirnodopski deficit 
u povijesti svijeta, istodobno lažno tražeći kredit za "najduže 
mirnodopsko razdoblje oporavka".!! Uz visoke američke ka- 
matne stope, sve snažniji dolar i sigurnu potporu američke 
Vlade, 43% rekordno visokog proračunskog manjka SAD-a 
"financirano" je, tijekom osamdesetih godina, tom pljačkom 
kapitala dužničkih zemalja - zemalja koje su jednom bile u 
razvoju. Kao i u slučaju procesa plaćanja ratne odštete poslije 


9 Ibid., 1987. 

10 Rasmussen, Hans Kornoe, The Forgotten Generation: a debate book con- 
cerning children and the debt crisis, Danski odbor UNICEF-a, Kopenhagen, 1987. 

11 Ibid. Također, kao pozadina, koristan je i Milivojević, Marko, The Debt 
Rescheduling Process, St. Martin's Press, New York, 1985. Korisne podatke 
sadrže i godišnja izvješća Ujedinjenih naroda i ekonomska istraživanja o 
Latinskoj Americi. 


Prvoga svjetskoga rata, koju su na mirovnim pregovorima u 
Versaillesu nametnuli britansko-američki bankari, dug je bio 
samo sredstvo za uspostavljanje de facto gospodarske kontrole 
nad suverenim državama. 

No, čak ni pljačka zemalja u razvoju, opterećenih dugom, 
nije bila dostatna. Strategija Vlade predsjednika Reagana, Paula 
Volckera i newyorških banaka prema zemljama dužnicama uze- 
la je danak i od domaćega američkoga gospodarstva. U svibnju 
1986. godine, u studiji pripremljenoj za Zajednički odbor za 
gospodarstvo američkoga Kongresa, na temu "Utjecaj krize 
duga Latinske Amerike na gospodarstvo SAD-a", dokumenti- 
rani su razorni gubitci u poslovanju i izvozu SAD-a, budući da 
su stroge mjere MMF-a prisilile zemlje Latinske Amerike da 
doslovno zaustave uvoz industrijskih i drugih proizvoda kako 
bi vratile svoj dug. U tome izvješću piše: 

"Sada postaje jasno da je državna politika otišla iznad i 
preko mjere koja je bila potrebna za zaštitu newyorških sre- 
dišnjih banaka od nelikvidnosti... Vlada predsjednika Reagana 
je, upravljajući tom krizom, zapravo, nagradila one institucije 
koje su igrale glavnu ulogu u stvaranju te iste krize, dok je, 
s druge strane, kaznila one sektore američkoga gospodarstva 
koji u tome nisu imali nikakvu ulogu."!? 

Institucije koje su pridonijele krizi bile su, naravno, Volc- 
kerove banke za savezne pričuve i newyorške banke. To su 
kongresno izvješće glavni mediji prešutjeli, a odmah poslije 
toga je sve zataškano. 

Kao posljedica te američke dužničke strategije, stanje u 
afričkim zemljama bilo je još gore nego u drugim dijelovima 
svijeta. Naftni šokovi i kamatne stope od 20%, koje su usli- 
jedile poslije toga, i urušavanje svjetskog industrijskog rasta 
iz osamdesetih godina zadali su smrtonosan udarac gotovo 


12 Američki Kongres, Zajednički odbor za gospodarstvo, Stručna studija, 
Impact of the Latin American Debt Crisis on the US Economy, Washington D.C., 
svibanj 1986. 


cijelom kontinentu. Do osamdesetih je godina "crna Afrika", 
za financiranje svoga razvoja, ovisila 90% o izvozu svojih 
sirovina. S početkom osamdesetih godina svjetska cijena tih 
sirovina u dolarima - dakle svega, od pamuka do kave ili bakra, 
željezne rudače i šećera, počela se neprekinuto i nekontrolirano 
smanjivati. 

Do 1987. godine cijena tih sirovina smanjila se na razinu 
koja nije viđena još od Drugoga svjetskoga rata, odnosno, na 
razinu iz 1932. godine, kada je svijet bio pogođen dubokom 
ekonomskom krizom. Taj krah, koji će trajati gotovo dvadeset 
godina, sve dok ekonomski procvat Kine početkom dvadesetpr- 
vog stoljeća ne počne okretati to stanje u drugom smjeru, bila 
je smišljena politika američkih financijskih krugova, politika 
pokretanja ekonomskog rasta na temelju sirovina, prodanih 
u bescjenje, u takozvanom "globaliziranom" gospodarstvu. 

Da su izvozne cijene tih sirovina ostale, barem približno, na 
razini na kojoj su bile 1980. godine, idućih bi desetak godina 
afričke zemlje zaradile još 150 milijarda dolara. No, iako su 
1982., na početku "dužničke krize", afričke zemlje američkom, 
europskim ijapanskim bankama dugovale oko 73 milijarde do- 
lara, do kraja osamdesetih godina to se, kroz "restrukturiranje" 
duga i razne intervencije MMF-a u njihova gospodarstva, više 
nego udvostručilo i povećalo na 160 milijarda dolara, što je 
bio gotovo jednak iznos koji bi te države zaradile da je cijena 
njihovih izvoznih proizvoda ostala stabilna. 


Posljedice dolaze na naplatu 


Posljedice naftnih udara i monetarnog šoka, prouzročene 
visokim kamatnim stopama iz sedamdesetih godina, i previše 
su sličile onima iz dvadesetih godina. Svjetsko ulaganje u proi- 
zvodnju, umjesto tereta ratne odštete iz Versaillesa, sada je bilo 
u rukama Međunarodnog monetarnog fonda i njegova procesa 


"restrukturiranja" duga zemalja "trećega svijeta". Nečuvena 
stopa inflacije, od obično 12% do 17%, diktirala je uvjete za 
povrat ulaganja tijekom prve polovice osamdesetih godina. 

MMI je svojom politikom "strukturalnog prilagođavanja", 
nametnutom poslije listopada 1982., kako bi istjerao milijarde 
dolara iz zemalja "trećega svijeta", prouzročio veliki priljev 
novca u američki bankarski sustav. Istodobno je pretjerani 
zanos Wall Streeta i ministra financija Donalda Regana prema 
skidanju državnih "okova" s financijskih tržišta rezultirao fi- 
nancijskim rasipništvom. Kada se, potkraj osamdesetih godina, 
prašina slegla, neki su počeli shvaćati kako je "slobodno tržište" 
predsjednika Reagana gotovo potpuno uništilo gospodarstvo 
Sjedinjenih Američkih Država. 

U kolovozu 1981. predsjednik Reagan potpisao je i time 
doveo na snagu najveće smanjenje poreza u poslijeratnoj 
povijesti. U tome su zakonu bile sadržane odredbe kojima su 
nekim špekulativnim oblicima ulaganja u nekretnine, a poseb- 
no u nekretnine s komercijalnom svrhom, dane velikodušne 
porezne olakšice. Također su uklonjena državna ograničenja 
za preuzimanje poduzeća, a američka je Vlada jasno dala do 
znanja da "sve ideje mogu proći", sve dok stimuliraju burzovni 
indeks Dow-Jonesova industrijskog prosjeka. 

Do ljeta 1982. godine, nakon što je Reaganova Vlada osi- 
gurala da će Paul Volcker i Sustav banaka za savezne pričuve 
napokon započeti sa stalnim smanjivanjem razina kamatnih 
stopa, sve je bilo spremno za pokretanje špekulativnog raja. 

Stečaj male naftne i hipotekarne banke Penn Square iz 
savezne države Oklahoma, toga proljeća, zajedno s krizom u 
Meksiku, napokon je uvjerio Paula Volckera daje došlo vrijeme 
za popuštanje stiska nad ponudom novca. Da je nastavio s 
visokim kamatnim stopama, lančani slom bankarskog sustava 
bio bi neizbježan. 

U razdoblju od ljeta do prosinca 1982. eskontna se stopa 
banaka za savezne pričuve smanjila sedam puta, na razinu 


nižu za 4% od one iz prethodnoga kolovoza. Uz te nove i niske 
kamatne stope, financijska su tržišta podivljala, a obveznice i 
dionice procvjetale. Strani je kapital nahrupio na newyorško 
financijsko tržište, željan postati dijelom toga raja, zbog čega 
je dolar još više rastao. 


Kriza američkih štedionica (S&L) iz osamdesetih godina 20. stoljeća, koja je 
američke porezne obveznike stajala stotine milijarda dolara, bila je preteča 
balona = drugorazrednih = kredita. 


"Gospodarski oporavak" predsjednika Reagana nije učinio 
mnogo u smislu poticanja ulaganja u tehnologiju i produk- 
tivnost industrije, uz iznimku šačice vojnih i zrakoplovnih 
kompanija, te kompanija za svemirska istraživanja, koje su s 
državom sklopile rekordne ugovore za proizvodnju u vojne 
svrhe. Umjesto toga novac je otišao u špekulacije nekretninama 
i dionicama, te na naftna polja u saveznim državama Texas i 
Colorado, a sva ta ulaganja bila su, zapravo, "porezni zaklon". 


Kako su se Volckerove kamatne stope smanjivale, groznica 
je bivala sve užarenija. Dug je postao nova moda. Ljudi su ra- 
spravljali o tome kako je "jeftinije" posuđivati danas, a plaćati 
sutra, po nižim kamatnim stopama. No, to baš i nije bilo tako. 
Kako su američki gradovi nastavili svoje dvadesetogodišnje 
nazadovanje, propali su mostovi, ceste su popucale zbog nedo- 
statnog održavanja, a posvuda su iznikli novi staklom obloženi 


trgovački centri, koji su vrlo često zjapili prazni. 


Slamanje sindikata 


Predsjednik Reagan je, poput premijerke Thatcher, za oko- 
snicu svoje politike označio sindikate kao "dio problema". 
Između radničke klase i uprave pokrenutje sukob klasa u stilu 
dvadesetih godina, koji je završio slamanjem organiziranog 
radničkog pokreta. 

Središnji dio Reaganove politike slamanja sindikata bila je 
deregulacija državne kontrole nad prijevozom. Kamionski i 
zračni prijevoz je "oslobođen". Bez sindikata, povećao se broj 
jeftinih zrakoplovnih i kamionskih kompanija, često s vrlo 
lošim sigurnosnim standardima ili čak bez njih. Povećao se 
broj nesreća, a plaće su radnika potonule. 

1, dok je Reaganov "oporavak", iluzornim pritiskom na 
računalnu tipku, pretvarao mlade burzovne mešetare u mul- 
timilijunaše, istodobno je kvalificirani radnički sloj pretvorio 
u sloj društva s nižim standardom života. Nikoga u američkoj 
Vladi to nije previše brinulo. Konzervativna Republikanska 
stranka predsjednika Reagana tvrdila je kako su sindikati 
"gotovo poput komunista". Službeno je u američkoj Vladi 
prevladavala politika "jeftine cijene rada", poput one u Velikoj 
Britaniji iz 19. stoljeća. 

Međunarodno bratstvo vozača kamiona (International Brot- 
herhood of Teamsters), jednom moćan sindikat prijevoznika i 


vozača kamiona, zatim sindikat Ujedinjeni radnici autoindu- 
strije (United Auto Workers), Sindikat radnika u naftnoj, ke- 
mijskoj i atomskoj industriji, te sindikati industrije čelika, kao 
i drugi sindikati, odricali su se jedne povlastice za drugom, u 
očajničkom pokušaju da osiguraju povlastice za starije radnike, 
koji su trebali ići u mirovinu, ili da sačuvaju postojeća radna 
mjesta. Stvarni se životni standard za većinu Amerikanaca 
uredno smanjivao, dok se imetak sićušne manjine povećao 
kao nikada do tada. Društvo je postajalo krajnje podijeljeno 
po pitanju razlika u prihodu. 

Propovjedi o novoj dogmi zvanoj "postindustrijsko društvo" 
stizale su iz Washingtona, kao i iz New Yorka i Kalifornije. 
Gospodarsko blagostanje Amerike više nije bilo povezano s 
ulaganjem u najmodernije industrijske i proizvodne kapacitete. 
Čelična je industrija proglašena takozvanim "pojasom hrđe" 
ili industrijom na "zalasku", budući da su čeličane prepuštene 
hrđanju, a visoki tvornički dimnjaci doslovno razneseni dinami- 
tom. Novac je stizao iz trgovačkih centara, gradnje super-kuća, 
takozvanih McMansiona, sjajnih novih kasina Atlantic Cityja 
ili Las Vegasa i luksuznih izoliranih hotela. 

Spekulativni procvat tijekom mandata predsjednika Rea- 
gana financiran je novcem koji je pritjecao iz inozemstva. Do 
sredine osamdesetih godina Sjedinjene su Američke Države od 
najvećeg svjetskog kreditora prvi put od 1914. godine postale 
dužnička zemlja. Dug je bio "jeftin" i rastao je eksponencijalno. 
Američke su se obitelji rekordno zadužile kako bi kupile kuće, 
automobile, kućanske aparate, pa čak i fakultetske školarine. 
Država se zadužila kako bi financirala svoje velike gubitke od 
poreza i sve veća ulaganja u vojnu industriju predsjednika 
Reagana. 

Do 1983. godine godišnji deficit u državnom proračunu 
povećao se na nečuvenih 200 milijarda dolara. Zajedno s 
tim rekordnim manjkom, proširio se i državni dug, a sve je 
to trgovcima obveznicama s Wall Streeta i njihovim klijenti- 


ma omogućivalo rekordnu zaradu na prihodima od kamata. 
Iznos kamata koje su SAD trebale platiti na ukupan američki 
državni dug za šest se godina udvostručio, te se, s 52 milijar- 
de dolara iz 1980., do 1986. godine povećao na više od 142 
milijarde dolara, što je bilo povećanje od gotovo 300% i bilo 
jednako petini ukupnog državnog prihoda. Novac je pritjecao 
iz Njemačke, Velike Britanije, Nizozemske i Japana, jer su se 
svi željeli okoristi snažnim dolarom i zaraditi na burzovnim i 


hipotekarnim špekulacijama. 


Amerika stvara "obrnuti" naftni šok 


Tijekom 1985. godine na američkom gospodarskom obzorju 
počeli su se nakupljati olujni oblaci, kao prijetnja ambicijama 
budućeg predsjednika Georgea Herberta Walkera Busha. Nafta 
ćejošjednom priteći u pomoć. No, ovoga je puta taktika mani- 
puliranja svjetskom cijenom nafte odigrana potpuno drukčije 
od taktike naftnih šokova Bilderberške skupine iz sedamdesetih 
godina. Činilo se kao da američka Vlada razmišlja ovako: "Ako 
smo kadri povisiti cijenu, zašto je ne bismo mogli sniziti?" 

Među razlozima za to bila je sve veća zabrinutost zbog sla- 
bosti američkoga gospodarstva, koje bi, u slučaju pada cijena 
nafte za 30 do 40%, dobilo sračunat poticaj, kako je to zaklju- 
čeno u strogo tajnoj studiji Ministarstva financija iz listopada 
1985. godine. U toj studiji piše: "Niže bi cijene nafte bile dobre 
za svjetsko gospodarstvo... Naša bi politika trebala biti... od- 
vratiti OPEC i druge proizvođače od 'umjetnog' podupiranja 
cijena..."!* Zapravo, kako su to u govorima i drugim javnim 
istupima objasnili američki ministar za energiju Donald Hodel 
i neki drugi dužnosnici, američka se Vlada, uz glasan prosvjed 


13 McCormack, Richard T., Information Memorandum on Oil Prices to Secre- 
tary of State George Shultz, Washington D.C., 25. listopada 1984., dokument 
S001, deklasificiran. 


ministra nafte Saudijske Arabije, šeika Jamanija, uključila u taj- 
nu operaciju smanjenja cijene nafte, dok je u javnosti govorila 
kako je američka politika upravo suprotna. 

U ožujku 1985. ministar vanjskih poslova George Shultz 
Američkom je veleposlanstvu u Velikoj Britaniji poslao tajni 
interni brzojav, u kojemu, između ostaloga, piše: "Ministar je 
iznimno zainteresiran za studiju o utjecaju naglog smanjenja 
cijene nafte, koju bi izradilo Ministarstvo."!“ Kralj Saudijske 
Arabije Fahd, netom prije toga, 11. veljače, bio je u Washingto- 
nu, kako bi se sastao s predsjednikom Reaganom i raspravio 
"naftne i gospodarske odnose". Za vrijeme toga njegova pu- 
tovanja, i njegov je ministar za naftu Jamani imao sastanak, i 
to s američkim potpredsjednikom Georgeom H.W. Bushom, 
ministrom financija Jamesom Bakerom i ministrom za ener- 
giju Johnom Herringtonom, koji su mu rekli kako bi trebalo 
dopustiti da "tržište" određuje cijene. 

U rujnu 1985. američka je Vlada pritisnula Saudijsku Ara- 
biju da poveća proizvodnju nafte, i to u vrijeme kada se, zbog 
visokih cijena dionica, cijena nafte u svijetu počela smanjivati. 
Zamjenik ministra vanjskih poslova Morton Abramowitz u jed- 
nom je memorandumu za ministra Shultza napisao: "Porastom 
proizvodnje i ponudom cijena koje su povezane uz tržište... 
Saudijci traže reformu OPEC-a... Ako dođe do rata cijena, 
cijena nafte potonut će na 20 dolara po barelu." Kada je akcija 
započela cijena nafte bila je 35 dolara. Zamjenik Abramowitz 
nastavlja: "Većina svijeta, uključujući i SAD, okoristit će se..."15 

Tada je, u travnju 1986.. potpredsjednik George Bush 
otputovao u Rijad. Prema jednom deklasificiranom zapisu 
Ministarstva vanjskih poslova o tim pregovorima, potpred- 
sjednik Bush je saudijskome kralju rekao kako će "cijenu nafte 


14 Shultz, George, Brzojav, ožujak 1985., #081715, deklasificiran. 

žen za obavještajne poslove, Implication of the Saudi Oil Price Cut, od 19. rujna 

6/4/1992. 


i razinu njezine proizvodnje najbolje odrediti sile na tržištu", 
šifra kojom su pridobili Saudijce da, otvaranjem svoje naftne 
pipe do kraja, srozaju cijenu nafte u svijetu.!* 

Značajno je i to da je, povrh turbo potpore američkome 
gospodarstvu, koja će zaživjeti baš za vrijeme predviđene pred- 
sjedničke kampanje Georgea Busha 1998. godine, zamjenik 
Abramowitz primijetio kako će, kao posljedicu naglog pada 
cijene nafte, "Sovjetski Savez osjetiti nepovoljan udarac u slje- 
dećem razdoblju, s obzirom na to da se, za prihode u gotovini, 
u velikoj mjeri oslanja na izvoz svoje nafte."!7 


Istodobno dok je radio na postizanju saudijskog obrnutog 
šoka cijena nafte, koji je utjecao na gotovinske prihode Sovjet- 
skoga Saveza, zamjenik Abramowitz sudjelovao je i u tajnim 
pregovorima kojima je Amerika afganistanskim mudžahe- 
dinima, čiji je član bio i mladi Saudijac imenom Osama bin 
Laden, dopremila vrlo djelotvorne projektile Stinger.!? Morton 
Abramowitz je, prikladno, poslije odlaska iz Ministarstva vanj- 
skih poslova, postao predsjednik Zaklade Carnegie za mir u 
svijetu. Drži se da su ti projektili Stinger sovjetskoj vojsci u 
Afganistanu zadali žestok udarac. 

Američka je Vlada kralja Saudijske Arabije, unatoč protivlje- 
nju njegova ministra za naftu Jamanija, nagovorila da pokrene 
"obrnuti naftni šok" i preplavi naftno tržište saudijskom naf- 
tom.!? Do proljeća 1986. cijena nafte zemalja članica OPEC-a 
pala je na manje od 10 dolara po barelu, s gotovo 26 dolara u 

prosjeku u zimi 1985. godine. Kao u bajci, ekonomisti s Wall 
Streeta slavili su krajnju "pobjedu" nad inflacijom, dok su, s 
druge strane, prikladno prešućivali ulogu nafte u stvaranju 
inflacije iz sedamdesetih ili njezinu smanjivanju osamdesetih 
godina. 

Saudijski ministar nafte šeik Zaki Jamani, koji se otvoreno 
protivio onome što je nazvao američkom zavjerom oko cijene 
nafte, postao je žrtveni jarac politike kojaje stvorena u SAD-u, 
a kralj Fahd ga je otpustio iz službe. Cijena nafte prikladno je 
učvršćena na oko 15 dolara po barelu, na vrijeme da osiguraju 
dobar poticaj američkome gospodarstvu uoči predsjedničkih 
izbora koji su se približavali. 

Taj je slom cijena iz 1986. godine potaknuo burzovni balon 
koji bi se mogao usporediti s burzovnim balonom Wall Streeta 
iz razdoblja od 1927. do 1929. godine. Kamatne stope još su 
se više smanjile, s obzirom na to da je novac pritjecao zbog 
"klanja" na newyorškim burzama. Na Wall Streetu postao je 
pomodan jedan novi financijski instrument, takozvani "otkup 
uz financijsku polugu", zapravo, otkup zaduživanjem (Leve- 
raged Buyout, LBO). 

Uz troškove koji su bili sve manji i rast cijena na burzi, te 
potporu Reaganove Vlade koja je promicala religiju neograni- 
čenog "slobodnog tržišta", sve je bilo dopušteno, uz uvjet da je 
stvaralo novac. Tako je, primjerice, zdrava stogodišnja tvornica 
guma, strojeva ili tekstila, s konzervativnom upravom, postala 
meta novih "osvajačkih" korporacija, kako su nazivali lešinare 
s Wall Streeta. 

Okretne osobe, poput Thomasa Boonea Pickensa, Mikea 
Milkena ili Ivana Boeskog, postale su preko noći milijarderi 
na papiru, kao predvodnici takvog otkupljivanja dokapitali- 
zacijom. Kako bi opravdale to ludilo, proslavljene institucije, 
poput poslovne škole Harvard i škole Wharton sa Sveučilišta 
u Pennsylvaniji, proglasile su novu filozofiju korporativnog 
upravljanja "tržišne učinkovitosti". 


Tijekom osam godina mandata predsjednika Reagana, go- 
tovo 1.000 milijarda dolara otišlo je na špekulativna ulaganja 
u nekretnine, što je bio rekordan iznos, gotovo dvostruko 
veći od onoga iz prethodnih godina. Banke su, želeći osigurati 
svoju bilancu od problema u Latinskoj Americi, prvi put radije 
započele neposredno odobravati hipotekarne kredite, umjesto 
dotadašnjeg tradicionalnog kreditiranja poduzeća. 


Banke pljačkaju štedno-kreditne banke 


Štedno-kreditne banke, koje su bile osnovane kao posebno 
regulirane banke za vrijeme kriznih godina, kako bi pružile 
siguran izvor dugoročnih kredita obiteljima za kupnju kuća 
i stanova, "deregulirane" su početkom osamdesetih godina, 
kao dio politike ministra financija Donalda Regana, kojom je 
proguravao ideju Wall Streeta o "slobodnom tržištu". Tom im 
je deregulacijom dopušteno da se, po visokoj cijeni, "natječu" 
za veleprodajne depozite, nazvane "brokerirani depoziti". 
Kako bi olakšala taj proces, Vlada predsjednika Reagana je, u 
listopadu 1982., uklonila sva regulatorna ograničenja usvaja- 
njem Garn-St. Germainova zakona, kojim je štedno-kreditnim 
bankama dopušteno ulagati na bilo kojem željenom području, 
uz osiguranje od 100.000 dolara po računu koje je Vlada davala 
štedišama, osiguravajući time njihov rizik u slučaju propasti. 

Primijenivši primjer Las Vegasa, predsjednik Reagan je, pun 
entuzijazma, prilikom usvajanja Garn-St. Germainova zakona, 
slušateljstvu sastavljenom od pozvanih čelnika štedno-kredit- 
nih banaka, rekao ovo: "Mislim da smo dobili glavni zgoditak." 
Taj je "glavni zgoditak" bio početak kraha štedno-kreditnog 
bankarskog sustava, vrijednog 1.300 milijarda dolara, koji su 
platili porezni obveznici. I prije negoli se prašina slegla, propalo 
je oko 747 štedno-kreditnih banaka, što je američke porezne 
obveznike stajalo više od 125 milijarda dolara. 


Novim su zakonom, kao nikada do tada, štedno-kreditnim 
bankama otvorena vrata za veleprodajne financijske zloupo- 
rabe i divlje špekulativne rizike. Osim toga, njime su te banke 
pretvorene u idealno sredstvo za pranje milijarda dolara ma- 
fijaškog novca od sve veće trgovine kokainom i narkoticima u 
Americi tijekom osamdesetih godina. Čak su se i takozvane 
"renomirane" tvrtke, one na dobru glasu, pridružile toj jagmi. 
Upravo je švicarska podružnica banke Merrill Lynch, smještena 
u Luganu, u kojoj je nekada radio Donald Regan, bila umiješana 
u pranje milijarda dolara mafijaškog novca od heroina u slučaju 
nazvanom slučaj "Pizza Connection". 

Divlja i smušena klima deregulacije stvorila je ozračje u 
kojemu je broj banaka, koje su bez pitanja primale sumnjiv 
novac, prešao broj normalnih i uredno vođenih štednih banaka. 
Te su banke prale novac za tajne operacije CIA-e, kao i za tajne 
operacije raznih mafijaških obitelji. Sin američkoga potpred- 
sjednika Neil Bush bio je direktor banke Silverado Savings and 
Loan iz savezne države Colorado, koju je država kasnije optužila 
za nezakonito poslovanje. On je svoju "ostavku" dao u pravo 
vrijeme, u tjednu kada je Republikanska stranka objavila kako 
će na izborima za predsjednika Amerike, 1988., nominirati 
upravo njegova oca Georgea H. W. Busha_.?" 

Kako bi se natjecao s novodereguliranim bankama i štedno- 
kreditnim bankama, najkonzervativniji od svih financijskih 
sektora, osiguravajuća društva, tijekom osamdesetih su go- 
dina na velika vrata ušla u posao špekulacija s nekretninama. 
No, za razliku od banaka i štedno-kreditnih zadruga, i možda 
upravo zato što su u prošlosti bila toliko konzervativna, osi- 
guravajuća društva nisu nikada bila pod državnim nadzorom 
ili regulacijom. Nije postojao nacionalni Državni osiguravajući 
fond, koji bi štitio osiguranike osiguravajućih društava, kao u 
slučaju banaka. Prema njihovim je knjigama procijenjeno da su 

osiguravajuća društva, do 1989. godine, posjedovala nekretnine 
u vrijednosti od 260 milijarda dolara, što je bilo mnogo više od 
oko 100 milijarda dolara, koliko su imale 1980. godine. Ali, do 
tada je posao s nekretninama već bio zapao u najdublju krizu 
od tridesetih godina, budući da su uspaničeni vlasnici polica 
povukli svoje uloge, prisiljavajući, prvi put u poslijeratnoj 
povijesti, osiguravajuća društva na stečaj. 

Konačna cijena propasti štedno-kreditnih banaka iz osam- 
desetih godina narasla je na više od 160 milijarda dolara. Po 
nekim procjenama prava cijena po gospodarstvo dosegnula je 
iznos od čak 900 milijarda dolara. Od 1986. do 1991. godine 
broj novosagrađenih kuća smanjio se s 1,8 milijuna na 1 mili- 
jun, što je bila najniža stopa stambene izgradnje od Drugoga 
svjetskoga rata. 

Prava je istina u svemu tome bila činjenica da je financijska 
moć New Yorka, još od doba naftnih šokova iz sedamdesetih 
godina, nadvladala sve druge nacionalne interese, tako da se, 
poslije toga, u američkoj Vladi nije čuo gotovo ni jedan drugi 
glas. Rast zaduženosti dosegnuo je zastrašujuće iznose. Kada je 
Ronald Reagan, potkraj 1980., pobijedio na izborima, ukupan 
privatni i javni dug Sjedinjenih Američkih Država iznosio je 
3.873 milijarda dolara. Samo deset godina poslije toga, iznosio 
je 10.000 milijarda dolara. To je značilo povećanje duga za više 
od 6.000 milijarda dolara tijekom vrlo kratkog razdoblja.?! 

Uz produktivni rast gospodarstva, koji je nosio taj teret 
duga, te propadanje američkih industrijskih postrojenja i radne 
snage, zbrojeni rezultati dvadesetogodišnjeg zanemarivanja 
počeli su se očitovati u sveopćem propadanju vitalne javne 
infrastrukture zemlje. Autoceste su, zbog nedostatnog održa- 
vanja, popucale, oslabile su strukture mostova i mnogi su se 
urušili, a na nizinskim su područjima zagađeni vodovodni su- 
stavi. Osim toga, u većini su gradova bolnice i škole oronule, a 


21 Zajednički odbor za gospodarstvo američkoga Kongresa, Economic 
Indicators, Washington, 1990. 


stambeni se fond za siromašnije građane drastično smanjio. Do 
1989. godine, građevinarsko udruženje pod nazivom Američka 
udruga građevinskih tvrtki (Associated General Contractors 
ofAmerica) procijenilo je kako je, samo za obnovu američke 
javne infrastrukture, koja je bila u rasulu, i njezinu moderni- 
zaciju, žurno potrebno uložiti 3.300 milijarda dolara. Nitko u 
američkoj Vladi nije na to obraćao pozornost. 

Vlada predsjednika Busha je, kao rješenje toga problema, 
predložila privatnu inicijativu "slobodnoga tržišta". Godine 
1990. američka je Vlada bila u proračunskoj krizi. Službeni 
podatci o broju stanovnika koji su tada živjeli "ispod razine 
siromaštva" ukazivali su na to da rezultat "oporavka" predsjed- 
nika Reagana jest nejednaka raspodjela povlastica. 

Godine 1979., kada je Paul Volcker pokrenuo svoj monetarni 
šok usred druge naftne krize, država je zabilježila da 24 milijuna 
Amerikanaca živi ispod razine siromaštva, utvrđene granicom 
od 6.000 dolara prihoda godišnje. Do 1988., taj se broj povećao 
zavise od 30%, odnosno, na 32 milijuna Amerikanaca. Porezna 
politika predsjednika Reagana i Busha omogućila je zgrtanje 
novca u rukama malobrojnih pripadnika elite, kao nikada do 
tada u povijesti. Od 1980., prema studiji koju je proveo Od- 
bor za stanovanje američkoga Kongresa, realni se dohodak za 
najbogatijih 20% Amerikanaca povećao za cijelih 32%. Taj će 
jaz u bogatstvu eksplodirati u doba kada Ured predsjednika 
preuzme sin Georgea H. W. Busha, George Walker Bush, koji 
će tijekom svoga mandata progurati najradikalnije smanjenje 
poreza u američkoj povijesti. On je slijedio scenarij koji je, još 
1973. godine, napisao "novčani trust". 

Troškovi američke zdravstvene skrbi, koja je odraz čudne 
kombinacije, privatizacije, slobodnog poduzetništva i državnih 
subvencija, nikada prije nisu bili viši, a činili su dvostruko 
veći udio u BNP-u od udjela tih istih troškova u britanskom 
BNP-u. A ipak, 37 milijuna Amerikanaca nije imalo nikakvo 
zdravstveno osiguranje, a taj će broj 2009. godine narasti na 


više od 50 milijuna Amerikanaca. Razina zdravstvene zaštite 
u velikim američkim gradovima, s osiromašenim getima ne- 
zaposlenih crnaca i Latinoamerikanaca, više je podsjećala na 
onu u zemljama "trećega svijeta", a ne na onu kakva bi trebala 
biti najmodernija industrijska zemlja na svijetu. 


I Japan stiže u pomoć predsjedniku Bushu 


Burzovni balon puknuo je 19. listopada 1987. godine, kada 
su cijene dionica na Dow-Jonesovom indeksu industrijskog 
prosjeka, koje su se prodavale na Newyorškoj burzi, dosegnule 
najnižu razinu u povijesti, tj. smanjenje od čak 508 bodova. To 
je smanjenje bilo rezultat strategije "oporavka" predsjednika 
Reagana. 

Ali sigurno ne i strategije onog krila američkoga ustroja 
kojemu su pripadali George Bush i obitelj Rockefeller. Oni su 
bili čvrsti u odluci da osiguraju sredstva kojima će taj balon 
održavati na površini, sve dok novi predsjednik, George Her- 
bert Walker Bush, ne bude u mogućnosti nametnuti veliku 
strategiju za kraj stoljeća. 

Slom iz listopada 1987. godine označio je početak kraja 
deregulirane financijske špekulacije, kojaje održavala plutanje 
"američkoga stoljeća" još od početka sedamdesetih godina. 

George Bush, kojemu su u studenome 1988. slijedili pred- 
sjednički izbori, angažirao je svoga bivšeg voditelja kampanje 
i bliskog prijatelja, ministra financija Jamesa Bakera, da, za- 
jedno s moćnom frakcijom američkoga ustroja, osigura daljnji 
dotok inozemnog kapitala na američka tržišta obveznicama i 
dionicama, unatoč posljedicama sloma iz listopada 1987., kako 
bi u glavama birača sačuvao iluziju o tome da je gospodarski 
oporavak predsjednika Reagana i Busha i dalje živ. 

Američka je Vlada apelirala na japansku Vladu premijera 
Nakasonea, s obrazloženjem da bi američki predsjednik iz 


Demokratske stranke naštetio japansko-američkoj trgovini. 
Premijer Nakasone pritisnuo je Japansku banku i ministra 
financija da udovolje američkim zahtjevima pa su, poslije 
listopada 1987., japanske kamatne stope počele tonuti sve 
dublje, stvarajući tako iluziju o tome da su američke dionice i 
obveznice, kao i nekretnine, "jeftine" u usporedbi sjapanskima. 

Milijarde dolara otjecale su iz Tokija i utjecale u Sjedinje- 
ne Američke Države. Tijekom 1988. dolar je ostao snažan, a 
predsjednik Bush uspio je pobijediti svoga protukandidata iz 
Demokratske stranke. Kako bi osigurao japansku potporu, 
George Bush je visokim japanskim dužnosnicima dao osobno 
jamstvo da će njegov mandat "poboljšati" američko-japanske 
odnose. Rezultat raznih japanskih financijskih ustupaka bilo je 
stvaranje takvog svjetskog špekulativnog balona od japanskih 
dionica i nekretnina, kakav nije viđen još od dvadesetih godina. 

Nakon što se sve to srušilo, jerje zabrinuta Japanska banka, 
bojeći se gubitka ekonomske kontrole, 1990. godine počela 
podizati svoje kamatne stope, Japan je potonuo u desetogodiš- 
nju krizu i deflaciju od koje se nikada nije potpuno oporavio. 

Stvarni plan nove Vlade predsjednika Busha bio je pritisnuti 
odabrane američke saveznike, posebno Njemačku i Japan, da 
u većem omjeru "podijele teret" upravljanja golemim američ- 
kim državnim dugom. Predsjednik Bush obrazlagao je kako 
bi Njemačka, Japan i drugi veliki gospodarski i vojni saveznici 
Amerike trebali povećati svoju financijsku potporu kojom bi 
se održavala Amerika kao velesila. Bila je to jedva prikrivena 
prijetnja. 

Unatoč izvanrednim mjerama koje su, tijekom osamde- 
setih godina, poduzele banke s Wall Streeta i njihovi jataci u 
američkoj Vladi, deset godina poslije toga izgledi za prevlast 
Amerike kao velesile nisu nikada bili gori. Američko je domaće 
gospodarstvo bilo, u osnovi, svedeno na razinu gospodarstva 
zemalja "trećega svijeta", poslije dvadesetak godina zanemari- 
vanja, kamatne šok terapije Paula Volckera i odluka američke 


poslovne elite da, umjesto u domaću industriju, ulažu u jeftinu 
radnu snagu zemalja u razvoju, od Meksika do Azije. 

Godine 1989. i velike su newyorške banke bile u lošem 
stanju. Te je godine senator Robert Dole sazvao hitan zatvo- 
reni sastanak u Bijeloj kući, u svezi s tajnim izvješćem Senata, 
iz kojega se moglo iščitati tehničku nelikvidnost jedanaest 
najvećih američkih banaka. Najveća od njih bila je banka Ci- 
tibank, čije je stanje jedan analitičar s Wall Streeta opisao kao 
"moždanu smrt". "Novčani trust" trebao je poduzeti drastične 
mjere. Alan Greenspan, koji je imenovan nasljednikom Paula 
Volckera, tijekom svoga će se mandata pokazati susretljivim 
za gotovo svaku želju svojih starih prijatelja s Wall Streeta. 


ŠESNAESTO POGLAVLJE 


GREENSPANOVA "REVOLUCI- 
JA U FINANCIJAMA" ODLAZI 
KRIVIM SMJEROM 


Kako ulazimo u 21. stoljeće, naslijeđe filozofija revizije 
banaka iz 19. stoljeća pokleknut će... povezivanje s 
bankama ne treba, u biti, ne bi smjelo, stvoriti uređenje 
bankovnih podružnica koje je slično bankama. 


Alan Greenspan u pozivu 
za deregulaciju banaka iz 1999. godine.! 


Dugoročni plan Alana Greenspana 


Sedam godina monetarne šok terapije Paula Volckera 
pokrenulo je krizu plaćanja diljem "trećega svijeta". Mili- 
jarde dolara, u obliku kredita recikliranih petrodolara, koje 
su vodeće newyorške i londonske banke odobrile zemljama 
"trećega svijeta" radi financiranja uvoza nafte poslije porasta 
cijena nafte iz sedamdesetih godina 20. stoljeća, odjednom su 
postale nenaplative. 

U kolovozu 1987., samo godinu dana prije predsjedničkih 
izbora iz 1988., na kojima je George H. W. Bush odlučio nasli- 
jediti Ronalda Reagana na mjestu predsjednika, on je predsjed- 
nika Reagana nagovorio da za novog guvernera Sustava banaka 
za savezne pričuve imenuje čovjeka koji je mnogo spremniji 


1 Greenspan, Alan, "Izjava pred kongresnim Odborom za bankarske i 
financijske usluge", 11. veljače 1999. 


pokoriti se Wall Streetu. George Bush nije vjerovao da ga gu- 
verner Volcker dovoljno podupire pa se i bojao se da će, zbog 
straha od inflacije, obuzdati ekonomski rast baš u trenutku da 
mu onemogući pobjedu na izborima. On bi na tome mjestu 
radije vidio Alana Greenspana. 

Alan Greenspan je, u razdoblju od gotovo 18 godina željezne 
vladavine nad Sustavom banaka za savezne pričuve, rijetko 
razočarao svoje pokrovitelje s Wall Streeta. Tih 18 godina bit 
će obilježeno financijskom deregulacijom, uzastopnim špeku- 
lativnim balonima i nestabilnošću. 

Nakon što su velike newyorške banke opljačkale sve ame- 
ričke štedionice koje su bile iole vrijedne, pozornica je, s gu- 
vernerom Greenspanom za kormilom, postavljena za sljedeću 
fazu plana financijske deregulacije Davida Rockefellera. Ta će 
faza zahtijevati ništa manje nego revoluciju u samoj prirodi 
novca - bit će to Greenspanova revolucija pod nazivom "nove 
financije". 

Pomno stvarana medijska propaganda obične je građane 
navela da vjeruju kako je Alan Greenspan, u osnovi, predan 
javni dužnosnik, koji jest griješio, ali koji je, izvanrednim po- 
tezima upravljanja financijama u doba krize, uvijek na kraju 
spasio stvar, odnosno, američko gospodarstvo i banke, stekavši 
time nadimak "Maestro".? Istina je ipak bila ponešto drukčija. 


2 Woodward, Bob, Maestro: Alan Greenspan's Fed and the American Economic 
Boom, studeni 2000. Knjiga Boba Woodwarda primjer je blagog načina na 
koji su glavni mediji tretirali Alana Greenspana. Šefica Boba Woodwarda u 
novinama Washington Post, Catherina Meyer Graham, kći legendarnog inve- 
sticijskog bankara s Wall Streeta Eugenea Meyera, bila je intimna prijateljica 
Alana Greenspana. Na ovu knjigu treba gledati kao na smišljeni dio mita 
koji su oko Alana Greenspana stvarali utjecajni krugovi financijskog ustroja. 


Maestro služi "novčanom trustu" 


Alan Greenspan je, poput svih ostalih predsjednika Uprav- 
nog odbora guvernera Sustava za savezne pričuve, bio brižno 
odabran i instituciji odan službenik stvarnih vlasnika banaka za 
savezne pričuve. Da se podsjetimo, banke za savezne pričuve u 
vlasništvu su mreže privatnih banaka, osiguravajućih društava 
i investicijskih banaka, koje je, dan prije božične stanke, u pro- 
sincu 1913. godine, gotovo prazni Kongres pretvorio u Sustav 
banaka za savezne pričuve, kada su po hitnom zakonskom 
postupku odobrene. U sporu Lewis protiv Sjedinjenih Američkih 
Država Prizivni je sud Sjedinjenih Američkih Država devetog 
okruga potvrdio tu činjenicu svojom odlukom prema kojoj 
"banke za savezne pričuve nisu državne institucije..., nego su 
to neovisne, lokalno kontrolirane korporacije, u privatnom 
vlasništvu".3 

Cijeli mandat Alana Greenspana kao guvernera Sustava 
banaka za savezne pričuve bio je posvećen promicanju interesa 
američkih financijskih krugova u svrhu stjecanja prevlasti u 
zemlji i u svijetu, jerje njihova nacionalna gospodarska osnova, 
poslije 1971. godine, bila znatno uništena. 

Guverner Greenspan dobro je znao tko ga plaća te je, kao 
guverner Sustava banaka za savezne pričuve, vjerno služio 
skupini koju je američki Kongres, 1913. godine, govoreći o 
uroti bankara koja je stajala iza stvaranja Sustava banaka za 
savezne pričuve iz 1913., prozvao "novčani trust". 

Ne treba se, stoga, čuditi, što su mnoge banke koje su imale 
glavnu ulogu u revoluciji sekuritizacije s kraja 20. i početka 21. 
stoljeća, poput banaka Citibank iJ. P. Morgan, bile i u središtu 
"novčanog trusta" 1913. godine. Obje te banke suvlasnice 
su glavne banke za savezne pričuve, one u New Yorku, koja 
je samo srce toga sustava. Bilo da je riječ o 1913. bilo 1987. 


3 Prizivni sud SAD-a za deveti okrug, Lewis vs United States, 680 F.2d 
1239, Deveti okrug, 1982. 


godini, pravi je cilj "novčanog trusta" uvijek bio preuzimanje 
kontrole nad glavnim dijelovima industrije, gospodarstva i, na 
kraju, nad gospodarstvom cijeloga svijeta, pomoću takozvane 
globalizacije financija. 

Osim dobro poznatih institucija, poput banaka]. P. Morgan 
i Citicorp, te osiguravajuće kuće AIG (American International 
Group, Američka međunarodna grupacija), među vlasnicima 
newyorške Banke za savezne pričuve bila je i slabo poznata 
kompanija pod nazivom DTC (Depository Trust Corporation, 
Depozitarno povjereničko društvo), koja je najveća depozitar- 
na agencija za vrijednosnice na svijetu. Sa sjedištem u New 
Yorku, DTC se brinuo za više od 2,5 milijuna američkih i stra- 
nih imovinskih, korporacijskih i općinskih emisija dužničkih 
vrijednosnih papira iz više od 100 zemalja procijenjenih na 
više od 36.000 milijarda dolara. DTC i njegove podružnice 
upravljali su s više od 1,5 bilijardu dolara transakcija vrijedno- 
snih papira godišnje. Prikažemo li taj iznos brojkom, riječ je o 
1.500.000.000.000.000 dolara, što znači veliku odgovornost u 
rukama kompanije za koju većina ljudi nije nikada čula. 


Depozitarno povjereničko društvo u Americi je imalo mo- 
nopol na poslove deponiranja dužničkih vrijednosnih papira. 
Zapravo, taje kompanija postala ured za platni promet finan- 
cijskog sustava cijeloga svijeta. Sebe je reklamirala kao sigurnu 
instituciju u kojoj kupci i prodavatelji vrijednosnih papira mogu 
obavljati svoje transakcije. Osim toga, pružalaje i uslugu čuva- 
nja vrijednosnica. DTC je jednostavno otkupio sve druge slične 
kandidate i u tome je procesu postao nezaobilazna institucija 
u lancu trajne newyorške prevlasti nad svjetskim financijskim 
tržištima, i to dugo nakon što je američko gospodarstvo većim 
dijelom postalo oronula "post-industrijska" pustopoljina. 

1 dok su zagovornici slobodnog tržišta i dogmatski sljed- 
benici nekadašnjeg Greenspanova prijatelja Ayna Randa, gu- 
vernera Sustava za savezne pričuve optuživali za aktivni inter- 
vencionizam, u stvarnosti se, kroz svaku značajnu financijsku 


krizu tijekom njegovih gotovo dvadeset godina na čelu najjače 
financijske institucije na svijetu, provlačila ista nit. On je, kao 
guverner Sustava za savezne pričuve, uspio svaku sljedeću 
financijsku krizu iskoristiti kako bi povećao i učvrstio utjecaj 
financija, koncentriranih u SAD-u, na svjetsko gospodarstvo, 
gotovo uvijek na veliku štetu za američko gospodarstvo i bla- 
gostanje američkoga naroda. 

Guverner Greenspan iskoristio je svaku krizu kako bi ubrzao 
ostvarivanje plana globalizacije rizika i liberalizacije tržišnih 
pravila, te tako omogućio neometano djelovanje glavnih finan- 
cijskih institucija. Bilo da je riječ o padu vrijednosti dionica 
iz listopada 1987., o azijskoj krizi iz 1997., o ruskoj obustavi 
otplate kredita iz 1998. ili o slomu špekulacijskog fonda Long 
Term Capital Management, koji je bio rezultat toga stanja, bilo 
o njegovu odbijanju da tehnički provede izmjene zahtjeva za 
burzovne marže, koje su bile pod kontrolom Sustava banaka 
za savezne pričuve, kako bi smirio dot-com burzovni balon, 
bilo o poticanju hipotekarnih kredita s promjenjivom kamat- 
nom stopom (kada je znao da su stope na dnu), sve su te 
njegove manipulacije krizama imale isti cilj. Nadalje, kao što 
ćemo vidjeti, većina je tih kriza bila prije svega plod njegovih 
vrlo čitanih komentara i javno objavljene politike stopa, ili su 
upravo ti njegovi komentari, odnosno njegova politika stopa 
bili pokretač tih kriza. 

Kada je, 1987. godine, došao u Washington, Alan Green- 
span bio je čovjek kojega su Wall Street i velike banke pomno 
odabrale kako bi proveo njihovu "veliku strategiju". Do tada, 
Greenspan je bio savjetnik s Wall Streeta, među čije se klijen- 
te, između ostalih, ubrajala i moćna banka J. P. Morgan. Prije 
preuzimanja položaja guvernera Sustava banaka za savezne 
pričuve, bio je i član upravnoga odbora nekih od najmoćnijih 
američkih korporacija, uključujući i kompanije Mobil Oil, te 
banke Morgan Guaranty Trust i J. P. Morgan & Co. Od 1982. 
bio je i direktor newyorškoga Vijeća za inozemne odnose. 


Kao guverner Sustava banaka za savezne pričuve, njegov će 
prvi test biti manipulacija burzama iz listopada 1987. godine, 
korištenjem tada novih tržišta derivata“. 


Greenspanova paradigma o derivatima 
iz 1987. godine 


U listopadu 1987. godine Alan Greenspan je, poslije spekta- 
kularnog pada burze od 20. listopada, potaknuo oporavak burze 
ubrizgavanjem velikih količina novca kao potporu dionicama. 
Istodobno je sudjelovao u manipulaciji tržištem iza scene, 
pomoću kupnje derivata prema burzovnom indeksu Chicaga, 
iza kojih je, potiho, stajalo jamstvo u obliku novca Sustava 
banaka za savezne pričuve. Nikada se prije nije dogodilo da 
se središnja banka potajno umiješa u manipulaciju burzama, 
jer bi zakonitost te operacije, da je otkrivena, bila vrlo upitna. 

Od toga događaja iz listopada 1987. Banka za savezne pri- 
čuve vrlo je jasno glavnim igračima na tržištu dala do znanja da 
je ona, da se poslužimo žargonom banaka za savezne pričuve, 
prevelika da bi propala (TBTF - Too Big To Fail). Ne treba se 
brinuti u slučajevima kada banka riskira desetke milijarda dola- 
ra, špekulirajući s dionicama na sniženju Thai baht ili dot-com. 
Ako likvidnost dođe u pitanje, guverner Greenspan pojasnio je 
da je on tu kako bi iskupio svoje bankarske prijatelje. 

Slom burze iz listopada 1987. obilježen je najoštrijim 
jednodnevnim padom indeksa Dow-Jonesova industrijskog 
prosjeka u povijesti, od čak 508 bodova. Taj je jednodnevni 
pad bio pooštren novim računalnim prodajnim modelima, 
temeljenim na takozvanoj Black-Scholesovoj teoriji vrjednova- 
nja opcija, prema kojoj su se malo prije toga počele određivati 
cijene burzovnih dionica derivata, te se njima trgovalo kao što 


4 Vrijednosni papiri kojima je vrijednost određena drugim vrijednosnim 
papirima. - nap. str. rec. 


se nekada proricala budućnost iz janjeće lopatice. Bivši trgovac 
s Wall Streeta i pisac Michael Lewis to je opisao ovim riječima: 

Dva profesora s Kalifornijskog sveučilišta Berkeley izumila su novu 
strategiju poznatu kao osiguranje portfelja, koju su, u velikoj mjeri, 
prihvatili navodno mudri ulagači. To je osiguranje portfelja nastalo 
od najmoćnije ideje s Wall Streeta, odnosno, Black-Scholesova modela 
vrjednovanja opcija. Taj se model temelji na pretpostavci da trgovac 
može s tržišta isisati sav rizik ako zauzme takozvanu “kratku pozici- 
ju", odnosno poziciju prodavatelja, te, kako cijene na tržištu padaju, 
zauzima dugu poziciju, odnosno, poziciju kupca i tako se štiti od 
gubitaka, bez obzira na to koliko su ti gubitci veliki." 


Taj je Black-Scholesov model nedugo prije sloma burze iz 
1987. godine iz sveučilišta ušao u glavne dvorane za trgova- 
nje dionicama na Wall Streetu. Tijekom sedamdesetih godina 
sveučilišni profesori ekonomije Fischer Black i Myron Scholes 
osmislili su model za koji se činilo da daje znanstveni temelj za 
predviđanje cijena opcija u budućnosti, i to na temelju cijene 
stvarnih ili pozadinskih dionica, valute i druge financijske 
robe, poput nafte. Ti novi instrumenti prodani su Wall Streetu, 
a kasnije i kompanijama diljem Amerike, kao oblik jeftinog 
"financijskog osiguranja" od naglih promjena cijene, a njihova 
je cijena određivana u odnosu na, bolje rečeno, proizlazila iz 
proizvoda poput sirove nafte, koji su se nalazili u pozadini, pa 
su stoga prozvani "derivatima". 

Korištenje takvih financijskih derivata može se usporediti 
s "pokušajem repliciranja politike protupožarnog osiguranja 
dinamičnim povećavanjem i smanjivanjem vašeg pokrića prema 
tome kako se mijenjaju uvjeti za izbijanje požara. Jednoga dana 
- bum, i vaša se kuća zapali, a vi za to tražite veće pokriće?" 


5 Lewis, Michael, "Inside Wall Street's Black Hole", Portfolio.com, 19. 
veljače 2008., pristupio http://www.portfolio.com/news-markets/national-news/ 
portfolio/2008/02/19/Black-Scholes-Pricing-Modei/?print=true. 

6 Ibid. 


Slom iz 1987. godine i uloga financijskih derivata prvi su 
put dali do znanja da, u slučaju potrebe, na tržištima ne po- 
stoji stvarna likvidnost. Svi su upravitelji fondova pokušavali 
istodobno učiniti isto - brzo prodati derivate, u ovome slučaju 
ročnice ("futures") burzovnog indeksa, u neuspješnom poku- 
šaju da zaštite svoje stanje na burzi. 

No, taj lumperaj prodavanja pokrenuo je automatiziranu 
trgovinsku spiralu, zapravo, računalno vođeni slobodan pad. 
Financijski su derivati, u biti, profinjen oblik klađenja na budu- 
će kretanje cijena dionica, nastali na Wall Streetu, i pripomogli 
su pokretanju najvećeg jednodnevnog pada dionica u povijesti 
burze. Bio je to klimav početak i nikako posljednja kriza koju 
će ti egzotični financijski derivati poticati. 

Stephen Zarlenga, trgovac na Newyorškoj burzi za vrijeme 
kriznih dana iz 1987. godine, ovim je riječima, iz prve ruke, 
opisao gledište trgovca na učinak koji su ti novi derivati imali 
na cijene dionica: 

Na tržištu ročnicama stvorili su veliki popust... Arbitražeri,? koji 
su, po tome velikom popustu, od njih kupili ročnice, okrenuli su se i 
prodali dionice u podlozi, rušeći time novčana tržišta, hraneći sam 
proces i, na kraju, prizemljujući tržište. 

Neke od najvećih kompanija s Wall Streeta otkrile su da svoja, 
prethodno programirana, računala ne mogu zaustaviti od automatskog 
uključivanja u trgovinu derivatima. Prema riječima nekih ljudi, mo- 
rali su isključiti ili prerezati kablove ili na neki drugi način isključiti 
struju (bilo je glasina o uporabi vatrogasnih sjekira iz hodnika), jer 
se računala nisu dala isključiti, a davala su narudžbe izravno burzi. 

U jednom je trenutku, u ponedjeljak ili utorak, Newyorška burza 
ozbiljno razmišljala o zatvaranju na neko vrijeme, na nekoliko dana 
ili tjedana, što je i objavila... Upravo je u tome trenutku... Alan _Green- 
span izišao s jednim neobičnim proglasom. Vrlo jejasno rekao kako će 
banke za savezne pričuve brokerima, prema potrebi, omogućiti kredit. 


7 Ako financijsko tržište dopušta strategiju kojom netko ostvaruje zaradu 
bez rizika, tu strategiju zovemo arbitražom. - nap. str. rec. 


Toje bila točka prekretnice, budući daje njegovo nedavno imenovanje 
za guvernera Sustava banaka za savezne pričuve, sredinom  1987., 
bilo jedan od prvih razloga rasprodaje na tržištu. 

Ono što je bilo značajno u svezi s jednodnevnim slomom 
iz listopada 1987. nije bila veličina pada od 23%. Bila je to 
činjenica da su se banke za savezne pričuve, preko povjerljivih 
bankarskihjataka iz New Yorka, Alana Greenspana ubanciJ.P. 
Morgan i drugim bankama, 20. listopada umiješale u oporavak 
burze koristeći se novim financijskim instrumentima, odnosno 
derivatima, što nije bilo objavljeno javnosti. 

Izgledalo je da se vidljivi, odnosno pretpostavljani, uzrok 
tržišnog oporavka iz listopada 1987. pokazao onda kada su se 
ročnice prvorazrednih vrijednosnih papira Newyorške burze, 
temeljene na glavnom tržišnom indeksu Chicaga, sredinom 
utorka, počele prodavati po cijeni stvarnih dionica u pozadini, 
u doba kada su, jedna za drugom, Dow-Jonesove dionice bile 
zatvorene za trgovanje. 

Nagli se pad počeo preokretati. Arbitražeri, kockari visoko 
rizičnim vrijednosnim papirima, pokupovali su ročnice, po- 
novno ih otvorili i prodali po premiji ročnica glavnog tržišnog 
indeksa (MMI, Major Market Index). Newyorška se burza, 
čarobno, i bez nekog stvarnog razloga, počela naglo oporavljati. 
To je stvoreno u tržnim prstenima (trading pits) Chicagoške 
burze ročnica, daleko od očiju javnosti. Alan Greenspan i nje- 
govi financijski jataci iz New Yorka uspješno su izrežirali opo- 
ravak burze, koristeći se istim modelima trgovanja derivatima 
obrnuto, kako bi naglo povisili cijene dionica, isto kao što su, 
samo nekoliko dana prije toga, natjerali cijene dionica do dna. 
Bilo je to svitanje ere financijskih derivata, svijeta nezamislivih 
potencijalnih manipulacija. 

Većina svjetskih trgovaca s Wall Streeta postupno je pri- 
hvatila financijske derivate kao vrlo unosne nove instrumente, 


8  Zarlenga, Stephen, Observations from the TRading Floor During the 1987 
Crash, na http://www.monetary.org/1987%20crash.html. 


kojima se novac stvara novcem. Nekoliko je mudrih finan- 
cijskih stručnjaka shvatilo da bi oni koji bi uspjeli ostvariti 
kontrolu nad tržištem novih financijskih derivata i kontrolu 
nad njihovom razmjenom stekli mogućnost stvarati ili razarati 
cijela financijska tržišta. Bio je to početak jednog od najvećih 
projekata u povijesti financija - revolucije derivata. 

Povijesno gledano, barem je tako većina mislila, uloga Su- 
stava banaka za savezne pričuve, koji, između ostalih, ima i 
uloga kontrolora američke valute, bila je da, kao neovisni nad- 
zornik najvećih banaka, osigura stabilnost bankarskog sustava 
i spriječi ponavljanje bankovnih panika iz tridesetih godina, 
i to prije svega svojom ulogom "kreditora u krajnjoj nuždi". 

Pod režimom Alana Greenspana, budući da se povećavao 
krug financijskih institucija koje su bile vrijedne toga da ih 
spašavaju banke za savezne pričuve, te su banke poslije listo- 
pada 1987. sve više postajale "prvi kreditor". 

Bilo je to rođenje igre za odabrane, kojaje, potkraj osamde- 
setih godina, javnosti prodana pod nazivom "demokratizacija" 
kapitala, navodno zato što su milijuni Amerikanaca svoje 
mirovine ulagali u zajedničke fondove i fondove novčanog tr- 
žišta, što bi značilo da, zapravo, "narod" upravlja financijskim 
tržištima, a ne stari financijski oligarsi, poputJ. P. Morgana ili 
Johna D. Rockefellera. Ništa nije bilo dalje od istine. 

Politika laissez faire Greenspanovih banaka za savezne priču- 
ve, prema nadzoru i regulaciji banaka, poslije 1987. godine, bila 
je kritična za provođenje šireg plana deregulacije i financijske 
sekuritizacije, koji je Alan Greenspan natuknuo u svome prvom 
iskazu Kongresu iz listopada 1987. godine. 

Dana 18. studenoga 1987., samo tri tjedna poslije sloma 
burze u listopadu, guverner Greenspan je kongresnom Odboru 
za bankarstvo rekao da će "...ukidanje Glass-Steagallova zako- 
na omogućiti znatne dobrobiti za društvo, koje su u skladu s 
povećanjem rizika kojim je moguće upravljati".? 


9 Greenspan, Alana, "Iskaz pred Pododborom za nadzor financijskih 
institucija", Kongres SAD-a, 8. studenoga 1987. 


Alan Greenspan ponavljat će tu mantru sve dok Glass- 
Steagallov zakon, koji je zahtijevao odvajanje investicijskog 
i komercijalnog bankarstva, ne bude konačno, 1999. godine, 
opozvan. Potpora njegovih banaka za savezne pričuve neregu- 
liranom postupanju financijskim derivatima, poslije sloma iz 
1987., bila je temelj eksploziji svjetskog trgovanja derivatima. 
Svjetsko tržište derivatima, u razdoblju od 1987. do kraja 2006. 
godine, naraslo je za 23,102%, na zapanjujućih 370 tisuća mi- 
lijarda dolara. Količina toga tržišta bila je nepojmljiva. 


Uništavanje obveza iz Glass-Steagallova zakona 


Jedan od prvih poteza Alana Greenspana, kao guvernera Su- 
stava banaka za savezne pričuve, bilo je pozivanje na ukidanje 
Glass-Steagallova zakona, što su njegovi stari prijatelji iz bana- 
ka J. P. Morgan i Citibank već dugo vatreno zagovarali.' Glass- 
Steagelovim zakonom, službeno nazvanim Zakon o bankarstvu 
iz 1933. godine, uvedeno je odvajanje komercijalnih banaka 
od investicijskih banaka i osiguravanja Wall Streeta. Izvorna 
namjena toga zakona bila je zauzdati one aktivnosti koje su 
prouzročile val stečaja banaka i kriza iz tridesetih godina. 

Jedan od problema zbog kojih je Glass-Steagallov zakon i 
osmišljen bila je činjenica da su, prije 1929. godine, banke svoju 
aktivu ulagale u vrijednosne papire, a posljedicaje bila mogući 
rizik za komercijalne ulagače i štediše u slučaju pada burze. 
Banke su davale nezdrave kredite kako bi umjetno povećale 
cijenu odabranih vrijednosnih papira ili financijski položaj 
kompanija u koje je banka uložila svoja sredstva. Financijski 
interes banaka u vlasništvu, određivanju cijena ili raspodjeli 
vrijednosnih papira neodoljivo je mamio čelnike banaka da 
prave pritisak na svoje bankarske klijente kako bi svoj novac 


10 Hershey, Robert D., Jr., "Greenspan Backs New Bank Roles", The New 
York Times, 6. listopada 1987. 


uložili u one vrijednosne papire za koje je sama banka bila pod 
pritiskom da ih proda. Bio je to divovski sukob interesa, te po- 
ziv na prijevaru i zlouporabu. To je razdoblje, u skladu s time, 
i nazvano "divlje dvadesete", budući da je tržište dionicama 
podivljalo i dosegnulo visoko napuhanu razinu. 


Banke koje su nudile usluge investicijskog bankarstva, kao i 
zajedničke fondove, bile su predmetom sukoba interesa i drugih 
zlouporaba, što je rezultiralo štetom za njihove klijente, uklju- 
čujući zajmoprimce, ulagače, te druge banke. Namjena Glass- 
Steagallova zakona bila je upravo spriječiti takve situacije. 

Nakon štoje, 1999. godine, Glass-Steagallov zakon ukinut, 
banke su, sada bez ograničenja iz toga zakona, pomoću subjeka- 
ta posebne namjene (eng. special purpose vehicles), potpuno u 
njihovu vlasništvu, koje su stvorile kako bi rizik preselile "izvan 
bankovnih knjiga", nudile sekuritizirane hipotekarne obveze 
i slične usluge. One su se svjesno izravno udružile u najveću 
financijsku prijevaru svih vremena, u prijevaru sekuritizacije 
rizičnih hipotekarnih kredita. 

Govoreći o podrijetlu Glass-Steagallova zakona iz tridese- 
tih godina, profesor ekonomije na Sveučilištu Harvard John 
Kenneth Galbraith kaže: 

Kongres je sumnjao da se stanje komercijalnih banaka općenito, 
a posebno članica Sustava banaka za savezne pričuve, pogoršalo, te 
da su one burzovnim opadanjem bile oštećene, dijelom i zbog svoga 
neposrednog i posrednog uključenja u trgovinu i stjecanje špekulativnih 
vrijednosnih papira. 

Zakonodavna povijest  Glass-Steagallova zakona pokazuje da je 
Kongres imao na umu i više se puta usredotočio na suptilnije opasnosti 
koje nastaju kada komercijalne banke odu izvan poslova opunomoćeni- 
ka ili zastupnika koji vode poslovanje i ulaze u poslove investicijskog 
bankarstva, bilo neposredno bilo osnivanjem podružnica koje će držati 
i prodavati određena ulaganja. 

...Tijekom 1929. godine, investicijska kuća Goldman, Sachs & 
Company organizirala je i prodala gotovo milijardu dolara vrijedne 


vrijednosne papire iz tri međusobno povezana investicijska trusta - 
Goldman Sachs Irading Corporation, Sheneandoah Corporation i Blue 
Ridge Corporation. Na kraju, svi ti vrijednosni papiri nisu vrijedili 
doslovno ništa." 


Deregulacija znači "prevelik da bi propao" 


Od ere predsjednika Reagana iz osamdesetih godina i ti- 
jekom devedesetih godina velike su banke i institucije s Wall 
Streeta učvrstile svoju moć nad Amerikom i njezinim gospo- 
darskim životom, što se prije nije moglo ni zamisliti. Plan o 
deregulaciji, koji su Rockefelleri predložili 1973. godine, bio 
je pokretač toga učvršćivanja moći. Tijekom većeg dijela toga 
razdoblja to je itekako učvršćivanje teklo pod budnim okom 
Greenspanovih banaka za savezne pričuve. 

U Sjedinjenim Američkim Državama, u razdoblju između 
1980. i 1994. godine, više od 1600 banaka, koje su bile osigu- 
rane kod Savezne korporacije za osiguranje depozita (Federal 
Deposit Insurance Corporation, FDIC), bilo je zatvoreno ili 
im je ta ista agencija dala financijsku pomoć. Nikada se još, 
od pojave saveznog osiguranja depozita iz tridesetih godina 
20. stoljeća, nije dogodilo da toliko banaka bude u financij- 
skim teškoćama. Bio je to dio procesa koncentracije banaka u 
divovske bankarske grupacije, koji će se nastaviti i u sljedećih 
stotinu godina. 

Godine 1984. Americi je zaprijetila najveća bankovna ne- 
likvidnost u povijesti. Banka Continental Illinois National iz 
Chicaga, sedma banka po veličini u državi i jedna od najvećih 
banaka na svijetu, našla se na rubu propasti. Kako bi spriječila 
toliko velik slom, američka se Vlada, preko Savezne korpora- 
cije za osiguranje depozita, umiješala kako bi iskupila banku 


11 Galbraiht, John Kenneth, citiran u Laird, Michael J., "The Glass-Ste- 
agall Banking Act, its Demise", Managerial Auditing Journal, 1998., sv. 13., br. 
9, str. 509. - 514. 


Continental Illinois, objavljujući 100%-no jamstvo depozita, 
umjesto da ponudi ograničeno jamstvo uz osiguranje Savezne 
korporacije za osiguranje depozita. 

To će kasnije postati doktrina "prevelik da bi propao" ("Too 
Big to Fail", TBTF). To je obrazloženo time što se nekim, tj. 
vrlo velikim bankama, upravo zbog njihove veličine, ne može 
dopustiti da propadnu, zbog bojazni od posljedica lančane 
reakcije koja bi zahvatila gospodarstvo. Nije trebalo dugo da 
velike banke shvate da što postaju veće, pomoću spajanja s 
drugim bankama i preuzimanja drugih banaka, to veća postaje 
i vjerojatnost da će ući u tu takozvanu "skupinu TBTF" i imati 
tretman kakav su imale banke iz te skupine. Takozvani "moralni 
rizik" postao je glavni čimbenik velikih američkih banaka".!? 


Ta će se doktrina, tijekom Greenspanove vladavine nad Su- 
stavom banaka za savezne pričuve, još proširiti i uključiti vrlo 
velike špekulacijske fondove, poput fonda Long Term Capital 
Management, zatim vrlo velike burze, poput Newyorške burze, 
te gotovo sva velika financijska tijela u kojima je financijski 
ustroj SAD-a imao strateški ulog. Posljedice svega toga bit će 
razorne. Samo je nekoliko ljudi izvan elitnih krugova najvećih 
institucija američke financijske zajednice uopće shvatilo daje 
takva doktrina uspostavljena. 

Kada je načelo TBTF utvrđeno, velike su se banke počele 
boriti kako bi postale još veće. Jedno za drugim ukinuta su 
pravila po kojimaje bankarstvo bilo tradicionalno podijeljeno 
na lokalne štedno-kreditne i hipotekarne banke, sjedne strane, 
i velike međunarodne središnje banke, poput banaka Citibank 
ili J. P. Morgan ili Bank of America, s druge strane, kao i zabra- 
na poslovanja bankama u više od jedne države. Bila je to nova 
inačica "poštene igre", u kojoj su velike banke jednostavno 
gazile preko manjih banaka i proždirale ih te stvarale financijske 
kartele do tada neviđenih dimenzija. 


12 Federal Deposit Insurance Corporation, History of the 80s, Volume I: An 
Examination of the Banking Crises of the 1980s and Early 1990s, na www.fdic.gov/ 

Od kraja sedamdesetih godina do 1996. broj neovisnih ba- 
naka smanjio se za više od trećinu, dakle, s više od 12.000 na 
manje od 8.000. Postotak bankarske imovine pod kontrolom 
banaka s više od 100 milijarda dolara imovine udvostručio se 
na jednu petinu cjelokupne američke bankarske imovine. No, 
taj je trend tek počinjao. To je okrupnjivanje banaka formali- 
zirano u Zakonu o međudržavnom bankarstvu i učinkovitosti 
podružnica iz 1994. godine, kojim su ukinuta geografska 
ograničenja na pojedine savezne države, u svezi s grananjem 
banaka i mogućnošću da banke preuzimaju holding kompanije. 
Zapravo je, pod krilaticom uspješnijeg bankarstva, na djelo 
stupio darvinistički zakon o preživljavanju. Ali, najveće ban- 
ke nipošto nisu bile i najbolje prilagođene banke. Posljedice 
toga jačanja banaka imat će veliku važnost u godinama koje 
su uslijedile, jer će se, upravo zbog toga, dogoditi eksplozija 
sekuritizacije, i to u razmjerima koji ni banke nisu ni u ludilu 
mogle zamisliti. 


"Operacija Rollback" i pojavljivanje 
Alana Greenspana 


Najveće središnje newyorške banke dugo su već na umu 
imale opoziv (rollback) Glass-Steagallova zakona iz 1933. 
godine, odnosno, uklanjanje ograničenja koja im je Kongres 
tim zakonom nametnuo. A Alan Greenspan, guverner Sustava 
banaka za savezne pričuve, bioje njihov čovjek. Te su banke, na 
čelu s moćnom bankom obitelji Rockefeller Chase Manhattan 
i bankom Sanforda Weilla Citicorp, potrošile stotine milijuna 
dolara lobirajući i dajući velike donacije za izborne kampanje 
utjecajnih kongresnika samo da provedu u djelo ukidanje ogra- 
ničenja za preuzimanje rizika u bankarstvu i dioničarstvu, koji 
su potjecali još iz doba Velike ekonomske krize. 


U roku od dva mjeseca poslije preuzimanja položaja, dana 
6. listopada 1987., samo nekoliko dana prije najvećeg jednod- 
nevnog sloma Newyorške burze, Alan Greenspan je Kongresu 
rekao da su američke banke postale žrtve nove tehnologije, a 
istodobno su "okovane" regulatornim mjerama, stvorenim prije 
više od 50 godina, zbog čega ne mogu konkurirati drugim fi- 
nancijskim institucijama, pa imje, kako bi povratile ravnotežu, 
potrebno dati nove ovlasti. Pritom je rekao: "Osnovne usluge 
koje pružaju banke, dakle, procjena kredita i diversifikacija 
rizika, manje su konkurentni nego prije deset godina 


U svezi s tim zgodno se osvrnuti na jedan navod iz lista New 
York Times, koji kaže: "Gospodin Greenspan bio je od početka 
daleko naklonjeniji deregulaciji bankarskog sustava od Paula 
Volckera, njegova prethodnika u Sustavu banaka za savezne 
pričuve. "13 

Za razumijevanje kontinuiteta između politike koju je Alan 
Greenspan provodio od samoga početka svoga djelovanja na 
položaju guvernera Sustava banaka za savezne pričuve, pa sve 
do revolucije sekuritizacije poslije 2001., nazvane revolucija 
sekuritizacije Nove financije, posebno je važan njegov prvi 
službeni iskaz pred Kongresom. U još jednom citatu iz članka 
objavljenog u listu New York Times piše: 

Gospodin Greenspan je, osuđujući nepostojanje konkurentske 
prednosti banaka, istaknuo ono što je nazvao "prestrogom" regula- 
tornom strukturom, koja klijentima ograničava učinkovitu uslugu 
i sputava konkurentnost. No, tada je upozorio na drugi “posebno 
važan“ razvojni smjer, odnosno, izvanredni napredak u obradi po- 
dataka i telekomunikacijskoj tehnologiji, koji je drugim financijskim 
institucijama omogućio da uzurpiraju tradicionalnu ulogu banaka 
kao financijskih posrednika. Drugim riječima, u pitanje je doveden 
glavni ekonomski doprinos banaka, a riskiranje njezina novca u obliku 
kredita, na osnovi njezine bolje obaviještenosti o kreditnoj sposobnosti 
zajmoprimaca - ugroženo je. 


13 Hershey, op. cit. 


Godine 1999. direktor banke Citigroup Sandy Weill (u sredini), uz potporu 
ministra financija u Vladi predsjednika Clintona, Roberta Rubina (desno), 
uspio je izboriti ukidanje Glass-Steagellova zakona iz 1933. godine. 


List Times citiraoje guvernera Greenspana u svezi s pitanjem 
izazova koje ta tehnološka promjena 1987. godine postavlja 
pred moderno bankarstvo. U tome članku piše: 

"Goleme on-line baze podataka, moćne računalne sposobnosti i 
telekomunikacijske pogodnosti, omogućuju gotovo trenutačan uvid u 
podatke o kreditima i tržištu, što zajmodavcu daje mogućnost da na- 
pravi vlastitu analizu kreditne sposobnosti, te osmisli i provede složenu 
strategiju zaštite od rizika“, rekao je gospodin Greenspan. “To“, 
nadodao je, “rezultira trajnom štetom za konkurentnost depozitarnih 
institucija, a povećat će i konkurentske prednosti tržišta osiguranih 
sredstava, poput trgovačkih papira, tzv. hipotekarnih pass-through 
vrijednosnih papira (izdaju ih ili za njih jamče državne agencije), pa 
čak i kredita za kupovinu automobila. 


On zaključuje: Prema našemu dosadašnjem iskustvu, najučin- 
kovitija zaštita banaka od pridruženih financijskih ili trgovačkih 
aktivnosti postiže se strukturom holding kompanije. "4 

Ali u bankovnom bi se holdingu fond kojim Savezni fond 
za osiguranje depozita jamči za bankovni depozit do 100.000 
dolara po računu primjenjivao samo na osnovnu banku, ane i 
na razne banke kćeri, osnovane kako bi banka mogla poslovati 
s raznim egzotičnim špekulacijskim fondovima ili se baviti 
drugim nebilančnim djelatnostima. Ishod svega toga jest da, 
u krizama poput sloma sekuritizacije, koji je izbio na vidjelo 
poslije 2007. godine, "osiguravatelji u krajnjoj nuždi", odno- 
sno, osiguravatelji bankovnog rizika postaju američki porezni 
obveznici. 

To je pitanje potaknulo žestoku bitku u Kongresu, koja je 
trajala do konačnog opoziva Glass-Steagallova zakona, odnosno 
do donošenja Gramm-Leach-Blileyeva zakona, koji je 1999. 
godine potpisao predsjednik Clinton. Bill Clinton darovao 
je Sanfordu Weillu, moćnom predsjedniku banke Citigroup, 
olovku kojom je potpisao taj opoziv, što je, u najmanju ruku, 
bila čudna gesta za demokratskog predsjednika. Čini se da je 
i predsjednik Clinton znao kako namirisati trag novca. 

Alan Greenspan odigrao je u Kongresu odlučujuću ulogu 
u ukidanju Glass-Steagallova zakona. Dana 11. veljače 1999. 
godine, svjedočeći pred kongresnim Odborom za bankarstvo 
i financijske usluge, guverner Greenspan je rekao: 

..Potičemo, kao što smo to činili svih ovih godina, velike promjene, 
poput one Glass-Steagallova zakona, uključene u zakon H. R. 10, te 
Zakona o bankovnim holdinzima, kako bi se uklonile zakonodavne 
prepreke za objedinjavanje bankarskih i osiguravateljskih aktivnosti, 
i poslovanja vrijednosnim papirima. Svi, i oni iz privatnoga i oni iz 
državnog sektora, jednoglasni su po pitanju uklanjanja tih prepreka. 
Tehnološki vođen porast broja novih financijskih proizvoda, koji 


14 Ibid. 


omogućuje oslobađanje od rizika, sve je više spoj karakteristika ban- 
karskih i osiguravateljskih proizvoda, te usluga u svezi s vrijednosnim 
papirima, u jedinstven financijski instrument.!5 

U istom tom iskazu iz 1999. godine guverner Greenspan 
pojasnio je kako ukidanje znači manje, a ne više regulacije 
novostvorenim financijskim divovima, čime je otvoren put 
u propast, koji se dogodio za manje od deset godina. Pritom 
on kaže: 

Kako ulazimo u 21. stoljeće, naslijeđe filozofija revizije banaka iz 
19. stoljeća pokleknut će. Naravno, banke će i dalje trebati nadzor i 
regulaciju, nimalo manju, s obzirom na to da su predmet sigurnosne 
mreže. Ono što hoću reći, pak, jest to da priroda i opseg toga truda 
trebaju postati prilagođeniji tržišnoj stvarnosti. Nadalje, poveziva- 
nje s bankama ne treba, u biti, ne bi smjelo, stvoriti uređenje 
bankovnih podružnica kojeje slično bankama.“ (istaknuo autor) 

Kongres je bio usvojio Glass-Steagallov zakon prije svega 
kako bankovni holdinzi ne bi došli u njima svojstvene sukobe 
interesa, zbog kojih su, tijekom krize iz tridesetih godina, de- 
setci milijuna američkih građana u ovršnim postupcima ostali 
bez posla i bez krova nad glavom. Bilo kako bilo, 1999. godine 
ta je zaštita ukinuta. 


"Strategije koje su bile nezamislive 
prije deset godina..." 


List New York Times, u članku s prikazom profila banke 
Goldman Sachs iz lipnja 2007., samo nekoliko tjedana prije 
izbijanja krize rizičnih hipotekarnih kredita, opisao je novi 


15 Greenspan, Alan, "Testimony before the House Committee on Baning 
and Financial Services", 11. veljače 1999. 

16 Izjava Alana Greenspana, predsjednika Upravnog odbora guvernera 
Sustava banaka za savezne pričuve pred Odborom za bankarstvo i financij- 
ske usluge, Kongres SAD-a, 11. veljače 1999., u listu Federal Reserve Bulletin, 
travanj 1999. 


financijski svijet stvoren ukidanjem Glass-Steagallova zakona: 
"I dok Wall Street i dalje tiska novac, savjetujući kompanijama 
spajanje i javno ih preuzimajući, stvaran novac, i to u zapa- 
njujućem iznosu, zarađuje se trgovinom i ulaganjem kapitala 
preko svjetskog područja proizvoda i strategija, od kojih se vrti 
u glavi, a koji su prije deset godina bili nezamislivi." Pritom 
su se osvrnuli na revoluciju sekuritizacije. 

List Times citirao je riječi predsjednika banke Goldman Sachs 
Lloyda Blankfeina u svezi s novom revolucijom sekuritizacije, 
špekulacijskim fondovima i svijetom financijskih derivata: 
"Obišli smo cijeli krug, jer ovo je upravo ono što su obitelj 
Rothschild ili bankarJ.P. Morgan činili na vrhuncu svoje snage. 
Zastranjivanje je bilo prouzročeno upravo Glass-Steagallovim 
zakonom.'"!7 

Lloyd je Blankfein, kao i većina bankara i osoba upućenih u 
financije Wall Streeta, na New Deal gledao kao na zastranjiva- 
nje, otvoreno pozivajući na povratak vremena bez regulatornih 
zakona iz doba kada su J. P. Morgan i drugi tajkuni "zlatnog 
doba" zlouporabe iz dvadesetih godina bili na vrhuncu svoje 
moći. 

Naposljetku je predsjednik Clinton ukinuo Glass-Steagallov 
zakon, odnosno, takozvano Blankfeinovo "zastranjivanje". Ban- 
ka Goldman Sachs bila je glavni donator njegove kampanje, te 
je, 1993. godine, čak, u Vladu predsjednika Clintona, poslala 
svoga predsjednika, Roberta Rubina, prvo kao "ekonomskog 
cara", a kasnije, 1995. godine, kao ministra financija. 

Robert Kuttner, suosnivač Instituta za ekonomsku politiku, 
svjedočio je, u listopadu 2007. godine, pred Odborom za ban- 
karstvo i financijske usluge, kojim je predsjedavao kongresnik 
Barney Frank, prizivajući sablasti Velike ekonomske krize: 

Od ukidanja Glass-Steagallova zakona iz 1999. godine, poslije 
više od deset godina defacto invazije, super-bankama je omogućeno da 


17 Anderson, Jenny, "Goldman Rins Risks, Reaps Rewards", The New York 
Times, 10. lipnja 2007. 


ponovno uđu u iste strukturalne sukobe interesa koji su i dvadesetih 
godina bili rijetkost, odnosno, ponovno su počele kreditirati špeku- 
lante, pakirati i osiguravati kredite, poslije čega bi ih prodavale, na 
veliko i malo, i pritom, na svakom koraku, ubirale dobit. A većinu 
tih dokumenata današnji bankovni kontrolori razumiju još i manje 
od svojih dvojnika iz dvadesetih godina. Većina toga nije ni zabilje- 
žena na papiru, a cijeli proces, na kraju krajeva, nadziru računala i 
automatizirane  formule.1 

Komentator Dow-Jonesova indeksa za emisiju Market 
Watch, pišući u prvim tjednima raspetljavanja krize rizičnih 
hipotekarnih kredita, dao je svoju primjedbu na ulogu koju 
je ukidanje Glass-Steagallova zakona imalo u otvaranju vrata 
poplavi prijevara, manipulacija i probijanja kreditne brane u 
širenju svijeta sekuritizacije. Tako on kaže: 

Nekada su banke i brokerske kuće bile odvojena tijela, kojima je 
ujedinjavanje bilo zabranjeno, zbog bojazni od sukoba interesa, finan- 
Cijskog zagušenja, monopola na tržištima, zapravo, svih tih razloga. 

Godine 1999. zakon kojije brokerskim kućama i bankama branio 
brak jednih s drugima, Glass-Steagallov zakon iz 1933.,  ukinutje, i, 
voila, taj se financijski supermarket pretvorio u institucije koje znamo 
kao Citigroup, UBS, Deutsche Bank, itd. No, sada kada se čini da su 
se banke spotaknule o svoje loše hipoteke, vrijedi se zapitati bi li taj 
pad nanio toliko štete ostalim financijskim tržištima da je taj zakon 
ostao na snazi. 

..Nitko nije doista doveo u pitanje taj novi hir osiguravanja 
zalogom (kolateralizacija) bankovnih hipotekarnih kredita ra- 
znim vrstama financijskih instrumenata i njihovo prodavanje 
kroz različite ogranke iste institucije. Oni su sada... (istaknuo 
autor). 


18 Robert Kutner's testimony before the Board of financial Services (Svje- 
dočenja Roberta Kutnera pred Odborom za financijske usluge), predsjedao 
zastupnik iz Republikanske stranke Barney Frank, Kongres SAD-a, Washington 
D.C., 2. listopada 2007. 


Glass-Steagallov zakon bi, u najmanju ruku, omogućio ono što 
njegovo prvo ime i označava - transparentnost (glass je engleska 
riječ za staklo - nap. prev.). A to se najbolje postiže kada nadzor 
provode vanjski nadzornici. Kada se svi nalaze unutar i gledaju prema 
van, onda vide istiprizor. To nije dobro, zato što tada ne možete vidjeti 
ono što nadolazi (ili pada) isvatkoje u opasnosti od urušavanja krova. 

Kongres sada istražuje propast rizičnih hipotekarnih kredita. Za- 
konodavci gledaju kako će učvrstiti pravila kreditiranja, misleći da 
su kupci rizičnih kredita odgovorni za praksu zlouporabe i, gledano 
s dobre strane, čak iskupljujući neke vlasnike kuća. To su mjere krpa- 
nja, koje neće zakrpati ono što je slomljeno - sustav sukoba koji 
nastaje kada se prodavači, trgovci i procjenitelji nađu u istom 
timu." (istaknuo autor) 


Sudbonosni dot-com balon Alana Greenspana 


I prije negoli se tinta na potpisu Billa Clintona, kojim je 
ukinut Glass-Steagallov zakon, osušila, Greenspanov se Sustav 
banaka za savezne pričuve potpuno uključio u promicanje 
svoje sljedeće krize, odnosno, namjerno stvaranje burzovnog 
balona, koji će se moći mjeriti s onim iz 1929. godine, i koji 
će, poslije toga, naravno, banke za savezne pričuve jednako 
namjerno probušiti. 

Azijska financijska kriza iz 1997. i ruska kriza zbog ne- 
mogućnosti otplate svoga državnog duga, koja je uslijedila 
u kolovozu 1998., duboko su transformirale globalne tokove 
kapitala u korist dolara. Požari na tržištima Koreje, Tajlanda 
i Indonezije, te na većini ostalih novonastalih tržišta nastali 
su poslije koordiniranog i politički motiviranog napada triju 


19 Kostigen, Thomas, "Regulation game: Would Glass-Steagall save the 
day from credit woes?", komentari Dow-Jonesovog indeksa u emisiji Market 
Watch, 7. rujan 2007., na http://www.marketwatch.com/news/story/would- 
glass-steagall-save-day-credit. 


američkih špekulacijskih fondova, predvođenih Fondom Quan- 
tum Georgea Sorosa, Jaguar i TigerJuliana Robertsona i Moore 
Capital Management, te, prema švicarskim i londonskim izvje- 
šćima, špekulacijskim fondom LTCM Johna Merriwearthera, 
sa sjedištem u Connecticutu. 

Utjecaj Azijske krize na dolar bio je uočljiv i sumnjivo po- 
zitivan. Andrew Crockett, glavni direktor Banke za međuna- 
rodna poravnanja, organizacije koja okuplja vodeće središnje 
banke svijeta, sa sjedištem u Baselu, primijetio je daje, 1996. 
godine, ukupan deficit na tekućim računima zemalja istočne 
Azije bio 33 milijarde dolara. Tada, budući daje u njih počeo 
utjecati špekulativan vrući novac, " njihov je tekući račun, ti- 
jekom 1998. i 1999. godine, dosegnuo suficit od 87 milijarda 
dolara". Do 2002. godine taj je suficit dosegnuo nevjerojatnih 
200 milijarda dolara. Većina toga suficita vratila se u SAD, jer 
su središnje banke azijskih zemalja kupile američki državni 
dug, čime su, zapravo, financirale američku politiku i prilično 
srezale američke kamatne stope, što je pokrenulo razvoj pro- 
grama "nove ekonomije", odnosno, procvat dionica dot-com 
informatičke tehnologije na newyorškoj burzi NASDAQ.? 


Tijekom najtežih dana azijske financijske krize iz 1997. i 
1998. godine guverner Greenspan odbio je povući poteze ko- 
jima bi olakšao financijski pritisak, sve dok Azija nije skrahi- 
rala, Rusija prestala plaćati svoj državni dug u kolovozu 1998. 
godine, a deflacija se proširila s jedne regije na drugu. Tada 
kada su on i newyorška Banka za savezne pričuve, uskočili, to 
su učinili kako bi spasili veliki špekulacijski fond LTCM, koji 
se našao pred bankrotom zbog riskantnih ulaganja, koja su 
propala kao posljedica ruske krize. 

Kako bi spasio velike newyorške institucije koje su fondu 
LTCM i drugim špekulacijskim fondovima odobrile najveće 


20 Engdhal, F. William, "Hunting Asian Tigers: Washington and the 1997- 
98 Asia Shock", ponovno objavljeno na http://www .jahrbuch2000.studien-von- 
zeitfragen.net/Weltfinanz/Hedge_Funds/hedge_funds.html. 


moguće kredite, Alan Greenspan je, prvi put od kadaje sjeo na 
mjesto guvernera Sustava banaka za savezne pričuve, neobično 
oštro smanjio kamatne stope fondova istoga sustava, i to za 
0,50%. Nekoliko tjedana poslije toga, uslijedilo je smanjenje 
od 0,25%. To je novonastalom dot-com balonu informatičke 
tehnologije na burzi dalo "malo viskija", hraneći tako novi 
balon u cijenama koje nikako nisu bile u skladu s bilo kakvom 
dugotrajnom gospodarskom stvarnošću. Zapravo su financijske 
krize u Aziji i Rusiji opskrbile burzovni kasino Wall Streeta 


svježim novcem za novu rundu. 


Prema kraju 1998., u vrijeme uzastopnih smanjenja kamat- 
nih stopa Sustava banaka za savezne pričuve i upumpavanja 
goleme likvidnosti, američke su se burze, predvođene susta- 
vima elektronske burze NASDAQ i Newyorškom burzom, 
počele iracionalno ponašati. Samo tijekom 1999. godine, kako 
je balon "nove ekonomije" došao do punog zamaha, u vrijed- 
nosti dionica zabilježen je porast od zapanjujućih 2,8 tisuća 
milijarda dolara. Bilo je to više od 25% godišnjeg BDP-a, sve 
u papirnatoj vrijednosti. 

Ograničenja Glass-Steagallova zakona, prema kojima šted- 
no-kreditne banke i investicijske banke nisu smjele promicati 
dionice koje su same plasirale na tržište, više nisu postojala. 
Sada je okosnica "nove ekonomije" postao upravo onaj sukob 
interesa koji je 1933. i doveo do donošenja toga zakona. Pro- 
motori dionica s Wall Streeta zarađivali su desetke milijuna 
dolara u bonusima za lažno promicanje internetskih i drugih 
dionica, poput dionica WorldComa i Enrona. Ponovno smo sti- 
gli u "bučne dvadesete", ali uz elektronički, kompjutorizirani, 
turbo nabijeni pokretač. Lloyd Blankfein i njegovi jataci s Wall 
Streeta bili su nedvojbeno zadovoljni time što je "zastranji- 
slobodnoj 


+" "u 


vanje" regulacije otvorilo put prema "propisanoj 
špekulativnoj ludnici. 


Govor iz travnja 2000. 


U travnju 2000., na samom vrhuncu dot-com burzovne 
manije, Alan Greenspan održao je govor na Konferenciji o 
"novoj ekonomiji" održanoj na bostonskom sveučilištu Boston 
College. U tome je govoru ponovio svoju do tada standardnu 
mantru u slavu revolucije informatičke tehnologije i njezina 
utjecaja na financijska tržišta. Pritom je otišao čak i dalje od 
svojih prethodnih pohvala na račun balona dionica informatičke 
tehnologije i njegova navodnog "učinka stvaranja bogatstva" 
na kućnu potrošnju, za koji je tvrdio da održava snažan rast 
američkoga gospodarstva, pa kaže: 

Posljednjih nekoliko godina sve je jasnije da se taj poslovni ciklus 
vrlo duboko razlikuje od mnogih drugih ciklusa koji su obilježili Ame- 
riku poslije Drugoga svjetskoga rata. Ne samo da je širenje dostiglo 
rekordan opseg, nego se s gospodarskim rastom dogodio isto, samo 
daleko jače no što se očekivalo. 

On, kako bi dobio na zamahu, nastavlja, gotovo poetskim 
tonom: 

Svoje ću današnje primjedbe usredotočiti i na revoluciju u informa- 
tičkoj tehnologiji, koja je očito izvorište ovoga spektakularnog uspjeha. 
Kad povjesničari iz prvih dvadeset godina 21. stoljeća pogledaju una- 
trag, u drugu polovicu devedesetih godina 20. stoljeća, pretpostavljam 
da će zaključiti kako sada živimo u presudnom razdoblju američke 
ekonomske povijesti... Te su inovacije, u najnovije doba predstavljene 
višestrukim  koristima interneta, dovele do poplave novoosnovanih 
kompanija, od kojih mnoge tvrde kako nude priliku za promjenu i 
prevlast nad velikim udjelima dionica nacionalnog sustava proizvodnje 
i distribucije. 

Tada je Maestro otkrio svoju pravu temu, odnosno, počeo 
je govoriti o mogućnosti proširenja rizika pomoću tehnologije 
ili interneta, što je prethodilo njegovim razmišljanjima o fe- 
nomenu sekuritizacije koji se polako razotkrivao, ali koji je u 
ono doba još bio u povojima: 


Utjecaj informatičke tehnologije snažno se osjeća u financijskom 
sektoru gospodarstva. Možda najvažnija inovacija jest razvoj takvih 
financijskih instrumenata koji omogućuju preraspodjelu rizika na 
one stranke koje su ga najvoljnije i najsposobnije podnijeti. Mnogi 
novostvoreni financijski proizvodi, od kojih se najviše ističu financijski 
derivati, pridonose ekonomskoj vrijednosti tako što otkrivaju rizike, 
te ih prenose na visoko kalibrirani način. L iako ti instrumenti ne 
mogu smanjiti rizik vlastit dugotrajnoj materijalnoj imovini, oni ga 
mogu preraspodijeliti na način koji potiče više ulaganja u dugotrajnu 
materijalnu imovinu i tako pokrenuti veću proizvodnost i životni stan- 
dard. Informacijska tehnologija omogućila je stvaranje, vrjednovanje 
i razmjenu tih složenih financijskih proizvoda na svjetskoj razini...?! 


Najviše upada u oči izbor trenutka za taj euforičan hvalo- 
spjev Alana Greenspana o dobrobitima manije za dionicama 
informatičke tehnologije. On je vrlo dobro znao da će šest 
povećanja kamatnih stopa, koje je potaknuo potkraj 1999., 
prije ili kasnije ohladiti groznicu kupovanja dionica na kredit. 

Dot-com balon puknuo je tjedan dana poslije toga Green- 
spanova govora, što se moglo i očekivati. Dana 10. travnja 
2000. složeni indeks burze NASDAQ popeo se na 5,048, čime 
je više nego udvostručio svoju vrijednost za samo godinu dana. 
U ponedjeljak, 13. ožujka, indeks je pao za zapaženih 4%. 

Onda je, od 13. ožujka 2000. pa sve trenutka kada je dose- 
gnulo dno, tržište izgubilo, izraženo u nominalnoj vrijednosti, 
više od 5.000 milijarda dolara, budući da je Greenspanovo 
višekratno povećanje kamatnih stopa prouzročilo okrutno 
puknuće balona za koji je, sve do samoga kraja tih događaja, 
više puta tvrdio kako ne može potvrditi postoji li uopće taj 
balon ili ne. Govorimo li u dolarima, slom burze iz 1929. bio 
je sitniš u usporedbi s Greenspanovim dot-com slomom. On 


21 Greenspan, Alan, govor pod nazivom "The Revolution in information 
technology" (Revolucija u informatičkoj tehnologiji) kojim se obratio publici 
na Konferenciji o 'novoj ekonomiji', na bostonskom sveučilištu Boston College, 
Boston, Massachusetts, 6. travnja 2000. 


je, od ožujka, povećao kamatne stope šest puta, što je okrutno 
ohladilo špekulacije "dokapitalizacijom" s dionicama kompa- 
nija informatičke tehnologije. 


Dionice i "pravilo T" 


Guverner Greenspan bio je prisutan na svakom koraku, 
kako bi poticao "iracionalno izobilje" dot-com dionica. Kada 
je i prosječnim članovima Kongresa postalo jasno da cijene 
dionica nekontrolirano rastu do nebesa te da banke i investi- 
cijski fondovi uzimaju desetke milijarda dolara kredita kako 
bi kupili još više dionica "na sniženju", pozvane su banke za 
savezne pričuve kako bi provele svoju vlast nad uvjetima kupnje 
dionica uz "margin" kredite.?? 

Do veljače 2000. dug po "margin" kreditima povećao se 
na 265,2 milijarda dolara, što je bilo povećanje od 45%, i to 
za samo četiri mjeseca. Taj se porast većinom dogodio zbog 
povećanja broja kredita posredstvom on-line brokera, poslije 
čega su ti krediti kanalizirani u dionice "nove ekonomije" na 
burzi NASDAQ. 

Prema pravilu T, Sustav za savezne pričuve imao je isključivu 
ovlast postavljati odnos vrijednosti dionica i odobrenih kredita, 
a taj je odnos, još od 1974. godine, bio 50%. Drugim riječima, 
moglo se pozajmiti 50% sredstava potrebnih za kupnju dionica. 

U slučaju ozbiljnijeg pada burze pozivi na plaćanje ("margin 
calls")? pretvorili bi blago pogoršanje u slom, budući da su po- 
srednici koji su odobravali kredite za kupnju dionica tražili sve 
više gotovine kao zalog za njihove "snižene" kredite na burzi 


22 "Margin" krediti su krediti osigurani dionicama koje klijent već ima 
u vlasništvu. Vrijednost tih dionica mora biti u određenom postotku veća od 
iznosa kredita. - nap. str. rec. 

23 "Margin call" jest poziv klijentu da podmiri pad vrijednosti portfelja. 
- nap. str. rec. 


na kojoj vrijednost dionica sve više pada, čime su prisiljavali 
ulagače da prodaju svoje dionice kako bi imali gotovinu, što 
je 1929. godine dovelo do potpunog sloma burze. Kongres je 
vjerovao da se 1929. upravo to dogodilo, jer su tada ulagači 
morali nadoplatiti 30% izgubljene vrijednosti dionica, i to 
gotovinom, slijedom margin poziva. Zato je 1934. godine i 
dao ovlast kontrole nad odnosom vrijednosti dionica i kredita 
Sustavu za savezne pričuve, što je bilo formalizirano u Zakonu 
o vrijednosnicama. 

Poslije sloma burze iz 1929. godine taj je zahtjev dosezao 
i 100%, što je značilo da se ni jedan dio kupovne cijene ne 
može otkupiti na kredit. Taj se uvjet postupno smanjivao, a od 
1974. godine, kada je utvrđen na 50%, nije se mijenjao, što je 
ulagačima omogućivalo da kupuju do polovice kupovne cijene 
dionica kreditom dobivenim direktno od svojih brokera. Do 
2000. godine taj je mehanizam "margin" kredita imao djelo- 
vanje benzina prolivena po pobješnjeloj vatri. 

Na tu su temu provedena i kongresna saslušanja. Investicij- 
ski menadžeri, poput Paula McCulleyja iz tada najvećeg fonda 
obveznica na svijetu, PIMCO, rekao je pred Kongresom: 

"Sustav za savezne pričuve trebao bi taj minimum povećati, 
i to sada. Naravno da će gospodin Greenspan reći "ne", zato 
što, prvo, ne može pronaći dokaz o vezi između promjena vri- 
jednosti dionica i kredita i promjena u razini burze i, drugo, 
zato što se povećanjem vrijednosti dionica u odnosu na kredite 
diskriminira male ulagače, čiji je jedini izvor burzovnog kredita 
njihov "margin" račun."?+ 


24 _McCulley, Paul, "A Call For Fed Action: Hike Margin Requirements!", 
svjedočenje pred Pododborom Zastupničkog doma o domaćoj i međunarodnoj 
monetarnoj politici dana 21. ožujka 2000. 


Na granici 


No, unatoč očitom američkom burzovnom balonu iz 1999. 
i2000. godine, ne samo što je Alan Greenspan više puta odbio 
smanjiti odnos vrijednosti dionica i iznosa kredita za kupnju 
dionica ili čak zabraniti takvu kupnju dionica, što je bilo u 
okviru njegovih ovlasti, nego je, potkraj devedesetih godina, 
počeo pohvalno govoriti o "novoj ekonomiji", tvrdeći kako 
je informatička i s njome povezana tehnologija pridonijela 
povećanju proizvodnosti gospodarstva. On je svjesno poticao 


"iracionalno izobilje" na tržištu. 


U razdoblju od lipnja 1996. do lipnja 2000. godine Dow- 
Jonesov industrijski prosjek narastao je za 93%, a NASDAQ 
indeks za 125%. Cjelokupni omjer cijena dionica u odnosu 
na zarade koje su ostvarile kompanije dosegnuo je rekordan 
iznos kakav nije viđen još od vremena prije sloma burze iz 
1929. godine. 

Tada je, 1999. godine, Alan Greenspan pokrenuo niz pove- 
ćanja kamatnih stopa, pri čemu je inflacija bila sporija čak i od 
one iz 1996., a proizvodnost je rasla još brže. Ali, odbivši vezati 
povećanje kamatnih stopa uz povećanje vrijednosti dionica u 
odnosu na kredit, što bi jasno pokazalo daje Sustav banaka za 
savezne pričuve ozbiljno pristupio hlađenju špekulativnog ba- 
lona u dionicama, guverner Greenspan još je povećao kamatne 
stope, čime je zadao udarac gospodarstvu, a taj je udarac očito 
bio smišljen kako bi se povećala nezaposlenost i snizila cijena 
rada, što će pridonijeti daljnjem povećanju zarada kompanije, 
a ne smanjenju groznice kupovanja dionica "nove ekonomije". 
Sukladno tome burza je to ignorirala. 

Moćni su promatrači, uključujući i financijaša Georgea So- 
rosa i Stanleyja Fischera, zamjenika direktora Međunarodnog 
monetarnog fonda, zagovarali da Sustav banaka za savezne 
pričuve povećanjem vrijednosti dionica u odnosu na kredit 
ispuše kreditni balon. 


Alan Greenspan odbio je tu osjetljiviju strategiju 


Prilikom njegova saslušanja pri ponovnom izboru za gu- 
vernera Sustava banaka za savezne pričuve pred Odborom za 
bankarstvo američkoga Senata iz 1996. godine rekao je kako 
nije htio diskriminirati one ljude koje nisu bogati pa su se za 
sudjelovanje u toj burzovnoj igri trebali služiti kreditima (sic). 
Ali, štoje on jako dobro znao, trgovci koji su kupovali dionice 
po popustu uglavnom nisu bili siromašni niti im je kredit bio 
potreban, nego su to bili profesionalni trgovci u potrazi za 
besplatnim ručkom. Zanimljivo je, pak, da je upravo to bio 
argument koji je Alan Greenspan stalno ponavljao kako bi 
opravdao svoju potporu davanju kredita rizičnim, kreditno 
slabo sposobnim osobama, kako bi i oni siromašniji imali 
sreću steći krov nad glavom, koju je stvorila njegova politika 
poslije 2001. godine.? 


Urušavanje burze započelo je u prvoj polovici 2000. godine, 
ne zato što je porasla cijena rada, nego zato što je napokon 
dosegnuta granica lakovjernosti ulagača. Financijski tisak, 
uključujući i list Wall Street Journal, koji je, samo godinu dana 
prije toga, rukovoditelje kompanija informatičke tehnologije 
proglasio pionirima "nove ekonomije", sada je ismijavao gra- 
đane zbog njihove vjere u to da će dionice tih kompanija, koje 
nikada neće zarađivati, vječno rasti. 


25 Alan Greenspan je, kao guverner Sustava banaka za savezne pričuve, 
za vrijeme rasta špekulativnog balona više puta branio stajalište kako nije 
moguće prosuditi postoji li uopće takav balon. U kolovozu 2002., nakon što je 
igračima na tržištu postala očita njegova jasna strategija povećanja kamatnih 
stopa banaka za savezne pričuve, on je neprestano ponavljao ove riječi: "Mi u 
Sustavu banaka za savezne pričuve razmotrili smo velik broj pitanja vezanih 
uz imovinske balone, odnosno, uzburkane cijene imovine do neodrživih ra- 
zina. Kako se događaji razvijaju, priznajemo da je, unatoč našim sumnjama, 
vrlo teško definitivno identificirati balon sve do poslije događaja, odnosno, 
kada njegovo prsnuće potvrdi njegovo postojanje. (Riječi iz govora Alana 
Greenspana, Gospodarske nepredvidivosti, održanog na simpoziju koji je spon- 
zorirala Banka za savezne pričuve u Kansas Cityju, Jackson Hole, Wyoming, 
30. kolovoza, 2002.) 


i 


Za mentalitet ljudi s Wall Streeta bilo je tipično da na "jav- 
nost", tj. građane, gledaju kao na gubitnike, koji su zaslužili da 
ih prevare i opljačkaju pametni veliki momci puni love. Jedan 
bivši trgovac financijskim derivatima, kojije radio u banci Mor- 
gan Stanley, ali je sredinom devedesetih godina prestao s tim 
poslom, opisao je stajalište, koje je prevladavalo na Wall Streetu 
u odnosu na njihove klijente, kupce derivata. Tako on kaže: "U 
vrijeme kada nisu obavljali složene računalne izračune, na sav 
su glas vikali kako će 'nekoga ogoliti do kože"... Bojišta derivata 
puna su ostataka naših žrtava... u okrugu Orange, u Kaliforniji, 
u banci Barings, u banci Daiwa i korporaciji Sumitomo..."?$ 


Jedan je novinar, koji je pisao za list Wall Street Journal, 
rekao kako "nova ekonomija", zajedno sa svim svojim manipu- 
lacijama derivatima, i dalje "izgleda kao staromodan kreditni 
balon".?7 U drugoj polovici te godine američki potrošači, čiji 
je omjer dugovanja i prihoda bio rekordno visok, počeli su se 
povlačiti. Božićna je prodaja podbacila, paje, početkom siječ- 
nja 2001., guverner Greenspan promijenio svoje stajalište i 
snizio kamatne stope. U dvanaest uzastopnih rezanja stopa 
Greenspanove su banke za savezne pričuve, do lipnja 2003. 
godine, srezale kamatne stope svojih fondova, koje su određi- 
vale kratkoročne i druge kamatne stope gospodarstva, sa 6% 
na poslijeratnih niskih 1%, na kojoj ih je razini držao do 30. 
lipnja 2004. godine. 

Te povijesno niske stope nisu bile viđene još od doba Velike 
ekonomske krize. Tada se, u srpnju 2004. godine, dogodilo 
prvo od četrnaest uzastopnih povećanja stopa, poslije čegaje, 
2006., napustio službu. Za samo devetnaest mjeseci guverner 
Greenspan povećao je stope fondova Sustava banaka za savezne 


26 Partnoy, Frank, F.1.A.S.C.O.:The Inside Story ofa Wall Steet Trader, Penguin 
Press, New York, 1999., str. 14. - 15. 

27 Faux, Jeff, "The Politically Talented Mr. Greenspan", Dissent Magazine, 
proljeće 2001. 


pričuve sa samo 1% na čak 4,5%. Time je uništio balon koji je 
nosio zlatno jaje nekretnina. 

U jednom govoru za drugim guverner Sustava banaka za sa- 
vezne pričuve objašnjavao je kako njegov ultra-lagan monetarni 
režim poslije siječnja 2001. u prvome redu ima svrhu potaknuti 
ulaganja u hipotekarne kredite za kupnju kuće ili stana. Fenomen 
krize rizičnih hipotekarnih kredita, što je moguće samo u doba 
sekuritizacije imovine i ukidanja Glass-Steagallova zakona, zajedno 
s nereguliranom trgovinom derivata na neformalnom tržištu, bio je 
predvidljiv rezultat namjerne politike Alana Greenspana. Pozorniji 
pogled na povijesne zapise to vrlo dobro pokazuje. 


Kraj igre: neregulirano privatno stvaranje novca 


Ono što se, na putu u novo tisućljeće, izrodilo poslije uki- 
danja Glass-Steagallova zakona iz 1999. godine bila je zastra- 
šujuća preobrazba američkih kreditnih tržišta u ubrzo najveći 
nereguliran privatan stroj za stvaranje novca na svijetu. 


" 


Program "novih financija" izgrađen je na incestuoznom i 
isprepletenom kartelu igrača, doduše neformalnom, od kojih 
su svi čitali "skriptu" koju su napisali Alan Greenspan i njegovi 
prijatelji iz banaka J. P. Morgan, Citigroup, Goldman Sachs, 
kao i iz drugih velikih newyorških financijskih kuća. Sekuriti- 
zacija je trebala osigurati "novo američko stoljeće" i njegovu 
financijsku dominaciju, barem su tako, očito, vjerovali njegovi 
tvorci uoči novog tisućljeća. 

Kao dodatak bestidnoj potpori Sustava banaka za savezne 
pričuve Alana Greenspana, ključ za "revoluciju u financija- 
ma" bila je sprega između izvršnog, zakonodavnog i sudskog 
ogranka američke vlasti, uključujući i Vrhovni sud. Osim toga, 
kako bi ta igra protekla bez velikih poteškoća, bila je potrebna 
i aktivna suradnja dviju vodećih svjetskih kreditnih agencija - 
Moody's i Standard & Poors. 


"Revolucija u financijama" trebalaje Kongres i izvršnu vlast, 
koji će više puta odbiti razumne pozive za regulacijom nesluž- 
benih financijskih derivata, špekulacijskih fondova u vlasništvu 
banaka, ili onih koje su banke financirale, te koji će sustavno 
ukloniti sve mehanizme nadzora, kontrole i transparentnosti, 
koji su, tijekom prethodnog stoljeća ili čak i duljeg razdoblja, 
uspostavljeni uz mnogo napora. Pritom je bilo potrebno i da 
glavne agencije za ocjenjivanje financijske uspješnosti (rejting 
agencije), koje je za to ovlastila država, daju svoj kreditni žig 
AAA (formalno i eksplicitno odobrenje) šačici slabo reguliranih 
osiguravajućih kompanija, zvanih Monolines, a sve su one ima- 
le sjedište u New Yorku. Osiguravatelji Monoline (kompanije 
specijalizirane isključivo za osiguranje) bili su drugi nužan dio 

"novih financija 


Poveznice i ideološki sporazum koji je postojao između 
svih tih institucionalnih igrača u svezi s tim golemim širenjem 
sekuritizacije bili su toliko jasni i prodorni da su se mogli uje- 
diniti u organizaciju America New Finance Inc., s dionicama 
koje bi se prodavale na burzi NASDAQ. 

Alan Greenspan predvidio je i ohrabrivao proces sekuri- 
tizacije imovine godinama prije negoli je, početkom novog 
tisućljeća, doista i počeo stvarati taj fenomenalni balon cijena 
nekretnina. U očito prijetvornom pokušaju da zaniječe svoju 
središnju ulogu poslije sloma balona rizičnih hipotekarnih 
kredita, on je, potkraj 2007. godine, tvrdio kako problem nije 
u odobravanju hipotekarnih kredita rizičnim klijentima, nego 
u sekuritizaciji tih rizičnih kredita. No, u travnju 2005., pje- 
vao je ponešto drukčiju himnu sekuritizaciji rizičnih kredita. 
Obraćajući se na Četvrtoj godišnjoj konferenciji za istraživa- 
nje aktivnosti u zajednici Sustava banaka za savezne pričuve, 
izjavio je: 

Inovacija je dovela do mnoštva novih proizvoda, poput kredita i 
posebnih kreditnih programa za doseljenike. Takav razvojni trend jest 
prikaz reakcije tržišta, reakcije koja je vodila industriju financijskih 


usluga kroz cijelu povijest naše zemlje. Uz pomoć tih tehnoloških na- 
predaka, kreditori su iskoristili modele za ocjenu kreditnog boniteta 
i druge tehnike kako bi učinkovito proširili kredite na širi spektar 
klijenata... Hipotekarno je osiguranje pomoglo u stvaranju domaćeg, 
pa čak i međunarodnog tržišta hipoteka, a tržišna potpora većoj ra- 
znolikosti hipotekarnih kreditnih proizvoda postala je svakodnevicom. 
To je dovelo do sekuritizacije raznih drugih potrošačkih kreditnih 
proizvoda, poput kredita za kupnju auta ili onih ostvarenih pomoću 
kreditnih  kartica.2 


Taj je govor iz 2005. godine bio iz doba kada je, kako je to 
Alan Greenspan kasnije tvrdio, naglo shvatio da sekuritizacija 
izmiče kontroli. U rujnu 2007. godine, kada je kriza već bila 
na vrhuncu, Leslie Stahl s televizijske mreže CBS upitao je 
guvernera Greenspana zašto nije učinio ništa da zaustavi "ile- 
galnu ili sivu praksu, za koju je znao da se događa pri rizičnom 
kreditiranju". Na toje Greenspan odgovorio: "Hm, nisam imao 
pojma o tome koliko je ta praksa česta, sve dok nije bilo kasno. 
Nisam to, zapravo, skopčao sve do potkraj 2005., odnosno, do 
početka 2006. godine..."?? 

Ono što pritom nije rekao jest činjenica da, čak i da je sve 
to doista "skopčao" tek potkraj 2005. godine, on, zapravo, 
sve to vrijeme nije učinio ništa kako bi zaustavio prijevarni 
Ponzijev balon bez kontrole, čije je stvaranje njegova politika 
umnogome potpomogla. 

Već 2002. godine, kada je shema rizičnih hipotekarnih 
kredita još bila u začetku, Američko je udruženje hipotekarnih 
bankara jasno naznačilo velike rizike u nastanku tržišta sekuri- 
tizacije rizičnih nekretnina. U jednom je izvješću, objavljenom 


28 Greenspan, Alan, Consumer Finance, primjedbe na Četvrtoj godišnjoj 
konferenciji za istraživanje aktivnosti u zajednici, Washington D.C., 8. trav- 
nja 2005., na www.federalreserve.gov/BoardDocs/speeches/2005/20050408/ 
default.htm. 

29 "Greenspan brani niske kamatne stope", Greenspanov intervju in- 
formativnoj emisiji "60 Minutes" na televizijske kuće CBS, 16. rujna 2007., 
na www.cbsnews.com/stories/2007/09/13/60minutes/main3257567.shtml . 


u listu Banke za savezne pričuve St. Louisa, u siječnju 2006. 
godine, dana ovakva napomena: "Prvi dokazi upućuju na to da 
je mogućnost rizika od neplaćanja kredita šest puta vjerojatnija 
kod kredita koji nisu prvorazredni (krediti s visokim kamatnim 
stopama) nego kod prvorazrednih kredita". Banka za savezne 
pričuve St. Louisa jedna je od članica Sustava banaka za save- 
zne pričuve. Ta studija pokazuje na to da su rizici odobravanja 
drugorazrednih rizičnih kredita, bankama za savezne pričuve 
bili poznati davno prije negoli je guverner Greenspan to, na- 
vodno, skopčao. Tako piše: 

U izvješću Američkog udruženja hipotekarnih bankara stoji da 
je, u trećem kvartalu 2002. godine, stopa prestajanja otplate rizičnih 
kredita pet i pol puta veća negoli kod prvorazrednih kredita, dok je 
stopa oduzimanja imovine kupljene hipotekarnim kreditima bila čak 
deset posto veća od one kupljene prvorazrednim kreditima. 

Još u studenome 1998. godine, samo nekoliko tjedana 
poslije skorog otapanja globalnog financijskog sustava prouzro- 
čenog slomom špekulacijskog fonda LTCM, Alan Greenspan je 
rekao, na godišnjem sastanku Američkog udruženja industrije 
vrijednosnih papira: 

Dramatičan napredak u računalnoj i telekomunikacijskoj tehnolo- 
Biji posljednjih je godina omogućio golemu raspodjelu rizika, pomoću 
inovativnog financijskog inženjeringa.  Financijskim instrumentima 
minule ere, običnim dionicama i dužničkim obvezama dodano je široko 
područje složenih hibridnih financijskih proizvoda, koji dopuštaju 
izoliranje rizika, ali za koje se čini da, u mnogim slučajevima dovode 
u pitanje moć ljudskog razumijevanja. 


30 Chomsisengphet, Souphala i Penning, Anthony, "The Evolution of the 
Subprime Mortgage Market", Federal Reserve Bank of St. Louis Review, siječanj/ 
veljača 2006., 88(1), str. 31. - 56. 

31 Alan Greenspan, "The Markets", Izvadci iz govora Alana Greenspana o 
globalnim previranjima, izdano u listu The New York Times, 6. studenoga 1998. 


Taj je njegov govor biojasan znak za Wall Street da se uvelike 
pomakne prema sekuritizaciji na temelju imovine. Naposljetku, 
nije li guverner Greenspan na primjeru bolne azijske krize iz 
1997. i 1998. godine i krize sustava pokrenute neplaćanjem dr- 
žavnog duga iz kolovoza 1998., pokazao kako Sustav banaka za 
savezne pričuve i njegova slavina likvidnosti i više nego revno 
iskupljuju banke u slučaju bilo kakva većeg neuspjeha? Velike 
su banke bile, na kraju krajeva, očito prevelike da bi propale. 

Sustav banaka za savezne pričuve, najveća i najmoćnija sre- 
dišnja banka na svijetu, kojem je na čelu bio neupitno tržištu 
najnaklonjeniji guverner na svijetu Alan Greenspan, hrabrim 
novim pothvatom sekuritizacije dat će potporu svojim velikim 
bankama. Kada je guverner Greenspan govorio o rizicima "koji 
izgleda da izazivaju moć ljudskog razumijevanja", on je, barem 
okvirno, dao do znanja da razumije kako je riječ o potpuno 
novoj domeni financijske smetenosti i komplikacija. 

Guverneri središnjih banaka tradicionalno su bili poznati 
po svom ustrajavanju na transparentnosti među bankama i po 
opreznom odobravanju kredita i praksi upravljanja rizikom, 
koje su provodile banke članice. 

Ali ne i Alan Greenspan. 

U svemu tome najvažnije je to što je Alan Greenspan svoje 
prijatelje s Wall Streeta, koji su preuzeli emisije vrijednosnih 
papira, govorom iz 1998. godine uvjerio kako će učiniti sve što 
je u njegovoj moći da osigura da, u "novim financijama", banke 
i dalje mogu same regulirati sekuritizaciju imovine. 

Pod pokroviteljstvom njegova Sustava banaka za savezne 
pričuve lisicama je bilo povjereno čuvanje kokošinjca. On je 
pritom izjavio: 

Zato je to važnije prepoznati trend po kojemu će se financijska 
regulacija 21. stoljeća trebati više oslanjati na nadzor suprotstavljenih 
stranaka kako bi se postigla sigurnost i zdravo stanje sustava. Nema 
vjerodostojnog načina da predvidimo hoće li glavnina državne finan- 
Cijske regulacije biti nešto drugo doli nadzor samog procesa. Budući 


da se složenost financijskog posredovanja na svjetskoj razini i dalje 
povećava, konvencionalni proces regulatornog ispitivanja postupno će 
zastarjeti, barem za složenije bankarske sustave.? 

U listopadu 1999. godine, usred groznice manije dot-com 
burzovnog balona cijena dionica informatičke tehnologije, Alan 
Greenspan ponovno je hvalio ulogu financijskih derivata i "no- 
vih financijskih instrumenata... koji premještaju rizik tako da 
ga čine podnošljivijim. Osiguranje, naravno, jest najčišći oblik 
te usluge. Svi novi financijski proizvodi, stvoreni posljednjih 
godina, na čelu s financijskim derivatima, pridonose ekonom- 
skoj vrijednosti tako što otpetljavaju rizike i premještaju ih na 
visoko kalibrirani način". On je o sekuritizaciji govorio uoči 
opoziva Glass-Steagallova zakona. 

Vrlo reklamiran "privatni nadzor suprotstavljenih stranaka" 
Sustava banaka za savezne pričuve prouzročio je, u kolovozu 
2007. godine, strahotan zastoj cijelog međunarodnog i me- 
đubankovnog trgovinskog sustava, budući da se panika širila 
preko sekuritiziranih komercijalnih zapisa vrijednih tisuće 
milijarda dolara, s podlogom u imovini, kao i preko obveznica, 
koje su, zapravo, bile najviše sekuritizirane. Za vrijeme pisanja 
ove knjige učinci toga šoka tek su počeli, jer su banke i ulagači 
sasjekli vrijednosti diljem američkog i međunarodnog finan- 
cijskog sustava. Ali to prelazi temu naše priče. 


32 "Primjedbe guvernera Alana Greenspana: Struktura međunarodnog 
financijskog sustava", na Godišnjem sastanku Američkoga udruženja industrije 
vrijednosnih papira, Boca Raton, Florida, 5. studenoga1998. 

33 Greenspan, Alan. "Measuring Financial Risk in the Twenty-First Cen- 
tury", primjedbe pred konferencijom koju je sponzorirao Ured kontrolora 
valute, Washington D.C., 14. listopada 1999., na www.federalreserve.gov/ 
boarddocs/speeches/1999/19991014.htm. Ovdje Alan Greenspan izjavljuje: 
" ..do danas, ekonomisti nisu bili u mogućnosti sa sigurnošću predvidjeti 
oštre preokrete. Sve manja sigurnost općenito se opisuje kao rasprskavajući 
balon, događaj koji je čvrsto jasan samo u retrospektivi. Kako bi predvi- 
djeli balon koji će se rasprsnuti, zahtijeva se prognoza pada cijena imovine, 
prethodno utvrđena prosudbom milijuna investitora, od kojih su mnogi vrlo 
dobro upoznati s izgledima za pojedina ulaganja, koja su sastavni dio naših 
širokih indeksa cijena dionica i druge imovine. 


Banka J. P. Morgan i njezino "oružje za masovno 
financijsko uništenje" 


Godine 1995., duboko u mandatu Billa Clintona i Jamesa 
Rubina, banka u kojoj je nekada radio Alan Greenspan, tj. 
banka. P. Morgan, uvela je inovaciju koja će tijekom sljedećih 
deset godina radikalno promijeniti bankarstvo. Blythe Masters, 
34-godišnjak s diplomom Sveučilišta Cambridge, zaposlen u 
toj banci, osmislio je prve CDS-ove,** odnosno, financijski 
derivat, koji prividno bankama omogućuje da se osiguraju u 
slučaju nemogućnosti naplate kredita. Osim toga, osmislio je 
i takozvane obveznice osiguranog duga, koje su izdavane za 
miješani skup imovine i koje su bile vrsta kreditnog derivata, 
koji se u jednom jedinstvenom instrumentu može otkriti ve- 
likom broju kompanija. 


Njihova je privlačnost bila u tome što je sve teklo mimo 
bankovnih knjiga, te je tako bilo udaljeno od pravila Sporazuma 
o kapitalu (Basel Accord) prema kojemu kapital treba pokri- 
vati 8% rizika. Godine 1998., najvećim dijelom u ispraznom 
pokušaju da se zauzda rast pretjeranog broja špekulativnih 
kredita u Japanu i SAD-u, guverneri središnjih banaka svijeta 
postigli su sporazum o skupini pravila prema kojima se od 
međunarodnih bankara zahtijevalo da kod sebe zadrže kapital 
u iznosu od 8% neplaćenih kredita. 

Cilj tih novih, izvanbilančnih CDS-ova bio je povećati povrat 
kredita bankama uz istodobno uklanjanje rizika, nešto poput 
"imati i ovce i novce", što u stvarnom svijetu može jedino biti 
vrlo prljavo. 

Banka]. P. Morgan time je utrla put preobrazbi poslovanja 
američkih banaka - od tradicionalnog davanja komercijalnih 
kredita u trgovca kreditima. Ta je nova ideja bankama trebala 


34 CDS (Credit Default Swap), ugovor kojim vjerovnik svoja dospjela 
nenamirena potraživanja zamjenjuje za udjele (dionice) poduzetnika koji je 
njegov dužnik. - nap. str. rec. 


omogućiti da, dok kupuju CDS-ove, odnosno, osiguranja za 
slučaj nemogućnosti otplate kredita, nakon što su s drugim 
međunarodnim bankama udružili rizik svojih kredita danih 
klijentima, presele rizik iz svojih bilanci i udruže svoje kredite 
te ih preprodaju u obliku vrijednosnih papira. To će se pokazati 
kao zapanjujuće unaprjeđenje, kojim će banke ubrzo zaraditi 
tisuće milijarda dolara. 

Potkraj 2007., prema nekim procjenama, vrijednost tih 
CDS-ova iznosila je oko 45.000 milijarda dolara, što je vlasni- 
cima obveznica davalo iluziju sigurnosti. No, ta je iluzija bila 
sazdana na bankovnim modelima rizika u slučaju pretpostav- 
ljene nenaplate, koja nijejavna. Da su ti modeli bili dostupni za 
temeljit pregled, vjerojatno bi to ubilo cijelo tržište sekuritiza- 
cije.? Kao i drugi, slični modeli rizika, bili su vrlo optimistični. 

Ipak, samo postojanje iluzije bilo je dovoljno da najveće 
svjetske banke toliko ponese da, poput leminga, počnu kupo- 
vati hipotekarne obveznice, osigurane hipotekarnim kreditima 
danim osobama nepoznate kreditne sposobnosti, te da, po 
nominalnoj vrijednosti, prihvate ocjenu financijske uspješnosti 
AAA, koju daju kompanije Moody's i Standard & Poors. Nije 
zato čudno što su konzervativni ulagači, poput Warrena Buf- 
fetta, financijske derivate zvali "oružjem za masovno financijsko 
uništenje".?* Pokazat će se da je Buffett imao pravo. 

Upravo kao što se Alan Greenspan, 1987. godine, kada je 
kao novi guverner Sustava banaka za savezne pričuve želio 
pronaći rupu u strogom Glass-Steagallovu zakonu, okrenuo 
svojim starim jatacima iz banke J. P. Morgan, i kao što se istoj 
banci okrenuo da, u tajnosti, u suradnji s bankama za savezne 


35 Autorje, iz prve ruke, došao u posjed opisa procjene rizika kod glavnih 
modela procjene rizika, kojima su se koristile agencije za procjenu. Taj je opis 
potvrdio činjenicu da te pretpostavke nisu imale nikakve veze s gospodarskom 
stvarnošću. No, očito je da se nitko tko ima moć to preispitati nije potrudio to 
i učiniti. Bilo je to previše unosno pa je stoga bilo lako zažmiriti na jedno oko. 

36 Buffett, Warren, citirano u Dooling, Richard, "Machines of mass de- 
struction", International Herald Tribune, 13. listopada 2008. 


pričuve, kupi derivate na chicagoškom burzovnom indeksu 
MMI, kako bi, na umjetan način, "izliječio" burzu poslije 
sloma iz listopada 1987., isto su tako Greenspanove banke za 
savezne pričuve surađivale s bankom J. P. Morgan i šačicom 
drugih povjerljivih prijatelja s Wall Streeta u potpori pokretanju 
sekuritizacije iz devedesetih godina. Ubrzo je postalo jasno 
koliki je to zapanjujući potencijal za banke, koje će u tome 
biti prve i stoga moći oblikovati pravila nove igre, odnosno 
"novih financija" 

Banka J. P. Morgan & Co. bila je na čelu pohoda velikih 
banaka - novčanih središta, počevši 1995. godine, tj. skretanja 
s kolosijeka tradicionalnog bankovnog kreditiranja klijenata, 
na kolosijek čistog trgovanja kreditima i kreditnim rizicima. 
Cilj je bio zgrnuti velike zarade za bankovne bilance i njihove 
direktore, ali bez vidljiva rizika u bankovnim knjigama. Bila je 
to otvorena pozivnica za pohlepu, prijevaru i konačnu financij- 
sku katastrofu. Gotovo sve veće banke na svijetu, od Deutsche 
Banke do banke UBS, te od banke Barclays do Royal Bank of 
Scotland i banke Socićtć Generale, ubrzo su, poput gorljivih 
slijepih leminga, krenule stopama banaka Chase, J. P. Morgan 
i Citibank. 

No, kada govorimo o gorljivosti, nitko nije došao ni blizu 
šačici američkih banaka koje su, poslije 1995. godine, stvorile 
taj novi svijet sekuritizacije i financijskih derivata i njime vla- 
dale. Velike newyorške banke prve su počele uklanjati rizične 
kredite iz svojih bilanca, udruživanjem kredita i preprodajom 
portfelja, te kupnjom zaštite od neplaćanja poslije odobravanja 
zajedničkih kredita za svoje klijente. Tako je počela era "novih 
financija". , poput svake velike inovacije u financijama, i ova 
je počela polako. 

Ubrzo poslije toga nove su banke za sekuritizaciju, poput 
banke J. P. Morgan, počele stvarati portfelje dužničkih vri- 
jednosnih papira, te ih pakirati i prodavati tranše na temelju 
vjerojatnosti o neplaćanju. Nova se igra zvala "raslojavanje i 


presijecanje", a služilaje stvaranju dobiti za banku koja izdaje 
i preuzima vrijednosne papire, te davanju "rizika, prilagođenog 
povratnim rezultatima" za ulagače. Ubrzo su vrijednosnice 
osigurane imovinom, obveznice osiguranog duga, te čak i dug 
tržišta u razvoju zapakirani i prodani u komadima mirovin- 
skim fondovima, sveučilišnim zakladama, stranim bankama 
i drugim ulagačima gladnim zarade, koje je ocjena kreditne 
uspješnosti AAA, dana od kompanije Moody's ili S&P, ili od 
neke monoline osiguravateljske kuće, ili čak iz obaju izvora, 
namamila na ulaganje, pružajući im lažan osjećaj sigurnosti. 


Počinje muljaža sekuritizacije hipoteka 


Dana 2. studenoga 1999., samo deset dana prije nego što 
će Bill Clinton potpisati ukidanje Glass-Steagallova zakona i 
time omogućiti bankama neograničeno stjecanje brokerskih 
kompanija, investicijskih banaka, osiguravajućih društava i 
raznih drugih financijskih institucija, Alan Greenspan svoju 
je pozornost okrenuo prema poticanju procesa bankovne se- 
kuritizacije hipoteka. 

U obraćanju Američkim bankarima za male korisnike, re- 
gionalnoj bankarskoj organizaciji, na konferenciji o tržištima 
hipoteka, guverner Sustava banaka za savezne pričuve rekao je: 

Nedavni porast stope vlasnika stanova i kuća na više od 67 posto, 
u trećem tromjesečju ove godine, dijelom je zasluga zdrava gospodar- 
skog napretka i velikog rasta zaposlenosti. No, jedan dio te dobiti 
jest rezultat i činjenice da su inovativni kreditori, poput vas, stvorili 
daleko širi spektar hipotekarnih proizvoda i povećali učinkovitost 
odobravanja i preuzimanja kredita. Kako bi se taj porast broja vla- 
snika kuća i stanova nastavio treba održati sadašnji napredak procesa 
primjene i odobravanja kredita, te krojenja hipoteka za pojedinačne 
kupce stambenih prostora... Poslovanje s malim korisnicima  utje- 
lovljuje fleksibilnost i snalažljivost, koja se zahtijeva za prilagodbu 


i iskorištavanje demografskih promjena i tehnološkog napretka, te 
stvaranje novih oblika hipotekarnih financija, koje promiču stambeno 
vlasništvo. Što se tiče Sustava banaka za savezne pričuve, nastojimo 
pripomoći, pružajući vam stabilnu platformu za poslovanje općenito, 
te za stambenu i hipotekarnu aktivnost. 

Ranije te godine, 1999., guverner Greenspan obratio se 
Udruženju hipotekarnih bankara i snažno promicao sekuritiza- 
ciju, osiguranu hipotekom na nekretnini, kao glas budućnosti. 
Tamošnjim je bankarima rekao: 

Veća stabilnost u opskrbi hipotekarnih kredita praćena je otpet- 
ljavanjem raznih aspekata postupka davanja hipotekarnih kredita. 
Neke institucije djeluju kao hipotekarne banke, tako što probiraju 
podnositelje zahtjeva za kredit i odobravanje kredita. Ima i drugih 
koji pružaju uslugu davanja hipotekarnih kredita, a ta je učinkovitost, 
izgleda, postignuta operacijama širokog spektra. Neki, ipak, obično 
sa stabilnim osnovama financiranja, omogućuju trajno financiranje 
hipoteka sudjelovanjem u skupovima hipoteka (mortgage pools). Izvan 
toga, neki raslojavaju novčane tokove od skupova hipoteka u posebne 
tranše, koje se obraćaju široj skupini investitora. U tome su procesu 
preostale vrijednosnice, osigurane hipotekom, narasle na zapanjujućih 
2.400 milijarda dolara... Za obradu sve većeg broja prijava za hipote- 
karne kredite sve se više koristi automatizirani softver za preuzimanje 
emisija vrijednosnih papira. 

Jedna od ključnih dobrobiti koju pruža nova tehnologija jest pove- 
ćana sposobnost upravljanja rizikom (sic). Gledajući u budućnost, po- 
većano korištenje automatiziranog preuzimanja i kreditnog bodovanja 
stvara potencijal za jeftine, prilagođene hipoteke uz određivanje cijene 
prilagođene riziku. Krojenjem hipotekarnih kredita prema potrebama 
zajmoprimaca industrija hipotekarnog bankarstva sutrašnjice imat 


37. Alan Greenspan, "Mortgage markets and economic activity", pri- 
mjedbe na Konferenciji o tržištima hipoteka i gospodarskoj aktivnosti, koju 
je financirala Organizacija američkih bankara za male korisnike, Washington 
D. C., 2. studenog 1999., na www.federalreserve.gov/boarddocs/speech- 
es/1999/19991192.htm. 


će bolje mogućnosti za usluživanje svih kutova raznolikog tržišta 
hipoteka. 

No, bilo je potrebno još nekoliko koraka prije negoli se 
sekuritizacija imovine pokrene. Tek nakon što je Greenspanov 
Sustav banaka za savezne pričuve probio dot-com balon iz 
2000. godine, te nakon što su se kamatne stope fondova banaka 
za savezne pričuve spustile na razine, u tom opsegu neviđene 
još od Velike ekonomske krize iz tridesetih godina, dogodila 
se doslovno eksplozija sekuritizacije imovine, što je preraslo 
u posao vrijedan mnogo tisuća milijarda dolara. 


Sekuritizacija - "nerealan dogovor" 


Budući da je sam predmet sekuritizacije bio toliko složeno 
ugrađen u cijelu priču, nitko, pa čak ni njegovi tvorci, nije 
potpuno razumio raspršenost rizika, a kamoli istovremenu 
koncentraciju rizika za cijeli sustav. 

Sekuritizacija je proces u kojemu imovinu stječe neki su- 
bjekt, ponekad zvan subjekt posebne namjere (Special Purpose 
Vehicle, SPV) ili subjekt posebnog ulaganja (Special Inves- 
tment Vehicle, SIV). U slučaju SIV-a, recimo da su raznolike 
stambene hipoteke, prilikom njihova zaključenja, okupljene 
u skupove (pools) ili pakete. Poseban skup, recimo, stambe- 
nog hipotekarnog potraživanja, sada počinje živjeti u novom 
obliku obveznice, i to obveznice osigurane imovinom, što je u 
ovom slučaju, zapravo, vrijednosni papir osiguran hipotekom. 
Sekuritizirana obveznica osigurana je novčanim tijekom ili 
vrijednošću temeljne imovine. 

Ti su mali koraci zahtijevali mnogo vjere. Sve se temeljilo 
na iluzornom kolateralnom osiguranju, čija je stvarna vrijed- 
nost, kako je to sada dramatično jasno svim bankama, u svim 


38 Alan Greenspan, "Primjedbe Udruzi hipotekarnih bankara", Washin- 
gton D. C., 8. ožujka 1999. 


dijelovima svijeta bila nepoznata, odnosno, nije ju bilo moguće 
doznati. Već u toj fazi procesa zakonsko pravo na stambenu 
hipoteku nekog stambenog prostora u udruzi pravno je neja- 
sno, kako sam to istakao u 1. dijelu. Tko u tome lancu doista 
posjeduje stvaran, "rukom potpisan", ugovor o hipoteci stotina 
i tisuća stambenih prostora pod hipotekom? Za razjašnjavanje 
briljantnih nejasnoća Wall Streeta stotinama bi odvjetnika 
trebalo mnogo godina. 

Sekuritizacija se obično primjenjivala na imovinu koja nije 
likvidna, odnosno, onu koju nije lako prodati, te je tako postala 
uobičajena kod nekretnina. A američke nekretnine danas jesu 
jedno od najnelikvidnijih tržišta na svijetu. Svi žele van, a malo 
je onih koji hoće unutra, barem ne po tim cijenama. 

Sekuritizaciju se primjenjivalo na skupove iznajmljene imo- 
vine, stambene hipoteke, kredite na nezaduženi dio nekretnine, 
studentske kredite, kreditne kartice i druga dugovanja. Teoret- 
ski sva imovina mogla se sekuritizirati, sve dok je bila povezana 
uz stalan i predvidljiv tijek novca. No, to je samo teorija. 

U praksi, to je američkim bankama omogućilo izbjegava- 
nje težih novih pravila o adekvatnosti kapitala iz Sporazuma 
o kapitalu - Basel II, koji je posebno, u jednom svome dijelu, 
izrađen kako bi se zatvorila rupa u Sporazumu o kapitalu - 
Basel 1, koja je američkim i drugim bankama omogućila da 
neobuzdano davanje kredita preusmjere na posebne subjekte, 
nazvane subjekti posebnog ulaganja (SIV), koji nisu poslovali 
po strogim pravilima. 


Financijska alkemija - gdje muha upada u juhu 


Upravo je tako sekuritizacija pretvarala nelikvidnu imovinu 
u likvidnu. To se teoretski činilo kao udruživanje, preuzimanje 
emisija vrijednosnih papira i prodajom vlasničkih potraživa- 
nja protokom transakcija, kao vrijednosni papiri osigurani 


imovinom (asset-backed securities, ABS). Vrijednosni papiri 
osigurani hipotekom bili su jedan od oblika ABS-a, daleko 
najrašireniji do 2001. godine. 

Upravo je ovdje muha upala u juhu. 

Uz američko stambeno tržište, na kojemu se 2006. ponovno 
počelo događati oštro pogoršanje, s promjenjivom kamatnom 
stopom (Adjustable Rate Mortgages, ARMs), i koje je osva- 
jalo cijelo područje Sjedinjenih Američkih Država, stotine 
tisuća vlasnika stanova ili kuća bili su prisiljeni jednostavno 
"odustati" od svojih hipotekarnih kredita, jer ih više nisu mo- 
gli otplaćivati, ili je nad njima provela ovrhu jedna ili druga 
stranka u složenom lancu sekuritizacije, vrlo često nelegalno, 
kako je to nedavno presudio jedan sudac iz savezne države 
Ohio. Ovrha nad stanovima ili kućama bilo je 75% više 2007. 
godine nego 2006., a taj proces, koji je tek bio počeo, prerast 
će u katastrofu nekretnina, te će oštro konkurirati i vjerojatno 
nadići katastrofu Velike krize. U Kaliforniji se broj takvih ovrha 
povećao za alarmantnih 421% u odnosu na prethodnu godinu. 

Taj proces povećanja broja ljudi koji ne mogu otplaćivati svoj 
hipotekarni kredit stvorio je golem jaz u temeljnom protoku 
gotovinskog plaćanja, namijenjenog osiguranju novoizdanih 
vrijednosnih papira, osiguranih hipotekom. Zato što je cijeli 
sustav bio potpuno nejasan, nitko, a ponajmanje banke koje 
posjeduju taj papir, nije znao o čemu je zapravo riječ ni koji 
su vrijednosni papiri, osigurani imovinom, dobri, a koji loši. 
Kako se priroda gnuša vakuuma, bankari i investitori, posebi- 
ce globalni investitori, gnušaju se nesigurnosti u financijskoj 
imovini koju posjeduju. Nje se boje više nego toksičkog otpada. 

Ali tvorci "novih financija", na temelju sekuritizacije hipo- 
tekarnih kredita za stanove i kuće, shvatili su da nije dovoljno 
otpetljati stotine raznolikih hipotekarnih kredita nejednake 
kreditne sposobnosti iz svih dijelova SAD-a u jedan veliki 
vrijednosni papir osiguran hipotekom. Ako su banke s Wall 
Streeta, kao preuzimatelji vrijednosnih papira osiguranih hi- 


potekom, željele biti kadre prodati te svoje nove vrijednosne 
papire dobro opskrbljenim svjetskim mirovinskim fondovi- 
ma, trebao im je nekakav dodatni začin. Tada je započela igra 
ocjenjivanja. 

Većini mirovinskih fondova dopušteno je kupovati samo one 
obveznice koje su dobile ocjenu financijske uspješnosti AAA, 
koja označava obveznice najveće kvalitete. No, kako bi agencija 
za ocjenjivanje financijske uspješnosti ocijenila obveznicu koja 
se sastoji od špekulativnog tijeka hipotekarnih isplata od 1.000 
različitih hipoteka za kupnju stana ili kuće, prikupljenih sa svih 
strana SAD-a? Neće, valjda, kontrolora poslati u svaki grad, 
kako bi pregledao stan ili kuću i intervjuirao stanara. Tko bi 
mogao stati iza te obveznice? Sigurno ne banka koja je izdala 
hipoteku. Onaje tu hipoteku odmah prodala, po sniženoj cijeni, 
kako bi je uklonila iz svojih knjiga. Neće ni subjekt posebne 
namjene. Njegova jedina uloga bila je držati te transakcije 
odvojenima od banke koja je preuzela hipoteku. Ne, bilo je 
potrebno nešto drugo. U priču su ušla Big Three - tri velika 
(zapravo Big Two - dva velika) kreditna procjenitelja, odnosno 
agencije za ocjenu financijske uspješnosti. 


"A onda je glazba jednostavno utihnula" 


Pametni umovi iz banaka J. P. Morgan, Morgan Stanley, 
Goldman Sachs, Citigroup, Merrill Lynch i Bear Stearns te razni 
drugi igrači u igri sekuritizacije hipoteka za kupnju stanova i 
kuća, čiji je opseg, poslije 2002. godine, eksplozivno narastao, 
nikada nisu očajavali kada su se suočavali s novim preprekama, 
te su se okrenuli prema agencijama za ocjenjivanje financijske 
uspješnosti, pod nazivom Big Three (Velike tri), kako bi dobili 
svoju željenu ocjenu AAA. 

To je bilo nužno zato što, za razliku od izdavanja tradicional- 
nih obveznica kompanija od, primjerice, General Electric Co. ili 


Ford, gdje su iza obveznice stajale poznate fizičke tvrtke najveće 
vrijednosti, sazdane od cigle i cementa, s dugoročnom kredit- 
nom poviješću, iza vrijednosnih papira, osiguranih imovinom, 
nije stajala nikakva korporacija, nego samo veliko obećanje na 
ugovorima o hipotekama, sastavljenim diljem Amerike. 

Vrijednosni papir, osiguran hipotekom, ili obveznica, jest 
"samostojeća" umjetna tvorevina, čija je zakonitost prema 
američkom pravu bila dovedena u pitanje. To je značilo da je 
ocjena rejting agencije nužna kako bi obveznica postala vjero- 
dostojnom, ili dajoj barem dade "dojam vjerodostojnosti", što 
će cijelome svijetu ubrzo, prilikom raspetljavanja postojećeg 
kraha sekuritizacije, postati jasno. 

U samome središtu toga novog financijskog zdanja, koje 
su potpomogle Greenspanove banke za savezne pričuve i 
američke Vlade tijekom dvadeset i više godina, bio je polu- 
monopol, koji su držale tri privatne kompanije koje su bile de 
facto izvan zakona i čiji je posao bio davati kreditnu ocjenu za 
svu sekuritiziranu imovinu, naravno, uz naknadu. I to uz vrlo 
dobru naknadu. 

Te su tri rejting agencije imale prevlast nad svjetskim po- 
slom kreditnog rangiranja, s time da je kompanija Moody's 
Investors Service najveća takva kompanija na svijetu. U godi- 
nama procvata sekuritizacije kompanija Moody's redovito je 
prijavljivala znatno više od 50% dobiti na bruto prihodima od 
ocjenjivanja financijske uspješnosti. Za tu je kompaniju ocje- 
njivanje vrijednosnih papira, osiguranih hipotekom, postao 
glavni izvor zarade. 

U globalnom rejting kartelu druge dvije kompanije bile su 
Standard & Poor's i Fitch Ratings. Sve su te tri kompanije bile 
američke, te intimno povezane uz financijske tetive Wall Streeta 
i američkih financija. Činjenica da je svjetski posao ocjenjiva- 
nja financijske uspješnosti de facto bio američki monopol nije 
bila slučajna. Tako je i bilo planirano, kao sastavni dio glavnog 
stupa financijske prevlasti New Yorka. Kontrola nad svijetom 


kreditnog ocjenjivanja bila je za plan američke globalne moći 
gotovo jednako vrijedna kao i američka prevlast u nuklearnom 
naoružanju za američku političku moć. 

Bivši američki ministar rada ekonomist Robert Reich 
utvrdio je glavni problem za procjenitelje i njihov sustav ocje- 
njivanja, odnosno, njihov ugrađeni sukob interesa. Toje oni 
opisao ovim riječima: 

Agencije za ocjenjivanje kreditne sposobnosti plaćaju iste one 
institucije koje pakiraju i prodaju vrijednosne papire što ih agencije 
ocjenjuju. Ako se nekoj investicijskoj banci ne sviđa ocjena, ona za 
nju ne mora platiti. A čak i ako joj se ocjena svidi, ona je plaća tek 
poslije prodaje vrijednosnog papira. Razumijete? To je kao da filmski 
studiji unajmljuju filmske kritičare kako bi pogledali njihove filmove, 
a plaćaju ih samo u slučaju da kritike budu dovoljno dobre i privuku 
velik broj ljudi koji će pogledati film. 

Sve do sloma, agencijama za ocjenu kredita išlo je izvrsno. U 
kompaniji Moody's profit se, od 2002. do 2006. godine, više nego ud- 
vostručio. Osim toga, bioje to sjajan posao za izdavatelje vrijednosnih 
papira, osiguranih hipotekom. Budući da su visoke procjene proširile 
tržište, povećala se i potražnja. Trgovci nisu pregledavali ništa osim 
tih ocjena... bilaje to glazbena igra, vrijedna mnogo milijarda dolara. 
A onda je glazba utihnula.? 

To je, 2007. godine, kada je izbila kriza, dovelo tri globalne 
agencije za ocjenu financijske uspješnosti, Moody's, S&P i 
Fitch, izravno pod svjetlo istrage. One su defacto bile jedine u 
poslu rangiranja kolateraliziranih vrijednosnih papira - kola- 
teraliziranih hipotekarnih obveza, kolateraliziranih dužničkih 
obveza, vrijednosnih papira osiguranih studentskim kreditima, 
vrijednosnih papira osiguranih dobitkom na lotu, te mnogih 
drugih, za Wall Street i druge banke. 

Prema gospodarskom listu Inside Mortgage Finance, agencije 
za ocjenjivanje financijske uspješnosti dale su najvišu ocjenu, 
AAA, rizičnim hipotekama koje čine oko 25% takvih hipoteka 
vrijednih 900 milijarda dolara, izdanih tijekom dvije godine, 
počevši od 2005. Riječ je o više od 220 milijarda dolara vrijed- 
nosnih papira rizičnih hipoteka koje su dobile najvišu ocjenu 
- AAA, bilo od kompanije Moody's, bilo od Fitch, bilo od 
Standard & Poors. Do ljeta 2005. godine, kako se nemoguć- 
nost plaćanja hipoteka širila zemljom poput poplave, to će se 
klupko početi odmotavati. 

U tome je trenutku situacija postala vrlo ružna. Njihove 
pretpostavke i modeli, prema kojima su te kompanije davale 
željeni pečat odobrenja AAA, bile su zakonom zaštićena tajna. 
"Vjerujte nam..." 

Prema jednom američkom ekonomskom stručnjaku s kojim 
je razgovarao autor ove knjige i koji je radio na poslovima ocje- 
njivanja financijske uspješnosti pa je imao pristup modelima i 
pretpostavkama iz tih modela, koje su primjenjivale kompanije 
Moody's, S &P i Fitch kako bi utvrdile hoće li skup hipoteka 
u kojemu su bile i rizične hipoteke dobiti ocjenu AAA ili ne, 
njihove su metode bile unaprijed određene kako bi dale najveću 
moguću ocjenu rizičnim novim vrijednosnim papirima. Procje- 
nitelji su se koristili bivšim stopama vjerojatnosti neplaćanja, 
onima iz razdoblja kada su na snazi bile najniže kamatne stope, 
još od doba Velike ekonomske krize. Drugim riječima, svoje su 
procjene temeljili na razdoblju s nenormalno niskim stopama 
vjerojatnosti neplaćanja, kako bi ekstrapolacijom objavili da 
rizičan vrijednosni papir ima i da će u dalekoj budućnosti imati 
kvalitetu AAA. Osim toga, koristili su se podatcima koji su 
pokazivali da se recesija rijetko događa u svih pedeset država 
odjednom, te da se uglavnom istodobno događa u jednoj ili 
nekoliko država, tako da, kada su u vrijednosni papir zapaki- 
rane hipoteke s mnogo geografski različitih područja, rizik od 
neplaćanja također postaje beznačajan. 


Rizik od neplaćanja, čak i kod hipoteka s većim rizikom, 
"povijesno je gotovo minimalan", barem su to tako obrazlaga- 
li. Ocjena AAA, koju je kompanija Moody's davala bankama 
s Wall Streeta omogućila je tim bankama da svoje obveznice 
osigurane hipoteke prodaju mirovinskim fondovima ili gotovo 
svakome tko je želio "povećanje dobiti", ali bez rizika. Tako je 
to bilo u teoriji. 

Oliver von Schweinitz, u svojoj vrlo pravodobnoj knjizi 
Agencije za ocjenjivanje financijske uspješnosti: Njihovo poslovanje, 
regulacija i odgovornost (Rating Agencies: Their Business, Regulation 
and Liability), to je izrazio ovako: "Sekuritizacija bez procjene 
financijske uspješnosti ne može se_ ni zamisliti." A zbog po- 
sebne prirode sekuritizacije hipotekarnih kredita, osiguranih 
imovinom, Oliver von Schweinitz ističe kako ti vrijednosni 
Papiri, osigurani imovinom, "iako standardizirani, ipak pred- 
stavljaju jednokratne događaje, dok druga izdanja (korporativ- 
ne obveznice, državne obveznice) uglavnom utječu na igrače 
koji se više puta uključuju u igru. Takvi, stalniji igrači, imaju 
manje želje za prijevarom od onih koji izdaju samo jednom." 

Drugim riječima, s vrijednosnim je papirima osiguranim 
imovinom bilo više želje za prijevarom ili zlouporabom negoli 
kod tradicionalnog izdavanja obveznica, i to mnogo više. 


Kompanije Moody's i S & P uživaju jedinstven status 


Tri glavne agencije za ocjenjivanje financijske uspješnosti 
uživale su, prema američkom pravu, gotovo jedinstven status. 
Njih je državna Komisija za burzu i vrijednosnice prepoznala 
kao nacionalno priznate organizacije za statističko ocjenjiva- 
nje financijske uspješnosti (Nationally Recognized Statistical 
Rationg Organizations, NRSRO). U Americi su, 2009. godi- 

ne, bile samo četiri takve kompanije. Četvrta, i znatno manja 
takva kompanija jest kanadska kompanija Dominion Bond 
Rating Service Ltd. U osnovi, tri glavne kompanije držale su 
kvazimonopol na posao ocjenjivanja kredita, i to širom svijeta. 

Jedini američki zakon, kojim je reguliran rad tih agencija jest 
Zakon o reformi kreditnih agencija iz 2006. godine. To je zakon 
bez snage potrebne za njegovu učinkovitost, usvojen poslije 
sloma kompanije Enron. Četiri dana prije toga sloma, agencije 
za ocjenjivanje financijske uspješnosti dale su kompaniji En- 
ron ocjenu "investicijske kvalitete", pa je šira javnost poslije 
toga zahtijevala preispitivanje procjenitelja. Učinak Zakona o 
reformi kreditnih agencija iz 2006. godine bio je ništavan u 
pogledu monopola na procjenjivanje, koji drže kompanije S & 
P, Moody's i Fitch. 

Europska unija, također reagirajući na slučaj Enron, kao 
i na sličnu prijevaru talijanske kompanije Parmalat, zatražila 
je istragu o tome jesu li američke agencije za ocjenjivanje fi- 
nancijske uspješnosti, koje su napravile procjenu financijske 
uspješnosti kompanije Parmalat, bile u sukobu interesa (jesu), 
koliko su njihove metodologije bile transparentne (uopće nisu), 
te su pokrenule pitanje nepostojanja konkurencije (očitog). 

Poslije nekoliko godina "proučavanja", te vjerojatno dosta 
tajnih pregovora banaka iz Europske unije, uključenih u igru 
sekuritizacije, Europska je komisija, 2006. godine, objavila 
kako će "nastaviti preispitivanje" (sic) tih agencija. Kompanije 
Moody's, 5 & P , te Fitch imaju prevlast i u poslovima ocje- 
njivanja financijske uspješnosti u Europskoj uniji. U toj igri 
ocjenjivanja suparnici ne postoje. 


"Ovo je slobodna zemlja, zar ne?" 


Prema američkome pravu, procjenitelji nisu odgovorni za 
svoje procjene, unatoč činjenici da su ulagači diljem svijeta če- 


sto ovisili samo o ocjeni koju su dale kompanije Moody's ili S & 
P kao potvrdi kreditne sposobnosti, što se najviše ticalo upravo 
sekuritizirane imovine. Zakon o reformi kreditnih agencija iz 
2006. godine ni na koji se način nije pozabavio odgovornošću 
agencija za ocjenjivanje financijske uspješnosti. Po tome je 
pitanju to bila bezvrijedna "reforma". A ipak, to je bio jedini 
zakon koji se uopće bavio takvim agencijama. 

Oliver von Schweinitz istaknuo je to ovako: "Pravilo 10b-5 
Zakona o vrijednosnicama i burzi iz 1934. vjerojatno je naj- 
važniji temelj za tužbu za prijevaru na tržištu kapitala". To 
pravilo kaže da je "svakoj osobi zakonom nedopušteno... davati 
neistinite izjave o materijalnim činjenicama". To je zvučalo kao 
nešto konkretno. No, tadaje američki Vrhovni sud, u presudi 
spora Dura Pharmaceuticals, Inc. protiv Broudo, iz 2005. godine, 
ustvrdio kako ocjene financijske uspješnosti nisu "izjave o 
materijalnim činjenicama" iz pravila 10-b. Ocjene koje su dale 
kompanije Moody's ili S & Pili Fitch prije su "samo mišljenja" 
One su tako zaštićene kao "povlastica o slobodi govora" prema 
Prvom amandmanu Ustava Sjedinjenih Američkih Država.“ 

Kompanija Moody's ili S & P mogla je reći što god je želje- 
la po pitanju stanja kompanije Enron ili Parmalat ili rizičnih 
vrijednosnih papira. "Ovo je slobodna zemlja, zar ne? Nema 
li svatko pravo na svoje mišljenje?"... 

Ulagači bi dobili spor samo kada bi uspjeli dokazati da je 
postojalo namjerno i materijalno lažno prikazivanje činjenica 
koje je izravno ili "približno" prouzročilo ekonomski gubitak za 
ulagača, dakle, ne samo dokazati činjenicu daje cijena dionice 
bila prenapuhana i da je poslije pala. A jedini način na koji bi 
procjena tih agencija mogla biti taj "približan uzrok" gubitka za 
ulagača bio bi dokaz da se ulagač na tu ocjenu oslonio kao da 
je točna, zatim, činjenica da je ocjena utvrđena kao prijevarna 
ili da je cijena dionice pala zbog prijevare i tako prouzročila 

gubitak za ulagača. Dokazivanje takvih situacija na sudu po- 
kazalo se prilično teško. 

Američki su sudovi iz presude u presudu presuđivali da su 
financijska tržišta "učinkovita" i da će ona, zahvaljujući tome, 
uočiti bilo koju prijevaru u nekoj kompaniji ili kod vrijednosnih 
papira pa će ju u skladu s time i ocijeniti... jednoga dana. Stoga 
se nema potrebe brinuti o procjenitelju...“? 

To je bila "samo-regulacija", o kojoj je, izgleda, razmišljao 
Alan Greenspan, kada je više puta intervenirao tako što se 
suprotstavio bilo kakvoj regulaciji novonastale revolucije u 
sekuritizaciji imovine. 

Cijela ta revolucija sekuritizacije bila je poduprta američ- 
kom politikom koja kao da govori: "Ne čujemo ni za kakvo zlo, 
ne vidimo nikakvo zlo" i koja kaže daje ono što je "dobro za 
novčani trust', dobro i za narod". Bilaje to perverzna parafraza 
perverzne izreke iz pedesetih godina tadašnjega direktora kom- 
panije General Motors Charlesa Erwina Wilsona, koji je rekao: 
"Ono što je dobro za General Motors, dobro je i za Ameriku." 


Igra rotirajuće krize 


Osamnaest godina vladavine Alana Greenspana može se 
opisati kao rotiranje financijskih tržišta iz krize u još veću 
krizu, kako bi "novčani trust", koji je stajao iza Greenspanova 
plana, uspio prevladati ograničenja za širenje svoje moći nad 
svjetskim monetarnim sustavom. 

Do početka 2009. godine većem je dijelu svijeta postalo ja- 
sno kako je Greenspanova revolucija sekuritizacije "nedostižan 
most" koji govori o kraju prevlasti dolara i svjetske prevlasti 
dolarskih financijskih institucija, što je trajalo nekoliko dese- 


taka i više godina. Namjerni pokušaji revolucije sekuritizacije 

vidljivi su iz sljedećeg. Prvo, u Greenspanovu neumoljivom od- 
bijanju svakog pokušaja Kongresa da uvede makar i minimalnu 
regulaciju izvanburzovnih derivata kojima su banke trgovale 
među sobom. Zatim, u odbijanju promjene razlike vrijednosti 
dionica u odnosu na kredit za kupnju dionica, u višekratnoj 
potpori sekuritizacije drugorazrednim visokorizičnim hipote- 
karnim kreditima slabe kvalitete, u njegovom nemilosrdnom i 
deset godina dugom nasrtaju, kojim je oslabio Glass-Steagallov 
zakon i, naposljetku, doveo do ukidanja ograničenja iz toga 
zakona koja su se odnosila na vlasništvo banaka nad investi- 
cijskim bankama i osiguravajućim kućama. To je vidljivo i iz 
njegove potpore Bushovu smanjenju poreza, što je, poslije 
2001. godine, prouzročilo golemo povećanje državnog deficita. 
A, naposljetku, to je vidljivo i iz njegove potpore privatizaciji 
Zaklade za socijalno osiguranje, kako bi iz nje pretočio tisuće 
milijarda dolara gotovine svojim jatacima s Wall Streeta. 


Cijela je ta politika bila dobro planirana i detaljno promi- 
šljena, a njezine su posljedice bile poznate i predvidljive. Cilj 
revolucije sekuritizacije bio je stvoriti svijet "novih financija" 
u kojemu će rizik biti uklonjen iz banaka i prenesen diljem 
zemaljske kugle do točke u kojoj nitko više ne može utvrditi 
gdje, zapravo, leži stvaran rizik. 


Monoline (jednovrsno) osiguranje - Viagra za 
sekuritizaciju 


Za one rizične vrijednosne papire, tj. obveznice za osigu- 
ranje hipoteke, koje nisu dobile ocjenu AAA, bio je potreban 
još jedan ključan dodatak. Umovi s Wall Streeta došli su do 
inventivnog rješenja. 

Izdavatelj vrijednosnih papira, osiguranih hipotekom, mo- 
gao je te papire osigurati takozvanim monoline osiguranjem. 
Monoline osiguranje za slučaj neplaćanja kod vrijednosnih 


papira, osiguranih imovinom, bio je još jedan nusproizvod 
Greenspanove revolucije sekuritizacije. 

To je monoline osiguranje postalo nužna sastavnica u 
muljaži Wall Streeta poznatoj pod nazivom sekuritizacija. Uz 
određenu naknadu, specijalizirana, dakle, monoline osigura- 
vajuća kuća osigurala bi ili jamčila skup rizičnih hipoteka za 
slučaj gospodarskog pada ili recesije, u kojoj siromašan vlasnik 
rizične nekretnine ne bi mogao nastaviti s otplatom svojim 
mjesečnih rata kredita. 

Iako se monoline osiguranje pojavilo već početkom sedam- 
desetih godina, kao jamstvo za općinske obveznice, upravo je 
Greenspanova revolucija u sekuritizaciji za njega bila odskočna 
daska, koja gaje proslavila. Monoline osiguravateljske kompa- 
nije sastojale su se, zapravo, od jedanaest slabo kapitaliziranih 
kompanija pod labavom zakonskom regulativom, koje su sebe 
zvale "financijskim jamcima". Svima je sjedište bilo u New 
Yorku, a njihovo je poslovanje regulirao državni kontrolor 
osiguranja. 

Njihova je udruga to izjavila ovako: "Monoline struktura 
osigurava da naša puna pozornost bude pridana dodatnoj 
vrijednosti naših klijenata na tržištu kapitala". U svakom slu- 
čaju, vrijednost su dodali. U prosincu 2007. godine pouzdano 
je procijenjeno da su monoline osiguravateljske kuće dale 
svoje jamstvo osiguranja kako bi omogućile ocjenu AAA se- 
kuritiziranih vrijednosnih papira u vrijednosti većoj od 2.400 
milijarda dolara. 

Službene internetske stranice monoline trgovačkog udru- 
ženja navode: "Udruženje osiguravatelja financijskog jamstva 
(Association of Financial Guaranty Insurers, AFGI]), jest 
trgovačko udruženje osiguravatelja i reosiguravatelja općin- 
skih obveznica i vrijednosnih papira, osiguranih imovinom. 
Obveznica ili drugi vrijednosni papir, osiguran od člana 
udruženja AFGI, ima bezuvjetno i neporecivo jamstvo da će, 
u slučaju neplaćanja, kamate i glavnica biti plaćeni na vrijeme 


i u cijelosti." Nema dvojbe da sada žale zbog svojih obećanja, 
jer brisanja rizičnih hipoteka i rastuća recesija, te neplaćanja 
po hipotekarnim kreditima, malim i slabo kapitaliziranim 
monoline osiguravajućim društvima znače ogromne zahtjeve 
za osiguranjem. 


Glavni monoline osiguravatelji gotovo i nisu bila neka 
poznata imena: ACA Financial Guaranty Corp., Ambac Assu- 
rance, Assured Guaranty Corp., BluePoint Re Limited, CIFG, 
Financial Guaranty Insurance COmpany, Financial Security 
Assurance, MBIA Insurance Corporation, PMI Guaranty Co., 
Radian Asset Assurance Inc., RAM Reinsurance Company i 
XL Capital Assurance. 

Pozoran čitatelj mogao bi se zapitati: "Tko osigurava tih 
jedanaest monoline osiguravatelja koji su jamčili milijarde, pa 
čak i tisuće milijarda u tokovima platnih transakcija tijekom 
pet proteklih godina financijske revolucije vrijednosnica osi- 
guranih imovinom?" 

Kratak odgovor glasi - nitko. Oni kažu: "Osam kompanija, 
članica udruženja AFGI, ima ocjenu platežne sposobnosti 
AAA, a dvije kompanije imaju ocjenu platežne sposobnosti 
AA." Naravno, te ocjene AAA ili AA, dale su im kompanije 
Moody's, Standard & Poors i Fitch. 

Uz jamstvo od osiguravatelja obveznica kojemu je dana 
kreditna ocjena AAA, cijena kredita bila je manja no što bi 
bila inače, a broj ulagača spremnih kupiti takve obveznice bio 
je veći. 

Monoline osiguravajućim društvima činilo se da jamčenje 
takvih obveznica nema rizika, uz prosječne stope neplaćanja 
koje su se u razdoblju od 2003. do 2006. godine kretale oko 
1%. Kao rezultat toga, monoline osiguravatelji financijskom su 
polugom povećavali svoju imovinu kako bi u svojim knjigama 
proveli emisiju, te za njih nije bilo neuobičajeno osiguravanje 
rizike 100 do 150 puta veće vrijednosti od njihove kapitalne 
osnovice. Sve do nedavno, osiguravajuće društvo Ambac 


Assurance raspolagao je kapitalom od 5,7 milijarda dolara, u 
odnosu na 550 milijarda dolara za koje je jamčio. 

Godine 1998. ured Nadzornika osiguranja savezne države 
New York, jedinog kontrolora monoline osiguravajućih društa- 
va, složio se s time da se monoline osiguravajućim društvima 
omogući prodaja CDS-ova, odnosno, zamjena osiguranja u 
slučaju nemogućnosti naplate kredita za vrijednosne papire, 
osigurane imovinom, poput vrijednosnih papira osiguranih 
hipotekom. Osnovat će se posebne tzv. "prazne" kompanije, 
preko kojih će se bankama moći izdati CDS-ovi u zamjenu za 
vrijednosne papire osigurane hipotekom. 

Pomak prema osiguravanju sekuritiziranih obveznica bio 
je spektakularno unosan za monoline osiguravajuća društva. 
Premije Udruženja za osiguranje obveznica lokalne uprave 
(Municipal Bond Insurance Association, MBIA) narasle su s 
235 milijuna dolara u 1998. na 998 milijuna dolara u 2007. 
godini. Godinu za godinom, premije su, do 2007. godine, na- 
rasle za 140%. Tada je stigla američka kriza rizičnih hipoteka, a 
glazba za monoline osiguravajuća društva je utihnula, smrtno. 

Kako su hipotekarni krediti sadržani u obveznicama od 
banaka postali nenaplativi - rizični hipotekarni krediti, dani u 
2006. godini, već su u siječnju 2008. bili nenaplativi po stopi 
od 20%, a monoline osiguravajuća društva bila su prisiljena 
uskočiti i pokriti te manjkave naplate. 

Dana 3. veljače 2008. Udruženje za osiguranje općinskih 
obveznica otkrilo je 3,5 milijarde dolara u otpisima i drugim 
pristojbama nastalim za samo tri mjeseca, što je značilo gu- 
bitak od 2,3 milijarde dolara samo u jednom tromjesečju. To 
je vjerojatno bio samo vrh vrlo velike i vrlo hladne sante leda. 
Kada su analitičara osiguranja Donalda Lighta pitali koliki je 
bio potencijalan negativan gubitak, rekao je: "Odgovor nitko 
ne zna. Ne vjerujem da ćemo to znati prije, možda, trećeg ili 
četvrtog tromjesečja 2008. godine." Do tada, gubitci su bili 
katastrofalni. 


Agencije za ocjenjivanje kreditne sposobnosti počele su 
smanjivati vrijednost monoline osiguravajućih društava, odu- 
zimajući im njihove drage ocjene AAA, što je značilo da više ne 
mogu upisivati nove poslove, te da, u skladu s time, obveznice 
za koje su jamčili više ne mogu nositi ocjenu AAA. 

Do 2008. godine jedino monoline osiguravajuće društvo 
kojemu su dvije agencije smanjile vrijednost, što se obično 
zahtijeva kako bi takav potez utjecao na kompaniju, jest Fi- 
nancial Guarantee Insurance Corporation (FGIC), srezan i 
od kompanije Fitch i od kompanije S & P Kompaniji Ambac 
Financial Group, drugom po veličini monoline osiguravaju- 
ćem društvu, kompanija Fitch smanjila je ocjenu na AA, dok 
ostalim monoline osiguravajućim društvima prijete raznolika 
druga potencijalna upozorenja. Jedan od najvećih osiguravatelja 
američkih obveznica s Wall Streeta, AIG, nije bio ni pod nad- 
zorom, budući da je svoju aktivnost skrivao preko londonske 
podružnice, teje, u rujnu 2008. godine, kada su njegovi gubitci 
napokon objavljeni, cijela ta financijska kula od karata gotovo 


sravnjena sa zemljom. 


Agencije za ocjenjivanje financijske uspješnosti provele su 
"računalno simulirane testove napetosti" kako bi odlučile bi 
li monoline osiguravajuća društva mogla "isplatiti iznose u 
slučaju neplaćanja kredita čija se veličina može usporediti s 
onom iz doba Velike ekonomske krize". Koliko se monoline 
osiguravatelji dugo mogu održati u stvarnoj krizi? Tvrdili su: 
"Naši izvori za plaćanje zahtjeva, koji su na raspolaganju za 
pokrivanje jamstva članovima... ukupno prelaze 34 milijarde 
dolara." 

Tih je 34 milijarde dolara bilo kap u moru onoga što će se, 
tijekom iskupljivanja iz 2008. godine, brzo pokazati kao bačva 
bez dna. Procijenjeno je da je na tržištu vrijednosnih papira 
osiguranih imovinom, ugrubo jedna trećina svih transakcija 


43 Udruženje osiguravatelja financijskog jamstva, "Our Claims-Paying 

bila "zapakirana" ili osigurana kod monoline osiguravajućih 
društava ocijenjenih ocjenom AAA. Ulagači su zahtijevali 
jamstvene pakete za nestabilne zaloge ili za one zaloge koji 
nisu imali dugotrajnu uspješnost.“ 

Prema Udruženju industrije vrijednosnih papira i financij- 
skih tržišta, američke trgovinske grupacije, na kraju 2006. u 
Sjedinjenim Američkim Državama, vrijednosti vrijednosnih 
papira, osiguranih imovinom, uključujući i stambene hipoteke, 
prvorazredne i rizične, kredite na nezadužene dijelove stana ili 
kuće, kreditne kartice, studentske zajmove, auto-kredite, lizin- 
ge investicijske opreme i slično iznosila je, ukupno, oko 3.600 
milijarda dolara. Srećom, rizik od neplaćanja nije bio vjerojatan 
za svih 3.600 milijarda dolara sekuritizirane imovine, niti je 
bilo vjerojatno da će do neplaćanja doći kod svih istodobno. 
Ali monoline osiguravatelji AFGI su, tijekom prošlih nekoliko 
godina, osigurali 2.400 milijarda dolara te gomile vrijednosnih 
papira osiguranih imovinom. Neki su analitičari, početkom 
veljače 2008., procijenili da bi potencijalni rizici isplate za 
osiguravatelja, prema optimističkim pretpostavkama, mogli 
biti veći od 200 milijarda dolara. 


Izvan službenih knjiga ... 


Ta golema revolucija sekuritizacije omogućila je bankama 
da imovinu iz svojih knjiga premjeste u neregulirana i mutna 
sredstva. One su hipotekarne kredite rasprodale po sniženoj 
cijeni preuzimateljima emisija vrijednosnih papira, poput bana- 
ka Merrill Lynch, Bear Stearns, Citigroup i sličnih financijskih 
organizacija koje se bave sekuritizacijom. 

Preuzimatelji emisija vrijednosnih papira tada su taj hipo- 
tekarni zalog prodali svojim subjektima posebnog ulaganja 

(Special Investment Vehicle, SIV). Privlačnost tih samostojećih 
subjekata bila je u tome što su oni i njihovi potencijalni gubitci, 
barem u teoriji, bili odvojeni od glavne banke preuzimatelja. 
U slučaju da poslovi vezani uz vrijednosne papire osigurane 
imovinom, ne daj Bože, ikada izmaknu kontroli, štetu će snositi 
samo SIV, a ne i banka Citigroup ili Merrill Lynch. 

Sumnjivi tokovi prihoda od rizičnih hipotekarnih i sličnih 
kredita niske kvalitete, jednom zapakirani u nove obveznice 
osigurane hipoteke ili slične vrijednosne papire, poslije toga 
često su dobivali injekciju monoline osiguranja, vrstu finan- 
cijske Viagre za hipoteke loše kvalitete, poput tzv. hipoteka 
NINA (No Income, No Assets - bez prihoda, bez imetka) ili 
"kredita lažljivaca" (Liars' Loans), odnosno, kredita u kojima 
dohodak nije potvrđen, nego su odobreni samo na temelju 
izjave o dohotku. Takvi su krediti bili uobičajeni tijekom ko- 
losalnog Greenspanova programa pod nazivom "gospodarstvo 
nekretnina", pa sve do srpnja 2007. godine. 

Prema Udruženju hipotekarnih posrednika za odgovorno 
pozajmljivanje, grupacije za zaštitu potrošača, do 2006. godine 
krediti lažljivaca činili su zapanjujućih 62% svih odobrenih 
hipotekarnih kredita u SAD-u. U jednoj neovisnoj reviziji uzor- 
ka hipotekarnih kredita bez potvrđenog dohotka, provedenoj 
2006. godine u saveznoj državi Virginiji, revizori su pronašli, 
na temelju zapisa američke Porezne službe, da je kod gotovo 
60% kredita bez potvrđenog dohotka dohodak bio preuveličan 
za više od 50%. Ti su navodni krediti sada došli na naplatu ili, 
još i gore, nemogućnost otplate tih "kredita lažljivaca" poslije 
2001. godine, pomela je cijelo američko tržište nekretnina.# 

Ništa od toga ne bi bilo moguće bez sekuritizacije, bez pune 
potpore Greenspanova Sustava banaka za savezne pričuve, 
bez opoziva Glass-Steagallova zakona, bez monoline osigura- 
nja, bez suradnje vodećih agencija za ocjenjivanje financijske 


45 Dorfman, Dan, "Liars' Loans Could Make Many Moan", The New York 
Sun, 20. prosinca 2006. 


uspješnosti, te daljnje prodaje toga rizika, koju su provodile 
banke, koje su odobrile hipotekarne kredite, a rizik su proda- 
vale preuzimateljima izdanja vrijednosnih papira koji su ih, 
sve, zapakirali, rangirali i osigurali kao hipoteke klase AAA. 
Zapravo je Greenspanova revolucija "nove financije" do- 
slovno uklonila branu za poplavu prijevare na svakoj razini, od 
brokera stambenih hipoteka do kreditnih agencija, od banaka 
za sekuritizaciju s Wall Streeta i iz Londona pa do agencija za 
ocjenjivanje financijske uspješnosti. Prepuštanje nadzora nad 
novosekuritiziranom imovinom, vrijednom stotine milijarda 


' 


dolara, privatnoj "samoregulaciji' među bankama izdavatelji- 
ma, poput banke Bear Stearn, Merrill Lynch ili Citigroup, te 
njihovim agencijama za ocjenjivanje financijske uspješnosti, 
bilo je isto kao dolijevanje ulja na vatru. Kada je, 2007. godine, 
s lanca puštena financijska inačica cunamija, nije trebalo dugo 


da to postane očito i cijelome svijetu. 


SEDAMNAESTO POGLAVLJE 


KRAJ DOLARSKOG SUSTAVA 


Dolazi, evo, sedam godina velikog obilja svoj zemlji 
egipatskoj; a poslije njih nastat će sedam gladnih 
godina; kada će se zaboraviti sve obilje u zemlji 
egipatskoj; a glad će proždrijeti zemlju. 
(Post 41,28-30) 


Mala banka diže veliku buku 


K.: sekuritizacije, u vrijednosti od više tisuća milijarda 
dolara, čije je središte bilo u SAD-u, počeo se otkrivati u srpnju 
2007. godine s krizom likvidnosti dva špekulacijska fonda u 
vlasništvu newyorške investicijske banke Bear Stearns, jedne 
od najvećih i najuspješnijih investicijskih banaka na svijetu, 
čijim se uslugama, radi upravljanja dijelom svoga neizmjernog 
bogatstva, navodno koristi i obitelj Bush. 

Ta su dva špekulacijska fonda uložila znatan dio svoga 
kapitala u rizične hipotekarne vrijednosne papire. Šteta se 
ubrzo proširila preko Atlantskog oceana na malu banku u 
vlasništvu njemačke države, banku IKB, odnosno, Deutsche 
Industriebank. U srpnju 2007. godine, Rhineland Funding, 
kuća potpuno u vlasništvu banke IKB, posjedovala je približno 
20 milijarda dolara komercijalnih papira osiguranih imovinom 
(Asset Backed Commercial Paper, ABCP). Sredinom srpnja 
ulagači su odbili vrijednosnice tvrtke Rhineland Funding, što 
je pokrenulo paniku diljem svjetskog tržišta obveznica osigu- 
ranih imovinom, jer su se novosti o tome daje banka IKB pred 


bankrotom raširile kao prerijski požar. Toje Europsku središnju 
banku (ESB) prisililo da u tržište ubrizga rekordne količine 
novca, kako bi bankarski sustav ostao likvidan. 

Tvrtka Rhineland Funding zatražila je od banke IKB da 
joj omogući kreditnu liniju. Ispalo je da banka IKB nema do- 
statnb gotovine ili likvidne imovine kojom bi udovoljila tome 
zahtjevu, te je spašena samo žurnim kreditom od 10 milijarda 
dolara, koji joj je omogućio njezin glavni dioničar, državna 
banka Kreditanstalt fur Wiederaufbau (KfW). Ironično, to je 
bila ista banka koja je, potkraj četrdesetih godina, predvodila 
Marshallov plan rekonstrukcije ratom uništene Njemačke. 
Ubrzo će svijetu postati jasno da je žurno potreban jedan novi 
Marshallov plan ili nekakav sličan financijski program, samo 
ovoga puta za gospodarstvo Sjedinjenih Američkih Država. 


Intervencija banke KfW, umjesto da zaustavi paniku, po- 
taknula je banke diljem svijeta, da počnu nagomilavati svoje 
pričuve, i navale na sve komercijalne papire, koje su izdali 
neslužbeni subjekti posebne namjene, što su ih osnovale me- 
đunarodne banke. 

Komercijalni papiri osigurani imovinom (ABC?) bili su još 
jedan u nizu velikih proizvoda revolucije sekuritizacije imovine, 
koje su njegovali guverner Greenspan i banke s Wall Streeta. 
Ti su proizvodi stvoreni da uklone rizik iz bankovnih završnih 
računa, dok su istodobno bankama omogućivali da knjiže fine 
zarade od dobiti koju su stvorili subjekti posebne namjene. 
To je još jedan primjer kako imati i ovce i novce, samo što, 
na kraju, to sve nije funkcioniralo onako kako je ustroj s Wall 
Streeta sebi zamislio. 

Subjekti posebne namjene obično bi izdavali vrijednosnice 
u obliku komercijalnih papira, pokrivene tokovima plaćanja 
od naplata u gotovini, ostvarenih kroz imovinski portfelj, koji 
je ležao u osnovi samog subjekta. Ti su komercijalni papiri 
bili kratkoročan dug, obično u trajanju od najviše 270 dana. 
Presudnu važnost ima to što su bili izuzeti od zahtjeva za regi- 


straciju, spomenutog u Zakonu o vrijednosnim papirima SAD-a 
iz 1933. godine. Bili su to, zapravo, neregistrirani vrijednosni 
Papiri, rupa u zakonu u smislu transparentnosti. 

ABCP-i su obično izdavani iz skupova potraživanja od ku- 
paca, potraživanja od kreditnih kartica, kredita i najmova auta 
i opreme, te obveznica osiguranog duga. Izdavatelj bi od lokal- 
nih banaka prikupio možda stotine ili nekoliko tisuća malih, 
pojedinačnih, kredita za kupnju automobila, koje bi kupio po 
sniženoj cijeni, te zatim od njih stvorio novu obveznicu, čija bi 
se vrijednost temeljila na procijenjenom budućem mjesečnom 
pritoku gotovine od otplata tih kredita za kupnju automobila, 
ili na pritoku gotovine od otplata po kreditnim karticama ili 
iz sličnog izvora. 

U slučaju banke IKB iz Njemačke, dotok novca očekivao se 
od njezina portfelja u rizičnim američkim stambenim hipo- 
tekama, odnosno, obveznicama osiguranog duga, pokrivenih 
hipotekama. I više je nego upitno što je ta europska banka, na- 
mijenjena kreditiranju srednje velikih njemačkih industrijskih 
kompanija, činila kupnjom takvih mutnih vrijednosnica poput 
iznimno visoko rizičnih američkih hipotekarnih vrijednosnih 
papira. Osnovni rizik s kojim su se suočavali oni što su ulagali 
u komercijalne papire osigurane imovinom bilo je propadanje 
te imovine, odnosno, mogućnost da neki krediti, od kojih se 
sastoji taj vrijednosni papir, postanu nenaplativi, a upravo je 
to, u ljeto 2007. godine, počelo bjesnjeti diljem američkoga 
tržišta hipoteka. 

Problem s obveznicama osiguranog duga bio je u tome što 
se njima, nakon što su jednom izdane, rijetko trgovalo. One su 
još bile novost i nitko ih još nije bio testirao u žurnoj prodaji. 
Njihovu vrijednost nije određivalo tržište, nego se ona temeljila 
na kompliciranim teoretskim modelima. 

Kada su, u kolovozu 2007. godine, vlasnici obveznica osigu- 
ranog duga širom svijeta naglo i hitno trebali novac za tržišnu 
rasprodaju, otkrili su da je tržišna vrijednost njihovih obveznica 


znatno manja od njihove knjigovodstvene vrijednosti. Tako su, 
umjesto da hitno potreban novac za pokrivanje dugova nama- 
knu prodajom tih obveznica, bili prisiljeni prodati likvidne, 
visoko kvalitetne i prvorazredne dionice, državne obveznice 
i vrijedne kovine. 


Kriza svjetskog financijskog sustava prvo se pojavila u svezi s malom nje- 
mačkom bankom IKB, u ljeto 2007. godine, kada su otkriveni njezini znatni 
krediti dani za američke drugorazredne kredite. 


To je značilo da je kriza obveznica osiguranog duga prou- 
zročila i smanjenje vrijednosti samih obveznica i dionica. No, 
ta kap u cijeni dionica ubrzo je zarazila špekulacijske fondove. 
Mogućnost tako dramatičnog sloma cijena nije bila predviđena 
teoretskim modelima, kojima se koristio svaki takav kvantita- 
tivno orijentiran špekulacijski fond, pa je on prouzročio velike 
gubitke u tome dijelu tržišta, u čemu su predvodila dva fonda 
banke Bear Stearns. Veliki gubitci vodećih špekulacijskih fon- 
dova povećali su nesigurnost i pojačali krizu. 


Bio je to početak kolateralne štete kolosalnih razmjera, uniš- 
štenje bogatstva bez primjera u povijesti. Svi su se bankovni 
modeli rizika do jednog slomili. 

U temeljima krize, koja je konačno i neizbježno izbila sre- 
dinom 2007., bio je nedostatak transparentnosti. Nedostatak 
transparentnosti, kako je već prije spomenuto, postojao je zbog 
činjenice da su umjesto širenja rizika na transparentan način, 
kao što je predviđeno u okviru prihvaćene ekonomske teorije, 
sudionici na tržištu odlučili na razne načine osigurati rizičnu 
imovinu, promicanjem visoko rizične imovine, koja donosi 
velike profite, ali nisu jasno naznačili svoj rizik. Povrh toga, 
agencije za ocjenu kreditne sposobnosti, pri pogledu na ugra- 
đene rizike proizvoda, zažmirile su najedno oko. One su se za 
procjenu takvih vrijednosnih papira koristile istim manjkavim 
modelima. Činjenica da se tim obveznicama rijetko trgovalo 
značila je da nije bila poznata čak ni približna vrijednost tih 
financijskih proizvoda.! 


Ignoriranje lekcija LTCM-a 


U kolovozu 2007. godine nestalo je povjerenja među ban- 
kama na međunarodnom i međubankovnom tržištu, središtu 
svjetskog bankovnog sustava, koje se oslanjalo na komercijalne 
papire osigurane imovinom. A taj je gubitak povjerenja suočio 
bankarski sustav s krizom toga sustava. Sada je kriza zaprijetila 
slomom banaka jedne za drugom, poput domino pločica, slič- 
nom onome u Europi iz 1931. godine, kada su francuske banke, 
iz političkih razloga, isključile austrijsku banku Creditanstalt. 


1 UNCTAD Secretariat, Recent developments on global financial markets: Note 
by the UNCTAD secretariat, TD/B/54/CRR2, Ženeva, 28. rujna 2007. 


DII 


"Nove financij 
su da su one, zapravo, golemi izvor nove nestabilnosti.? 


Sustava banaka za savezne pričuve pokazale 


Svjetski financijski sustav suočio se s opasnosti od krize 
toga sustava još u rujnu 1998. godine, kada je krahirao fond 
Long-Term Capital Management (LTCM), špekulacijski fond iz 
Greenwicha, grada u saveznoj državi Connecticut. Tada je samo 
izvanredno koordinirana središnja bankarska intervencija, koju 
su vodile Greenspanove banke za savezne pričuve, spriječila 
slom na svjetskoj razini. 


Kriza špekulacijskog fonda LTCM sadržavala je u sebi klicu 
svega što je danas pošlo po zlu s tržištima sekuritizacije imovi- 
ne, vrijednim više tisuća milijarda dolara. No, zanimljivo je da 
su Alan Greenspan i druge osobe na odgovornim položajima 
sustavno odbijali ozbiljno shvatiti te lekcije. 

Jedan od izvora strahopoštovanja koje je špekulacijski fond 
LTCM ulijevao bio je "tim iz snova" koji je njime upravljao. 
Glavni izvršni direktor i osnivač bio je John Meriwether, 
legendarni trgovac s Wall Streeta, koji je, poslije skandala 
oko kupnje američkih državnih obveznica, napustio banku 
Salomon Brothers. Taj skandal nije nimalo umanjio njegovo 
samopouzdanje. Upitan vjeruje li u djelotvorna tržišta, jednom 
je skromno odgovorio: "JA ih ČINIM djelotvornima!" 

Među glavnim dioničarima špekulacijskog fonda LTCM bila 
su dva poznata stručnjaka iz "znanosti" rizika, Myron Scholes i 
Robert Merton. Njih je, 1997. godine, Švedska akademija zna- 
nosti nagradila Nobelovom nagradom za ekonomiju za njihov 
rad na derivatima. Myron Scholes i njegov kolega Fisher Black 
osmislili su, 1973. godine, izvornu teoriju vrednovanja opcija, 
takozvani Black-Scholesov model, spomenut u prethodnome 


poglavlju, koji je postavio temelje za poplavu derivata vrijed- 


2 Za malo poznata politička zbivanja u pozadini krize banke Creditanstalt 
iz 1931. godine, koja su vodila slomu njemačkih banaka jedne za drugom, 
poput domino pločica, vidi Engdahl, F. William, Stoljeće rata: anglo-američka 
naftna politika i novi svjetski poredak, Detecta, Zagreb, 2008., šesto poglavlje. 


nu više tisuća milijarda dolara, koja se dogodila dvadesetak 
godina kasnije. U poslovanje špekulacijskog fonda LTCM bila 
je uključena i skupina blistavih profesora financija, doktora 
matematike i fizike, te drugih mislitelja sposobnih izumiti 
iznimno složene, odvažne i profitabilne financijske sheme. 


Black-Scholesovi modeli - temeljne pogrješke 
modela rizika 


Postojala je samo jedna pogrješka. Temeljne postavke rizika 
nobelovaca Scholesa i Mertonsa, pretpostavke na kojima su iz- 
građeni svi njihovi modeli, bile su jednostavno pogrješne. One 
nisu samo bile sagrađene od pijeska, nego od živoga pijeska. 
Bile su iz temelja i katastrofično pogrješne. 

Njihov matematički model vrednovanja opcija pretpostavio 
je da postoje savršena tržišta, toliko izvanredno velika i du- 
boka da potezi pojedinih trgovaca ne mogu utjecati na cijene. 
Osim toga, pretpostavili su da su tržišta i igrači na tržištima 
racionalni. Stvarnost je pričala upravo suprotnu priču, prema 
kojoj su tržišta, dugoročno gledano, iz temelja iracionalna. Ali, 
modeli vrednovanja rizika Fischera Blacka, Myrona Scholesa 
i drugih, tijekom prethodnih dvadeset i više godina, omogu- 
ćili su bankama i financijskim institucijama da tradicionalnu 
opreznost u odobravanju kredita proglase zastarjelom. Uz 
odgovarajuće opcije kao vrstu osiguranja nije se više trebalo 
brinuti o riziku. Ili je barem tako vjerovao Wall Street. Jedite, 
pijte i budite veseli, i pokupite svoje bonuse od milijun dolara... 

Ali, pretpostavke modela rizika koje su osmislili ekonomisti 
Black, Scholes i Merton ignorirale su stvarne uvjete, koji su 
prevladavali na tržištu u vrijeme svake veće tržišne panike još 
od uvođenja Black-Scholesovog modela na Chicagošku burzu 
opcija. Osim toga, taj je model ignorirao temeljnu ulogu opcija 
i "portfeljnog osiguranja" u slomu burze iz 1987. godine, a 


ignorirao je i uzroke panike koja je 1998. srušila špekulacijski 
fond Long Term Capital Management, u kojemu su partneri 
bili i Myron Scholes i Robert Merton. Wall Street je, zajedno s 
ekonomistima i guvernerima banaka za savezne pričuve, među 
kojima se posebno ističe Alan Greenspan, blaženo ignorirao 
očitu stvarnost. 


Financijska tržišta, suprotno religioznoj dogmi koja se već 
desetcima godina poučava u svakoj poslovnoj školi, nisu modeli 
koji se ponašaju glatko i bez poteškoća i ne slijede Gaussovu 
zvonoliku krivulju kao da su nekakvi svemirski zakoni. Ipak, 
Nobelove nagrade što su ih dobili glavni tvorci modernih teorija 
financijskog inženjeringa, kojemu je danas dano zvučno ime 
"financijska ekonomija", okružilo je neispravan model aurom 
papine nepogrješivosti. 

Samo tri godine poslije sloma burze iz 1987. godine, sloma 
koji su prouzročili derivati i pogrješni modeli rizika, Odbor 
za dodjelu Nobelovih nagrada iz Švedske nagradio je Harryja 
Markowitza i Mertona Millera zbog unaprjeđenja istih manj- 
kavih ideja o riziku. Godine 1997., usred azijske krize, u kojoj 
su derivati imali glavnu ulogu, Nobelovu su nagradu dali i 
Robertu Mertonu i Myronu Scholesu.3 

U slučaju pogrješnih modela rizika, koji su bili u uporabi 
još od nastanka financijskih derivata iz osamdesetih godina, 
možda je najzanimljivije to što se njih, cijelo to vrijeme, pa 
tijekom eksplozivnog rasta sekuritizacije imovine u posljednjih 
desetak godina, vrlo slabo preispitivalo. 

Ali trgovci iz špekulacijskog fonda LTCM, kao i oni koji 
su ih slijedili do ruba financijskog bezdana u kolovozu 1998., 
nisu imali osiguranje od jedinog problema s kojim su se tada 
suočili - rizika sustava. Rizik sustava dogodio se upravo kada 


3 Schroy, John Oswin, "Fallacies of the Nobel Gods: Essey on Financial 
Economics and Nobel Laureates", na http://www.capital-flow-analysis.com/ 
investment-essays/nobelgods.html. 


se pokazalo da se "neostvariv događaj", odnosno, bankrot ruske 
države, i ostvario. 

Ipak, unatočjasnim lekcijama vrlo bolnog kraha špekulacij- 
skog fonda LTCM, koje su jasno dale do znanja da ne postoje, 
niti su postojali, nikakvi derivati koji bi mogli poslužiti kao 
osiguranje u slučaju rizika sustava, Alan Greenspan, Robert 
Rubin i newyorške banke nastavile su se oslanjati na svoje mo- 
dele rizika, kao da se ništa nije dogodilo. Bankrot ruske države 
odbačen je kao "nešto što se događa jednom u sto godina". 

Bankari s Wall Streeta već su krenuli dalje u stvaranje dot- 
com balona i, poslije njega, najvećeg financijskog balona u 
ljudskoj povijesti - balona sekuritizacije imovine, u razdoblju 
od 2002. do 2007. godine. Strategija banaka s Wall Streeta bila 
je, pomoću derivata i drugih instrumenata, poput sekuritiza- 
cije, ukloniti rizik iz svojih završnih računa. Tada bi te nove 
vrijednosne papire prodali ostatku svijeta, što je bio jasan put 
za izgradnju njihove gotovo neograničene monetarne moći nad 
ostatkom svijeta. Bankari s Wall Streeta doslovno su se opili 
vlastitom lažnom promocijom i manjkavim modelima rizika. 
Oni su sebe doslovno smatrali "bogovima novca". 


Život nije zvonolika krivulja 


Rizik i njegovo vrednovanje nisu se ponašali kao zvonolika 
krivulja, ni na financijskim tržištima ni pri eksploataciji naftnih 
polja. Godine 1900. jedan manje poznat francuski matematičar 
i financijski špekulant, imenom Louis Bachelier, tvrdio je da 
promjene cijene obveznica ili dionica slijede zvonoliku krivulju 
koju je izumio njemački matematičar Carl Friedrich Gauss, kao 
idealizirani radni model za kartiranje statističkih vjerojatnosti u 
slučaju raznih događaja. Zvonolika krivulja pretpostavlja slabi 
oblik slučajnosti u fluktuacijama cijena, isto kao što standardni 
test kvocijenta inteligencije svojom formom definira 100 kao 


"prosjek", odnosno, središte zvona kod krivulje. Bila je to vrsta 
korisne alkemije, ali ipak alkemije. 

Pretpostavka da će se financijske varijacije vrednovanja 
rizika u osnovi ponašati kao zvonolike krivulje omogućila 
je "vrhunskim znanstvenicima" s Wall Streeta da proizvedu 
beskrajan niz novih financijskih proizvoda, od kojih je svaki 
sljedeći bio tajanstveniji i složeniji od prethodnoga. "Vrhunski 
znanstvenici" (rocket scientists) bio je naziv što ga je Wall 
Street dao matematičkim štreberima i fizičarima koje su zapo- 
slili kako bi shvatili složena nova financijska gledišta i osmislili 
klupko financijskih derivata. Kako je američka industrijska 
osnova već dugo slabila, najtalentiraniji su američki znanstveni 
umovi bili povučeni na Wall Street. 


"Zakon velikih brojeva" dodan je tome koktelu modela 
rizika kako bi se njime objasnila situacija prema kojoj, kada 
broj događaja postane dostatno velik, poput bacanja novčića 
ili kocke, vrijednost pritječe na stabilnu vrijednost tijekom 
dužeg razdoblja. Zakon velikih brojeva, koji u stvarnosti nije 
uopće priznat kao znanstveni zakon, omogućio je bankama 
poput Citigroup ili Chase izdavanje stotina milijuna kreditnih 
kartica Visa, bez i površne kreditne provjere, i to na temelju 
podataka koji pokazuju daje u "normalnim" uvjetima nenaplata 
potraživanja po kreditnim karticama toliko rijetka da ju nije 
vrijedno ni uzeti u obzir.“ 

Problemi s modelima temeljenim na distribuciji zvonolike 
krivulje ili zakonu velikih brojeva pojavljuju se u nenormalnim 
razdobljima, poput žestoke ekonomske recesije, slične onoj 
kroz koju, od 2007. godine, prolazi gospodarstvo Sjedinjenih 
Američkih Država, i koja se može usporediti možda jedino s 


4 Za dobro obrađenu temu o temeljnim teoretskim pogrješkama ekonom- 
skih i financijskih tržišnih modela koji se koriste danas i koje on naziva velikim 
ostatcima katastrofičnih promjena cijena, preporučujem knjigu matematičara 
sa Sveučilišta Yale i izumitelja fraktalne geometrije Benoita Madelbrota, u 
Mandelbrot, Benoit i Hudson, Richard L., The (mis) Behavious of Markets: A 
Fractal View of Risk, Ruin and Reward, Profile Books Ltd., London, 2004. 


onom iz razdoblja od 1931. do 1939. godine. Još i gore, mo- 
deli rizika koji su trenutačno u uporabi zapravo su doveli do 
stvaranja balona nekretnina, koji je gromoglasno puknuo u 
kolovozu 2007. godine. 

Vrlo je zanimljivo kako su profesori ekonomije s američ- 
kih sveučilišta, direktori investicijskih banaka s Wall Streeta, 
guverneri američkih banaka za savezne pričuve, američki 
ministri financija, švedski suci za dodjelu Nobelove nagrade 
za ekonomiju, britanski ministri financija, direktori banaka 
iz londonskoga Cityja, članovi Upravnoga odbora Engleske 
banke, da navedemo samo glavne igrače, bili voljni zažmiriti 
na jedno oko na činjenicu da ekonomska teorija, kao ni teorije 
ponašanja tržišta, teorije određivanja cijena rizika derivata, 
odnosno, sve takve teorije nisu sposobne predvidjeti, a kamoli 
spriječiti nelinearna iznenađenja.? 

Teorija na kojoj su, na kraju krajeva, počivale tisuće milijarda 
dolara svjetskih kreditnih obveza nije bila sposobna predvidjeti 
pucanje špekulativnih balona, ni onoga iz listopada 1987., ni 
onoga iz veljače 1994., ni onoga iz ožujka 2002., a poglavito 
ne onoga iz srpnja 2007. godine. Ona to nije mogla zato što je, 
u prvome redu, sam primijenjeni model stvorio uvjete koji su 
vodili sve većim i sve razornijim balonima. Financijska ekono- 
mija bila je samo još jedna riječ za neobuzdano špekulativno 
pretjerivanje, proces koji neizbježno stvara balone, poslije čega 
slijedi njihovo pucanje. 


5 MacKenzie, Donald, An Engine, Not a Camera: How Financial Models Shape 
Markets, The MIT Press, Cambridge, Mass., 2008. MacKenzie dokumentira 
proces kojim je osnivač Chichagoške (Čikaške) robne burze unajmio ekono- 
mistu sa Sveučilišta Chicago Miltona Friedmana da osmisli argument kojim će 
se omogućiti trgovanje terminskim deviznim ugovorima i deviznim opcijama 
početkom sedamdesetih godina, te kako je razvoj teorije vrednovanja opcija 
Fischera Blacka i Myrona Scholesa, poslije nekog vremena, dao izvršnim di- 
rektorima Wall Streeta sigurnost da se njihovo trgovanje derivatima temelji 
na "stvarnoj znanosti". To, naravno, nije bilo potvrđeno sve do sloma svijeta 
sekuritizacije iz 2007. godine. 


Teorija koja nije bila kadra objasniti toliko važne, nelinearne 
iznenadne događaje, kojima se definiraju neki pojmovi, nije 
bila vrijedna papira na kojemu je napisana, unatoč Nobelovim 
nagradama. Ipak, guverneri Sustava banaka za savezne pričuve, 
od Alana Greenspana do Bena Bernankea, te američki ministri 
financija od Roberta Rubina preko Larryja Summersa i Hen- 
ryja Paulsena do Tima Geithnera, pazili su da Kongres nikada 
ne stavi svoju zakonodavnu ruku na egzotične financijske 
instrumente stvarane na temelju teorije koja je bila u sukobu 
sa stvarnim životom. 


Dana 29. rujna 1998. Reuters je objavio ovo: 

Nijedan pokušaj reguliranja derivata, čak i nakon sloma i posljedič- 
nog spasa špekulacijskog fonda LTCM, nije bio uspješan. Regulatornoj 
agenciji Commodity Futures Trading Commision (CFTC) (državna 
agencija s nominalnim nadzorom nad trgovinom derivata - napomena 
autora) biloje zabranjeno proširiti svoju regulativu nad derivatima, i 
to zakonom koji su, kasno u ponedjeljak, odobrili medijatori američkog 
Kongresa i Senata. Ranije toga mjeseca republikanski su predsjednici 
senatskog i kongresnog Odbora za poljoprivredu zatražili zakon za 
ograničavanje regulatorne ovlasti CFTC-a nad neslužbenim derivati- 
ma, zbog navodne brige za industriju. 

Pritom je "industrija", naravno, označavala velike banke. 
Reuters dodaje: 

Kada je CFTC pokrenuo pitanje o izvornom predmetu regulacije, i 
guverner Sustava banaka za savezne pričuve Alan Greenspan i ministar 
financija Rubin priskočili su u obranu industrije, tvrdeći kako indu- 
strija ne treba regulaciju, te da će to otjerati poslovanje izvan države. 

Nepopustljivo odbijanje regulativnog nadzora nad eksplo- 
zivnim novim financijskim instrumentima, od CDS-ova (zamje- 
na osiguranja u slučaju nemogućnosti plaćanja kredita) pa do 
vrijednosnica pokrivenih hipotekom i lepeze sličnih egzotičnih 
financijskih inovacija "raspodjele rizika", koje je započelo ko- 


6 Reuters, 29. rujna 1998. 


načnim opozivom Glass-Steagallovog zakona iz 1999. godine, 
kojim su banke što su poslovale vrijednosnim papirima bile 
strogo odvojene od komercijalnih kreditnih banaka, otvorilo 
je, u srpnju 2007., put za drugu Veliku ekonomsku krizu u 
razdoblju kraćem od jednog stoljeća. Budući će povjesničari, 
bez sumnje, taj tren opisivati kao početak konačnog sloma 
Sjedinjenih Američkih Država kao svjetske financijske sile. 


Prijevara A la carte 


Lekcije iz krize sustava špekulacijskog fonda LTCM, iz 
1998. godine, veliki su igrači newyorškog financijskog ustroja 
zaboravili u roku od nekoliko tjedana. Oni su očito računali 
na to da će ih, u slučaju sljedeće krize, iskupiti država, točnije 
rečeno, porezni obveznici. Zašto onda to mijenjati... 

Kada je Glass-Steagallov zakon napokon opozvan, potkraj 
1999. godine, banke su se slobodno mogle dokopati suparnika 
unutar cijeloga spektra financijskih institucija, od osiguravaju- 
ćih društava do potrošačkih kredita ili financijskih kuća. Kra- 
jolik američkog bankarstva prošao je kroz drastičnu promjenu. 
Revolucija sekuritizacije imovine bilaje spremna za lansiranje. 

Kada je nestalo Glass-Steagallovog zakona, Sustav banaka 
za savezne pričuve izravno je provodio nadzor još samo nad 
bankovnim holdinzima i pomoćnim, isključivo kreditnim, ban- 
kama. Ako banka Citigroup odluči zatvoriti svoju podružnicu 
u rizičnom susjedstvu, koja je pod nadzorom države, i umjesto 
nje otvoriti novu nereguliranu kćerinsku kompaniju u svom 
potpunom vlasništvu, pod nazivom CitiFinancial, specijalizi- 
ranu za rizične kredite, s idejom da posluje na tome području, 
ta bi kćerinska kompanija mogla poslovati pod potpuno druk- 
čijom i vrlo labavom regulativom. 

Društvo CitiFinancial moglo bi tako odobravati hipotekarne 
kredite neovisno o banci Citibank, što se i dogodilo. Potrošačke 


skupine optužile su kuću CitiFinancial da se specijalizirala za 
takozvane "strvinarske kredite", u kojima su hipotekarni bro- 
keri ili prodavači bez skrupula nametali obiteljima ili osobama 
takve kredite koji su bili znatno ispod njihove mogućnosti po- 
imanja rizika, a da ne spominjemo činjenicu da su bili i znatno 
ispod njihove mogućnosti otplate kredita. A pritom banka 
Citigroup nije bila ništa drugačija od većine velikih američkih 
banaka i hipotekarnih kreditora. 

Dana 8. siječnja 2008. banka Citigroup objavilaje, uz glasan 
i hvalisav proglas, svoj pročišćeni "posao s američkim stam- 
benim hipotekama", uključujući i odobravanje, usluživanje 
te sekuritizaciju hipoteka. Začudo, u toj je objavi propustila 
spomenuti CitiFinancial, upravo onu podružnicu koja je u 
svojim knjigama imala uknjižen najveći rizik.7 


Krediti lažljivaca, NINA i orgija bankovne prijevare 


Nije trebalo dugo, a kreditne su banke diljem Amerike 
shvatile da sjede na vrelu bogatstva većem od kalifornijske 
zlatne groznice. Budući da se više nisu morale brinuti o tome 
hoće li nositelj hipotekarnog kredita moći u idućih nekoliko 
desetaka godina otplaćivati svoj dug, shvatile su da zarađuju 
na čistoj količini kredita i njihovoj preprodaji osiguravateljima. 

Ubrzo je postalo uobičajeno da banke, za izdavanje hipote- 
karnih kredita zaposle vanjske suradnike, neovisne brokere. Ti 
su se brokeri, umjesto da samo provjere te kredite, oslanjali, 
često potpuno, na razne on-line kreditne upitnike, slične onima 
za prijavu za Visa karticu, a naknadno nije obavljeno nikakvo 
daljnje ispitivanje. Postalo je uobičajeno da banke Kreditori 
brokerima nude poticaje u obliku bonusa, kako bi ovi prodali 
što više hipotekarnih kredita, što je na još jedan način omogu- 


7 Citirano iz Inner City Press, The Citigroup Watch, 28. siječnja 2008., na 
www.innercitypress.org.citi.html. 


ćivalo tu golemu prijevaru. Banke su više zaradile stvaranjem 
velike količine kredita, koje su poslije toga prodale na Wall 
Streetu, kao materijal za sekuritizaciju. Svijet tradicionalnog 
bankarstva okrenuo se naglavačke. 

Kako banke više nisu imale poticaj za osiguranje solidnosti 
zajmoprimca pomoću minimalnih gotovinskih isplata i iscr- 
pljujućih pozadinskih kreditnih provjera, mnoge su američke 
banke, samo kako bi "obrale vrhnje" na količini kredita i po- 
većale svoju zaradu, razdijelile takozvane "kredite lažljivaca", 
kako su ih same cinično zvale. One su znale da će osoba, kako 
bi kupila dom iz snova, i lagati po pitanju o svojoj kreditnoj 
sposobnosti i dohotku. No, to im jednostavno nije bilo važno. 
One su rizik prodale čim se tinta na ugovoru o hipotekarnom 
kreditu sušila. 

Poslije 2002. godine za takve se kredite pojavila nova ter- 
minologija, poput naziva NINA (No Income, No Assets, "bez 
prihoda, bez imovine"). "Nema problema, gospodine. Ovdje 
je vaših 400.000 dolara za vaš novi dom. Uživajte." 

Kako Glass-Steagallova zakona više nije bilo, banke su mo- 
gle osnivati cijelu lepezu odvojenih tijela, potpuno u svome 
vlasništvu, koja su obrađivala cvatuće poslovanje stambenim 
hipotekarnim kreditima. Div u tome poslu bila je banka Citi- 
group, najveća američka bankovna grupacija, koja je, poslije 
opoziva Glass-Steagallova zakona, postala pravi financijski be- 
hemot, s više od 2.400 milijarda dolara ukupne imovine (sic), 
što je više od godišnjeg BDP-a gotovo svih zemalja svijeta, 
osim šest najvećih. 

Grupaciji Citigroup pripadalo je i osiguravajuće društvo 
Travelers Insurance, koje je bilo pod nadzorom države. Njoj 
je pripadala i stara velika banka za male kredite Citibank, kao 
i investicijska banka s Wall Streeta Smith Barney. Pripadalo 
joj je i agresivno rizično kreditorsko društvo CitiFinancial, 
koje je, prema brojnim izvješćima klijenata, bilo jedno od 
najagresivnijih kreditora strvinara, i nametalo rizične hipo- 


teke zajmoprimcima, koji često nisu bili upućeni ili nisu bili 
solventni, i koji su često živjeli u siromašnim crnačkim ili 
hispanjolskim četvrtima.* Grupaciji Citigroup pripadala je i 
korporacija Universal Financial, jedna od najvećih izdavatelja 
kreditnih kartica u zemlji, koja se takozvanim "zakonom veli- 
kih brojeva" koristila za širenje svoje baze klijenata, usred sve 
opasnijih kreditnih rizika. 

Bankovna grupacija Citigroup imala je i banku Banamex, 
drugu po veličini banku u Meksiku, i Banco Cuscatlan, najveću 
banku u Salvadoru. Banka Banamex bila je jedna od glavnih 
banaka u Meksiku optuženih za pranje novca od trgovine dro- 
gom. To za grupaciju Citigroup nije bilo ništa strano. Godine 
1999. Kongres SAD-a i kongresni Ured za reviziju (Government 
Accounting Office, GAO) pokrenuli su istragu protiv grupacije 
Citigroup zbog ilegalnog pranja 100 milijuna narkodolara za 
Raula Salinasa, brata tadašnjeg predsjednika Meksika. Istraga 
je također pronašla daje ta banka prala novac za korumpirane 
dužnosnike od Pakistana do Gabona i Nigerije. 

Grupacija Citigroup, financijski behemot, bila je uobičajen 
primjer onoga što se američkom bankarstvu dogodilo poslije 
1999. godine. Bio je to potpuno drukčiji svijet od bilo čega prije 
toga, uz mogući izuzetak pretjerivanja iz burnih dvadesetih 
godina. Stupanj kreditne prijevare i zlouporabe koji je uslijedio 
u novoj eri sekuritizacije imovine, nije se mogao ni zamisliti. 


Grabežljiva imaju gozbu 


Jedna američka potrošačka organizacija, koja se suprotstav- 
ljala tom grabežljivom poslovanju banaka, dokumentirala je 
neke od najuobičajenijih grabežljivih kreditnih praksa tijekom 
procvata kredita za kupnju nekretnina ovim riječima: 

8 Rainforest Action Network, Citigroup Becomes Mexico's Largest Bank after 


Banamex Merger, 10. kolovoza 2001. na http://forests.org/archive/samerica/ 
cibemexi.htm. 


U Sjedinjenim Američkim Državama, početkom 21. stoljeća, 
postoje mnogi uredi u kojima se nude takvi krediti. Neki su stari, 
primjerice Household Finance i njegova sestra Beneficial, a neki su 
novoosmišljeni, poput društva CitiFinancial. No, i stari i novi nude 
kredite po stopama iznad 30%... Banka Citibank plaća prema kamati 
od pet posto na depozite koje naplaćuje. Njoj pridruženi kreditni morski 
psi naplaćuju četverostruki iznos te stope, čak i za kredite osigurane 
kućom ili stanom zajmoprimea. 

Taj je posao globalan. Korporacija Hong Kong & Shanghai Ban- 
king, sada pod nazivom HSBC, želi izvoziti kredite u više od osamdeset 
zemalja u kojimaje već zastupljena u prodaji na malo... I CitiFinancial 
i Household Finance klijentima daju do znanja kako je osiguranje 
potrebno. To osiguranje oni poslužuju u više oblika, kao kreditno ži- 
votno osiguranje, kreditno osiguranje za slučaj nesposobnosti za rad, 
kreditno osiguranje za slučaj nezaposlenosti, osiguranje vlasništva i 
drugo, ali u gotovo svim slučajevima ono je uključeno u kredite i na 
njega se obračunava kamata... Na pola puta pristupit će vam netko 
s vrlo primamljivom ponudom. Ako kao osiguranje stavite i svoju 
kuću ili stan, vaša se rata može smanjiti, a rok produžiti... Stopa će 
biti visoka, a pravila neotkrivena. Na primjer, ako prebrzo otplatite 
kredit, naplatit će vam se globa zbog prijevremene otplate. Ili, ako 
plaćate polako, tada od vas traže da platite više, u takozvani balon. 

U prošlim stoljećima to se nazivalo dužničkim ropstvom. Danas, 
to je sudbina tzv. rizičnih kmetova. Čak dvadeset posto američkih 
kućanstava označena su kao rizična. Američka hipotekama organi- 
zacija zvana Fannie Mae (Federal National Mortgage Association, 
FNMA) i institucija Beltway drže da samo polovica onih kojima su 
odobreni rizični krediti može plaćati normalne kamatne stope. Izvan 
toga vrijedi zakon džungle. Jedino pravilo jest: Kupče, budi oprezan.? 

Tijekom osamdesetih godina, autor ove knjige razgovarao 
je s jednim starijim bankarom s Wall Streeta, koji se u to 
doba oporavljao od prevelike iscrpljenosti. Pitao sam ga o 

poslovanju njegove banke u Caliju, gradu u Kolumbiji, gdje 
je radio za vrijeme vrhunca poslovanja kokainskog kartela 
iz Calija. Govoreći neslužbeno, rekao je: "Ja sam prije bio u 
Caliju. Muškarci sa sunčanim naočalama doslovno bi ušetali u 
banku s aktovkama punim novčanica od 100 dolara. Nitko nije 
ništa propitkivao. Taj je posao bio toliko unosan da bi banke 
doslovno ubile za komadić tog posla." Iste te banke ušle su u 
davanje rizičnih kredita imajući na umu sličan cilj, tj. zaradu 
koja je, kako kažu neki državni dužnosnici, bila velika poput 
one od pranja narkodolara. 


I opet je Alan Greenspan bio osoba koja je energično po- 
duprla davanje kredita i najsiromašnijim stanovnicima geta, 
besramno se pretvarajući daje riječ o vrsti "pravde koja se dijeli 
na sve". Edward Gramlich, jedan od guvernera Sustava banaka 
za savezne pričuve, koji je preminuo u rujnu 2007. godine, 
upozoravao je gotovo sedam godina prije toga na činjenicu 
da ta brzo rastuća nova vrsta banaka kreditora namamljuje 
mnoge ljude u uzimanje rizičnih hipotekarnih kredita, koje ti 
ljudi, u biti, ne mogu sebi priuštiti. No, kada je guverner Gra- 
mlich osobno pokušao nagovoriti kontrolore Sustava banaka 
za savezne pričuve da istraže hipotekarne kreditore povezane 
s nacionalnim bankama, odbio ga je upravo Alan Greenspan. 
Prema upućenima unutar Sustava banaka za savezne pričuve, 
Alan Greenspan vladao je tim sustavom gotovo kao apsoluti- 
stički monarh.“ 

Otkrivajući jedan dio koji je najvjerojatnije bio samo vrh vrlo 
velike sante leda sazdane od prijevara, FBI je nedavno objavio 
kako istražuje 14 kompanija zbog mogućih knjigovodstvenih 
prijevara, nezakonite kupoprodaje dionica ili drugih prekršaja 
u svezi sa stambenim kreditima odobrenim rizičnim zajmo- 
primcima. FB] je objavio kako to istraživanje uključuje mnoge 
kompanije s područja pružanja financijskih usluga, od hipote- 

karnih kreditora do investicijskih banaka, koje su te stambene 
kredite pakirale u vrijednosne papire i, kao takve, prodavale 
ulagačima. O tome se kasnije nije mnogo govorilo. 

Istodobno su vlasti u saveznim državama New York i 
Connecticut provodile istragu o tome jesu li banke s Wall 
Streeta utajile bitne podatke o visoko rizičnim kreditima zapa- 
kiranim u vrijednosne papire i tako prodane ulagačima. Državni 
tajnik savezne države Connecticut Richard Blumenthal rekao je 
kako su on i tužitelj savezne države New York Andrew Cuomo 
proveli istragu o tome jesu li banke, kod tzv. "iznimnih kredita", 
koji se smatraju čak i opasnijima od rizičnih kredita, ispravno 
razotkrile visoki rizik od neplaćanja prilikom prodaje tih kredita 
ulagačima. U studenome 2007. godine Andrew Cuomo je, u 
svezi sa svojim istragama o sukobu interesa, za koji je tvrdio 
da postoji u industriji davanja hipotekarnih kredita, izdao 
sudske pozive bankama koje su izdavale takve kredite i koje 
je sponzorirala država, tj. korporacijama Fannie Mae (Federal 
National Mortgage Association) i Freddie Mac (Federal Home 
Loan Mortgage Corporation). Rekao je da želi znati pojedinosti 
o milijardama dolara stambenih kredita koje su te korporacije 
kupile od banaka, uključujući pritom i najveću štedno-kreditnu 
američku banku Washington Mutual Inc., kao i pojedinosti o 
tome na koji se način baratalo procjenama tih kredita. 


FBI je rekao da istražuje prakse banaka kreditora koje su 
odobravale rizične kredite, kao i moguće knjigovodstvene 
prijevare koje su počinile financijske kompanije u čijim su 
knjigama ti krediti uknjiženi ili koje su ih osigurale i zatim 
prodale drugim ulagačima. Banke Morgan Stanley, Goldman 
Sachs Group Inc. i Bear Stearns Cos. u nadzornim su podnes- 
cima razotkrile da surađuju s obavijesnim zahtjevima različitih 
neodređenih regulatornih i državnih agencija.!! 


11 Zibel, Alan, "FBI Probes 14 Companies Over Home Loans", AP, 29. 

Jedna bivša posrednica nekretninama iz banke Pacific 
Northwest, koja je posao napustila zgrožena pritiscima te 
banke da nekvalificiranim zajmoprimcima nametne uzimanje 
hipotekarnih kredita, opisala je neke od najučestalijih praksa 
grabežljivih posrednika u memorandumu koji je poslala autoru 
ove knjige, otprilike u doba kad je pisao o hipotekarnim kredi- 
tima s promjenjivom kamatnom stopom. Ona kaže: 

Krah rizičnih hipotekarnih kredita već sada je noćna mora. Ali i 
prvorazredni hipotekarni krediti s promjenjivom kamatnom stopom 
mogli bi prouzročiti sveopću katastrofu. Prvi se "problemčić“ pojavio u 
srpnju, odnosno, kolovozu 2007. godine. Radilo se o “fijasku rizičnih 
hipotekarnih kredita“. Ali, u studenom 2007. taj se "problemčić" po- 
većao. Upravo su u studenome 2007. povećane promjenjive kamatne 
stope za prvorazredne hipotekarne kredite. 

To znači da se, u trenutku “godišnjice hipotekarnog kredita“, pro- 
mjenjiva kamatna stopa tog kredita poveća i time poveća mjesečni 
obrok koji treba platiti. Io se događa zato što su ti hipotekarni krediti 
s promjenjivom kamatnom stopom kupljeni po stopi mamuilici, koja se 
obično kreće od jedan do jedan _i pol posto. Otplata, po toj stopi, iako 
vrlo atraktivna, ničim ne smanjuje glavnicu, nego čak stvara neke 
neplaćene kamate, koje se dodaju iznosu kredita. Zajmoprimcima je 
dopušteno da, tijekom cijele prve godine, otplaćuju obroke sa kamat- 
nom stopom mamilicom, iako ta stopa vrijedi samo za prvi mjesec. 

Brige o “negativnoj amortizaciji", zbog koje kreditna zaduženost 
postaje veća od tržišne vrijednosti imovine, nastoji se ublažiti izjavama 
o povećanju vrijednosti imovine, što je rezultat balona koji su stvorile 
banke, za kojije rečeno daje normalan i da se na njega u budućnosti 
može računati. Sve su to promicale upravo banke kreditori, koje su 
hipotekarnim brokerima poslale horde svojih predstavnika, odnosno 
prodavača, da im objasne na koji način to funkcionira. 

Promjenjive kamatne stope na stambene kredite bile su bankovna 
zarada, odnosno, marža, a i neki objektivan prognozer troška koji ban- 
ka ima zbog tih pozajmljenih sredstava, poznatog kao indeks. Korišteni 
su indeksi koji su stvarani različitim ekonomskim operacijama, što su 


banke diljem zemlje plaćale kao devedesetodnevnu potvrdu o depozitu 
ili što su banke na Londonskoj međubankovnoj burzi (LIBOR) plaćale 
u dolarima. Dodavanjem marže na indeks dobivao se iznos prave 
kamatne stope kredita, stope po kojoj će, poslije 30 godina plaćanja, 
taj krediti biti u cijelosti otplaćen, odnosno “amortiziran". To se zove 
"potpuno  indeksirana stopa“. 

Za primjer ću izabrati proizvoljnih 6% kao "stvarnu" ili inflaciji 
prilagođenu kamatnu stopu (3% marža + 3% indeks inflacije) Na 
iznos kredita od 250.000 dolara mjesečni obrok uz kamatnu stopu od 
1 % iznosit će 804,10 dolara. Naravno, toje obrok izračunat po "stopi 
mamilici“, koja ne uključuje poreze i osiguranje. To će se prilagoditi 
s promjenama indeksa, ali marža ostaje ista tijekom cijelog trajanja 
otplate toga kredita. 

Taj je kredit tako strukturiran da se iznos obroka mijenja samo 
jednom godišnje, a obroci pokrivaju 7,5% novca koji je plaćen pret- 
hodne godine. To može, tijekom razdoblja od pet godina (ili deset, u 
slučaju jedne banke kreditora), ići postepeno dalje, bez obzira na to 
što se zbilja događa u stvarnome svijetu. Tada se, na kraju tih pet 
godina, gornje granice ukidaju i sve se prilagođava, dok obroci nisu 
uređeni prema "potpuno indeksiranoj stopi“. 

Ako je zajmoprimac u cijelom tom razdoblju otplatio samo traženi 
minimum obroka, to, u platnom šoku, može značiti da je dužan platiti 
još tisuća dolara. Ako se vrijednost kuće ili stana smanji za 25%, zaj- 
moprimca, ovoga puta nekoga s izvrsnim kreditom, ohrabruje se da 
kuću preda banci, čime stan ili kuća gube na vrijednosti za još 25%, 
što se širi na okolne nekretnine.!? 

Prema riječima jedne osobe iz chicagškog bankarstva, ame- 
rički su bankari, tijekom prvoga tjedna veljače 2008. godine, 
postali svjesni slijedećega: 

Chase Manhattan Bank (CMB) razaslala je svojim klijentima 
neograničen broj izjava u svezi s kreditnim linijama (Lines of Credit, 
LOCs). Uvjetima njezinih kreditnih linija, koje su u prošlosti bile vrlo 

popularne, sada se manipulira, a vrijednost imovine koja ih osigurava 
jednostrano se umanjuje, ponekad i za 50%. To znači da su vlasnici 
stana ili kuće suočeni s otplatom kredita, koje su uzete kako bi kupili 
imovinu koja za banku, očito, vrijedi upola manje od iznosa glavnice 
toga kredita, a da ne govorimo o kamatama koje povrh toga treba plati- 
ti. U većini slučajeva jedino razumno što treba učiniti jest ne poštovati 
takvu obvezu, što za posljedicu ima velik gubitak imetka, smanjenje 
vrijednosti svih susjednih nekretnina ijoš veće gomilanje ovrha. 

To se posebno očituje u slučajevima kreditnih linija "kreativnog 
financiranja", odnosno onih kreditnih linija koje su sastavljene u od- 
nosu najednaku vrijednost imovine ili vrijednost imovine od devedeset 
do sto posto, i to prije prsnuća balona... 

Banka Chase Manhattan automatski je zatvorila kreditne linije 
koje na sebi imaju "otvoreni“ kredit, što znači da zajmoprimac ostavlja 
nešto novca na kreditnoj liniji za budućnost, odnosno, radi se o omjeru 
kredita i vrijednosti imovine kojom se taj kredit osigurava, u iznosu 
većem od preko 80%. To je rađeno na masovnoj osnovi, bez pozivanja 
"vlasnika  imovine“.! 

Kreditna ograničenja u odnosu prema imovini kojom se taj 
kredit osigurava značila su da količina novca koju je zajmo- 
davac voljan odobriti u obliku kredita ne može biti veća od 
naznačenog postotka vrijednosti imovine. Uobičajeno bi se, za 
procjenu vrijednosti imovine, unajmio procjenitelj. Procjenitelj 
je u kretanje cijena nekretnina upućen pomoću usporedne 
prodaje druge imovine, koju je prodao na tome području, i 
koja, uz samo nekoliko iznimaka, ne smije biti više od jedne 
milje udaljena od predmetne imovine. 

Takva je procedura bila samo vrh gozbe prijevare hipote- 
karnih kredita koja je prethodila pojavi sadašnjega cunamija. 

Cunami je tek započeo 


Što su se cijene nekretnina na domaćem tržištu više smanji- 
vale, poslije prsnuća balona iz 2007. godine, to su se više nosi- 
telji hipotekarnih kredita suočavali sa sve oštrijim povećanjem 
kamata, a diljem Amerike, od Ohia do Michigana, od Kalifornije 
do Pennsylvanije, od Colorada do Arizone, povećavao se broj 
nezaposlenih. Zbog sve većeg broja radnika koji su ostali bez 
posla ili radili skraćeno radno vrijeme, uslijedila je neizbježna 
posljedica - drastično povećanje broja ljudi koji su prestali 
otplaćivati svoje kredite za automobile i kreditne kartice. To 
je pokrenulo pokvarenu spiralu pada cijena nekretnina diljem 
Amerike i u mnogim dijelovima svijeta, spiralu koja je hranila 
samu sebe. Početkom 2008. godine taj je proces tek počeo 
pokazivati koliko bi mogao postati ružan. 

Sektor rizičnih kredita bio je samo prvo očitovanje onoga 
što će ubrzo postati vidljivo, a bit će potrebne godine da se 
taj proces smiri. "Toksični otpadni" proizvodi, odnosno, vri- 
jednosni papiri osigurani imovinom, korišteni su kao zalog 
za odobravanje daljnjih kredita, te za otkup dokapitalizacijom 
od privatnih dioničkih društava, korporacija, pa čak i općina. 
Nepregledna piramida duga, izgrađena na osiguranoj imovini, 
počela je ići u obrnutu dokapitalizaciju, budući da je na svjet- 
skim tržištima osvanula činjenica da, zapravo, nitko ne zna 
pravu vrijednost osiguranih papira koje posjeduje. 

Uz besramnu izdaju, kojom su pokušali sakriti svoj krimi- 
nalan propust, trivijalizirajući tragične posljedice toga propusta 
za milijune američkih građana i mnogih ljudi diljem svijeta, 
čelnici agencije Standard & Poors, druge po veličini agencije 
na svijetu za ocjenjivanje financijske uspješnosti, izjavili su, u 
listopadu 2007. godine, kako su "podcijenili opseg prijevare 
u američkoj industriji hipotekarnih kredita". 

Alan Greenspan slabašno se pokušao opravdati tvrdeći kako 
nije krivo davanje kredita rizičnim zajmoprimcima, nego samo 


kasnija sekuritizacija tih kredita. Sam sustav, na čijemu su 
stvaranju bankari radili više od deset godina, bio je utemeljen 
na prijevari i netransparentnosti. Možemo pretpostaviti da u 
pogledu toga nisu bili naivni. 

Kada su stotine tisuća Amerikanaca tijekom idućih ne- 
koliko mjeseci otkrili, da je iznos njihovih mjesečnih obroka 
za hipotekarni kredit drastično povećan, u skladu s uvjetima 
njihova kredita s promjenjivom kamatnom stopom, stambeni 
hipotekarni krediti u iznosu od stotina tisuća milijarda dolara 
postali su nenaplativi. To će, pak, prouzročiti snježnu lavinu, 
u smislu gubitaka posla, nemogućnosti naplate potraživanja 
po kreditnim karticama, te još jedan val krize sekuritizacije na 
velikom tržištu sekuritiziranog duga kreditnih kartica. 

Tetive cijelog američkog financijskog sustava bile su pove- 
zane s golemim balonom stambenih kredita i s krahom seku- 
ritiziranih hipotekarnih kredita. Do toga se trenutka nikada u 
američkoj povijesti nije dogodila kriza tolikih razmjera. 

Potkraj veljače 2008., londonski je list Financial Times obja- 
vio da su američke banke "potiho", u fondovima, pozajmile 
50 milijarda dolara od posebne nove kreditne ustanove koju 
je osnovao Sustav banaka za savezne pričuve kako bi ublažile 
krizu gotovine u kojoj su se našle. Gubitci u svim velikim ban- 
kama, od banke Citigroup preko banke J. P. Morgan Chase pa 
do većine drugih velikih američkih bankarskih grupacija, sve 
su se više povećavali, jer je gospodarstvo tonulo sve dublje u 
recesiju koja će se, očito, u nadolazećim mjesecima, pretvoriti 
u zbiljsku krizu. 

Tijekom predsjedničke kampanje iz 2008. godine ni jedan 
predsjednički kandidat nije se usudio izreći ijednu ozbiljnu 
riječ o tome kako izići na kraj s onim što će postati najveće 
financijsko i ekonomsko rasulo u američkoj povijesti. 


Bizaran krah banke Lehman Brothers 


Početkom 2008. godine postalo je jasno da će financijska 
sekuritizacija biti posljednji tango za Sjedinjene Američke 
Države kao jedinu financijsku velesilu na svijetu. Kako bi se 
spasila moć Wall Streeta, trebalo je poduzeti hitne mjere, ako 
se tu moć još uopće i moglo spasiti. 

U rujnu 2008., usred sve veće panike unutar Bijele kuće 
Georgea Walkera Busha, a prvenstveno u uredu ministra fi- 
nancija Henry Paulsona, Vlada je donijela nekoliko odluka o 
tome koje će financijske institucije spasiti, a koje će, zlokobno, 
pustiti da propadnu. 


Bankar s Wall Streeta Henry Paulson, kao ministar financija u Vladi pred- 
sjednika Busha, pomogao je, 2008. godine, svojim jatacima s Wall Streeta 
tako što im je dao stotine milijarda dolara koje su u državni proračun uplatili 
američki porezni obveznici. 


Velikom osiguravajućem društvu American international 
Group (AIG), čiji je osnivač Frank Greenberg nekoliko godina 
prije toga bio optužen za veliku prijevaru manipulacijom fi- 
nancijskih knjiga društva, dano je nekoliko desetaka milijarda 
dolara. Istodobno je Vlada ušla i de facto nacionalizirala dvije 
velike nacionalne kompanije za preuzimanje hipoteka u pri- 
vatnom vlasništvu, Fannie Mae i Freddie Mac.!* 

Tada je, 15. rujna 2008., ozbiljna bankovna kriza u Ame- 
rici prerasla u krizu svjetskog financijskog sustava. Guverner 
Sustava banaka za savezne pričuve Ben Bernanke sastao se na 
zatvorenoj sjednici s guvernerom newyorške Banke za savezne 
pričuve Timom Geithnerom, koji će kasnije postati ministar 
financija u Vladi predsjednika Obame, i nekadašnjim izvršnim 
direktorom banke Goldman Sachs i tadašnjim ministrom fi- 
nancija Henryjem Paulsonom. Na toj su sjednici sudbonosno 
odlučili dopustiti bankrot četvrte po veličini investicijske banke 
na svijetu, Lehman Brothers, institucije stare 153 godine. 

Financijska su tržišta, od Tokija do Londona i Frankfurta, 
počela paničariti, jer su odjednom shvatila da ne postoji jasna 
ni barem dosljedna smjernica prema kojoj bi se moglo utvrditi 
koje su to američke banke "prevelike za propast". Ni jedna 
banka, nigdje u svijetu, nije mogla biti sigurna daje newyorška 
banka s kojom posluje likvidna ili da će, ako nije likvidna, dobiti 
pomoć od američke Vlade. Nekoliko mjeseci prije toga, novcem 
Sustava banaka za savezne pričuve, spašena je znatno manja 
investicijska banka Bear Stearns. U tome nije bilo jasne logike. 
Ipak, upravo je to bila namjera te odluke ministra Paulsona - 
ne imati jasnu logiku. 

Kako je vijest o odluci u svezi s bankom Lehman Brothers 
procurila, tržišta su diljem svijeta počela tonuti u roku od neko- 


14 Za temeljit opis navodnog razgovora oko odluke o sanaciji AIG-a koji 
se dogodio unutar američke Vlade, te uloge koju je u tome imao tadašnji 
guverner newyorške Banke za savezne pričuve Tim Geithner, koji je danas 
ministar financija u Vladi predsjednika Obame, vidi Sorkin, Andrew Ross, 
Too Big To Fail, Allen Lane, London, 2009., str. 234. - 237. 


liko sati. Ono što je do tada bilo velika kriza na manjem dijelu 
američkoga tržišta sekuritizacije rizičnih hipotekarnih kredita, 
u vrijednosti od, možda, 800 milijarda dolara, najednom je 
postalo svjetska kriza sustava, u kojoj su banke preispitivale 
svaku imovinu koju su im nudile druge banke. Ta je svjetska 
kriza povjerenja izbila jednostavno zato što su, usred velike 
krize, američka Vlada i privatni Sustav banaka za savezne pri- 
čuve namjerno odlučili ne pomoći velikim bankama i tako ih 
poslati u bankrot. Jasno je da su tu odluku donijeli potpuno 
svijesni njezinih posljedica. 

Ubrzo poslije objave da banka Lehman Brothers neće biti 
iskupljena kao što je, nekoliko mjeseci prije toga, bila iskupljena 
banka Bear Stearns, postalo je jasno da američka financijska 
politika, doktrina "prevelik za propast", politika osiguranja na 
koju su se banke oslanjale još od krize iz osamdesetih godina 
20. stoljeća, više nije temelj za predviđanje rizika u poslovanju 
s drugim bankama, a posebno američkim. 

Da su, umjesto toga, ministar financija Paulson i guverneri 
banaka za savezne pričuve Geithner i Bernanke odlučili spa- 
siti banku Lehman Brothers, a banku Bear Stearns poslati u 
bankrot, vjerojatno bi posljedice svega toga bile znatno manje. 
Ako ništa drugo, bankari bi diljem svijeta bili sigurni u to da 
američka Vlada ima dosljednu politiku iskupa banaka, prema 
kojoj su neke banke "prevelike da bi propale". Čak je i Jon 
Corzine bivši direktor banke Goldman Sachs, tada guverner 
savezne države New Jersey napao Henryja Paulsona, svoga 
bivšeg partnera iz banke Goldman Sachs, zbog "nedosljednosti" 
kojom je, stvarajući nesigurnost, povećao krizu na tržištu. 

Jedino prihvatljivo objašnjenje šoka u svezi s bankom 
Lehman Brothers jest to daje Wall Streetu i američkom mini- 
stru financija očajnički trebao nekakav događaj koji će toliko 
prestrašiti Kongres da ministru Paulsonu dade otvorene ruke 
ili, bolje rečeno, bjanko ček, za iskup njegovih jataka s Wall 


15 Sorkin, Andrew Ross, op. cit., str. 470. 


Streeta. U rujnu 2008. godine bilo je još dva mjeseca do pred- 
sjedničkih izbora, a Kongres nije bio voljan ozakoniti politički 
eksplozivan iskup velikih banaka novcem poreznih obveznika, 
većina kojih je te velike banke i držala uzročnicima krize. Udar 
od kraha banke Lehman Brothers doveo je financijski svijet 
na rub svjetskog sloma. Također je na cijelu priču usmjerio 
pozornost američkoga Kongresa. 

Dana 23. rujna 2008. ministar Paulson objavio je osnivanje 
fonda za hitan iskup banaka, kojemu je dano prikladno ime - 
Program pomoći za problematičnu imovinu (Troubled Asset 
Relief Program, TARP). Kako je javnost tek poslije saznala, s 
tim je programom veo prebačen i preko banaka, jer su ministar 
Paulson, kao i njegov nasljednik, ministar Geithner, pomno od 
javnosti čuvali podatke o tome tko je što dobio. 

Iznoseći taj golemi iskupni zahtjev pred Kongresom, mi- 
nistar Paulson i guverner Bernanke rekli su samo to da je 
za TARP program potrebno 700 milijarda dolara. Izradili su 
žurno napisane dvije i pol stranice nacrta zakona, bez i riječi o 
nadzoru ili ograničenjima na korištenje toga novca. U tome je 
času svijetu bilo jasno da su američke vlasti izgubile kontrolu. 
U takvoj se klimi nijedna banka nije usudila vjerovati nekoj 
drugoj banci.!“ 

A tada je cijela ta ludost ubacila u turbo brzinu. Program 
TARP pretpostavljao je da je problem u manjku "likvidnosti" 
banaka pa je stotine milijarda dolara novca poreznih obveznika 
dostavljeno bankama Citigroup, J. P. Morgan Chase, Goldman 
Sachs, tj. pravim krivcima za golemu Ponzijevu prijevaru se- 
kuritizacije. 

Problem poslije rujna 2008. godine, kako je to istaknuo 
nekadašnji američki zamjenik ministra financija John Taylor, 
nije bila međubankovna likvidnost. Problem je bio u nedo- 
statku povjerenja između svih velikih banaka po pitanju je li 
njihov bankovni parter likvidan ili ne. Prema riječima zamje- 


16 Ibid., str. 487. - 489. 


nika Taylora, "nitko nije znao tko u rukama drži pravi adut".!7 
Upumpavanje stotina milijarda dolara poreznih obveznika u 
odabrane banke bio je pogrješan lijek za pogrješnu bolest. Ali 
ne i za bogove novca. 


Paradigma banke Citigroup 


Naravno, banke koje su dobile novac po programu TARP 
obožavale su taj program. Porezni su obveznici bili prisiljeni 
platiti troškove toga golemog kockanja banaka. Glavni direktor 
banke Citigroup Vikram Pandit izjavio je ovo: "Mi, do danas, 
imamo potpunu vlast nad bankom. Mi ćemo za njezine dioni- 
čare voditi Citigroup." U vrijeme kada je to rekao cijena dionica 
banke Citigroup bila je manja od jednog dolara. Ta je banka 
postala kompanija čija se vrijednost dionica mjerila u centima. 

Zapravo, direktor Pandit rekao je da injekcija kapitala od 
države neće promijeniti strategiju, djelovanje ni vodstvo banke. 
"Idemo dalje po starom, dečki". Ali mudro bi od njega bilo 
da banku prvo dovede u stanje u kojemu može poslovati bez 
državne potpore, te da reorganizira njezino poslovanje, kako 
se takva nesreća više nikada ne bi ponovila. Interesi dioničara 
trebaju biti na posljednjem mjestu. Bila bi to stroga logika rizika 
u stvarnom kapitalističkom sustavu. Umjesto toga, bankama 
s Wall Streeta više se sviđa takozvani "bankarski socijalizam", 
u kojemu gubitke socijaliziraju s poreznim obveznicima, a svu 
zaradu privatiziraju. 

Bankrot banke Lehman Brothers proširio je paniku diljem 
svijeta. Rutinska financijska trgovina odjednom je stala. U Kini, 
najvećemu izvozniku na svijetu, kompanije nisu mogle obavljati 
rutinsko financiranje trgovine, pa su se diljem zemlje počele 


zatvarati tvornice. U Europskoj uniji, Europska je središnja 


17 Taylor, John B., "The Financial Crisis and the Policy Reponses: An 
Empirical Analysis of What Went Wrong", studeni 2008., pristupio na http:// 
www.stanford.edu/-johntay/FCPR.pdf. 


banka, u očajničkom pokušaju da spriječi propadanje banaka, 
odvrnula slavinu likvidnosti. 

U Velikoj Britaniji bankovna je panika počela početkom 
2008., kadaje propala banka Northern Rock, jedna od najvećih 
hipotekarnih banaka u zemlji. Ta je banka, u suradnji s ban- 
kom Lehman Brothers, poslovala prilikom prodaje američkih 
rizičnih hipotekarnih vrijednosnih papira u Velikoj Britaniji. 
Na kraju je banku trebalo nacionalizirati, što je bilo sramotan 
udarac laburističkoj Vladi premijera Gordona Browna, koji 
je bio odgovoran što je, nedugo prije toga, uveo jedan zakon 
umnogome naklonjen bankama, po kojemu su banke, poput 
banke Northern Rock, deregulirane, kako bi zatim postale 
bankarske kockarnice u američkome stilu. 

Ubrzo je svijetu postalo jasno što će se dogoditi poslije 
inauguracije novog američkog predsjednika, čiji jejedini slogan 
u kampanji bio: "Za promjenu". I to nije obeshrabrilo one koji 
su i očekivali stvarnu promjenu. 


OSAMNAESTO POGLAVLJE 


PLJAČKANJE ZEMLJE 


Novac je korijen sveg zla, novac je korijen sveg zla, 
novac je korijen sveg zla - maknite ga, maknite ga, 


maknite ga... 
Hit pjesma glazbenog trija 
The Andrews Sisters iz 1945.! 


Predsjednik za "promjene" 


er tijekom prve godine mandata predsjednika 
Obame, nije trebalo dugo da shvate što je Barack Obama, kao 
predsjednički kandidat, podrazumijevao pod sloganom od jed- 
ne riječi, kojim je krenuo u kampanju za predsjednika, dakle, 
sloganom "promjena". Ta promjena nije bila usmjerena na 
američku gospodarsku ni financijsku politiku, niti se odnosila 
na promjenu smjera američke vojne politike ni cijele vanjske 
politike Sjedinjenih Američkih Država. 

Pogledamo li pomno koga je predsjednik Obama odabrao 
za članove svoje Vlade i svoje savjetnike, odmah nam je jasno 
da njegova naširoko ponavljana mantra o promjeni uopće ne 
znači promjenu smjera, kao što je to naivno vjerovala većina 
njegovih pristaša. Moglo bi se prije reći da je riječ o promjeni 
intenziteta. Ako ništa drugo, predsjednik Obama dvostruko je 
ubrzao politiku Georgea W. Busha. 


1 The Andrews Sisters, "Money is the Root of All Evil" na The Golden Age 
Of The Andrews Sisters CD 2/4, prvi put snimljenom 1945., ponovno snimljenom 
s izvornika 2002., Jasmine Music. 


Obama je to, kao predsjednik, dao jasno do znanja svojim 
odabirom ministara. Prvi su se znakovi mogli vidjeti u njegovu 
odabiru tima za nacionalnu sigurnost. Roberta Gatesa, čovjeka 
koji je, još od vremena kada je, 1966., počeo raditi za CIA-u, 
bio blizak saveznik obitelji Bush, predsjednik je zamolio da 
ostane na položaju ministra obrane. Predsjednik George H. W. 
Bush je, 1991. godine, Roberta Gatesa imenovao direktorom 
CIA-e kako bi mu, prema izjavama nekih od uključenih ljudi, 
pomogao zataškati njegovu ulogu u nezakonitoj prodaji oružja 
i poslovanju s drogom u aferi Iran-Contra. Isti je taj Robert 
Gates, 2006., poslije odlaska Donalda Rumsfelda, zavijenom 
u omaglicu kontroverze, postao ministar obrane u Vladi 
predsjednika Georgea W. Busha. Njegovim ostankom u Vladi 
predsjednika Obame postalo je jasno da Barack Obama, kao 
predsjednik, u pitanju politike Pentagona namjerava čvrsto 
nastaviti stopama predsjednika Busha. 


Osim toga, i njegov savjetnik za nacionalnu sigurnost 
general James Jones bio je, za mandata predsjednika Busha, 
zapovjednik NATO-a za Europu, u doba kada se NATO širio 
prema Rusiji. Obamin direktor Državne obavještajne agencije, 
admiral Dennis, čovjek koji je svoju karijeru ostvario u mor- 
narici, bio je, za mandata predsjednika Busha, zapovjednik 
Američkih pacifičkih snaga. Malo je vjerojatno da će taj tim 
za nacionalnu sigurnost promijeniti smjer Amerike kao jedine 
velesile ili njezinu usredotočenost na vojnu moć, iako nije mo- 
guće zamisliti da bi ijedna suparnička sila dovela u opasnost 
američku sigurnost. I prije kraja prve godine njegova mandata 
Barack Obama povećao je broj američkih vojnika u Afganistanu 
za 30.000, čak iako je baš u to doba dobio Nobelovu nagradu 
za mir. 


Najveća pljačka koju su banke s Wall Streeta 
ikada izvele 


Nedostatak prave promjene još se jasnije može vidjeti iz 
odabira čelnih osoba financijskog i gospodarskog tima pred- 
sjednika Obame. Na te je položaje predsjednik Obama ime- 
novao iste one lisce koji su, desetak i više godina prije toga, 
banke s Wall Streeta zadužili da čuvaju kokošinjac. 

Samo nekoliko minuta poslije svoje predsjedničke prisege 
Obama je drastično promijenio svoje stajalište u svezi s obe- 
ćanjima koja je davao tijekom predsjedničke kampanje, te je, 
za vođenje svoje gospodarske politike, sve ključne financijske 
i gospodarske položaje popunio ili osobnim štićenicima pot- 
predsjednika banke Citigroup Roberta Rubina ili štićenicima 
banke Goldman Sachs. 1, unatoč njegovoj jasnoj pobjedi i 
mandatu koji je osvojio kako bi proveo temeljite čistke i refor- 
me dereguliranog financijskog zdanja u stečaju, predsjednik 
Obama nastavio je s iskupom banaka s Wall Streeta neviđenim 
u američkoj povijesti. 

Novoizabrani je predsjednik, 5. studenog 2008., za vođu 
njegova tima za gospodarsku tranziciju postavio svoga bli- 
skog prijatelja i starog cimera sa studija prava na Sveučilištu 
Harvard, a u to doba visokog rukovoditelja u banci Citigroup, 
Michaela Formana, koji će potom odabrati sve ključne članove 
Vlade u svezi s bankarstvom i gospodarstvom. Michael Forman 
je Baracka Obamu, još kao predsjedničkog kandidata, upoznao 
s potpredsjednikom banke Citigroup Rubinom, ministrom fi- 
nancija u Vladi predsjednika Clintona i bivšim predsjednikom 
banke Goldman Sachs, te mentorom svake od ključnih osoba 
koje je Michael Forman odabrao za članove Vlade predsjednika 
Obame.? 


2 Taibbi, Matt, "Obama's Big Sellout", Rolling Stone, December 2009., 
pristupio na http://www.rollingstone.com/politics/story/31234647/obamas_ 
big_sellout/2. 


Imenovanje Tima Geithnera ministrom financija i Larryja 
Summersa direktorom Nacionalnog vijeća za gospodarstvo 
Bijele kuće, zapravo, na neki način ekonomskog "cara", zorno 
prikazuje u čije će gajde Obama kao predsjednik puhati i tko 
će mu dirigirati. Za kormilom je, kao i posljednjih stotinu i 
više godina, i dalje čvrsto stajao Wall Street. 

Godine 1999. i 2000. Larry Summers, koji je, za mandata 
predsjednika Clintona, naslijedio svoga nekadašnjeg šefa 
Roberta Rubina na mjestu ministra financija, i Tim Geithner, 
kao njegov zamjenik, sastavili su i u Kongresu progurali dva 
sudbonosna zakona koji će potaknuti groznicu špekulativnih 
poslova financijskih divova s Wall Streeta. Bili su to zakon 
kojime je ukinut Glass-Steagallov zakon iz 1933. i Zakon o 
osuvremenjivanju robnih ročnica iz 2000. godine, kojim je do- 
pušteno privatno, odnosno, neslužbeno trgovanje financijskim 
derivatima, poput SWAP-ova, odnosno, zamjena osiguranja 
za slučaj nemogućnosti otplate kredita, nad kojime nije bilo 
nikakvog državnog nadzora. 

Tim Geithner je u američku Vladu došao s položaja guverne- 
ra moćne newyorške Banke za savezne pričuve, gdjeje, zajedno 
s guvernerom Bernankeom i ministrom financija Henryjem 
Paulsonom, odigrao ključnu ulogu u odluci da se sanira osigu- 
ravajuće društvo AIG, odnosno, da se dopusti bankrot banke 
Lehman Brothers. Ministar Geithner bio je, od glave do pete, 
pouzdanik Wall Streeta. 

Uzroci financijske katastrofe, sa središtem u SAD-u, koja 
je započela u ljeto 2007. godine, sastoje se od mnogih duboko 
ukorijenjenih sastavnica, kao što je već naznačeno u ovoj knji- 
zi. Neposredni su uzroci proizišli iz smrtonosne kombinacije 
deregulirane financijske strukture, tajnog sporazuma, prema 
kojemu su se glavne agencije za ocjenu kreditne sposobnosti 
koristile netočnim modelima rizika i labava nadzora nad finan- 
cijskom politikom banaka koje su davale hipotekarne kredite. 


Nadzor nad tom politikom provodila su četiri uzastopna 
predsjednika, od Ronalda Reagana preko Georgea W.H. Bushai 
Billa Clintona do Georgea W. Busha, od kojih su svi do jednoga 
bili odlučni u tome da, potičući financijsku deregulaciju, omo- 
guće uništenje američkoga gospodarstva pomoću špekulativnih 
kredita. Posljedica toga bila je drastična preraspodjela bogatstva 
i moći unutar američkoga naroda, sve većim smanjenjem po- 
reza za one najbogatije, te izravnim i neizravnim povećanjem 
poreza za prezadužene američke potrošače, što je, zapravo, 
potopilo američki narod koji je već tonuo. 

Investicijske banke s Wall Streeta, poput banaka Morgan 
Stanley, Goldman Sachs, Merrill Lynch i Lehman Brothers, uve- 
le su u američko bankarstvo takozvanu sekuritizaciju, proces 
koji je poticala upravo ona institucija koja ga je trebala obuzdati 
- Sustav banaka za savezne pričuve. Taj je proces vodio stvara- 
nju novih instrumenata za prijevaru i obmanu - vrijednosnih 
papira osiguranih imovinom. Banke su odobravale "kredite 
lažljivaca" i druge jednostavne kredite za svoje klijente, često 
im krivo navodeći krajnji rizik. Banke su se ponašale kao da 
su uvjerene da postoji novi sustav, prema kojemu premije više 
nisu bile pod konzervativnom kontrolom rizika. 

Poslije azijske krize iz 1997. i 1998. godine, koju su potajno 
i javno pokrenule banke s Wall Streeta kako bi u SAD dovukle 
azijski kapital, odnosno, poplavu novca iz Azije, prije svega 
iz Kine, za američke polujavne divove u poslovanju s nekret- 
ninama, Fannie Mae i Freddie Mac, sekuritizacija je krenula 
turbo brzinom. Sekuritizacija običnih, pa čak i visoko rizičnih 
američkih stambenih hipoteka u nove vrijednosne papire, 
odnosno, vrijednosne papire osigurane hipotekom, kojima su 
glavne agencije za ocjenu kreditne sposobnosti, poslije toga, 
lažno davale ocjenu najviše kvalitete, AAA, zavela je ulagače 
iz Europe i Azije da navale na te nove američke vrijednosne 
papire bez pregleda pretpostavki na osnovi kojih su ti vrijed- 
nosni papiri dobili tu ocjenu. 


Struktura sekuritizacije stvorena je i osmišljena upravo za 
to što je njome i postignuto, s azijskim novcem ili bez njega. 
Ona je osmišljena kako bi se, prijevarom, obogatile one finan- 
cijske institucije koje su se nalazile u središtu američkoga diva, 
institucije s Wall Streeta i njihove najbliže saveznice. 

Još od prvog financijskog "spašavanja", koje je, u listopa- 
du 1987. godine, poduzeo guverner Greenspan, glavni su se 
tržišni igrači osjećali sigurnima da će se, ako, kao posljedica 
njihovih rizičnih kreditnih i financijskih poslova, ikada dođe 
do krize, vlasti umiješati i spasiti situaciju. Iznesena je i in- 
stitucionalizirana ideja prema kojoj su neke banke "prevelike 
da bi propale", odnosno takozvana doktrina TBTF (Too Big To 
Fail - "prevelike da bi propale"). 


Prevelike da bi bile spašene? 


Vrlo velike banke kojih je bilo samo šačica, toliko su narasle 
da su ih počeli smatrati prevelikima da bi propale, što se uglav- 
nom može zahvaliti namjernoj državnoj politici financijske 
deregulacije, posebno ukidanju Glass-Steagallovog zakona iz 
1999. godine, koje su, za vrijeme mandata predsjednika Clin- 
tona, ishodili Larry Summers i Tim Geithner. Taj je zakon iz 
1933., kao što je već rečeno, ograničavao spajanja investicijskih 
banaka s Wall Streeta, odnosno, komercijalnih banaka, poput 
Citibank ili Bank of America, i osiguravajućih društava. I, 
doista, do prosinca 2008., unatoč njihovim gubitcima tijekom 
financijske krize koja još uvijek traje, imovina četiriju najvećih 
američkih banaka prerasla je bruto domaći proizvod većine 
zemalja svijeta. Vlasnici tih banaka doista su postali "bogovi 
novca", toliko bogati i toliko moćni da se cijele vlade klanjaju 
pred njihovim zahtjevima, obožavajući oltar zvan Wall Street. 

Bank of America, najveća banka današnjice, posjeduje imovi- 
nu u vrijednosti od zapanjujućih 2.500 milijarda dolara. Slijede 


ju banka JP Morgan Chase s imovinom u vrijednosti od 2.200 
milijarda dolara, banka Citigroup s imovinom u vrijednosti 
od 1.900 milijarda dolara, i Wells Fargo u vrijednosti od 1.300 
milijarda dolara.? Te četiri banke zajedno posjeduju imovinu u 
nominalnoj vrijednosti od gotovo 8.000 milijarda dolara. Isto 
tako, te četiri banke, uz još tri do četiri najveće investicijske 
banke s Wall Streeta, ijednu divovsku osiguravajuću kompani- 
ju, koja se pretvorila u kasino za kockanje, AIG, bile su središte 
svjetskog financijskog cunamija, koji je eksplodirao početkom 
ljeta 2007. godine. 

Moć novca sabila se u vrlo malo ruku. A tih je nekoliko 
ruku bilo u središtu muljaža s rizičnim i drugim hipotekama i 
prevarantskih Ponzijevih shema, koje su najveće gospodarstvo 
na svijetu, do 2009. godine, bacili na koljena. 

Ključ koji je omogućio oslobađanje toga cunamija bila je 
iznimna koncentracija visokog rizika u šačici američkih banaka. 
Od srpnja 2008. godine, četiri su američke banke posjedovale 
veliku većinu svih ugovora za složene financijske derivate. 


Među onim ugovorima o derivatima čiji je broj najbrže rastao 


bili su ugovori o SWAP-ovima, koje jejedan bankar opisao kao 
"slične čovjeku koji plati osiguranje od požara za susjedovu 
kuću, a ne svoju".“ Iskušenja za zlouporabu bila su zastrašujuća. 

Međutim, daleko najveća banka u poslovanju derivatima bila 
je banka JP Morgan Chase, sa svojih 91.000 milijarda dolara 
u fiktivnoj ili nominalnoj izloženosti. Slijedila je banka Bank 
of America sa 40.000 milijarda dolara, zatim Citibank, tijesno 
iza sa 37.000 milijarda dolara, te spojena banka Wells Fargo- 
Wachovia, koja je, poslije listopada 2008. godine, posjedovala 
udruženih 5.500 milijarda dolara. Poslije tih pet najvećih ba- 
naka, količina derivata u posjedu ostalih američkih banaka bila 
je znatno manja. Rizik s derivatima očito je bio igra samo za 


3 SNI Financial, citirano u Barron's, The Numbers, 23. ožujka 2009., str. 16. 
4 Kim Asger Olsen, investicijski bankar iz Luksemburga, u privatnom 
razgovoru s autorom iz veljače 2009. 


najveće igrače." Propast bilo koje od njih pokrenuo bi svjetsku 
krizu sustava neviđenih razmjera. 

Kad je riječ o najrizičnijim derivatima, potpuno nereguli- 
ranom tržištu CDS-ova, odnosno zamjeni osiguranja kredita 
od neplaćanja, tržištu koje je, kako je spomenuto, izmislio 
zaposlenik banke J. P. Morgan Chase, četiri su imenovane 
banke i banka HSBC USA, podružnica najveće britanske banke, 
obavljale 95% ukupne trgovine američkih banaka tim složenim 
derivatima. Tih pet banaka kasnije su odbile reći koliko im je 
priteklo novca od sanacije društva AIG kako bi zaradile na tim 
ugovorima. Londonski je ured kompanije AIG služio kao do- 
slovno nereguliran subjekt za osiguravanje, koji je divovskim 
bankama omogućivao njihove goleme rizične poslove. Kada 
se, poslije kolovoza 2007., cijelo to zdanje srušilo, srušile su 
se i te prevarantske sheme kompanije AIG.“ 

Još je više uzbunjivala činjenica da je koncentracija rizika 
u tih pet nevjerojatno velikih banaka bila tako ustrojena da 
bi se, kako su Amerika i svijet tonuli sve dublje u recesiju, ili 
čak krizu, kao što je bio slučaj s Amerikom, budući bankovni 
gubitci na derivatima eksponencijalno povećali. Od 1. siječ- 
nja 2009. godine tih je pet američkih banaka prijavilo svoju 
"najgoru procjenu" mogućeg gubitka, koji se penje na još 587 
milijarda dolara, upravo zbog izloženosti njihovih derivata. 
Njihovi su se procijenjeni gubitci, od odluke američke Vlade 
iz rujna da dopusti bankrot banke Lehman Brothers, povećali 
za alarmantnih 49%.7 


5 George Washington Blog, "Data of Top 25 Investment Banks with Largest 
Derivatives Exposures", Scribd, pristupio na http://www.scribd.com/6486125/ 
Data-of-Top-25-Investment-Banks-with-Largest-Derivatives-Exposures-from- 
GeorgeWashingtonBlog. 

6 Gordon, Greg i Hall, Kevin G., "Regulatory reports show 5 big banks 
face huge loss risk", McCLatchy Newspapers, 9. ožujka 2009., pristupio na http:// 
www.mcclatchyde.com/227/story/63606.html. 

7 Ibid. 


Jedan upućeni bankovni analitičar rizika to je stanje prozvao 
"tempiranom bombom koja otkucava" i koja je prethodno 
programirana da se pogorša u slučaju pogoršanja američke 
gospodarske krize.? 

Bila je to skrivena prljava tajna koju nitko nije želio objaviti. 
Divovske su se banke s Wall Streeta, zapravo, nova inačica 
"novčanog trusta" iz 21. stoljeća, na temelju egzotičnih novih 
derivativnih instrumenata, prilično namučile kako bi sakrile 
stvaran uzrok gubitaka u financijskom sustavu, zapravo, preva- 
rantsku shemu samih bankara, te panikom natjerale američke 
porezne obveznike da pokriju gubitke njihovih banaka. A tim 
su divovskim bankama, na svakom koraku, pomagali i išli na 
ruku njihovi prijatelji iz Sustava banaka za savezne pričuve, 
američkoga Ministarstva financija i Bijele kuće. 

No, ti su se gubici potpuno mogli predvidjeti. Oni su bili po- 
sljedica dereguliranog bankarskog i financijskog sustava, koji 
su vlasnici banaka, pomno i namjerno, korak po korak, postigli. 
Bio je to financijski sustav laissez faire, stvoren intenzivnim 
lobiranjem banaka "novčanoga trusta" tijekom godina. Banke 
s Wall Streeta i njihove satelitske institucije u povezanom 
američkom financijskom sektoru, od 1998. do 2008. godine, 
potrošile su impresivan iznos od najmanje 5 milijarda dolara 
kupujući u američkome Kongresu glasove pomoću donacija za 
kampanju i troškova za "lobiranje". 

Bivši američki kontrolor banaka iz vremena krize štedno- 
kreditnih banaka iz osamdesetih godina, William Black, opisao 
je prerastanje Sjedinjenih Američkih Država, tijekom nekoliko 
desetaka godina, u de facto financijsku oligarhiju, u kojoj su 
prava osobe sve više izjednačavana s njezinim imetkom, ovim 
riječima: 

Prije četrdeset godina naše je stvarno gospodarstvo bolje raslo uz 
financijski sektor kojije tada zarađivao jednu dvadesetinu (2%) finan- 


8 Ibid. 


cijskog sektora (40%). Koliko je štete, u najmanju ruku, taj pretjerano 
bogat financijski sektor prouzročio stvarnom gospodarstvu najbolje se 
vidi iz tog golemog porasta njihova udjela u ukupnom nacionalnom 
dohotku, koji odlazi parazitskom financijskom sektoru. 

Drugo, financijski je sektor još i gori od parazita... Financijski 
sektor funkcionira kao oštri očnjaci kojima se strvinarska država služi 
za deranje naroda. Osim izvlačenja kapitala samo radi vlastite koristi, 
financijski sektor pogrješno raspodjeljuje preostali kapital, na način 
koji šteti stvarnome gospodarstvu, i to kako bi nagradila već bogate 
financijske elite na štetu naroda... Otkup korporativnih dionica, te 
davanje tih dionica dužnosnicima prerastao je novi kapital, zarađen, 
u ovih deset godina, na američkome tržištu kapitala. To znači da 
tržišta kapitala osiromašuju stvarno gospodarstvo. Prečesto to čine 
kako bi, pomoću knjigovodstvenih prijevara ili burzovnih opcija s 
upisanim ranijim datumom, obogatili bogate i korumpirane osobe, 
upućene u poslove kompanija... Američko stvarno gospodarstvo trpi 
zbog opasnog manjka zaposlenika koji posjeduju čvrste matematičke, 
tehničke i znanstvene temelje. Stručnjaci s tih područja prečesto odabi- 
ru zaposlenje u financijama, umjesto u stvarnome gospodarstvu, zato 
što financijski sektor omogućuje veće plaće za rukovoditelje... Zbog 
fiksacije financijskog sektora na knjigovodstvene zarade, on prisiljava 
američke proizvodne i uslužne kompanije na izvoz svojih proizvoda 
i usluga u inozemstvo, uskraćuje kapital onim kompanijama koje su 
organizirane u sindikate, a potiče one kompanije koje se koriste ino- 
zemnim poreznim oazama kako bi izbjegli plaćanje američkih poreza. 


William Black svoju studiju o učincima koncentracije moći 
u rukama financijskih institucija zaključuje napomenom o 
tome kako taj sustav, po samoj svojoj prirodi, mora stvarati 
uvijek nove i sve veće financijske balone, koji potom neizbježno 
pucaju. Tako on kaže: 

I umjesto da se ulijeva na mjesta na kojima će se, za stvarno g0s- 
podarstvo, najbolje iskoristiti, kapital je usmjeren u ulaganja koja 
stvaraju još veće prevarantske knjigovodstvene zarade. Financijski 
je sektor posebno sklon dati iznimno velike količine novca za ono što 


zovem "kontroliranom  knjigovodstvenom prijevarom“.  Kontrolirana 
prijevara sastoji se, zapravo, od naizgled legitimnih subjekata, kojima 
se neki ljudi koriste kao "oružjem" za prijevaru... Kontrolirana knji- 
govodstvena prijevara je, kreditorima i ulagačima, toliko privlačna 
zato što stvara rekordne i zajamčene kratkoročne knjigovodstvene 
"zarade". Poput ostalih Ponzijevih shema, zbog svog brzog rasta, 
takvi subjekti postaju sve povoljniji, stvarajući kredite koje njihovi 
nositelji najvjerojatnije neće moći otplatiti (jednom kad balon prsne), 
i uključujući se u iznimno veliko zaduživanje. Ako nema djelotvorne 
regulacije ni sudskog progona, ta pogrješna raspodjela stvara epidemiju 
kontrolirane knjigovodstvene prijevare, čija je posljedica hiperinflacija 
financijskih  balona.? 

Tragično je što je Blackova dijagnoza destruktivne i samo- 
obnavljajuće koncentracije moći u rukama financijskog sektora 
i Wall Streeta, posebno izražena poslije ukidanja ograničenja 
zvanog dolarski zlatni standard, iz kolovoza 1971., bila i pre- 
više točna. 


Šampanjac za bankare, toksičan otpad za narod 


I dok su bankari s Wall Streeta, od banke Goldman Sachs do 
banke Citigroup, uživali u sanaciji, koju je za njih organizirala 
njihova Vlada, nastavljajući sa svojim uobičajenim poslova- 
njima i isplaćujući velikodušne bonuse svojim dužnosnicima, 
narod je, prvi put još od tridesetih godina 20. stoljeća, uklju- 
čujući i velik dio srednjeg staleža, suočen sa sivom stvarnošću 
onoga što se očito pretvaralo u ekonomsku krizu, koja se "nije 
trebala ponovno dogoditi". Ipak, događala se. 


9 Black, William K., viši nadzornik za vrijeme krize štedno-kreditnih 
banaka, "How the Servant Became a Predator: Finance's Five Fatal Flaws", 
pristupio na http://www.huffingtonpost.com/william-k-black/how-the-servant- 
became-a_b_318010.html. 


Gospodarsku krizu što je uslijedila u Sjedinjenim Američ- 
kim Državama nije bilo teško razumjeti. Američke su obitelji 
namamljene od svojih bankara u zaduženost koja se povećavala 
već više od desetak godina i kakvu svijet nikada u povijesti 
nije vidio. 

Budući da je izgledalo kao da banke u obliku kredita daju 
svoj novac, mnogima se činilo da ga imaju jako mnogo. Kako 
je, poslije 2002. godine, balon prsnuo, desetci milijuna Ame- 
rikanaca namamljeni su u kupnju jednog ili više stambenih 
prostora, potpuno uvjereni da će cijene rasti u nedogled. 
Naposljetku, Sustav banaka za savezne pričuve u tome ih je 
poticao, a američki je Kongres, da nahrani tu špekulativnu 
gozbu, donosio jedan zakon za drugim. 

Jednom kada je, u kolovozu 2007. godine, zbog krize male 
njemačke banke IKB, taj balon prsnuo, cijeli se domino špeku- 
lativnih poslova i kredita počeo urušavati. Cijena nekretnina, 
umjesto da, kao posljednjih nekoliko godina, raste, odjednom 
je, potkraj 2007., počela padati. Kamatne stope, takozvane 
"stope mamilice", kojima su nekoliko godina prije toga kupci 
nekretnina namamljeni lažno niskim kamatnim stopama, 
banke su počele, sukladno ugovorima o kreditima, za najri- 
skantnije hipoteke, takozvane rizične hipoteke, "resetirati" 
prema tržišnim stopama, potkraj 2007. godine. 

Kako su cijene nekretnina padale, zajmoprimci koji su 
uzeli kredite s promjenjivim kamatnim stopama nisu mogli 
otplaćivati te kredite i tako izbjeći povećanje obroka, povezano 
uz sve veće kamatne stope, te su, ubrzo poslije toga, prestali 
otplaćivati svoje kredite. Tijekom 2007. godine banke su 
počele oduzimati kuće i stanove slijedom gotovo 1.300.000 
kredita, što je, u odnosu na 2006. godinu, značilo porast od 
79%. Tijekom 2008. godine, broj takvih nekretnina povećao 
se na 2.300.000, dakle, za 81% u odnosu na 2007. godinu. 
Do kolovoza 2008. godine 9,2% takvih nekretnina već je bilo 
zaplijenjeno ili je dospjelo na zapljenu. Do rujna 2009. godine, 


broj nekretnina pod hipotekom koje su bile u procesu ovrhe 
ili je otplata kredita već kasnila s jednom ratom povećao se na 
14,4%, bolje rečeno, bio je to povijesni podatak koji nije viđen 
nikada od kada se, 1972. godine, počela voditi ta statistika.!? 

Vlasnici nekretnina, suočeni s golemim povećanjem mje- 
sečnih rata na njihove kuće i stanove pod hipotekom, počeli su 
zaostajati ili su posve prestali s otplatom kredita. Banke su im 
oduzele kuće i stanove u postupku koji je Vlada predsjednika 
Busha olakšala svojim potezima u obranu banaka, a ne pravih 
žrtava - vlasnika nekretnina. 

Jedan izabrani dužnosnik, guverner savezne države New 
York, Elliott Spitzer, ambiciozan političar koji je svoju kari- 
jeru u Demokratskoj stranci izgradio kao gorljiv neprijatelj 
Wall Streeta, a posebno osiguravajućeg društva AIG Hanka 
Greensberga, oglasio je zvono za uzbunu. Kada je upozorio na 
devijantne poteze Bijele kuće, tj. predsjednika Busha, kojima je 
on podupirao tu hipotekarnu prijevaru, a saveznim državama 
oduzeo mogućnost da, tijekom razdoblja krize, zaštite takve 
vlasnike nekretnina od zapljene koju su provodile banke, gu- 
verner Spitzer postao je žrtva tajne operacije FBI-a, zbog koje 
je bio prisiljen dati ostavku. 

Guverner Spitzer svjedočio je pred Pododborom za finan- 
cijske usluge američkoga Kongresa o problemima newyorških 
specijaliziranih osiguravajućih kompanija, takozvanih "monoli- 
ne" kompanija. U svojim je izjavama za Kongres za financijsku 
krizu izravno optužio djelovanje Vlade predsjednika Busha. 
Nekoliko dana poslije toga list New York Times, navodno dje- 
lujući na tajni mig američkoga Ministarstva pravosuđa, razot- 
krio je njegov sastanak s vrlo skupom prostitutkom u hotelu 
Washington. 


10 Udruženje hipotekarnih bankara, "Delingquencies Continue to Climb in 
Latest MBA National Delinquency Survey", priopćenje za tisak, 19. studenog 
2009., pristupio na http://www.mbaa.org/NewsandMedia/PressCenter/71112. 
htm. 


U intervjuu koji je, toga istoga dana, guverner Spitzer dao 
za državnu televiziju, istaknuo je kako je, nekoliko godina prije 
toga, američki Ured za kontrolu valute na sudu blokirao po- 
kušaje savezne države New York da istraži aktivnosti u svezi s 
hipotekarnim kreditima velikih banaka. Rekao je kako taj Ured 
nije zaustavio upitne radnje tih banaka prilikom trgovanja kre- 
ditima niti je poticao više standarde nadzora pri preuzimanja 
rizika. U tome je intervjuu, guverner Spitzer rekao: "Sve se 
ovo moglo izbjeći da je Ured za kontrolu valute odradio svoj 
posao. Ali on nije poduzeo ništa. Vlada predsjednika Busha 
dopustila je da se stambeni balon napuhne, te se sada, kada 
cijena nekretnina pada, moramo baviti s posljedicama takva 
postupanja."!! 


Pada vrijednost stvarnog američkog 
gospodarstva 


Poput svih špekulativnih balona ili Ponzijevih shema, koje 
su se dogodile tijekom povijesti, jednom kad se srušilo po- 
vjerenje u postupak, balon je prsnuo na sve strane. Kako su 
mnogi američki građani počeli ostajati bez krova nad glavom, 
i stanogradnja je zastala. Poslije puknuća balona informatičke 
tehnologije s početka 21. stoljeća, građevinski je sektor zapao u 
duboku krizu. Milijuni dobro plaćenih radnika u građevinarstvu 
ostali su bez posla, a mnoge tvrtke koje su se bavile poslova- 
njem s nekretninama nestale su preko noći. Tako se dogodio 
drugi val stečajeva malih poduzeća, zbog čega se nezaposle- 
nost, prema pouzdanim privatnim i neslužbenim procjenama, 


11 Campos, Paul, "Was Spitzer targeted?", Rocky Mountain News, 12. 
ožujka 2008., pristupio na http://www.rockymountainnews.com/news/2008/ 
mar/12/campos-was-spitzer-targeted/. Vidi i članak F. Williama Engdahla, 
"Why Bush Watergated Eliot Spitzer", od 17. ožujka 2008., na www.engdahl. 
oilgeopolitics.net. 


povećala na više od 22% radno sposobnih ljudi, odnosno, na 
razinu koja podsjeća na onu iz doba Velike ekonomske krize.!? 

Službeno je, sve drastičnijim preradama statističkih po- 
dataka i manipulacijama podatcima, Bijela kuća predsjednika 
Obame pokušala ublažiti stvarnost, tvrdeći kako je nezaposle- 
nost u listopadu 2009. godine bila 10%, što je već dovoljno 
alarmantno, ali je taj postotak više negoli upola manji od 
stvarnog stanja, koje je doista loše. Radnici koji rade na sat- 
nicu i koji su bili sretne ruke i uspjeli zadržati posao, otkrili 
su kako im se drastično smanjio broj radnih sati. Prosječan se 
broj radnih sati po tjednu smanjio na 33, što je bila najniža 
razina još od 1964. godine, kada je Amerika uopće i započela 
s prikupljanjem takvih podataka, a smanjio se i iznos satnice.!> 
Mnogi zaposlenici s fiksnom plaćom počeli su više raditi jerje 
dio radnika otpušten. 

Budući daje balon potrošnje američkih potrošača bio izgra- 
đen na piramidi duga, kako se ona urušila i kako dugovi nisu 
otplaćeni, cijeli se kreditni sustav počeo urušavati. Banke su, 
zbog straha od nepoznatog, prestale odobravati kredite, čak i 
nekim etabliranim bankama. Američko je gospodarstvo ušlo 
u vlastitu inačicu dužničke zamke zemalja "trećega svijeta". 

Svaki je lijek, bilo da se novcem poreznih obveznika isku- 
pljuju najveće banke s Wall Streeta bilo da se milijarde dolara 
poreznih obveznika upumpava u automobilsku industriju iz 
Detroita, samo povećao cjelokupan problem. Kako su potro- 
šači drastično smanjili kupnju na kredit, bilo nekretnina, bilo 
automobila bilo ostalih proizvoda kreditnim karticama, naglo 
se povećao američki državni dug. 

Neprofitna organizacija Brookings Institution, u lipnju 
2009. godine, izvijestila je o tome kako je potrošnja u Americi, 


12 Williams, John, "Shadow Government Statistics", pristupio na http:// 
www.shadovstats.com/. 

13 Herbst, Moria, "Even the Employed Lose with Hour and Wage Cuts", 
Business Week, 10. srpnja 2009. 


u razdoblju od 2000. do 2007. godine, činilajednu trećinu rasta 
cjelokupne svjetske potrošnje. Ta je američka potrošnja sve više 
bila financirana kreditima. U tome izvješću piše: "Američko je 
gospodarstvo godinama previše trošilo i uzimalo previše kredi- 
ta, a ostatak je svijeta ovisio o američkom potrošaču kao izvoru 
potražnje u svijetu." Kako je, potkraj 2008. godine, američko 
gospodarstvo počelo znatno stagnirati, ostatak svijeta osjetio 
je seizmičke udare. Na godišnjoj se osnovi BDP diljem svijeta 
smanjio za dvije znamenke, od Meksika preko Velike Britanije, 
Njemačke, Litve i Japana, pa i dalje.'“ 

Do ožujka 2009. godine arapske su zemlje, prema procjeni, 
zbog krize i smanjenog gospodarskog rasta, izgubile 3.000 
milijarda dolara. Budući da su se rekordno visoke cijene nafte 
s kraja 2008. smanjile, nezaposlenost je u arapskim zemljama 
opisana kao "tempirana bomba". Od Rusije i Ukrajine pa do 
Kine, mnoge su zemlje, poslije rujna 2008. i krize sloma banke 
Lehman Brothers, pretrpjele oštar gospodarski pad.!> 

Ipak, prema svim mjerenjima, epicentar te financijske 
oluje bio je unutar američkoga gospodarstva i bankovnoga 
sustava. Jedina velesila na svijetu tonula je u močvaru duga i 
nemogućnosti njegova plaćanja, službene i privatne korupcije, 
nezaposlenosti i gospodarskog pada, kakvu ni svijet ni Amerika 
nisu vidjeli još od tridesetih godina 20. stoljeća. 

U studenome 2009. direktor za proračun Bijele kuće Peter 
Orzag objavio je sive brojke. Kako je američka Vlada završila 
fiskalnu godinu zapanjujućim deficitom od 1.400 milijarda 
dolara, Orzag je predvidio da će, tijekom slijedećih deset go- 
dina, deficit američke Vlade povećati državni dug, koji sada 
iznosi 12.000 milijarda dolara, vjerojatno zajoš 9.000 milijarda 


14 Baily, Martin N. i Eliott, Douglas J., "The U. S. Financial and Econo- 
mic Crisis: Where Does It Stand and Where Do We Go From Here?", The 
Brookings Institution, Washington D.C., 15. lipnja 2009. 

15 Peskin, Doron, "Following crisis: Arab world loses $3 trillion", IPR, 
31. ožujka 2008., pristupio na http://infoprod.co.il/main/siteNew/index.php? 
langld = 1 &mods=article&action=article&Admin=qwas&stld=247. 


dolara. On je tu perspektivu nazvao "ozbiljnom i, na kraju, 
neodrživom".!“ No, pritom je objavio znatno podcijenjene, 
kozmetičke brojke. Stvarnost je bila mnogo gora. 

Jedan od kritičara službenih ekonomskih podataka američ- 
ke Vlade, John Williams, direktor statističkog odjela glavne 
oporbene stranke, rekao je, u siječnju 2009., da, ako bi se 
toj godišnjoj promjeni u tekućoj neto vrijednosti pribrojile i 
obveze socijalnog i zdravstvenog osiguranja, koje ne dolaze iz 
fondova, kao što bi to učinilajedna kompanija za svoje obveze 
mirovinskog i zdravstvenog osiguranja prema umirovljenicima, 
"onda godišnji deficit za 2008. godinu iznosi 5.100 milijarda 
dolara, u odnosu na 1.200 milijarda dolara iz 2007. godine." 

John Williams nastavlja i kaže da bi takvim mjerenjem 
"ukupne američke državne obveze, odnosno, ukupan nepod- 
mireni državni dug plus tekuća neto vrijednost obveza izvan 
fondova, iznosile 66.000 milijarda dolara, ugrubo 4,5 puta više 
od prijavljenog američkog BDP-a i bile bi veće od ukupnog 
svjetskog BDP-a. Te brojke nisu održive... i već se, za fiskalnu 
godinu 2009., ozbiljno povećavaju."!7 

Zauzvrat, taj je golemi državni dug počeo prijetiti međuna- 
rodnom povjerenju u vrijednost američkoga dolara i cijelom 
zdanju dolarskoga sustava, kojije, poslije pregovora u Bretton 
Woodsu iz 1944. godine, stvaran s tolikom upornošću, pošto 
su Kina, proizvođači nafte s Bliskog istoka, nekoliko zemalja 
Latinske Amerike i Rusija počeli ozbiljno tražiti alternative 
američkome dolaru. 


16 Alkaron, Walter, "OMB director warns growing deficit a threat to 
American economy", The Hill, 3. studenog 2009., pristupio na http://thehill. 
com/homenews/administration/66085-omb-director-warns-growing-deficit-a- 
threat-to-us-economy. 

17 Williams, John, op. cit., pristupio na http://www.shadowstats.com/ 
article/gaap-based-federal-deficit. 


Amerika kao Stari Rim 


Mnogo se dade naučiti iz kratkog osvrta na gospodarske 
razloge propasti Rimskoga Carstva od prije šesnaest stoljeća. 
Korijen pada i konačne propasti Rimskoga Carstva, u svoje 
doba također jedine velesile na svijetu, bila je politička odluka 
vladajuće aristokracije, točnije, oligarhije bogatih, da granice 
carstva prošire osvajačkim ratovima i pljačkom stranih zemalja 
radi vlastitog bogaćenja i osobne moći, a ne radi opće dobrobiti 
države. Gospodarski model Rimskoga Carstva temeljio se na 
pljački osvojenih područja. Kako se carstvo širilo, osnivalo je 
udaljene vojne uprave i vojarne koje su održavale kontrolu, 
a za popunjavanje tih vojarna sve se više oslanjalo na strane 
plaćenike. 


U tome vojnom širenju osiromašeno je seljaštvo, sama srž 
Carstva. Seljaci su, kako bi se borili u stranim osvajačkim rato- 
vima, bili prisiljeni napustiti imanja, često na dugi niz godina. 
Jedna od posljedica bila je i devastacija juga Italije. Oni koji su 
imali novca mogli su kupiti zemlju kao jedino čvrsto ulaganje 
i tako su postali vlasnici krupnih latifundija, odnosno, krupni 
zemljoposjednici.!? 

To je dovelo do okrupnjivanja zemlje u samo nekoliko ruku, 
a zemlju su obrađivali robovi zarobljeni u raznim osvajačkim 
ratovima. Mali su poljoprivrednici bankrotirali pa su bili pri- 
siljeni pobjeći u Rim i pokušati živjeti kao proleteri, odnosno, 
nadničari. Oni nisu imali glasačka ili druga građanska prava. 
U očima bogatih bili su samo "rulja", koju se moglo kupiti, 
njome manipulirati i usmjeriti je da napadne protivnika. Oni 
su bili takozvani demos, mase, narod. Rimska se "demokracija" 
u cijelosti sastojala od manipulacije masama, koja je služila 
Carstvu. 


18 Romanowski, Mateusz, "Ancient Rome: Downfall ofthe Empire", pri- 
stupio na_http://www.ancient-rome.biz/downfall.html. 


Vlada carskoga Rima nije imala pravi sustav proračuna, 
a protraćena su bogatstva održavala Carstvo, koje je samo 
proizvodilo vrlo malo. Kada plijen s pokorenih područja više 
nije bio dostatan za pokrivanje troškova, država se okrenula 
povećanju poreza, prebacujući na građane teret goleme vojne 
strukture. Ti su povećani porezi prisilili daljnje male poljo- 
privrednike da napuste svoju zemlju. A kako bi misli svojih 
građana skrenuli sa sve gorih uvjeta života, rimski su vladajući 
političari, oligarsi, dijelili sirotinji besplatno žito i zabavljali 
je cirkusima, utrkama kočija, bacanjem kršćana pred lavove i 
drugim predstavama. Bila je to ozloglašena strategija "kruha 
i igara", kojom su smirivali narod. 

Politički su položaji sve više prodavani bogatašima. Mase 
su, zauzvrat, "prodavale" svoje glasove raznim političarima za 
određene usluge. Bila je to prava šarada demokracije. 

Iduća temeljita promjena, koja se dogodila zato što su ra- 
tovi na dalekim područjima postajali sve nepopularniji, i koja 
je Rimsko Carstvo ranila na vitalno mjesto, bila je promjena 
vojnog sustava s vojske koja se novačila iz redova poljoprivred- 
nika u vojsku plaćenih profesionalnih vojnika. To je umnogome 
slično onome što se, poslije Vijetnamskoga rata, događalo u 
Americi kada je, nakon što je prosvjed javnosti doveo u opa- 
snost budućnost vojske, predsjednik Nixon napustio novačenje 
i uveo vojsku sastavljenu "samo od dobrovoljaca". 

Kako su uvjeti za rimske vojnike u udaljenim ratovima 
postajali sve tegobniji, za popunjavanje legija bilo je potrebno 
davati im sve više povlastica. Ograničenje vojne službe samo 
na građane Rima ukinuto je, te je, služenjem u vojsci, oso- 
ba mogla steći status građanina Rima, baš kao što se danas 
američko državljanstvo obećava doseljenim tinejdžerima, ako 
riskiraju svoj život za Ameriku u ratovima u Afganistanu, Iraku 
i drugdje. Do određene su mjere rimski vojnici bili prisiljeni 
položiti zakletvu svome zapovjedniku, a ne državi. 


Male su farme postupno pretvarane u velike latifundije, 
kupljene novcem od plijena, jaz između rimskih bogataša i 
sirotinje sve se više povećavao. Kada su braća Grakho, u dru- 
gom stoljeću poslije Krista, uvođenjem poljoprivredne reforme 
pokušala smanjiti taj sve veći jaz između bogatih i ostaloga 
naroda, ograničili su moć bogatih senatora pa su ih bogataši 
dali ubiti. 

Rimska je oligarhija sve više degenerirala. Pred kraj raz- 
doblja vladavine rimskih careva prežderavanje se toliko udo- 
maćilo među bogatašima da su izmišljene posebne posude za 
povraćanje, kako bi ljudi koji su previše pojeli ili popili, mogli 
to povratiti i nastaviti dalje s jelom i pićem. 

U jednom je trenutku car Neron izjavio: "Hajmo iznova i 
iznova oporezivati. Osigurajmo da nitko ništa ne posjeduje!" 
Kupovanje egzotičnih začina, svile i druge luksuzne robe s 
Istoka isisavalo je iz Rima zlato, zlato koje se nije vraćalo. 
Ubrzo Rim nije imao dovoljno zlata za kovanje novca. I tada je 
smanjio vrijednost novca tako što je u zlato, tijekom kovanja, 
dodavao manje vrijedne materijale, sve dok više uopće nije 
bilo zlata. Jedan je drugi car kako bi smanjio proizvodnju i 
povećao cijenu vina, zapovjedio da se uništi polovica vinograda 
u rimskim pokrajinama. 

Tijekom godina, trošak održavanja te goleme svjetske vojne 
strukture postao je prevelik. U trećemu stoljeću ljudi su na sve 
moguće načine pokušavali izbjeći tegobne poreze, nametnute 
radi održavanja vojske. Sama se vojska, od doba cara Augusta 
do vremena cara Dioklecijana, udvostručila, a istodobno je 
rastuća spirala inflacije prouzročila sustavno smanjenje udjela 
zlata i srebra u rimskom novcu. Osim toga, strahovito su se 
povećali troškovi državne uprave. Od vremena vladavine cara 
Dioklecijana više nije vladao jedan car, nego njih četiri, što je 
značilo financiranje četiri carska dvora, četiri Pretorijanske 
garde, četiri rezidencije, četiri skupine dvorskog osoblja. Trošak 


upravljanja rimskom državom postao je sve strasniji.!? Trošak 
rimske državne birokracije povećao se upravo onako kako se, 
poslije 1971. godine, povećao i broj i trošak savezne birokracije 
američke izvršne vlasti. 

Na kraju, kako se Rim prestao teritorijalno širiti i počeo se 
urušavati, bilo je dostupno sve manje plijena kojim će se finan- 
cirati svjetske ambicije Carstva, kao i njegovo gospodarstvo. 
Novačenje vojnika iz redova stranaca dovelo je do letargije, 
lagodna života i dekadencije. 

Rimsko je Carstvo postupno gubilo svoju moć. Barbari sa 
sjevera često su odlazili u pljačkaške pohode na to Carstvo u 
raspadu. Kako su carevi očajnički pokušavali kupiti odanost 
vojske, Carstvo se počelo utapati u dugu, a moralno je stanje 
njegovih podanika nastavilo svoj spiralni pad. 

Rim je sustavno gubio kontrolu nad svojim granicama, ceste 
i mostovi nisu bili održavani, što je dovelo do sloma trgovine 
i komunikacija. Neredi i pobune postale su uobičajeni i u sa- 
mome gradu Rimu. Kako je Vlada sve više zapadala u dug, sve 
je više povećavala poreze. Vojske raznih generala uzimale su 
od lokalnog naroda kakve god su namirnice željele. Hrana je 
postala dragocjena roba, a, prvi put u nekoliko stoljeća, mnogi 
su ljudi bili gladni. 

Daljnji osvajački ratovi gurnuli su Carstvo u unutarnji 
kaos. Ratovi su se proširili u Aziju i Afriku, a unutar političke 
vladajuće klase drastično se povećala korupcija. Novac je bio 
kralj. Rim je postao plutokracija, oligarhija u kojoj je moć bila 
istovjetna bogatstvu. 


19 Peden, Josef, "Inflation and the Fall of the Roman Empire", Mises 
Institute, 27. listopada 1984., pristupio na http://www.marketoracle.co.uk/ 
Articlel2831.html. 


Kraj republike? 


Do 2009. godine američka je Vlada, ovlaštena od američkoga 
Kongresa, potrošila više od tisuću milijarda dolara na dva rata 
koja se vode toliko daleko od obala Amerike da većina građana 
nije bila kadra razumjeti potrebu za njima. Afganistan i Irak 
razotkrili su pohabane rubove "prenapregnutog carstva", kako 
bi to rekli Britanci. Unatoč najnaprednijoj vojnoj tehnologiji, 
uključujući i bombardere na daljinsko upravljanje, navođene 
iz posebnih centara udaljenih od meta u Afganistanu, kao Las 
Vegas, prije bi se moglo reći da američki vojni ustroj gubi, a 
ne dobiva te ratove. Amerika se pretvorila, umnogome slično 
starome Rimu, u de facto vojnu državu, vojarnu nacionalne 
sigurnosti. Do 2009. godine Vlada je službeno trošila ukupno 
više od tisuću milijarda dolara godišnje na svoj vojni stroj, više 
nego što je 45 zemalja, koje su po vojnoj moći bile odmah iza 
Amerike, ukupno trošilo na vojsku.?“ 

Ovisno o tome u koju godinu smještamo početak nepo- 
vratnog pada Rimskoga Carstva, do njegove konačne propasti 
trebalo je proći gotovo dva stoljeća. Potkraj prvoga desetljeća 
21. stoljeća čini se da će "američkome carstvu", samoprogla- 
šenom "američkome stoljeću", trebati nešto više od šezdeset 
godina da se uništi iznutra. U oba slučaja u srži problema jest 
korupcija oligarhije, odnosno, plutokracije, u kojoj je moć 
izjednačena s bogatstvom. 

U ožujku 2008. godine David M. Walker, glavni nadzornik 
za valutu Sjedinjenih Američkih Država i direktor Ureda za 
utvrđivanje odgovornosti Vlade, dao je ostavku, 5 godina prije 
isteka njegova mandata od 15 godina. Takvu je odluku donio, 
kao što je to ijavno u govorima diljem zemlje i rekao, zato što 
mu je, kao nadzorniku za valutu, djelovanje bilo ograničeno 
i zato što se Amerika, baš poput Rimskoga Carstva, nalazi u 


20 Ured za utvrđivanje opće odgovornosti, izvješće 2008., str. 35. 


opasnosti od sloma. Uspoređujući stanje Amerike s krajem 
Rimskoga Carstva, David Walkore upozorio je na "upadljive 
sličnosti" trenutačnog stanja u Americi i čimbenika koji su 
doveli do pada Rima.?! 

"Američko stoljeće", koje su, 1941. godine, proglasili ured- 
nik lista Time Henry Luce, braća Rockefeller, Avereil Harriman i 
ostali iz najbogatijeg kruga društvenog ustroja, temeljilo se, kao 
i Rim, na sustavnoj pljački stranih zemalja. Tijekom vremena 
ono se uobličilo drukčije od Rima, koristeći se nadnacional- 
nim tehnokratima iz Međunarodnog monetarnog fonda za 
pljačkanje bogatstva stranih zemalja, od Argentine do Brazila 
te prirodnih bogatstava afričkih zemalja. Poslije 1971. godine, 
kako bi svoju moć i utjecaj proširilo daleko izvan područja koje 
njegovo unutarnje gospodarstvo može podržavati, koristilo 
se i jedinstvenim financijskim prednostima svjetske pričuvne 
valute i, istovremeno, svojom neupitnom vojnom nadmoći. I, 
baš kao što su rimski carevi, radi održavanja svog neodrživog 
sustava, razrjeđivali sadržaj zlata i srebra u carskim kovani- 
cama, bogovi novca s Wall Streeta koristili su se plutajućim 
tečajem dolara i virtualnim novcem u obliku financijskih de- 
rivata, kako bi održali fasadu solventnosti. U kolovozu 2007. 
godine, slomom njemačke banke IKB, ta je fasada popucala. 


Otvoreno je pitanje hoće li ostatak svijeta ili čak i budući 
američki naraštaji cijeniti lekcije Rimskoga Carstva, a da i ne 
spominjem "američkoga stoljeća". William Jennings Bryan, 
čovjek koji je upozoravao da se ne dopusti da narod bude 
obješen "na križ zlata", životni protivnik "novčanog trusta" i 
vjere oligarha u "socijalni darvinizam", te bivši ministar vanj- 
skih poslova u vrijeme predsjednika Wilsona, koji je, dižući 
svoj glas protiv Wilsonove manipulacije oko potapanja broda 
Lusitanije, dao ostavku na taj položaj, prije više od jednog 
stoljeća izrekao je ove riječi: 


21  Wisniowski, Charles, "Interview with Comptroller general of the 
United States David M. Walker", Mortgage Banking, 1. lipnja 2007. 


"Plutokracija je nešto što je za republiku gadljivo. Ona je veći des- 
pot od monarhije, bešćutnija od aristokracije, sebičnija od birokracije. 
Ona u doba mira vreba na narod, a u doba nesreća protiv njega kuje 
zavjere... Sazrelo je vrijeme da s prijestolja zbacimo to golemo zlo.“? 


22 Bryan, William Jennings, "Speech at Madison Square Garden", New 
York, 30. kolovoz 1906., u Speeches of William Jennings Bryan, Funk & Wagnalls, 
New York, 1909., str. 90. - 91. 

